
ALFÖLDI  SZINMUTAR.^ 


Az  Alföld,  a  mily  gazdag  gabonában,  oly  sze- 
gény irodalmi  terményekben  s  a  minő  nagy 
tiszteletben  áll  előtte  a  szalonna  és  töltött 
káposzta,  épen  oly  kevés  becsűek  a  könyvek. 
Az  írók  és  könyvárúsok  bizonyságot  tehetnek. 
Túl  a  dunai  részen  mindig  két  annyi  könyv 
kel  el,  mint  a  Tisza  áldott  vidékén  ;  Debre- 
czenben  közelebbről  is  megszűntek  a  Csokonai 
lapok  és  Szegednek  egyetlen  lapja  még  mind- 
eddig nem  tudott  föleleventilni.  Szomorú  do- 
log ;  annyival  inkább,  hogy  az  alföld  a  magyar 
elem  fészke. 

Azt  hitte  az. ember,  hogy  a  múlt  évek,  midőn 
minden  ember  kénytelen  volt  hirlapot  olvasni, 
e  vidéket  is  közelebb  hozzák  az  irodalomhoz. 
A  hírlapok  után  majd  könyvek  következnek, 
s  a  szellemi  haladás  megkezdi  emelkedését. 
Azonban,  úgy  látszik,  hogy  Debreczen,  Szeged 
és  más  alföldi    nagyobb    városok   polgárainak 

*■  Kiadja  Horváth  Döme.  Első  kötet.  Kecskeméten,  Szilády 
Károlynál,  1850.  Ára  i  frt. 

még  most  sem  váltáéi etsztikségletökké  egy  kis 
olvasás.  Elég  a  kalendárium,  melyben  a  vasár- 
napok, időjóslat,  magzatok,  atyafiak,  komák 
és  komaasszonyok  névnapjai  feltalálhatók. 

Igen  rosszul  van  ez  igy.  Nincs  miért  büsz- 
kélkedni a  tősgyökeres  magyarsággal,  magá- 
ban az  csak  holt  kincs.  Jó  pénzzé  kell  verni 
és  forgásba  hozni,  hogy  vegye  hasznát  az  or- 
szág, ügy  fáj  az  ember  lelke  a  látományon. 
A  nemzet  életerős  tagjai  munkátlanul,  tétlenül, 
s  a  szellem  lekötve  bennök.  A  jó  s  legépebb 
magyar  természet,  annyi  szép  képesség  kifej- 
letlenül, vagy  tévesztett  irányban. 

Holott  itt  alakulhatna  meg  a  valódi  magyar 
középrend,  melyre  annyira  szükségünk  van,  s 
találhatná  mind  szám  szerint,  mind  anyagi  te- 
kintetben, legerősebb  támaszát  az  irodalom 
s  általa  a  nemzeti  műveltség. 

A  serdülő  nemzedék  nyújt  is  e  reményekre 
némi  kilátást.  Azért  nem  kell  elcsüggednünk. 
Mindenekelőtt  az  alföldi  hírlapokat  kell  újra 
feltámasztani,  s  velők  a  közélet  és  irodalom 
részvétét.  Lassan-lassan  megnyílik  a  szellemi 
élet  világa.  Az  alföldi  embernek  sok  patriar- 
chális eszméje  van,  s  inkább  megveszi  azt  a 
lapot  vagy  könyvet,  mely  saját  szülötte  vá- 
rosában jött  ki,  még  pedig  ismerős  irótól, 
mint  az  idegent.  A  többi  aztán  magától  jön. 
De  a  hangot  el  kell  találni  kedélyéhez.  Ez  a 
legfőbb. 

Ha  igazságosak  akarunk  lenni,  meg  kell  val- 
lanunk, hogy  ez  mindeddig  hiányzott.  Például 
a  Csokonai  lapok  —  mást  most  mellőzzünk  — 
oly  diákos  és  tapintatlan  modorban  valának 
szerkesztve,  hogy  megszünésökben  csak  az 
irodalmi  közöny  sajnálható. 

Már  e  szempontokból  is  örvendenünk  kell 
e  vállalatnak,  habár  szinműtárak  hazája  nem 
a  vidék,  hanem  a  főváros,  hol  szinész,  dráma- 
író és  műveltebb  izlésti  közönség  kölcsö- 
nös hatással  vannak  egymásra.  A  kiadónak 
czélja  koronként  megjelenő  füzetekben  egy 
eredeti  s  egy  fordított  színmüvet  közleni.  Ez 
is  mind  jó,  csak  félünk,  hogy  az  eredeti 
színművek  sorozatát  alkalmasint  megbukott, 
el  nem  fogadott  vagy  évtizedek  óta  heverő, 
becscsel  soha  nem  birt,  s  már  divatból  is 
kiment  színművek  fogják  kitölteni.  Legalább 
a  jelenleg  közlött  eredeti  mű  ilyesmit  gyanit- 
tat.  így  az  irodalomnak  mit  sem  használunk. 
A  rossz,  selejtes  költői  műveknek  közlönyt  in- 
dítani meg  nagy  bűn.  ízlést  ront,  s  csökkenti 
a  jók  hitelét.  Tudományos  könyv  legyen  bár- 
mily hiányos,  mégis  mindig  tartalmaz  valami 
jót,  s  viszonyosán  hasznos  is  lehet.  Nem  igy 
a  költői  mű. 

Ez  első  kötet  Horváth  Cyrill  akadémiai  ren- 
des tagnak  egy  öt  felvonásos  szomorujátéka 
kezdi  meg  Vetélytársak  czim  alatt.  Horváth 
Cyrill    régi    drámaíró    már,    de    alig    hihető, 

hogy  egy-két  szorgalmas  könyvtárnokon  kívül, 
valaki  emlékezzék  műveire.  Jobb  is  lett  volna 
nyugodni  a  borostyánokon.  Most  nincs  az  a 
boldog  idő,  midőn  az  akadémia  száz  arany- 
nyal jutalmazta  a  csinos  jambusokat,  s  Tóth 
Lőrincz  és  Jakab  István  voltak  a  koszorús 
drámaírók.  Ma  már  senki  sem  ir,  olvas  és  ját- 
szik ily  darabokat.  Kinevetik  vele  az  embert, 
legyen  bár  még  oly  becsületes  arcza,  kétszer 
oly  tudós  neve  és  háromszor  oly  tiszteletet 
igénylő  ruhája. 

Furcsa  alkatrészekből  állottak  e  drámák. 
Első  B  fődolog  volt  csengő  és  pengő  jambusok; 
dagályos  képek  mennél  hosszabbra  nyújtva, 
hogy  kiadhassák  az  iveket,  mit  a  cselekvény 
nem  tudott,  a  kornak  a  régi  magyar  előidők- 
ből  kellett  vétetni ;  aztán  megjelentek  a  sze- 
mélyek, német  lovag-drámákból  megszökött, 
s  attilába  erőszakolt  hősök,  egymást  halálosan 
gyűlölő  várurak,  bölcs  remeték  s  módfölött 
okos  vén  cselédek;  vitéz  lovagok,  kiknek  erényét 
majdnem  gyűlölni  kell,  s  gyáva  ostoba  bűneiket 
szánni.  Szerelmes  halvány  leányok,  kik  tengert 
pityeregnek  és  szélvészt  sóhajtanak.  E  diszes 
társaság,  miután  öt  hosszú  unalmas  felvonást 
német  érzelgések  és  magyar  táblabírói  pa- 
thoszszal  telebeszélt,  rendszerint  elpusztította 
egymást,  vagy  boldog  lett,  egy-egy  álerkölcsi 
eszmét  hagyva  megemésztésül  a  nézőknek.  Kö- 
rülbelül ezekből  áll  Horváth  Cyrill  drámája  is. 

Legyen  ennyi  róla  elég  s  mellőzzük  a  rész- 
leteket. Becsületünkre  !  átolvasásuk  is  szörnyű 
fáradságba  került.  Aztán  egy  akadémiai  tag- 
nak sokkal  több  ismerete  van,  mintsem  egy 
irodalmi  ujoncz  fejtegetéseire  szoruljon.  Más  baj 
is  van  itt :  az  a  csodálatos  mánia,  mely  a  csiz- 
madiát szokta  elérni,  midőn  politikus  lesz ; 
vagy  a  borbélyt,  ki  erőnek-erejével  doktor 
akar  lenni.  Birálat  helyett  jó  tanácsot  akarunk 
adni.  Sziveskedjék  Horváth  Cyrill  kerülni  a 
múzsákat  s  dolgozzék  akadémiai  szakmájá- 
ban valami  olyat,  mely,  ha  nem  kitűnő, 
legalább  hasznos  lehet;  ne  compromittálja  az 
akadémiai  tagsági  czimet,  melyet  már  annyiszor 
compromittáltak,  s  éltesebb  létére  ne  alkal- 
matlankodjék nekünk,  kiknek  a  fiatalokkal  is 
elég  bajunk  van. 

A  másik  szinmű,  Hugó  Victor  Borgia  Lucretiá- 
ja  fordítva  a  kiadótól.  A  választás  dicsérendő; 
Hugó  Victor,  a  német  kritikusok  ellenére  is,  a 
jelesebb  drámaírók  egyike.  A  hol  genialitás 
van,  hamar  békülünk  a  hibákkal,  s  a  költé- 
szetnél lelkesülnünk  kell.  Eredetisége  mellett 
feledjük  különczségeit,  eszméiért  megbocsá- 
tunk erőszakosságának.  O  annak  nem  oka, 
hogy  iskoláját  elferdítek,  modorrá  aljasiták,  s 
tizenöt  év  óta  csak  jellemeit  nyesik  a  dráma- 
gyártók, kik  közül  a  világ  alig  tanulta  meg 
egy-kettő  nevét. 

Borgia  Lucretiában  is  mily  óriási   feladattal 

küzdött  meg,  s  mily  nagy  eszmét  vitt  keresz- 
tül. Egy  női  szörnyet  tesz  érdekessé,  drámaivá 
azzal,  hogy  anyai  szeretetet  gerjeszt  szivé- 
ben. Osszhangzásba  hozza  jellemével,  bár 
testvérét  gyilkolta  meg  és  atyja  ágyasa  volt. 
A  gyűlölet  mellett  részvétünk  ébred,  hara- 
gunkban szánjuk.  Csupán  az  egyetlen  erénye, 
roppant  bűnei  mellett,  s  ezért  szenvednie, 
buknia  kell.  Minő  mély  igazság  és  kiengeszte- 
lődés ! 

Ajánljuk  a  kiadó  figyelmébe  Hugónak  a 
többi,  még  magyarra  nem  forditott  drámáit 
is;  úgy  Delavigne  Kázmért,  'kitől  a  magyar 
szinpad  semmit  sem  bir.  Nem  volna  fölösleges 
a  régibb  és  újabb  spanyol  drámákhoz  is  hozzá- 
nyúlni; mert  .a  spanyol  drámairodalom  gazdag, 
s  a  spanyol  költészet  népdalai  után  itélve  a 
mienkkel  leginkább  rokon  minden  nyugotiak 
közt.  Csodálatos,  hogy  a  spanyol  drámákat  for- 
ditóink  mindeddig  elhanyagolták. 

A  kiadó  fordítása  nem  művészi,  s  még  csak 
nem  is  hibátlan.  A  vous-t  épen  oly  gyakran 
használja  a  magyarban,  mint  a  hogy  a 
franczia  szokta.  Egy-egy  lapon  huszonnyol- 
czat  is  megszámlálhatni :  ((Azon  nap,  midőn 
tizenhat  éves  lettem,  a  halász  nyilvánitá,  hogy 
nem  az  apám  légyen,  mig  csak  a  világon  fér- 
fiak hadjáratra  s  nők  gyönyörélvezetre  fog- 
nak találtatni.))  Ez  mind  francziául  van.  ((Min- 
den kedélyeimet  teljesítik.))    Ennek  nincs   ér- 

telme.  A  kedély  kedvteléssel  vagy  vágygyal 
van  fölcserélve.  A  herczeg  szolgájához  gúnyo- 
san így  szól:  Kedvesem.  Ez  sajátságos  kifejezés 
s  magyarban  a  barátommal  leginkább  meg- 
közelíthető. 

Nem  hiányzanak  a  nyelvtani  hibák  sem.  Eze- 
ket nyesegetni,  meglehet,  pedantság,  de  elkö- 
vetni mindenesetre  több  a  figyelmetlenségnél. 
Törődni  ik-es  ige,  /b/i/ í7c  ik-telen  vagy  legalább 
kétes,  s  ilyenkor  jobb  iktelen  alakban  hasz- 
nálni. Az  zA'-kel  különben  is  el  van  árasztva 
nyelvünk.  Megbocsájtani  tájszólás ;  ki  mondja 
főnevét  igy:  bocsájnat?  stb. 

A  kiállitás  és  nyomás  becsületére  válik  a 
kecskeméti  nyomdának. 


i853 


KALMÁR  ÉS  TENGERÉSZ. 

Dráma  4  felvonásban.    Irta  Czakó  Zsigmond.   Előadatott  a 
Nemzeti  Színházban  1853  február  25-én. 


Nem  nekünk  jut  először  eszünkbe :  mivé 
lesz  a  magyar  színészet,  ha  jeleseink  lassan- 
lassan  kidőlnek.  Csodálatos !  A  legmostohább 
korszakban,  midőn  legjobb  színészeink  ötven- 
két megye  vándorai  valának  s  a  szinpad  csak 
a  festett  falak  varázserejével  rendelkezett, 
csapatonként  állottak  elő  a  nagy  tehetségek, 
míg  most,  a  nem  épen  a  kedvezőtlen  körül- 
mények között,  alig  látunk  egy-kettőt,  a  kik 
némi  reményekre  jogosíthatnának.  Honnan 
van  ez  ?  oly  kérdés,  melyet  feszegetni  csak 
német  bölcsész  tudhatna,  mert  neki  van  tehet- 
sége és  türelme  oly  dolgokról  elmélkedni,  mik- 
ről nem  szükség  s  eredményre  jutni  ott  is, 
a  hol  eredményt  elérni  nehéz.  Utoljára  is  abban 
kell  megnyugodnunk,  mit  a  hires  Monte-Christo 
az  élet  titkának  nevezett :  ((Várjunk  és  remél- 
jünk.)) Mi  még  bátrak  vagyunk  hozzá  tenni: 
reméljünk    és  csalódjunk   és   újra    reméljünk. 

Gyulai  Pál:  Dramaturgiai  dolgozatok.  I.  8 

Tapasztalásból  szólunk,  épen  mint  a  hires  Monte- 
Christo. 

Hervei  Ida  kisasszony  először  lépett  föl  na- 
gyobb szerepben  (Bilsenné) :  tehát  öreg  nő 
szerepében  ifjú  leány.  Ez  már  magában  igen 
méltánylandó  valami  s  mi  a  legjobb  vélemény- 
nyel léptünk  a  színházba.  Igaz,  nem  épen 
nagy  figyelemmel  néztük  végig  a  színművet, 
mert  akaratlan  a  múltba  tévedt  gondolatunk, 
midőn  az  ífju  költő  e  darabjával  első  diadalát 
ünnepelte  s  kora  halála  eszünkbe  juttatja  azt, 
hogy  azóta  drámairodalmunk  is  a  szinészet 
sorsában  osztozik:  itt  is  várnunk  és  remél- 
nünk kell,  azonban  Hervei  Ida  kisasszony 
egyetlen  szavát  sem  vesztettük  el  s  hiven  ki- 
sértük mozdulatait. 

Hervei  Ida  kisasszony  jó  szinpadi  alak,  hangja 
erős  és  nem  kellemetlen,  de  szavalni,  arez-  és 
tagjátékot  kell  még  tanulnia.  A  kezdő  elfo- 
gultságát talán  a  folytonos  gyakorlat  legyőzi 
8  nem  is  ez  az,  a  min  mi  fönnakadnánk.  Ke- 
vés jelét  láttuk  a  jellemfölfogásnak  és  vissza- 
adásnak. Bilsenné  vallásos,  szigorú,  nyers 
és  indulatos  öreg  nő.  Előttünk  ifjú  hölgy 
állott  élénk  mozdulatokkal,  kinek  csak  néha 
jutott  eszébe,  hogy  haja  már  megőszült.  Mi- 
dőn indulatba  jő,  s^'átkozódni  látszik,  csak 
annyit  jegyzett  meg  magának:  itt  föl  kell 
emelnem  hangomat  és  kezemet,  de  a  hely- 
zet lélektani  jelleméről  nem  gondolkozott  és 

szerepét  nem  tudta  egyöntetűvé  alakítani.  Ez 
véleményünk  ma  esti  játékáról,  de  tehetségé- 
géről nem  mernénk  határozottan  szólani.  Még 
nem  fog  ártani  néhány  próba,  hogy  mind  ő 
tisztába  jőjön  magával,  mind  a  közönség  vele. 
Az  igazgatóság,  tigy  hiszszük,  ezután  is  alkalmat 
szolgáltat  arra,  hogy  Hervei  Ida  kisasszony  ha- 
ladását bemutassa  s  tehetségéről  mind  jobban 
meggyőzzön  bennünket,  annyival  is  inkább, 
mert  az  a  szakma,  a  melyre  ő  hivatottnak 
érzi  magát,  fontos  és  nincs  eléggé  képviselve. 
A  közönség  részvéttel  volt  a  föllépő  iránt  s 
kihívásokkal  bátoritá. 


IRA  ALDRIDGE. 

1853  márczius  24-én. 

Az  afrikai  Rosciiis,  az  egyetlen  Othello,  mi- 
kép  Aldridge-t  Európaszerte  nev^ezik,  pár  nap 
múlva  körünkben  lesz  s  kétszer  fog  föllépni  a 
nemzeti  szinpadon.  Helyén  látjuk  rövid  vázlat- 
ban közölni  életrajzát  és  szólani  valamit  mű- 
vészi jelleméről  s  azon  hatásról,  melyet  Európa 
fővárosaiban  tőn.  A  szempontok,  melyekből 
magasztalói  és  ócsárlói  kiindulnak,  sesthetikai 
tekintetben  nem  egészen  eldöntött  kérdések, 
de  a  magyar  közönségnek  biztos  vezérfonalul 
szolgálhatnak,  hogy  elfogulatlanul  élvezhessen 
s  Ítélhessen  meg  egy  művészt,  ki  nem  csak 
azért  nevezetes,  mert  egy  elnyomott  és  maga- 
sabb szellemi  emelkedésre  képtelennek  tartott 
népfaj  képviselője,  hanem  egyszersmind  azon 
nagy  szinészek  közé  tartozik,  a  kik  Shakespeare 
műveinek  adnak  életet  s  vele  mintegy  rokon- 
ságban tehetségök  tragikumot  és  komikumot 
egyesit. 

Aldridge  fejedelmi  sarj,  épen  mint   Othello. 

Ősei  a  Fulah-törzsnek  voltak  főnökei  Sanegal 
partjain,  Afrika  nyugati  részén.  Egy  amerikai 
missionarius  utat  talált  oda.  —  Hősünk  nagy- 
atyját igyekezett  megnyerni  a  keresztyén  val- 
lásnak. Ez  hajlott  rá  és  szokásba  akarta  hozni 
a  keresztyén  foglyok  kicserélését,  a  helyett, 
hogy  rabszolgákként  eladassanak.  A  törzs  ezen 
fölháborodott  s  lázadás  ütött  ki.  A  missionarius 
még  a  lázadás  kiütése  előtt  harmadnappal 
visszatért  Amerikába,  magával  vive  egyik  fiút, 
Aldridge  atyját  és  gondoskodott,  hogy  keresz- 
tyén nevelésben  részesüljön.  Ezalatt  az  egész 
fejedelmi  család  kiirtatott  s  a  lázadás  vezére 
vette  át  az  uralkodást.  Az  egyetlen  életben 
maradt  fiu  lelkészi  pályára  szánta  magát,  de 
titkon  azt  az  óhajtást  táplálá,  hogy  hazájába 
visszatérvén  kivivja  örökösödési  jogát  s  nép- 
törzsét a  keresztyén  hitre  téritse.  Meg  is  jelent 
hivei  között,  de  czélja  nem  sikerült.  Újra  ki- 
ütöttek a  régi  viszályok  s  a  nép  két  pártra 
szakadt.  A  trónkövetelő,  a  kiütött  polgárhábo- 
rúban megveretvén,  csak  futással  menthette 
meg  életét.  Kilencz  évig  élt  elrejtőzve  hivei 
egyikénél,  nejével,  egy  négernővel,  kit  még 
Amerikában  vett  el.  Lehetetlen  volt  szaba- 
dulnia. A  vidéket  kémek  vették  kÖrül,  kik  reá 
vadásztak. 

Itt  született  Ira,  ki  még  most  is  emlékszik, 
hogy  mint  nyolcz  éves  gyermek,  a  kunyhó 
előtt  játszván,  hol  szülői  rejtőztek,  mint  foga- 

tott  el  egy  fegyveres  kémtől,  akiarczán  atyja 
vonésaira  ismert,  s  mikép  szabaditá  meg  egy 
öreg  nő,  ki  őt  fiának  hazudá.  Végre  nagy  baj- 
jal Amerikába  menekültek,  hol  atyja  szines 
társainak  lelkésze  lőn.  --  Szülői  őt  is  lelkészi 
pályára  szánván  s  nagy  gondot  fordítottak  ne- 
veltetésére. Azonban  egy  szini  előadás,  melyen 
történetesen  jelen  volt,  életpályáját^másképldön- 
tötte  el.  ügy  hitte,  hogy  színésznek  született. 
Ö  maga  beszéli  el,  mennyire  el  volt  ragadtatva, 
bűvölve  és  sejtelmeit  mint  mulá  felül  mindaz, 
mit  látott,  hallott,  érzett.  Az  előítélet,  mely 
népfaján  nehezül,  az  akadályok,  melyek  min- 
den lépten  eléje  gördültek,  nem  rettenték 
vissza.  Egy  ifjú  művész  lelkesülését,  ki  tár- 
gyán szenvedélylyel  csügg,  semmi  sem  olt- 
hatja ki.  Szerepeket  kezdett  tanulni  s  először 
egy  magán  színpadon  lépett  föl ;  társai  néger 
műkedvelők  voltak,  kiket  ő  maga  tanított  be. 
Az  előadás  sikerült,  a  fehérek  gúnyos  élczei 
természetesen  nem  maradtak  el. 

Első  kísérletei  e  korszakából  egy  mulatságos 
adomát  beszél  el  róla  Mathews,  hires  angol 
szinész,  ki  épen  akkor  tőn  tanulmányutat  az 
az  Egyesült  Államokban  s  egyik  előadásán  je- 
len volt.  Hamletet  játszta.  Midőn  a  hires  (denni 
és  nem  lenni,))  monológot  szavalja  s  mindjárt 
elején  e  helyre  ér :  c(and  by  opposing  end  them)) 
a  közönségnek  egy  ezzel  hangzásra  nézve  csak- 
nem  egyező   néger   dal    kezdete  jut   eszébe : 

Oppossum  up  a  gum  tree  (a  zacskós-állat gummi- 
fára  mász)  s  nagy  zajjal  kényszeríti  Hamletet, 
hogy  ezt  énekelje  el.  ((Jól  van,  uraim  és  asszo- 
nyaim, úgy  látszik,  önök  inkább  kedvelik  a 
zacskós-állatot  a  gummifán,  mint  Hamletet.)) 
És  elénekelte  a  dalt,  azután  tovább  szavalá  a 
hires  monológot.  Ez  az  ő  humora,  mi  vendég- 
szerepléseinél most  is  megújul ;  mert  ugyan 
nem  e  jelenet  ismétlése-e  az,  midőn  Othello 
és  Macbeth  után  ugyanazon  este  Mungó-han 
lép  föl,  s  mint  ostoba  szerecsen  rabszolga  ka- 
czagtatja  meg  közönségét,  melyet  elébb  sirásra 
birt,  megrázott  ? 

Ira  tanulni  akart  s  tovább  képezni  magát. 
Jeles  színészeket  akart  látni  s  mindent  elkö- 
vetett, hogy  a  Chatam-szinház  előadásaira  be- 
juthasson. Egy  tanulótársa  segité  rá,  ki  Wallack 
szinész  jelmezeit  horda  föl  esténként  a  szín- 
házba. Barátja  halálával  ő  foglalta  el  helyét  s 
mint  a  legelső  szinész  inasának  bő  alkalma 
lőn  a  színészet  titkaiba  bepillanthatni.  Itt,  a  szín- 
falak közt  képezte  ő  magát,  örömmel  szenvedve 
hantáimat,  lealáztatást,  csak  hogy  czéljához 
juthasson. 

Atyja  most  sem  mondott  le  azon  szándékáról, 
hogy  belőle  lelkészt  neveljen.  A  Shenectady 
College-be  adá,  majd  1828-ban  Európába  is  át- 
ktildé,  hol  a  glasgowi  egyetemen  másfél  évet 
töltött.  Se  az  atyai  szigor,  se  hittani  tanul- 
mányai nem  gyöngítek  régi  hajlamát.  Szenve- 

délye  a  színészethez  szellemi  fejlődésevei  nö- 
vekedett. Azon  elhatározással  indult  Londonba, 
hogy  szerencsét  próbál.  Senkitől  nem  ismerve, 
egyedül  hajdani  gazdájától,  Wallacktól  ajánlva, 
számtalan  akadályokkal  kellett  megküzdenie, 
íiiig  egyik  külvárosi  színházban  fölléphe- 
tett. Othellót  játszá  s  nagy  tetszést  nyert. 
Ez  fölbátoritá.  A  Coburg-szinházhoz  szegődött, 
noha  ez  sem  tartozik  az  első  rangúak  közé. 
Itt  Oronoko,  Gambia,  Zarambo  s  más  szere- 
pekben a  közönség  kegyenczévé  lőn. 

Othello  szerepét  nem  csak  a  színpadon 
játszsza,  hanem  az  életben  is.  Azonban  még  mind 
eddig  boldog  Othello.  A  történet  ím  ez.  Mi- 
dőn egykor  a  Rabszolgák  czimű  színműben 
Gambiát  játszá,  egyik  barátjától  játék  után  egy 
páholyba  kéretett.  Berks  grófságból  egy  köz- 
tiszteletben álló  férfiú  és  parlamenti  tag 
családja  akart  megismerkedni  vele,  mely  mű- 
vészete iránt  nagy  tisztelettel  viseltetett.  E  rö- 
vid találkozás  elég  volt  arra,  hogy  a  parla- 
menti tag  leánya  Desdemona  szerepét  játszsza 
és  Aldridge  hat  hét  múlva  elmondhassa  a  bá- 
muló rokonoknak: 


Hogy  a  leány  velem  jött,  az  való, 
Az  is  való,  hogy  összeesküvénk. 


Nem  vádolták  be,  hogy  bájitalt,  bűvös  mester- 
séget lír.sznál.  De  alyja  épen  ugy  gondolkozott, 

mint  Brabantio,  a  mi  különben  nem  akadályozd 
boldogságukat. 

Neje  hiven  kisérte  a  vidékre,  hova  vissza- 
vonult hogy  nagyobbszerű  föllépésre  készüljön 
a  főváros  valamelyik  első  rangú  színpadán. 
Nyolcz  évet  töltött  vidéki  színpadokon  folyto- 
nos gyakorlat  és  tanulmány  közt.  Most  először 
Dublinban  akart  föllépni.  Az  igazgató  eleinte 
nem  akart  vele  egyezkedni.  Valami  ízetlennek 
találta,  hogy  Britannia  egyik  legjelesebb  szín- 
padán néger  játszszék.  Végre  engedett.  Aldridge 
Othellóban  akart  föllépni.  Az  igazgató  figyel- 
meztette, hogy  Kean,  kit  épen  vendégül  vár, 
mindig  haragudni  szokott,  ha  szerepeit  előtte 
játszszák,  aztán  vakmerőség  is  tőle,  Olhelló-hs.ti 
lépni  föl,  mert  a  közönség  hasonlítást  fog  tenni 
közte  és  Kean  közt.  Aldridge  megmaradt  szán- 
déka mellett  és  —  győzött.  Maga  a  megérke- 
zett Kean  is  a  tapsolók  közé  vegyült  s  ajánló 
levelekkel  látta  el.  Szerepei  szaporodtak. 
Végre  1833-ban  föllépett  Covent-Garden  szín- 
házban, hol  megalapitá  művészi  hírét,  mely 
azóta  mindig  növekedik.  Ármányok  utóbb 
a  Surrey-szinházba  szoriták.  Oda  hagyta  Lon- 
dont, de  a  kitüntetések  követték.  A  többek 
közt  1838-ban  a  saint-domingói  parlament  egy 
üdvözlőirattal  tisztelte  meg  s  az  akkori  elnök 
számfeletti  segédének  nevezte  ki,  mit  a  lon- 
doni consul  hivatalosan  juttatott  értésére.  Ké- 
sőbb újra  viss7.atért  Londonba  smég  nagyobb 

sikerrel  játszott.  A  londoni  lapok  telvék  ma- 
gasztalásával.  A  Punch  természetesen  humor- 
ral ir  róla :  cdra  furor  brevis  est.  Jól  vá- 
lasztotta csodálatos  keresztnevét,  s  talán  azért 
csinál  mindenütt  furorét.)) 

A  mult  évben  kezdé  meg  szárazföldi  vendég- 
szerepléseit. Németországban  lépett  föl  s  leg- 
nevezetesebb fővárosaiban  tetszést  aratott.  A 
porosz  király  bemutattatá  magának  s  a  tudo- 
mány és  művészet  arany  érempénzével  jutal- 
mazta. A  mult  hóban  látogatta  meg  Bécset. 
Jelenleg  Pestre  utaztában  Pozsonyban  vendég- 
szerepel. —  Aldridge  külseje  megnyerő  és  deli. 
Valódi  hősi  alak.  Közép  nagyságú,  jól  megter- 
mett erős  férfiú,  egy  kissé  hizásra  hajlott,  a  mi 
azonban  még  nem  ártott  növése  szabályossá- 
gának. Barna  arcza  kifejezéssel  teljes  anélkül, 
hogy  némely  szinész  bágyadt  szenvelgésével 
birna,  s  épen  ugy  hatalmában  van,  mint  ter- 
mete. Egyedül  egy  kissé  nem  szép  orr  zavarja 
a  különben  szép  fej  összhangját.  Szemei  ha- 
sonlóképen kifejezésteljesek  és  beszélők.  Or- 
gánuma hatalmas,  teli,  mély  érczü.  Játékának 
stilje  főbb  vonásokban  a  legjobb  angol  sziné- 
Ezek  iskolájából  való,  melyre  saját  eredetisége 
bélyegét  nyomta.  A  nyugodt  helyeken  köny- 
nyen  társalog,  mintegy  oda  vetve,  a  csak  kissé 
szenvedélyeseken  is  a  szavalatig  emelkedik,  a 
mi  drámai  éneklés  a  szó  művészi  értelmében, 
az  úgynevezett   nagy  stil.    Mozdulatai  mindig 

nemesek,  méltóságosak.  Néger  eredetének  kö- 
szöni azon  természeti  hangokat,  melyeket  ugy- 
szólva  ő  hozott  színpadra.  Hosszan  nyújtott 
(lOh))  fölkiáltása  megható,  oroszlánias  mormo- 
lása, mely  a  szenvedély  viharát  megelőzi,  leg- 
megrázóbb, mig  sirása,  mint  a  gyermeké,  meg- 
indítja az  embert.  Ily  pillanatokban  szemében 
valami  csodálatos  fájdalom  nyilatkozik.  Midőn 
égre  tekint,  szemgolyójának  sötéten  kékesfehére 
fölfordtd  s  arczának  a  legmélyebb  szenvedés 
kifejezését  adja. 

Legkedvenczebb  szerepei  Othello,  Macbeth, 
Mtingo.  Othellóban  a  legeredetibb.  A  féltékeny- 
séget, e  legféktelenebb  szenvedélyt,  még  senki 
sem  ábrázolta  ily  igazán,  mit  nagyon  elősegít 
néger  származása.  A  valóság  és  művészet 
egyesül  e  két  szerepben.  Othello  csak  ilyen 
lehet,  mikép  Shakespeare  teremte.  A  komi- 
kumban is  épen  oly  jeles,  mint  a  tragikum- 
ban. E  sokoldalúságát  még  azok  is  elismerik, 
kik  szemére  hányják,  hogy  egész  repertoireja 
csak  egy-két  szerep,  melyeket  nem  nehéz  egy 
egész  életen  át  betanulni.  Berlin-  és  Bécsben 
ugyan  a  közönség  osztatlan  tetszésében  része- 
sült, de  a  műbirák  két  pártra  oszoltak.  Ócsár- 
lói  egész  művészetét  csak  modornak  nevezik, 
melyből  egyedül  a  féktelenség  övé,  a  többi  után- 
zása Kean-  és  Macreadynek,  nem  épen  min- 
dennapi tehetséggel  és  tanulmánynyal.  Az  Íz- 
lés   nevében    tiltakoznak   a    barbárság    betö- 

rései  ellen.  Hatását  ritkán  nevezik  sestheti- 
kainak  s  nem  akarják  elismerni,  hogy  különb 
a  német  Othellóknál,  bár  gúnyosan  megenge- 
dik, hogy  egyetlen.  Művészietlen  természetíes- 
nek  tartják  a  szenvedély  vulkáni  kitöréseiért, 
termesz etietlen  művésznek  a  nagy  stilért,  az 
ellentétek  igen  szem-  és  fülbántó  kitüntéseért, 
mit  angol  és  franczia  iskolának  neveznek.  Azon- 
ban ne  feledjük  el,  hogy  a  német  kritikusok 
Rachel  irányában  sem  voltak  elég  méltányo- 
sak és  rögeszméjök,  hogy  Shakespeare  műveit 
a  német  színészek  játszák  legjobban.  Arra  is 
gondoljunk,  hogy-  Shakespeare  drámáiban  az 
egyéni  a  fő  minden  következményeivel,  s  a 
szenvedélyek  legigazabb  ábrázolása. 

Mi  igaz  és  mi  nem  azon  magasztalás-  és 
ócsárlásokból,  miket  e  rövid  czikkben  futólag 
érinténk,  a  jövő  héten  tanúi  lehetünk. 


ÁRMÁNY  ÉS  SZERELEM. 

Irta  Schiller,  fordította  Szenvei  József.  Előadatott  a  Nemzeti 
Szinházban  1853  április  lo-én. 


Kitűnő  előadás,  gyér  közönség.  Nem  igen 
tapasztalhatni  utóhatását  azon  lelkesülésnek, 
mely  a  drámai  művészet  iránt  Ira  Aldridge 
ittlétekor  közönségünkben  oly  örvendetes  jelen- 
ségként tűnt  föl.  Pedig  a  mai  est  telt  házat 
érdemelt  volna.  A  szerepek  legjobb  kezekben, 
az  előadás  szabatos  és  összevágó,  —  oly  dol- 
gok, mikkel  fölötte  ritkán  találkozunk,  de 
talán  többször  lehetne  bennök  részünk,  ha 
irántok  élénkebb  részvétet  tanúsítanánk.  Ná- 
lunk divat  a  drámákat  inkább  csak  az  első 
előadáskor  nézni  meg,  mintha  csak  a  szinmű  új- 
donságának volna  érdeke.  Ennek  kellemetlenül 
kell  hatni  színészeinkre,  mert  mintegy  lenézése 
művészetöknek.  Másutt  a  jeles  színészt  kitűnő 
szerepeiben  mindig  örömmel  nézik,  sőt  épen 
mert  egy  szerepet  számtalanszor  kell  játszania, 
módjában  van  azt  oly  tökélyre  vinni,  a  mi  ná- 
lunk csaknem  lehetetlen. 

Ne  vegye  senki  rossz  néven  tőlünk,  hogy  a 
színészek  helyett  a  közönséget  kritizáljuk.  A  si- 
kertilt előadás  teljesen  jogot  ad  reá.  Lendvay 
(Ferdinánd),  Jókainé  (Lady  Milford),  Szent- 
péteri (Mtiller),  Fáncsi  (Wurm),  László  (Kalb) 
művészetök  teljes  erejében  jelentek  meg. 
Tóth  (elnök),  minden  igyekezete  mellett  is, 
szerepének  finomabb  árnyalatait  nem  tudta 
ugyan  kiemelni,  de  nem  rontott.  Bulyovszkyné 
iránt,  ki  Luiza  szerepét  tudtunkra  most  elő- 
ször játszotta,  méltó  elismeréssel  kell  lennünk. 
Ö  fokonkénti  haladást  tanusit.  Szavalata  tiszta, 
hangsúlyozott,  s  játékán  gondos  tanulmány 
vonul  át,  ha  nem  is  mindig  mély  felfogás.  E  sze- 
repével is  szerencsésen  küzdött  meg.  Kivált 
az  utolsó  felvonásban,  midőn  Ferdinánd  illetlen 
szóval  gyalázza  meg,  fölkiáltása  valami  megható 
volt.  A  fájdalom  és  szemrehányás  önkénytelen 
hangja  vala  az  a  legmélyebb  szerelemben  föl- 
olvadva. 


ARGYIL  ES  TUNDER  ILONA. 

Eredeti  néprege  3  fölvonásban,  népdalokkal,  zenével  és  tán- 
czokkal.  Irta  Szigligeti  Ede.  Zenéjét  szerezte  Doppler  Ká- 
roly.   Előadatott  a  Nemzeti    Szinházban  1853  április  i6-án. 


Mit  és  mit  ne  irjtink  e  műről  ?  Legtanácsosabb 
volna  könnyedén  véve  a  dolgot  elmondanunk  : 
szombaton  este  meglehetős  számú  közönség 
gytilt  föl,  vasárnap  még  számosabb ;  sokan 
gyönyörködtek  a  diszitményeken :  az  arany- 
almát termő  fán,  a  délibábban,  a  manók,  virá- 
gok, lepkék  és  tündérek  tánezán,  megtapsolták 
a  népdalokat,  Füredi  urat  és  Alkári  kisasszonyt ; 
nem  kevesen  borzasztóan  unatkoztak,  kivált 
ha  történetesen  nem  volt  szép  szomszédnőjök ; 
a  drámaírók  méltatlankodva  emlegették,  hogy 
a  drámabiráló  választmány  épen  oly  szigorú, 
mint  engedékeny ;  a  kritikusok  csóválták  fejő- 
ket és  élczekre  készültek,  aztán  mindenki  haza- 
ment, lefeküdt,  elaludt  s  reggelre  mindent  el- 
feledett —  kivéve  talán  a  gyermekeket,  kik  még 
sokáig  fognak  Tündér  Ilonával  álmodni;  a 
drámaírókat,  kiknek  Árgyil  fegyverül  fog  szol- 

gálni  visszautasított  drámáik  védelmében ;  a 
kritikusokat,  kik  eddig  már  gyilkolják  —  a 
halottat. 

Sajnáljuk,  hogy  nem  lehet  épen  ily  könnye- 
dén vennünk  a  dolgot.  Egy  eredeti  mű,  melynek 
érdekét  már  a  ritkaság  is  kezdi  emelni,  több 
figyelmet  érdemel.  írnunk  kell  róla.  Köteles- 
ségünk, épen  mint  a  színészeknek  végig  — 
játszani. 

Azonban  eljárásunkon  az  előadás  sokat  köny- 
nyit.  Föl  vagyunk  mentve,  hogy  a  mii  tartal- 
mát elmondjuk,  s  részletes  bírálatba  bocsát- 
kozzunk. A  manók  (Hegedűs,  Tóth,  Turcsányi) 
oly  zajt  ütöttek,  melyből  bajos  volt  kivenni 
emberi  artikulált  hangot ;  a  vén  székelynek 
(Réthi)  csak  tizedik  szavát  lehetett  érteni; 
aztán  magának  a  műnek  meséje  is  sokkal 
ziláltabb  s  a  cselekvény  szálai  lazábban  kap- 
csolódnak, hogysem  a  zene,  táncz  és  diszit- 
mények  közt  megosztott  figyelem  azt  egy- 
szerre fölfoghassa.  Csak  a  mű  alapeszméjé- 
ről és  a  cselekvény  főbb  vonalairól  lehet  szó- 
lanunk. 

Szigligeti  e  művét,  ugy  látszik,  nem  irta 
színműi  igénynyel.  Népregének  nevezi,  mi  az 
elbeszélő  költészethez  tartozik.  Tehát  akarat- 
tal dob  el  magától  minden  drámai  alapot. 
Szabad-e  ezt  szinköltőnek  tenni?  Nem  vi- 
tatjuk, elég  az  hozzá,  hogy  bárminő  szem- 
pontból tekintsük  e  művet,  egykép  elhibázott. 

Tündér  Ilona  meséje,  mely  Olaszország- 
ból átszivárogva  századok  óta  forog  népünk 
ajkán,  tisztán  keresztyén  alapú.  Az  eszményi- 
tett szerelem,  az  ábránd  és  a  mély  sentimen- 
talismtis,  melyet  a  királyfi  és  a  szép  tündér- 
leány képvisel,  csak  a  keresztyén  világban 
található  föl,  miből  természetesen  foly,  hogy 
az  egész  mese,  ha  időhöz  és  helyhez  köttetik, 
már  alapeszméjénél  fogva  csak  azon  tündérvi- 
lágba férhet  be,  melyet  a  keresztyén  phantasia 
a  keresztes  háborúk  utáni  időkben  alkotott  a 
szaraczénoktól  kölcsönzött  jó  és  rossz  nemtők- 
ből. Szigligeti  visszamegy  az  avarok  korába, 
oly  korba,  mely  e  mese  szellemével  homlok- 
egyenest ellenkezésben  van.  Történeti  alapot 
keres  és  hősöket,  kik  beszélhessenek  hazá- 
ról, nemzetről.  Itt  egy  közbeszőtt  megjegyzést 
nem  hallgathatunk  el.  Ideje  volna,  ha  dráma- 
íróink békét  hagynának  már  az  avaroknak  s 
általában  az  inkább  eposzi,  mint  drámai  kor- 
nak, melyből  számunkra  csak  fényes  magyar 
ruhát,  kardcsörömpölést  halásznak  ki,  s  felsuj- 
tásozzák  a  mai  kor  eszméivel  rhetorikai-lyra 
kisérete  mellett. 

Szigligeti  nem  elégszik  meg  azzal,  hogy  a 
mese  szellemén  ily  erőszakot  tesz.  Tovább 
megy  s  minél  több  eposzi  elemet  vegyit  mű- 
vébe, mi  aztán  puszta  allegóriává  fajul.  Ez  ter- 
mészetes következménye  volt  a  mese  hibás 
fölfogásának.  Föllépnek  Hadúr  és  Ármány,  az 

Idő,  Mult,  Jelen,  Jövő  s  átveszik  a  drámai 
személyzet  sorsának  elintézését.  A  kedves  kis 
gyermeteg  népregéből,  mely  keresetlensége  s 
egyszerűsége  által  oly  vonzó  és  költői,  allegó- 
riái mű  kerül  ki,  hol  minden  symbolikussá  válik 
és  az  egész  szellemvilág  szabad,  könnyű  moz- 
gását elveszti  azért,  hogy  illő  következeteség- 
gel képviselhessen  valami  indulatot,  valami 
fogalmat,  valami  tulajdont.  A  tündérekről  le- 
hullott az  idom,  az  ideg,  a  csont,  a  bőr,  az  em- 
beri, az  egyéni,  hogy  emblémává,  eszinévé  vál- 
hassanak. Ily  kezelése  a  hitregéknek  a  legköl- 
tőietl énebb  valami. 

Aztán  az  egész  nem  azon  gyermeteg,  áten- 
gedő képzelőerővel  van  kidolgozva,  mely  a 
ól  sikerűit  tündérmesékre  szükséges,  mert  a 
mese  utoljára  is  egy  álom,  melyet  Ilona  kris- 
tály koporsójában  álmodik.  A  költő  őrizkedett, 
hogy  meg  ne  szólják  babonásságáért.  Mikor  a 
szellemvilágot  játszatja,  mintegy  igyekszik 
megmutatni,  hogy  megírta  ugyan  a  tréfát,  de 
nem  hiszi.  Ö  rationalista,  avarai  is  azok,  s 
óhajtaná,  hogy  a  közönség  is  az  legyen.  Az 
egész  darabon  át,  midőn  a  tündér-  és  manó- 
világot megjelenteti,  mindig  azon  fentartással 
él,  hogy  ezt  bizony  csak  Árgyil  látja,  a  többi 
nem.  Szóval,  csak  a  királyfi  monomaniája  a 
léleklátás,  miért  aztán  az  egész  színpadi  sze- 
mélyzet le  egészen  a  kertészlegényig  sült  bo- 
londnak tartja  is.  Még  a  boszorkányt  is  álom- 

járóvá  teszi  a  csodálatos  indokolása  végett, 
csakhogy  megmenthesse  művét  —  nem  a  köl- 
tészetnek, hanem  a  valóságnak.  Való  és  ábránd, 
rege  és  történet  van  összevegyitve  benne,  mind- 
egyikből a  legprózaibb  rész,  összhang  és  éltető 
szellem  nélkül. 

Mindez  a  népregét  illeti.  Mint  szinműről 
nem  lehet  szólani  róla.  Még  szerkezetét  is  alig 
emelhetjük  ki,  a  mi  különben  Szigligetinek  erős 
oldala.  Mi  nem  is  óhajtjuk,  hogy  tündéres 
szinműveknek  bővében  legyünk.  Ki  merjük 
mondani,  hogy  a  tündérvilágból  lehetetlen 
valódi  szinművet  irni ;  legfölebb  csak  komikai 
alapon  lehet,  mikor  aztán  a  jelen  életbe  kell 
átjátszania.  Goethe  Faust- ja.  sem  az,  bár 
legfönségesebb  költészet;  Shakespeare  Nyár- 
éji álma  is  minden  szépsége  mellett  sem  bir 
drámai  érdekkel.  A  magyarnak  épen  nincs 
érzéke  az  ilyszerü  művekhez,  minek  egyik 
oka,  hogy  népköltészete  mesékben  igen  sze- 
gény lévén,  a  színpadon  mindig  csak  a  költő 
csinálmányaival  találkoznék,  nem  azon  ked- 
ves alakokkal,  melyek  bölcsőjét  körüllebegték. 

Azonban  Argyil  és  Tündér  Ilona  talán  még 
egy  darabig  fönn  fogja  magát  tartani  színpa- 
dunkon. A  kiállitás  igen  fényes  volt,  a  népdalok 
tetszettek,  a  diszitmények  sikerültek,  kivéve 
a  forgószelet,  mely  sehogy  sem  akart  forogni. 

A  czimszerepet  Bulyovszkyné  és  Feleki  ad- 
ták, elég  igyekezettel. 

Legjobb  lenne  ballettá  alakítani  az  egészet, 
ez  hosszabb  életet  biztositana  számára. 

Több  lap  keményen  megrója  a  szigortt 
drámabiráló  választmányt,  mely  oly  engedé- 
keny. Semmi  szavunk  nem  lehet  rá.  Egy  kö- 
rülményt azonban  nem  mellőzhetünk  hallga- 
tással. A  választmány  épen  ugy  pálczát  tört 
a  mű  fölött,  mint  az  összes  journalistika  s 
csak  mint  olyant  ajánlá,  melyben  a  diszit- 
mények,  táncz,  Attila  árnya,  avarok,  csillogó 
ruhák  és  phrasisok  az  eddigi  szokás  szerint 
talán  sokáig  kamatozni  fognak  a  pénztárnak. 
A  közönség  nem  nyilvánitott  tetszést  s  igy 
a  választmány  szigora  hatalmazta  föl,  mely- 
nek ellenében  épen  a  közönségre  szokás  hi- 
vatkozni. 

Legjobb  az  egyenes  ut  az  izlés  dolgában  is. 

Dráma  5  fölvonásban  Irta  Corneille  Péter,  fordította  Hegedűs 
Lajos.  Előadatott  a  Nemzeti  Színházban  1853  április  i8-án. 


Ez  már  harmadik  fordítása  a  nagy  franczia 
szinköltő  egyik  legjelesb  művének,  melylyel  a 
franczia  dráma  fénykora  kezdődik. 

Az  elsőt  ezelőtt  nyolczvan  évvel  vettük  gr. 
Teleki  Ádám  kezeiből  s  a  nyelv  akkori  fejlett- 
ségéhez képest  csaknem  genialitással  dolgozva. 
Ö  a  Bessenyei  által  hozzánk  átültetett  alexan- 
drin ékben  adá,  néhol  áradozón  és  sok  szabad- 
sággal ugyan,  de  egészben  véve  hűn  a  styl 
méltóságos  páthoszához. 

A  második  a  Gregussé,  mely  1847-benjelent 
meg  Szarvason.  Greguss  az  ötös  jambust  vá- 
lasztá,  melyet  már  rég  drámai  nyelvvé  szen- 
tesitének költőink.  Ennek  mindenesetre  első- 
sége is  van  nálunk  trochseusi  lejtésű  alexan- 
drin  fölött,  mely  sem  szavalatra  nem  oly  al- 
kalmas, se  a  komoly  dráma  méltóságához  nem 
illik  egészen.  De  kérdés  :  a  franczia  klasz- 
szikai  iskola  drámait  lehet-e   elég  jellemzően 

visszaadni  ötös  jámbusainkoti  ?  Nem  jobb  szol- 
gálatot tennének-e  a  rimelt  alexandiinek  jam- 
biisi  lejtéssel,  mint  a  hogy  a  francziában  van, 
s  mikép  az  már  nálunk  is  megkisértetett,  nem 
ugyan  szinmű,  hanem  épen  egy  franczia  tan- 
költemény forditásában.  Ez  mintegy  ktilsőkép 
is  jellemezné  azt  a  szellemi  különbséget,  mi  a 
shakespeare-i  és  franczia  classikai  szinművek 
közt  van  s  hűn  visszatükrözné  a  Corneille  és 
Racine-féle  művek  kellemes  feszességét,  finom 
ragyogását,  rhythmusos  páthoszát  s  korlátolt 
szenvedélyeit.  Ez  azonban  csak  egy  sejtelmes 
ötlet,  minek  igazolása  a  kísérlettől  függ.  A  mi 
magát  a  forditást  illeti,  arról  már  el  monda 
véleményét  a  kritika.  Megjelentékor  a  Szép- 
irodalmi Szemle  igen  derék  és  részletes  bírá- 
latát közölte.  Elmondta,  hogy  a  forditó  egész- 
ben hathatósan  megközelítette  föladatát,  ha 
egyes  helyeken  kívánni  valót  hagyva  is,  hogy 
eredetiét  értelme  minden  redőiben  fölfogta  s 
s  azzal  meg  is  tud  víni,  midőn  nem  sajnálja 
a  fáradságot;  párhuzamos  sorokban  össze- 
hasonlítja azon  helyeket,  melyekben  az  ere- 
detitől messze  elmaradt,  kimutatja  a  nem 
eléggé  szabatos  jambusokat,  a  rhythmus  hiányát 
s  nyelvtani  tévedéseket.  Mi  még  bátrak  va- 
gyunk hozzátenni,  hogy  Greguss  nem  bírta 
elég  költőileg  kezelni  a  nyelvet  s  a  legtöbbször 
még  akkor  is  hiányzik  nála  a  báj,  midőn  a 
legfinomabb  árnyalatokat   vissza    tudja    adni; 

aztán  kitételei,  sőt  egyes  szavai  is  sokkal  böl- 
csészetiebbek,  hogy  sem  költőiek  lehetnének  s 
nyelvtani  különczségei  majd  mindig  zavarják 
a  stil  méltóságát. 

Föltilmulta-e  Hegedűs  elődeit,  tökéletesebbet 
nyujtott-e  vagy  nem  ?  könnyedén  nem  merjük 
elhatározni.  Egyszeri  hallás  után,  csak  ugy 
emlékezetből,  bajos  igazságos  összehasonlítást 
tennünk.  Annyi  bizonyos,  hogy  Hegedűs  jam- 
busái  igen  is  szabad  jambusok,  inkább  próza,  s 
műfordítói  igényre,  a  szó  valódi  értelmében, 
nem  tarthat  számot.  De  egy  classikai  mű  for- 
dítása kivált  olyané,  melyben  a  dictióra  van 
legtöbb  súly  helyezve,  nem  könnyű  föladat  s 
nehézségekkel  küzdeni  is  érdem.  Mi  méltány- 
lattal  zárnók  be  futó  észrevételeinket,  s  meg- 
köszönnök  Hegedűsnek  azt  a  buzgalmát,  melyet 
e  jeles  mü  szinrehozatala  körül  kifejtett,  hatol- 
dozásainak  barbarismusa  nem  hatna  reánk  oly 
kedvetlenül.  Hegedűs  szabadságot  vett  Corneille 
gondolataihoz  toldani  egyet  s  mást  a  magáéi- 
ból. A  Pesti  Napló  ezt,  mint  megérdemlé, 
megrótta,  izlési  bűnnek  nyilatkoztatván.  S  ime 
a  Hölgyfutár,  ki  az  irodalmi  bűnök  védelmé- 
ben oly  con  amore  szokott  lándzsát  törni  s  jó 
példával  maga  megy  elől,  felszólal  mondván : 
hogy  Shakespeare  bizonyos  tekintetben  elavult 
drámáin  egész  jeleneteket  változtatnak,  igazít- 
ják jobbra-balra  s  ezekről  még  senki  sem 
monda,  hogy  ((bepiszkoló  toldok)).  Nem  vitatva, 

hogy  mennyiben  változtathatni  s  mennyiben 
nem  valamely  drámán  a  szinrehozatal  körül- 
ményeihez képest,  csak  azt  kérdjük:  szabad-e 
tigy  változtatni,  hogy  a  mű  szellemén  s  a  jelle- 
meken erőszakot  tegyünk  ?  Shakespeare  szinre 
alkalmazói,  kiknek  különben  mi  nem  nagy 
barátai  lehetünk,  legalább  vonakodnak  bántani 
a  költő  szellemét  s  inkább  a  kihagyásokban 
tűnnek  ki.  Hegedűs  toldásai  rontanak,  kirínak 
a  műből  és  semmi  körülmény  által  nem  iga- 
zolhatok. A  harmadik  fölvonást  Diego  szavai 
a  legszebben  végzik,  midőn  igy  szól :  amenj, 
kövesd  nyomom,  harczolj,  hadd  lássa  meg  a 
király,  hogy  a  mit  Gormazben  vesztett,  benned 
föltalálja ;))  mit  ezután  mint  Rodrigo  mond  a 
galamb-,  oroszlán-  és  hazáról  a  mellett,  hogy 
fölösleges,  Rodrigo  nem  is  mondhatja,  mert  ő 
lovag  és  hős,  ki  nem  szokott  hetvenkedni  s 
épen  e  pillanatban  inkább  sötét  elbusulás, 
mint  kitörő  lelkesülés  árad  el  kedélyén.  Miket 
Chiméne  szerepébe  toldott,  azt  Corneille  bi- 
zonyosan még  szebben  megtette  volna,  ha 
szükségét  látja.  —  Hanem  ő  alkalmasint 
tigy  volt  meggyőződve,  hogy  nem  szükség 
az  érzés  és  helyzet  minden  árnyalatát  sza- 
vakkal kisérni  s  bizni  kell  valamit  a  szinész- 
nőre  is. 

Ennyit  a  fordításról. 

A  mi  az  előadást  illeti,  azt  nem  sorozhatjuk  a 
jobbak  közé.  E  mű  fő  ereje  a  szavalatban  fek- 

szik,  s  ez  színészeink  közül  kevésnek  erős  ol- 
dala. Egyedül  Jókainé  szavalt  szépen,  a  mű- 
höz méltón.  Többször  megtapsoltatott.  Azon- 
ban ő  sem  volt  az  a  Chiméne,  a  kit  Corneille 
gondolt  s  minő  szerepének  mélyebb  fölfogása 
s  tanulmánya  után  lehetett  volna,  a  büszke 
és  lángoló  szerelmü  Chiméne,  a  déli  égalj 
szenvedélyével.  Mind  a  mellett  nem  értünk 
egyet  azon  szini  referenssel,  ki  e  szerepet 
Bulyovszkynénak  (Donna  Uraque)  szerette  volna 
adatni.  Bulyovszkiné  az  ily  szerepekben  leg- 
kevésbbé  van  helyén ;  ő  még  nem  birja  a  tra- 
gikumot s  a  szenvedélyek  eresebb  nyilatko- 
zatait. 

Szigeti  Rodrigó  helyett,  ki  a  lovagiasság  esz- 
ménye, egy  közönséges  szerelmest  játszott. 
Szavalata  csak  két  hangból  állott:  siró  sóhaj- 
s  neki  eresztett  fölkiáltásból.  Azt  sem  hagy- 
hatjuk szó  nélkül,  hogy  Hegedűs  toldásait 
különös  előszeretettel  emelte  ki,  kivált  a 
harmadik  fölvonás  végén  csaknem  a  sugó- 
lyukra  lépett  s  ugy  dörgötte  el  az  oroszlány, 
galamb  és  haza  tirádáját.  Itt  jól  eltalálta  a 
hangot. 

Fáncsi  (Don  Diegue)  különös  gonddal  ját- 
szott, s  hűn  személyesité  a  tehetetlenné  vált 
aggot,  de  nem  egyszersmind  a  hajdani  hőst. 
A  romok  nem  mutatták  eléggé,  hogy  mi  nagy- 
szerű volt  az  épület. 

A  többi  szereplőkről    nincs    mit    szólanunk, 

elég  ha  megemlítjük,  hogy  Hegedűs  (Don  Fer- 
nando)  betölté  helyét,  s  Tóth  (Don  Gomez) 
szavalata  sokat  rontott.  A  csekély  számú, 
de  válogatott  közönség  nagy  tetszéssel  fogadta 
a  művet.  A  fordító  kíhívatott. 
Örvendetes  jelenség. 


HÁROM  szín. 

Eredeti  vígjáték  4  fölvonásban.  Irta  Kovács  Pál.  Előadatott 
a  Nemzeti  Színházban  1853  május  i8-án. 


Meglehetős  számú  közönség  gyűlt  föl  azon 
közönyhöz  képest,  melyet  drámai  előadásaink 
alkalmával  a  közelebbi  hetekben  sajnosán  kel- 
let tapasztalnunk.  Jele,  hogy  az  eredeti  szin- 
művek  irányában  folytonos  érdek  és  részvét 
nyilatkozik.  A  mű  nem  tett  ugyan  valami 
nagy  hatást,  de  megbukottnak  épen  nem  mond- 
hatni. A  két  első  fölvonás  elég  tetszéssel  fo- 
gadtatott, s  bár  a  két  utóbbiban  meggyérültek 
a  tapsok,  mindamellett  kevés  unatkozott  arcz- 
czal  találkoztunk.  Mutatja,  hogy  a  közönség 
némi  elnézéssel  viseltetik  drámairóink  irányá- 
ban, s  műveikben  mindent  élvez,  a  mit  csak  él- 
vezhetni. 

Minő  eljárást  kövessen  ilyenkor  a  kritika? 
Nem  volna-e  üdvös  valamit  tanulnia  közön- 
ségtől s  kiemelnie  mindent,  a  mit  bármi  tekin- 
tetben kiemelnie  lehet.  Ennél  a  jelen  művet 
illetőleg  semmi  sem  volna  könnyebb,  ha  nem 

tartanánk  attól,  hogy  ránk  illeszthetik  e  példa- 
beszédet :  mást  beszél  Bodóné,  mikor  a  bor 
árát  kérik.  —  Ezzel  csak  ezt  akarjuk  kife- 
jezni, hogy  mind  az,  a  mit  e  vigjátékban  ki- 
emelhetni, épen  nem  komiko-drámai  érdekű, 
hanem  valami  egyéb  s  bizonyosan  az  irna 
rá  legszigorúbb  birálatot,  ki  följegyezné  azon 
helyeket,   melyek   leginkább  megtapsoltattak. 

Paradoxonnak  tetsző  állításunkat  bebizonyít- 
hatni hiszszük. 

A  mű  tartalma  röviden  ez  : 

Egy  kisvárosi  vendéglőbe  egymásután  négy 
nőtelen  férfi  száll  meg :  Ösváry  ügyvéd  (Szigeti), 
Dr.  Porhanyó  (Tóth),  Geldmann  kereskedelmi 
ügynök  (László),  Lentei  huszártiszt  (Feleki).  A 
vendéglős  mindegyiknek  elbeszéli,  hogy  Kádos 
Gerőnek  (Udvarhelyi)  mily  gazdag  és  szép 
leánya  van.  Mind  a  négyen  házassági  tervek- 
kel indulnak  látogatóba,  de  a  leányt  nem  ta- 
lálják honn,  csak  a  házgondviselőnőt  Deborát 
(Kovácsné),  kinek  Geldmann  és  Porhanyó,  mint 
házikisasszony  udvarolni  kezdenek.  A  más 
kettő  nevet  rajtok ;  ebből  aztán  kisül,  hogy  té- 
vednek. Deborát  mindegyik  igyekszik  maga 
részére  vonni. 

Ezalatt  megérkezik  Kádas  Gerő,  Menyhért 
testvérével  s  három  leánynyal.  A  három  közöl 
csak  egy  az  övé,  a  más  kettő  testvéréé,  ki  azt 
a  tervet  ajánlja,  meghallván  a  leánynézők  hí- 
rét, hogy  maradjon  titok:  melyek  az ő leányai 

s  melyik  az  egyetlen  örökös,  mert  csak  igy 
fognak  a  kérők  szivök  szerint  választhatni. 
Gerő  ur  elfogadja  a  tervet  s  miután  Debora 
nem  ismerheti  meg  gazdája  leányát,  mert  már 
tiz  év  óta  nem  látta  s  megnyugszik  abban, 
mivel  hitetik,  hogy  a  három  közöl  egyik 
se  a  házikisasszony,  a  titok  biztosítva  van. 
A  leányok  bemutattatnak.  A  kérők  közöl  kettő, 
Ösváry  és  Lentei,  csakhamar  szerelmes  lesz 
Róza  (Bulyovszkiné)  és  Lilába  (Komlossi  I.). 
A  más  kettő  kiknél  a  pénz  a,  fődolog,  azon  törik 
fejőket,  hogy  kitalálják:  melyik  a  valódi. 
Sehogy  sem  sikerül  s  midőn  az  utolsó  felvo- 
násban Kádas  Gerő  háromféle  szinti  ruhában 
öltöztetett  leányait  választás  végett  kiállítja, 
visszalépnek  azon  jó  hiszemben,  melyet  Debora 
erősített  meg  bennök,  hogy  az  egyetlen  örö- 
kös, a  gazdag  Kádas-lány,  nincs  a  választan- 
dók közt.  Ösváry  és  Lentei  megmaradnak  vá- 
lasztottaik  mellett,  kik  Menyhért  leányai.  A  va- 
lódi házikisasszony  Tini  (Latkócziné)  hajadon 
marad. 

E  vázlatból  is  látszik,  mennyire  nem  tudott 
a  különben  mulatságos  helyzetekkel  kinálkozó 
meséből  drámai  cselekvény  alakulni,  Egyetlen 
személy  sincs,  ki  szinmi'íi  értelemben  cselek- 
vőleg  hatna  a  fejlődésre.  A  bonyolódást  egé- 
szen a  korcsmáros  és  Kádos  készítik  elő  s 
gyakorolnak  rá  egész  végig  legnagyobb  be- 
folyást, mig  a  vígjáték  hősei  szenvedőlegesen 

viselik  magokat*  A  harmadik  fölvonásban  tö- 
kéletesen be  lehetne  fejezni  a  művet;  tehát 
épen  ott,  hol  a  bonyolódásnak  a  legmagasb 
pontot  kellene  elérni  s  egyszersmind  előkészí- 
teni a  kifejlést.  A  cselekvény  a  harmadik  föl- 
vonásban megáll  s  csak  a  mű  végén  ad  némi 
életjelt.  E  megállapodást  szerző  Debora  tréfái- 
val igyekszik  feledtetni,  s  valóban  a  nők  közt 
Debora  a  főszemély,  sőt  benne  és  körüle  lát- 
szik összpontosítva  a  mű  komikuma,  holott 
ennek  a  mese  szelleme  szeiint  a  kérők  és 
leányok  közti  viszonyból  kellene  kifejlődni. 
Azonban  ez  egészen  mellőzve  van  s  innen  a 
cselekvény  szálai  természetes  szövődésökben 
megakadályozvák,  s  a  három  lány  a  cselekvény 
elébb  vitelére  annyira  szükségtelenül  előállítva, 
hogy  akár  az  utolsó  fölvonás  végéig  ne  is  lás- 
suk őket  s  a  vígjáték  nem  szenved  csorbát, 
sőt  talán  annyiban  nyer,  mennyiben  megkí- 
méli a  nézőket  legekvésbé  sikerült  alakjaitól 
s  azon  nem  igen  nőies  társalgástól  minő  például : 
dFölmelegithetném  ugyan  udvarlómat  —  mond 
egyik  leány  —  de  nem  szeretem  a  fölmelegí- 
tett ételt.)) 

Jellemekről  nem  lehet  szó,  legalább  mi  szín- 
műben cselekvény  nélkül  nem  képzelhetünk 
jellemet.  Ismert  stereotyp  alakok  a  szerző  be- 
szél yeíből,  hol  ő  azokat  sokkal  érdekesebben 
is  tudja  fölhasználni.  Színészeink  szorgalma 
mind  a  masquirozás-,  mind  a  játszásban   igen 


HÁROM   szín.  47 

sokat  tőn,  hogy  rajtok  egy-két  jól  talált  vonást 
fölismerhessünk. 

S  már  kérdeni  fogják  olvasóink:  mi  az  tehát, 
mit  e  vigjátékban  élvezhetni?  Mindaz,  mi 
csupán  magában  nem  szinmtii  érdekű,  például : 
élezek,  találó  észrevételek,  s  ügyes  czélzatok, 
s  egy-két  különben  mulatságos  jelenet,  melyek 
a  műnek,  mint  egésznek,  hátrányára  vannak. 

ügy  hiszszük,  igazoltuk  paradoxonnak  tetsző 
állításunkat.  Mert  megdicsérhetni-e  vígjátékot 
azzal,  hogy  sikerült  élczei  vannak,  mig  komikai 
jellem-  és  helyzetekben  szegény?  Ez  épen 
annyit  tenne,  mint  kiemelni  a  drámában  a  szép 
lyrai  helyeket,  a  nem  drámai  dictiot  ?  Vig- 
játékban a  komikum  nem  az  élczekben  áll.  Az 
csak  másodrendű  dolog,  s  ugy  alkalmazva, 
mint  e  jelen  műben  van,  még  ártalmas  is.  Itt 
a  személyek  csupán  azért  látszanak  élni,  hogy 
elméskedjenek.  Mindegyik  egy-egy  Saphir,  ki 
fölolvasást  tart  —  s  nem  annyira  rajtok  neve- 
tünk, mint  elmésségökön.  S  ez  igen  nagy 
baj  ;  nem  ugyan  az  életben,  hanem  vigjátékban. 

Az  előadás  a  legjobbak  közé  tartozott.  Kü- 
lönösen Szigetit  kell  kiemelnünk,  ki  Ösváryt 
egész  végig  igen  eredetileg  adá,  s  belőle  érde- 
kes alakot  teremtett.  A  többi  szerepek  mind  a 
legjobb  kezekben.  Az  egész  személyzet  kitap- 
soltatottsa  darab  szerencséje  az  elmésségeken 
kivül  leginkább  a  sikerült  előadásnak  tulajdo- 
nitható. 


PÉNZ  ÉS  BECSÜLET. 

Vígjáték  5  fölvonásban.  Irta  Ponsard,  francziából  fordította 

Országh    Antal.     Előadatott    a    Nemzeti    Szinházban     1853 

május  25-én. 


E  mű  méltán  tesz  oly  nagy  hatást  Parisban. 
Ponsard  a  classicismus  hive,  ki  eddig  csak  tra- 
gédiákat irt  s  mindig  a  múltból  vette  tárgyait, 
közelebb  lép  az  élethez,  hogy  korának  Aristo- 
phanese  legyen.  Érdekes  jelenet.  Ott,  a  hol  nem 
rég  egy  magas  állású  egyén  nyilatkozott  igy : 
többre  becsülöm  az  utolsó  dobost,mint  a  legna- 
gyobb irót  —  egy  az  ó-világ  tanulmányozá- 
sábamerült költő  emelkedik  föl  s  ajkán  csen- 
des mosolylyal,  homlokán  magas  gondolatok- 
kal mély  értelmű  gúnyt  hallatt  az  uj  világ 
phraseologiája  s  becsületgőgje  fölött,  mely 
sehol  sem  oly  otthonos,  mint  Francziaországban. 

Sárba  tapodni  eszmét  és  férfiakat,  a  kik  teg- 
nap még  bálványok  voltak;  a  körülmények 
szerint  cserélni  meggyőződést;  a  corruptiót 
ezer  alakban  gyakorolni;  a  könnyelműség  és 
gyalázatnak  az  elvek  szentségét  kölcsönözni  s 

mindezt  az  ékesszólás  csillogásaival  aranyozni 
meg:  oly  dolgok,  melyeknek  gyakrabban  volt 
tanuja  a  franczia  közélet,  se  hogy  társa- 
dalmi állapotára  is  mélyen  ne  hassanak  s 
ne  idézzenek  elő  a  családi  életben  is  éles 
ellentéteket  az  iigy  nevezett  világi  becsület 
és  valódi  erkölcs  közt.  A  becsület  keresztje  a 
sziv  fölött,  s  a  kereszt  becsülete  a  szivben 
nem  élez,  melyet  a  fájdalom  humora  pat- 
tantott ki,  de  tény,  melyet  Teste  és  Praslin 
herczeg   esetén  kezdve  annyi  sok  más  igazolt. 

E  tragikus  ellentétek  komikai  oldalát  állitja 
elő  Ponsard  vígjátékában  s  azon  eszmét  viszi 
keresztül  rajta,  hogy  becsületes  embernek 
lenni  kedvező  körülmények  közt  olcsó  erény, 
balsorsban  pedig  majdnem  lehetetlenséggel 
határos,  de  nem  lehetetlen.  Már  az  első  föl- 
vonásban megtudjuk,  mit  akar  a  költő  s  mi- 
után egy  egyszerű  mese  bonyolodásán  és  ki- 
fejlésén  nevettünk,  megindultunk,  s  a  hát- 
térben mintegy  korunk  tükrébe  pillantánk, 
ugyanazon  eszme  zendül  meg  lelkünkben  utó- 
hangkép. 

A  mű  hőse  egy  gazdag  fiatal  ember,  George 
(Feleki),  ki  magasztos  eszmékkel  lép  az  életbe. 
Előtte  a  becsület  bálvány.  Mély  megvetés- 
sel szól  azokról,  kik  áruba  bocsátják  meg- 
győződéseiket, vagy  bárminő  viszonyok  közt 
haszonért  föláldozzák  a  becsületet.  Követeli, 
hogy   a  becsületes   ember  a  legnagyobb   nyo- 

Gyulai  Pál  :  Uraniaturgiai  dolgozatok.  I.  4 

mórban  se  ingadozzék  s  később,  midőn  ő  maga 
is  nyomorba  jut,  szigorú  elveit  feledvén,  sa- 
tyrája  kezd  lenni  önmagának.  S  e  körülmé- 
nyek közé  a  becsület  taszitja.  Atyja  tetemes 
adósságot  hagyott  hátra.  Az  ő  egész  vagyona 
pusztán  anyai  örök,  melyet  el  kell  vesztenie, 
ha  atyja  adósságait  kifizeti.  Erre  ugyan  nem 
kényszeríti  törvény,  azonban  tisztelvén  atyja 
emlékét,  sajnálván  hitelezőit,  enged  a  becsület 
szavának.  Szegény  lesz,  ki  csak  ecsetére  tá- 
maszkodhatik.  S  itt  megnyilik  az  élet  iskolája. 
Szereti  Mercier  (Szentpéteri)  gazdag  bankár 
leányát  Laure-t  (Komlóssi  Ida)  s  viszont  sze- 
rettetik. Az  atya,  a  becsületrend  vitéze,  nem 
ellenzi  a  viszonyt  a  örvend,  hogy  leányát  ily 
derék  férfiú  fogja  birni,  kit  bárminő  körülmé- 
nyek közt  örömest  választana  vejéül.  Az  ifjú 
szaván  fogja  őt,  egyszersmind  értesítvén  kö- 
rülményei változásáról.  Az  öreg  szép  phrasisok 
fedezete  alatt  ((becsületesen))  kezd  visszavonulni 
s  megtagadja  leányát.  Laure,  ki  különben  sze- 
reti George-ot,  atyjának  engedelmeskedni  akar 
s  ellenére  testvére  Lucile  (Bulyovszkyné)  gú- 
nyainak egy  szép  phrasisban  lemond  róla  s 
férjhez  megy  egy  köztiszteletben  álló  bankár- 
hoz, kit  nem  szeret.  Georgenak  semmije  sincs 
s  valami  vállalathoz  akar  fogni.  Atyja  hitele- 
zőihez fordul,  kiket  utolsó  fillérig  kielégitettet 
s  kik  hálájokban  szolgálatukat  ajánlák  vala  föl. 
Ezek  is  szép  phrasisokban  és  jó  tanácsok  mel- 

lett  megtagadják  tőle  a  kölcsönt.  Meghason- 
lásba jő  magával  nem  tudja  ttirni  a  nyomort, 
nélkülözést:  hivatalok  után  kérdezősködik, 
melyekről  azelőtt  megvetéssel  szólott  s  el  akar 
venni  egy  gazdag  agg  leányt  (Miskolczi  J.). 
Az  örvény  széléről  barátja  Rodolphe  (Szigeti), 
s  Lucile,  kibe  belé  szeret  és  szerelme  forduló- 
pontot idéz  elé  kedélyében,  vonják  vissza  egy 
estélyen,  melyet  ügyvivője  ad.  A  becsületes 
ügyvivő  aztán  kölcsönt  szerez  számára.  Válla- 
lathoz fog,  mely  szerencsésen  sikerül.  Ezalatt 
Laure  férje,  ki  pazar  jellemtelen  ember,  meg- 
bukik s  magával  rántja  apósát  is.  Mercier 
épen  a  legkomikusabb  dühében  tör  ki  veje 
ellen,  ki  oly  józan  oly  practicus,  a  költészetről 
annyira  nem  tart  semmit  és  még  is  megbu- 
kott, midőn  George  megjelen  s  nőül  veszi 
Lucile-t. 

íme  röviden  a  mese,  mely  mikép  Ponsard- 
nál  mindig,  egyszerű  s  nem  gyönyörködtet 
színpadi  csinyekkel  s  mesterségesen  szőtt  bo- 
nyodalmakkal. Ponsard  a  franczia  szinköltészet- 
ben  reacíiót  jelent  az  elfajult  romantikai  is- 
kola ellenében.  Ö  elvetette  a  cselekvény  meg- 
riadt folyamát,  mely  eseményt  eseményre 
halmoz,  erőszakosan  vagy  véletlen  old  és 
személyeit  beszélni  se  hagyja,  hanem  űzi 
őket,  hogy  minél  sebesebb  gőzerővel  von- 
ják a  cselekvényt  —  csattanásra.  Ö  jelleme- 
ket, szenvedélyt  akar  festeni,   biztos   fejlesztő 

mozgásban,  a  kor  erkölcseit  fbltüntetni  embe- 
reiben, eszmét  lehelni  a  mű  belső  életéül  s  nyelv 
és  dictio  bájával  is  kiemelni  minden  mozza- 
natot. 

E  művében  is  megtaláljuk  mindezt.  Mily 
finom  komikum  a  jellemek-  és  helyzetekben, 
minő  lélektani  mozzanatok,  naennyi  könny ü- 
ség  és  erő  a  kidolgozásban,  és  kellem  s  el- 
mésség a  párbeszédekben,  s  minő  gazdag  szel- 
lem, költői  kedély  s  derült  humor  ömlik  el  az 
egészen !  A  genius  nyomát  érezzük  mindenütt. 

Azonban  önkéntelen  kérdenünk  kell  : 

Vajon  jellemekben  nyujt-e  e  mű  élesen  ki- 
jelölt egyéneket,  a  minőket  mi  drámai  művészet 
remekeinek  hiszünk  ? 

Vajon  midőn  korunk  erkölcsi  phraseologiá- 
ját  gúnyolja  ki,  nem  lesz  épen  akkor  ő  maga 
is  mint  drámairó  egy  kissé  phraseolog,  mert 
többet  ad  a  dictiora,  mint  szükség,  s  kelletén 
tul  töm  meg  majd  minden  jelenetet  maximák-  s 
irányczikkekkel. 

Vajon  az  eszme,  mely  az  egész  műven  át- 
vonul, nem  uralkodik-e  korlátlanul,  egészen  a 
görög  tragédiák  fatumához  hasonlón  a  szemé- 
lyek fölött  és  sorsukat  nem  ez  határozza-e  el 
inkább,  mint  drámailag  szabad  akaratjok.  S  épen 
ezért  nem  úgy  látszik-e,  mintha  a  cselek- 
vény az  eszméből  merülne  föl  s  nem  ellenke- 
zőleg s  ez  által  a  drámai  erő  és  illusio  egy 
része  veszendőben  volna? 

Kérdések,  melyeket  nem  mernénk  a  műre 
nézve  kedvező  szempontokból  vitatni.  Nem  is 
szükség.  Ponsardot  rég  ismerjük  iskolája  hibái- 
és  szépségeivel.  A  classikiis  költő  nem  szokott 
egyént  adni,  csak  typikus  alakot,  dictiókkal 
szeret  jellemezni;  személyeiben  inkább  a  kort 
tükrözi  vissza  s  az  eszméket  testesiti  meg.  lm 
itt  egymással  szembetéve  a  két  franczia  rend- 
szer. Nem  áll-e  felettök  Shakespeare  elérhetlen 
magasban  ? 

A  mű  nálunk  is  nagy  hatást  tőn,  mit  elő- 
segitett  az  előadás.  Uj  darabot  rég  nem  ját- 
szanak a  színészeink  ily  szorgalommal  s  ossz e- 
vágón.  A  szerepek  is  jól  valának  kiosztva. 
Sajnáljuk,  hogy  hely  szűke  miatt  az  előadás- 
ról nem  szólhatunk  bővebben.  Legyen  elég 
Szentpéterit,  Szigetit,  Bulyovszkynét,  Kom- 
lóssi  Idát  kiemelnünk.  Feleki  is  megállta  a 
helyét. 

Közönség  nem  nagy  számmal.  Néhány  je- 
lenet és  sok  mondat  lelkesülten  megtapsol- 
tattak. 


855 


A  MARVANYHOLGYEK. 

Dráma  4  fölvonásban  előjátékkal,  énekkel  és    zenével.  írták 

Barriére    és    Thiboust.    Francziából    fordította     Csepreghy 

Ferencz.    Zenéjét  szerzetté    D.    F.    Előadatott   a  •  Nemzeti 

Színházban  1855  július  20-án. 


Sokan  azt  mondják,  hogy  két  féle  költészet 
van :  egyik,  melyet  a  kritikusok  és  tudósok  di- 
csérnek ;  másik,  melyet  a  világfiak  és  nagy- 
közönség. Amaz  a  halhatlan  költészet,  mely 
mindig  untat;  ez  a  halandó  költészet,  mely 
mindig  gyönyörködtet. 

Szegény  halhatatlan  költők,  ki  irigyelné  a  ti 
sorsotokat !  Minő  hideg,  minő  nyomorult  e  hal- 
hatatlanság. Műveiteken  elalszik  a  szép  hölgy, 
ásit  a  világfi,  meg  nem  illetődik  a  tömeg,  leg- 
fölehb  bámul  benneteket  oly  föltétel  alatt,  hogy 
többé  nem  alkalmatlankodtok.  Ott  feküsztök  a 
könyvtárban,  szépen  bekötve,  illetetlenül.  Csak 
a  kritikusok  jönnek  hozzátok,  nem  azért,  hogy 
gyönyörködjenek,  hisz  a  tagadás  és  gúny,  a 
kiaszott  szív  és  rideg  értelem  e  szánalomra 
méltó  képviselői  nem  tudnak  gyönyörködni, 
hanem,  hogy  kommentárokat  Írjanak  rólatok, 

föl  nem  található  szépségeket  fedezzenek  föl 
bennetek  s  elhitessék  a  világgal,  hogy  nagy 
költők  vagytok.  A  közönség  szivesen  elhiszi  és 
folyvást  unja  magát.  Csak  a  tudósok  emléké- 
ben éltek,  kik  megírják  életrajzotokat,  betöl- 
tik neveitekkel  az  irodalomtörténet  lapjait  s 
érczemléket  indítványoznak  sirotokra.  A  kö- 
zönség újra  mindent  hisz,  örömmel  fizet  s  már 
most  nem  is  unja  magát,  hanem  olvassa  és 
bámulja,  műveitek  helyett,  az  aranyos  sír- 
verset, a  pompás  érczemléket. 

Boldog  halandó  költők,  ki  ne  irigyelné  a  ti 
sorsotokat?  Ti  nem  szorultatok  a  kritikusok 
és  tudósok  fáradozásaira.  Műveitek  nem  a 
könyvtárakban  és  nem  illetetlentil  hever- 
nek. Minden  szép  hölgy  oly  mohón,  oly 
kíváncsian  csügg  rajtatok,  hogy  néha  férje-, 
gyermekei-  vagy  kedveséről  is  megfeledkezik. 
A  világfi  örömest  föláldoz  értetek  egy  estély t, 
hol  talán  unná  magát  s  még  egy  légyottot  is, 
ha  történetesen  imádottjával  szakítani  akar. 
A  nagy  közönség  tapsol  s  egymás  kezéből  tépi 
ki  könyveiteket.  Tietek  az  élet  öröme,  tietek 
minden ;  a  papír,  a  mennyit  csak  beírhattok ; 
a  pénz,  a  mennyit  csak  beseperhettek ;  a  nap, 
a  mennyit  csak  leélhettek.  Tietek  minden,  ki- 
véve a  halhatatlanságot,  az  érez  síremléket,  a 
kritikusok  magasztal  ásat,  az  irodalomtörténet- 
írók  phrasisait,  melyek  bizonyára  nem  irigy- 
lésre méltó  dolgok.   A  választás  nem  nehéz  s 

alkalmasint  innen  van,  hogy  annyian  választ- 
iák a  második  szebb  pályát,  hogy  annyi  a  ha- 
landó költő  s  oly  kevés  a  halhatatlan. 

De  vajon  igaz  volna-e  mindez  ?  Nem  tudom. 
Legalább  igy  beszélik.  Én  se  többet,  se  ke- 
vesebbet nem  tudok,  mint  azt,  hogy  a  köl- 
tészet csak  egyféle  lehet:  a  valódi,  s  bár  ne 
dicsérjék  a  kritikusok  és  ne  tapsolja  meg  a  kö- 
zönség, mégis  költészet  marad  s  bár  ne  tapsolja 
meg  a  közönség  és  dicsérjék  a  kritikusok,  még 
se  változik  át  nem  költészetté.  Voltaire  elég 
tudós  és  genialis  ember  volt  és  Shakespearet 
Ízléstelen  parasztnak  nevezte,  mégis  Shakes- 
peare mindeddig  a  legnagyobb  drámaíró.  ((Ko- 
szorúkkal fojtotok  meg»  —  kiáltá  Voltaire 
egyik  drámája  adatásakor  a  lelkesült  párisi 
népnek,  mégis  Voltaire  gyönge  drámaíró.  Az 
kritikus  sokszor  csalódik,  a  közönség  még  több- 
ször. Mit  bizonyít  ez  ?  Azt,  hogy  valamely  köl- 
tői mű  értékét  nem  lehet  a  kritikusok  és  kö- 
zönség tapsaitól  fölfüggesztenünk,  hanem  érez- 
nünk, ítélnünk  kell  a  magunk  szive  és  eszé- 
vel is  s  mindenek  előtt  megvizsgálnunk :  vajon 
nem  előítéletek  vezetik-e  félre  a  kritikusokat, 
vajon  nem  oly  indokok  lelkesítik- e  a  közön- 
séget tapssal,  melyek  kívül  esnek  az  aesthe- 
tikai  gyönyör  határain? 

Sok  mű  roppant  tetszésben  részesül  a  nélkül, 
hogy  műbecse  volna.  Mi  ennek  az  oka?  Sok 
minden.  Először  is  az,  hogy  a   szerzőnek,  ha 

nincs  is  elég  költői  tehetsége,  de  sok  ügyes- 
sége és  eszélye  van  s  művének  oly  alapeszmét 
választ,  mely  a  közönséget  politikai  vagy  tár- 
sadalmi szenvedélyeinél  fogva  leigézi.  Hány 
mű  köszöni  szerencséjét  valamely  hevesen 
vitatott  politikai  kérdésnek,  valamely  társa- 
dalmi forrongásnak,  valamely  helyi  érdeknek  ! 
A  taps  elhangzik,  a  mű  kimegy  a  divatból, 
mint  akármely  frakk,  kabát  vagy  kalap.  De 
nincsenek-e  művek,  melyekben  hiányzik  min- 
dez, költői  becsök  sincs  s  mégis  nagy  tetszés- 
ben részesülnek?  Vannak,  az  úgynevezett  par 
excellence  gyönyörködtető  művek,  melyek  ép 
úgy  elmulattatják  az  embert,  mint  dominó, 
billiárd,  egy  vidor  társaság  kellemes  fecsegései 
és  pletykái,  egy  álarczos  bál  vagy  épen  orgia 
izgalmai.  A  költő,  minthogy  nem  tudhatni  a 
közönség  sesthetikai  érzéseire,  másnemű  érzé- 
seit veszi  igénybe;  vagy  ha  tud  is,  nem  akar, 
mert  igy  több  sikert,  több  tapsot,  több  jöve- 
delmet remél.  Ha  a  lélektan,  a  természetes 
fejlődés  alapján  nem  tud  mesét,  cselekvényt 
alkotni,  mely  a  szellemhez  szóljon,  alkot  olyat, 
meJy  a  képzelődést  megvesztegetve  a  kíván- 
csiságot kelti  és  fokozza  föl;  ha  nem  képes 
meghatni,  megborzasztani  igyekszik ;  ha  kedé- 
lyünket nem  emelheti,  nem  épen  dicsérendő 
hajlamainkat  izgatja;  ha  nem  bizik  jellemei- 
és  párbeszédeiben,  a  diszitmények-,  jelmezek- 
és tánczosnőkbe  veti  reményét ;  egyszóval :  ha 

lelkünkre  és  szivünkre  nem  számíthat,  számit 
szellemi  restségünk-  vagy  érzékiségünkre.  Az 
ily  ügyesség  sokat  pótol,  bár  nem  pótolhatja 
a  költészetet ;  az  ily  ügyesség  sikert  arathat, 
de  azért  nem  lesz  költészet.  Azonban  bizonyos 
pontig  senki  sem  veheti  rossz  néven  a  közön- 
ségnek, ha  ily  műveken  jól  mulatja  magát. 
A  közönség  nagy  része  nem  annyira  élvezni, 
mint  szórakozni  jár  a  szinházba:  menekülni 
akar  a  szalon  unalmai-,  a  dolgozószoba  fáradal- 
maitól. Miért  ne  mulasson  ?  valóban  miért  ne, 
ha  befizetett.  Mi  rossz  van  abban,  ha  az  em- 
ber mulat,  kellemes  izgatottságba  jő  :  például, 
ha  dominózik,  billiárdozik  vagyjrészt  vesz  egy 
vidor  lakoma  tréfáiban  ;  ha  mosolyog,  ha  meg- 
borzad, mert  egy  kellemes  vagy  kellemetlen  bot- 
rányt, pikant  bonmot-t,  bizarr  adomát  hallott.  Én 
részemről  soha  sem  tudom  hibáztatni  a  jól  mulató 
embereket,  de  ha  a  jól  mulató  emberek  közül 
valaki  azt  mondja,  hogy  e  mulatság  a  költészet 
élve,  kissé  boszankodnom  kell  s  azt  monda- 
nom, mindez  nem  költészet,  hanem  mulatság, 
vagy  legalább  nem  a  költészet  mulatsága, 
mely  a  lelket  és  szivet  veszi  igénybe,  hanem 
sok  más  egyébé,  melyeket  hosszas  volna  elő- 
számlálnom. 

E  talán  nagyon  is  érzékeny  gondolatokat 
a  nagyon  is  érzéketlen  Máruányhölgyek  kel- 
tették föl  bennem.  Szerzőjök  azon  nyolczszáz- 
negyvenhárom   élő   franczia   drámaíróhoz  tar- 

toznak,  kik  —  mint  Planche  oly  találóan 
megjegyzi  —  éjet-napot  összetesznek,  szünet 
nélkül  dolgoznak  és  mindennap  uj  művet 
dobnak  ki  a  vásárra  s  kiket  egyedül  az  oly 
siker  reménye  vezet,  mely  nyereséget  hajt. 
E  mű  Parisban  roppant  tetszésben  részesült. 
Vajon  tulajdonithatni-e  a  nagy  sikert  költői 
becsének?  Nem.  Ha  csak  egy  futó  pillantást 
vetünk  a  franczia  lapok-  és  folyóiratokba,  látni 
fogjuk,  hogy  a  roppant  tetszés  okai  épen  olyan 
neműek,  minőket  az  elébb  emiitettem :  bizonyos 
helyi  körülmény  és  igénybe  vétele  a  közönség 
sesthetikai,  de  oly  érzéseinek,  melyeknél  fogva 
a  sikerre  a  legtöbbször  bizton  számithatni. 

A  dolog  igen  egyszerű.  A  Márvány  hölgyek 
a  Kaméliás  hölgy  nélkül  soha  se  részesült 
volna  oly  nagy  tetszésben.  Barriére  és  Thiboust 
kizsákmányolták  a  Dumas  fia  szerencséjét,  ki 
ezelőtt  pár  évvel  a  fentebbi  czim  alatt  egy 
regényt  s  később  drámát  irt.  Dumas  fia,  kitől 
színpadunkon  még  egyetlen  dráma  sem  for- 
dult meg,  legtehetségesebb  az  ifjú  franczia 
drámairók  közt,  s  ha  nem  is  nagy,  de  remény- 
teljes költő.  A  Kaméliás  hölgy-nek  minden 
hiánya  mellett  sok  érdeme  van.  E  mellett 
már  tárgyánál  fogva  nagy  hatást  kellett  elő- 
idéznie. A  költő  egy  afemme  perdueí)-t  reha- 
bilitál és  eszményit.  Ezt  régebb  is  tették  a 
franczia  költők,  de  egyik  sem  annyiszor  s  annyi 
sikerrel,  mint  Dumas  fia,  kinek  Diane  de  Lys, 

Le  Demi-Monde  czimü  művei  is  ezen  eszme 
körül  forognak.  Ez  a  franczia  viszonyok,  külö- 
nösen a  franczia  költők  és  művészek  élmé- 
nyeiből foly,  mire  nem  árt  egy  futó  pillan- 
tást vetnünk. 

A  francziáknál  a  két  utóbbi  században,  ha 
egy  iró  vagy  művész  tehetsége  által  kiemel- 
kedett a  tömegből,  tüstént  tagja  lett  az  úgy- 
nevezett jó  társaságnak.  Akkor,  ha  nem  is 
összeolvadva,  csak  megkülönböztetve  és  nem 
szétválasztva  volt  a  társadalmi  és  irodalmi 
fensőség.  Egyik  a  másikra  hatott  s  a  költők 
jó  társaságnak  kivántak  tetszeni,  köréből  me- 
rítettek lelkesülést,  vettek  tárgyat  és  mintát. 
A  politikai  körülmények  szétválasztották  e 
két  kört,  szakadás  állott  be  az  irodalom  és  az 
úgynevezett  jó  társaság  közt,  mely  utóbbi 
nagyon  is  kezdé  megtisztítani  magát  s  azt 
hitte,  hogy  a  zárt  ajtók  és  ablakok  által  az  uj 
eszmék  hőseivel,  magukat  az  uj  eszméket  is 
kizárja.  A  jó  társaság  elvonultabb,  kizáróbb, 
komorabb  és  kétkedőbb  lőn  s  elveszte  régi 
befolyását.  Azonban  helyébe  egy  uj  alakult, 
különböző  elemekből  összeállítva,  melyet  az 
elfogult  vagy  felületes  vizsgáló  könnyen  a 
réginek  vehet  vala.  Az  ifjúság,  a  zaj,  ünnep, 
mulatság  és  szépség  kedvelői,  a  független 
egyéniségek,  a  könnyelmű  világfiak  másutt 
kezdettek  keresni,  mit  a  jó  társaságban  már 
föl    nem   találhatának.    Hozzájok  csatlakoztak 

a  költők,  irók   és   művészek,  kiket  semmi  kö- 
telék  nem   csatolt   többé    a  jó   társasághoz^  s 
kik  alig  ismerve   más  törvényt,   mint  képzel- 
mtiket,    igen   jól   találták  magokat   e   körben, 
melynek  csakhamar  hangadóivá  váltak.  S  minő 
nők  kezdették  itt  látszani   a   főszerepet?    Oly 
hölgyek,    kik    szépségök,     eszök,    művészetök 
által  kárpótolni  hitték  azt,   mivel   ritkán  bir- 
tak :   a  jó  származást,  a  tiszta  multat,  a  szep- 
lőtlen jó  hirt.  A  régi  pogány   világ  kicsiny  és 
bizarr   kiadása   látszék   megújulni,    oly   világ, 
hol  a  c(domum  mansitat,  lanam  fecití)  az  anyák 
és  nők  kötelessége  lőn,  a  fény,  pipere,  művé- 
szeti   élvek,    a    szellemdus    férfiak    hódolatai 
pedig  a  courtisane-oknak  jutottak  osztályrészül. 
Innen   a   franc zia   költők    hajlama    ily    nőket 
venni    tárgyul,    tanulmányozni    örömeiket    és 
nyomoraikat,    elfödni   gyalázatukat,    pártjukat 
fogni   és    rehabilitálni   nem    keresztyénileg   a 
szánalom  és  bocsánat   érzéseihez   folyamodva, 
hanem  büszkén,   merészen,   követelőn   és   hir- 
detve,  hogy   az   igaz    szerelem   egy   pillanata 
képes  tisztává  varázsolni  egy  egés^  kicsapongó, 
meggyalázott  életet.  —  E  költői  paradoxonnal 
régebb   is   foglalkoztak    a    franczia  költők,  de 
törekvésöket  nem  koszorúzta  eléggé  népszerű 
siker.  —  Dumas  fia  kivivta  a  koszorút.  A  Ka- 
méliás    hölgy    épen    az,   mi    Manón,    Marion, 
Bernarette,  de  a  szini  optikán,  e  nagyitó  üve- 
gen,   melyet    a   költő   jól    alkalmazott,    meg- 

széptilt  s  belopta  magát  a  képzelődésbe.  A  kö- 
zönségben igen  sok  nő  volt,  a  ki  képmását  látta 
benne.  Midőn  azt  mondja  féltékeny  kedvesé- 
nek múltját  illetőleg :  ((Ugy  hiszem,  oly  férfiut 
választottam,  ki  elég  magas  szellemmel  bir, 
hogy  engem  megértsen;))  midőn  egyik  barát- 
néja  halálos  ágyára  hajol  s  e  bibliai  szavakat 
susogja  fülébe :  ((Neked  sokat  meg  lehet  bo- 
csátani, mert  sokat  szerettél)) ;  sok  nőnek  lel- 
kesülnie kellett,  mert  e  szavak  titkos  gondo- 
lataik- és  határozatlan  vágyaiknak  feleltek 
meg.  A  költő  a  párisi  nővilág  nagy  részét 
elbájolta,  mert  gyöngeségének  hizelgett,  mert 
botlásait  eszményité. 

Később  más  körű  nők  is  szorgalmas  láto- 
gatói lőnek  e  műnek,  a  női  kíváncsiságnál 
fogva  s  izgatva  bizonyos  zavart  és  bizarr  ér- 
zéstől, mely  a  rendes  viszonyból  ismeretlen 
tájak  felé  vonja  a  szivet,  óhajtva  szíhatni  pil- 
lanatra e  költészet  meleg  és  egészségtelen 
legét,  vágyva  látni  e  veszélyes  tündéreket, 
kiknek  bájai  és  csábításairól  annyi  magaszta- 
lást  hallottak  férjeik  és  testvéreiktől.  A  mű 
sikerét,  a  költő  tehetségén  kivtil,  nagyban  elő- 
segité  a  nővilág  rokon-  és  ellenszenve,  hálája 
és  bosszúja,  kíváncsisága  és  szeszélye.  Azon- 
ban számos  tiltakozás  is  kezdett  fölszólalni  a 
gyalázat  és  bűn  e  dicsőítése  ellen.  Sokan  meg- 
tagadták a  hűséget  és  igazságot  e  műtől  s 
hihetlennek  tartották,  hogy  egy  meggyalázott 

bűnös  szív  oly  tisztán  és  feláldozóan  szeret- 
hessen. Sokan  mérgelődtek  e  merészségen  s  a 
mű  ellen  lázították  a  közvéleményt.  Önként 
fölmerült  az  az  eszme,  hogy  jó  volna  a  Ka- 
méliás  hölgy-nek  ellendarabját  megírni,  reha- 
bilitálni a  becsületes  nőket  a  nem  becsületes 
nők  ellenében,  fölmutatni  egy  ifjú  embert, 
egy  művészt,  hogy  mint  alacsonyul  le,  mint 
hasonlik  meg,  mint  vesz  el,  mert  gyöngyöt 
keres  a  szeméten  és  talál  szemetet  gyöngy 
nélkül.  így  született  meg  a  Márvány  hölgyek 
czímü  dráma,  mely  csaknem  oly  tetszésben 
részesült,  mint  a  Kaméliás  hölgy^  noha  köl- 
tői becs  tekintetében  tőle  messze  marad. 

íme  a  tetszés  titka,  mely  kivül  esik  az 
aesthetikai  gyönyör  határain.  Bizonyos  ese- 
mény, bizonyos  helyi  körülmény,  bizonyos 
szerencsés  időpont  ügyes  fölhasználása  képes 
bármily  gyönge  művet  ünnepeltté  tenni.  A  fran- 
czia  közönség  egy  része  azt  hitte,  hogy  elég- 
tételt nyert,  a  másik  izgalmat  talált  abban, 
ha  ma  az  ellen  tapsolhat,  mi  mellett  tegnap 
tapsolt.  De  a  roppant  tetszésnek  még  más  oka 
is  van.  E  mű  épen  ugy  elmulattat  valakit,  mintha 
valamely  nem  épen  tisztességes  helyen  keresne 
szórakozást.  Barriére  és  Thiboust  nyílt,  őszinte 
szabadszáju  emberek,  kik  ridegen,  költői  fátyol 
nélkül  tárnak  föl  előttünk  mindent  s  hatni 
akarnak  buja  hajlamainkra.  Hogy -hogy,  hisz 
a  mű   nagyon   erkölcsös   irányú  ?  Épen   az    a 

baj.  Én  régebben  ösztönszerűleg  sohasem 
éreztem  rokonszenvet  oly  emberek-  és  költők- 
höz, kik  sokat  beszéltek  az  erkölcsről.  Most 
némi  tapasztalat  nyomán  alig  állhatom  őket 
s  azt  hiszem,  hogy  Rousseau  soha  sem  mon- 
dott igazabbat,  mint  akkor,  midőn  azt  monda : 
((Midőn  az  erény  elhagyja  a  szivet,  az  ajkakra 
menekül.))  A  franczia  költők  némelyikét  na- 
gyon megszállotta  az  erkölcsösség.  Nem  árt 
kétkedni  az  erkölcsösségben.  A  költészetben  az 
erkölcsösség  maga  a  költészet,  tiszta  és  költői 
felfogású  az  életnek,  embereknek  és  viszonyok- 
nak s  biztos  költői  igazságszolgáltatás,  melyet  a 
világrend  kényszerűsége  parancsol,  azaz  a  va- 
lódi keresztyén  világnézet,  melyet  se  a  tu- 
domány, se  a  pietismus,  se  a  hypocrisis,  se 
az  előitélet  tévedései  be  nem  mocskolták. 
S  ennek  a  költői  mű  compositiójában  kell 
nyilatkozni  s  nem  phrasisokban,  bensőleg  mű- 
ködnie s  nem  mázkép  reá  kenve.  Némely 
franczia  költő  vagy  látszólagos  erkölcsi  néze- 
teket véd,  vagy  erkölcsi  irány  örve  alatt  jogot 
tulajdonit  magának  a  szemtelenségre,  jól  tud- 
ván, hogy  ezen  mindenki  mulat,  mig  amazt 
elfeledi.  Az  erkölcsi  irány,  a  fenhangzó  phra- 
sisok  daczára  a  Máruányhölgyek  nem  annyira 
ellen,  mint  mellékdarabja  a  Kaméliás  hölgy- 
nek. Dicsőítve  vagy  alázva,  megkoszorúzva  a 
szerelem,  vagy  megbélyegezve  a  gyalázat  által 
mindig  csak  a  courtisanet   látta  a  párisi   nép, 

5* 

mindig  csak  a  halvány  veszélyes  alakot,  ki 
hatalommá  emelkedett,  ki  miatt  a  költők  össze- 
vesztek s  előszeretettel  tárták  föl  botrányait, 
melyek  mindig  mulatságosak,  legyen  bár  az 
alapeszme  mellette  vagy  ellene  s  az  legyen 
művészettel  vagy  művészet  nélkül  földolgozva. 
A  botrány  bárminő  alakban  hatást  idéz  elő. 

Valóban  a  Máruányhölgyek  nem  érdemelték 
azt  a  nagy  tetszést.  E  műnek  igen  csekély  költői 
becse  van,  bár  némi  ügyességet  nem  lehet 
tőle  megtagadni.  Cselekvénye  alapjában  elhibá- 
zott, jellemei  nem  drámaiak.  E  mellett  a  köl- 
tők az  alapeszmét  inkább  csak  érintik,  mint 
beléje  hatnak  és  kifejtik.  Ugy  látszik,  nem  volt 
más  czéljok,  mint  kizsákmányolni  Dumas  fiát, 
pikáns  erkölcsi  predikácziót  tartani  s  besze- 
rezni annyi  pénzt,  a  mennyit  csak  lehet. 

Az  előjáték  kétezer  évvel  történik  a  dráma 
előtt.  A  költők  Görögországba  vándorolnak, 
hogy  a  párisi  courtisanet,  Marcot,  Aspasia,  —  a 
párisi  szobrászt,  Raphaelt,  Phidias  mellé  állit- 
hassuk. —  Phidias  három  szobrot  készit !  Aspa- 
siát,  Phrynét  és  Laist  a  gazdag  Gorgias  meg- 
rendelésére, azonban  az  elkészült  szobrokat 
nem  akarja  kiadni,  —  mert  beléjük  szeretett. 
((Lais,  Aspasia,  Phrynelw  —  kiált  föl  ((höl- 
gyek vagy  szobrok,  én  titeket  szeretlek.  Vésőm 
második  életet  adott  nektek,  halhatlanokká 
tett.  Éljetek  és  szeressétek,  legyetek  enyéim, 
mint  én  tietek  vagyok,   máséi   nem  lesztek,  a 

művész  teremtményeit,  a  lángelmét  és  szerelmet 
megvenni  nem  lehet.))  De  Gorgias  áll  jogszerű 
követelése  mellett,  őröket  hozat,  hogy  a  szob- 
rokat elvitesse.  Ekkor  Diogenes  azt  inditvá- 
nyozza,  hogy  adja  elő  mindenik  fél  igényét  és 
határozzanak  a  szobrok.  Phidias  elő  áll  s  igy 
szól  a  szobrokhoz :  ((Lais,  Aspasia,  Phryne, 
éltetöket  nekem  köszönitek  és  én  szeretlek 
titeket,  szegény  vagyok,  ti  vagytok  mindenem. 
Maradjatok  nálam.))  A  szobrok  nem  mozdul- 
nak. Most  Gorgias  áll  elő  s  elkezd  gazdagsá- 
gával kérkedni.  A  szobrok  feléje  hajolnak  és 
mosolyognak.  ((Rátok  ismerek  szívtelen  höl- 
gyek, ilyenek  voltatok,  ilyenek  lesztek))  — 
mormolja  Diogenes  s  lefekszik  aludni. 

Jules  Janin  a  következőket  jegyzi  meg  az 
előjátékról :  ((E  dráma  el  lehetett  volna  a  görög 
keret  nélkül  is.  Phidiasnak,  Laisnak,  Diogenes- 
nek  nincs  helyök  e  szatírában.  Nem  kell  vala  a 
régiekhez  nyúlni,  midőn  az  ember  oly  csekély 
újkori ;  nem  kell  vala  görögöt  beszélni,  midőn 
az  ember  oly  keveset  mond  francziául.))  Azon- 
ban a  franczia  kritikusok  e  mű  legnagyobb 
hibáját  mellőzik.  S  ez  az,  hogy  a  hős  épen 
nem  drámai  vagy  tragikai  személy.  Szegény 
Raphael,  a  te  szerelmed  nem  szenvedély,  ha- 
nem monománia.  Bukásod  meg  nem  rázhat, 
csak  szánalmat  kelt,  melyet,  ha  őrültségedből 
kigyógyulnál,  ha  halálos  álmodból  fölébrednél, 
bizonyára  nem  köszönnél  meg.  S  te  Marco,  te 

szörnyű  hölgy  vagy,  mert  nincs  benned 
annyi  bármily  bűnös  szeretetreméltóság,  hogy 
egyetlen  férfiút  is  semmivé  tehess ;  nem  fog- 
hatjuk meg,  mikép  tetted  semmivé  szegény 
Raphaelt  is.  Nagyon  szörnyű  vagy  és  még 
sem  vagy  szörnyű,  mert  szörnyűségedet  nem 
hihetjük ;  lehetnél  bűnösebb,  rosszabb,  de  igy, 
a  hogy  a  költők  elé  állitottak,  nem  vagy  nő, 
nem  vagy  courtisane,  igazán  márványhölgy 
vagy.  Raphael  egyébiránt  derék  fiu,  ki  egy 
Paris  melletti  mulatóhelyen  őszintén  beszéli  el 
Desgenais  barátjának,  hogy  minő  bot  dog:  jó 
anyja  van ;  szobrai  közül  megvett  egyet  a 
kormány  s  tizezer  francot  tőkésített ;  műterme 
pompás,  hálószobája  kicsiny  egy  kis  ablakkal, 
keletnek.  De  a  ligetben  nemcsak  ő  és  öt  ba- 
rátja mulatnak,  hanem  Aspasiák  és  Laisok, 
az  Alcibiadesek  és  Gorgiasok  egész  társasága. 
Egyik  közűlök  Marco,  egy  szép  művésznő,  — 
szörnyű  asszony,  fölkaczag  Raphael  naiv  val- 
lomásain. Hihetőleg  semmivé  akarja  tenni 
boldogságát,  elkölteni  tizezer  francját,  noha 
ez  utóbbira  aligha  szüksége  van,  mert  ud- 
varlója Ferenc  gróf,  nagyon  gazdag.  Raphaelt 
a  társaság  meghívja  ebédre ;  Marco  karját 
ajánlja  föl,  barátja  hiába  inti;  Raphael  ott 
marad  s  természetesen  belészeret  e  szörnyű 
asszonyba.  Legalább  a  második  fölvonásból 
ezt  sejtjük,  Raphael  műtermében  űl  s  igy 
kiált    föl :     ((Ó    Marco,   Marco !   vészes    syrén, 

megfoghatlan  teremtmény,  kinek  szeme  mo- 
solyog és  körmei  a  szivet  marczangolják.  Be- 
szél veled,  nyájasan  édeleg  és  szive  ?  Oh  Marco, 
hol  a  szived  ?»  Ugy  látszik,  Raphael  épen  nem 
táplál  illusiókat  kedvese  felől,  de  azért  mégis 
szereti.  Hiába  inti  anyja  s  barátja,  ki  neki  a 
következő  tanácsot  adja:  ((Ha  épen  szeretni 
akarsz,  szeress  falusi  leányt,  ki  sohasem  volt 
Parisban,  vagy  szeresd  házmestered  leányát, 
ha  énekiskolába  nem  jár ;  szeress  varróleányt, 
ki  hamisan  énekel,  de  igazán  szeret,  ki  egész 
héten  keblén  hordja  az  ibolyát,  mit  vasárnap 
együtt  szedtetek  és  boldog  lehetsz  ;  de  ha  Mar- 
cót  szereted,  véged  van.))  Raphael  mégis  sze- 
ret, noha  becsületére  legyen  mondva,  kissé 
ingadozik.  A  vihar  egy  paraszt  leányt  hajt  be 
a  műterembe,  az  anya  és  barát  azt  hiszik, 
hogy  az  épen  jó  nő  lesz  Raphael  számára. 
Raphael  is  osztozik  a  szép  tervben,  de  a  ször- 
nyű Marco  épen  akkor  küld  egy  levelet  hozzá, 
Raphaelnek  menni  kell  és  elmegy.  A  boldog 
szerelmesek  hat  hetet  töltenek  együtt  egy 
nyári  mulató  lakban,  de  Marco  unni  kezdi, 
vagy  jobban  mondva  egészen  megunta  az 
idylli  életet.  Legalább  a  harmadik  fölvonásból 
ezt  sejtjük,  Raphael  bokrétát  hoz  kedvesének, 
melyet  az  az  asztalra  dob  s  oly  gorombán 
bánik  szegénynyel,  hogy  az  ember  vére  föl- 
lázad, nem  a  gorombaság  miatt,  hanem  hogy 
a  jámbor  szobrász   mindezt   tűri,  sőt  a  legföl- 

áldozóbb,  legnevetségesebb  szerelemmel  viszo- 
nozza. Még  az  nem  elég.  Raphael  a  türelem 
és  szerelem  valóságos  vértanuja.  Frense  gróf 
paczkázásait  is  eltűri  s  csak  azon  búsul,  hogy 
Marco  újra  Frense  gróf  karjaiban  akar  unat- 
kozni. Azonban  mindent  ő  sem  tűrhet  el.  Ideje 
már,  hogy  megőrüljön.  Eltávozik.  Ekkor  Mar- 
cót  épen  látogatóba  jött  barátnéi  azzal  kez- 
dik faggatni,  hogy  Raphael  oda  hagyta  s  alkal- 
masint azon  paraszt  leányát,  ki  a  vihar  elől 
műtermébe  menekült  s  kit  anyja  a  házhoz 
fogadott.  Marco  hiába  erősiti,  hogy  épen  az 
ellenkező  történt.  Fogadásra  kerül  a  dolog, 
Marco  győzni  akar.  ccOh  még  nincs  vége  — 
kiált  föl  —  majd  meglátjuk,  hogy  ki  győz, 
Marco-e  vagy  a  szende  ártatlanság.  Nem  szen- 
vedhetem a  leányokat,  ők  is  gyűlölnek  engem. 
Utálom  a  vászonszoknyás  ártatlanságot.))  Az 
eltávozott  Raphael  épen  belép.  Marco  meg- 
örvend, mert  megnyeri  fogadását.  De  Raphael 
nem  távozott  volt  el,  sőt  az  oldalszobában  hall- 
gatózott. Most  már  ő  lesz  goromba,  megutálja 
Marcót,  őrjöngeni  kezd  s  haza  megy  meghalni. 
A  negyedik  fölvonás  nem  egyéb,  mint  Raphael 
halála.  A  megbánás  és  fájdalom  lázrohamai 
közt  meghal  az  ártatlan  parasztleány  ápoló 
karjaiban.  Épen,  niidőn  behunyja  szemét,  nem 
tudni  miért,  megjelenik  Marco.  Desgenais  azt 
kérdi  tőle:  c<Raphaelt  keresi  ön?  Ott  van!))  — 
s  a  halottra  mutat.   Marco   felsikolt.   ccCsönde- 

sen,   a   mellékszobában   anyja  alszik))    —   szól 
Desgenais  s  a  függöny  legördül. 

íme  a  különben  szomorú  történet,  melyben 
semmi  drámai,  semmi  tragikai  nincs.  Hogyan 
is  lehetne  Raphael  drámai,  tragikai  személy? 
Hiszen  akkor  érdeket  kellene  maga  iránt  ger- 
jesztenie s  oly  tulajdonokkal  birnia,  melyek 
vonzók  vagy  megdöbbentők.  O  csak  szánalmat 
gerjeszt,  a  mi  a  tragikai  érdeknek  épen  ellenke- 
zője. A  tragikai  személy  vonz  vagy  megdöbbent 
s  midőn  szenvedélyei  vakmerőségre,  tévedésre 
vagy  bűnre  vezetik,  aggódunk  érte,  midőn 
fölidézte  maga  ellen  a  nemezist  és  megbukik, 
a  nélkül,  hogy  eltörpülne,  megrázkódunk,  talán 
könyezünk,  de  egyszersmind  megnyugszunk, 
ennek  igy  kellett  történni;  mert  igy  kivánta 
a  világrend  és  kedélyünkben  semmi  ingerlő, 
semmi  fájó  dissonantia  nem  marad  hátra ;  mert 
fölindulásunk,  a  megnyugvásban  ringatózik; 
Raphael  téved,  de  tévedése,  a  mint  a  költők 
előállitják,  nem  a  szenvedélye,  hanem  a  mo- 
nomániáé.  Indokolja-e  valami  Marco  iránti 
szerelmét  ?  Nem.  De  a  szerelmet  lehet-e,  kell-e 
indokolni?  Ugy  nem  lehet,  mint  azt,  hogy 
kétszerkettő  négy,  de  ugy  lehet,  a  mint  az  élet 
bizonyitja  s  a  mint  a  költészet  kivánja.  Leg- 
alább fölfoghatóvá  lehet  tenni,  mint  tette  min- 
den valódi  költő.  Ellenkező  esetben  oda  minden 
költői  hatás.  Miért  ne  történhetnék  meg  pél- 
dául, hogy   valaki  meglát  egy  szép  leányt  az 

utczán,  belészeret  s  bár  soha  sem  szólt  vele, 
soha  sem  láthatta  többé,  bujában  főbe  lövi 
magát  érte  ?  Mi  van  ebben  leheti en  ?  A  tett 
oka  lehet  lélekbetegség,  lázroham  vagy  akármi, 
mit  az  orvosok  kimagyarázhatnak.  De  próbálja 
meg  valaki  az  eseményt  tragikummá  dolgozni 
föl,  nevetséges  lesz.  így  minden  halál,  minden 
szenvedés  tragikaivá  válhatnék  és  semmi  sem 
volna  könnyebb,  mint  tragikai  hatást  idézni 
elő,  a  mi  annyira  nehéz.  Azonban,  hogy  Raphael 
nem  válhatik  tragikai  személyé,  annak  nagy- 
részt Marco  az  oka.  Hogy  érdekelhetne  ben- 
nünket Raphael  szerelme  és  bukása,  midőn 
Marco  ugy  van  rajzolva,  hogy  nem  érthetjük 
Raphael  szenvedélyét?  Ez  a  Marco  szörnyű 
egy  nő,  nem  azért,  hogy  rossz,  lehetne  rosszabb, 
csak  volna  valamely  oly  tulajdonsága,  a  mi  fér- 
fiút őrültté  képes  tenni.  Valamely  férfiú  tiszta, 
áldozó  szerelmét  bűnös  s  talán  több  mint 
bűnös,  hitvány  nő  iránt  indokolni  nehéz,  de 
nem  lehetlen  s  még  tragikumra  is  alkalmas. 
Az  életben  ez  néha  megtörténik  s  a  költő  erős 
phantasiával,  mély  lélektani  eljárással  meg- 
foghatóvá s  talán  költői  hatásúvá  is  teheti. 
De  hogy  költői  műben  oly  csábitó  nő  szere- 
peljen, kinek  szépségén  és  ékszerein  kivűl 
nem  hogy  bármi  szempontból  becsülendő,  de 
ingerlő  és  megdöbbentő  tulajdonai  nincsenek 
s  tele  a  legundokabb  vétkekkel ;  az  a  legköl- 
tőietlenebb  gondolat,  mi  csak  lehet.  És  Marco 

ilyen  és  Marco  még  sem  ilyen.  —  A  szerzők 
oly  szörnyűvé  akarják  tenni,  a  milyen  nő  nincs 
és  mégis  Marco  nem  oly  szörnyű.  Jelleme  fej- 
lődésének csak  három  mozzanata  van  :  egyik 
midőn  Raphael  boldogságán  fölkaczag,  másik 
midőn  reá  un,  harmadik  midőn  fogadásból 
újra  vissza  akarja  hóditani.  A  többi  szörnyű- 
sége nem  előttünk  történik  s  igy  nem  drámai, 
az  elébb  emiitettek  pedig,  melyek  előttünk 
történnek,  oly  kevéssé  vannak  fejlesztve,  mar- 
quirozva,  hogy  inkább  ráfogás,  mint  jellemzés. 
Untalan  halljuk  a  többi  személyektől,  hogy 
milyen  szörnyű  nővel  van  dolguk  s  előttünk 
hallgatag,  mozdulatlan  szobor  áll  —  egy  való- 
ságos márványhölgy. 

E  két  személy,  minden  más  segély  nélkül 
képes  volna  semmivé  tenni  akármely  művet. 
Miért  szóljak  hát  magáról  a  cselekvényről, 
mely  nélkülözi  a  drámai  fejlődést  s  nem  egyéb, 
mint  tableauk  összefűzése  ?  Miért  emeljem  ki 
a  többi  személyeket,  kik  közül  csak  Desgenaisre 
fordítottak  a  költők  némi  gondot?  E  derék 
journalista  elég  elmés  erkölcsi  leczkéket  tart 
ugyan,  de  oly  kevéssé  foly  be  a  drámai  cse- 
lekvényre, hogy  nélküle  is  lepereghetne  az 
egész  szomorú  történet.  Hát  az  előadásról  mit 
mondjak  ?  Nálunk  e  mű  nem  idézett  elő  oly 
nagy  hatást,  mint  Parisban  ;  talán  mert  erős 
idő  volt  s  gyér  közönség  jelent  meg,  talán 
azért,  mert  bennünket  a  courtisane-ok   miatti 

pör  kevéssé  érdekelhet,  talán  mert  az  előadás 
bágyadt  volt.MarcótBulyovszkyné  adta.  Rosszul 
játszott  s  költőktől  elrontott  szerepet  költőileg 
fölfoghatatlanabbá  tette.  Valaki  azt  beszélte 
nekem,  hogy  Bulyovszkyné  akaratból  játszott 
rosszul,  a  mire  igen  fontos  és  méltánylandó  okai 
voltak.  Én  nem  tudom,  nem  hiszem,  s  ha  ugy 
volna  is,  nem  tartoznám  se  tudni,  se  hinni.  Elég 
az  hozzá,  hogy  Bulyovszkyné  rosszul  játszott, 
a  mit  rosszul  tett,  mert  Bulyovszkyné  tud  jól 
is  játszani.  Egressy  (Desgenais)  alkalmasint 
nem  akart  rosszul  játszani,  nem  is  játszott 
rosszul,  de  szerepébe  önthetett  volna  több 
gúnyt  és  több  finomságot  s  kalapja  lehetett 
volna  divatosabb.  Egyébiránt  a  divatban  én  nem 
lehetek  illetékes  biró.  Komlóssy  Ida  (Mari)  min- 
dent megtett,  a  mit  lehetett,  de  arról  nem  tehe- 
tett, hogy  szerepe  annyira  naiv  volt.  Feleki  (Ra- 
phael),  Bolnai  (Fresne  gróf)  is  jól  akartak 
játszani.  Bocsánat,  hogy  csak  oly  félvállról  s 
oly  indokolatlanul  birálok,  mintha  divatlap- 
jainkat venném  példányul.  De  az  embernek 
nem  nagy  kedve  lehet  oly  mű  előadását  fej- 
tegetni, mely  művészeti  szempontból  nem  ér- 
demli meg  az  előadást.  Hadd  múljék  el  tőlem 
most  e  keserű  pohár  s  hadd  ürítsek  ki  egy  más 
keserű  poharat;  hadd  biráljam  a  bírálókat. 

Nem  a  szinbirálókat  akarom  birálni,  se 
az  én  birálóimat,  kik  a  Budapesti  Hirlap-han 
közölt  s  lyrai  költészetünket  illető  czikkeimre 

a  Divatcsarnok-han  epigrammokat,  a  Sonntags- 
blatt-han  pedig  élczeket  szórnak  ellenem.  S  itt 
csak  azért  érinteni  e  tárgyat,  mert  belőle  egész 
polémia  fejlett  ki  s  bár  nem  vettem  részt 
benne,  sokan  azt  gondolhatják,  hogy  én,  ki 
elég  merész  vagyok  véleményemet  másokról 
kimondani,  nem  vagyok  elég  türelmes  a  má- 
sok rólam  mondott  véleményeit  meghallgatni. 
Kénytelen  vagyok  kinyilatkoztatni,  hogy  én 
igen  jól  tudom,  mi  az  irónak  joga  és  köteles- 
sége. Nekem  jogom  van  mindenki  irói  egyéni- 
ségéhez, de  nincs  magánjelleméhez  s  köteles 
vagyok  eltűrni  mindazt,  a  mi  bárminő  alakban 
irói  egyéniségemet  s  nem  magánjellememet 
illeti.  A  Divatcsarnok-nák  joga  van  rólam 
azt  mondani,  hogy  kicsiny  kritikus,  beteges 
költő,  unalmas  novellairó  vagyok,  hogy  Toldi 
buzogányával  puritán  kálvinista  módra  törde- 
lem a  költők  oltárképeit,  sőt  ha  tetszik,  mint 
ezelőtt  két  évvel,  még  torzképeimet  is  kiad- 
hatja. A  Sonntagsblatt  csak  jogával  él,  midőn 
hirdeti,  hogy  Schillert  és  Börnét  erőlködöm 
utánozni  s  igazságtalan  vagyok  a  magyar 
Bürgerek  és  Immermannok  iránt.  Valóban 
nyomtatásban  megjelent  czikkről,  előadott 
szinműről,  kiadott  könyvről  minden  olvasó 
elmondhatja  a  maga  véleményét,  epigrammját, 
élczét.  Mindenkinek  joga  van  okosat  vagy  nem 
okosat,  sikerült  vagy  nem  sikerült  élczet  mon- 
dani;  joga  van   épen   ugy  mást,  mint    magát 

Íróilag  nevetségessé  vagy  nem  nevetségessé 
tenni.  E  jogot  én  tisztelem,  sőt  semminek  nem 
örülök  inkább,  mint  a  czikkemre  megjelenendő 
i(Antikritiká))-nak,  mely  a  mint  hallom,  nem- 
csak elménczkedni  fog,  hanem  hozzá  akar 
szólani  a  dologhoz  is.  Azért  legyünk  türelme- 
sek, tiszteljük  az  irói  jogot,  érezzük  az  irói 
kötelességet.  Rajtam  e  tekintetben  bizonyosan 
semmi  sem  fog  múlni. 


U.  i.  Ennyit  megnyugtatásul.  S  most  e  kis 
intermezzo  után  áttérek  más  intermezzóra  s 
birálom  a  Magyar  Sajtó  egyik  kritikusát.  E  lap 
17-ik  számában  az  áll :  ((Figyelemre  méltók 
különösen  Dux  Adolf  urnák,  Petőfi  költeményei 
gyakran  igen  szerencsés  fordítójának  legújabb 
áttételei,  név  szerint  Vörösmarty  Vén  Czi- 
gány-a  és  Arany  Teiétleni  Halma^  melyek  elég 
hiven  s  mert  költőileg,  sokkal  hívebben  újít- 
ják meg  az  eredetieket,  mintha  mindenütt  szó- 
hoz tapadnának.  A  bú  orgiái,  mikből  a  remény 
oly  jelen tőleg  csillámlík  föl;  e  nagyszerű  zár- 
köve azon  költő  énekpalotájának,  ki  élte  haj- 
nalában oly  hathatósan  fölrázta  a  nemzetet, 
ki  annak  dicső  napjait  oly  magasztosán  éne- 
kelte meg  s  leghívebb  hangadója  volt  a  fáj- 
dalom és  örömek  minden  mozzanatainak,  mik 
a  nemzet  szivét  dobogtatták  ;  magokhoz  méltán 
lelik   itt    tolmácslatukat.    A    Tetei  leni    Halmon 

czimti  szép  költemény  csonkítva  adatik,  tudni- 
illik annak  utolsó  hat  versszaka  nélkül  s  mégis 
teljesebben  az  eredetinél,  mely  e  záradék 
apostrophája  által  egy  nemileg  idegenszerű 
gondolatba  és  érzésbe  csapván  által,  tulteljes 
leszen  s  gátolja  a  megpendített  hur  utánrez- 
gését,  miben  oly  véghetetlen  szépség  fekszik. 
Nagy  költők  is  vétettek  néha  abban,  hogy 
nem  ismerték  föl  mindig  a  pontot,  a  hol  vé- 
gezniök  kellett.  Vessük  össze  Schiller  német 
költeményeit  első  dolgozásaikkal;  tekintsük 
Berzsenyi  hires  ódáját  a  Magyarokhoz,  melynek 
első  alakjában  még  egy  végstrophája  volt: 
mennyivel  hathatósb  érzéssel  eresztenek  el 
végeik  elhagyása  által !  Azért  köszönettel  tar- 
tozunk Dux  ur  finom  érzésének  és  bátorságá- 
nak, hogy  inkább  a  hathatósságra,  mintsem  a 
hűségre  tekintett.)) 

Mellőzöm  a  Vörösmarty  Vén  Czigány-ára, 
mondott  vélemény  elemzését  s  csak  az  Arany 
költeményéről  szólok.  Védeni  akarom  s  külö- 
nösen azért,  mert  némely  kritikus,  mig  elismeri 
Toldi  költője  epikai  tehetségét,  nem  sokra 
becsüli  lyráját.  Mindenesetre  Arany  nem  dal- 
költő, ritkán  is  ir  úgynevezett  dalt,  de  ódái, 
elégiái,  románczai,  balladái  minden  ujabb  és 
régibb  magyar  költővel  diadalmasan  kiállják 
a  versenyt;  a  mi  pedig  nyelvének  erejét  és 
zenéjét  illeti,  egyetlen  magyar  költő  sem  ver- 
senyezhet   vele.    Az    nem   az   ő   hibája,   hogy 

némely  magyar  kritikusnak  nincs  érzéke  a 
költőihez  s  az  egyszerűt  nem  birja  fölfogni. 
A  Magyar  Sajtó  kritikusa  már  csak  azért  is  ily 
kritikus,  mert  le  tudta  irni  e  bombastot  ((ének- 
palota zárköve ».  De  iztelenségét  leginkább 
elárulja  azzal,  hogy  Arany  elegiájának  végső 
hat  versszakát  kihagyatni  kivánja.  Miért  ? 
mert  e  költemény  compositióját  nem  fogta  föl. 
Valóban  Arany  e  hat  versszak  nélkül  igen  ki- 
szélesitett  epigrammot  ir,  melyben  csak  a 
Magyar  Sajtó  kritikusának  telhetik  vala  kedve. 
Arany  elegiát  akart  irni  s  ugy  megirta,  a  mint 
csak  kell.  Compositiója  az :  a  költő  megáll  a 
tetétleni  halmon.  Elmereng.  A  domb  csekély, 
mintha  csak  a  szél  hordotta  volna  össze,  mégis 
nagy  nemzeti  emlék,  mert  itt  sátorozott  haj- 
dan a  diadalmas  Árpád.  És  akkor  néhány 
plastikus  vonással  elénk  rajzolja  a  magyar 
tábort.  Mintha  hallani  Lehel  kürtjét.  .  .  . 

Nem,  nem,  —  csak  a  szomszéd  Abony  vagy  Törtei 
Kanásza  mulatá  magát  a  kürttel. 

A  költő  elnémul  s  mit  jelent  ez  ?  Azt,  hogy 
minden  oda  van  s  mi  megmaradt,  egyedül  e 
szép,  e  termékeny  föld.  S  a  költő  ekkor  újra 
megszólal  s  megáldja  e  szép,  e  termékeny 
földet.  Most  már  kérdem :  e  gondolat,  ez  érzés 
idegenszerü-e,  gátolja-e  a  megpenditett  hur 
utánrezgését  ?  Nem,  sőt  méla  kinyugvásban 
hangoztatja  vissza,  mi  oly  szépen  megfelel  az 

egész  hangulatnak.  Avagy  azt  hiszi-e  a  Magyar 
Sajtó  kritikusa,  hogy  egy  költemény  a  kedélynek 
csak  egy,  legfölebb  két  mozzanatából  állhat  ? 
Nem  hiszem,  hogy  ezt  merné  erősiteni  ?  A  do- 
log sokkal  egyszerűbb.  Magyar  Sajtó  kritikusa 
alkalmasint  olvasta  valahol,  ^  hogy  sok  nagy 
költő  toldás  által  rontotta  el  compositióját  s 
olvasottságának  hasznát  kivánva  venni,  azt  ki- 
vánta  egy  szerinte  nem  nagy  költőtől,  hogy 
csonkitás  által  rontsa  el  compositióját. 

Ennyi  az  egész,  se  több,  se  kevesebb  s 
most  már  bocsánatot  kérek,  hogy  a  Márvány- 
hölgy ek-töX  idáig  tévedtem  s  olvasóimat  is 
márványszobroknak  képzelem,  kik  elég  türel- 
mesek végig  hallgatni  az  én  aesthetikai  vi- 
táimat. 


Gyulai  Pál :  Dramaturgiai  dolgozatok.  I. 


LELKIISMERET. 

Dráma  2  szakaszban,    6   felvonásban.  Irta    Dumas   Sándor, 
fordította  Bulyovszky  Lilla.  Előadatott  a  Nemzeti  Színház- 
ban 1855  augusztus  2i-én,  Egressy  Gábor  javára. 


Nem  tudom,  mi  nyújtott  nagyobb  gyönyört : 
az  előadás-e  vagy  a  közönség  ?  Gyönyörű 
közönség  volt.  A  páholyok  tele,  pedig  se 
opera,  se  ballett  nem  volt;  a  karzat  is  tele 
és  nem  népszínműre ;  a  földszint  is  tele  és 
drámára.  Mindez  egy  meleg  augusztusi  este 
történt.  Izzadni  és  lelkesülni  lehetett.  Hanem 
a  közönség  részvéte  csakugyan  fölébredne  a 
dráma,  a  szólómtívészet  iránt ;  ha  színészeink 
csakugyan  kedvet  kapnának  igazán  játszani 
és  szavalni,  ha  a  drámaíróink  érdemesnek  tar- 
tanák olyat  is  Írni,  mit  igazán  játszhatni  és 
szavalhatni,  ha  a  magyar  szó  a  költészet  és 
színművészet  diadalai  között  tartaná  ünnepeit : 
nemde  szép  nyáresti  álom  a  zümmögő  tömeg 
tolakodásai  közt,  egy  eléggé  kényelmes  zárt- 
széken, honnan  untalan  felbolygatják  az 
embert  ? 

A  tele  színháznak  is  megvan  a  maga  árny- 
oldala. Ilyenkor  az  első  felvonás  elsőbb  jele- 
netei alatt  mindent  lehet  tenni :  gondolkozni, 
álmodozni,  értekezni,  udvarolni  csak  figyelni 
nem.  A  közönség  nem  jelen  meg  pontosan. 
Ez  igy  divat.  Sok  idő  telik  bele,  mig  a  zaj 
csendre  verődik,  a  ruhák  suhogása  elhal,  a 
társalgás  kifárad  s  a  zaklatott  zártszéknyitónő 
visszaugrik  csengetytijéhez.  Drámairóink  ezt 
figyelembe  vehetnék.  Az  első  jelenetekbe 
semmi  olyat  nem  kellene  irniok,  mi  a  cselek- 
vényre vonatkozik.  Műveikből  tulaj  donkép 
hiányozni  kellene  a  kezdetnek.  Hadd  kezdőd 
nék  minden  szinmű  az  első  felvonás  közepén 
vagy  végén,  mikor  a  közönség  begyül  és 
figyelni  kezd.  S  ez  nagyon  könnyű.  Például  az 
első  jelenetekben  a  kártyázó  inasok  elmélked- 
nének az  uri  helyzet  nyomoráról,  aztán  veszné- 
nek össze  s  vágnák  egymás  hátához  a  széket, 
vagy  egy  csinos  szobalány  némi  piquant  mosoly 
után  énekelne  el  valamely  kedvencz  dalt 
s  tánczolva  a  la  Pepita,  vagy  holmi  daliák 
bölcselkednének  a  harczról,  dicsőség  és  győze- 
lemről s  rántanának  kardot.  Minő  bámulat, 
minő  ijedtség  fogná  el  a  közönséget  s  a  beál- 
lott csendben  mily  illendően  megkezdődhet- 
nék a  szinmű.  íme  egy  nem  ugyan  széptani, 
de  igen  gyakorlati  tanács !  S  miért  nem  mer- 
ném kimondani.  A  kritikát  nálunk  ugy  is  azzal 
vádolják,  hogy   csak  az  elmélethez  ért  s  csak 

rosszakarata  van.  Oh  nem !  A  szegény  magyar 
kritikának  tapasztalata  és  szive  is  van,  s  én 
hiszem,  hogy  tapasztalat  és  önváddal  megtelt 
szive  még  igy  fog  kiáltani  a  megbántott  köl- 
tőkhöz :  én  nem  követelek  tőletek  semmit, 
csak  ti  se  követeljetek  tőlem. 

Dumas  előtt  alkalmasint  valami  ilyes  gyakor- 
lati szempont  lebeghetett,  midőn  a  Lelkiis- 
meret-et  irta.  0  nem  jeleneteket,  hanem  egész 
három  felvonást  irt,  melyekből  csak  pár  jele- 
net tartozik  a  többi  háromhoz,  az  egész  mű- 
höz. E  mű  tulajdonkép  a  második  felvonásban 
kezdődik  s  csak  a  negyedikben  indul  tovább. 
Vajon  nem  fölösleges-e  a  második  felvonás 
is  ?  Teljességgel  nem.  Ebben  már  az  expositio 
is  megkezdődik,  mert  Ruhberg  Eduárd  meg- 
lopja atyját,  a  pénztárnokot.  Eduárd  a  mű 
hőse.  Már  első  megjelenésével  érdeket  gerjeszt 
maga  iránt.  Feldúlt  arczczal  lép  be,  hitelezői 
üldözik.  Ki  nem  volt  közülünk  valaha  adós, 
ki  nem  érezte  azon  rettentő  állapotot,  midőn 
fizetnünk  kell  s  nem  tudunk  ?  Már  ez  magá- 
ban tragikus.  De  Eduárd  ennél  többet  is  érez. 
Neki  több  szüksége  van  pénzre,  mint  nekünk  : 
ő  kártyázni  szokott  és  szeretni  vél  egy  gróf, 
egy  Königstein  kisasszonyt.  Még  ez  sem  elég. 
Neki  becsületbeli  adóssága  is  van.  Egy  éjjel 
icoD  tallért  veszt,  melyet  reggelre  ki  kell 
fizetnie  egy  bárónak.  Ha  nem  fizet,  oda  becsü- 
lete, oda  a  grófkisasszony  :  a  reggelinél  a  báró 

elfogja  mondani  az  egész  Königstein  család- 
nak, hogy  Ruhberg  Eduárd  minő  hitvány  em- 
ber és  szegény  ördög.  Nem  elég  ok-e  mindez 
arra,  hogy  meglopja  az  álladalmi  pénztárt 
adósága  kifizetése  végett,  remélvén,  hogy  ké- 
sőbb bizonyos  baráti  kölcsön  utján  visszalop- 
hatja az  ellopott  összeget  ?  Neki  becsületét  kell 
megmentenie,  hogy  gazember  legyen,  kedve- 
sét kell  megnyernie,  kit  csak  pénzeért  szeret, 
hogy  atyját,  kit  igazán  szeret,  meggyalázza  és 
el veszitse.  Azonban  épen  pénztárvizsgálat  van. 
Az  öreg  Ruhberg  összerogy  e  nagy  csapás 
alatt.  Eduárdot  gyötreni  kezdi  a  lelkiismeret, 
bevallja  bűnét  s  miután  Alden  ellenőr,  kinek 
fia  Ruhberg  kisasszonyt  vesz  nőül,  kifizeti  az 
elorzott  összeget,  elbúj  dosik  a  nagy  világba, 
hogy  magát  megjavitsa.  A  harmadik  és  negye- 
dik felvonás  közti  idő  alatt  tökéletesen  meg- 
javitja  magát.  A  negyedik  felvonásban  már 
mint  Stevenssel  találkozunk  vele,  ki  bajor 
ministeri  titkár  s  udvari  kegyencz.  Stevens 
rég  elfeledte  Eduárd  kedvesét,  a  Königstein 
kisasszonyt  s  egy  Sophie  nevű  grófnőt  szeret ; 
de  Eduárd  bűnére  még  mind  emlékszik  s  a 
lelkiismeret  mardosásán  kivül  még  azon  féle- 
lem is  gyötri,  hogy  az  irigy  udvaronczok 
lehúzhatják  álarczát.  A  leggyötrőbb  helyze- 
tekbe jut  és  kivivja  magát,  mert  Sophie 
grófnő  angyal,  ki  igy  kiált  föl :  ((Eduárd,  a 
vétek  nagy,  de  az  isten  könyörületessége  határ- 

talaii,  mint  szerelmem)),  m.ert  a  minister  emel- 
kedett lelkű  államférfiú,  ki  ekép  nyilatkozik : 
((A  ki  így  megtudja  javitani  magát,  több  előt- 
tem, mint  aki  soha  sem  botlott.))  Stevens  bol- 
dog ember  lesz  :  nőül  veszi  Sophie  grófnőt,  kir. 
tanácsosi  és  bárói  rangot  nyer  s  feldiszit- 
tetik  a  bajor  polgári  érdemrend  nagy  ke- 
resztjével. 

íme  a  drámai  jellem,  a  drámai  cselekvény, 
a  költői  igazságszolgáltatás !  Olvasóim  talán 
csodálkozni  fognak,  hogy  a  genialis  Dumas, 
ki  Hugó  Viktorral  együtt  a  franczia  dráma 
ujj áteremtője ként  lépett  fel,  mint  a  régi 
melodrámák  plagiátora  végzi  pályáját,  hogy 
az  érzéki  Dumas  annyira  sentimentalis  lett, 
mennyire  Iffland  is  alig  sülyedt,  hogy  a  kissé 
frivol  Dumas  oly  erkölcsös  költővé  kezd  válni, 
mintha  Török  János  széptani  leczkéit  hall- 
gatná. Nem  csoda.  Ezelőtt  25-  30  évvel  Dumas 
szegény  irnok  volt,  ki  néhány  száz  frankból 
elégülten  meg  tudott  élni;  most  hires  iró,  ki 
százezer  frank  mellett  is  szükséget  szenved. 
Hogyan  álmodozhatnék  hát  a  dicsőségről  ?  Ak- 
kor lelkesülve  csüggött  pályáján,  mert  költő 
akart  lenni,  hitt  az  erkölcsben,  mert  ifjú  volt. 
Most.mint  ex  professió  költőnek  hogyan  legyen 
hite  a  költészetben  s  mint  vénülő  emberhez, 
kit  többé,  szenvedélyek  nem  zaklatnak,  nem 
illő-e,  hogy  moralistává  váljék?  Akkor  még 
nem  kellett  annyit  dolgoznia,  hogy  megbénítsa 

találékonyságát;  akkor  még  műveiben  az  élet 
dobbanása  lüktetett  s  nem  szorult  arra,  hogy 
az  Iffland  és  Kotzebue-féle  drámák  csontvá- 
zait galvanizálja. 

Valóban  a  Lelkiismeret  nem  egyéb,  mint 
az  Iffland  és  Kotzebue-féle  érzékeny  drámák 
reminiscentiája  fölvegyülve  némi  franczia 
((verve))-vel.  Dumas  halottakat  támaszt,  az 
eltemetett  német  drámák  kicsinyes  házi  nyomo- 
rúságait, hitvány  szenvedélyeit,  dőre  vagy 
ráfogott  bűneit,  nevetséges  vagy  hazudott  eré- 
nyeit és  hamis  erkölcsi  kiengesztelését.  Ez 
elemek  mindig  megrontották  a  drámairodal- 
mat. Mi  köze  a  komoly  drámairónak  a  dőre 
vagy  ráfogott  bűnhöz,  midőn  csak  a  sziv  dé- 
moni nyilatkozásainak  festése  lehet  megrázó, 
drámai  érdekű  ?  Miért  hassa  meg  szivünket  a 
nevetséges  vagy  hazudott  erény,  midőn  ^'az 
ember  isteni  részének  küzdelmei  után  áhíto- 
zunk ?  S  az  oly  hitvány  szenvedélyek,  minő  a 
játék,  részegség  s  több  efféle,  hogyan  lehes- 
sen tragikai  és  drámai  indok,  ha  a  tragikai 
és  drámai  csak  emelkedett  szenvedélyek :  büne- 
és  erénybe  játszó  tévedéseiből  merülhet  fel  ? 
S  miért  higyjünk  oly  költői  kiengesztelésbe, 
mely  épen  ugy  megtagadja  az  életet,  mint 
sérti  erkölcsi  érzületünk?  S  vájjon  Ruhberg 
Eduárd  szenvedélye  nem  ily  hitvány-e  és  bűne, 
mire  e  szenvedély  vezeti,  nem  ily  dőre-e  ? 
Hihetünk-e  javulásában,  midőn   az   nem   élőt- 

tünk,  nem  a  cselekvényben  történik  s  eleme 
nincs  letéve  jellemébe  ?  Az  elkövetett  biin, 
mely  a  javulás  tetőpontján  feltámad  és  sem- 
mivé teszi  a  hőst,  tragikai  érdekű.  Az  egyén 
elbukott  és  jogosan,  az  eszme  győzött  és  jogo- 
san :  mindkettőt  a  közönség  részvéte  fogja 
kisérni.  De  miért  ne  emelkedhetnék  föl  az 
egyén  az  eszme  győzelmével,  a  közönség  rész- 
véte mellett?  Fölemelkedhetik,  de  nem  oly 
kiengesztelés  alapján,  minőt  itt  Dumas  nyújt. 
Ruhberg  Eduárd  tanácsos,  báró  s  isten  tudja 
még  mi  lesz !  A  társaság  soha  sem  szokta 
megbocsátani  az  ellene  elkövetett  bűnt.  Ezt 
csak  egyesek  tehetik  és  teszik.  Egy  királyi  ta- 
nácsos, egy  báró,  egy  grófi  hölgy  férje,  ki  meg- 
lopta a  közpénztárt,  fényes  helyzetének  csak 
kellemetlenségeit  és  hiányait  érezheti.  Dumas 
e  külső  kiengeszteléssel  elrontja  azon  belsőt 
is,  melynek  némi  elemeit  nyújtja.  S  vájjon  a 
külső  kiengesztelés  nem  gyermekes-e  ?  Nem 
az  élet  megtagadása-e  az  optimista  és  túlnan 
grófi  hölgy,  kik  ugy  vannak  festve,  mintha 
valamely  falusi  kunyhóban  növekedtek  volna 
s  mitsem  tudnának  az  állam  és  társadalomról. 
De  miért  tovább  szőni  ily  lelkiismeretes  kér- 
déseket e  lelkiismeretlen  Lelkiismeret-ről  ?  Hi- 
szen talán  Dumas  nem  is  akart  drámát  irni, 
talán  csak  a  német  kritikának  akarta  meg- 
mutatni, hogy  ő  is  tud  még  elmés  és  morális 
lenni,  hogy  franczia  lettére  is  ismeri  a  német 

eszményt  s  képes  hősét  tanácsosi  és  bárói 
ranggal  jutalmazni. 

Az  előadás  a  sikerültebbek  közé  tartozott. 
Különösen  Egressy  (Eduárd)  és  Bulyovszkyné 
(Sophie)  tüntették  ki  magukat.  Egressy  mint 
jutalmazott  tapsok  és  koszorúkkal  fogadtatott. 
Szigeti  (Alden)  a  nyers  ellenőrt  igen  találóan 
személyesité.  Folytassam-e  tovább  is  igy  ?  Nem 
folytatom.  Csak  azt  ismételném,  mit  a  divat- 
lapok ezelőtt  már  egy  héttel  megirtak  s  mit 
ezután  egy  hét  múlva  újra  meg  fognak  irni. 
Alig  foghatni  meg,  hogy  az  ily  phrasisokban 
mi  örömet  találhat  az  iró,  mi  érdekét  a  szi- 
nész  és  közönség.  De  hát  miért  nincsenek  jó 
vagy  rossz,  de  mégis  bírálatok  ?  Ezekhez  egy 
kis  idő,  egy  kis  fáradság,  egy  kis  tér  kell.  Én 
nem  fogom  kimélni  a  fáradságot,  ha  időt  és 
tért  nyerhetek,  hogy  elmondjak  pár  eszmét 
színészetünk  jelen  állásáról. 

Addig  én  is  csak  e  phrasissal  sóhajtok  föl : 
Oh  lelkesülés,  ki  ezelőtt  félszázaddal  megterem- 
ted a  magyar  színészetet,  jőj  újra  közénk, 
lehelj  ihletet  fásulni  kezdő  gyermekeidbe, 
csattogtasd  szárnyaidat  a  színpadon,  a  néző- 
helyen, csak  most,  csak  még  egy  félszázadig ; 
hiszen  te  építtetted,  neked  építtettük  e  csar- 
nokot s  te  igen  jól  tudod,  hogy  miért !  .  .  . 

Eredeti  dráma  5  szakaszban,  írta  Szigligeti  Ede.  Előadatott 
a  Nemzeti  Szinházban  1855  szeptember  19-én,  Jókainé  javára. 


E  mű  alapeszméje  az  őrjöngő  Diocletián  vég- 
szavaiban van  letéve,  midőn  így  kiált  föl: 
((Úgy-e,  ki  vért  vetett,  vért  arat  ?» 

A  hős  egy  véres  bűnért  bűnhődik,  melyet 
azért  követett  el,  hogy  a  trónra  juthasson  s 
melyet  az  által  akaf  kiengesztelni,  hogy  a 
trónról  lemond.  E  véres  bűn  nem  előttünk  tör- 
ténik ;  mint  régen  megtörténtet  mindjárt  az 
expositióban  halljuk  elbeszélni. 

Arius  Aper  és  Diocletián  jó  barátok  voltak 
s  mindketten  főtisztjei  Numerián  császárnak, 
ki  a  persa  hadjárat  után  annyira  elgyengült, 
hogy  folyvást  a  hordszék  és  sátor  leplei  közé 
kellett  temetkeznie.  A  kormányt  Arius  vitte,  a 
sátort  Diocletián  őrzé  s  a  császár  láthatlan  lett 
Ez  hónapokig  tartott,  a  hatalom  már  Ariusnál 
volt  s  csak  Numerián  halála  hiányzott,  hogy 
császárnak  kiáltsák  ki.  De  a  sereg  valakitől 
felbujtatva  gyanakodni    kezdett,    dühe    kitört. 

megrohanta  az  imperátori  sátrat  és  Numerián 
holttestére  talált.  Arius  gyanúba  jött  és  vasra 
veretett.  Diocletián  mint  vádló  lépett  fel  ellene 
a  haditanács  előtt,  megesktivén,  hogy  ő  ártat- 
lan s  Arius  bűnös.'  Arius  is  esküdni  akart,  de 
mielőtt  egy  hangot  szólhatott  volna,  Diocletián 
dühösen  feléje  fordult,  így  kiáltván  föl:  ((Ez 
Numerián  gyilkosa))    és  szívébe  döfte  kardját. 

A  sereg  Diocletián t,  Numerián  valódi  gyilko- 
sát kiáltotta  ki  császárnak.  Azonban  Diocletiánt 
a  szerencse  és  hatalom  nem  tették  boldoggá. 
Az  önvád  kínjai  közt  az  apán  elkövetett  bűnt 
a  fiúban  akarta  jóvá  tenni.  Ariusnak  volt  egy 
természetes  fia,  a  kit  hajdan  neje  előtt  el  kel- 
lett titkolnia.  Diocletián  tudva  ezt,  egészen 
magáig  emelte  a  fiút,  uralkodótársul  vévén. 

Diocletiánt  —  kivált  egy  hosszabb  betegség 
után  —  folyvást  üldözi  az  önvád.  Meg-meg- 
jelen  neki  a  megölt  Arius  szelleme.  Megutálja 
a  dicsőséget,  a  trónt,  az  életet,  önmagát.  Az 
első  szakasz  épen  azzal  végződik,  hogy  ösz- 
szehívja  népét,  lemond  az  augustusi  koronáról, 
Galeriust  nevezi  ki  utódjául  s  nőül  adja  neki 
leányát,  Valériát,  ki  ugyan  Liciniust  szereti  s 
érte  minden  áldozatra  kész,  de  minthogy  a  fel- 
törekvő ifjú  inkább  csak  atyja  kegyéért  sze- 
reti őt  s  nem  akar  elszökni  vele,  hódol  atyja 
kívánságának.  Arius  szelleme  a  lemondó  Dio- 
cletiánnak  pálmakoszorút  nyújt,  ki  aztán  nyu- 
godtan vonul  magánéletbe. 

Hat  évig  él  Diocletián  csendesen  gazdál- 
kodva dalmátiai  jószágain.  Azonban  a  biroda- 
lom bomlásnak  indul  Galerius  rossz  kormánya 
következtében.  E  közben  Diocletiánhoz  Maxi- 
min, hajdan  Augnstus  társa,  a  ki  vele  együtt 
mondott  volt  le  a  hatalomról,  követet  küld  és 
felszólítja,  hogy  kövesse  példáját,  vegye  visz- 
sza  a  trónt  s  űzze  el  Galeriust.  Diocletián  szí- 
vében már  rég  kialudt  a  becsvágy  és  még 
a  hazafiság  is  érzéketlen  marad.  De  családi 
viszonyai  szívén  találják  s  mély  búba  merítik. 
Alig  távozik  Maximin  követe,  neje  érkezik 
meg,  magával  hozva  leányát,  Valériát,  kivel 
a  kicsapongó  Galerius  a  legrosszabbul  bánt. 
Az  atya  fölindul,  nem  akarja  visszabocsátani 
a  kötelességéhez  még  most  is  hű  nőt  és  bosz- 
szút  forral  Galerius  ellen. 

Ekkor  megjelen  a  főeunuch,  kitől  Galerius 
visszaküldi  nejének  a  jegypénzt  és  jegygyűrűt, 
fölmenti  esküje  alól,  mert  egy  borzasztó  beteg- 
ség jelenségei  mutatkoznak  rajta,  mely  hosz- 
szas  szenvedés  után  csak  halállal  végződhetik 
s  nem  akarja,  hogy  ifjú  szép  neje  hozzá  mint 
élőhalotthoz  legyen  kötve.  Az  atya  örvend, 
de  Valéria  lelkesülve  kiált  föl:  ((Visszatérek 
hozzá !  . . .  Én  hitvese  vagyok  s  most  helyem 
beteg  férjem  ágyánál  van!))  ((Nagylelkű  gyer- 
mekem, (hidd  el,  ezt  az  istenek  följegyzik)), 
sóhait  föl  az  atya  s  leányának  erénye  enyhíti 
fájdalmát. 

Ezután  nemsoká  Galerius  meghal.  Temeté- 
sére megjelen  Maximin,  Augustus  társa  is, 
ki  a  szép  özvegybe  szenvedélyesen  beleszeret 
s  még  a  temetés  előtt  szerelmet  vall  neki. 
Azonban  Valéria,  ki  csak  kötelességének  és 
első  szerelme  emlékének  él,  visszautasítja  aján- 
latát. Maximin  boszut  esküszik  s  a  főeunuch 
által  Valériát  mint  hűtlen  nőt  vádoltatja  be, 
ki  mostoha  fiával,  Caudidiánnal  titkos  viszony- 
ban élt.  Diocletián  felindulva  Maximinra  ront 
és  számot  kér  tőle.  Maximin  sértőn  felel,  Dio- 
cletián kitör  s  vissza  akarja  venni  az  eldobott 
hatalmat,  de  senki  sem  engedelmeskedik  neki. 
((Temessetek  el  engem  is,  én  már  halott  va- 
gyok !))  kiált  föl  egészen  megalázva.  A  ha- 
lálra Ítélt  Valéria  nyugodtan  várja  halálát,  de 
Maximin  oly  szenvedélyesen  szereti  őt,  hogy 
nincs  ereje  megöletni.  ((Nem  foglak  letörni 
mond  neki  de  megtöröm  büszkeségedet)), 
legyetek  száműzve.  Ha  majd  az  éhség,  nyo- 
mor, magány  megtör,  magad  fogsz  kegyelmet 
kérni.))  ((Bízzatok  a  sorsban,  még  meglátjuk 
egymást)),  kiált  távozó  családja  után  Diocletián. 
((Igen  atyám,  még  él  Licinius))       felel  Valéria. 

A  száműzött  Valéria  anyjával  Syria  pusz- 
táin bolyong,  mindenütt  őrizve,  zaklatva  Maxi- 
min katonáitól.  Diocletián,  hogy  találkozhassék 
családjával,  kénytelen  koldus  ruhába  öltözni. 
Míg  az  atya,  nő  és  leány  a  viszontlátás  örö- 
meit élvezik,  azalatt  a  trón  miatt  véres  harcz 

foly  Maximin  és  Licinius  közt.  Maximin  meg- 
veretve és  üldözve  épen  Valéria  kunyhójába 
téved  s  az  általa  annyira  sújtott  család  előtt 
megöli  magát,  hogy  ne  juthasson  Licinius  hí- 
veinek kezei  közé.  Valéria  örömre  gyulád  s 
így  kiált  Licinius  híveinek:  ((Vigyétek  Licini- 
ushoz,  ő  értem  harcolt,  ő  szeret  engem  ! »  ((Hah, 
nem  halok  meg  boszu  nélkül))  —  kiált  föl- 
emelkedve a  haldokló  Maximin  ne  örvendj 
büszke  nő,  Licinius  győzött,  de  Constantin  volt 
frigytársa  s  hogy  e  frigy  tartós  legyen,  Lici- 
nius nőül  veszi  Constantin  nővérét,  a  bájos 
Constantiát.D  Vigy  uradhoz  —  mond  Valéria 
remény  és  kétség  között  Licinius  egyik  vezé- 
rének gyors  légy,  fejeddel  játszol.  Meg  kell 
előznünk  a  nászt,  vagy  a  halál  előz  meg)). 

Maximinnak  igaza  volt;  Licinius  épen  nászát 
ünnepelte  Nikomédiában,  midőn  Valéria  oda 
megérkezik.  Licinius  megdöbben,  míg  Constan- 
tin és  Constantia  színleg  örömmel  fogadják  a 
szerencsétlen  családot.  Azonban  Constantin  ez 
eseményt  fölhasználja  Licinius  ellen,  kitől  a 
győzelem  után  különben  is  meg  akart  szaba- 
dulni, követeli  tőle,  hogy  hajtassa  végre  Va- 
lérián a  bírák  által  hozott  véritéletet,  me- 
lyet Maximin  száműzetésre  enyhített  mert  az 
ellenkező  esetben  sértett  nővére  miatt  kész 
boszura  fegyverkezni.  A  sértett  Constantia 
hasonlót  követel.  A  nagyravágyás  és  félté- 
kenység szövetkeznek  Valéria   ellen.   Licinius 


DIOCLETIAN.  95 

enged,  de  titkon  meg  akarja  menteni  hajdani 
kedvesét,  a  kit  még  most  is  szeret  s  a  ki  mellett 
nyilván  a  viszonyok  kényszerűsége  miatt  lehe- 
tetlen állást  foglalnia. 

Az  annyit  szenvedett  és  annyira  csalódott 
Valéria  heves  szemrehányásokat  tesz  Licinius- 
nak  s  legalább  anyját  akarja  megmenteni. 
Ekkor  lép  fbl  Diocletián,  indulatosan  kérdez- 
vén, hogy  kinek  parancsából  hirdetik  ki  újra 
a  véritéletet  leánya  ellen  ?  Constantintól  ugyan- 
azt a  megaláztatást  szenvedi,  mint  azelőtt  Maxi- 
mintól. A  felbőszült,  a  megalázott  öreg  meg- 
átkozza a  hálátlanokat,  kiket  ő  emelt  ki  a 
porból  s  kik  őt  porba  alázzák.  ((Vigyétek  az 
öreget,  viseljétek  gondját,  mert  elméje  hábo- 
rog)) szól  Constantin.  Azonban  épen  e  percz- 
ben  jelenti  a  testőrvezér,  hogy  Valéria  és  anyja 
megszöktek.  ((Megszabadultak  ?  kiált  föl  Dio- 
cletián istenek,  igazságos  istenek,  itt  a  por- 
ban imádlak)). 

Diocletián  nejétől  és  leányától  elszakadva, 
örömtelentil  s  tébolyszerü  melancholiába  sü- 
lyedve  él  salonai  palotájában.  Neje  és  leánya 
tíiég  egyszer  látni  óhajtják  s  hogy  mint  halálra 
ítélte  meg  ne  ismerjék  őket  koldusruhában 
jelennek  meg  palotája  előtt.  Diocletián  meg- 
látva őket,  így  kiált  föl:  (dnség  leányai,  mi 
döntött  titeket  nyomorba  ?  Talán  jót  tettetek  ? 
Talán  fogadott  fiaitok  voltak  koldusok  gyerme- 
keiből, ti  nekik  adtatok  mindent  s  ők  elvettek 

mindent?  Nemde  ők  fényben  éltek,  míg  nek- 
tek nem  hagytak  egyebet  koldusbotnál  ?»  Ara- 
nyat szór  a  koldusnőknek,  de  azok  nem  mer- 
nek szólani. 

Diocletián  visszasűlyed  sötét  melancholiá- 
jába.  c(Oh  vajha  maradtam  volna  itt  szülő- 
földemen sóhajt  föl  —  Apolló  tagadta  volna 
meg  tőlem  ajándékait:  a  tűzészt,  nagyravágyó 
lelket,  tetterőt,  most  itt  volna  nőm,  keb- 
lére hajtanám  ősz  fejemet.  Valériám  lába- 
imnál ülne,  kezemet  szorítaná  szívéhez,  vagy 
arezomat  csókolná.  Most  senkim,  senkim,  oh 
nőm,  szegény  nőm,  gyermekem,  Valériám !» 
Valéria  fölindul  atyja  szenvedélyein  s  e  sza- 
vakban tör  ki:  ((Szegény  Diocletián !))  Az  atya 
ekkor  megismeri  leányát,  nejét,  de  nem  mer 
hozzájuk  szólni,  mert  elárulhatná,  vérpadra 
vihetne  őket.  Az  udvari  szolgák  azt  hiszik, 
hogy  urok  magánkívül  van.  Valóban  Diocletián 
őrjöngeni  kezd:  ccÉn  nem  vagyok  Diocletián, 
ő  hatalmas  volt,  reszketett  alatta  a  föld,  resz- 
kettek népei,  ö  a  világ  ura  volt.  Diocletián 
meghalt,  én  a  rabszolga  vagyok.  ...  Az  ott 
nem  Valeria-e,  nem  az  én  nőm-e  ?  Én  őket 
bíborban  hagytam,  ha  ők  ezek,  el  e  ruhával, 
úgy  én  is  koldus  leszek.  Nos  Arius,  jól  van-e 
ez  így  ?))  ((Vigyétek  szól  a  föeunuch  -  ő 
megőrült.D  E  szóra  a  nő  és  leány  sikoltva  bo- 
rulnak Diocletiánra,  mikor  aztán  a  föeunuch 
rajok  ismerve,    végrehajtja  rajtok   a   vérítéle- 

letet.  ((Az  átok  enyészik,  ő  megbocsát,  most 
bocsát  meg.  Úgy-e,  ki  vért  vetett,  vért 
arat  ?  —  kiált  őrjöngve  Diocletián  és  össze- 
roskad. 

íme  a  mű  meséje  a  legapróbb  részletekig. 
Csaknem  akaratlan  jött  tollam  alá,  mert  több- 
ször és  figyelmesen  vizsgáltam  át,  hogy  le- 
győzzem azt  a  kételyemet:  vajon  Diocletián 
drámai,  tragikai  egyén-e,  vajon  a  cselekvény- 
ben van-e  belső  élet  s  ezáltal  előidézett  drámai 
egység?  Most,  midőn  a  mesét  terjedelmesen 
leírtam  s  emlékemben  a  legapróbb  részlet  is 
felújult,  még  több  okom  van  meggyőződni  az 
ellenkezőről. 

Vizsgáljuk. 

Mi  az  a  drámai  hős,  hiszen  minden  hős  drá- 
mai, ha  drámában  szerepel  ?  Mi  az  a  tragikai 
hős,  hiszen  minden  hős  tragikai,  ha  szeren- 
csétlen véget  ér  ?  Mi  az  a  drámai  egység,  hi- 
szen az  egység  minden  költői  mű  föltétele  s 
nincs  szükség  e  külön  elnevezésre  ? 

E  kérdések  teszik  a  dráma  lényegét,  e  pon- 
toknál dől  el:  vajon  valamely  mű  dráma-e, 
vagy  csak  dramatizált  lyra,  eposz,  regény? 
Honnan  mégis,  hogy  kritikusaink  e  kérdéseket 
érintik  legritkábban  s  drámaköltőink  mindig 
e  pontokon  szenvednek  hajótörést?  Nem  tu- 
dom. Annyi  bizonyos,  hogy  én  nem  új  igaz- 
ságokat hirdetek  s  nem  eredeti  eszméimet 
akarom  elmondani.  Ezek  az  eszmék  oly  régiek, 

mint  maga  a  drámaköltészet,  melynek  ter- 
mészetén alapulnak  s  oly  örök  igazságok, 
mint  a  hogy  a  költészet,  lénj^egében,  egy  és 
örök  a  kor  és  divat  bármily  változatai  közt. 
S  ezt  egyszer  s  mindenkorra  csak  azért  jegyzem 
meg,  mert  el  akarom  ismerni  azt  a  hibámat,  me- 
lyet untalan  szememre  vetnek,  hogy  tudniillik 
bírálataimban  csekély  eredetiséget  tanúsítok. 
Miért  ne  vallanám  be,  hogy  nem  én  találtam 
fel  a  költészet  örök  törvényeit,  melyeket  annyi 
mulandó  műre  alkalmazgatok  ?  Miért  titkol- 
jam azt  a  gyöngeségemet,  hogy  semmitől  sem 
óvakodom  inkább,  mint  attól  a  nálunk  annyira 
bálványozott  eredetiségtől,  mely  a  költészet 
örök  törvényei  fölött  akar  diadalmaskodni. 

De  a  dologra. 

A  drámai,  a  tragikai  hősnek,  bárminő  jel- 
lemű legyen,  bárminő  viszonyok  közt  szere- 
peljen, három  sajátság  nélkül  nincs  létjoga. 
E  sajátságok  nem  a  kritikusi  önkény  te- 
remtményei, hanem  a  költészet  általános  s 
a  színpad  viszonyított  követeléseinek  felelnek 
meg.  Először  a  hősnek  bírnia  kell  teljes  rész- 
vétünket, jeles  vagy  nagyszerű,  vonzó  vagy 
megdöbbentő  tulajdonai  miatt.  Emelkedett  jel- 
lem nélkül  nincs  dráma  s  a  hitvány  bűn  vagy 
gyáva  erény  épen  olyan  kevéssé  költői,  mint 
drámai  becsű,  mert  csak  undort  és  sajnálko- 
zást gerjeszt.  Másodszor  szükséges,  hogy  a  hőst 
erős    és    határozott    szenvedély  vezesse,  mely 

Összeütközik  a  jogos  viszonyokkal,  a  hagyomá- 
nyos erkölcsökkel,  a  kegyelettel,  a  kötelesség- 
gel :  szóval  azzal,  a  mit  társadalmi-,  erkölcsi- 
vagy világrendnek  nevezünk.  Ez  az  összeütközés 
a  cselekvény  magva,  a  katastropha  eleme  s  mi- 
nél jogosítottabb  egyénileg  a  szenvedély,  mely 
keztyűt  dobott  a  világrendnek,  annál  erősebb  a 
drámai  érdek  s  annál  tragikaibb  a  katastropha. 
E  pont  a  költői  tehetség  próbaköve,  mert  míg 
egyfelől  az  alkotás  erejét  vagy  gyöngeségét 
tárja  föl,  addig  másfelől  bizonyságot  tesz  a 
világnézet  felületességéről  vagy  mélységéről. 
Harmadszor  a  hős  csak  cselekvő  jellem  lehet. 
Attól  a  pillanattól  kezdve,  melyben  az  összeüt- 
közés kezdődik,  folytonosan  fejlesztőn  kell 
hatnia  a  cselekvényre,  bonyodalmakat  idéznie 
elő  s  felköltenie  bűneivel,  tévedéseivel  vagy 
vakmerőségével  a  nemesist,  a  bukást,  a  katas- 
trophát,  mely  megrázón  hat  reánk,  mert  egy 
kitűnő  egyént  látunk  bukni,  mely  kiengeszteli 
szívünket,  mert  a  bűn,  tévedés  vagy  vakme- 
rőség bűnhődését  látjuk.  De  a  katastrophának 
nemcsak  megrázónak  és  kiengesztelőnek  kell 
lennie  ;  szükséges  egyszersmind,  hogy  jellemző, 
erős  legyen  s  valami  tényben  mutatkozzék. 

így  kívánja  ezt  a  drámai  alak,  a  színpadi 
korlát,  a  mely  részletes  és  finom  indokolást 
követel  s  a  költőt  csak  tényekben  engedi  be- 
szélni. E  harmadik  pont  a  kiválón  drámai 
tehetség    próbaköve,     mert    e    nélkül    nincs 

drámai  hatás,  míg  a  regényíró,  szenvedőle- 
ges hőssel,  kiengesztelő  ugyan,  de  nem  tény- 
ben mutatkozó  katastrophával  a  leghatáso- 
sabb regényeket  írhatja.  Innen  van,  hogy  min- 
den drámai  tárgy  lehet  egyszersmind  regény- 
tárgy is,  de  nem  megfordítva  s  épen  itt  tűnnek 
föl  a  dráma  és  regény  közti  nagy  különbsé- 
gek, melyeknek  fejtegetése  messze  vezetne. 

Az  a  három  sajátság,  melyeket  előszámlál- 
tam, minden  nagy  drámaíró  hősében  föltalál- 
ható. Shakespeare  hősei  épen  e  sajátságok 
miatt  válnak  a  drámai,  a  tragikai  hősök  pél- 
dáivá. Nem  nagyszerű  egyén-e  Coriolán,  a 
vitéz  és  büszke  aristokrata  ?  Vitézsége  és 
büszkesége  nem  hozza-e  összeütközésbe  a  nép- 
pel és  Róma  intézményeivel  s  midőn  sértett 
büszkeségében  hazája  ellen  fegyvert  fog, 
nem  dobott-e  keztyüt  a  társadalmi  és  erkölcsi 
rendnek,  miért  lakolnia  kell  ?  —  Nem  vonzó, 
kitűnő  jellem-e  újra  Brutus,  e  tiszta  és  lelkes 
hazafi?  Nem  épen  hazafisága  jön-e  összeütkö- 
zésbe a  családiasság,  a  baráti  kötelesség  érzel- 
meivel és  a  viszonyok  kényszerűségével  ?  O 
szereti  Caesart,  de  megöli,  mert  jobban  szereti 
Rómát,  meg  akarja  menteni  Rómát,  de  az  el- 
aljasult Róma  menthetetlen  s  neki  buknia  kell 
egy  eljátszott  élet,  az  elveszett  szabadság  romjai 
közé  temetve.  —  Hamletnek,  e  mélyen  érző  és 
szülőit  annyira  szerető  fiúnak,  nem  anyján  és 
nagybátyján  kell-e  boszút  állnia  atyjáért  ?  Nem 

jön-e  összetitközésbe  a  kegyelet  és  kötelesség 
legerősebb  érzelmeivel,  melyeknek  küzdelmé- 
ben összeroskad  ?  —  A  szenvedélyes,  őszinte,  a 
lovagias  Othellót  nem  épen  szenvedélyessége, 
őszintesége  és  lovagiassága  teszi-e  féltékeny- 
nyé,  tévedtté,  bűnössé  s  nem  folytonosan  maga 
idézi-e  föl  maga  ellen  a  nemezist :  a  boldog- 
talanságot és  halált  ?  —  Lear  nem  jó  atya-e, 
ki  szereti  leányait  s  nem  épen  az  a  tévedése, 
hogy  igen  szereti  őket?  E  szenvedélyes  és 
szeszélyes  szeretet  nem  teszi-e  megfoghatóvá 
a  különben  majdnem  megfoghatatlan  gyer- 
meki hálátlanságot,  a  melyet  ő  folyvást  ingerel 
s  a  mely  őt  megbuktatja  ? 

E  drámai,  tragikai  hősök  mind  nagyszerii 
és  kitűnő  jellemek.  Mindeniket  erős  szenvedély 
ragadja  az  összeütközésre,  a  mi  folytonos  cse- 
lekvőségben a  tévedések  és  bűnök  bonyodal- 
mát idézi  elő  s  erős  bukásban  vagy  katastro- 
phában  nyugszik  el.  E  három  elem  nélkül  nem 
képzelhetünk  drámát  és  tragédiát,  mert  a 
szembe  tett  szenvedélyek  jogos  összeütközése 
nélkül  nem  jöhet  létre  drámai  cselekvény, 
mert  a  bűn  vagy  erény  még  magában  nem 
drámai  érdekű  és  a  szerencsétlenség  vagy 
halál  még  nem  tragikai. 

S  most  már  e  szempontból  kiindulva,  nevez- 
hetni-e Diocletiánt  drámai  vagy  tragikai  hős- 
nek ?  Hol  vannak  kitűnő  tulajdonai,  melyek 
felköltsék  részvétünket?  A  történelem  kitűnő 


103  GYULAI   PAI. 

egyéniségnek  festi,  azonban  a  drámában  a  cse- 
lekvény  folytán  jellemének  ilyes  oldala  alig 
tűnhetik  ki.  0  csak  egy  igen  gyönge,  bűnbánó 
ember,  a  ki  sóhajt,  átkozódik,  rémeket  lát  és 
szereti  nejét,  leányát.  Van-e  benne  erős  szenve- 
dély, mely  bűnre  vagy  tévedésre  vezesse  ?  Volt 
a  nagyravágyás,  mely  véres  bűnre  ösztönzé. 
Azonban  ez  nem  előttünk  történik,  rég  tör- 
tént s  a  műnek  csak  meséjéhez,  nem  cselek- 
vényéhez tartozik.  Mikor  a  cselekvény  kezdő- 
dik, Diocletián  csak  bűnbánó  egyén  gyanánt 
jelen  meg,  ki  a  sors  csapásait  folyvást  önmeg- 
tagadással tűri   s   a   kit  csak  szánnunk  lehet. 

De  miért  ne  lehetne  tragikai  hős  egy  bűnös, 
ki  bűnét  akarja  kiengesztelni,  tisztulni,  javulni, 
emelkedni  kezd,  de  ellene  támad  a  múlt,  bo- 
nyodalmaiból nemezis  fejlik  ki,  hogy  megsem- 
misítse. Bizonyára  az  ilyen  hős  is  tragikai, 
mert  itt  is  erős  összeütközés  állhat  elő  a  vi- 
szonyok kényszerűségével,  mely  erős  drámai 
és  tragikai  katastrophában  lelhet  kinyugvást, 
noha,  mint  Hugó  Viktor  Borgia  LizcrefíVí-jában 
megmutatta,  nehéz  s  nem  épen  a  legtermészete- 
sebb drámai  feladat. 

Azonban  Diocletián  nem  ilyen,  mert  nem 
cselekvő,  hanem  csak  szenvedőleges  jellem. 
Azonkívül,  hogy  a  trónról  lemond,  öt  felvoná- 
son keresztül  semmit  sem  tesz  egyebet,  mint 
csak  tűr  és  szenved.  Mindaz,  a  mi  őt  éri,  s  a  mi 
miatt  bűnhődik,  inkább  valami  történetes,  mint 

a  szabad  akarat,  a  szenvedély  küzdelméből 
folyó  s  tőle  felidézett  drámai  tény.  Bűne  s  azon 
cselekmények  közt,  melyek  bűnliődését  okoz- 
zák, oly  laza  a  kapcsolat,  hogy  nem  lehet 
drámai  érdekű.  Úgy,  a  hogy  a  költő  hősét  fel- 
fogta, csak  akkor  tehette  volna  drámai  hőssé, 
ha  Diocletián  visszavonultságában  sem  talál 
nyugalmat  s  midőn  tapasztalja,  hogy  a  biro- 
dalom bomolni  kezd,  Galerius  hálátlansággal 
fizet:  feltámadt  szívében  a  becsvágy  és  boszu, 
nem  tűri  megaláztatását,  még  egyszer  vissza 
akarja  vívni  a  koronát,  de  ezáltal  még  nagyobb 
csapásokat  von  magára,  családjára  s  alattok 
összeroskad.  De  a  történet  ilynemű  alakításra 
oly  csekély  alapot  nyújt,  hogy  miatta  a  törté- 
neti hűség  szenvedett  volna.  A  költő  alkalma- 
sint ezért  dobta  el  ez  alapot,  de  ugyanakkor 
egyszersmind  a  drámait,  tragikait  is  eldobta, 
mert  midőn  Diocletián  a  trónról  lelép,  egy- 
szersmind a  drámai  tért  is  oda  hagyja,  többé 
semmit  sem  hat,  a  cselekvény  folyamára  leá- 
nya lép  előtérbe  s  az  események  akkor  is 
megtörténhetnek,  ha  a  hős  az  első  szakaszban 
meghal,  kivéve  a  végjelenetet,  midőn  leányát 
megismervén,  vérpadra  juttatja. 

A  drámai  hős  határoz  mindig  a  dráma  sorsá- 
ról s  a  hős  közvetlen  befolyásának  hiánya  leg- 
többször maga  után  von  még  egy  más  ballépést 
is,  mely  egymaga  képes  a  drámának  halálos 
döfést  adni:   a   drámai  egység  hiányát,   mert 

drámai  hős  nélkül  hiányzik  a  központ,  hova  a 
cselekvény  egységbe  olvadjon ;  hiányzik  a  fej- 
lesztő erő,  mely  a  legtermészetesebb,  a  legrövi- 
debb úton  készíti  elő  a  kifejlődést.  Mi  az  a  drá- 
mai egység,  hiszen  az  egység  minden  költői 
mű  életföltétele  s  e  külön  elnevezés  szükség- 
telen ?  Igaz,  de  e  külön  elnevezés  sokat  jelent, 
mert  azt  jelenti,  hogy  a  költői  egység  a  drámá- 
ban a  legerősebb ;  minden  cselekvények  közt  a 
drámainak  kell  legkerekebbnek  lennie  s  a  köl- 
tői művek  közt  egyedül  a  dráma  az,  hol  az 
expositio  után  minden  jelenetnek  siettetnie 
kell  a  kifejlődést. 

Nem  is  lehet  máskép.  Mint  a  hős  cselekvő- 
sége, úgy  ez  tem  a  kritika  önkényéből  foly, 
hanem  a  dráma  és  szinpad  természetéből.  A  drá- 
ma egy  pár  óra  alatt  foly  le,  még  pedig  a 
szinpadon.  Az  idő  rövidsége  és  a  szinpad  kor- 
látjai tiltják  az  epizódokat  s  mihelyt  a  nézőket 
nem  köti  le  sebes,  fokozatos  és  a  katastrophára 
siető  fejlődés,  a  lankadás  és  unalom  kikerül- 
hetetlen. A  drámaíró  nem  élhet  az  epikus  vagy 
regényíró  szabadságával,  a  ki  nem  nézőkre,  ha- 
nem olvasókra  számítva  s  nem  korlátozva  a  szín- 
padtól elejtheti  a  cselek  vény  fonalát,  más, 
szorosan  össze  nem  tartozó,  de  rokonesemé- 
nyekre ragadhatja  figyelmünket  s  a  részletezés 
és  staífage  kedvéért  oly  epizódokra  is  vehet 
szabadságot,  melyeket  inkább  csak  az  alap- 
eszme és  hangulat  köt  össze,  mint  a  szigorúan 

vett  cselekvény.  A  regény  még  a  kettős  cse- 
lekvényt is  megtűri,  ha  egy  pontban  össze 
tud  olvadni,  míg  a  dráma  ezzel  a  hatást 
mindig  veszélyezteti,  még  oly  költőnél  is, 
mint  Shakspeare,  ki  Lear  király-han  e  hibá- 
ját hőse  nagyszerűségével  és  tragikai  költé- 
szete egész  bubájával  sem  tudja  egészen  fe- 
dezni. 

Diocletián-nák  nincs  ugyan  egészen  kettős 
cselekvénye,  de  annyira  nélkülözi  a  benső 
életet,  a  fokozatos  fejlődést,  hogy  egészen 
vontatottá  és  lazává  válik.  Mindjárt  a  második 
felvonásban  semmi  sem  történik,  a  mi  a  cselek- 
vényt előre  vinné.  Minden,  a  mi  benne  előfor- 
dul, csak  esemény  és  nem  drámai  tény.  Minddíg 
csak  azt  halljuk,  mi  történt  előbb,  vagy  mi 
történik  a  színpadon  kívül,  mintha  most  kez- 
dődnék az  expositio.  A  harmadik  felvonásban 
ugyan  a  cselekvény  élénkülni  kezd,  megkez- 
dődik a  bonyodalom,  hogy  a  negyedikben  egy 
újabb  bonyodalomnak  adjon  helyet.  E  két 
bonyodalom  bensői eg  igen  kevés  kapcsolat- 
ben van  egymással.  Maximin  cselszövése  és 
Licinius  hitszegése  csaknem  két  külön  dráma 
alapeszméje.  S  az  ötödik  felvonás,  a  katastropha 
minő  pusztán  melodrámai  hatású !  Egyébiránt 
az  egész  drámában  e  végjelenet  az  egyetlen, 
melyben  költői  és  lélektani  mozzanatok  vannak, 
a  mit  Egressy  (Diocletian),  leszámítva  pár  nyelv- 
botlást, nagy_sikerrel  és  művésziesen  emelt  ki. 

Mondjak-e  még  többet?  Talán  elég  lesz, 
talán  igen  is  sok  volt.  Legyen  szabad  az  elő- 
adásról csak  annyit  jegyeznem  meg,  hogy  az 
nagy  fénynyel  ment  végbe,  bogy  Jókainé  (Va- 
léria) zajos  tapsokkal  és  számos  koszorúval  üd- 
vözölte tett  s  nagy  kedvvel,  a  közönség  teljes 
megelégedésére  játszotta  szerepét,  melyben 
igen  kevés  volt  a  játszani  való.  Ha  a  színésznő 
örömest  játszik  gyönge  szerepet,  miért  ne  ír- 
hatna a  kritikus  is  örömest  az  ily  szerep  előadá- 
sáról ?  Nem  tudom,  miért  ne  ?  De  nekem  soha 
sincs  kedvem  színésznőink  vagy  színészeink 
fény-  vagy  árnyoldalait  rajzolni  oly  szerepek- 
ben, melyeket  ki  nem  állhatok.  Nagy  gyönge- 
ség. Ez  is  hóbortjaimhoz  tartozik,  melyért  még 
nem  rótt  meg  se  a  Magyar  Sajtó,  se  a  Hölgy- 
futár. 

Vígjáték  5  felvonásban.  Irta  ifj.  Dumas    Sándor,    fordította 
Feleki  Miklós.  Előadatott  a  Nemzeti  Szinházban  1855  októ- 
ber 3-án,  Feleki  Miklós  javára. 


E  mű  eredeti  czíme  Le  Demi-Monde,  mely 
nyelvünkre  fordítva  érthetetlen,  mert  gúny- 
név, a  párisi  társadalom  egyik  különös  és 
veszélyes  osztályának  gúnyneve.  Ez  az  osztály 
ugyan  nálunk  is  megvan,  noha  más  színezettel  s 
nem  szerepet  játszva,  mint  Parisban,  de  még 
nincs  neve  talán  épen  ez  oknál  fogva.  A  for- 
dító kénytelenségből  használt  oly  czímet,  mely 
az  eredetit  nem  fejezi  ki  szabatosan.  De  hát 
mi  ez  a  Demi-Monde^  mi  az  a  félnagyvilág? 
Erre  legjobban  megfelel  Jalin  Olivér,  a  mű 
egyik  főszemélye,  midőn  hozzá  hasonló  kér- 
dést intéz  egyik  barátja,  Nanjac  Raymond,  egy 
Afrikából  hazajött  katonatiszt,  a  ki  úgy  látszik 
annyira  sem  ismeri  Parist,  mint  mi  pestiek, 
a  kik  csak  könyvekből  ismerjük. 

Jalin  Olivér  körülbelül  igy  felel  meg  ba- 
rátjának: «0h  barátom,  sokáig  kell  búvárkodni 

a  párisi  élet  rejtekeiben,  míg  megismerhetjük 
annak  minden  ái-nyalatát  s  még  ekkor  sem 
könnyű  e  magyarázat.  Minden  ide  tartozó  nő 
múltján  van  egy  fekete  pont,  nevén  egy  folt, 
de  egyik  a  másikat  annyira  takarja,  hogy  alig 
észrevehető.  Származásukra,  ktilsőjökre,  előité- 
leteikre  nézve  hasonlók  a  jó  társaság  hölgyei- 
hez, hová  nem  tartoznak  s  alkotják  azt  a  vilá- 
got, melyet  Demi- Monde-nsik  nevezünk,  mely 
nem  az  aristocratia,  se  a  bourgeoisie,  de  a  mely 
mégis  mint  úszó  sziget  lebeg  Paris  óczeánján 
s  fölszed,  magához  von  mindent,  a  mi  kiválik, 
kiköltözik,  menekül  e  két  szárazföld  valamelyi- 
kéből. E  világ  ki  nem  jelölve,  de  mindenütt 
él,  azonban  a  párisi  könnyen  ráismerhet  —  a 
férjek  távollétéről.  Sok  férjes  nő  van  itt,  ki 
sohasem  látta  férjét.  Ez  egy  egészen  új  világ. 
Hajdan  a  házasiságtörés,  úgy,  a  mint  most 
értjük,  nem  volt  meg.  A  férjek  engedéke- 
nyebbek voltak  s  azon  dolog  értelmezésére, 
melyet  ma  házasságtörésnek  nevezünk,  más 
szót  használtak,  sokkal  triviálisabbat,  melylyel 
Moliére  gyakran  él,  ki  a  férjeket  tette  inkább 
nevetségesekké,  mint  a  nőket  vádolta ;  de  mióta 
a  férjeknek  törvényekkel  fölfegyverkezve  jo- 
guk van  száműzni  a  kötelességéről  megfeled- 
kezett nőt,  a  házassági  viszonyok  megváltoz- 
tak s  egy  új  világ  állott  elő,  mert  hová 
menekülnének  különben  e  compromittált,  szét- 
választott,   eltaszított    nők?    Az  első,  a  ki  ily 

sorsra  jut,  szégyenét  könnyeibe  rejti,  elvonul  a 
világ  szemei  elől,  a  második  fölkeresi  az  elsőt 
és  mikor  már  ketten  vannak,  szerencsétlenség- 
nek nevezik  azt,  a  mi  hiba,  tévedésnek  azt,  a  mi 
bűn.  Ily  mentséges  vigaszt  gondolnak  ki  ma- 
goknak. Mikor  hárman  vannak,  meghívják  egy- 
mást ebédre  és  ha  negyedik  is  akad,  kész  a 
kontratáncz.  Körtilök  csoportosulnak  még  az 
ifjú  leányok,  a  kik  bukással  léptek  föl  az  élet- 
ben, az  álözvegyek,  az  álférjesnők,  szóval  mind- 
azon balhelyzetű  nők,  a  kik  másoknak  akarnak 
látszani,  mint  a  mik.  Ez  az  áltársaság  nem  szű- 
kölködik udvarlókban,  mert  itt  a  szerelem 
könnyebb,  mint  a  felső  és  olcsóbb,  mint  az 
alsóbb  körökben.  Mi  lesz  aztán  e  nőkből  ?  Nem 
tudhatni.  Ha  az  ifjú-  ág  oda,  az  udvarlók  eltűn- 
nek, következik  a  megbánás,  lélekfurdalás, 
nyomor,  elhagyottság.  Némelyek  közűlök  fér- 
fiakhoz csatlakoznak,  kik  elég  balgák  komo- 
lyan szeretni  őket;  mások  eltűnnek,  a  nélkül, 
hogy  tudatni  akarnák,  hova.  Némelyek  a  ma- 
gasra törekvés  és  leesés  félelme  közt  küzdik 
át  az  életet,  mások  bánkódva  a  család,  a  gyer- 
mekek nevében  férjök  bocsánatáért  könyörög- 
nek. A  közös  barátok  közbevetik  magokat  s 
néha  szerencsével.  A  nő  már  elvénült,  senki 
sem  beszél  róla,  a  világ  szemet  huny  s  lassan 
és  titkon  egy  kis  ajtón  beereszti  azt,  a  ki  kapun 
és  nyilvánosan  távozott  el.)) 
íme   a   Demi-Monde,   íme   az    a   kör,  hol  az 

ifjú  Dumas  phantasiája  oly  örömest  mulat. 
E  fiatal  költő  három  drámát  írt,  s  mind  a  három 
ebben  a  körben  játszik.  Mintha  itt  nyert  élményei 
volnának  lelkében  a  legélénkebbek,  mintha  itt 
pazarolta  volna  el  szívének  kincseit  s  titkos  bú 
és  elkeseredés  ösztönözné  most  menteni,  majd 
pellengérre  állítani  e  szerencsétlen  és  veszé- 
lyes nőket.  A  Dame  aux  Camélias,  Diane  de 
Lys  és  Demi-monde  ugyanazon  eszme  külön- 
böző változatai.  Ö  mint  drámaíró  kizáróan  a 
((femme  perdue))-ek  költője,  kik  közt  Gauthier 
Margit  a  legköltőibb,  Lys  Diana  a  legbecsüle- 
tesebb és  d'Ange  bárónő  a  legélethűbb.  A 
művek  mindenike  nagy  hatást  tett.  A  tagad- 
hatlan  tehetségen  és  ügyességen  kívül  sokat 
tett  a  sikerre  a  tárgy  tulajdonsága,  különös- 
sége s  azon  boszúság  és  örvendezés,  melyeket 
e  rajzoknak  a  közönség  különböző  osztályai 
közt,  könnyen  érthető  okokból,  föl  kellett  köl- 
teniök.  E  művek  csakhamar  megalapíták  a 
költő  hirét.  A  közönség  tapsaihoz  a  kritikusok 
méltánylata  is  járult.  A  franczia  kritikusok  leg- 
tekintélyesebbjei is  méltánylattal  szólnak  te- 
hetségéről, kiemelik  ügyességét,  rajzai  pontos- 
ságát, élénk  és  elmés  párbeszédeit,  sőt  Demi- 
monde-ját  a  legújabb  franczia  drámairodalom 
legjobb  termékei  közé  számítják  s  különöseb- 
ben csak  azt  vetik  szemére,  hogy  miért  mozog 
mindig  ugyanazon  körben,  miért  nem  festi  a 
fél   nagy  világ  helyett  az  egész  nagy  világot, 

mert  az  igazat  megvallva  a  «femme  perdue))-ek 
e  csoportjában  alig  van  valami,  a  mi  valóban 
érdekelhetné  az  embert;  ezek  az  özvegyek, 
kiknek  soha  sem  volt  férjök  ezek  a  bárónők, 
kik  nem  tudni,  honnan  jönnek  és  gyakran  igen 
könnyen  megzavarodnának,  ha  atyjokat  kel- 
lene megnevezniök,  felköltik  ugyan  egyelőre 
a  kiváncsiságot,  de  elvégre  is  unalmasak. 

Vajon  a  méltánylat  mellett  ez-e  a  legna- 
gyobb szemrehányás,  a  mit  az  ifjú  Dumas  ér- 
demel ?  Kétlem.  Igaz,  e  kör  nem  lehet  a  köl- 
tészet rendes  köre ;  igaz,  e  körből  írni  nehéz, 
mert  az  ember  önkénytelenül  paradoxonokba 
téved,  ha  e  nőket  költőileg  akarja  érdekesekké 
tenni ;  avagy  igen  természetesen  feldúl  minden 
idealismust,  ha  pusztán  hűségre  törekszik  s 
míg  tragikuma  könnyen  nevetségessé  válhatik, 
komikuma  mosoly  helyett  undort  is  idézhet 
elő;  de  azért  nem  lehetlen,  s  Francziaország- 
ban,  hol  a  nők  annyira  nagy  szerepet  játsza- 
nak, talán  szükséges,  korszerű  is. 

Az  ifjú  Dumas  nem  tudta  legyőzni  a  nehézsé- 
geket, a  melyek  színműben  kevésbbé  is  legyőz- 
hetők,  mint  regényben.  Demi-monde-ja  elvégre 
is  gyönge  mű  akár  általános  költői,  akár  szoro- 
san vett  drámai  szempontból.  Hiába  hat  szem- 
fényvesztőén reánk  az  ügyes  szerkezet,  az  el- 
més párbeszéd,  pár  szerencsés  helyzet  és  jel- 
lemvonás, az  alap  egy  mélyebb  tekintetre  inga- 
doz  és  összeomlik.  A  költő,  úgy  látszik,  inkább 

tud  regényt,  mint  drámát  írni  s  regényi  con- 
ceptiókat  szorít  a  dráma  szűk  korlátai  közé, 
a  mi  megbénítja  a  compositiót ;  regényi  motí- 
vumokkal akar  elérni  drámai  hatást,  s  míg 
cselekvénye  lassan  mozgó  lett,  jellemei  nem 
lehetnek  egészen  érthetők  és  valószínűek. 
A  költő,  úgy  látszik,  nagy  erkölcsi  szónok,  s 
nem  veszi  észre,  hogy  a  modor,  melylyel  néze- 
teit hirdeti,  erkölcstelen,  vagy  ha  nem  is  egé- 
szen az,  mindenesetre  olyan,  hogy  a  szerelem- 
és  nőtisztelettel  minden  költészetet  feldúlni 
igyekszik.  A  költő  pelengérre  akarja  állítani  a 
társadalom  legveszélyesb  nőit  s  mit  tesz?  Elle- 
nök  oly  férfibálványozást  állít  föl,  mely  akkor 
is  tűrhetetlen  lenne,  ha  a  férfiak  a  lovagiasság 
és  emelkedett  jellem  oly  példányképei  volná- 
nak, a  milyenek  nem. 

Kisérjünk  felvonást  felvonásra,  jelenetet  jele- 
netre s  meg  fogunk  győződni,  hogy  ezek  az  állí- 
tások nem  alapnélküliek. 

Az  első  felvonásban  Jalin  Olivér  szállásán 
vagyunk.  Ez  egy  vidor,  harmincz  éves  fiatal  em- 
ber, 3o,ooo  franknyi  földbirtokkal, ki  tapasztalás 
végett  vagy  hajlamból-e:  nem  tudhatni,  egy  kis 
kirándulást  tesz  a  Dcmi-Monde-hci  s  ez  állítóla- 
gos özvegy  d'Ange  bárónő  kedvese.  Az  első  jele- 
netben épen  Verniéres  asszony  látogatja  meg, 
egy  valódi  özvegy,  ki  a  eltemette  férjét,  szeren- 
cséjét, becsületét  és  estélyeket  adva,  pazarolja 
unokahuga,  Marcelle  nászhozományát,  a  kit  sze- 

retne  minél  jobban  férjhez  adni.  Épen  nem 
bánná,  ha  Olivér  venné  el,  de  ennek  ilyesmi 
eszeágában  sincs,  bár  némi  hajlammal  visel- 
tetik iránta.  Miért?  Mert  azt  hiszi,  hogy  ez 
ártatlan  leány  a  Demi- Monde  hölgyei  körében 
egészen  meg  fog  romlani,  s  erre  egészen  atyailag 
figyelmezteti  is  Verniéres  asszonyt.  Ez  túlsá- 
gosnak tartja  aggodalmát,  aztán  különben  is 
sebaj,  ha  Olivér  nem  is  veszi  el  Marcellet. 
Érkezett  Afrikából  egy  sokkal  derekabb  vőle- 
gény, Nanjac  Raymond,  a  ki  Parisban  alig  ismer 
valakit.  Verniéres  asszony  épen  ezért  fölkéri 
Olivért,  hogy  ha  megismerkedik  Raymonddal, 
ne  szóljon  oly  kíméletlenül  unokahugáról,  mint 
szokott.  Egyébiránt  Verniéres  asszony  látoga- 
tásának ez  csak  mellékes  czélja  volt.  Tulaj  don- 
kép azért  jött  Olivérhez,  hogy  megtudja:  va- 
jon Latour  és  Maucroix  urak,  kik  nála  egy 
estélyen  kártyázás  közben  összevesztek,  kibé- 
kültek-e s  megkérje  őt,  mint  Maucroix  segédjét, 
hogyha  párbajra  kerülne  a  dolog,  hallgassák 
el  a  valódi  okot,  mert  nem  szeretne  törvény- 
szék elé  állíttatni,  vagy  nevét  hírlapokban 
olvasni.  Olivér  megnyugtatja,  aztán  Santis  asz- 
szonyt  fogadja  el,  ki  hasonlókép  özvegy,  de 
élő  férjnek,  Richárd  Hippolytnak  özvegye,  a  kit 
megcsalt  s  a  ki  megtiltá  neki,  hogyn  evét  visel- 
hesse. Ez  okon ő  Santis  asszony.  Ez  is  a  Demi- 
Monde  egyik  hölgye.  Hiú  és  fecsegő,  festi  magát, 
vagyona  fogyatékát  éli  és  szeretne  visszamenni 

férjéhez.  Santis  asszonynak  különben  nincs 
dolga  Olivérrel,  csak  Verniéres  asszony  után 
jött,  csak  fecsegni  akar  a  házigazdával,  ki  a 
leggyöngédtelenebh  bókokkal  és  jó  tanácsokkal 
halmozza  el.  Azonban  Olivért  nemcsak  nők 
látogatják,  oh  nem,  férfiak  is  jönnek  hozzá, 
íme  Richárd  Hippolyt  lép  be,  ki  hasonlókép 
a  párbajról  tudakozódik,  mint  Maucroix  leendő 
második  segédje.  A  magára  maradt  két  barát 
nem  sokat  beszél  a  párbajról,  melynek  ki- 
egyenlítését remélik,  de  annál  többet  a  nők- 
ről. Hippolyt  elbeszéli  neje  egész  élettörténe- 
tét. Ez  egy  nagy  botrány.  Olivér  csinosabb 
botrányokat  beszél  Lornen  grófnérói,  a  ki  nem 
tartozik  a  Demi-Monde-hoZj  a  ki  szereti  őt,  s  a  kit 
épen  egy  levélben  akar  kötelességére  térí- 
teni, s  egy  más  hölgyről,  ki  a  Demi-Monde- 
hoz  tartozik,  kit  nem  nevez  meg  s  kit  épen 
nincs  szándoka  kötelességére  téríteni.  E  hölgy 
d'Ange  báróné,  tulaj  donkép  Susanne,  ki  a  pár- 
beszéd végével  éppen  a  mellékajtón  kopogtat. 
Hippolyt  távozik  s  Susanne  megjelen.  Ez  már 
a  harmadik  özvegy,  a  ki  Olivér  látogatására  jő 
s  bizonyára  a  legkedvesb.  Susanne  hajdan 
Thonnerius  marquis  kedvese  volt  s  300,000 
frank  tőkéje  van.  Jónak  látta  szép  bútoraihoz 
illő  czimet  venni  föl  s  bárónénak  hivatja  ma- 
gát. Szép,  elmés,  üres  szívű,  a  cselszövények 
által  megromlott  lelkű,  a  ki  mindenkép  férjhez 
akar  menni.  Tfjií,  szép,  előkelő  és  derék  férjre 

vadász.  Bádenből  érkezett  meg  s  kedvesét,  ki- 
nek már  két  hét  óta  nem  írt,  először  is  azzal  a 
kérdéssel  lepi  meg :  akarja-e  nőül  venni  ?  Oli- 
vér vonakodik.  Susanne  nem  haragszik  meg 
érte,  s  most  már  házasság  helyett  csak  barát- 
ságot követel,  okos,  hallgatag  és  védelmező 
barátságot.  Olivér  sejti,  hogy  kedvese,  a  ki  férj- 
hez akar  menni,  már  talált  egy  jó  bolondot. 
Valóban  Raymond  jó  fiú,  előkelő,  fiatal,  gaz- 
dag, derék.  Egyéb  hibája  nincs,  minthogy  tiz 
évig  szolgált  Afrikában  s  csak  annyit  tud  a 
világról,  mint  egy  tizenötéves  gyermek  s  azon 
szerencsétlenség  érte,  hogy  sebet  kapjon,  Bá- 
denben  töltse  a  fürdői  évszakot  és  szenvedé- 
lyesen beleszeressen  Susanneba.  Susanne  meg- 
döbben Nanjac  Raymond  nevét  hallva  s  látta t- 
lanul  akar  távozni.  ((Ah,  ön  fel  van  indulva  — 
mondja  Olivér  —  tehát  ez  a  Nanjac  .  .  .  ((Ön 
álmodik,  bocsáttassa  be,  előtte  akarok  távozni, 
mond  az  őszinteség  cselszövényében  bízó  Su- 
sanne s  a  belépő  Ray mondót  üdvözölve  távo- 
zik, liaymond,  mint  Latour  segéde,  kiegyenlíti 
Olivérrel  a  párbajt  s  mielőtt  távoznék,  e  kér- 
déseket intézi  barátjához:  hogy  hívják  e  nőt, 
a  ki  az  elébbtávozott,  előkelő  hölgy-e,  özvegy-e, 
mi  oknál  fogva  volt  itt  s  minő  viszonyban  van 
vele  ?  Olivér  mindezen  kérdésekre  kielégítőleg 
felel,  mint  illik  Susanne  okos,  hallgatag  és 
védelmező  barátjához.  ((De  mi  érdekből  jött  e 
nő  önhöz,  csak  a  barátság  színe  alatt  —  foly- 

tatja  kérdéseit  Raymond :  «Erre  csak  azt  mon- 
dom —  felel  Olivér  —  hogy  ha  d'Ange  bárónő 
más  érdekből  jó  könnyen  távozhatott  volna  e 
mellékajtón  lígy,  hogy  ön  vagy  más  valaki 
meg  ne  lássa.))  Raymond  föltárja  titkát,  el- 
mondja, hogy  azért  kérdezte  mindezt,  mert 
d'Ange  bárónét  nőül  akarja  venni. 

A  második  felvonásban  Verni  eres  asszony 
szalonjában  vagyunk  és  estélyen.  Ez  a  számí- 
tások estélye.  Verniéres  asszony  arra  számít, 
hogy  Marcelle  meg  fogja  hódít r.ni  Raymondot, 
Santis  asszony  pedig  arra,  hogy  visszahódítja 
férjét.  És  Snsanne  ?  Neki  van  legtöbb  elinté- 
zendője  és  számítása.  Először  is  Thonnerins 
marquissal  jő  tisztába,  kit  gyám j árak  nevez, 
ki  kedvese  volt  s  ki  róla  atyailag  gondosko- 
dik. Felvilágosítást  kér  vagyoni  állapotjáról. 
Háromszázezer  frank  —  felel  a  marqtiis  —  egy 
szó  a  jegyzőmnek  és  a  szükséges  iratok  a  ke- 
zei közt  lesznek.))  Snsanne  elmondja,  hogy 
férjhez  szándékozik  menni  s  meg  akarja  ne- 
vezni kedvesét.  «Ne  nevezze  meg,  mert  talán 
ismerem  s  ekkor  kénytelen  leszek  vagy  egy 
becsületes  embert  megcsalni  vagy  önt  elárulni.)) 
Susannenak  valóban  jobb  titokban  tartani  ked- 
vese nevét,  titokban  menni  férjhez  és  elutazni. 
0  mindezt  igen  jól  tudja,  tudja  azt  is,  hogy 
Raymond  nővére  járatos  a  marquis  családjá- 
hoz, hogy  Olivér,  mint  Raymond  barátja,  köny- 
nyen     házassága    megrontásán    fog    dolgozni. 

O  előrelátó,  túljár  mindenik  eszén  és  ért  és 
a  cselszövényhez ;  ráveszi  Raymondot,  hogy 
szerelméről  ne  szóljon  se  nővérének,  se  Oli- 
vérnek. 

Ez  finomul  rajzolt  jelenet.  Susanne  őszinte- 
séget, mély  érzést  és  szeretetreméltó  szeszélyt 
tettet.  Raymondnak  hinnie  kell,  hogy  mindez 
nem  egyéb,  mint  az  igaz  szerelem  gyöngéd 
tartózkodása.  Verniéres  és  Santis  aszszony 
számításai  távolról  sem  sikerültek  ily  jól.  Mar- 
cella mindent  elrontott.  Óh  ez  az  ártatlan 
kis  leány !  Ö  a  Demi-Monde-han  növekedett 
föl  és  oly  romlott  modorra  nézve,  a  mily  rom- 
latlan szívben.  Félre  hívja  Raymondot  s  őszin- 
tén tudtára  adja,  hogy  nejévé  szánták,  de  neki 
semmi  kedve  a  házassághoz.  Santis  asszony 
épen  pórul  jár.  Férje,  Hippolyt  e  szavakkal 
utasítja  vissza:  c( Bizonyára  most  utolszor  lát- 
juk egymást.)) 

Hát  Olivérnek  mi  szerep  jutott  ez  estélyen  ? 
Az,  hogy  jobbra  balra  szórja  elmésségeit,  me- 
lyek gorombaságoknak  is  beillenék.  Különö- 
sen Marcelle  sértegetésében  telik  kedve ; 
szemére  veti,  hogy  mint  kis  leány  oly  dol- 
gokról beszél,  mik  nem  illenek  korához.  ((Én 
nem  vagyok  kis  leány,  én  nő  vagyok  —  mond 
Marcelle.))  aEzt  mondották  nekem  is,  de  ön 
ránti  tiszteletből  nem  hittem  eb)  —  felelt 
Olivér.  Marcellet  mélyen  sérti  e  gorombaság, 
de  egyszersmind  érzi,  hogy  érdemes  reá.  E  perez 

Óta  javulni  kezd  és  szenvedélyesen  Olivérbe 
szeret,  a  kit  titkon  föl  is  kér,  hogy  mentse  meg 
nagynénjétől,  ragadja  ki  a  Demi-Monde-hól^ 
ha  mindjárt  vissza  viszi  is   a   nevelőintézetbe. 

Olivérnek,  ki  Lornan  grófnét  visszautasította, 
Susannetól  elesett,  épen  ideje  van  szeretni  a 
javuló  leányt,  kit  megmenteni  szándékozik. 
Azonban  ő  Raymondot  is  megakarja  menteni. 
Hogyan  mentse  meg  ?  Nagy  és  nehéz  kérdés. 
Nem  mondhatja  neki ;  ne  vedd  el  e  nőt,  mert 
szeretőm  volt.  Ily  lovagiatlanságra  nem  sülyed- 
het.  Azért  csak  úgy  távolról  akarja  értésére 
adni,  hogy  őrizkedjék  e  nőtől.  Elmondja,  hogy 
mily  veszélyes  e  kör,  megmagyarázza,  hogy 
mi  az  a  Demi-Monde.  Mind  hiába.  Raymond 
épen  nem  ütődik  meg,  hisz  Susanne  már  mind- 
ezt elmondta  neki  épen  így.  c(De  hát  ha  a  bárónő 
így  ismeri  a  kört,  miért  él  benne?))  —  kérdi 
a  csodálkozó  Olivér.  ((Én  is  azt  kérdem  tőle  — 
felel  Raymond  —  s  azt  monda,  hogy  régibb 
barátságos  összeköttetései  sodorták  e  körbe, 
aztán  különösen  érdekli  Marcelle,  a  kit  meg 
akar  menteni.  Egyébiránt  közelebbről  szakí- 
tani akar  e  társasággal.))  ((Mikép))?  —  kérdi 
Olivér.  ((Az  titok  -  felel  Raymond  -  de 
nyolcz  nap  múlva  nagy  újságot  fog  hallani  ön.) 

íme  Susanne  mily  jól  számított,  mily  jól 
ismerte  Olivért  s  mily  jól  eleve  kijátszotta 
cselszövényét.  Azonban  az  okos  nő  tudja, 
hogy   még  sok  mindennel    kell    megküzdenie 

és  felszólítja  Olivért,  küldje  vissza  szerel- 
mes leveleit.  Vajon  miért  e  kivánat?  Talán 
fél,  hogy  e  levelek  még  Raymond  kezeibe 
kerülhetnek  ?  Oh  nem ;  Susanne  akarja,  hogy 
i  leveleket  elolvassa  Raymond.  —  Meglátjuk, 
miért. 

A  harmadik  felvonásban  Stisanne  szalonjá- 
ban vagyunk.  A  szép  özvegyet  Marcelle  láto- 
gatja meg.  A  javuló  leány  elpanaszolja  barát- 
néjának,  hogy  menekülni  akai  nagynénjétől 
Thonnerins  marquishoz,  a  ki  azelőtt  négy  évvel 
leánya  mellé  akarta  venni  társul.  Vajon 
igéretét  teljesítené  még  most  is  a  marquis, 
vajon  lenne  Susanne  közbenjáró  ?  Susanne 
fölajánlja  magát,  levelet  írat  vele  a  marquis- 
hoz, melyet  elvinni  igér.Míg  Susanne  a  marquis- 
nál  mulat,  megérkezik  Olivér  és  a  visszakívánt 
leveleket  az  asztalra  helyezi.  Távozásakor  Ray- 
monddal  találkozik.  A  jó  afrikai  már  beadta  a 
hadügyminiszterhez  lemondását,  házasodni  akar 
s  mindezt  Susannenak  tett  ígéretének,  ellnére  is 
föltárja  Olivér  előtt.  Olivér  kötelességének 
tartja  megmenteni  barátját  és  világosabban 
beszél.  De  Raymond  sokkal  inkább  szereti 
Susannet,  mintsem  fölvilágosodni  bírjon.  Végre 
Olivér  ki  meri  mondani,  hogy  Susannenak 
sohasem  volt  férje,  s  ha  Raymond  bővebben 
akar  hallani  e  nőről,  kérdezősködjék  Thonne- 
rins marquistól,  kinek  házához  nővére  úgy  is 
járatos.   A  jó   afrikait   mindez   megzavarja  és 

meglátván  a  leveleket,  valóságos  gyanú  és  fél- 
tékenység ébred  szívében.  Azt  hiszi  rólok, 
hogy  szerelmes  levelek,  melyeket  Susanne  Oli- 
vérnek írt.  Olvasni  akarja.  ((Egy  nő  levelei 
szentek,  bárki  legyen  az))  —  kiált  föl  Olivér. 
Elvégre  is  Olivér  ott  hagyja  a  leveleket,  mi- 
után Raymond  becsületére  fogadja,  hogy  azo- 
kat el  nem  olvassa.  Ezalatt  hazajő  Susanne 
s  tudtára  adja  Raymondnak,  hogy  a  jegyzőnél 
járt;  elolvassa  keresztlevelét,  megholt  férjé- 
vel kötött  házassági  szerződését  s  a  férje  halálá- 
ról szóló  bizonyítványt.  Raymond  hivőn  magá- 
hoz veszi  e  hamis  iratokat.  Susanne  azt  is 
elbeszéli,  hogy  Thonnerins  marquisnál  járt 
Marcelle  ügyében,  kit  tüstént  tudósítania  kell 
ügye  állásáról.  «írjon  hát  neki  levelet))  —  kiált 
föl  Raymond.  Susanne  némi  tettetett  vonako- 
kodás  után  irni  kezd.  Ekkor  Raymond  átadja 
neki  az  Olivér  által  hozott  leveleket  és  enge- 
delmet kér  tőle,  hogy  azokat  elolvashassa. 
Susanne  megengedi.  Raymond  fölbontja  a  leve- 
leket s  összehasonlítja  a  kézírást  Susannenak 
Marcellehez  írt  levelével.  Az  irás  nem  ugyanaz. 
«Itt  valaki  játékot  űz  velünk  -  szól  Raymond. 
Susanne  elkéri  s  átfutja  a  leveleket.  «Ezek 
szerelmes  levelek,  s  nem  épen  leggyöngédeb- 
bek  —  szól  gúnyosan.  (cS  ön  nem  tudja,  ki  írta 
e  leveleket  ?))  ((Hogy  tudnám,  midőn  nincse- 
nek aláírva.))  wS  nem  ön  írta  volna  e  levele- 
ket?))   «Ön   őrjöng;   hasonlít-e   az   én   Írásom 

ehhez))  —  valóban  szeretném,  ha  hasonlítana,  e 
nő  szépen  ír.))  E  párbeszéd  után  a  jó  afrikai 
elmondja,  hogy  Olivér  olyasmit  sejtetett  vele, 
mintha  Susanne  Olivér  szeretője  lett  volna. 
(cÖn  megbánta  házassági  ajánlatát  s  most  e  csel- 
szövényes  ürügy  alatt  akar  visszavonulni,))  — 
kiált  Susanne  fölindulva.  Összezördülnek.  ((Min- 
dennek vége  köztünk))  —  mond  Susanne  s  a 
faképnél  hagyja  bánkódó  kedvesét.  Raymond 
távozik,  hogy  később  visszajővén  lábaihoz  bo- 
ruljon méltatlanul  gyanúsított  kedvesének.  Ezt 
Susanne  igen  jól  tudja  s  épen  ezért  egész  dia- 
dalérzettel veti  szemére  Olivérnek  lovagiatlan- 
ságát,  mely  egyébiránt  házassági  tervét  eddig 
még  épen  nem  dönthette  meg.  Olivér  nem  tud 
a  dologról  fölvilágosodni.  Susanne  elmondja, 
hogy  Raymond  olvasta  a  szerelmes  leveleket 
összehasonlította  a  kéziratot  Marcellehez  írt 
levelével  s  meggyőződött,  hogy  a  két  kézirat 
egészen  különböző.  ((Önnek  hát  kétféle  kéz- 
irata van))  —  mond  a  csodálkozó  Olivér.  ((Nem, 
csak  egy,  ez  is  elég))  —  felel  Susanne  s  el- 
beszéli, hogy  Olivérhez  írt  szerelmes  leveleit 
mind  Santis  asszonynyal  irattá  volt,  mert  szá- 
mított ily  esetekre.  Az  így  kijátszott  Olivér 
kénytelen  Raymond  előtt  minden  vádat  vissza- 
vonni, a  ki  ekkép  újra  Susanne  hatalmába  esik. 
A  negyedik  felvonásban  Susannenak  ujabb 
gátakat  kell  legyőznie.  O  igen  jól  sejti,  hogy 
Raymond,  Olivér  árulása  következtében,  tuda- 

kozódott  felőle  Thonneiins  marquisnál,  s  a 
marquis,  ha  eleinte  nem  is,  de  később  föl 
fogja  előtte  fedezni  múltját.  Ezért  bánatost  tet- 
tetve elpanaszolja  a  marquisnak,  hogy  férjhez 
meneteléből  már  nem  lesz  semmi.  Olivér  el- 
rontotta az  egészet  s  ő  bosszúságában  utazni 
szándékozik.  A  marquis  örvend.  ((Lássa  ön  — 
szól  hozzá  bizalmasan  —  Raymond  nálam  járt 
ön  felől  tudakozódni.  Én  nem  szólottam  sem- 
mit, hívén,  hogy  e  házasságból  úgy  sem  lesz 
semmi.  De  eljöttem  önhöz,  még  egyszer  ismé- 
telni, mit  már  mondottam  volt  egyszer,  hogy 
abban  a  komoly  pillanatban,  melyben  megisme- 
rem azt  a  férfit,  a  ki  önt  csakugyan  el  akarja 
venni,  meg  fogom  neki  mondani  a  tiszta  igaz- 
ságot. Vártam  néhány  napot  és  jól  tevém, 
miután  ön  más  okokból  is  meggyőződött,  hogy 
e  házassági  lehetlen.))  A  marquis  azon  hitben 
távozik,  hogy  Susanne  csakugyan  lemondott 
házassági  terveiről.  Susannenak  épen  erre  van 
szüksége,  mert  a  marquis  jóhiszemében  hall- 
gatván, Raymonddal  könnyen  elbánhatik  s  ha 
egyszer  nejévé  lesz  s  elutazik,  nincs  oka  többé 
semmitől  tartani.  De  Susanne  egyszersmind 
boszút  is  akar  állam  Olivéren.  Erre  az  Olivér  és 
Lornan  grófnő  közti  viszonyt  akarja  fölhasz- 
nálni. Megkéri  Santis  asszonyt,  hogy  eszközöl- 
jön ki  egy  titkos  légyottot  közte  és  Lornan 
grófnő  közt,  mintha  ezt  Olivér  érdeke  kivánná, 
a  ki  elég  oktalanul  Marcellet  akarja  elvenni  és 

ezt  mindenkép  meg  kell  akadályozniok.  Santis 
asszony  jól  elintézi  a  megbízást,  Lornan  grófnő 
még  ma  meglátogatja  Susannet,  Sttsanne  még 
ma  meg  fogja  alázni  Olivért,  mert  egy  jó 
hírű  nő  fog  látogatást  tenni  nála,  mert  rossz 
hírbe  fog  keverni  egy  nőt,  kit  Olivér  becsül 
és  talán  szeret  is.  Susanne  diadalérzettel  fo- 
gadja a  nála  összegyülekező  társaságot :  Ver- 
niéres  asszonyt,  ki  boszankodik,  hogy  Olivér 
unokahugát  elrontotta  s  rábírta  egy  társalgói 
állomás  elfogadására  ;  Raymondot,  a  ki  boldog 
szerelmes  és  a  nász  napjáról  beszél;  Olivért,  a  ki 
Hippolyt  barátjával  lép  be  és  sejt  valamit  Su- 
sanne cselszö vénye  felől.  A  szolga  Lornan 
grófnőt  jelenti  be.  Olivér  jő  és  kirohan,  hogy 
megakadályozza  Lornan  grófnő  belépését.  aMít 
tett  ön?  —  kérdi  Raymond  a  visszatért  Oli- 
vértől. ((Megmondtam  Lornan  grófnőnek,  hogy 
nem  akarom,  hogy  ide  belépjen.))  «Mi  oknál 
fogva?))  ((Azon  oknál  fogva,  mely  szerint  a 
becsületes  ember  tartozik  ballépésektől  meg- 
őrizni a  becsületes  nőt.))  ((Különösen,  midőn  e 
becsületes  nő  kedvese  azon  becsületes  ember- 
nek vág  közbe  Stisanne.  ((Ön  hazudik,  asszo- 
nyom !))  -  kiált  föl  Olivér.  Ekkor  Raymond 
föllép  védeni  leendő  nejét  és  párbajra  hívja 
Olivért.  Susanne  diadalt  ül,  de  egy  közbejött 
körülmény  ismét  fenyegetni  kezdi  házassági 
tervét.  Thommerins  marquís  levelet  küld  hozzá, 
melyben  ez  áll :    ((Ön  megcsalt   engem,  ön  el- 

bolondítá  Raymondot  s  a  tőlem  lehetlennek 
nyilatkoztatott  házasságot  végre  akarja  haj- 
tani. Egy  órát  adok  önnek  annak  szétszakítá- 
sára. Ha  ön  erre  egy  óra  alatt  nem  talál  módot, 
mindent  fel  fogok  fedezni  Raymondnak.»  Su- 
sanne  megdöbben.  ((Magam  vallok  meg  min- 
dent kiált  föl  —  nem,  küzdeni  fogok  mind- 
végig; nyerjünk  időt,  ez  a  fődolog.))  Ezzel  leül 
és  ír.  Raymond  meglepi  s  tudni  akarja,  mit 
ír,  mi  van  abban  a  levélben,  melyet  úgy  rejte- 
get. Susanne  vonakodik.  A  felizgatott  Ray- 
mond erővel  facsarja  ki  kezéből  a  levelet  és 
elolvassa.  A  levél  Thonnerins  marquishoz  szól, 
melyben  Susanne  felkéri  a  marquist,  hogy 
hallgasson,  hiszen  az  nem  bűn,  hogy  őt  sze- 
reti Raymond  s  ő  viszont  szereti;  legyen  ke- 
gyelmes, ha  Raymond  megtudja  az  igazat,  ő 
meg  fog  halni  szégyenében.  Ekkor  Susanne 
mindent  felföd  Raymond  előtt.  Elmondja,  hogy 
egy  nagy  ifjúsági  tévedése  van,  hogy  nem 
báróné,  hogy  férje  sohasem  volt  s  hogy  egész 
vagyona  Thonnerins  marquis  ajándéka  s  kéri 
Raymondot,  hogy  hagyja  és  feledje  el  örökre. 
Raymond  tovább  vallatja.  Susannenak  nincs 
több  vallandója  s  megesküszik,  hogy  Olivérrel 
soha  sem  volt  szerelmi  viszonyban.  S  a  jó 
afrikai  mit  tesz  ?  Szereti,  még  most  is  szereti 
Susannet  s  csak  azon  áldozatot  kéri  tőle,  hogy 
Thonnerins  marquisnak  küldjön  vissza  min- 
dent. Susanne  megteszi.  ((Ah  Susanne        kiált 

fbl  Raymond  —  magam  sem  tudom,  mennyire 
szeretem  önt!» 

Az  ötödik  felvonásban  Olivér  párbajra  ké- 
szül. Hippolyt  barátja  hiába  erősíti,  hogy  e 
párbaj  lehetlen.  a  Csak  azt  kell  bevallanod  Ray- 
mondnak  —  így  szól  hogy  Susanne  kedvese 
voltál  s  el  van  intézve  minden,  mert  Ray- 
mond kinyilatkoztatta,  hogy  ha  ezt  szemébe 
mondod,  kezet  szorít  veled  és  sohasem  fogja 
többet  látni  Susannet.))  Azonban  Olivér  szerint 
meg  kell  történnie  a  párbajnak,  mert  itt  többé 
nem  Susanneról  van  a  kérdés.  A  készület  foly 
és  karddal  fognak  vívni.  Midőn  Olivér  épen 
távozni  akar,  megjelen  előtte  Marcelle,  hogy 
búcsút  vegyen  tőle,  mielőtt  elhagyná  Parist. 
Olivér  titkolja  előtte  a  párbajt,  de  megvallja, 
hogy  szereti.  Olivér  távozása  után  Susanne 
lép  be  és  fölfedezi  Marcellenek,  hogy  Olivér 
párbajt  ment  vívni.  A  megrémült  Marcelle 
imádkozik,  Susanne  pedig  cselszövényen  töri 
fejét.  Ha  Olivér  meghal,  semmi  baj,  de  ha 
Raymond  halna  meg,  miért  ne  lehetne  ő  tovább 
is  Olivér  kedvese  s  talán  neje  is,  hátha  Olivér 
csak  féltékenységből  tett  mindent  ?  Ezért  Mar- 
cellenek azt  a  ajánlatot  teszi,  hogy  várják  be 
Olivért,  ki  mindkettőjöknek  szerelmet  vallott  s 
kinek  valódi  hajlamáról  meggy őződniök  most  a 
legjobb  alkalom  nyílik.  Ezért  vonuljon  egyikök 
a  mellékszobába  s  hallgassa  ki  a  másik  beszél- 
getését.  Az  egyiknek    szerepét    természetesen 

Susanne  vállalja  el.  Künn  kocsirobogás.  Olivér 
lép  be  és  megsebesítve.  aMi  történt  Raymond- 
dal  —  kérdi  Susanne.  ((Meghalt  —  felel  Oli- 
vér, s  egyszersmind  megvallja  neki,  hogy 
mindazt,  a  mit  tett,  féltékenységből  tette,  mert 
őt  szereti.  ((Utazzunk  el  —  kiált  karjaiba  dőlve 
Susanne.  Az  ajtó  megnyílik  s  épen,  egészsége- 
sen Raymond  lép  be,  ki  mindent  hallott  s  ki 
végre  meggyőződik  arról,  hogy  Susanne  hit- 
vány nő.  Susanne  oda  van.  Raymond  azzal 
vigasztalja,  hogy  a  Thonnerins  marquisnak 
visszaadott  vagyonát  kárpótolni  fogja.  eÉn  nem 
vagyonára  vágytam,  hanem  nevére  —  kiált  föl 
Susanne,  egy  óra  múlva  ide  hagyom  Parist, 
holnap  túl  leszek  Francziaországon.))  ((De  ön- 
nek semmije  sincs,  mindent  visszaadott  a  mar- 
quisnak)) mond  Olivér.  ((Nem  tudom,  mikép 
történt,  de  a  vagyonomat  illető  iratok  egy 
része  asztalomon  maradt.))  Tehát  a  szép  nő 
mégis  elég  óvatos  volt  nem  tenni  koczkára 
mindent.  Olivér  mindent  megnyert  és  Marcel- 
let  nőül  veszi.  A  jó  afrikai  is  mindent  meg- 
nyert, csak  Susannet  nem,  de  nő  helyett  talált 
egy  jó  barátra,  ki  érte  megsebesíttette  magát 
s  kit  a  világ  legbecsületesebb  emberének  tart. 
Ennyi  a  mű  tartalma  inkább  az  eredeti, 
mint  a  fordítás  szerint,  mely  se  nem  hű,  se 
nem  szabatos  s  telve  oly  közbeszurásokkal, 
melyeket  a  fordítónak  ifj.  Dumas  aligha  kö- 
szönne meg. 


DIVATHÖLGYEK.  127 

A  tartalom  ily  terjedelmes  közlését  talán 
unják  is  olvasóim.  Valóban,  iró  nem  tehet 
rosszabbat,  mint  a  midőn  untatja  olvasóit,  ki- 
vált ha  még  a  mellett  el  is  késik,  mint  én,  ki 
nem  egészen  önhibám  miatt  nem  először  köve- 
tem el  e  legnagyobb  journalistikai  bűnt.  De 
tehetek-e  róla,  ha  szükség  kényszerít  ily  rész- 
letesen elbeszélni  a  tartalmát,  mert  csak  így 
lehet  érthetően  kimagyaráznom  azt  az  eszmét, 
mit  e  mű  bennem  felköltött.  S  miféle  eszme 
az  ?  Nem  új,  sem  eredeti.  Kemény  e  lapok 
hasábjain  Szinmüvészeiiink  czímű  czikkeiben 
már  régebben  érintette  ezt,  midőn  kimondta, 
•hogy  a  drámairodalom  mindenütt  hanyatlik 
s  ennek  egyik  oka  a  regény,  mely  elnyelte 
az  eposzt  s  fenyegeti  a  drámát. 

A  legújabb  franczia  drámai  iskola  minden 
esetre  igazolja  e  nézetet.  A  ki  ez  iskola  termé- 
keinektartalmát és  alakját  részletesen  vizsgálja, 
meggyőződhetik  arról,  hogy  a  Hugó  Victortól 
alapított  iskola  kiment  a  divatból.  A  franczia 
kritikusok  azt  már  többször  megjegyezték. 
Untalan  ismétlik,  hogy  a  közelebbi  harmincz 
év  alatt  a  franczia  dráma  két  nagy  változáson 
ment  át.  1825 — 1835-ig,  az  irodalmi  újjászületés 
e  nagy  mozgalmában,  mely  néhány  jeles  mű- 
vet hozott  létre,  a  színpadot,  a  történelem  és 
a  phantasia  foglalta  le.  A  költő  a  hatás  és 
meglepetés  minden  eszközét  igénybe  véve,  a 
múlt  vagy  jelen   eseményeit  akarta  a  tömeg 

előtt  megeleveníteni.  Az  idők  megváltoztak. 
A  mostani  drámaköltők  kevésbbé  találéko- 
nyak, de  annál  többet  elmélkednek  s  álmok 
hüvelyezése  helyett  mindent  összegyűjtenek, 
mi  a  szalonban,  utczán  vagy  bárhol  található. 
A  színpad  többé  nem  követeli,  hogy  a  társa- 
dalom az  ő  képére  teremtse  magát;  megelég- 
szik, ha  a  társadalom  hű  képe  lehet. 

Ez  mind  igaz,  de  a  régibb  és  újabb  franczia 
drámai  iskola  közt  a  különbség  nem  csak 
ennyi.  Mitt  tett  Hugó  Victor,  midőn  megújította 
a  franczia  drámát?  Azt  mondta,  hogy  a  clas- 
sikus  dráma  inkább  egy  pogány,  mint  keresz- 
tyén társadalom  kifejezése.  Ezért  nem  a  gö- 
rög és  római  történetből  vette  tárgyait,  hanem 
a  középkorból.  E  mellett  széttépte  a  franczia 
classikusok  merev  drámai  szabályait,  az  idő 
és  hely  egységét,  a  mit  az  angol  irodalomban 
Shakspeare  már  rég  megtett.  Nem  említve  az 
ellentétek  elméletét  s  más  részleteket,  melyek 
Hugó  egyéni  költészetéből  folynak,  ez  a  lé- 
nyege a  franczia  romantikának.  De  mindezen 
újítások  mellett  is  igyekezett  megtartani  a  szo- 
ros drámai   formát,  cselekvényt  és  jellemzést. 

S  mit  tesz  az  ujabb  franczia  dráma  ?  Tartal- 
mára nézve  csaknem  kizáróan  a  jelenre  vo- 
natkozik s  itt  is  oly  tárgyakat  választ,  melyek 
az  úgynevezett  modern  regények  tárgyai  s  ez 
utóbbinál  fogva  kénytelen  feldúlni  a  valódi 
drámai  formát,  cselekvényt,  jellemzést.  A  fran- 

czia  dráma  tulajdonkép  nem  egyéb,  mint  dia- 
lógban írt  regény,  vagy  jobban  mondva  re- 
génykivonat dialógban.  A  szinpadon  színtelen 
regényeket  látunk,  melyek  drámáknak  ha- 
zudják magokat  és  se  drámák,  se  regények 
nem  lehetnek.  Mit  bánom  én,  akár  regény,  akár 
dráma,  mit  érdekel  engem  a  pedáns  kritika 
forma  körtili  aggodalma,  ha  az  műélvezetet 
nyújt  mondhatják  a  nézők.  Úgy  van,  mond- 
hatják és  mondják,  de  hogy  sokáig  fogják-e 
mondani,  kérdés,  s  épen  itt  a  bökkenő.  Mert 
miért  gyönyörködjék  sokáig  a  közönség  oly 
drámában,  melyet  regényben  százszor  szebben, 
százszor  jobban  olvashat?  Érdekelheti-e  oly  tár- 
gyak drámai  feldolgozása,  melyek  természetűk- 
nél fogva  csak  regényben  fejthetőkki,  csak 
regényben  érdekesek,  sőt  érthetők  is?  Fog-e 
elébb-utóbb  az,  a  ki  tisztán  művészi  élvezetet 
óhajt,  egyébért  járni  színházba,  mint  az  operáért 
és  balletért  s  ha  igen,  fogja-e  egyéb  mulattatni, 
mint  a  nők  szemcsövezése  és  társalgás  szomszéd- 
jával ?  Midőn  néhány  kontár  a  kitűnő  irók  öt-hat 
kötetes  regényeit  dramatizálni  kezdte,  sokan 
megütődtek  s  úgy  tekintették  e  jelenséget,  mint 
dráma  hanyatlását,  talán  nem  egészen  ok  nél- 
ktil,  talán  túlaggodalmasan.  Most  sokkal  több 
ok  van  az  aggodalomra,  mert  valódi  költők 
állottak  elő,  kik  majd  mind  oly  tárgyakat  dol- 
goznak fel  drámává,  melyek  a  formába  nem 
férhetnek  be,  mert  a  közönség  a  korviszonyok 

hangulatánál  fogva  kiválón  oly  tárgyak  iránt 
van  előszeretettel,  melyeknek  csak  a  regény 
lehet  valódi  és  természetes  formája.  Nem  egé- 
szen formai  dolog  hát  e  kérdés,  vagy  oly  for- 
mai dolog,  mely  a  lényeget  teszi,  mert  ha 
valahol,  a  költészetben  igaz,  hogy  a  forma  teszi 
a  dolgot.  A.  ki  maga  regényt  vagy  drámát  írt, 
vagy  gondolkozott  róluk,  érteni  fogja  a  kér- 
dés szövevényeit,  a  ki  pedig  nem  írt  s  ez  elvont 
fogalmak  körül  nem  tudja  tájékozni  magát, 
könnyen  megértheti,  ha  szobrokra  és  festmé- 
nyekre egy  pillantást  vet  s  utána  gondol :  va- 
jon a  festesz  teheti-e  azt,  a  mit  a  szobrász, 
vajon  az  ok  nem  az  anyagban  van-e,  melyből 
dolgoznia  kell,  vajon  anyag  és  alak  nem  álla- 
nak-e  a  legszorosb  összeköttetésben  ? 

A  legújabb  franczia  drámai  iskola  a  drámait 
támadja  meg  a  drámában  s  kárpótlásul  semmi 
olyast  nyújt,  a  mit  a  regény  százszor  jobban 
ne  nyújthatna.  Széttöri  a  formáit  az  anyagért 
és  semmivé  teszi  az  anyagot  a  formáért.  Ez 
főjellemvonása  ez  iskolának,  mely  épen  ennél- 
fogva sehogy  sem  rejtheti  méhében  az  újjá- 
születés csiráját.  Példája  a  Demi-monde.  I§. 
Dumas  e  művében  egy  társadalmi  osztály  raj- 
zát akarta  adni.  De  vajon  adhatni-e  ezt  drá- 
mában ?  Oly  kevéssé,  mint  valamely  politikai 
intézmény,  kor  vagy  népélet  rajzát.  Mindez  a 
drámában  csak  háttér  lehet,  melyből  kiemel- 
kednek az  egyének,    vagy  árnyak,  mely  kellő 

világításukra  szolgál.  Mindez  a  regény  dolga, 
melynek  ereje  és  varázsa  a  részletezésben 
van  Drámában  a  részletezés  semmivé  teszi 
a  drámai  hatást.  Drámában  fő  az  egyén, 
körüle  kell  megfordulnia  a  cselekvénynek ; 
formája  csak  ennyit  tűr  meg  s  ezt  is  inkább 
nagy  és  kiemelkedő,  mint  finom    vonásokban'. 

S  mit  tesz  az  ifjú  Dumas,  hogy  czélját,  egy 
társadalmi  osztály  ismertetését  elérhesse,  de 
a  melyet  még  sem  érhet  el  ?  Műve  tartalmát 
figyelmesen  vizsgálva  csakhamar  észre  vesz- 
szük,  hogy  igyekszik  akarata  ellen  minél  ke- 
vésbbé  drámai  lenni. 

Mindjárt  először  is  feltűnő  az,  hogy  e  mű- 
ben néhány  oly  személy  szerepel,  kik  tulaj - 
donkép  egyszer  sem  lépnek  föl.  Ilyen  a  töb- 
bek közt  Lonian  grófnő,  pedig  e  nő  elhatározó 
befolyással  van  a  cselekvény  fejlődésére.  E  mel- 
lett Hippolyt,  Santis,  Verniéres  asszony  több 
tért  foglalnak  el,  mint  a  mennyi  megillethet 
oly  személyeket,  kik  a  cselekvényre  kevés  be- 
folyással vannak.  Honnan  van  ez?  Mert  a  költő 
egy  osztályt  akart  megismertetni,  a  Demi- 
monde-ot  s  e  személyek  nélkül  rajza  hiányos 
lett  volna  és  e  személyeknek  sokat  kell  be- 
szélniök,  hogy  magokat  és  körüket  megismer- 
tethessék. 

Regényben  mennyivel  könnyebben  és  hatá- 
sosabban czélt  érhetett  volna  a  költő,  mennyi 
más   személyt   léptethetett   volna   még   föl,   a 

kiket  most  mellőznie  kellett  s  a  kik  telje- 
sebben föltárták  volna  előttünk  e  kör  titkait. 
S  ha  tovább  vizsgálódunk,  nem  tünik-e  föl 
különösen  az  is,  hogy  a  nők  untalan  látogat- 
ják a  férfiakat,  mintha  a  férfiszoba  boudoir 
volna  s  immár  a  nők  udvarolnának  a  férfiak- 
nak ?  Igaz,  e  nők  nem  a  jó  társaság  hölgyei, 
de  Olivér  nem  úgy  jellemzi-e  őket,  mint  a  kik 
származásukra,  külsőjökre,  előítéleteikre  nézve 
hasonlók  a  jó  társaság  hölgyeihez  ?  S  ez  ter- 
mészetes. Minél  inkább  annak  akar  tartatni 
valaki,  a  mi  nem,  annál  jobban  figyel  fölvett 
szerepének  külsőségeire.  Olivér  szavai  szerint  az 
ifjú  Dumas  ezt  jobban  tudja,  mint  bárki.  Miért 
vét  hát  mégis  ellene,  miért  akarja  valószintit- 
lenné tenni  cselekvényét  ?  Mert  kénytelen 
volt,  mert  tárgyát,  a  mind  azt  felfogta,  csak 
így  volt  képes  beerőszakolni  a  dráma  kor- 
látai közé.  Regényben  mint  nem  kellett  volna 
küzdenie  e  nehézséggel ;  mily  könnyen  össze- 
hozhatta volna  a  nőket  a  férfiakkal,  a  nél- 
kül, hogy  mint  a  drámában,  untalan  szobájokig 
fáraszsza. 

A  jellemzésben  sem  találjuk  meg  a  drámait. 
A  mű  személyei  többé-kevésbbé  mind  olyanok, 
melyek  csak  regényben  domborodhattak  volna 
ki  egészen  élethű  alakokká.  A  dráma  korláta 
rajok  nehezül  és  megbénítja  őket ;  azután  annyi 
különböző  elem  vegyiteké  van  bennök,  hogy 
kifejtésökre  a  drámai  cselekvény,  mely  inkább 

csak  egyszerű  és  határozott  szenvedélyeket  tűr 
meg,  nem  elegendő. 

Regényben  a  szerző  könnyen  elkerülhette 
volna  azt  a  hibát,  hogy  midőn  Olivért  lova- 
giasnak akarja  festeni,  lovagiatlannak  fesse. 
E  lovag,  ki  mindvégig  teljességgel  nem  akarja 
megmondani  Raymondnak,  hogy  Susanne  ked- 
vese volt,  a  regényben  bizonyosan  nem  lesz 
kénytelen  a  szerelmes  levelek  titkát  elárulni. 
A  költő  talált  volna  más  módot,  melylyel 
meséjét  tovább  szője.  Regényben  Olivér  bizo- 
nyosan kevesebbet  okoskodik,  moralizál  és 
gorombáskodik,  mert  a  költőnek  lett  volna 
módja,  hogy  mindezt  önmaga  tegye  meg. 
Regényben  Raymond  jelleme  is  máskép  ütött 
volna  ki.  Inkább  értettük  volna  a  jó  afrikai 
együgyűséget  és  erős  szenvedélyét ;  ott  ki  lehe- 
tett volna  vinni,  hogy  se  komikai,  se  tragikai 
színezettel  ne  birjon  és  mégis  érdekes  legyen. 
A  drámában  e  miatt  oda  a  hatás.  Nem  tudjuk  ; 
nevessünk-e  a  jó  bolondon  vagy  szánjuk  ?  Midőn 
mindent  megtud  Susanne  múltját  illetőleg  és 
épen  Susannetól  és  mégis  szereti  őt,  itt  drámai- 
lag  vagy  erős  komikumnak,  vagy  erős  tragikum- 
nak kellene  kifejlődnie.  Nem  fejlődik,  mert  a 
költő  sem  akarja.  Mindezt  regényben  kár  nélkül 
teheti  vala.  Itt  kárral  teszi  s  elvégre  is  Raymond 
előttünk  érthetetlen  marad.  Még  a  legsikerül- 
tebben rajzolt  alak,  Susanne  is  szenved  a  drá- 
mai nyűg  miatt.  Regényben  részletesen  festve 

mennyivel  természetesebben  tűntek  volna  föl 
a  nő  cselszövényei,  melyekben  a  subtilitás 
miatt  kevés  a  drámai  s  a  drámaivá  lenni  aka- 
rás miatt  kevés  a  valószínű.  A  mű  végén 
mennyire  kénytelen  a  szerző  néhány  szóval 
megrontani  a  legtöbb  előszeretettel  rajzolt  jel- 
lemét. Susanne  bevallja,  hogy  Thonnerins  mar- 
quisnak  nem  küldötte  vissza  mind  a  vagyonát 
illető  iratokat.  Ezt  azon  Susanne  vallja  be,  a  ki 
még  kijátszatásakor  is  azt  mondja  Raymond- 
nak,  hogy  nevéért  és  nem  vagyonáért  szerette 
s  még  megaláztatásakor  is  a  becsület  némi 
maradványaival  takarózik.  Miért  teszi  ezt  a 
költő  ?  Mert  nem  tudja  máskép  tudtára  adni  a 
közönségnek  Susanne  csalfaságát.  Regényben 
egy  tollvonással  segíthetett  volna  a  bajon. 

S  vajon  a  véghatás,  melyet  ez  a  mű  reánk 
tesz,  miért  annyira  határozatlan,  miért  hogy  a 
kedélyt  sem  tragikailag,  sem  komikailag  nem 
érdekli.  Egyéb  okok  mellett  bizonyosan  a  forma 
miatt.  E  tárgy  drámai  alakban  alig  idézhet  elő 
más  hatást.  Regényben  egészen  máskép  ütött 
volna  ki.  A  költő  oda  állíthatta  volna  saját 
egyéniségét ;  humorával  vagy  iróniájával  kibé- 
kíthette volna  mindazt,  a  mi  máskép  könnyen 
sértheti  az  sesthetikai  érzést ;  a  viszonyok  és 
egyének  részletes  és  lélektani  rajzával  érdeket 
gerjeszthetett  volna  fel  s  úgy  festhette  volna 
Demi-monde-ját,  hogy  az  valószínűbbnek  s 
mégis  költőibbnek  tűnjék  föl.  így  kedvetlenül 

fordulunk  el  a  rajztól.  Nem  találjuk  se  hu- 
nek,  se  költőinek,  s  e  nőket,  kik  iránt  a  költő 
ellenszenvet  akart  bennünk  felkölteni,  csak- 
nem szánjuk,  mert  a  férfiak  mindig  alázzák 
bennök  nemcsak  az  egyént,  hanem  magát  á 
nőiséget  is ;  mert  e  férfiak  épen  nem  érdemlik 
becstilésünket.  Mi  joga  van  a  goromba  Olivér- 
nek leczkézni  a  Demi-monde  hölgyeit,  midőn 
ő  maga  is  köztök  él  és  velők  szoros  viszony- 
ban ?  Miért  érdekeljen  bennünket  az  együgyű 
Raymond,  ki  elég  ostoba  szeretni  Susannet 
s  elég  rideg  csalódását  épen  nem  venni 
komolyan?  S  miért  erezzünk  a  költő  iránt 
rokonszenvet,  ki  a  nőkről  minden  eszményi 
zománczot  letörül  s  nem  annyira  romlott- 
ságukat akarja  felmutatni,  mint  azon  tisz- 
telet és  lovagiasság  ellen  küzd,  mely  a  fér- 
finak a  nő  iránt  bárminő  viszonyok  közt  kö- 
telessége. 

Épen  azért  méltánylandó  volt  Bulyovszkyné, 
ki  Susanne  jellemét  némi  költői  fénynyel  igye- 
kezett bevonni,  épen  azért  hibáztatható  Feleki, 
ki  Olivér  jellemét  durvábban  fogta  föl,  mint 
a  hogy  a  költő  festi. 

Ez  előadás  egyébiránt  Bulyovszkynénak  való- 
ságos diadala  volt.  Alig  játszott  valaha  oly 
művészi  egyöntetűséggel,  mint  ma.  Minden 
jelenete  sikerült.  Csak  azt  sajnálom,  hogy 
a  mű  hosszas  fejtegetése  után  nincs  terem 
játéka   fény  oldalait   kiemelhetnem,   csak  azon 

Örülök,  hogy  mégis  alkalmam  van,  —  ha- 
bár csak  néhány  sorban  is  —  gáncs  nél- 
kül mutatnom  be  hódolatomat  oly  tehetség 
és  szorgalom  iránt,  kit  a  mi  (cdemi-criti- 
que))-ánk  egyik  közlönye  annyira  ledoron- 
golni igyekszik. 

Berlin,  1855  november  26-án. 

A  porosz  fővárosban  közelebbről  három  egyén 
nyújtott  rendkivtili  élvezetet  a  művészet  és  iro- 
dalom barátainak :  Joachim,  hegedű  virtuóz,  ki 
egy  pár  nap  előtt  adta  utolsó  hangversenyét; 
Philaréte  Chasles,  híres  kritikus,  a  Collége  de 
Francé  egyik  tanára,  ki  az  énekakadémia  nagy- 
termében nem  rég  kezdte  meg  felolvasásait  az 
angol  és  franczia  regényirodalomról ;  Ristori, 
a  turini  királyi  színház  tagja,  ki  hazatérő  út- 
jában Berlint  is  meglátogatta  s  a  királyi  dal- 
színházban kétszer  lépett  föl. 

Mint  magyarnak,  talán  Joachim  hazánkfia 
iránt  kellene  leginkább  érdeklődnöm ;  mint 
olyan,  ki  néha  kritikával  foglalkozom,  talán 
Philaréte  Chasles  eszméit  tartoznám  fejtegetni; 
de  őszintén  szólva,  engem  csak  Ristori  érde- 
kelt, csak  róla  tudok  írni,  vagy  jobban  mondva 
elragadtatásomról . 

E  kis  hazafiatlanságot,  e  kis  közönyt  a  tudó- 

mány  iránt  meg  tudom  magamnak  bocsátani. 
Miért  is  ne  ?  Joachim  nem  tud  hegedűjén  annyi 
édes,  annyi  fájó  hangot  kicsalni,  a  mennyit 
Ristori  egyetlen  sóhaja  magába  zár ;  Philaréte 
Chasles  nem  magyarázza  oly  mélyen  és  hűn 
az  angol  és  franczia  regény-irodalom  hőseit, 
mint  Ristori  Alfierit  és  Schillert  s  elvégre  el- 
ragadtatásom örömei  közé  hazai  művészetünk 
gondjai  vegyültek :  a  mi  árva  tragédiánk  se- 
beit kötözgetem. 

Meglehet,  hogy  egész  Berlinben  talán  csak 
én  voltam  ennyire  elragadtatva,  én  szegény 
ábrándozó,  a  ki  évek  óta  esengem  a  tragédiát 
és  évek  óta  nélkülözöm.  De  tehetek-e  róla, 
hogy  én  néha  a  szinházban  a  fölindulást,  a 
megilletődést  keresem :  vágynám  visszaidézni 
tünedező  álmaimat,  elpazarolt  könyeimet  s  egy 
felemelkedett  érzésben  feledni  az  élet  apró 
nyomorúságait  ?  De  tehetek-e  róla,  hogy  nem 
láthatom  Rachelt,  hogy  a  mi  szinésznőink  a 
tragédiákban  sohasem  tudtak  eléggé  meghatni, 
hogy  a  német  szinésznők  között  csak  Seebachot 
s  csak  Gretchen  szerepében  bámulhattam,  hogy 
a  berlini  királyi  szinház  nőszemélyzetében 
egyetlen  kitűnőbb  szinésznő  sincs  ?  De  tehe- 
tek-e róla,  hogy  Ristori  nagy  szinésznő  s  hogy 
engemet,  bár  előadásaira  egy  franczia  fordításból 
csak  nagy  bajjal  készülhettem  el,  elragadott, 
megrázott  s  visszaadta  hitemet  a  tragédiában. 

Ristoii  több,  mint  a  hogy  a  hír  beszélte.  Az 

valótlan,  hogy  a  párisi  journalistika  csak  azért 
emelte,  mert  Rachelre  ingerült  volt  s  hírét 
inkább  a  műtárlatra  Parisba  tódult  idegenek 
állapították  meg,  mint  a  kritika  és  műértő 
közönség.  O  alkalmasint  van  annyi,  ha  nem 
több,  mint  Rachel  s  jelenleg  Európában  a 
tragikai  múzsa  egyetlen  gyermeke.  A  német 
közönség  és  kritika  is  meghajolt  előtte.  Ber- 
linben rendkívüli  hatást  idézett  elő.  Közönség 
és  kritika  egyformán  el  volt  ragadtatva.  Csak 
egy  pár  kritikus  észak-német  hidegvére  tilta- 
kozott a  déli  szenvedélyesség  ellen,  vetette 
szemére  az  olasz-franczia  páthoszt,  a  túlzott 
arczjátékot  s  látszott  mintegy  óhajtani,  hogy 
kissé  szelídebben,  kissé  jobban  játszszék,  mint 
talán  a  szép  Fuhr  Lina,  vagy  a  jó  Birch- 
Pfeíffer  asszony.  Szegény  Lessing,  ha  tudtad 
volna,  hogy  midőn  hazád  irodalmát  a  franczia 
irodalom  jármától  megmented,  mennyi  nevet- 
séges jelenetre  adsz  egyszersmind  alkalmat ! 
Hány  jámbor  földid  fejét  zavarta  meg  a  te 
nagyszerű  polémiád  !  Azóta  a  legrosszabb  né- 
met drámaíró  is  megvetőn  tekint  Corneille-  és 
Racinera,  a  legegyügyűbb  német  színész  is 
fitymálva  emlegeti  Talma  vagy  Rachel  pátho- 
szát  s  még  a  legderekabb  német  kritikus  is 
hazafias  kötelességet  hisz  teljesíteni,  ha  legalább 
életében  egyszer  neki  ronthat  a  francia  vagy 
általában  a  román  művészetnek. 
Azonban  Ristori  legkevésbbé   szorult   az  én 

védelmemre.  Benne  minden  megvan,  a  mi  szi- 
nésznőt  nagygyá  tehet.  A  természet  semmit 
sem  tagadott  meg  tőle  s  ő  maga  mindent  meg- 
szerzett. Az  ő  érdemei  nem  pusztán  a  franczia- 
olasz  szinészeti  iskola  kitűnő  sajátságain  ala- 
pulnak, melyeket  annyira  hűn  képvisel.  Neki 
megvan  az  a  sajátsága,  a  mi  minden  művé- 
szetben csak  a  lángészé  :  az  egészben  keresni 
a  hatást,  az  egyöntetűségben  szabatosságot,  a 
természetesben  az  eredetit  és  újat.  O  egyetlen 
saspillantással  s  a  legtermészetesb  oldalról 
fogja  föl  szerepét  s  egyszersmind  e  szellem- 
ben emeli  érvényre.  Talán  a  részletek  apróbb 
árnyalataiban  ejt  hibát,  de  ott  soha  sem,  hol 
az  egész  körrajzzá  alakul.  A  részleteknek  az  a 
lelkiismeretes  kidolgozása,  túlpontos  érvénye- 
sítése, melynek  az  egész  legtöbbször  áldozatul 
esik,  a  természetesnek  az  az  aggályos  kere- 
sése, melyből  oly  természetesen  foly  a  mes- 
terkélt; az  a  szenvedélyes  előszeretet  a 
nagy  mozzanatok  iránt,  mely  szüntelen  a  neki- 
készülés  és  ellankadás  hangulatait  szüli,  egy- 
iránt  távol  vannak  tőle  s  mennyi  élet,  hűség, 
összhang  ez  egészben  felfogott,  természetesen 
visszaadott,  egyöntetűen  érvényesített  szere- 
pekben, több,  mint  a  mennyit  a  költő  beléjök 
lehelt,  mert  Ristori  egyszersmind  teremt :  jóvá 
tesz,  vagy  eltakarja  a  költő  hibáját. 

E  geniális  nő  többé  már  nem  fiatal.  Túl  lehet 
harminczadik  évén.   Nem  ingerlőén  bájos,  ha- 

nem  szabályosan  szép  s  inkább  magához  vonz, 
mint  meghat,  mint  csodálatra  ragad,  vagy 
megdöbbent.  A  tiszta  nőiség  az,  mi  egész  lényén 
elömlik.  Termete  szoborszerű,  melyen  a  ruha 
festői  redőzetben  hullámzik.  Mozdulatai  nyu- 
godtak s  nemességöket  a  szenvedély  legkitö- 
rőbb  perczeiben  sem  vesztik  el.  Taglejtésében 
semmi  habozás  vagy  erőltetés.  A  taglejtés  nála 
együtt  születik  az  érzéssel,  a  szóval  s  ez  utób- 
bit mindig  önkénytelenül  pótolja.  Midőn  meg- 
hajlik és  összerogy,  avagy  rohan  és  karjait 
tárja  ki,  mind  a  legplastikaibb  és  még  sem 
az,  mert  hol  a  szobrász,  ki  az  idomokba  élő 
és  folytonos  szenvedélyt  tudjon  lehelni:  a 
kétségbeesés,  az  öröm,  az  elfojtott  bánat,  a 
kitörő  düh  emelkedő  és  szálló  árnyalatait  ? 
Arcza  bámulatosan  mozgékony  és  kifejező. 
E  finoman  metszett  ajkak  és  szemek  s  ezek  a 
jelzett  arcz vonalak  beszélnek  ;  kimondják,  a 
mit  a  szív  titkolni  akar,  de  a  mit  többé  nem 
titkolhat,  a  mit  e  szó  képtelen  kifejezni  a  sejte- 
lem leggyöngébb,  az  akarat  legönkénytelenebb 
mozzanatától  kezdve  a  küzdelem  és  tett  viha- 
ros kitöréséig  s  a  küzdelem  és  kétségbeesés 
perczeiben  mily  erős  és  mély  fájdalom  nyilat- 
kozik ez  arczon,  e  szemekben.  Kedved  volna 
elfordulni  a  szinpadtól,  de  oda  vagy  bűvölve, 
mert  a  szenvedélyek  e  hű  rajza  sohasem  hágja 
át  a  művészet  határait  s  borzadály  helyett 
csak     a    legmélyebb    tragikai    hatást     érzed. 

S  mit  mondjak  szavalatáról  ?  Hangyának  válto- 
zatossága annyira  végtelen,  hogy  még  oly 
finom  árnyalatokat  is  ki  ttid  emelni,  melyet  az 
értelem  alig  jelölhetne  ki;  oly  tisztán  beszél, 
mintha  csak  a  levegő  csendülne  meg  s  olyan 
mély  érzéssel,  mintha  szívében  volna  ajka  s 
a  bensŐség  e  mély  kifejezése  bizonyos  déli 
lágyságban  olvadoz.  Talán  épen  ezért  a  meg- 
vetés, gúny,  harag,  gyűlölet  kevésbbé  sikerül- 
nek neki.  Hagyján.  E  hiányt  gazdagon  kár- 
pótolja, mert  mosolyogni  és  sírni,  szeretni  és 
meghalni  csak  ő  tud  a  világon.  Mennyi  érzést, 
mennyi  gondolatot  leplezhet  föl  egyetlen  sóhaj, 
egyetlen  zokogás !  Mennyi  költészet  rejlik 
egyetlen  hangban,  egyetlen  szóban!  Mennyire 
vetekedhetik  a  szavalat  az  ének  hatásával. 
Ristori  bírja  a  tragikai  szavalat  legnagyobb 
titkát:  igen  érezhetőn,  mégis  úgy  emeli  ki  a 
rhythmust,  hogy  az  értelmesség  semmit  sem 
szenved ;  megköti  bizonyos  emelkedettség, 
mégis  oly  szabadon  rezegteti  az  érzések  ár- 
nyalatait, mintha  csak  akkor  gondolta  volna 
ki  a  verssorokat. 

Még  ez  nem  minden.  Úgy  látszik,  mintha  e 
nőben  valamely  rejtélyes  varázs  voína.  Mintha 
nem  is  volna  színésznő,  mintha  nem  is  játsza- 
nék, hanem  élne,  valóban  érezné,  a  mit  ját- 
szik ;  mintha  nem  is  tudná,  hogy  tapsoló  közön- 
ség gyönyörködik  kínjain,  csak  magával  volna 
elfoglalva  s  nem  annyira  művészetével,    mint 

egyéniségével  hatna.  Csalódás !  Annyira  meg- 
szoktuk mesterségnek  nézni  a  művészetet, 
hogy  többé  nem  ismerünk  rá,  annyira  kizár- 
tuk a  lelkesülést  a  művészetből,  hogy  mintegy 
megbotránkozunk  benne.  E  rejtélyes  varázs 
titka  egyszerű:  Ristori  lelkesülve  játszik,  Ris- 
torit  lelkesíti  a  tragikai  költészet.  E  deli  ter- 
met, e  mozgékony  arcz,  e  szép  hang  a  termé- 
mészet  adománya  ;  e  mély  belátás  a  szerepekbe 
az  értelem  műve ;  e  készség  a  kivitelben  a 
gyakorlatból  foly;  de  az  erő,  mely  mindebből 
teremt,  a  bűbáj,  mely  mindezt  átjárja,  a  szív- 
ben rejlik.  Hathatna-e  oly  mélyen  reánk,  ha 
maga  is  nem  volna  mélyen  meghatva,  ha  nem 
értené  a  tragikai  költészet  nagy  eszméit,  ha 
nem  visszhangzanának  kedélyén  azok  az  érzé- 
sek és  szenvedélyek,  melyeknek  örömét  és 
kínját,  tévedését  és  bukását  rajzolnia  kell  ? 
Csoda-e  tehát,  ha  felindul,  ha  szenved,  ha  sír, 
ha  neki  e  festett  ház,  e  szűk  színpad  az  élet 
tágas  világa?  E  nélkül  megszűnnék  művésznő 
lenni,  mert  csak  a  lelkesülés  tud  előidézni 
lelkesülést,  mert  csak  a  lelkesülés  a  művé- 
szet forrása.  Ez  az,  a  mi  élessé  és  átha- 
tóvá  teszi  az  észt ;  ez  az,  a  mi  hitet  és  kitar- 
tást önt  a  szívbe ;  ez  az,  a  mi  mindkettőt  a 
teremtés  ereje  és  örömével  áldja  meg.  Ez 
tulaj  donképen  a  lángész,  a  tanulmány,  a  dicső- 
ség :  minden. 
Mindamellett  Ristori    szerepléseinek    sikere 

egyelőre  igen  kétségesnek  látszik.  Csak  két- 
szer léphetett  föl:  először  Alfieri  MiVrá-jában  ; 
másodszor:  Schiller S/uar/  Mariá-j ában. 

Alfieri  iránt  kevés  rokonszenvvel  viseltetnek 
a  németek,  már  csak  azért  is,  mert  sok  tekintet- 
ben Corneille  és  Racine  tanítványa.  Költészeté- 
nekegyszerű férfiassága  szerintök  merev  zordon- 
ság. Nem  méltányolják  eléggé  azt  a  körül- 
ményt, hogy  Alfieri,  midőn  megújította  az  olasz 
drámát,  az  érzelgő  lágyság  és  czifra  üresség 
ellen  indított  visszahatást  s  a  visszahatásnak 
mindig  természetében  van,  hogy  tovább  men- 
jen, mint  kellene.  Azt  is  feledik,  hogy  Alfieri, 
bárminő  drámai  iskolához  tartozott  is,  valódi 
költő  volt,  oly  drámaköltő,  kihez  hasonlót  a 
németek  Goethén  és  Schilleren  kívül  nem  tud- 
nak felmutatni. 

Annyi  igaz,  hogy  Mirra  legkevésbbé  oly  mű, 
mely  az  Alfieri  iránti  elfogultságot  el  tudná 
oszlatni.  Emű  alapeszméje  tudniillik,  hogy  egy 
leány  szereti  tulajdon  édesatyját,  a  legkétsé- 
gesebb becsű  tragikum.  Tartani  lehetett,  hogy 
a  legművészibb  játék  sem  győzheti  le  azt  az 
ellenszenvet,  melyet  e  mű  bizarrsága  okvetlen 
felkölt. 

A  másik  műre  nézve  sem  voltak  kedvező  kilá- 
tások. Egy  híres  német,  úgyszólva  nemzeti 
dráma,  az  imádott  Schiller  műve  nem  igen 
pontos  s  e  mellett  rövidített  fordításban. 
Fölfoghatja-e  egy  olasz  nő  Schillert^  vagy  ha 

fölfogja  is,  eltörölheti-e  azon  sok  jeles  Stuart 
Mária  emlékét,  kiket  a  német  közönség  és 
kritika  mint  föltilmiilhatatlanokat  ünnepelt? 
Mindezek  ellenére  is  a  diadal  tökéletes  volt. 
A  német  közönség  el  volt  ragadtatva,  feledte 
Alfierit,  feledte  Schillert  és  meghódolt  Risto- 
rinak. 

Mirra  királyleány  és  boldogtalan;  fiatal, 
szép,  e  mellett  menyasszony  és  halni  akar, 
senki  sem  tudja  bánata  okát,  szülői  sem,  kik 
jók,  gyöngédek  hozzá ;  vőlegénye  sem,  a  kit  maga 
választott;  dajkája  sem,  a  ki  anyja,  testvérje, 
barátnéja  egy  személyben.  Mirra  atyját,  tulaj- 
don édesatyját  szereti.  E  bősz  és  bűnös  szen- 
vedély egész  ifjúságát  elhervasztotta.  Anj^ját, 
ki  vetélytársnéja,  gyűlöli ;  atyja  elől,  kit  bírni 
óhajt,  menekül ;  vőlegényét,  kit  becsül,  saj- 
nálja; dajkája,  ki  vigasztalni  igyekszik,  terhére 
van.  Önmagát  megveti  s  átkozza  s  még  pana- 
szolnia, imádkoznia  sem  lehet.  Szenvedélyét 
sivár  lelkierővel  igyekszik  titkolni  és  szüntelen 
elárulja  magát. 

Mindez  feltűnt  Ristorin  már  első  jelenetei- 
ben. Lassan  és  méltósággal  lépett  elő,  de 
mintegy  meghajolva  nz  önvád  és  fájdalom 
súlya  alatt ;  szemérmes,  de  megtört  fényű  sze- 
mei, melyek  hol  lángba,  hol  könnybe  olvad- 
nak ;  nyugodt  arcza,  de  a  melyet  remegő  ajkai 
meghazudtolnak,  a  kisértetiest  és  megindí- 
tót különös  vegyületben  játszták.  Atyja  épen 

Gyulai  Pál :  Dramaturgiai  dolgozatok.   I.  lO 

akkor  vőlegényével,  Pereóval  hagyta  őt. 
Midőn  megpillantja  atyját,  összerebben ;  az- 
tán erőt  vesz  magán,  Pereóhoz  közeledik, 
az  elfojtott  kín  sziszegő  hangján  suttogva 
magában : 

Ei  con  Pereo  mi  lascia  .  .  .  ?  Oh  rio  cimento ! 
Vieppiü  il  cor  mi  si  squarcia.^ 

Pereo  tudakolja  bánata  okát  s  le  akar  mon- 
dani kezéről.  Mirra  ezalatt  mind  nyugodtabb 
lesz,  de  ez  a  vőlegényt  inkább  elszomorítja, 
mint  vigasztalja.  Ekkor  azzal  menti  magát, 
hogy  csak  azért  bús,  mert  el  kell  válnia  szü- 
lőitől. Aztán  mintha  fájna,  hogy  tettet,  hogy 
nem  tud  eléggé  tettetni,  némi  izgatottsággal 
esküszik  szerelmet  vőlegényének,  ki  hinni  kezd 
neki  s  el  van  ragadtatva.  Azonban  lassan-las- 
san önfeledtté,  búskomolylyá  válik,  noha  még 
mindig  biztató  hangon  mondja  e  szavakat : 

No;  questo  é  il  giorno;  ed  oggi 
Saró  tua  sposa.  —  Ma,  doman  le  vele 
Daremo  ai  venti,  e  lascerem  per  sem p re 
Dietro  noi  queste  riue.*^ 


*  Ó  Pereóval  hagy  engem  ?  Szörnyű  találkozás!  Emésztő 
kínomat  kétszerezve  érzem. 

**  Nem  ;  íme  a  nap,  melyen  nőd  leszek.  Holnap  kida- 
gasztja a  szél  vitorláinkat  s  e  partokat  örökre  magunk  után 
hagyjuk. 

Pereo  bámul  és  kérdi :  hogyan  lehet  az,  hogy 
szülőiért  búsul  s  mégis  örökre  akarja  őket 
elhagyni.  Mirra  arcza  búskomor abb  kifejezést 
ölt,  egészen  elméláz  s  a  lemondás  mély  bána- 
tával sóhajtja : 

//  vo^ ;  per  sempre 
Abbandonarli ;  e  morir  di  dolore.^ 

Pereo  azon  fölkiáltására,  hogy  arcza  s  beszéde 
kétségbeesést  árul  el,  újra  erőt  vesz  magán. 
Nem  tagadja  szörnyű  fájdalmát,  de  legyőzni 
Ígéri  és  gyöngéden  susogja : 

Sollieuo  in  te  .  .  !*-^ 

Pereót  e  mosoly  kétségbeejti  s  a  szülőkhöz 
siet,  hogy  felbontsa  a  házasságot.  Ekkor  Mirra 
kevés  mozdulatot  tesz,  Pereo  vissza  akarja 
tartóztatni  és  egyedül  marad.  Kétségbeesése 
egy  bősz  kiáltásban  tör  ki.  Megijed  önmagá- 
tól, fél  egyedül  maradni  s  gyermekesen  örvend, 
hogy  dajkája  belép,  kinek  kérdezősködése, 
vigasza  azonban  még  inkább  felindítják.  Mé- 
lyen elkeseredik,  halni  akar.  Kéri  dajkáját, 
hogy  ölje  meg,  mire  ez  sírni  kezd.  Ekkor  ő  is 
könnyekre  fakad,  zokog,  megenyhül.  Jól  esik 
hitetni  magával,  hogy  még  van  ereje  legyőzni 
szenvedélyét  és  Pereóhoz  menni  férjhez.  Arcza 


*  Ugy  akarom,  örökre  elhagyni  s  meghalni  fájdalmamban 
**  Te  megvigasztalsz. 

nyugodt  lesz,  bár  szemeiben  még  könnyek 
csillognak ;  fölegyenesedik,  bár  tagjai  még  re- 
megnek s  az  elhatározás  öröme  és  büszkeségé- 
nek egy  futó  sugara  villan  meg  szomorú  alakján. 

E  jelenetekben  Ristori  folyton  két  hangulat 
közt  hánykódott  s  midőn  átment  a  harma- 
dikba, ezt  amazokban  olvasztá  föl.  Legyőzni, 
titkolni  akarta  kétségbeesését,  de  küzdelmével 
mindig  elárulta,  pillanatokra  eltitkolta,  le- 
győzte, de  mindig  kifáradván,  álmadozásba 
sülyedt,  a  mi  ismét  ugyanoda  vezette  vissza. 
Végre  panaszolnia,  sírnia  lehetett  s  ettől  eny- 
hülni, erősödni  látszott.  Csak  látszott.  Ez  eny- 
hület  inkább  a  kifáradt  kétségbeesés  volt  s 
ez  erőben  a  még  folyvást  tartó  küzdelem  nyi- 
latkozott. 

A  következő  felvonásban  már  e  lélekállapot 
legszélsőbb  végleteit  tünteti  föl.  Némi  kÖny- 
nyelmű  derültséggel  lép  be,  de  a  mint  együtt 
látja  atyját,  az  ő  kedvesét,  anyjával,  ki  neki 
vetélytársnői e,  elsötétül  és  reszketni  kezd.  De 
anyjának  gyöngédsége  s  atyjának  aggodalma 
bűnét  és  gyalázatát  még  mélyebben  éreztetik 
vele,  mint  valaha.  Szemei  vad  lángban  égnek, 
ajkai  rángatódznak,  szívéhez  kap  és  tüzes  arcz- 
kifejezéssel  suttogja  fogai  közt : 

O  Mirra,  é  questo 
Lultimo  sforzo.  —  Alma,  corraggio,^ 

*  O  Mirra,  ez  a  te  utolsó  erőlködésed.  Bátorság  .  .  . 

Mindhiába,  Mirra  az  elhatározás  erejével  soha- 
sem tudja  legyőzni  kétségbeesését.  Neki  sír- 
nia, panaszkodnia  kell,  hogy  erőt  és  enyhülést 
nyerhessen.  Most  is  csak,  miután  panaszkodott, 
menthette  magát ;  sírt,  de  ki  meri  mondani, 
hogy  kedélye  már  gyógyul,  hogy  Pereo  neje 
akar  lenni,  csak  ekkor  tud  mosolyogni,  csak 
ekkor  suttoghatja  gyöngéden  e  szavakat: 

Or  mi  ritraggo 
A  mie  stanze,  per  poco  :  asciutto  affatto 
Recar  uo'il  ciglio  alVara;  e  al  degno  sposo 
Venir  gradita  con   serena  fronté.^ 

Azonban  a  mint  a  menyegző  órája  közeledik, 
mind  nyugtalanabb  lesz,  az  elfojtott  kín  újra 
ránehezül  s  a  végküzdelemre  egész  erejét  lát- 
szik összeszedni.  Már  lobog  az  oltár,  össze- 
gyűlt a  násznép.  Mirra  dajkájára  támaszkodva 
jelen  meg.  Halvány  és  mozdulatlan,  mint  egy 
márványszobor,  nyugodt  és  hallgatag,  mint 
egy  halálra  vált.  Mintha  vasakarata  összezúzta 
volna  szívét,  mintha  semmi  fájdalma  nem 
volna  már.  A  vallás  szolgája  imádkozik  s  a 
megzendülő  kar  a  szerelem  testvérét,  Hyment 
dicsőíti.  Mirra  lelkét  ringatni  látszik  az  ének, 
egy  önfeledt    pillantást  vet  atyjára   és   össze- 


*  Pillanatra  visszavonulok  szobámba,  az  oltárhoz  száraz 
szemeket  és  derült  homlokot  akarok  vinni,  hogy  tessem  az 
én  méltó  vőlegényemnek. 

rendül.  Dajkája  fülébe  susogja,  hogy  reszket. 
Taci:  deh!  taci,^  válaszol  egy  haldokló  sóha- 
jával. Non,  non  é  ver,  non  tremo,*^  ismétli  erős 
hangon.  A  karének  újra  megzendül  s  a  szere- 
lem és  Hymen  anyját,  Venust  dicsőíti.  Mirra 
egy  heves  mozdulatot  tesz,  mintha  végerejét 
akarná  összeszedni.  Hasztalan !  Keze  nehezülő 
fejen  simul  el,  szeme  káprázik,  térdei  ingának. 
A  karének  újra  megzendül  s  az  alvilág,  a 
fúriák  ellen  kér  segélyt  az  istenektől.  Ekkor 
Mirra,  mintha  keblében  érezné  a  fúriák at, 
vadul  kitépi  magát  dajkája  s  szülői  karjai 
közül  s  eltorzult  arczczal,  görcsös  von agl  ások 
közt  tántorog  az  oltárhoz.  Szemei  egy  pontra 
merednek,  bősz  hangon  kiáltoz  és  szülői  kar- 
jaiba roskad. 

Ez  a  jelenet  hasonlíthatatlan.  A  kétségbeesés 
ily  hű  s  annyi  művészi  hatással  kivitt  rajza 
minden  várakozást  fölülmúl.  Az  ájulásnál  csak 
felocsudása  meghatóbb.  Néhány  pillanatig  moz- 
dulatlanul, életjel  nélkül  fekszik.  Arczán  a 
megfagyott  kín,  a  kínok  közt  kiszenvedett 
halott  kifejezése.  Üvegesede tt  szemei  csak  las- 
san és  bágyadtan  élénkülnek,  merevült  teste 
meg-megmozdul,  ajkairól  egy  sóhaj  lebben  el, 
és  föltekint,  atyja  haragos  pillantásával  talál- 
kozik,  atyja    szigorú    szavait    hallja.   Mintegy 


*   Hallgass,  (jh  hallgass. 
**  Nem.  valóban  nem  reszketek. 

Örülni  látszik,  hogy  atyja  ingertilt  ellene,  fél- 
térdre emelkedik  és  halált  kér  tőle.  Atyja 
megtagadja  és  távozik.  Ekkor  Mirra  hirtelen 
feláll,  anyjához  rohan,  ki  hasonlóképen  meg- 
tagadja tőle  a  tőrt.  Ezért  mintegy  oka  lévén 
anyja  ellen  felindulni,  egyszersmind  mintegy 
vetélytársát  támadja  meg  benne.  Vádlón  emeli 
föl  szemeit  s  megrendítő  zokogással  kiáltja : 

Tu  primay  tu  sola, 
Ta  sempiterna  cagione  funesta 
D'ogni  miseria  mia.* 

De  midőn  anyja  e  megfoghatatlan  felindu- 
lásán összeborzad  és  sírva  tárja  ki  karjait, 
mintha  álomból  ébredne,  rábámul,  megszégye- 
nülve süti  le  szemeit,  a  félelem,  engesztelés, 
a  tehetetlen  fájdalom  hangján  mondja  el  e 
mentő  és  kétségbeesett  szavakat : 

Tu,  si,  de   mali  miéi  cagione 
Fostij  nel  dar  vita  ad  un'  empia ;  e  il  sei, 
S'or  di  tormela  nieghi;  or,  cKio  ferventi     ' 
Prieghi  ten  porgo.^^ 

Atyjával  szemben  hasonló  finom  lélektani  ár- 
nyalatokat tüntet  föl.  Ez  a  katastropha  az  utolsó 


*  Te  vagy    első,  egyedüli  és  örök  oka  az  én  kínaimnak. 
**  Igen,  te  vagy  oka/az  én  kínaimnak,  te  adtál  életét  ne- 
kem —  istentelennek,    te   vagy  istentelen,  hogy  aíinyi  kéré- 
semre sem  adtál  halált,   .: 

felvonás.  Az  atya  szigorú  szemrehányások- 
ban tör  ki.  Mirra  felindul,  de  nem  a  szemre- 
hányásokon, hanem  mert  atyjával  egyedül 
van.  Tekintete  mind  atyján  csüng  s  mintha 
növekedni  érezné  szenvedélyét,  hevesen  fel- 
kiált: 

Deh!  percbe  allor .  .  .  non  mi  uccideni?' 

Atyja    elmondja,    hogy    Pereo    meghalt    s 

érte    ölte    meg    magát.        Mirra    sötéten   néz 

maga   elé,    elméláz    és   önkénytelen  lebben  el 

ajkairól : 

lo  sola,  io  degna  sono 

Di  morte  .  .  .  E  ancor  respiro  ?^ 

Ez  az  öngyilkos  mélázása.  E  percztől  fogva 
féltjük  őt.  Hangjában  nemcsak  az  önvád  csen- 
dült meg,  hanem  egy  sivár  szándék  visszhangja 
is:  a  halál  vágya  és  sejtelme.  S  ekkor  atyja 
ráriad,  tudni  akarja  titkát;  felszólítja,  hogy 
nevezze  meg  kedvesét,  mert  ily  kétségbeesés- 
nek csak  szerelem  lehet  oka.  Mirra  egész  tes- 
tében megreszket  és  majd  félénken,  majd  dü- 
hösen, de  atyjától  elfordulva  ejti  ki  e  szaggatott 
szavakat : 

Io?  .  .  .  d'amor 9  . .  .  Deh !  nol  eredére  .  .  J 


'  Oh  hát  akkor  miért  nem  öltél  meg  ? 

^  Egyedül  én  vagyok  méltó  a  halálra.  És  méyis  lélekzem  ? 

5  Én  ?  .  .     szeretni  ?  ...  Oh  ne  hidd  .     . 

A  mint  tovább  foly  a  párbeszéd,  az  atya 
majd  szigorún,  majd  gyöngéden  szól.  Mirrát 
valamely  tébolyszerű  hangulat  fogja  el.  Mint- 
egy jól  esik  titkától  menekülni,  melyet  nem 
mer  kimondani,  csak  távolról  czéloz  rá ;  mint- 
egy örül,  hogy  közeledik  halála,  noha  nincs 
ereje  öngyilkossá  lenni.  Végre  atyja  elutasítja 
magától.  Mirra  az  elfojtott  szerelem  egész 
szenvedélyét,  az  elválás  egész  fájdalmát  egy 
mosolyba  olvasztva,  remegő  hangon  kiált  föl : 

Da  te  morire  io  lungi  9 
Oh  madre  mia  felice!  almen  concesso 
A  lei  sara  .  . .  di  morire  .  .  .  al  tiio  fianco.^ 

A  titkot  arcza,  hangja,  beszéde  egyaránt  föl- 
lebbente. Mindent  feled  és  édes  odaadással 
csügg  atyján,  de  midőn  ez  összeborzad  s  isten- 
telennek nevezi,  bőszülten  riad  föl  s  rohan 
végig  a  szinpadon,  mintha  el  akarná  rejteni 
magát ;  magán  kívül  ragadja  ki  atyja  kardját 
s  döfi  keblébe.  Mindez  egy  perez  műve  volt. 
A  mihez  nem  volt  ereje,  de  a  mit  óhajtott, 
megtörtént.  Atyja  lábinál  halhat  meg  s  vég- 
perczében,  midőn  szeretnie  szabad,  egyszers- 
mind bűnhődhetik.  Gyöngéden  tekint  fel  és 
boldog.  Pillanatra  árny  vonul  el  arczán.  Anyja 


*  Tőled  távol  halni  meg?    Mily  boldog  édes  anyám,  leg- 
alább neki  meg  van  engedve,    hogy    oldaladnál  haljon  meg. 

jut  eszébe  s  kéri  atyját,  hogy  anyjának  ne 
szóljon  titkáról.  Szemei  még  mindig  boldog  má- 
morban égnek,  de  midőn  anyja  belép  s  meg- 
tudván titkát,  atyjával  együtt  odahagyja,  arcza 
sötét,  sivár  kifejezést  ölt,  csak  ápolására  siető 
dajkájának  megjelenésére  vonul  el  egy  fájdal- 
mas mosoly  ajkain,  rendül  meg  szemében  egy 
könny        a  kétségbeesés  utolsó  enyhülete. 

Mindezt  Ristori  megrázó  hatással  érvényesí- 
tette. Nem  tudja  az  ember,  mi  benne  bámula- 
tosabb :  a  tehetség-e,  vagy  a  tanulmány,  me- 
lyeket az  úgynevezett  geniális  szinészek  nem 
tudnak  együtt  gondolni;  a  lelkesülés-e,  vagy 
a  számítás,  melyeket  a  kritikusok  az  úgyne- 
vezett tárgyilagosság  nevében  külön  választa- 
nak ?  Ristori  megmutatta,  hogy  e  négy  dolog 
tulaj  donképen  egy.  Mirra  természetellenes  és 
egyhangú  szerepe  ily  hihetőn,  ennyire  változa- 
tosan csak  a  lángész  megfeszített  szorgalmá- 
nak, csak  a  lelkesülés  egész  életre  kiható  ere- 
jének sikerülhet.  Hátha  még  Stuart  Máriát  is 
ide  gondoljuk. 

Mi  mindent  teremtett  Ristori  Stuart  Mária 
szerepéből  ?  E  szép  és  szerencsétlen,  e  büszke 
és  megalázott,  könnyelmű  és  nemes  szívű, 
bűnös  és  jogtalanul  lefejezett  királynő,  talán 
most  talált  először  méltó  képviselőre.  Ristori 
mind  kiemelte  e  vonásokat.  E  mellett  a  köl- 
tői és  történeti  Máriát  összeolvasztani  igye- 
kezett ;  a  katholikus  királynőt  is   személyesíte^ 

ki  hiteért  szenved  és  hitéből  merít  vigaszt 
és    erőt. 

Az  első  jeleneten   méltóságot  és  gyászt   önt 
el.  Ez  udvarhölgyeihez  intézett  szavait: 

Un  ornamento  la  reina  non  forrna.^ 

nemcsak  ajkai  ejtik  ki,  hanem  egyszersmind 
arcza,  mozdulatai  is.  E  méltóság  oly  vonzó, 
mert  bájai  aranyozzák  és  bánata  szenteli  meg. 
S  nemcsak  börtönőrével  szemben  királynő,  ha- 
nem udvarhölgye  irányában  is.  Csak  midőn 
vádolja  magát  hajdani  bűneiért  és  bősz  éji 
látomásait  kezdi  elbeszélni,  szakadoz  le  róla  a 
láthatlan  királyi  bíbor  s  lesz  szerencsétlen  nő, 
a  ki  barátnét,  testvért  keres.  Ez  önvád  alatt 
melyet  inkább  hevesen,  mint  bensőséggel,  in- 
kább az  izgatott  képzelődés,  mint  az  össze- 
zúzott szív  hangján  mond  el,  a  könnyelmű  és 
ideges  nőt  tünteti  fel.  Innen  foly  az  a  hirtelen 
átmenet  is  az  öröm  és  lemény  hangulatába  a 
Mortimerrel  való  jelenetben.  Egy  mosoly,  mely 
a  Leicester  neve  említésekor  Mortimer  kétke- 
désére fölsugárzik  arczán,  a  szerelmes  nőt 
állítja  elénk,  egész  Máriát  elénk  állítja,  mert 
e  mosoly  több,  mint  a  szerelem  mosolya,  egy- 
szersmind a  boszúé  is,  az  Erzsébeten  veendő 
boszúé.   Ristoriban   az  arczjáték  a  legbámula- 

*  Az  ékszer  nem  teszi  a  királynőt. 

tosabb.  Ezzel  a  parkjelenetben  is  mesés  hatást 
idéz  elő.  Midőn  belép,  mintegy  virradni  látszik 
bánatos  arczán  az  öröm,  de  csak  egy  pár  perczig 
tart.  A  szabad  lég,  a  virágok  illata,  az  egész 
természet  inkább  csendes  bánatra,  búskomoly 
ábrándra  hangolják,  mint  kitörő  lelkesedésre 
vagy  édes  álmadozásra.  Inkább  magába  szállva, 
mintegy  imádkozva  szavalja  el  azt  a  szép 
magánbeszédet,  mint  örülve  és  élvezve.  Néhol 
hangja  sóhajban  hal  el.  Csak  midőn  Franczia- 
országot  említi,  fogja  el  a  gyermekkori  emlék 
édes  mámora;  csak  midőn  Erzsébetre  czéloz, 
rezdül  meg  hangjában  a  keserűség  és  indulat 
s  ez  egyszersmind  átmenet  arra  az  iszonyra,  me- 
lyet Erzsébet  közeledésének  híre  költ  fel  benne. 
Mint  reszket  és  sápadoz  Paulet  beszéde  alatt, 
mennyi  bel  küzdelmet  fejez  ki  a  Talbottal  való 
jelenetben  s  midőn  e  jó  öreg,  megnyugtatá- 
sára, azt  mondja  neki,  hogy  Leicestertől  nincs 
mit  tartania,  mert  Erzsébet  udvarában  ez  azon 
egyetlen,  a  ki  nem  óhajtja  vesztét,  minő  mosoly- 
lyal  ejti  ki  e  szavakat :  Ben  lo  sapea.^  E  mosoly 
ugyanaz,  a  mit  fentebb  láttunk,  de  most  a 
boszúvágy  kifejezése  erősebb  benne,  mint  a 
szerelemé.  A  boszúvágy  mindinkább  erőt  vesz 
rajta.  Imádkozva  kulcsolja  át  olvasóját,  mert 
vallásos  érzéseibe  akar  menekülni  a  szívében 
uralkodó  daemonok  elől       s  ím  belép  Erzsébet, 

*  Azt  jól  tudom. 

Mária  ott  áll  egész  testében  reszketve  s  nem 
akar  Erzsébetre  tekinteni,  hogy  inkább  erőt 
vehessen  magán,  de  mintegy  a  kiváncsiságtól 
ösztönözve,  föltekint  és  összeborzad,  mert  Er- 
zsébet arczán  nem  olvas  jó  indulatot.  Ekkor 
elfordul  tőle,  majd  újra  rátekint,  megpillantja 
Leicestert  is,  és  némi  hiú  önérzet,  finom  gúny 
villan  meg  ajkai  körül,  mert  Erzsébet  nem 
szép,  ő  sokkal  szebb,  tigy  látszik,  mintha  az 
elfojtott  félelem,  büszkeség  és  düh  tehetetlenné 
tennék.  Azonban  győznek  jobb  érzései.  Áhí- 
tattal emeli  szemeit  égre,  lassan  s  mind  nyu- 
godtabban közeledik  Erzsébethez,  csak  a  tér- 
deléskor remeg  vissza  egy  perczig  s  inkább 
kifáradva,  mint  akaratból  omlik  lábaihoz.  Ez  az 
alázat,  melyet  vallásos  érzés  emel ;  ez  a  fájda- 
lom, melyet  nem  leplez  többé  büszkeség,  oly 
széppé,  meghatóvá,  fönségessé  teszik.  Ez  az  arcz, 
ez  a  hang  csak  egy  könnyelmű  és  nemes  szívű, 
csak  egy  bűnös  és  vallásos  hölgyé  lehet  s 
minő  lélektanilag  megy  át  a  fölindulásba.  Er- 
zsébet gőgös  szavaira  nem  indul  fel  mindjárt, 
inkább  a  bámulat  hangját  hallatja,  mintha  nem 
hinne  önmagának,  mintha  lehetetlen  volna,  hogy 
Erzsébet  ily  gőgös  és  hideg  legyen.  Még  egyszer 
könyörög  és  sír,  de  hangján  már  érzik  a  kese- 
rűség, H  helyzet  örvénye  mindinkább  sodorja 
és  előttünk  áll  a  büszke  királynő  és  szenve- 
délyes asszony.  Ki  mondja  meg  :  mikor  fejtett 
ki    Ristori   több    művészetet,    akkor-e,   midőn 

inkább  királynő  volt,  mint  asszony  és  meg- 
alázta Erzsébetet,  vagy  midőn  egészen  asszony 
volt  és  a  boszü  és  szerelem  lihegésével  kiál- 
totta Annának: 

Anna!  quanto  son  lieta.  lo  l'abbassai 
Agli  occhi  di  Roherto.^ 

Mindezt  semmi  sem  fejezhette  volna  be  mél- 
tóbban, mint  az  utolsó  jelenet.  A  közönség  oly 
mélyen  fel  volt  indulva,  mintha  a  nőt  valóban 
a  vérpadra  kisérné.  Nem  csoda.  Ristori  szo- 
morú és  fönséges  alakja  egész  tragikai  dics- 
fényben ragyogott.  Beléptekor  némi  dacz,  némi 
lemondás  ült  egyébiránt  sápadt  és  szenvedő 
arczán.  Azonban,  midőn  hagyakozik,  búcsút 
vesz  cselédeitől,  mindinkább  csendes  fájda- 
lomba olvad.  Se  ki  nem  tör,  se  el  nem 
lágyul :  meg  akarja  kimélni  cselédeit.  Csak 
egy  pillanatig  nem  bír  magával,  az  utolsó 
Istenhozzád  el  só  hajtásakor.  Épen  azért  tüstént 
int  kezével  cselédinek,  hogy  távozzanak,  de  eb- 
ben a  kézmozdulatban  van  valami,  mi  azt  látszik 
kifejezni :  oh  maradjatok  !  Távozásuk  után  nyu- 
godtabb lesz  s  midőn  gyónni  és  imádkozni 
kezd,  egy  térdelő  szentté  változik  át.  Fájda- 
lom, alázat,  remény  olvadnak  össze  vonásain 
s  végre   a   túlvilági   boldogság   azon  rejtélyes 


*  Anna !  mily  boldog  vagyok.  Megaláztam  őt  Róbert  sze- 
mei előtt. 

derűje  sugárzik  fel  rajtok,  melyet  a  nagy  mes- 
terek haldokló  szentjein  bámulunk.  Cecil  be- 
léptével a  derűre  futó  felhő  vet  árnyat:  az 
elhatározó  perez,  a  halál  közeledése.  De  azért 
nyugodtan  beszél  Cecillel  és  csendes  felindu- 
lással törli  le  Anna  könyeit,  kinek  Cecil  a 
siránkozás  miatt  megtiltja,  hogy  asszonyát 
a  vérpadra  kisérje :  Oh  no,  non  piangera^^ 
kiáltja  a  nőiesség  leggyengébb  hangján,  kezé- 
vel födve  el  udvarhölgye  arczát.  A  sheriff  már 
megjelent,  a  dob  torapán  pereg.  Ekkor  erőt 
vesz  rajta  a  borzadás,  inkább  idegein,  mint 
lelkén,  csaknem  összerogy,  de  egy  felpillantás 
az  égre  s  a  kebléhez  szorított  feszület  vissza- 
adják erejét.  Vallásos  fönséggel  fordul  a  kapu- 
nak, mely  a  vérpadra  vezet  s  megpillantja 
Leicestert.  Még  egyszer  s  utolszor  felindul, 
megragadja  a  Leicester  karját,  még  egyszer 
kitör  egész  szenvedélye,  de  a  pap  által  eléje 
tartott  feszületre  nézvén,  csendesülni  kezd. 
Szemei  merően  függenek  a  feszületen,  ajkai 
imát  susognak,  a  hit  erején  megtörik  szenve- 
délyének e  végső  küzdelme  is ;  egészen  szakít 
a  világgal  s  arczán  újra  felsugárzik  ama  túl- 
világias  derű.  Megindul.  A  legfensőbb  lépcső- 
ről még  egyszer  visszatekint,  inkább  megáldva 
cselédeit,  mint  búcsúzva  tőlök  s  eltűnik,  mint 
égbe  emelkedő  vértanú. 

*  Oh  ne,  már  nem  sír. 

Ilyen  Ristorí,  kit  nem  annyira  birálni,  mint 
rajzolni  akartam.  Miért  is  birálnám  ?  Eléggé 
megbirálta  őt  némely  német  lap,  a  többek 
közt  a  Gutzkowé  is ;  elég  bölcsen  kifejezték, 
hogy  művészetében  nincs  semmi  eredeti,  egé- 
szen Rachel,  csak  szebb  és  jobb  kiadásban  ; 
elégpontosan  kijelölték,  hogy  mennyiben  enged- 
hető el  neki  olasz  származása  s  mennyi- 
ben nem  ;  elég  alaposan  bebizonyították,  hogy 
játéka  oly  kimért,  mint  a  classikai  dráma  s 
oly  korlátlan,  mint  a  romantikai.  Egész  halmaz 
birálat  áll  előttem,  melyet  nem  tudok  végig- 
olvasni. Hát  vajon  az  enyémet  fogja-e  valaki 
végigolvasni,  ha  nem  is  Debreczenben,  legalább 
Pesten?  Hát  vajon  lesz-e  oÍy  magyar  szí- 
nésznő, ki  a  Ristorira  szórt  magasztalásaímért 
meg  nem  haragszik  reám  ?  Mi  jut  eszembe  ? 
Elmélkedés  helyett  álmodozom.  Lelkem  elván- 
dorolt e  hazából,  hol  a  nagy  kritikusok  mellett 
oly  kicsinyek  a  színészek  és  költők  s  ott  mulat 
az  én  édes  hazámban,  hol  nincsenek  kritikusok, 
csak  nagy  színészek  és  nagy  költők;  ott  bal- 
lagok a  Nemzeti  Színház  csarnokában  a  nagy 
költők  közt,  ott  ülök  régi  helyemen  s  nézem 
a  nagy  színészeket,  kik  épen  tragédiát  adnak. 
Oh  miért  kell  nekem  végigvárnom  mind  az 
öt  felvonást?  Oh  én  édes  magyar  tragédiám, 
miért  kell  nekem  ily  hosszan  néznem  a  te 
sebeidet  és  be  nem  kötözhetnem  ? 

De  mit  akarok  én  ?  Ristorí  játékát    követe- 

lem-e  szinésznőinktől  ?  Oh  nem.  Egész  Euró- 
pában csak  egy  Ristori  van.  Külföld  színészei- 
vel akarom-e  összehasonlítani  színészeinket? 
Miért  ne  ?  Nekünk  egy  pár  igen  jó  színészünk  és 
színésznőnk  van  s  nem  egy  vígjáték  s  nem 
egy  szinmű  fordul  meg  sikerülten  színpadunkon. 
Mit  kívánok  hát  többet  ?  Úgy  félek  a  gúny- 
mosolytól, hogy  alig  merem  kimondani:  tra- 
gédiát. Hiába  büszkélkedünk  aranyozott  és  ko- 
szorúzott színműveinkkel :  Nekünk  nincs  tra- 
gédiánk, hiába  ámítjuk  magunkat :  színésze- 
inkből a  tragikai  szellem,  a  pathosz  egészen 
kihalni  készül.  De  talán  csak  én  látok  ily 
sötéten,  egyedül  én,  ki  a  nélkül,  hogy  gazda- 
gítottam volna  valamivel  irodalmunkat,  túl- 
követelek ;  kit  a  kritikában  nem  annyira  komoly 
szándék  és  érett  megfontolás  vezet,  mint  ön- 
kínzó  ábránd  és  faggató  gúny;  ki  még  mielőtt 
külföldnek  egyetlen  göröndjét  tapodtam  volna, 
már  egész  külföldieskedő  lettem  s  elvesztem 
a  hazai  művészet  becsülése  iránti  érzésemet. 
Meglehet.  Valanű  olyat  érzek,  mi  a  lelkiisme- 
ret furdalásához  hasonlít.  Oh  csak  én,  egyedül 
én  vagyok  a  hibás  ! 

Miért  is  volnának  a  színészek  hibásak? 
Hogyan  alapítsák  meg  ők  a  magyar  hang 
ezer  báját,  midőn  drámaíróink  oly  nyelven 
írnak,  minővel  hírlapczikket  sem  kellene  ;  mi- 
dőn a  rhythmusos  nyelv  végkép  száműzve  van 
tragédiánkból  s  a  párbeszéd  oly  élethű,    mint 

Gyulai  Pál:  Dramaturgiai  dolgozatok,  l.  It 

a  hogy  az  utczán  beszélnek?  Miért  ne  kímél- 
jék ők  idegeiket,  miért  ne  legyenek  hidegek, 
szenvedélytelenek,  midőn  drámaíróink  ugyan- 
ezt teszik  s  talán  nevetve  írják  számukra  azt 
a  sok  érzelgő  és  rémes  tréfát  ?  Honnan  merít- 
hetnének ők  tragikai  lelkesülést,  midőn  dráma- 
íróink tragikai  alakjai  oly  szánandók  s  tragi- 
kumuk alig  több,  mint  tőr  és  méreg.  Nem, 
nem,  a  színészekben  nincs  hiba.  De  miért  vol- 
nának a  drámaírók  hibásak  ?  Miért  írjanak  ők 
emelkedett  tragédiái  nyelven,  miért  kínlódjanak 
hónapokig  a  rhythmuson,  miért  igyekezzenek 
nyelvünk  egész  erejét,  szellemét  kifejteni,  mi- 
dőn színészeink  prózába  szedik  a  jambust, 
aztán  így  sem  tanulják  meg?  Miért  írjanak 
ők  valódi  tragédiát,  miért  fessenek  erős  szen- 
vedélyt, emelkedett  jellemet,  határozott  egyént, 
miért  helyezzenek  súlyt  a  lélektani  mozzana- 
tok finom  árnyalataira,  midőn  színészeink  res 
telnek  gondolkozni  s  mindent  az  ő  ypikus 
rámáikba  öntenek  ?  Ök  sokkal  jobban  értik  a 
tragikai  költészetet,  mint  bárki.  Hiszen  ők  szí- 
nészek és  Shakespeare  is  az  volt.  Nekik  meg- 
vannak az  ő  jelmezeik,  melyek  együtt  járnak 
a  szenvedélyekkel;  nekik  megvannak  az  ő 
fogásaik,  melyek  soha  sem  tévesztik  hatásukat. 
Hiszen  ők  találták  fel  a  színpadi  hatás  híres 
elméletét,  hiszen  tulajdonkép  csak  ők  tudnak 
drámát  írni. 
Nem,  nem,  a  drámaírókban  nincs  hiba !  Azu- 

tán  elvégre  is,  miért  igyekeznének  a  szinészek 
és  drámaírók  vállvetve  fölemelni  tragédiánkat  ? 
Ki  nézi,  ki  hallja  ?  Közönségünk  ugyan  szor- 
galmasan járja  a  szinházat,  —  e  tekintetben 
nem  lehet  ellene  panasz  —  de  a  tragédiát 
inkább  dicséri  és  unja,  mint  nézi  és  élvezi. 
Nincs-e  igaza  ?  Nem  alapos-e  mentsége,  midőn 
azt  mondja,  hogy  a  közelebbi  években  elég 
valódi  tragédiát  látott,  azután  eleget  búsul  ott- 
hon, miért  búsuljon  a  szinházban  is  ?  Közön- 
ségünk megunta  a  declamatiót ;  többé  nem 
táblabiró  ;  kifáradt  a  nagy  szenvedélyekben  : 
philister  akar  lenni,  feled  és  vigad. 

Oh,  se  a  közönségben,  se  a  drámaírókban, 
se  a  színészekben  nincs  hiba.  Egyedül  én 
vagyok  a  hibás,  az  én  túlkövetelő,  ingerült  és 
külföldieskedő  egyéniségem  oka  mindennek. 
Valóban  büntetést  érdemlek ;  megérdemlem, 
hogy  irodalmi  száműzöttként  bolyongjak  kül- 
földön s  évekig  ne  lépjem  át  színházunk  kü- 
szöbét. Pedig  érzem,  hogy  én  is  magyar  vagyok, 
ha  nem  is  oly  tősgyökeres,  mint  Vas  Gereben ; 
hogy  én  is  hazafi  vagyok,  ha  nem  is  oly  nagy, 
mint  Vahot  Imre.  Miért  ne  kérkedjem  én  is 
hazafiságommal  legalább  egyszer  életemben. 
Miért  ne  valljam  be,  hogy  bennem  is  megvan 
az  az  erény,  melyet  honvágynak  neveznek.  Ha 
tudnátok,  hogy  mint  vágyom  néha  haza !  Mily 
örömest  odaadnék  minden  olasz  és  német  drá- 
mát egyetlen  estéért  a  magyar  szinházban,  habár 

meg  kellene  is  sikettilnöm  a  Magyar  Sajtó 
szerkesztőjének  tapsai  miatt,  mint  annyiszor  ! 
Mily  örömest  odaadnám  az  egész  berlini  hang- 
verseny-saisont,  egyetlen  magyar  népdalért, 
habár  Lisznyai  palóczdala  volna  is  az  és  Bratka 
énekelné  is  !  Mily  örömest  fölcserélném  az  egész 
Unter  den  Linden-t  Nagy  Frigyes  szobrával 
együtt,  egyetlen  szűk  tttczáért  Pesten,  habár 
találkoznom  kellene  is  ott  valamennyi  szer- 
kesztővel, habár  mindnyájan  zaklatnának  is 
azokért  a  kéziratokért,  melyeket  nem  tudom, 
mikor  írok  meg! 

Mennyi  bohóságot  fecsegek  össze  !  Elég,  elég, 
igen  is  sok. 

Berlin,  1855  deczember  28. 

Épen  karácsony  első  napján  kaptam  meg  a 
Vasárnapi  Újság  51-ik  számát.  Alig  bontottam 
ki,  tüstént  szemembe  tűnt  egy  ily  czimü  ezikk : 
Egy  kis  vitatkozás.  Jelszó :  ((Amicus  Plató,  ami- 
cus  Aristoteles,  sed  maximé  amica  veritas.))  Ma- 
gyarul :  ((Barátom  Kemény  Zsigmond,  barátom 
Gyulai  Pál,  de  még  inkább  barátom  az  igazság.)) 

Tehát  karácsonyi  ajándékul  az  igazságot 
kapom  és  épen  öntől,  ki  eddig  igen  kevésre 
látszék  becsülni  az  irodalmi  igazságokról  szóló 
vitákat,  gondolám  és  mohó  vágygyal  ol vasam 
végig  czikkét.  Azonban  az  ön  igazságával  sem 
jártam  máskép,  mint  azon  jó  öreg  úréval,  ki 
minden  héten  meglátogatott  bennünket,  azaz 
engemet  és  szegény  barátomat,  Pákh  Albertet, 
midőn  még  együtt  laktunk  az  Uri-utczában. 
Ugy  hiszem,  ön  is  találkozott   hébe-korba  ná- 

*  Vita  Jókai  Mórral. 

lunk  ezzel  a  jó  öregúrral.  Emlékezhelik,  hogy 
épen  oly  fájdalmas  felindulással  beszélt,  mint 
ön,  ha  nem  is  hajhászta  annyira  a  hatást, 
épen  azt  mondotta,  a  mit  ön,  hogy  feltalálta 
az  igazságot,  ő  kért  bennünket,  írnok  le,  bo- 
csátanók  világ  elé  eszméit,  mert  ő  már  nagyon 
öreg,  reszketnek  kezei,  nem  dolgozhatik.  E  lá- 
togatások mindig  és  egyaránt  lehangoltak  ben- 
nünket és  az  öregurat.  Az  öreg  ur  megharagudott 
ránk,  mert  nem  hittünk  igazságában,  mi  pedig 
megharagudtunk  magunkra,  mert  az  öreg  urnák 
kellemetlen  órákat  okoztunk.  Epyszer  kértem 
Pákhot,  engedné  meg,  hogy  irjam  meg  a  Vasár- 
napi Ujság-ha,  az  öreg  ur  igazságát,  hadd  teljék 
szegénynek  kedve,  hadd  vitázzon  aztán  fölötte 
a  világ.  Pákh  mindig  ellenállott  az  én  gyere- 
kes kérelmemnek.  Ön  sokkal  szerencsésebb, 
önnek  megengedte  Pákh,  hogy  a  Vasárnapi 
Ujság-han  fölfedezze  az  igazságot.  Én  megint 
a  régi  szerencsétlen  vagyok,  lehangolva  ér- 
zem magamat,  mint  azon  látogatások  alkal- 
mával, mert  épen  úgy  nem  tudok  hinni  az 
ön  igazságában,  mint  az  öreg  úréban.  Va- 
jon az  ön  kedélye  edzettebb-e  ?  Vajon  meg- 
fogja-e bocsátani  nekem,  ha  netalán  egy  pár 
kellemetlen  perczet  okoznék  önnek? 

Azonban  lehangoltságom  mellett  is  némi 
örömet  érzek.  Ön  félretéve  minden  magán  te- 
kintetet, nem  rettegve  a  gyanúsítástól,  nyíl- 
tan és  szabadon  mondotta  ki   ellenemben  vé- 

leményét.  Ez  rítka  jelenet  journalistikánkban, 
hol  a  tisztán  irodalmi  szempontok  rendesen 
másodrangú  szerepet  játszanak  s  a  legtöbben 
inkább  félnek  a  gyanusitástól,  mintsem  meg- 
vethetnék a  képmutatást  s  az  olcsó  dicsősé- 
get többre  becsülik  a  való  érdem  utáni  törek- 
vésnél. Ez  az  örömem  még  más  öröm  re- 
ményével is  kecsegtetett.  Reméltem,  hogy  ön 
más  tekintetben  sem  követi  az  új  uralkodó 
divatot  s  nem  fog  ugy  polemizálni  velem, 
mint  Erdélyi  Jánost  kivéve  mindazok,  kik  va- 
laha csak  ellenem  írtak.  Csalódtam  s  őszintén 
megvallom,  rosszul  esik,  hogy  ön  Török  Jánost 
utánozza,  nagy  hűhót  csap  s  tulaj  donkép  még 
vitázni  sem  akar,  az  igazságost  játsza,  mégis 
oly  állításokat;  tulajdonit  nekem,  melyeket  nem 
mondottam,  ez  az  amit  legjobban  gyűlölök  iro- 
dalmi vitáinkban,  ez  az  mit  öntől  legkevésbbé 
vártam.  Aztán  az  is  rosszul  esik,  hogy  ön  az  én 
rágalmazóim  közé  áll,  sőt  tovább  megy,  mint 
ezek  s  engem  a  legrosszabb  indulatú  ember- 
nek és  hütelen  magyarnak  szidalmaz.  Mily 
megalázó  szerep  ez  önhöz.  De  ez  az  ön  dolga, 
nem  az  enyém.  Az  én  dolgom  védeni  magam, 
ha  ugyan  rágalmak  ellen  védheti  magát  az 
ember,  összetörni  az  ön  czikkét,  mi  egyéb- 
iránt nem  nagy  mesterség,  s  mindenek  fölött 
oltalmazni  a  szabad  irodalmi  vélemény  jogát, 
melyet  ön  terrorizálni  merészel.  Eljárásomban 
igyekszem  lovagias  lenni.  Egyetlen  betűt  sem 

fogok  Írni,  mi  önre,  mint  szinésznő  férjére  és 
drámairóra  vonatkozhatnék.  Egyedül  csak 
Jókaival,  a  journ alistáv al,  az  idézet  egyik 
Írójával  akarok  számolni,  nem  használva  más 
fegyvert,  mint  azt,  melyet  ön  kezembe  adott. 
Ön  az  e  lapokban  megjelent  Signora  Ris- 
tori  czikkem  miatt  indult  el  keresni  az  igaz- 
ságot s  födözte  föl,  hogy  a  legrosszabb  indu- 
latú ember  vagyok,  míg  ön  önmegtagadó  lé- 
lek, hogy  hütelen  magyar  lettem,  mig  ön 
napról-napra  nagyobb  hazafi.  Ön  egyébiránt 
engem  méltányolni  is  tud,  s  czikkemben 
mindazt,  a  mit  Ristoriról  írtam,  fölöttébb 
magasztalja.  Ettől  megkímélhetett  volna.  Ön 
mint  joumalísta  annyi  gyönge  müvet  dicsért, 
hogy  ítéletére  igen  keveset  lehet  adnom. 
E  gyönge  müveket  bizonyosan  nem  azért  di- 
cséri, mintha  nem  volna  ízlése,  hanem  mert 
jó  embernek  akar  látszani,  ki  mindenkinek 
csak  használni  tud.  Kétkednem  kell,  vajon 
most  nem  azért  dicsér-e  engem,  hogy  igazsá- 
gosnak látszassék,  vajon  nem  azért  magasz- 
talja-e eszemet,  hogy  szivemet  annál  nyomo- 
rultabbnak mutathassa  be  ?  S  mit  tettem  én, 
hogy  ön  a  legnépszerűbb  magyar  író,  a  leg- 
elterjedtebb néplapban,  mely  hasábjait  eddig 
irodalmi  vitáknak  nem  nyitotta  meg,  a  nyo- 
morult és  hazafiatlan  szív  gyalázatának  bé- 
lyegét süsse  reám  ?  Először  azt,  hogy  czikkem 
vége  felé  igy  szólok  :  ((Vajon   lesz-e    oly    ma- 

gyár  színésznő,  ki  Ristorira  szórt  magaszta- 
lásaimért  meg  nem  haragszik  reám?))  Ön  azt 
mondja,  hogy  ez  ((jellemsértő  gúny,  mert  a 
ki  pályatársai  dicséretéért  haragszik,  nem  be- 
csületes ember.))  Én  oly  szigorú  erkölcsbiró 
nem  vagyok,  hogy  önnek  e  véleményében  osz- 
tozzam. Szerintem  az  amolyan  harag  nem  becs- 
telenség, csak  emberi,  csak  művészi  gyönge- 
ség, melyet  nem  tartozunk  kímélni.  De  álljon 
akár  az  ön  véleménye,  akár  az  enyém,  az 
mitsem  változtat  a  dolgon.  Nekem  jogom  volt 
azt  mondani,  a  mit  mondottam,  mert  adatok 
és  élmények  jogosítottak  föl  reá,  melyeket 
ugyan,  nyilvánosan  átallok  elmondani,  de  ön- 
nek —  ha  kívánja  —  magánlevélben  meg- 
írhatok. Épen  azért  e  pontot  illetőleg  a  közön- 
ség előtt  vesztett  perem  van  ön  ellenében  ;  épen 
ezért  teljesítem  az  ön  kívánságát  s  ezennel 
ünnepélyesen  megkövetek  minden  magyar  szí- 
nésznőt s  kinyilatkoztatom,  hogy  ők  nem  ha- 
ragudhattak meg  reám,  csak  legfölebb  moso- 
lyoghattak rajtam,  mint  hóbortos  enthusiastán. 
Menjünk  tovább ;  lássuk,  miféle  bűnt  követtem 
még  el.  Ön  azt  állítja,  miszerint  én  nem  ke- 
vesebbet mondok,  mint  hogy  a  magyar  mű- 
vészek és  a  külföldiek  közt  még  összehason- 
lítást sem  lehet  tenni.  Én  ezt  nem  mondottam. 
Czikkemben  szórói-szóra  ez  áll :  ((De  mit  aka- 
rok én  ?  Ristori  játékát  követelem  a  színész- 
nőinktől ?   Oh    nem !    Egész    Európában    csak 

egy  Ristori  van.  Külföld  színészeivel  akarom 
összehasonlítani  színészeinket  ?  Miért  ne  ?  Ne- 
künk egy  pár  igen  jó  színészünk  és  színésznőnk 
van,  s  nem  egy  vígjáték,  nem  egy  színmű 
fordul  meg  igen  sikerülten  színpadunkon.  Mit 
kívánok  hát  többet  ?  Ugy  félek  a  guny  mosoly  tói, 
hogy  alig  merem  kimondani :  tragédiát.  Hiába 
büszkélkedünk  aranyzott  és  koszorúzott  szín- 
müveinkkel, nekünk  nincs  tragédiánk ;  hiába 
ámítjuk  magunkat,  színészetünkből  a  tragikai 
szellem,  a  pathos  kihalni  készül.))  Azt  teszi-e  ez, 
mint  a  mit  ön  reám  fog  ?  Nem  épen  ellenkezőleg 
azt  teszi-e,  hogy  a  magyar  és  külföldi  színé- 
szek közt  lehet  összehasonlítást  tenni,  ez  ked- 
vezően üt  ki,  mert  nekünk  pár  igen  jó  színé- 
szünk és  színésznőnk  van  s  nem  egy  vígjáték, 
szinmü  fordul  meg  igen  sikerülten  színpadun- 
kon. Nem  azt  mondottam-e,  hogy  csak  tra- 
gédiánk nincs,  hogy  színészeink  csak  a  tra- 
gédiákban gyöngék  és  színészetünkből  ez  a 
tragikai  szellem,  pathosz  is,  mely  eddig  meg- 
volt, kihalni  készül  ?  Vajon  a  berlini  királyi 
színház  színésznőiről  kedvezőbben  nyüatkoz- 
tam-e,  mint  a  míeínkről  ?  A  tragédia  Európa 
legtöbb  fővárosában  többé-kevésbbé  rossz  lá- 
bon áll.  Ez  elismert  dolog.  Vajon  nemzeti 
bűn-e  az,  ha  valaki  azt  rólunk  is  kimondani 
meri,  hivén,  hogy  mindezen  segíteni  lehetne, 
ha  az  illetőkben  több  volna  az  ügyszeretet 
és  komoly  szándék.  Most  már    kérdem    öntől, 

ki  az  igazság  barátjának  hirdeti  magát,  igaz- 
ságos-e irányomban  ?  Most  már  kérdem  öntől, 
hogy  az  indulatok  ama  legrosszabbikából,  a 
legbünösebb  hiúságból,  melyet  nekem  tulaj- 
donit, nincs-e  önben  is  legalább  egy  szemernyi, 
midőn,  hogy  ékes  beszédet  tarthasson,  olcsó 
tapsokat  nyerhessen,  nagy  hazafinak  mutat- 
hassa magát,  nem  pirul  a  más  szavait  elfer- 
díteni ?  Nem  követelem  öntől,  hogy  vissza- 
vonja rám  fogott  állításait.  Megelégszem  azon 
elégtétellel,  hogy  mindezt  szemébe  mondhat- 
tam, hogy  ön  saját  maga  előtt  kénytelen  el- 
ismerni, hogy  méltatlanul  bánt  velem.  És 
most,  mielőtt  tovább  czáfolnám  czikkét  legyen 
szabad  megmagyaráznom  Ristori-féle  czikke- 
met,  melyet  ön  nem  értett  meg,  vagy  nem 
akart  érteni.  Én  Ristorit  jellemezve  és  játé- 
kát bonczolva  némi  eszményképet  akartam 
festeni  színészeink  és  színésznőink  elé  szem- 
ben azon  szerintem  tévfogal makkal,  melyek 
köztük  a  genialitást  és  tanulmányt,  a  tárgyi- 
lagosságot és  felindulást,  s  mindenekfölött  a 
tragikai  stilt  illetőleg  divatoznak.  Mindezt 
igyekeztem  az  aesthetikai  fejtegetés  hangján 
tartani,  a  mennyire  tőlem  telt.  A  mit  a  czikk 
végén  drámaíróink,  színészeink  és  közönsé- 
günkről Írtam,  az  nem  aesthetikai  fejtegetés, 
hanem  humorféle  akart  lenni.  Erőt  vett  raj- 
tam bizonyos  humorhoz  hasonló  hangulat, 
melyet  nem  igyekeztem  elnyomni.  Reméltem, 

hogy  humorban  olvasva  könnyebben  elhihe- 
tők  lesznek  eszméim,  mint  máskép  hittem, 
hogy  ha  sötét  szeszélyeskedésnek  bélyegzem 
meggyőződésemet,  több  joggal  és  kevesebb 
ártalommal  tehetem  nevetségesekké  azon  vá- 
dakat, melyeket  drámairó,  színész  és  közönség 
egymás  és  a  kritika  ellen  szoktak  emelni. 
Hittem,  hogy  a  külföldieskedés  vádja  alól 
valahogy  kimenekülök,  ha  azt  magam  mon- 
dom ki ;  ha  tréfás  megjegyzések  közt  sej- 
tetni engedem,  hogy  a  hazaszeretet  nem  dőre 
bámulása  annak,  a  mink  van  és  a  mink 
nincs  s  nem  is  az  irodalmi  és  művészeti 
dicsőségtől  függ.  Hittem,  hogy  czikkemet 
mindenki  csak  legfeljebb  hóbortnak  fogja  tar- 
tani s  nem  egyszersmind  rossz  akaratúnak  s 
igy  kevesebb  tévedéssel  érezhet  ki  belőle 
némi  igazságot  és  fájdalmat.  Meglehet,  hogy 
humorom  nem  sikerült.  Meglehet,  hogy  a  hu- 
morból irónia,  az  iróniából  sarcasmus  lett. 
Mindez  könnyen  megeshetett.  Hiszen  én  szer- 
kesztettem lapot,  voltam  drámabiráló-válr.szt- 
mányi  tag,  irtam  szinbirálatot,  sokat  vitáztam 
a  drámaírókkal  és  színészekkel,  tőt  még  a 
szinéiznőkkel  is,  kiknek  talán  jobb  les/  va!ii 
udvarolnom.  Tudom,  hogy  minő  nézetek  ural- 
kodnak e  körökben.  Tapasztalataim  Os  élmé- 
nyeim nem  valami  derültek  s  mindig  kedé- 
lyemre nehezülnek,  ha  valami  ide  vonatkozót 
irok.    Hogy    mindezt    nem   tudom    elnyomni. 

nem  tehetek  róla.  Ez  nem  bűn,  csak  emberi, 
csak  kritikusi  gyöngeség,  mely  nem  érdemel 
ugyan  kiméletet,  de  oly  nagy  büntetést  sem, 
mint  a  minőt  ön  reám  ró. 

Öntől,  kit  a  legnagyobb  magyar  humoristá- 
nak tartanak,  mindenesetre  megvártam  volna, 
hogy  ha  nem  méltányolja  is  humoros  kisérlete- 
met,  de  legalább  nem  érti  félre.  Ha  ön  így  szól, 
hozzám :  az  ön  humora  rosszul  sikerült,  aztán 
ily  kényes  kérdésben  nem  szabad  humorizálni, 
önnek  alapos  fejtegetésbe  kellett  volna  bo- 
csátkoznia :  talán  hosszú  fejtegető  czikkel  ál- 
lok elő.  Ha  ön  azt  mondja  nekem :  ön,  a  mint 
nem  eléggé  határozott  beszédéből  sejthető,  a 
tragédiában  az  úgynevezett  nagy  rtil  hive  s  a 
classicisimus  felé  látszik  hajlani,  mig  én  s  a 
szinészek  a  romanticismust  pártoljuk :  talán 
eszmecserébe  bocsátkozhatunk  s  kölcsönösen 
fölvilágosithatjuk  egymást.  Ön  mindezt  nem 
teszi.  Mit  tesz  ?  Nagyon  szánandó  dolgot. 

Eleinte  nem  kétkedik  jóakaratomban,  azt 
hiszi,  hogy  öntudatlan  teszek  rosszat  s  jó  útra 
akar  téritni,  később  mégis  megtagadja  tőlem 
jóakaratomat,  rossz  szivünek  és  hazafiatlannak 
nevez.  Ha  ön  oly  következetesen  viszi  ki  leg- 
újabb regényében  jellemeit,  mint  e  rövid 
czikkében  azon  szerepet,  mit  eljátszani  jónak 
vélt:  akkor  ön  aligha  derekabb  regényiró, 
mint  polemikus.  Legyen  ön  eziránt  mindig 
figyelemmel,    mert    akadnak    oly    olvasók    is. 

kik  az  ilyesmit  észreveszik,  a  nélkül^  hogy 
rossz  szivüek  és  hazafiatlanok  akarnának 
lenni.  Ezután  neki  fog  ön  s  erős  szinekkel 
festi  azon  borzasztó  jövendőt,  mit  czikkem 
szinészettinkre  nézve  okvetlen  elő  fog  idézni, 
mi  sem  több,  sem  kevesebb,  mint  hogy  a  szi- 
nészek  és  színésznők  odahagyják  a  szinházat, 
a  czirkuszba  szegődnek,  vagy  a  szinháznál  ma- 
radnak s  nem  fognak  igyekezni,  a  közönség  is 
circusba  megy,  vagy  az  is  otthon  marad,  a 
drámaírók  pedig  nem  irnak  ^több  tragédiát, 
hanem  csinálnak  kalendáriumot.  Ön,  mint 
egyik  beszédéből  kitetszik,  hisz  a  mozgóasztal 
jóslatában,  bizonyos  titkos  hatalomban,  me- 
lyet asztal-  vagy  asztrálszellemnek  nevez.  Al- 
kalmasint ez  súghatta  önnek  ezt  a  borzasztó 
jóslatot.  Az  én  költőietlen,  elfásult  lelkem 
nem  tud  hinni  sem  az  asztrálszellemben,  sem 
jóslatában.  Hígye  meg  ön,  hogy  nem  vagyok 
oly  népszerű  iró,  sem  annyira  tekintély,  hogy 
ennyi  katastrophát  idézhetnék  elő.  Nekem  so- 
kan mondották  már,  hogy  ne  irjak  bírálato- 
kat, mert  azokat  senki  sem  olvassa.  Az  irók 
és  színészek  közül  a  legtöbben  hol  nyiltan, 
hol  elburkolva,  nem  egyszer  adták  tudtomra, 
hogy  feljebb  érzik  magokat,  mintsem  pedáns 
és  epés  czikkeimet  csak  olvasásra  is  méltat- 
nák. Oly  czikk,  melyet  kevesen  olvasnak,  nem 
lehet  nagy  hatású.  De  ha  mégis  az  ön  asztrál- 
szellemének  igaza  volna,  ha  csakugyan   mind 


MÉG   EGYSZER    RISTORI.  177 

beteljesednék  az,  a  mit  mond,  ha  a  színészek 
vagy  a  színésznők  közül  valamelyik,  kiket  ön 
martyrokként  jellemez,  megunná  a  martyrsá- 
got  s  az  elég  tisztességes  fizetést,  és  kötél- 
tánczosnak  állana  be ;  ha  a  közönség,  mely 
ön  szerint  tudja  hazafi  kötelességét,  kezdene 
kímaradozni  a  drámai  előadásokból :  akkor 
tüstént  haza  megyek,  beállok  színésznek,  min- 
den szerepet  eljátszom,  még  a  nőieket  is,  mi- 
után leggeniálisabb  költőink  egyike,  Lisznyay 
egyik  tankölteményében  bebizonyította  kis* 
asszonyságomat;  akkor  kiállók  a  színház  csar- 
nokába s  megengedem  a  Magyar  Sajtó  szer- 
kesztőjének, hogy  azzal  a  nagy  bottal,  a  mely- 
lyel  a  Tenger  és  Szerelem  hullámai  adatása- 
kor  oly  viharosan  szokott  dörömbölni,  halálra 
verjen.  A  drámaíróknak  nem  tudom,  miként 
adjunk  elégtételt;  ők  czikkem  előtt  is  csinál- 
tak kalendáriumot  s  talán  nem  kevesebb,  fá- 
radtsággal, mint  drámát.  Hadd  ne  panaszol- 
hassanak ezek  is  reám.  Ha  valamelyik  közti- 
lök miattam  mond  le  a  tragédiáról,  én  fogom 
pótolni  helyét.  Előveszem  a  franczia  drámá- 
kat, innen  is  kivágok  egy  jelenést,  amonnan 
is ;  tanulmányozom  az  avar  és  csuvasz  mytho- 
logiát  s  magam  is  toldok  hozzá  valamit;  tör- 
téneteinkből kikeresem  a  nagy  neveket  és 
személyeimre  aggatom,  írok  tragoediát  minden 
héten  egyet.  Merjen  aztán  valaki  engem  meg- 
bírálni, akár  mint  színészt,  akár  mint  dráma- 

irót !  Tudom,  hogy  kiáltani  fogom,  ne  bántsatok 
ti  hazaárulók,  mert  én  vagyok  a  nemzet,  a  haza. 
De  én  csak  gyermekeskedem,  mondhatja  ön, 
mig  ön  komoly  és  elkeseredett,  mint  az  utolsó 
Ítélet.  Miért  nem  egyszersmind  oly  igazságos 
is  ?  Ön  néhány  vonással  szinészetünk  és  drá- 
mánk fejlődését  rajzolva,  érinti  azon  balkörül- 
ményeket, melyeken  csak  a  legkitartóbb  lel- 
kesülés tudott  győzedelmeskedni,  a  mi  elvégre 
is  egy  előre  haladó  intézetet  alapitott,  melynek 
most  vannak  művészei,  költői  és  közönsége, 
kik  ugy,  a  hogy  meg  vannak  elégedve  egymás- 
sal. Senki  sem  hirdeti  jobban  nálamnál  a  hazai 
művészet  és  irodalom  iránti  lelkesülést  s  épen 
az  esik  rosszul  nekem,  hogy  azt  a  szinészek 
és  drámaírók  többet  hordozzák  ajkukon,  mint 
szivükben.  Én  nem  vagyok  megelégedve  se 
a  drámaírókkal,  se  a  színészekkel,  se  a  közön- 
séggel, mert  ők  nagyon  is  meg  vannak  elé- 
gedve önmagokkal ;  mert  szeretném,  hogy 
jobban  meg  lehetnénk  elégedve  egymással. 
Elismerem,  hogy  Nemzeti  Színházunk  sok  te- 
kintetben előre  halad,  de  az  előhaladást  tra- 
gédiáinkra nézve  tagadom.  Ne  hígye  ön, 
hogy  azon  elfogultak  közé  tartozom,  kik  az 
ujabb  irodalomban  csak  hanyatlást  látnak.  Én 
voltam  az,  ki  az  ujabb  irodalomért  nem  rég 
lándsát  törtem,  kikelve  Toldy  ellen,  ki  erről 
csaknem  megvetőleg  nyilatkozott;  senkinek 
nincs  több  hite  irodalmunk    jövőjében,    mint 

nekem,  ha  nem  bámulom  is  múltját  és  jele- 
nét annyira,  mint  sokan.  Szerintem  irodalmunk 
a  közelebbi  hat  év  alatt  is  nagy  haladást  tett 
a  történetírás  mezején  éppen  ugy,  mint  a  re- 
gény, eposz,  ballada  terén,  sőt  még  a  kritiká- 
ban és  stilben  is.  A  tragédiáról  mindezt  nem 
mondhatom.  Vessen  ön  egy  vizsgáló  pillantást 
tragédiánkra  1830-től  mostanig,  s  igazat  fog 
nekem  adni. 

Minő  képet  tár  elénk  tragédiánk  1830  40-ig  ? 
Ez  években  minden  költő  tömegestül  tódult 
e  térre,  s  az  akadémia  jutalmakkal  élesztette 
a  lelkesülést.  E  költők  tiszteletet  érdemelnek, 
ők  legalább  akartak  tragédiát  irni  s  hitték, 
hogy  a  tragédiának  is  költői  műnek  kell 
lennie.  A  verselésre,  dictióra,  nyelvre  nagy  gon- 
dot fordítottak,  de  közülök  senki  sem  volt  sok 
drámai  tehetséggel  megáldva.  Nyel  vök  inkább 
volt  lyrai,  mint  drámai ;  kevéssé  értették  a 
drámai  cselekvény  szerkezetét;  nem  birtak 
jellemeket  alkotni  s  alapeszméjökből  hiányzott 
e  valóban  tragikai  elem.  Müveik  napjaikban 
csaknem  elfeledvék.  Azonban  kísérleteikben 
nem  voltak  nyomnélküliek.  Utat  törtek  s  a 
drámai  nyelv  kifejlődésének  első  stádiumát 
küzdöttek  át.  Katona  Bánk  Bán- ja  az  egyet- 
len magyar  tragédia,  melynek,  fájdalom,  le 
kellett  tűnni  színpadunkról,  s  melyet  még 
sokáig  nem  nevezhetünk  egészen  magunkénak, 
nem  e  korból    való.  Ez    azon    korból    maradt 

reánk,  melyről  ön  elég  gondatlanul  a  többek 
közt  azt  is  Írja,  hogy  nyelvünk  a  néptől  el 
volt  rontva  s  a  tragédiára  nem  kínálkozott 
méltó  tárgy.  Katona  elszigetelten  áll  szin- 
irodalmunkban  elődök  és  utódok  nélkül. 
Egyedül  ő  az  tragédiaköltőink  közt,  ki  mély 
pillantást  vetett  történeteinkbe,  ki  jellemeket 
s  mi  több,  magyar  jellemeket  tudott  alkotni 
s  compositiójában  a  tragikum  magasságáig 
emelkedett.  Müvének  viszontagságaiban  tanul- 
ság és  szigor  rejlik.  Ha  van  hazánkban  valódi 
költő,  ki  ezért  elkeseredni  tud,  mert  a  közön- 
ség és  kritika  előtt  nem  bir  népszerűségre 
vergődni  s  hütelen  akar  lenni  önmagához, 
gondoljon  Katonára,  kinek  müvét  a  kritikusok 
számba  sem  vették,  a  közönség  hidegen  fo- 
gadta, mégis  harmincz  év  alatt  lassan-lassan 
egyetlen  müvével  az  egyetlen  és  ünnepelt 
magyar  tragédia  költőjévé  lőn  —  gondoljon 
mondom  Katonára  és  dolgozzék  tovább. 

S  mit  látunk  1840— 1848-ig?  A  lyrai,  epikai 
költők  és  regényírók  visszavonulnak  a  tra- 
gédiától, hol  nem  termett  számukra  babér. 
Mások  foglalják  el  a  tért,  kik  már  azelőtt  is 
tettek  kísérleteket  e  téren  és  több  sikerrel. 
Ez  évek  nevezetesebb  tragédiáit  majd  mind 
színészek  írták,  kik  kevesebb  gondot  fordítot- 
tak ugyan  a  dictióra  és  nyelvre,  de  felhasz- 
nálván színpadi  tapasztalataikat,  annál  jobban 
értették  a  cselekvény  szerkezetét;  nem  alkot- 


MÉG    EGYSZER    RISTORT.  l8l 

tak  ugyan  jellemeket,  de  ismervén  a  színészek 
egyéniségét,  tudtak  szerepet  irni ;  nem  hatot- 
tak ugyan  a  tragikai  összeütközések  erejével, 
de  kitanulván  a  közönség  gyöngéit,  a  szin- 
padi  csinyekben  nagy  ügyességet  fejtettek  ki. 
E  müvek  sem  tragédiák  a  szó  valódi  értelmé- 
ben, de  tiszteletet  érdemelnek,  mert  tragé- 
diánkat tovább  vitték  s  a  fejlődés  ez  ujabb 
stádiumát  küzdöttek  át.  A  Szigligeti  és  Czakó 
müveit  értem ;  Szigligetinek  természetesen 
csak  tragédiáit,  mert  népszinmüvei,  vígjátékai, 
bohózatai  egészen  más  szempont  alá  esnek. 

Ez  évek  törekvése  és  küzdelme  után  mu- 
tatkozik-e most  egy  ujabb,  mely  akár  aesthe- 
tikai,  akár  irodalomtörténeti  tekintetben  any- 
nyira  tiszteletreméltó  volna,  mint  emezek? 
Haladt-e  azóta  tragédiánk !  Nyert-e  ujabb  len- 
dületet bármely  oldalról  ?  Tesznek-e  azóta 
költőink  mélyebb  történeti  tanulmányokat  ?  Ki- 
sérik-e a  tragikait  a  szabad  akarat  és  szen- 
vedély amaz  összeütközésébe  az  erkölcsi  vi- 
lágrenddel, mi  nélkül  nincs  tragoedia?  Nem 
elődeink  színpadi  csínyeit  használgatják-e  ? 
Lehet-e  verseknek  nevezni  úgynevezett'  gyö- 
nyörű jambusaikat,  szavalatosabb  és  drá- 
maibb-e prózájuk  ?  E  kérdésekre  feleljen 
ön  s  mielőtt  felelne,  tudja  meg,  hogy  én 
nem  a  lángeszek  remekmüveit  követelem  tra- 
gédia-költőinktől, csak  a  komoly  törekvést, 
csak  a  hitet  a    tragédiában.  Ez    az,    a    mivel 

czikkembeii  vádoltam   őket;    ez    az,    a    mivel 
most  is  vádolom. 

Lássuk  most  szinészetünk  tragikai  oldalát; 
mert  én  czikkemben  csak  erről  szóltam.  Mel- 
lőzve azon  tiszteletreméltó  törekvéseket,  me- 
lyeket jobb  szinészeink,  különösen  a  Nemzeti 
Szinház  megnyitása  óta  e  tekintetben  kifej e- 
tettek  ;  mellőzve  kritikánknak  azt  a  különös  el- 
járását, hogy  a  szinfalszaggatással  együtt  a 
pathost  is  üldözte  és  művészi  nyugodtság  örve 
alatt  a  hidegséget  tette  uralkodóvá  tragé- 
diánkban, egyedül  csak  a  jelenre  szorítkozom. 
Még  egyszer  mondom,  hogy  szinészeinkről, 
csak  mint  tragikai  szinészekről  akarok  szólani, 
mert  különösebben  csak  e  tekintetben  isme- 
rem el  őket  olyanoknak,  minőknek  magokat 
hiszik,  mert  csak  e  tekintetaen  látok  előre- 
haladás helyett  hanyatlást.  Mindezt  azért  is- 
métlem annyiszor,  hogy  még  az  se  érthessen 
félre,  ki  elfogultsággal  olvassa  soraimat.  Az- 
tán azt  sem  szeretném,  ha  már  az  egész  szi- 
nész  és  drámairóvilág  haragját  magamra  von- 
tam, hogy  az  öreg  Szentpétery  is  meghara- 
gudjék reám.  Neki  sok  hálával  tartozom.  Nem 
tudom,  fogok-e  látni  valaha  oly  Falstaífot  s 
nagybácsikat,  mint  ő ;  nem  is  említve  a  régi 
jó  táblabirákat,  kiknek  ő  talán  utolsó  képvi- 
selője szinpadunkon.  Én  őt  jelenleg  a  legna- 
gyobb magyar  színésznek  tartom,  de  gyönge 
tragikusnak.  Nem  hiszem,  hogy  e  nyilatkoza- 

tómat  ő  is  nemzeti  bűnnek  tartsa.  De  Istenem  ! 
miféle  nemzeti  btin  van  abban,  ha  tovább  me- 
gyek s  azt  mondom,  hogy  Jókainé  jeles  szi- 
nésznő,  de  igen  szép  tragikai  tehetsége  kife- 
jezésére sokat  elmulasztott  s  az  ujabb  időben 
nem  annyira  lelkesül  szerepeiért,  mint  elha- 
nyagolja azokat;  hogy  Egressy  Gábor,  a 
mennyit  használt  igen  dicsérendő  fáradozásai- 
val tragédiánknak,  épen  annyit  ártott  ferde- 
ségeivel,  melyeket  mint  genialitásokat  utánoz- 
nak pályatársai,  különösen  hetykén  pattogó, 
különczködve  megszaggatott  s  a  tragédiához 
oly  méltatlan  szavalatával,  melyet  a  tragikai 
szavalat  példányául  tűzött  ki  kritikánk;  hogy 
Komlóssy  Ida,  bármennyire  méltánylandó  né- 
mely vígjátékban  és  színműben,  a  tragédiában  a 
fájdalmat  kínlódással  fejezi  ki  és  szavalatában 
valami  kellemetlen  éneklést  érzésnek  hisz ; 
hogy  Bulyovszkyné,  kinek  érdemeit  és  erélyét 
én  ismertem  el  leginkább,  bármennyire  jeles 
á  vígjátékban  és  színműben,  a  tragédiában  még 
csak  most  tesz  némi  sikerültebb  kísérleteket; 
hogy  az  ujabb  színészek  közt,  bár  némely 
szerepben  sok  élvezhetőt  nyújtanak,  nincs 
tragikai  tehetség,  sőt  hiányzik  bennök  a  ko- 
molyabb idetörekvés  is.  S  mondottam-e  töb- 
bet abban  a  bűnös  czikkben,  mint  ezt,  midőn  azt 
mondám,  hogy  színészetünkből  a  tragikai  szel- 
lem és  pathosz  kihalni  készül  ?  Nincs-e  iga- 
zam ?  Jobb  tragikai  színészeink  egy  része  nem 

halt-e  meg,  vagy  nem  lépett-e  le  a  színpadról, 
mig  a  másik  rész  babárain  nyugszik,  vag^^ 
ferdeségeiben  tesz  előhaladást?  S  van-e  az 
ujabb  szinészi  nemzedékben  törekvés :  emelni 
a  tragédiát  ?  A  természetesség  és  művészi 
nyugodtság  nevében  nem  józanon,  jámborul 
és  hidegen  rajzolják-e  a  viharos  szenvedélye- 
ket? Igyekeznek-e  a  szavalatban  megállapí- 
tani némi  emelkedettséget,  némi  tragikai  stilt  ? 
Ne  értsen  ön  félre.  Nem  kivánom,  hogy  szí- 
nészeink az  olasz,  franczia,  angol,  német  szí- 
nészeket utánozzák ;  ne  utánozzanak  senkit, 
de  tanuljanak  mindeniktől,  de  gondolkozzanak 
és  lássák  át,  hogy  tragédiánk  szánandó  álla- 
potban van.  Először  is  győződjenek  meg  ar- 
ról, hogy  ha  a  költő  kothurnust  huz,  a  szí- 
nésznek is  azt  kell  húznia ;  hogy  ha  a  költő 
rhytmusos  nyelven  ír,  a  szavalat  sem  lehet 
társalgás.  Aztán  felhasználván  elődeik  téve- 
déseit és  vívmányait,  igyekezzenek  nyelvünk 
és  nemzeti  jellemtinkhez  képest  némi  tragikai 
stílt  megalapítani,  a  mennyire  azt  tragédiánk 
s  nagyrészt  gyönge  fordításaink  engedik. 
Ugyanezt  mondom  a  kritikusoknak  is ;  ugyan- 
ezt mondom  magamnak  is,  s  ha  körülményeim 
engedik,  bizonyosan  nem  mulasztom  el  egy  pár 
gondolattal  járulni  ide.  Ezt  az  aggodalmat,  ezt  a 
vágyat  akartam  én  humorba  olvasztva  Ristorí- 
féle  czikkemben  kifejezni.  Mondja  meg  ön, 
igaz    lelkére,    nemzeti    bün-e    ez  ?     Meglehet, 

hogy  humorom  csak  gtiny  volt.  Nem  búsulok 
rajta.  Az  a  szertelen  és  üres  fenhéjázás,  mely 
e  pontot  illetőleg  színészeink  és  drámairóink 
közt  uralkodik,  nem  érdemel  egyebet.  Azon- 
ban a  gúny  mellett  volt  még  czikkemben 
egyéb  is.  Ha  ön  az  egyebet  nem  értette ;  akkor 
vagy  eszében  vagy  szivében  kételkednem  kell, 
Tessék  választani. 

íme  bűneim  egy  része.  Lássuk  még  mivel 
vádol  ön  ?  Valami  olyasmit  mond,  hogy  nem 
szégyellem  világfájdalommal  mentegetőzni.  Én 
sohasem  mondtam,  mint  kritikus,  hogy  világ- 
fájdalmas vagyok.  Abban  a  czikkemben  csak 
ennyit  mondtam :  ((.de  talán  csak  én  látok  ily 
sötéten))  s  ez  némi  humoros  gyöngédség  akart 
lenni  színészeink  és  drámairóink  irányában. 
Török  János  egyik  kritikusa  fogta  reám  a  világ- 
fájdalmat, mert  aestetikai  elveket  és  irodalmi 
Ízlést  kívántam  tőlük,  a  mi  máig  is  hiányzik  be- 
lőlük ;  mert  pártosságaikat  és  következetlensé- 
geiket hánytam  szemökre,  mire  a  mai  napig 
sem  feleltek.  A  mint  ön  Török  Jánost  utá- 
nozza, bizonyosan  önt  is  fogja  utánozni  más ; 
azért  jelen  és  jövendőbeli  vádlóimat  utasítom 
a  legújabb  lyrai  költőinkről  irt  czikkemre, 
hol  a  világfájdalom  ellen  írtam,  s  annyiban  a 
legnyomósabban,  a  mennyiben  a  zeszmét  fel- 
bonczolni  és  értelmezni  is  törekvém,  a  mit  ma- 
gyar irodalomban  előttem  senki  sem  tett. 

A  mit  ön  szerencsémről,    boldogságomról,  a 

világ  iránti  hálátlanságomról  mond,  mint 
magán  dolgokat  mellőzöm,  de  czikkének  vé- 
gét szórói-szóra  ide  igtatom,  hogy  olvassák, 
kik  még  nem  olvasták,  minő  eszközökkel  va- 
dászsza  a  népszerűséget  oly  iró,  ki  különben 
is  elég  népszerű. 

((Honnét  hát  az  a  nagy  világgyűlölet  — 
monda  ön  melynek  egy  királyságot  kell 
megenni,  hogy  étvágyát  elverje  ?  Azt  is  meg- 
mondom én.  Nem  világgyűlölet,  nem  önmeg- 
hasonlás  az,  a  mi  az  én  tisztelt  barátomat 
aludni  nem  hagyja,  hanem  az  ((önteltség.)) 
Kicsinynek  találja  ön  azt  a  szerepet,  a  mire 
egy  magyar  költő  hivatva  van  (a  mint  hogy 
kicsiny  is  az) :  morzsát-morzsára  hordani  egy 
nagy  hangyabolyhoz,  melynek  nemzeti  iroda- 
lom a  neve  s  nevezetesebb  szerepet  lát  abban, 
hogy  e  hangyabolyt  széjj  elrúgj  a.  Mint  nagyon 
fárasztó  és  dicstelen  pálya  áll  előtte  az,  a  me- 
lyen mi  járunk,  szerény  irodalmi  napszámosok, 
a  kik  gyenge  szóval  két-három  embernek  da- 
lolgatunk nemzeti  nagyságról,  önérzetről,  balga 
reményekről  és  sokkal  messzehangzóbb  szó- 
nak találja  azt  a  gunykaczajt,  mely  ezt  a 
jámbor  működést  a  külföld  magasából  lecsu- 
folja.  A  minden  emberi  indulatok  legrosszabbika 
az,  tisztelt  barátom  :  a  gonosz  hiúság,  mely 
"világfájdalom))  álnév  alatt  fészkelte  be  ma- 
gát egy  gyanútalan  becsületes  ifjú   szivébe. 

Mi  is  régen  megjöttünk  onnan      -    Berlinig 

sem  voltunk  érte  —  a  hol  megtanultuk,  hogy 
a  magyar  nemzet  kicsiny  nemzet,  hogy 
a  magyar  nemzet  költői  és  művészei  bizony 
kicsiny  költők  és  művészek;  hogy  a  magyar 
nemzet  költőinek  és  művészeinek  dicsősége 
bizony  kicsiny  dicsőség ;  de  mi  azért  szeretűnk 
parányi  nép  apró  költői  lenni,  s  meg  va- 
gyunk elégedve  azzal  a  kis  szereppel,  melyre 
hivatva  voltunk,  ha  azt  be  tudtuk  tölteni,  s 
kérünk  titeket  is,  nagyon  tisztelt  barátaim, 
hogy  ha  egyszer  visszajöttök  közénk  azért, 
hogy  irói  asztaloknál  jobban  is  éltetek,  ne 
szégyeneijetek  ismét  közénk  ülni  s  ne  pirul- 
jatok a  mi  szegénységünk  miatt.)) 

Minő  beszéd  az,  hogy  én  megvetem  a  ma- 
gyar iró  szerepét,  midőn  én  is  magyar  iró 
lennék,  ha  volnék ;  midőn  minden  évben  én  is 
Írogatok  valamit,  s  egy  év  óta  kizáróan  iro- 
dalmunk egyik  elhagyottabb  ágát,  a  kritikát 
művelgetem,  ha  nem  is  sikerrel,  de  nem  min 
den  kellemetlenség  nélkül  ?  Hogy  a  magyar 
nemzet  kicsiny  nemzet,  a  magyar  dicsőség 
nem  méltó  a  fáradtságra :  én  ilyen  értelem 
nélküli  és  sületlen  dolgot  soha  sem  mondot- 
tam. Hogy  Íróink  némelyikéről  minő  véle- 
ménynyel vagyok  :  megmutattam  Petőfi,  Arany, 
Kemény,  Tompáról  irván,  kiknek  teljesebb 
igazságot  akartam  szolgáltatni,  mint  előttem 
mások,  s  hol  önt  is,  kinek  műveit  egyébiránt 
tüzetesen  sohasem  bíráltam,  védelmezem  egyik 

méltatlan  megtámadója  ellen.  Hogy  a  nem- 
zeti önérzet  szentséges  alkatrésze  volna  a  szí- 
nészek és  drámaírók  bámulása,  azt  kereken 
és  minden  indokolás  nélkül  tagadom.  Hogy  a 
legrosszabb  indulatú  ember  és  hazafiatlan 
szívű  vagyok:  erre  önérzetem,  mit  ön  büszke- 
ségnek is  nevezhet,  tilt  többet  felelnem  annál, 
mint  a  mennyit  eszméim  védelmére  mondot- 
tam. Hígye  ön  s  ön  után  bárki  rólam  azt,  a 
mi  tetszik,  azzal  én  se  jobb,  se  rosszabb 
ember  nem  leszek,  mint  a  minő  azelőtt  vol- 
tam. Hogy  ön  a  magyar  közönséget  egy-két 
embernek  mondja,  megvallom,  nem  értem. 
Egy-két  ember  csekély  szám,  hát  azon  tiz- 
tizenkétezer  ember,  kik  a  Vasárnapi  Ujság-ra. 
előfizetnek,  melynek  ön  fődolgozótársa  ?  Hát 
azon  olvasók,  kik  az  ön  regényeit  két  csekély 
kiadásban  is  elkapkodják  ?  Ne  gondolja,  hogy 
hízelegni  akarok  a  közönségnek,  soha  sem 
tettem,  s  ezután  sem  fogom.  Én  épen  olyan 
nevetségesnek  találom,  midőn  közönségünk 
azzal,  hogy  egy  kis  élénkebb  részvétet  mutat 
művészetünk  és  irodalmunk  iránt,  ha  félig  tel- 
jesiti annyiszor  elmulasztott  kötelességét,  fen- 
nen dicsekszik :  mint  a  midőn  íróink  néme- 
lyike nagy  képpel  kiáll  s  untalan  részvétlen- 
ségről panaszkodik,  nem  is  kétkedve,  vajon 
megérdemli-e  az  annyira  követelt  részvétet? 
Nem  önre  czélzok,  ön  valóban  megérdemli 
mind  kitűnő  tehetségénél,  mind  nagy  munkás- 

ságánál  fogva,  hanem  azon  nem  épen  jogos 
sápitozókra,  kiknek  czikornyáit  ön  is  eltanulta. 
Egyébiránt  ön  ezt  nem  először  teszi.  Emlék- 
szem, midőn  még  egyszer  igy  kiáltott  föl  a 
Vasárnapi  Ujsdg-hsin:  ((Nem  tudom  menjek-e 
ez  utón  (tudniillik  az  iróin)  vagy  megforduljak, 
felkeressem  az  ősi  barázdákat  és  szántsak  és 
vessek  ?»  És  mégis  ön  leczkéz  engem,  miért 
vádolom  részvétlenséggel  a  közönséget,  holott 
én  sem  többet,  sem  kevesebbet  nem  mondot- 
tam közönségünkről,  mint  azt,  hogy  a  tragé- 
diát inkább  dicséri  és  unja,  mint  nézi  és  él- 
vezi, s  ezt  mint  nem  épen  dicsérendő  tulaj- 
donságát újra  bátor  vagyok  érinteni. 

Minő  hosszan,  pedáns  módon  és  unalmasan 
polemizálok  —  mondhatja  ön  —  pedig  tulaj- 
donkép csak  most  akarok  szólni  arról,  a 
mi  fontos,  pedig  tulaj  donkép  most  akarok 
még  pedáns  és  unalmas  lenni.  Ön  polémiájá- 
ban ellenem  oly  eljárást  követ,  mely  ellen  a 
legerélyesebben  tiltakoznom  kell.  Ön  eljárása 
lehetlenné  akarja  tenni  a  kritikát,  terrorizálni 
a  szabad  vélemény  jogát  az  által,  hogy  mind- 
azokra, kik  önnel  művészi  és  irodalmi  dolgokban 
nem  egy  véleményen  vannak,  vita  és  czáfolat 
fejében  a  hazafiatlanság  bélyegét  süti.  Nem 
égeti  homlokomat  e  bélyeg,  de  itt  benn  fáj  va- 
lami, hiszen  nekem  is  van  szivem,  vagy  leg- 
alább volt  azelőtt  hat-hét  évekkel. 

Oh  irodalom,    hazám    irodalma,    mire    való 

vagy  te  ?  Arra-e,  hogy  egy  pár  forintot  juttass 
nekünk,  egy  pár  nő  vagy  kisasszonyka  kegyébe 
segits,  arczképeinkkel  ajándékozz  meg  s  fenhé- 
jázó  életrajzokkal,  sületlen  magasztalásokkal, 
örvendeztess  bennünket  ?  Akkor  én  hátat  for- 
dítok neked  örökre  és  benned  senki  üzletét, 
mulatságát  nem  háborgatom. 

De  ha  te  a  nemzeti  miveltség  zászlaját  lo- 
bogtatod, akkor  engedjék  meg  nekem  a  te 
istened  és  vezéreid,  hogy  én  is  küzdj  em  e 
szent  zászló  alatt  a  magam  módja  szerint, 
bármily  ügyetlenül,  akkor  engedjék  meg,  hogy 
én  is  elmondhassam  a  haditanácsban  nézetei- 
met, aggodalmaimat,  fájdalmaimat,  ha  mind- 
járt ostobák  és  nevetségesek  is  azok,  bármily 
bizarr  és  durva  nyelven,  a  mint  nekem  az 
Isten  adta.  De  hová  tévedtem  ?  Hiszen  nekem 
ellágyulás  és  könyörgés  helyett  a  legerélye- 
sebben  tiltakoznom  kell.  Tehát  ezennel  tilta- 
kozom az  ellen,  hogy  a  hazában  bárkinek  joga 
volna  engem  rossz  hazafinak  nevezni  azért, 
mert  az  irodalmi  és  művészi  dolgokban  más- 
kép gondolkozom,  mint  ő  ;  hogy  bárkinek  több 
joga  lehetne  irányomban  e  tekintetben,  mint 
véleményemet  megczáfolni,  összetörni,  nevet- 
ségessé tenni,  ugy,  a  mint  neki  tetszik.  Jól 
tudom,  hogy  tiltakozásomnak  csak  annyi  ered- 
ménye lesz,  mint  a  régi  jó  táblabirákénak, 
kik  mindig  tiltakoztak  és  jegyzőkönyvbe  té- 
tették jogaik  sérelmét.  De  annak  is    megvolt, 

ennek  is  meg  van  az  a  haszna,  hogy  az  em- 
ber kibeszéli  magát.  Egyébiránt  tudja  meg  ön 
s  mindenki,  a  kit  illet,  hogy  ha  milliószor  hir- 
detik is  hazafiatlanságomat,  ha  minden  jogta- 
lan utat  elkövetnek  is  irói  függetlenségem  csök- 
kentésére :  az  nem  fog  engem  visszatartóztatni 
attól  soha,  hogy  véleményemet,  meggyőződé- 
semet az  irodalmi  dolgokban  szabadon  és  füg- 
getlenül ki  ne  mondjam.  És  ide  nem  kell  va- 
lami nagy  lelki  erő,  csak  egy  kis  kötelesség- 
érzet, a  mennyi  az  utczaseprőnek  is  van,  ha 
hivatásáról  tart  valamit. 


Berlin,  1856  január  30-án. 

Későre  kaptam  meg  a  Magyar  Sajtó  149-ik 
számát,  melyben  ön  Signora  Ristori  czimű  czik- 
kemet  megtámadja.  Ez  az  oka,  hogy  felele- 
temmel csaknem  elkéstem.  Nem  baj.  Néhány 
czikkére  teendő  megjegyzésem  most  se  fölös- 
leges, s  fölhívásom,  a  melyet  önhöz  intézek, 
még  most  is  teljesíthető. 

Az  ön  czikke,  pár  indokolatlan  állítás  s  né- 
hány alkalmasint  szerepeiből  emlékében  ma- 
radt dagályos  phrásison  kívül,  nem  foglal 
magában  egyebet,  mint  a  már  mástól  reám 
kimondott  hazafiatlanság  vádját.  E  kényelmes 
és  népszerű  vád  mindenütt  divatos,  de  sehol 
se  annyira,  mint  nálunk,  a  minek,  fájdalom, 
megvan  a  maga  igen  természetes  oka.  Angol- 
országban nem  egy  journalista  vádolja  Dickenst 
és  Thackerayt  hazafiatlansággal.  Miért  ?   Mert 

*  Vita  Egressy  Gáborral. 

kiméletlentil  leplezgetik  föl  az  angol  társada- 
lom sebeit.  Én  végtelenül  kevesebbet  tettem, 
csak  színészeink  hanyagsága,  tragédiaköltőink 
könnyelműsége  s  közönségünk  philister  hajla- 
mai fölött  humorizáltam  s  önök  mégis  oly  ér- 
demet tulajdonítanak  nekem,  a  minővel  e  két 
nagy  regényíró  bír. 

Ezután  nem  fogok  többé  vitatkozni  e  vád 
ellen,  sőt  úgy  fogom  venni,  mint  bókot.  Való- 
ban kezdek  büszke  lenni  az  önöktől  reám 
ruházott  hazafiatlan  czímre,  ha  elgondolom, 
hogy  kit  neveznek  önök  hazafias  kritikusnak. 
Önök  szerint  —  legalább  beszédeik  és  tapasz- 
talataim után  azt  kell  sejtenem  —  az  a  hazafi 
kritikus,  a  ki  fejtegetés  és  bírálat  helyett  üres 
phrásisokat  farag;  leplezi  fogyatkozásainkat, 
mégis  előhaladásunkban  remél,  kérkedőn  hir- 
deti dicsősségünket  s  a  tehetséget  a  nem 
tehetséggel,  az  érdemet  a  nyegleséggel  egy 
sorba  helyezi ;  rosszakaratnak  hirdeti  az  elvek 
jogos  szenvedélyét  s  a  magánérdekek  szenve- 
délyének hódol,  tekintélyt  követel,  épen  oly 
pártos,  mint  következetlen,  untalan  a  haza 
nevét  koptatja  s  azt  hiszi,  hogy  ezáltal  már 
szolgálta  is.  Idézzek-e  adatokat?  Ezelőtt  egy 
évvel  idéztem  eleget,  noha  csak  egyetlen  lap- 
ból, ha  kívánják,  idézni  fogok  többet  és  tíz- 
annyit. Én  ennek  a  kritikának  határozott  és 
kérlelhetetlen  ellensége  vagyok,  mert  nevet- 
ségessé tesz  bennünket  az  idegenek  előtt ;  mert 

nem  termékenyíti  az  irodalmat ;  mert  eszme- 
zavart idéz  elő ;  mert  lehangolja  a  becsvágyat ; 
mert  hizeleg  a  hiúság  szeszélyeinek ;  mert  föl- 
bátorítja a  könnyelműséget  és  hanyagságot. 

Van-e  szükség  kritikusra  vagy  nincs  ?  ez  oly 
kérdés,  mely  irodalmunkban  újra  föllátszik 
merülni.  Elég  szégyen,  hogy  e  kérdésről  még 
most  is  vitáznunk  kell,  miután  oly  kritikusaink 
voltak,  mint  Kazinczy,  Kölcsey,  Bajza,  Erdélyi, 
s  munkálkodásaik  oly  jótékony  hatását  mu- 
tatják föl  irodalmi  évkönyveink.  Részemről 
nem  vitázok  s  utasítok  minden  írót  s  olvasót 
irodalmunk  multj  ára.  Vigasztalásul  mégis  mond- 
hatók mindenkinek  annyit,  hogy  a  kritikus 
nagy  költőt  és  művészt  épen  úgy  nem  terem- 
tett soha,  mint  nem  tudott  elnyomni.  A  nagy 
költő  és  művész,  azon  a  nagy  befolyáson  kí- 
vül, melyet  kora  gyakorol  reá,  mindig  maga 
teremti  magát,  ha  van  elég  tehetsége  s  ha 
nem  restéi  mindent  megtenni  tehetségének 
kifejtésére.  A  kritika  csak  az  utat  egyengeti 
számukra,  csak  az  ízlés  érdekeit  védi,  csak 
gyönyörködik  és  haragszik ;  csak  tapasztal, 
észlel,  fejteget  s  hátrahagyja  tanulmányai  és 
küzdelmei  tanulságát,  melynek  a  legnagyobb 
költő  is  hasznát  veheti,  ha  a  legtöbb  esetben 
nem  is  föltétlenül.  Szigorú  legyen-e  a  kritika 
vagy  nem,  az  másodrangú  kérdés,  a  fődolog 
az,  hogy  legyen  elve,  jelleme  és  mértéke.  Én 
a  szigorú  kritika  híve  vagyok,  mert  visszahat 

kedélyemre  azon  csaknem  a  nevetségességig 
ment  üres  engedékenység  és  pártosság,  a  mi 
irodalmi  közlönyeinknek  majdnem  mindegyi- 
kében divatos,  mert  meg  vagyok  győződve,  hogy 
irodalmunk  e  válságos  korszakában  szükség  van 
őszinte,  szigorú  szóra,  sőt  éles  gúnyos  hangra 
is,  mind  az  írók,  mind  a  közönség  irányában. 

Miért  magasztaljam  én  a  mi  közönségünket, 
midőn  kötelességét  csak  félig  teljesíti  azzal, 
hogy  bizonyos  irányban  némi  élénkülő  rész- 
vétetmutat irodalmunk  és  művészetünk  iránt  ? 
Ez  a  közönség  untatlan  ajkain  hordja  a  nyelv 
és  nemzeti  műveltség  ügyét  és  érdekében  sok- 
kal kevesebbet  tesz,  mint  a  mennyit  tehetne. 

Nem  szégyen-e,  hogy  egyetlen  tudományos 
folyóiratunk  a  részvétlenség  miatt  nem  felel- 
het meg  hivatásának  ?  Nem  szégyen-e,  hogy 
közönségünkben  nem  találkoznak  annyian,  a 
kik  részvények  útján,  mi  másutt  is  szokás, 
egy  irodalmunkhoz  méltó  tudományos  folyó- 
iratot alapítsanak,  mely  a  tudományok  európai 
fejlődését  figyelemmel  kisérhesse  és  hazai  tu- 
dományosságunkal  is  előmozdítsa?  Ezelőtt 
hú£z  évvel  az  akkori  szükségekhez  képest  volt 
ilyen  folyóiratunk.  Most  alig  van.  Ezelőtt  tíz- 
húsz évvel  \olt  kritikai  folyóiratunk,  sőt  vol- 
tak különféle  szakfolyóiratunk  is.  Most  alig 
van  egy-kettő.  Nem  szégyen-e,  hogy  oly  mű- 
vekből, melyek  fordításban  idegen  nemzetek- 
nél is  figyelmet  gerjesztettek,  nálunk  alig  kél 

el  néhány  példány  ?  Nem  szégyen-e,  hogy  ke- 
vés kivétellel  azoknak  az  íróknak  van  legtöhb 
közönségük,  a  kiknek  a  legtöbb  ismerőstik  vagy 
oly  jóbarátjuk  van,  kik  elég  fáradhatatlanok 
összehajhászni  az  előfizetőket.  Valóban,  ha 
szavaim  hatását  remélhetném,  a  gúny  és  fájda- 
lom legélesebb  fegyvereit  használnám  közönsé- 
günk ellen,  mely  kegyúrnak,  maecenásnak  hiszi 
magát  s  még  kötelességét  sem  teljesíti  egészen. 
Miért  ne  legyen  szigorú  a  kritika  íiz  írók 
irányában  is  ?  Csecsemő  korát  éli  e  irodalmunk, 
nincs-e,  ha  nem  is  nagy,  de  elég  díszes  mnltja  ? 
Nem  voltak-e,  nincsenek-e  oly  íróink  is,  kik 
akármily  irodalomban  becsülettel  megállhat- 
nának ?  Miért  ne  legyen  önérzetünk,  melylyel  a 
múlt  emléke  s  a  jövő  reménye  egyaránt  emel- 
jenek? Miért  ne  követeljünk  egymástól  töb- 
bet, mint  a  mennyit  adunk  ;  annyit,  a  mennyit 
adhatnánk.  Miért  álljunk  össze  egymás  dicsőí- 
tésére azért,  hogy  ellenségeinknek  jogos  szati- 
rákra,  sikerült  torzképekre  adjunk  alkalmat? 
Aztán  elvégre  is  a  művészetet  és  irodalmat 
soha  sem  tarthatja  fön,  csak  emelheti  a  pusz- 
tán nemzeties  részvét;  szükségeseké  kell  ma- 
gukat tenniök,  különben  elvesznek,  haszon- 
talanokká válnak.  Nekem  kevés  hitem  van 
oly  irodalomba,  mely  csak  a  nemzeti  érzésre 
támaszkodik  s  nem  egyszersmind  a  tudomány- 
nak és  míveltségnek  a  viszonyokból  követelt 
szükségeire.    Sötét    világfájdalmas    nézet    — 

mondhatják  sokan.  E  vád  ellen  sem  fogom 
többé  védeni  magam;  úgy  veendem,  mint 
bókot,  szánakozván  azon  derült  méretű  boldo- 
gokon, kiknek  oly  jó  kedvök  van*  Még  egy- 
szer mondom,  hogy  az  irodalomnak  és  művé- 
szetnek szükségesekké  kell  magukat  tenniök 
s  ezért  tartozik  az  itészet  magasabb  szem- 
pontokból kiindulva.  Ezt  próbáltam  én  meg 
néhány  czikkben  a  szépirodalmat  illetőleg, 
melyben  némi  jártasságom  van,  s  nem  vádol 
a  lelkiismeret,  hogy  rosszat  tettem.  Bár  kisér- 
tenék meg  mások  is  ugyanezt  irodalmunk  más 
ágaiban  s  többi  készültséggel  és  kitartással, 
mint  én.  A  mozgalom  élet  jele,  a  nyugalom 
lassú  halál.  Előbbre  kell  vinnünk  szüksége- 
sebbé kell  tennünk  irodalmunkat  s  minden 
lehetőt  megtennünk  érdekében,  a  mit  még  nem 
tettünk  meg.  Ez  legyen  az  irodalomi  kritika  és 
közönség  jelszava.  Ez  eszme  nem  ábránd,  ál- 
modozás, sőt  nagyon  is  rideg,  fájó  és  gúnyos 
igazság.  De  miért  beszéltem  én  mindezt  — 
mondhatja  Ön  —  hiszen  önt  csak  a  színház  és 
tapsok,  csak  a  dráma  és  jó  szerepek,  csak 
költői,  azaz  magasztaló  bírálatok  érdeklik. 
Igaza  van.  Hadd  szóljak  hát  ezekről. 

A  fővárosi  közönség  tiszteletet  érdemel,  hogy 
köteleségét  híven  teljesíti  és  színházán  annyi 
részvét  és  szeretettel  csügg.  De  vajon  min- 
den tiszteletünk  mellett  nem  lehet-e  megró- 
nunk azon  tulajdonságát,   hogy  a   magasabb, 

a  valódi  drámai  költészet  iránt  nem  viseltetik 
elég  érdekkel?  Én  voltam  tanuja  színházunk- 
ban oly  jelenetnek,  melyben  a  közönség  föl- 
fedezte, hogy  Shakspeare  nem  nagy  költő. 
Tapasztaltam,  hogy  a  páholyok  legtöbbször 
társalogni  szoktak,  midőn  az  úgynevezett 
szavalati  drámák  kerülnek  színpadra.  Az  sem 
kerülte  el  figyelmemet,  hogy  a  színésznő  szép 
öltözékével  néha  nagyobb  hatást  idézett  elő, 
mint  játékával;  hogy  némely  színész  modoros 
fogásait  inkább  megtapsolják,  mind  szerepének 
valóban  művészien  csinált  részeit.  Ezt  önön  is 
tapasztaltam.  A  színészek  jól  tudják  mindezt, 
valamint  a  költők  is  s  nincs  annyi  büszke- 
ségük, hogy  a  közönséget,  alázó  hódolat  helyett, 
meghódítani  igyekezzenek,  közönségünk  igen 
sokszor  nem  annyira  a  költők  és  színészek 
becsvágyát  táplálja,  mint  inkább  hiúságaiknak 
hízeleg ;  nem  annyira  azon  igyekszik,  hogy 
színházunkban  a  költészet  és  magyar  szó  bájai 
tartsanak  ünnepet,  mint  mkább,  hogy  látványa 
és  puszta  időtöltése  legyen.  Aztán  a  koszorú  is 
oly  olcsó  lett  már,  hogy  maholnap  ingyen  adják, 
míg  a  sok  kihívás  miatt  utoljára  éjfélig  fog 
tartani  az  előadás.  Miért  ne  legyen  a  szellemi 
jutalomnak  becse  ?  Miért  váljék  a  taps  és 
koszorú  költészete  a  legridegebb  prózává? 
Mindezt,  sőt  ennél  többet  is  tartozik  elmon- 
dani a  kritika  s  ha  a  közönség  sértve  érzi 
magát,  szabadságában  áll  pedánsnak   nevezni 

a  kritikust,  ki  aztán  ismét  azzal  vigasztalhatja 
magát;  bizony  ez  többé  kevésbbé  másutt  is 
úgy  van  azon  különbséggel,  hogy  másutt  a 
színház  ügye  nem  oly  jelentékeny,  mint  nálunk. 
S  vajon  a  színészet  irányában  mért  ne  le- 
gyen szigorú  a  kritika  ?  Mai  szülött-e  színé- 
szetünk s  félszázados  múltja  nem  elég  díszes-e  ? 
Igaz,  színházi  viszonyaink  nem  állanak  a  leg- 
jobban, de  színészeink  állása  eléggé  biztosítva 
van  arra,  hogy  művészetöknek  élhessenek. 
Miért  ne  kívánjunk  tőlük  igyekezettel,  elő- 
haladását,  tanulmányt.  Miféle  eredményt  idéz- 
tek elő  engedékeny  bírálataink  ?  Ösztönzés  és 
önérzet  helyett  oly  fönh éj  ázást,  melyet  ha 
valaki  illetni  mer,  csaknem  a  gonosztevő  hí- 
rébe jő,  oly  önelégültséget,  mely  csak  nevet- 
séges lenne,  ha  nem  volna  egyszersmind  szá- 
mandó  is.  De  a  szigorú  bírálat  csak  elkesere- 
dést, csak  daczot  szül —  mondhatja  ön,  állítását 
saját  példájával  igazolva  mind  a  múltból  mind 
a  jelenből.  Meglehet.  De  a  kritika  nem  tarto- 
zik számba  venni  az  egyéni  szeszélyeket,  s  ha 
helyes  eszméket  fejteget,  mindenesetre  szélesb- 
bíti  az  ízlésí  látkört,  gondolatokat  ébreszt  s 
elébb  utóbb  némi  jó  eredményt  szül,  ha  nem 
is  épen  annyit,  mennyit  az  ítész  jóhi szeme 
remél.  S  miért  legyen  az  ítész  engedékeny  a 
drámaírók  iránt?  Annyira  kevés  önérzetük 
legyen-e,  hogy  oly  gyönge  műveket  is  magasz- 
taljunk, minőknél  már  jobbakat  bírunk  ?  Miért 

ne  követelhetnök  drámairodalmunk  tovább- 
fejlődését? Miért  ne  mondjuk  drámaíróinknak, 
hogy  ha  szeretik  a  dicsőséget,  szeretniük  kell 
az  utat  is,  mely  oda  vezet  ?  Igaz,  drámaíróink 
nincsenek  oly  jól  díjazva,  de  a  díj  és  jutalom 
még  sohasem  teremtett  jó  drámát.  Franczia- 
országban  elég  jól  vannak  díjazva  a  drámaírók 
mégis  elég  haszontalan  művet  írnak.  Schiller 
negyedrész  annyit  se  kapott  drámáiból,  mint 
amennyit  a  sok  mostani  rossz  német  drámaíró 
kap,  mégis  a  német  drámairodalom  egyik  ala- 
pítója lett.  Katona  nem,  hogy  kapott  volna 
valamit  ((Bánkbán)) -jáért;  sőt  belé  vesztett, 
mégis  oly  művet  írt,  melyre  akármely  nemzet 
csaknem  oly  büszke  lehetne,  mint  mi. 

A  díj  igen  szükséges,  igen  jó,  de  nem  min- 
den. Tekintsünk  vissza  irodalmunk  múltjára, 
s  tanuljunk  meg  onnan  valamit,  mit,  úgy  lát- 
szik feledni  akarunk.  Kifizette  meg  Kazinczy- 
nak azt,  hogy  egész  életét  nyelvünk  megújí- 
tásának s  irodalmunk  emelkedésének  szen- 
telte ?  Senki ;  de  azért  ő  nem  csüggedt  el, 
hatás-e  Vörösmartynak  eleinte  egyenként  töb- 
bet azon  művekért,  melyekkel  költészetünk- 
ben korszakot  alkotott,  mint  a  mennyit  mi 
kapunk  néhány  jelentéktelen  hírlapi  czikke- 
inkért?  Nem,  s  ő  mégis  tudott  dolgozni.  Esz- 
ményies,  ábrándos  fölfogás,  fogják  mondani 
sokan,  de  én  tényekről,  személyekről  szólok, 
kiknek  oly  sokat  köszönhet  irodalmunk,  nem- 

zetiségünk,  becsületünk.  Ne  vénüljünk  meg, 
mielőtt  még  ifjak  lettünk  volna,  ne  engedjük 
kialudni  szívünkben  a  lelkesedést,  ha  mindjárt 
többet  kellene  is  szenvednünk  érette,  mint 
elődeink ! 

Most  áttérek  az  ön  czikkének  azon  két  indoko- 
latlan állítására,  melyekről  föntebb  emlékeztem. 

Ön  így  szól :  ((Miként  fogja  föl  e  fohász  (tudni- 
illik az  én  czikkem)  a  tragédiát,  vagy  általá- 
ban fölfogja  e  ?  .  .  .  abba  most  nem  ereszkedem, 
csak  azt  jegyzem  meg,  hogy  ez  a  sopánkodás, 
egyéb  gyarlóságai  mellett,  még  csak  nem  is 
eredeti,  hanem  utánzása  és  visszhangja  azon 
híres  franczia  classikai  párt  sápítozásainak, 
mely  azért  vált  leginkább  bohózatossá,  mert 
a  franczia  classicitást  állította  föl,  mint  leg- 
magasabb eszmény  képét  az  újkori  tragédiá- 
nak)). Mi  módon  juthatott  ön  e  gondolathoz, 
nem  tudom  elképzelni.  Alkalmasint  ez  is  oly- 
nemű  geniálitás  és  szívbensőség,  a  mit  az  én 
prózai  és  szívtelen  gyengeségem  föl  nem  fog- 
hat. Ristori-czikkem  távolról  sem  fejtegette  a 
tragédia  alapelveit;  a  franczia  drámai  iskolá- 
nak pedig  se  classikai,  se  romantikai  elmé- 
letét nem  állította  föl  eszményképül.  E  mel- 
lett régibb  czikkeimben  annyira  nem  hirdettem 
soha  a  franczia  classikai  iskola  idő  és  hely 
egységét  s  más  sajátságait,  hogy  ezekkel  épen 
homlokegyenest  ellenkező  nézeteket  fejteget- 
tem, mindig  Shakespearere   hivatkozva.   Leg- 

feljebb  Alfierival  állhatna  ön  elő.  De  mit 
mondodtam  én  ?  Azt,  hogy  Alfieri  bárminő 
iskolához  tartozott  isj  valódi  költő,  oly  dráma- 
költő volt,  kihez  hasonlót  a  németek  Goethén 
és  Schilleren  kívül  nem  tudnak  fölmutatni. 
Vajon  iskoláját  védtem-e?  Vajon  nem  költői, 
tehetsége  mellett  szolaltam-e  föl  a  német  kri- 
tikusok ellenében,  kik  iránta  igazságtalanok  ? 
Vajon  Racine  és  Corneille  költői  tehetségét 
nem  ismerték-e  el  a  franczia  romantikai  iskola 
vezérei  s  legelhatározottabb  hívei  is,  noha 
iskolájokat  a  leghevesebben  támadták  meg? 
Aztán  Mzrrá-ját  nem  mondotta-e  a  legkéte- 
sebb  becsű  tragédiának,  a  mit  ön  jónak  látott 
elhallgatni,  hogy  erkölcstelennek  mutathasson 
be,  mint  a  ki  egy  lánynak  atyja  iránti  szerelmébe 
gyönyörködöm  ?  Vajon  nem  azzal  vádoltam 
e  mindig  tragédiaíróinkat,  hogy  az  erkölcsi 
világrend  törvényeit  nem  értik  eléggé,  s  épen 
azért  nem  képesek  előidézni  se  erős  tragikai 
összeütközést,  se  költői  igazságszolgáltatást? 
Hogy  ön  mindezt  nem  akarja  tudni.  Nem 
csodálkozom,  mert  tudom,  hogy  nálunk  az 
a  legdivatosabb  polémia,  mely  az  eszméket 
nem  támadja  meg,  hanem  elfacsarja  ésha.szon- 
talankodik,  de  azon  megint  ön  csodálkozhat- 
nék, ha  én  az  ily  eljárás  iránt  a  legkisebb 
tisztelettel  is  viseltetem.  A  mi  egyébiránt  az 
önök  erkölcsi  és  aesthetikai  elveit  illeti,  azo- 
kat épen  nincs  kedvem  magamévá  tennem. 

Ha  ön  föntebb  idézett  soraiban  nem  a  tra- 
gédia elméletére  czéloz,  hanem  arra,  mit  azok 
nem  jelenthetnek  ;  a  tragédia  elvállására  s  azt 
hiszi,  hogy  én  azon  tragikai  stil  és  hagyományok 
iránt,  mit  a  classikai  dráma  a  franczia  és 
olasz  színészetben  hátrahagyott,  rokonszenv- 
vel viseltetem,  akkor  mond  valami  olyant,  a 
mit  Ristori  czikkemből  kiolvashatni.  A  franczia 
classikai  dráma  igen  természetes  okoknál 
fogva  nagy  mértékben  kifejté  a  franczia  színé- 
szetben a  pathoszt,  az  emelkedett  szavalatot. 
Mint  mindennek,  úgy  ennek  is  megvan  a 
maga  árnyoldala,  de  fényoldala  oly  nagy,  hogy 
a  franczia  színészet  dicsőségét  alkotja.  Corneille 
és  Racine  nem  híjába  írták  oly  szépen,  min- 
dig találkoztak  színészek  és  színésznők  egész 
Rachelig,  kik  verseikkel  elbájolják  a  félvilá- 
got. Bármennyit  gúnyolódjanak  a  németek  a 
franczia  színészet  pathoszával,  ők  a  szavalat- 
ban soha  sem  tudtak  annyi  bájt  fejtene  ki, 
annyi  hatást  idézni  elő  s  hijába  hivatkoznak 
az  angolokra,  kik  hasonlókép  nagyra  becsülik 
a  pathoszt,  a  minek  mi  is  tanúi  lehettünk  Ald- 
riage  vendégszerepléseikor. 

A  franczia  classikai  dráma  másfelől  nagy- 
ban elősegíté  a  színészeti  plastika  kifejlődését 
is.  A  költők  tárgyaikat  nagyrészt  a  görög  vagy 
római  mythologiából  és  történetekből  vévén, 
már  maga  az  öltözék  kényszeríté  a  színésze- 
ket némi  plastikára,  a  mit  a  régi  classikai  iro- 

dalom  és  művészet  iránti  rokonszenv  még  in- 
kább elősegített.  Teljességgel  nem  szándéko- 
zom a  franczia  classikai  dráma  elméletét  akkor 
védeni,  midőn  azt  már  az  idők  és  kritiku- 
sok egyaránt  megbuktatták,  csak  azon  hagyo- 
mányait érintem  röviden,  melyeket  a  franczia 
színészetben  hátrahagyott.  A  franczia  classikai 
dráma  sok  tekintetben  szembe  tette  magát  a 
keresztyén  világnézettel  s  így  nélkülöznie 
kellett  korunk  legerősbb  tragikai  elemeit; 
továbbá  az  idő  és  hely  egységével  tűrhetlen 
békót  fűzött  a  költőkre;  míg  végre  a  jellem 
alkotásban  soha  sem  emelkedett  az  egyénisé- 
gig, csak  typosokat  teremtett,  a  szenvedélyek- 
nek csak  általánosított  képviselőit  festette. 
Azonban  az  általánosított  szenvedélyeket  a 
költészet  és  ékesszólás  nagy  erejével  állítá  elő 
s  hozzá  szoktatta  a  színészeket  a  szenvedélyek 
élénk  festéséhez,  a  mit  ezek  már  csak  azért  is 
kénytelenek  voltak  megtenni,  hogy  az  egyéni- 
ség hiányát  valami  egyébbel  pótolják.  Az  élénk 
és  pathetikus  franczia  nép  oly  előszeretettel 
csüggött  a  classikai  dráma  e  színészeti  hagyo- 
mányain, hogy  midőn  a  romantikai  iskola  győ- 
zelemre jutott  is,  ezek  csak  módosultak  de 
nem  vesztették  el  jogaikat.  Mindez  miért  ne 
érdemelné  meg  a  magyar  Ítészek  és  színészek 
figyelmét.  Miért  ne  mondhatná  valaki  közü- 
lünk, hogy  a  német  színészet  befolyása  nem 
volt  reánk  mindig  jótékony   s   nem   árt  más- 

felé  is  tekintgetnünk  ?  Miért  ne  mérnök  sej- 
teni, hogy  nyelvünk  hangzatosbb  mint  a  német 
és  több  és  másnemű  pathoszt  kíván  ?  Miért  ne 
higyjük,  hogy  szónoki  nép  vagyunk,  s  nem 
ártana,  ha  e  művészetet  színészeink  is  mível- 
nék,  midőn  más  úgysem  mívelheti  ?  Miért  ne 
erősíthetnök,  hogy  az  egyénítés,  mi  az  újabb 
színészet  legnagyobb  hódítmánya,  s  miben  az 
angolok  és  németek  annyira  kitűnők,  nem 
hogy  kizárnák  pathoszt,  de  a  szükséges  módo- 
sítások mellett  épen  megkívánja?  Miért  ne 
kívánhatnók  meg,  hogy  a  magasabb  tragédi- 
ákban bizonyos  tragikai  stylünk  alakuljon 
meg,  annyival  inkább,  hogy  e  tekintetben  már 
birunk  némi  hagyományokkal  is  ?  —  Miért  ne 
bölcselkedhetnék  valaki  e  kérdésekről  egy 
franczia  vagy  olasz  előadás  erős  benyomásai 
után  ?  Én  ugyan  Ristori  czikkemben  mindezt 
nem  tevém,  csak  a  közönség,  tragédiaírók  és 
színészek  kölcsönös  vádjai  fölött  humorizál- 
tam ;  csak  a  szavalat  és  pathosz  mellőzése, 
csak  azon  nyugodtság  és  hidegség  ellen  kel- 
tem ki,  mi  tragédiáink  előadásaiban  uralko- 
dóvá vált,  de  ha  tettem  volna  is,  követék-e 
valami  nagy  bűnt  ?  Mindebből  láthatja  ön, 
hogy  nem  vagyok  épen  a  legrosszabb  akaratú 
ember,  sőt  az  ön  kedvéért  fölveszem  egy  pil- 
lanatra a  jó  ember  szerepét  is.  Ezennel  kinyi- 
latkoztatom, hogy  én  megnem  bocsájtva  sem- 
minemű  hanyagságot,   nem   bámulva   semmi- 

nemű  és  bármennyire  bámult  ferdeséget,  az 
ön  és  más  jelesb  színészeink  és  színésznőink 
tehetségeit,  őszintén  becsülöm  s  ha  a  tragödi- 
ákban  igen  sokkal  kevésbbé  méltánylom  önö- 
ket, mint  más  itész,  annak  oka  az  én  polemi- 
kus itészetem,  mely  szépirodalmunk  és  színé- 
szetünk néhány  vezérelvét  ostromolja  s  nem 
annyira  a  tehetségek  fényoldalait  tünteti  föl, 
mindinkább  iskoláik  árnyoldalaira  mutat.  Nem 
tudom,  érti-e  ön  e  mondatot,  de  magyarul  van 
mondva  s  épen  nem  új  eszme. 

Lássuk  most  már  azon  második  indokolatlan 
állítást.  Ön  azt  mondja,  hogy  e  mondatom- 
nak: ((Az  ő  (Ristori)  érdemei  nem  pusztán  a 
franczia,  olasz  színészeti  iskola  kitűnő  saját- 
ságain alapulnak,  melyeket  annyira  hun  kép- 
viseh  —  nincs  értelme.  Hogy  miért,  azt  ter- 
mészetesen nem  mondja  meg.  Ennek  így  is 
megvan  a  maga  értelme,  de  még  inkább  meg- 
lesz, ha  ön  a  rá  közvetlenül  következő  mon- 
datot is  elolvasná,  mely  ez :  nNeki  meg  van 
az  a  sajátsága,  mi  minden  művészetben  csak 
a  Idngészi  stb.))  Ebben  se  logikus,  se  sestheti- 
kai  ellenmondás  nincs,  s  azt  teszi,  hogy  a 
Ristori  érdem,  nem  pusztán  a  franczia-olasz 
színészeti  iskola  kitűnő  sajátságaié,  melyek 
már  magokban  is  nagy  hatásnak,  hanem 
egyszersmind  a  lángészé. 

Ennyit  nem  annyira  feleletül  az  ön  czikkére, 
melyben  egyetlen  a  dologra  vonatkozó  gondo- 

lat  sincs,  hanem  inkább  rövid  itészi  pályán 
némi  igazolással,  melyről  ha  nem  is  örökre, 
de  legalább  egy  időre  lelépni  szándékozom. 
De  mielőtt  lelépnék,  még  végig  akarok  önnel  viv- 
ni  egy  harczot  a  tragödia  fölött,  ha  mindjárt  tra- 
gikomikailag  ütne  is  ki.  Ön  azt  mondja:  mi- 
ként fogom  én  föl  e  tragédiát,  vagy  egyáta- 
lában  fölfogom-e,  abba  most  nem  ereszkedik- 
De  kérem,  én  fölhívom,  hogy  ereszkedjék  bele 
és  fejtse  ki  nézeteit  szemben  az  enyéimmel. 
Azonban  nézeteimet  a  tragédiáról  nem  fogja 
megtalálhatni  Ristori-cikkemben,  melyben  maj  d 
semmi  sincs,  mi  határozottan  ide  vonatkoz- 
hatnék. Elméletem  a  tragödiáról  leginkább 
fellelhető  Diocletian-ról  írt  bírálatomban, 
mely  a  Pesti  Napló  múlt  évi  folyamának 
valamelyik  szeptemberi  számában  jelent  meg. 
Ez  épen  nem  kimerítő  czik,  csak  könyed  hír- 
lapi dolgozat,  mint  minden  czikkem,  de  elég 
arra,  hogy  kimerítő  vitatkozást  alapjául  szol- 
gáljon. Kíváncsi  vagyok  hallani  az  ön  néze- 
teit, mert  őszintén  megvallom,  hogy  azokat 
eddigi  czikkeiből  sehogy  sem  tudtam  kivenni, 
s  azt  hiszem  ezzel  más  sincs  különben. 

Aztán  a  tragédia  elméletéről  vitatkoznunk 
épen  nem  fölösleges,  mert  irodalmunk  e  te- 
kintetben igen  szegény.  Tehát  harcz  és  há- 
ború !  Hadd  kürtöljön  a  várkapus,  nyíljanak 
meg  a  sorompók,  csattogjon  a  fegyver,  s  a 
közönség    készüljön    egy     mérges    párviadal 

szemléletére,  mely  ha  nem  is  fog  oly  nagy- 
szerűen kiütni,  mint  a  Toldié,  de  talán  méltó 
lesz  arra,  hogy  Toldy  irodalomtörténetébe  föl- 
jegyezze. Akár  én  essem  el,  akár  ön,  küzdel- 
münk az  irodalomra  nézve  nem  lesz  minden 
haszon  nélküli.  Azonban  előre  figyelmeztetem, 
hogy  a  dologhoz  kell  szólania,  különben  ott 
hagyom  önt  is,  mint  Török  Jánost  s  ön  is 
kénytelen  lesz  maga  önmagát  sebezni  össze. 
Egyébiránt  lehet  ön  szenvedélyes,  eszmékért 
szabad  szenvedélyesen  küzdeni ;  lehet  gúnyos 
is,  e  fegyvert  nagy  írók  is  használják,  csak 
azokat  a  ezifra  phrasisokat  kerülje,  melyeket 
úgy  látszik,  költészetnek  képzel,  de  én  prózá- 
nak is  kevesellek  s  a  polémia  legtöredékenyebb 
fegyvereinek  tartok. 

Ön  bizonyosan  engedni  fog  fölhívásomnak, 
különben  azt  a  jogos  gyanút  kelti  föl,  hogy 
inkább  szeret  kötekedni,  mind  irodalmilag 
polemizálni  s  több  bátorsága  van  vádakkal 
állani  elő,  mint  eszmékkel.  Tegyen  ön  bármit, 
én  mindenkép  ki  leszek  elégítve,  s  ha  kritikai 
pályám  fölött  pálczát  tört  is  a  közönség,  azt 
a  mivel  bevégzem,  alkalmasint  méltányolni 
fogja;  mert  vagy  az  eszmét  polémiájára  adok 
alkalmat,  vagy  leálarczozok  egy  fönhéjózó  és 
eszme  nélküli  polemikust. 


Ili* 

Berlin,  április  26-án. 

Ön  a  múlt  év  végén  megtámadván  Ristorí- 
ról  írt  czikkemet,  a  többek  közt  azt  monda 
rólam,  hogy  a  tragédiát  nem  értem.  Erre  bá- 
tor valék  fölhívni  önt,  hogy  állítását  indo- 
kolja és  fejtse  ki  nézeteit  szemben  az  enyéim- 
mel, s  minthogy  Ristori-czikkemben  semmi 
sincs,  a  mi  szorosan  a  tragédia  elméletére 
vonatkoznék,  ntasítám  önt  oly  czikkemre,  a 
Szigligeti  Diocletián-járól  írt  bírálatomra,  mely 
épen  ezt  fejtegeti.  Ez  által  nem  egyebet  akar- 
tam elérni,  mint  azt,  hogy  az  ellenem  megin- 
dult hazafiuskodó  polémiát  az  sesthetikai  térre 
vigyem,  a  hova  tulaj  donkép  tartozik  s  ott  vagy 
az  eszmék  polémiájára  adjak  alkalmat,  vagy 
leálarczozzam  önt,  mint  fenhéjázó  és  eszme 
nélküli  polemikust. 

S  miként  fogadta  ön  fölhívásomat  ?  Egy- 
szerűen   visszautasítá,     azt    mondván    rólam, 

*  Vita  Egressy  Gáborral. 
Gyulai  Pál :  Dramaturgiai  dulguzatok.  1.  14 

hogy  velem  vitába  nem  bocsátkozhatik,  mert 
ahhoz  nekem  se  aszellemi  erőm))  se  ((szak- 
értelmem)) se  ((tapasztalatom))  se  ((érettsé- 
gemé se  ((érzékem))  nincs.  Jól  van.  De  ha  ön 
engemet,  mint  írót  ennyire  megvet,  nem  kel- 
lett volna  annyira  figyelmére  méltatnia,  hogy 
megtámadjon ;  vagy  ha  kegyeskedett  leeresz- 
kedni hozzám  s  azt  mondani  rólam,  hogy  a 
tragédiát  nem  értem,  méltóztatott  volna 
egyszersmind  állítását  indokolni  is,  össze  meg 
összetörvén  a  tragédiáról  írt  elméletemet. 
Mibe  került  volna  ez  önnek  ?  Óriási  ereje 
mily  könnyen  semmivé  tehet  vala  oly  törpét, 
a  minő  én  vagyok.  Ugyan  miért  nem  tett  sem- 
mivé ?  Mennyi  dicsőség  háromlot  volna  önre! 
Azok  a  lyrai  költők,  a  kikkel  én  oly  igazság- 
talanul bántam,  fönséges  ódákban  halhatatlaní- 
tották  volna  önt ;  a  színésznők  és  színészek, 
kiket  én  néha  megróni  mertem,  a  köztigyért 
félre  téve  minden  személyes  rangkórt,  lako- 
mát rendeztek  volna  az  ön  tiszteletére  s  Török 
János,  ez  idő  szerint  legnagyobb  hazafi,  kit  én 
elég  rossz  szívű  valék  rágalmazni,  elérzéke- 
nyülve nyújtotta  volna  önnek  a  hazafikoszorút 
s  mindig  compact  betűkkel  szedette  volna  az 
ön  nevét  vezérczikkeiben  újdonságaiban  is, 
mint  a  Széchenyiét  és  Komlóssy  Idáét.  Meny- 
nyire elvakhaittta  önt  a  büszkeség,  hogy  mind 
ezt  nem  gondolta  meg. 

Hagyján  !  Csakhogy  igazán  meg  tudott  volna 

vetni  engem.  De  ön  nem  képes  elég  büszke 
lenni,  sőt  még  elég  gőgös  sem.  Végetlentil 
jobban  játszik  a  színpadon,  mint  a  tárczában. 
E  tárczai  vendégszereplése  sehogy  sem  sikerült. 
Mennyit  nem  beszél  ön  az  egyenítésről  s 
mennyire  nem  tudja  önmagát,  mint  büszke 
művészt  egyéníteni.  Higyje  meg,  e  szerepet 
nagyon  rosszul  játsza.  Mindjárt  az  első  jele- 
netben nagy  hibát  ejt.  A  büszke  művész,  a 
ki  engem  oly  mélyen  megvet,  nem  átalja  oda 
alázni  magát,  hogy  velem  három  hónapig  fog- 
lalkozzék. Ez  oly  ellenmondás,  melyet  még 
Török  János  sem  tudna  összeegyeztetni,  pedig 
ő  az  effélékben  figyelemre  méltó  furfangos- 
ságot fejt  ki.  Úgy  van :  ön  büszkén  visszauta- 
sítja ugyan  fölhívásomat,  de  ugyanakkor 
egyszersmind  czikkeket  kezd  meg  ellenem, 
melyekből  ötöt  három  hónap  alatt  szerencsé- 
sen be  is  végezett.  S  mit  foglalnak  magukban 
e  nagy  erőlködések  közt  írt  czikkek  ?  Vajon 
bonczolat  alá  veszik-e  az  én  tragédiáról  írt 
elméletemet?  Nem,  hiszen  ön  engemet  meg- 
vet, nem  akar  vitázni  velem,  legkevésbbé  oly 
dologról,  mi  megérdemli  a  fáradtságot.  Mit 
tesz  hát  ön  ?  Bírálni  törekszik  azon  czikkemet, 
melyben  önt  vitára  hívtam  föl.  Azonban  e 
czikkemben  újra  semmi  sincs,  mi  szorosan  a 
tragédia  elméletére  vonatkoznék,  mert  az  nem 
akart  egyéb  lenni,  mint  felhívás,  itészi  eljárá- 
som igazolása  s  felvilágosítása   azon  két  ráfo- 

gásnak,  melyek  ön  első  czikkének  egész  tar- 
talmát tették.  E  szerint  önnek  úgynevezett 
bírálatában,  igen  természetesen,  e  pontok 
védveit  kellett  volna  ostromolnia.  S  mit  tesz 
ön  ?  Megtámadja  nézeteimet  a  tragédiáról, 
vagy  jobban  mondva  holmi  összetépett,  elfa- 
csart mondataimból,  oly  mesterséggel,  melyet 
a  legutolsó  zugprókátor  is  megvetne,  oly  szép- 
tani  nézeteket  következtet  és  fog  reám, 
melyeket  soha  nem  vallottam.  Hova  stilyed 
az  ön  büszkesége  ?  Csaknem  Fallstaíf  mester- 
ségéig. Valóban  Fallstaff  nem  mond  annyi 
valótlanságot,  mint  a  mennyi  ráfogást  ön  hasz- 
nál ellenem  czikkeiben.  Sajnálom  egész  vitán- 
kat. Nem  kellett  volna  alkalmat  adnom  arra, 
hogy  a  legelső  magyar  színész  s  annyira  ki- 
tűnő sesthetikus  magát  ennyire  compromittálja, 
ha  ugyan  journalistikánk  némely  pontokban 
nem  kezdene  oda  jutni,  hol  többé  semmi  se 
compromissio. 

Most  már  mit  csináljak  önnel,  miután  az 
eszmék  polémiája  lehetetlenné  vált  köztünk  ? 
Leálarczozzam-e  mint  fenhéjázó  és  eszme  nél- 
küli polemikust?  Nem  teszem,  mert  ha  ten- 
ném, négy  nagy  tárczát  kellene  tele  irnom  s 
öt-hat  napig  untatnom  a  közönséget  azzal, 
hogy  én  ezt  meg  ezt  mondottam,  s  nem  azt, 
a  mit  ön  reám  fog;  nogy  állításaimnak 
értelme  ez  meg  ez,  s  nem  az,  a  mit  ön 
mond ;   hogy    innen    is    amonnan    is   kikapott 

mondataimat  így  meg  így  ferdíti  el;  hogy 
itt  meg  itt  nem  ellenem  beszél  s  tulaj - 
donkép  mindent,  helyest  és  helytelent,  össze- 
viszza  zavar  s  egyetlen  gondolatot  sem  fejt  ki 
végig.  Nem  lehet  visszaélnem  e  lapok  szer- 
kesztője és  olvasói  türelmével,  kik  különben 
is  már  megunták  az  én  hosszadalmas  Ristori- 
peremet.  Aztán  azt  hiszem,  hogy  ön  az  én 
segítségem  nélkül  is  eléggé  leálarczozta  magát. 
Minthogy  azonban  ezt  se  ön,  se  mindenik 
olvasó  nem  tartozik  elhinni,  ezennel  győzött- 
nek  nyilatkoztatom  magamat ;  önnek  engedek 
minden  diadalt,  leteszem  fegyvereimet,  föltét- 
lenül meghódolok  s  eltűröm,  hogy  valamikép 
Török  János  magát  nem  rég  {((Magyar  Sajtó)} 
97.  sz.)  Megváltónkhoz  hasonlította,  kiről  a 
gonosz  és  Írástudó  farizeusok  kétélű  fegyverei 
visszapattantak:  úgy  ön  Hunyady  dicsőségé- 
vel kérkedhessek,  kin  Cilley  ármányai  meg- 
törtek s  az  egész  színházi  személyzet  eléne- 
kelhesse fölöttem :  ((Meghalt  a  cselszövő,  nin- 
csen többé  viszály !»  .  .  .  Úgy  hiszem  e  nyilat- 
kozatommal megelégszik  ön  s  épen  nem  fogja 
rossz  néven  venni,  ha  daczára  föltétlen  meg- 
hódolásomnak,  polémiája  egyetlen  pontjára 
pár  megjegyzést  teszek.  Nem  cáfolni  akarok, 
isten  mentsen,  sőt  ellenkezőleg  ön  legsúlyosb 
vádját  szándékozom  igazolni,  bevall ván  bűnö- 
met. Utolsó  czikkének  végén  Ön  ezt  mondja: 
«A   költőről  jut    eszembe,    hogy   Vörösmarty 

utolsó  költeményére,  a  aVén  czigány))-ra  ez  a 
berlini  polemikus  oly  értelemben  fejezte  ki 
kritikáját,  hogy  e  költeménynek  csupán  a 
feje  (első  verse)  emberi :  a  többi  része  se  nem 
hús,  se  nem  hal,  mint  Fallstaíf  jegyzi  meg  a 
csaplárosnéról.  Tanulságos  példa  ismét  arra, 
mikép  szokott  a  hívatlan  itészkedő  saját  ma- 
gára Írni  legkegyetlenebb  bírálatot.  íme  ez  a 
polemikus  itészkedő  világosan  kimondja  ma- 
gáról, hogy  neki  sem  a  költői  mélységhez  ér- 
zéke, sem  a  művészi  nagyságról  fogalma 
nincs.)) 

Ön  geniális  ember  lévén,  ki  gondolkodás 
nélkül,  öntudatlan  szokott  irni,  alkalmasint 
nem  tudja,  hogy  e  sorokban  tulaj  donkép  mit 
fejezett  ki.  Azért  megmagyarázom.  Ön  sem 
többet,  sem  kevesebbet  nem  fejezett  ki,  mint 
ezt:  lássátok  ez  ember  nemcsak  Egressy 
Gáborról  szólott  tiszteletlenül,  hanem  Vörös- 
martyról  is,  ime  e  törpe  a  nemzet  mindenik 
nagy  fiát  megtámadja.  E  fogás  bizonyosan 
megtette  a  maga  hatását.  Ha  sikerül  Török 
Jánosnak  handabandáit  Széchenyi  nevével  ta- 
kargatni, miért  ne  sikerülne  Egressy  Gábor- 
nak fenhéjázó  és  eszme  nélküli  polémiáját  a 
Vörösmarty  nevének  aegise  alá  helyezni  ?  Mi- 
ért, ugyan  miért  ne  ?  Egyébiránt  azon  tény, 
mit  ön  ellenem  végsoraimban  fölhoz,  igaz  s 
csak  kissé  van  elferdítve.  A  dolog  így  áll : 
Vörösmarty  c(Vén  czigányát»  nyilvánosan,  lap- 

ban  soha  se  bíráltam  ugyan,  hanem  a  ((Ma- 
gyar szép  könyve 0  egyik  szerkesztőjének  szál- 
lásán, hol  több  iró  volt  jelen,  midőn  vélemé- 
nyemet kérdezték  körülbelül  így  nyilatkoztam 
felőle:  e  költemény  első  versszaka  kitűnő 
szép,  a  másodikban  már  kiesik  a  költő  az 
alaphangulatból,  több  helyt  dagályba  csap, 
míg  forma  tekintetében  nem  mindenütt  ismer- 
hetni meg  benne  a  régi  Vörösmartyt.  Nem 
vitatom :  vajon  magántársaságban  mondott 
szavaiért  felelős-e  az  ember  a  közönség  előtt 
s  vajon  volt-e  önnek  joga  az  úgynevezett 
bírálatomat  nyilvánossá  tenni  ?  Mindegy.  A  mit 
mondok,  soha  sem  szégyeltem  és  tudom  min- 
dig indokolni  s  ha  a  kérdéses  költemény  ke- 
zemnél volna,  avagy  itt  helye  lehetne,  hogy 
azt  bíráljam,  nem  mulasztanám  el  bővebben 
kifejteni  véleményemet.  Azonban,  ha  én  Vörös- 
marty e  költeményét  nem  tartom  valami 
kitűnőnek  s  legkevésbbé  oly  remeknek,  mint 
ön,  következik-e  ebből  az,  hogy  én  Vörös- 
martyt nem  tisztelem  s  nem  tartom  egyik 
legnagyobb  magyar  költőnek  ?  Bizonyára  nem. 
Igaz,  én  Vörösmartynak  még  több  ily  s  ezek- 
nél gyöngébb  költeményét  is  tudnám  elő- 
számlálni; igaz,  se  eposzait,  se  drámáit 
nem  bírtam  annyira  magasztalni  mint  mások, 
de  ha  azon  költeményeiről  van  szó,  melyekben 
ő  valóban  nagy  ha  azon  hatás  jő  kérdés  alá, 
melyet  ő  nyelvünkre  s  nemzeti  érzésünk   fel- 

költésére  tett,  ha  szóval  egész  költői  pályájá- 
ról kell  szólani,  alkalmasint  inkább  és  nyomó- 
sabban tudnám  azt  méltányolni,  mint  ön,  a 
minthogy  ezt  tettem  is.  Meglehet,  hogy  ön  e 
szavaimat,  kissé  elferdített  kiadásban,  mint 
kegyetlenséget,  vérárulást,  nemzeti  bűnt  fogja 
hirdetni.  Nem  botránkoznám  meg  benne.  Van 
irodalmunkban  egy  nem  annyira  párt,  mint 
csoport,  —  ide  tartozik  ön  is,  —  mely  brutali- 
tással akar  terrorisalni  minden  neki  nem  tet- 
sző irodalomtörténeti  vagy  széptani  véleményt. 
E  párt  kegyelete  otromba  dicsőítés,  nemzeti 
önérzete  émelyitő  kérkedés  s  hazafisága  a 
sértett  hiúság  vagy  üzérkedés  nyeglesége.  De 
elég.  Oly  ponthoz  értem,  mely  mindig  indu- 
latossá tesz.  Jobb  hallgatnom,  különben  is 
elég  rossz  hirem  van. 

A  színházi  naptar  ügyeben. 
I. 

A  Magyar  Sajtó  és  Hölgyfutár  közti  polé- 
miába akarok  beleszólani,  nem  mint  érdekelt 
fél,  hanem  mint  olyan,  kire  kellemetlenül 
hatott  a  vita  folytán  kifejlett  botrány  s  ki 
sajnálja,  hogy  elvkérdés  személyeskedésnek 
lőn  föláldozva.  Egy  pár  év  előtt  nyiltan  és 
névtelenül  sokkal  többször  irtam  mind  a 
Hölgyfutár,  mind  a  Magyar  Sajtó  ellen,  mint- 
sem ez  egyetlen  oknál  fogva  is  ne  hihetném 
magamat  ez  ügyben  pártatlanabbnak  másoknál. 

A  múlt  évben  gróf  Bethlen  Miklós,  Dobsa 
Lajos  és  Tóth  Kálmán  urak  Színházi  Naptár 
című  vállalatot  indítottak  meg  oly  ígéret  mel- 
lett, hogy  a  tiszta  jövedelmet  részben  a  nem- 
zeti színház  nyugdy intézetének  adják  s  így 
vállalatuk  minden  pártolója  ezúttal  e  kegyelt 
intézetnek  is  áldozik.  A  vállalat  szerencsésen 
sikerült  s  a  szerkesztők  ígéreteiket  megtartva, 
a  nyugdíjintézetnek  loo  darab  aranyat  adtak  át 

s  mint  naptárjuk  borítékján  megjegyzik,  Ígé- 
retükön fölül  Fáncsy  Lajos  elhunyt  jeles  művé- 
szünk leányát  buzditáskép  külön  negyven 
aranyban  részesítették.  E  szerint  a  közönség 
nem  volt  kijátszva,  mert  tudta,  mennyiben  ál- 
dozik a  nyugdíjintézetnek,  amennyiben  a 
szerkesztők  nem  voltak  szószegők,  mert  nem 
csak  igéretöket  teljesítek,  hanem  annál 
valamivel  többet.  Ez  nem  lehet  kérdés  tárgya, 
ez  bevégzett  tény,  melyet  mindenkinek  el  kell 
ismerni. 

Egészen  más  és  egészen  nyílt  kérdés  az : 
vajon  helyes-e  jótékony  cél  cége  alatt  adni 
ki  könyvet  s  mégis  a  jótékony  célra  a  tiszta 
jövedelemből  csak  bizonyos  részt  —  harmadát 
vagy  felét,  az  mindegy  —  ajánlani  oda.  Azt 
hiszem  nem  helyes,  mert  árt  az  irodalom 
erkölcsi  tekintélyének,  veszélyezteti  a  jóté- 
konyság e  szép  módjának  sikerét,  s  oly  kelle- 
metlen helyzeteket  szülhet,  melybe  a  leg- 
becsületesebb ember  is  belekeveredhetik,  ha 
jó  hiszemben,  de  gondolatlanul  hódol  e  divat- 
nak, melyet  hírlapjaink  inkább  dicsérve,  mint 
megróva,  csaknem  kétség  alá  sem  jöhető 
elvvé  emeltek. 

A  jótékony  czél  czége  az  egész  tiszta  jöve- 
delem oda  ajánlása  nélkül,  oly  kérdéseket 
ébreszt  a  közönségben,  melyek  rosszul  eshet- 
nek &z  embernek,  nem  mintha  kényesebbnek 
tartaná  a  reá  ruházott  irói  czimet  más  czimek- 

nél,  hanem  mert  szivén  fekszik  az  irodalom  er- 
kölcsi tekintélye,  melyet  elvégre  a  szerkesz- 
tők is  képviselnek,  s  a  jótékonyság  ügye, 
mely  e  miatt  majd  mindig  szenvedni  szokott. 
Hová  lesz  a  tiszta  jövedelmek  másik  része  ? 
Nem  elég-e  a  kiadó  szerkesztőnek  és  Íróinak 
fáradságuk  jutalmául  bizonyos  méltányos  tisz- 
teletdíj ?  Illő-e  nyereségre  is  számítaniok  akkor, 
midőn  philanthropok  akarnak  lenni  ?  Hogyan 
lehet  kockáztatásról  beszélni,  hiszen  szabad- 
ságában áll  a  szerkesztőnek  nem  indítani  meg 
vállalatát,  ha  előfizetői  gyéren  mutatkoznak, 
vagy  ha  szó  lehet  kockáztatásról,  nem  koc- 
káztat-e a  közönség  is,  előfizetve  s  nem  tudva : 
vájjon  azt,  mit  részben  jótékony  célra  adott 
nem  emésztik-e  föl  egészen  a  kiadási  és  díja- 
zási költségek  ?  Nincs-e  okunk,  ha  nem  is 
gyanús  szemmel  nézni,  de  nagyon  hibáztatni 
e  félkegyelmű  cégeket  ?  E  kérdések  igen 
természetesek  és  jogosak,  de  ha  nem  volnának 
is  azok,  az  eredmény  ugyanaz  lenne.  A  magán- 
körben elmondott  kérdések  nyílt  támadásokká 
válhatnak  a  lapok  hasábjain  s  mint  szokás, 
nem  elv,  hanem  személy  ellen  intézve.  Valaki 
a  méltányosság  szempontjából  azt  vitathatja, 
hogy  ennyi  meg  ennyi  tiszta  jövedelemhez  ké- 
pest csekély  volt  ez  vagy  amaz  jótékony  célra 
adott  összeg.  Mennyi  félreértés  és  kellemetlen 
helyzet  merülhet  föl.  Az  önérdek,  irigység 
elkeseríthetik  a  vitát,  a  rágalom  megteheti  a 

magáét  s  az  ügy  különös  természeténél  fogva 
az  egészből  nem  származhatik  egyéb,  mint 
vagy  nagy  botrány  vagy  nagy  igazságtalanság 
vagy  mindakettő  egyszerre.  A  különben  is  elé- 
gedetlen közönség  még  elégedetlenebb  lesz, 
gyanús  szemmel  néz  nemcsak  ily  hanem  más- 
nemű irodalmi  vállalatokat  is,  s  mindinkább 
elhűl  a  jótékonyság  e  szép  módja  iránt,  melyet 
aztán  majd  a  legnagyobb  szükség  esetében 
sem  lehet  sikerrel  igénybe  venni. 

Mindezt  rég  el  kellett  volna  mondani  a 
lapoknak  s  illő  kimélettel,  de  nagy  erélylyel 
elvvé  emelni,  hogy  minden  jótékony  cél  cége 
alatt  megindult  vállalat  tartozik  cégének  ál- 
dozni egész  tiszta  jövedelmét.  Azonban  a  lapok 
ezt  mindig  elmulasztották.  Ezért  természetes 
volt,  hogy  a  divatnak  nemcsak  gróf  Bethlen 
Miklós,  Tóth  Kálmán  és  Dobsa  urak  hódoltak 
folytatva  naptárukat,  hanem  jónak  látta  Szigeti 
úr  is  új  színházi  naptárt  inditani  meg,  a 
nyugdíj  intézeti  választmány  pártfogása  mellett 
a  tiszta  jövedelemnek  felét  ígérve.  Végre  a 
Magyar  Sajtó-han  felszólalt  valaki  Szathmár- 
ból,  azon  helyes  elvet  fejtegetve,  hogy  a 
Színházi  Naptár-nak  egész  jövedelme  legyen  a 
nyugdíjintézeté,  mert  különben  a  cég  csak 
üres  hang,  s  az  előfizetők  célja  nem  lesz  elérve. 
Mindenki  azt  várta,  hogy  a  Magyar  Sajtó  pár- 
tolni fogja  e  helyes  elvet  s  mind  a  két  naptár 
szerkesztőit  felhívja  az  egész  tiszta  jövedelem 

odaajánlására.  A  Magyar  Sajtó  mást  tett :  csak 
Szigeti  úr  naptára  mellett  izgatott  s  gróf  Bethlen 
Miklós,  Dobsa  Lajos  és  Tóth  Kálmán  urakat 
felhivta  naptáruk  megszüntetésére.  E  logikát- 
lanságot élesen  lobbanta  szemére  a  Hölgíjfutár, 
de  az  irodalmi  polémia  határai  közt.  Erre  a 
Magyar  Sajtó,  vagy  a  mint  később  kiderült, 
Török  János  úr  egy  sokkép  rágalmazó  cikkel 
felelt,  mit  aztán  a  Hölgyfutár  oly  módon 
viszonzott,  mely  csak  azok  előtt  menthető,  kik 
ismerik  a  magán-körülményeket  s  tudják, 
hogy  a  Hölgyfutár  e  lépésre  kényszerülve  volt. 
Török  János  úr  folytatta  rágalmait  s  csak 
akkor  hallgatott  el,  midőn  Dobsa  Lajos  és 
Tóth  Kálmán  urak  több  igen  méltánylandó 
ok  miatt  megszüntették  naptárukat  s  előfize- 
tőiket Szigeti  úrnak  küldöttek. 

íme  röviden  az  egész  polémia,  mely  nem 
szül  hasznot,  csak  botrányt.  Pedig  az  elvkér- 
dést ki  kell  vivnunk  mind  az  irodalom,  mind 
a  közönség  iránti  tekintetekből.  Ez  elv  sokkal 
természetesb,  jogosabb,  mintsem  a  mondot- 
takon kivül  még  bővebb  fejtegetésre  is  szo- 
rulna. Ezért  bátor  vagyok  felszólitani  lapjaink 
szerkesztőit,  hogy  támadjanak  meg  minden 
jótékony  cél  cége  alatt  megindult  vállalatot, 
mely  nem  egész  tiszta  jövedelmet  ajánl  jóté- 
kony célra  s  ezt  kezdjék  a  Szigeti  úr  vállala- 
nát,  hol  különben  is  holmi  koczkáztatásról 
legkevésbbé   lehet    szó.    Felszólítom    továbbá 

iró társaimat  is,  hogy  közretnunkálásiikkal  oly 
vállalatot  ne  támogassanak,  mely  nem  hódol 
ez  elvnek  s  így  a  Szigeti  úrét  sem  mindaddig, 
mig  a  nyugdíjintézetnek  csak  bizonyos  részt 
igér,  részemről  nem  támogatom,  mivel  ugyan 
a  vállalat  keveset  vagy  épen  semmit  sem 
veszt,  de  az  elv  nyer  valamit,  talán  egy  két 
hivet  az  irók  közül  s  erkölcsi  súlyt  a  közön- 
ség részéről. 


II. 


A  Magyar  Sajtó  83-ik  számának  nyiltterében 
a  Színházi  naptár  ügyében  írt  czikkemre  egy 
hosszú  czikk  jelent  meg  Török  János  úrtól, 
melyet    nem    hagyhatok  egészen    szó    nélkül. 

A  czikk  nagyrészt  felszólalásom  indokát 
gyanúsítja.  Ez  indok  szerinte  nem  egyéb, 
mint  morális  alakba  burkolt  bosszú,  melyre 
magamat  láthatlan  rugók  által  ingereltetém. 
A  ki  elfogulatlanul  olvasta  czikkemet,  észreve- 
hette, hogy  elv  mellett  és  visszaélések  ellen 
küzdöttem,  a  személyek  közt  nem  téve  különb- 
séget. Nekem  Szigeti  úr  ez  ügyben  épen  annyi 
volt,  mint  Tóth  Kálmán  és  Dobsa  Lajos  urak, 
már  csak  azért  is,  mert  mindegyikre  egykép  al- 
kalmaztam azt  a  helyesnek  ismert  elvet,  tudni- 
illik, hogy  minden  jótékonysági  czég  alatt  meg- 
indult vállalat  tartozik  czégének  áldozni  egész 
tiszta  jövedelmét.  Minden  czikkből  csak  annyit 
szabad  kiolvasni,  a  mennyi  benne  van  s  valamely 
tett  láthatlan  indokait  bosszúnak  nevezni  nem 
kevesebb,  mint  logika  nélküli  rágalom. 

Gyulai  Pál :  Dramaturgiai  dolgozatok.  I.  15 

Ez  értelem  nélküli  rágalmon  kiviil  van  még 
Török  úr  czikkében  egy  pár  fenyegetőzés, 
melynek  eredményét  nyugodtan  várom  s  egy 
csoport  ferdítés,  melyekre  nézve  czikkemre 
utalom  az  olvasót. 

A  dolog  érdemébe,  a  felállított  elv  megvi- 
tatásába nem  bocsátkozik  Török  úr.  Most  is 
csak  azt  ismétli,  a  mit  már  többször  elmondott. 
Újra  elmondja,  hogy  a  nyugdíj  intézeti  választ- 
mány nem  ereszkedhetik  vállalkozási  kísérle- 
tekbe, hogy  Szigeti  úr  a  maga  koczkázatára  adja 
ki  a  naptárt  s  minthogy  veszthet,  tehát  illő 
nyernie  is  s  több  effélét.  A  választmány  ellen 
senki  sem  beszél.  A  választmány  igen  helye- 
sen teszi,  hogy  nem  ereszkedik  vállalkozási 
kísérletekbe;  valamint  azt  is  helyesen  tette, 
hogy  nem  a  Tóth  Kálmán  és  Dobsa  Lajos 
urak  vállalatát  ajánlá  a  közönség  pártfogá- 
sába, hanem  Szigeti  úrét,  mint  olyant,  mely 
amazoknál  többet,  fele  jövedelmet  ígér.  Azon- 
ban ez  semmit  sem  bizonyít  a  mellett,  hogy 
vajon  Szigeti  úr  helyesen  tesz  akkor,  midőn 
félkegyelmű  czéget  használ  s  így  a  méltányos 
díjon  kívül,  mely  már  magába  is  ellensúlyozza 
azt  a  sokszor  emlegetett  koczkázatot,  még  nye- 
reségre is  számít.  A  koczkázat  kikerülhetlen 
mind  a  közönség,  mind  a  szerkesztő  részéről, 
az  egész  tiszta  jövedelem  odaígérése  esetében 
épen  úgy,  mintha  csak  bizonyos  részt  Ígérünk. 
Ez  a  dolog  természetében  fekszik,   min   egyi- 

künk  ^em  segíthet.  De  azon  nem  csak  segít- 
hetünk, de  tartozunk  is  segíteni,  hogy  a 
jótékony  czél  varázsát  ne  gyöngítse  az  üzér- 
kedés jogos  gyanúja,  s  az  irodalom  ne  legyen 
kitéve  megaláztatásoknak.  Csak  másfél  év  óta 
kezdenek  divatozni  irodalmunkban  e  félke- 
gyelmű jótékonysági  czégek.  Ezelőtt  mindenki 
cynismusnak  tartotta  volna  ilyesmivel  előál- 
lani,  kivétel  nélkül  mindenki  egész  tiszta  jöve- 
delmet ajánlott,  például  br.  Eötvös,  Császár 
Vahot  és  mások.  Ez  elvkérdés,  itt  személyes 
tekintetek  nem  határozhatnak.  Épen  azért 
újra  felszólítom  a  szerkesztőket  és  irótársai- 
mat  az  elv  kivivására.  A  sikeretlenség  nem  a 
mi  hibánk  lesz,  de  ha  meg  nem  bélyegezzük 
e  botrányos  visszaélést,  kötelességet  mulasz- 
tunk. 


15* 


III. 


A  Magyar  Sajtó  84  és  85-ik  számaiban  újra 
czikkek  jelentek  meg  a  Színházi  Naptár  ügyé- 
ben. E  czikkek  jelleme  is  ugyanaz,  mi  az 
eddigieké  volt:  egy  kis  cynismus,  jó  adag 
korlátolt  felfogás  s  némi  ferdítés.  Csak  a  rá- 
galom hiányzik  belőlük,  mi  mindenesetre  érdem, 
s  miért  a  nem  mindig  felelős  szerkesztő  köszö- 
netet érdemel. 

Egyik  czikk  a  szerkesztő  tollából  foly  s 
korlátoltabb  felfogású  mindeniknél.  A  szer- 
kesztő jó  tanácsot  ad  a  nyugdíj  intézeti  választ- 
mánynak s  ezt  lapja  változatlan  elvének  ne- 
vezi. Szerinte  a  választmány  még  ez  évben 
intézkedni  tartozik  és  akép,  hogy  az  egész 
vállalatot  vegye  át  saját  koczkájára  vala- 
mely nyomdatulajdonos,  a  szerkesztő  húzzon 
kellő  dijt  és  procentáatiot,  a  tiszta  jövedelem 
pedig  jusson  minden  levonás  nélkül  a  nyugdíj- 
intézetnek. Miért  a  választmánynak  beszélni 
és  nem  Szigeti  úrnak?  A  választmány  nem 
használhatja    e    jó    tanrcsot,    mert    olyasmit 

cselekednék,  mi  körén  kivül  esik.  Az  ő  tiszte 
e  tekintetben  nem  lehet  több,  mint  elfogadni 
és  megköszönni  az  adományokat  és  támogatni 
pártfogásával  minden  oly  vállalatot,  melyből 
az  intézet  némi  személyes  biztosíték  mellett 
hasznot  remélhet.  A  többi  a  vállalkozó  dolga, 
tehát  a  jelen  esetben  Szigeti  úré,  ki  tetszése 
szerint  egyezkedhetik  a  nyomdatulajdonossal, 
de  ha  kiadási  költségeken,  szerkesztői  és  irói 
dijakon  kivül  még  procentuatiót  is  akar  húzni, 
ismét  csak  nyerészkedő  lesz,  s  megint  ott  va- 
gyunk, ahol  voltunk. 

Azonban  a  szerkesztő  úr  korlátolt  felfogása 
itt  meg  nem  állapodik.  Neki  nem  csak  a  vá- 
lasztmány köréről  nincs  fogalma,  hanem  a 
journalistika  természetét  sem  ismeri.  Ugyanis 
czikke  végén  oda  nyilatkozik,  hogy  kész  meg- 
elégedni a  dolog  mostani  rendével  s  így  meg- 
változtatja változatlan  elvét,  ha  azt  a  választ- 
mány nem  veszi  foganatba.  A  hírlapok  nem 
azért  szoktak  tenni  valamely  indítványt,  mely- 
nek helyessége  és  kivihetőségéről  meg  vannak 
győződve,  hogy  aztán  lemondjanak  róla  csak 
azért,  mert  az  illetőknek  nem  tetszik.  Ily 
körülmény  még  erélyesebb  küzdelmet  tesz 
kötelességökké.  Az  úgy  van  a  világon  minde- 
nütt s  e  nélkül  elvesztené  a  journalistika  egyik 
létezési  jogát.  Ma  egyet,  holnap  mást  beszélni, 
s  mások  szeszélye  vagy  önérdekének  áldozni 
föl  a   meggyőződést,    lehet  korlátolt   felfogás, 

de  mindenesetre   a  legnagyobb  joumalistikai 
bűn. 

Szigeti  úr  korlátolt  felfogásán  már  kevésbbé 
csodálkozom.  Ő  szinész  s  csak  szerepeit  tar- 
toznék tudni.  Azért  nem  vehetem  rossz  néven 
tőle,  hogy  hívatlan  és  illetéktelen  erőszakos- 
kodásnak nevezte  felszólalásomat,  de  tartozom 
neki  megmagyarázni,  amit  nem  tud  s  minek 
megértésére  még  csak  gondolkozás  sem  szük- 
séges. Arra,  hogy  valaki  hirlapi  czikket  vagy 
könyvet  merjen  irni,  nem  kell  sem  oklevél, 
sem  kinevezés,  még  csak  pártfogói  ajánlat 
sem.  Ide  mindenki  hivatalos,  itt  mindenki  ille- 
tékes s  bele  szabad  szólnia  bármily  ügybe. 
Egészen  más  kérdés :  okosan  szól-e  valaki  ? 
Hanem  Szigeti  úr  nem  ez  értelemben  nevez 
engem  hívatlan  és  illetéktelen  erőszakosko- 
dónak.  Ö  úgy  látszik,  épen  úgy  tagadja  fel- 
szólalásijogomat, mint  kicsinyli  egyéniségemé?. 
Ily  fontos  ügybe  csak  nagy  érdemű  és  meg- 
próbált jellemű  egyén  avatkozhatik,  szóval : 
aki  szereti  a  félkegyelmű  czégeket.  Más  felől 
azt  hiszi,  hogy  felszólalásommal  olyasmit 
követtem  el,  mi  rablás.  Megtámadtam  tulaj- 
donjogát, néhány  képzelt  száz  forintot  akar- 
tam kivenni  zsebéből  s  tenni  nem  ugyan  a 
magaméba,  hanem  a  nyugdíjintézet  pénztárába. 
Mindegy.  Az  erőszak  erőszaknak  marad  akár 
magunk,  akár  más  számára  rablunk.  Börtönt 
érdemelnék  s  kegyelemben  részesülök.  Szigeti 

úr  megkegyelmez  nekem  mint  Rómának,  mi- 
dőn Attila  szerepét  játssza.  Megelégszik  egy- 
szerű óvással,  melyben  kijelenti,  hogy  erőszak- 
nak nem  enged  s  törvényes  és  határozott  jo- 
gáról nem  mond  le. 

Mi  az  a  törvényes  és  határozott  jog  ?  Szigeti 
úr  azt  is  megmondja  egy  másik,  a  közönséghez 
intézett  ezikkében.  E  czikk  egyébiránt  nem 
annyira  jogi  okadatolás,  mint  történeti  elbe- 
szélés. Megtudjuk  belőle  mindazt,  amit  már 
mások  is  elmondottak,  mit  mindnyájan  tudunk. 
A  választmány  nem  adhat  ki  naptárt,  mert  az 
intézet  pénzét,  mint  alapítványi  tőkét,  nem 
szabad  bárminemű  üzletbe  fektetnie.  Ezt  tudta 
a  választmány,  azért  nem  lett  kiadó,  tudta 
Szigeti  úr  s  ezért  lépett  elő  azon  ajánlattal, 
hogy  saját  rovására  és  felelősségére  ad  ki  nap- 
tárt s  a  tiszta  jövedelem  felében  a  nyugdíj- 
intézetet részelteti.  A  választmány  elismerés- 
sel fogadta  az  ajánlatot  s  minden  kitelhető 
módon  pártfogolni  igérte.  Ennek  következté- 
ben áll  a  programmon  az  intézeti  elnök  és 
színházi  igazgató  pártfogói  ajánlata.  így  nyert 
a  vállalat  ((Nemzeti  Színházi  nyugdíj intézeti» 
jelleget.  Ezért  nem  tarthat  a  választmány 
igényt  a  tiszta  jövedelemhez,  ezért  illeti  Szigeti 
urat  törvényesen  és  határozott  joggal  a  fele- 
rész. Mindez  egy  betűig  igaz  és  senki 
sem  kételkedett  benne.  Senki  sem  monda, 
hogy  a  választmány   nem    fogadta   el    Szigeti 

Úr  ajánlatát  vagy  hogy  helytelenül  csele- 
kedett. Én  s  e  lapok  szerkesztője  csak  ma- 
gát az  ajánlatot  róttuk  meg,  mint  irodalmi 
cynismust. 

Senki  sem  vitatta,  hogy  a  választmány  egész 
jövedelemhez  tart  igényt  és  Szigeti  úr  fele  résznél 
többet  tartozik  beszolgáltatni.  Mi  csak  azt  vitat- 
tuk, hogy  az  ily  eljárás  nyerészkedés,  mely  nem 
fér  össze  a  jótékonysági  czéggel,  elidegeníti  a 
közönséget,  árt  az  irodalom  erkölcsi  tekintélyé- 
nek, ezért  az  irók  részéről  nem  támogatni, 
hanem  megbélyegezni  való.  Szigeti  úr  mind- 
ezt mellőzi.  Pedig  erről  vártam  hosszú,  szép 
beszédet,  illően  hangsúlyozva.  Mennyire  meg- 
lehetett volna  bizonyítani  ez  eljárás  tiszteletre 
méltóságát.  Mily  könnyű  védeni  egy  irót,  ki 
philanthrop  akar  lenni,  az  emberiség  ügyében 
intéz  felhívást  a  közönséghez  s  a  munkadíjon 
kivül  még  nyereséget  is  kivan!  Mily  dicsé- 
rendő egy  színész,  ki  elaggott  pályatársai  érde- 
kében lép  föl,  s  a  maga  érdekét  a  túlon  túl 
egész  a  nyereségig  szeme  előtt  tartja!  Ily 
szónoklatot  vártam  Szigeti  úrtól.  Csak  ekkor 
végezhette  volna  be  czikkét  méltón  ama  büszke 
felkiáltással  :  Ennek  folytán  vállal  atomat  a 
közönség  kegyes  pártfogásába  felemelt  hom- 
lokkal ajánlom. 

Fényes  úr  czikkére  is  csak  ilyesmit  felelhe- 
tek. Ö  is  mellőzi  az  eljárás  erkölcsi  oldalát, 
melyre    én   fősúlyt  helyeztem.   O   is  pusztán 

mellékeszmékkel  bajlódik,  csak  hogy  más 
oldalról.  Először  is  azon  botránkozik  meg,  hogy 
még  soha  föl  nem  talált  elvet  állítok  föl,  t.  i. 
minden  jótékonysági  czég  alatt  megindult 
vállalat  tartozik  ezégének  áldozni  egész  tiszta 
jövedelmét.  Fényes  úr,  ki  sok  féle  tudományt 
mivel  tudhatná,  hogy  vannak  dolgok,  melye- 
ket nem  szükség  feltalálni  és  hirdetni,  mert 
léteznek,  szemünk  előtt  és  szivünkben.  Iro- 
dalmunkban a  közelebbi  időkig  hallatlan  volt 
a  félkegyelmű  jótékonysági  czég,  mert  az  írók 
cynismusnak  tartották  volna.  Ezért  nem  volt 
szükség  hirdetni  az  elvet,  most  szükség,  mivel 
találkoznak  írók,  kik  az  ellenkezőt  felemelt 
homlokkal  hirdetik.  Szigeti  úr  az  elv  czáfola- 
tában  sem  szerencsésebb,  nem  csak  azért,  mert 
oly  alapföltételeket  czáfol,  melyekből  teljesen 
nem  indultam  ki.  Épen  nem  mondám,  hogy  a 
jótékonysági  czég  alatt  megindult  vállalatok- 
nál a  vállalkozó  koczkáztatásáról  és  vesztesé- 
géről szó  sem  lehet. 

Közönség,  szerkesztő  egykép  koczkáztat  az 
egész  tiszta  jövedelem  átengedése  esetében 
épen  úgy,  mintha  csak  bizonyos  rész  van  igérve. 
Ezen  nem  lehet  segíteni,  ez  a  dolog  természe- 
tében fekszik.  Legfeljebb  Szigeti  úr  koczkáz- 
tat kevesebbet  másoknál,  minthogy  a  nyugdíj- 
intézet iránti  részvét  élénk  és  általános.  Mindez 
ki  van  fejezve  czikkeimben.  Én  csak  azt  ál- 
lítám,    hogy  jótékonysági  czég  alatt  nyer  ész- 

kedni,  árt  az  irodalom  erkölcsi  tekintélyének 
s  a  jótékony  czélnak  sincs  hasznára.  Ezt 
most  állítom,  ha  még  egyszer  oly  fájón  hat 
is  Fényes  úr  érzékeny  szivére.  Azt  sem  mon- 
dám, hogy  valamely  irodalmi  vállalat  sike- 
rére elég  a  jótékony  czég  s  a  szerkesztő 
anyagi  és  szellemi  munkásságának  nincs  reá 
befolyása.  Annyira  van,  hogy  érte  méltá- 
nyos díjt  érdemel,  mi  mindenesetre  oly  va- 
lami, mit  a  legjelesb  szerkesztők  és  írók  is 
megköszönhetnek  s  mi  megérdemli  a  kocz- 
káztatást  is.  Csak  a  nyereség  erkölcsi  jogát 
tagadtam  s  ezt  tagadom  most  is,  mert  ha 
valamely  ügyért  az  emberek  philanthropiáját 
vesszük  igénybe,  magunk  sem  lehetünk  szató- 
csok vagy  uzsorások. 

Fényes  úr  czikkének  többi  része  nem  ér- 
demel figyelmet.  Meghagyom  azon  hitében, 
hogy  a  félkegyelmű  jótékonysági  cégek  elő- 
mozdítják a  jótékonysági  ügyet,  nem  idege- 
nítik el  a  közönséget.  Hadd  támogasson  ő 
minden  ily  vállalatot  s  higyje  azt  hazafiúi 
kötelességnek.  Azt  sem  magyarázom  meg, 
hogy  ha  valaki  ártott  a  nyugdíjintézetnek, 
az  egyedül  Szigeti  úr  és  jóakarói,  kímélem 
mély  philanthropiai  fájdalmát  is,  melyet  neki 
felszólalásom  okozott.  Csak  sajnálatomat  feje- 
zem ki  azon,  hogy  találkoznak  írók,  kik  ez 
eljárásban  nem  látják  azt,  mit  látniok  kel- 
lene, az  irodalom  erkölcsi  tekintélyének  aláz- 

tatását  és  szépirodalmi  és  néplapjaink  any- 
nyirai  gnorálják  az  egész  dolgot,  mintha  még 
annyiban  sem  tartoznék  reájok,  mint  mon- 
dani valójukban  elménczséget  gyártani  a  be- 
küldött kéziratokra. 


A  NEMZETI   színház   ES 
DRÁMAIRODALMUNK. 


Ezelőtt  harmincz  évvel  írta  Kölcsey  azt  az 
el  nem  mondott  híres  beszédét,  mely  kihatott 
később  az  egész  országra.  E  perez  óta  a  szí- 
nész büszkébben  merte  magát  a  nemzeti  nyelv 
és  míveltség  apostolának  nevezni,  mert  a  haza 
egyik  első  rangú  írója  monda  a  színházról : 
((Itt  leszen  nyelvünk  egyik  bátorságos  rév- 
partja; itt  leszen  a  haza,  hol  mostani  szám- 
kivetése után  megnyugszik;  itt  leszen  a  tűz- 
pont,  melyből  valahára  teljes  erejében  lobban- 
hat ki,  hogy  a  maga  bámulást  érdemlő  tulaj- 
donainak tartozott  rangját  a  többi  európai 
nyelvek  mellett  elfoglalja)).  A  megyékben  in- 
kább kezdek  hinni,  hogy  a  nemzeti  színház 
csakugyan  oly  közügy,  mely  figyelmet  érde- 
mel, mert  egy  híres  író,  egy  komoly  és 
önmérséklő  férfiú,  a  szenvedély  hangján  írta 
a  részvétlenekhez :  uEz-e  az  a  hazafiúság, 
melyre  Pestvármegyének  rendéi  számot  tar- 
tottak, mikor  elvégezték,  hogy  minket  is  meg- 

hívjanak-e  szép  szándék  elősegélésére  ?  Ez-e 
a  buzgóság,  melyet  tőlünk  a  nemzeti  nyelvnek 
köztigye  vár  ?  Ez-e  az  a  fennérzés,  melylyel  ma- 
gunkat magyaroknak  nevezni  büszkélkedünk  ?» 
A  szigorú  erkölcsbírák  és  a  léha  képmutatók,  kik 
megtanulták  Rousseauból,  hogy  a  színház  erköl- 
csi romlást  okoz,  nem  mertek  többé  szólani,  mert 
egy  feddhetlen  jellem  fakadt  e  szemrehányá- 
sokra :  ((Ront  a  játékszín !  Miért  mégis  az  ide- 
gentől vissza  nem  irtózni?  Oh  jól  értem  én, 
hogy  mi  az  úgynevezett  romlás  eszközei  nél- 
kül el  nem  lehetünk.  Mi  szeretünk  romlani, 
mi  akarunk  romlani,  de  romlásunkon  is  ide- 
gen színt  akarunk  láttatni.))  Az  áldozni  habo- 
zóknak  -  akarva  nem  akarva  —  meg  kellett 
nyitni  erszényöket,  mert  egy  ritkán  gúnyos 
ajak  kifogyhatlan  gúnynyal  kérdé  tőlök : 
((A  haza  kíván  nem  vért,  nem  határtalan  fel- 
áldozást, csak  bővségünkből  kíván  valamit, 
csak  felesleg  valónknak  egy  részét  kívánja,  s 
mi,  kik  a  vendégfogadás  törvényeit  gyakran 
érdemetlenek  iránt  is  nem  minden  vesztegetés 
nélktil  gyakoroljuk ;  mi,  kik  bizonyos  alkal- 
makkal csillogás  által  kiismer  széni  annyira  sze- 
retünk, hogy  a  kímélést  alacsonyságnak  fog- 
nók  tekinteni :  mi  vonjuk-e  be  markainkat  a 
nemzetiség  közoltára  előtt,  mi  ne  tartsuk-e 
alacsonyságnak  a  kíslelkű  kímélést?))  Az  ellen- 
mondás elnémult,  vagy  lelkesedéssé  vált,  mert 
a  felindulásban  kifáradt  szónok  e  megbélyegző 

fordulattal  végezte  szónoklat  formájába  öntött 
czikkét :  ((Ha  van  köztünk,  ki  a  gyalázatos 
nevét  hordozni  nem  irtózik,  keljen  fel  és  czá- 
foljon  meg.))  Ez  elébb  csak  kéziratban  keringő, 
később  nyomtatásban  is  megjelent  czikk  min- 
denütt újabb  és  erősebb  lendületet  adott  a 
részvétnek;  néhány  év  múlva  már  emelkedtek 
a  Nemzeti  Szinház  falai;  nem  sokára  ország- 
gyűlésen is  szőnyegre  került  az  ügy  s  a  Fel- 
ség hozzájárultával  megajánltatott  a  dotatio. 
Miért  újítni  meg  e  napok  emlékét,  miért  hi- 
vatkozni e  czikkre  ?  Talán  a  közönyt  és  rész- 
vétlenséget kell  újra  ostromolni?  Oh  nem. 
Hála  Istennek,  ezen  túl  vagyunk !  A  mit  akkor 
Kölcsey  csak  néhányad  magával  érzett,  most 
mindnyájan  érezzük,  s  bár  szinházunk  még 
most  sincs  annyira  biztosítva,  a  mennyire  kö- 
rülményeink közt  is  lehetséges,  a  hiány  pót- 
lása bizonyosan  nem  a  részvétlenségen  fog 
múlni.  Azonban  Kölcsey  nem  csak  izgatott, 
ortromolt,  lelkesített  —  hanem  hitt,  remélt  és 
álmodozott  is.  Előtte  oly  szinház  lebegett, 
melynek  jelleme  nem  csak  a  falakra  festett 
országos  czímer,  hanem  egyszersmind  az  az 
önérzés, melylyel  belép  küszöbén  a  közönség; 
az  a  lelkesedés,  mely  felülemeli  az  önbecsérző 
színészt  a  mindennapi  élet  körén ;  az  a  nemes 
hazafiúság,  mely  által  a  költő  tulajdon  érzé- 
seit a  nemzetéivel  olvasztja  össze.  O  hitte, 
hogy  a  szinház   a   közönséget,   a   közönség   a 

színházat  kölcsönösen  fogják  nemesíteni ;  re- 
mélt színészetünk  és  drámánk  jövőjében ;  szí- 
nészekről álmodozott,  kik  többé  nem  az  ide- 
gen ízlés  rabszolgái ;  költőkről,  kik  új  pályát 
törve,  saját  életünk  múltját  és  jelenét  vará- 
zsolják elénk  halhatlan  új  műveikben. 

Az  óta  sok  év  tölt  el ;  Kölcsey  rég  a  sírban 
nyugszik ;  de  szent  fájdalma  s  hő  lelkesedése 
folyvást  él  közöttünk ;  s  most,  e  harmadik  évtized 
fordulásán,  mintegy  számot  kérve  kérdi  tőlünk: 
Vajon  beteltek-e  azok  a  szép  remények,  mely- 
lyekben  oly  mélyen  hittünk ;  vajon  haladunk-e 
azon  eszmény  felé,  melyről  oly  jól  esett  álmo- 
doznunk ?  Kérdések,  melyekre  felindul  a  szív, 
s  az  ajk  nem  mondhat  határozottan  se  igent, 
se  nemet.  Mégis  e  néma  felindulásban  több 
van,  a  mi  vigasztal,  mint  a  mi  fáj.  Nincs  okunk 
pirulni  a  múltért,  mert  fontos  eredményeket 
vívtunk  ki ;  reménynyel  tekinthetünk  a  jövőbe, 
mert  elégületlenek  vagyunk  a  jelennel,  s  nem 
hiszünk  abban  a  hazug  dicsőségben,  melyet  az 
együgyű  jóakarat,  vagy  az  önmagának  hízelgő 
hiúság  igyekszik  ránk  vitatni.  Ez  elégületlen- 
séget öntudatra  emelni  és  eszmékre  vive  vissza 
gyümölcsözővé  tenni:  oly  feladat,  mely  meg- 
érdemli a  fáradságot.  Kölcsey  szelleme  hív, 
int  és  biztat.  Az  ő  álmait  kell  hüvelyeznünk, 
az  ő  reményeit  táplálnunk,  az  ő  hitében  erő- 
södnünk. Tovább  kell  fűznünk  az  eszmék  lán- 
czolatát  is,  ott,  a  hol  ő  elejté.    Akkor   a   szin- 

ház  anyagi  érdekeiről  kellett  gondoskodni,  most 
leginkább  a  szellemiek  igénylik  részvétünket ; 
akkor  arról  volt  szó,  legyen-e  színházunk, 
most  azért  kell  küzdenünk,  hogy  kitűzött  czélja 
felé  haladjon  ;  akkor  szónoklatra  és  pártfogásra 
volt  szükség,  most  elmélkedésre  és  kritikára, 
s  ez  utóbbi  nem  tehet  jobbat,  mintha  össze- 
hasonlítván a  multat  és  jelent,  saját  viszo- 
nyaink szempontjából  vizsgálja  bajainkat,  s 
ez  úgyszólva  történeti  alapon  izgat  azon  esz- 
mék mellett,  melyekben  a  jövő  küzdelme  s 
talán  dicsősége  is  rejlik. 

Minő  különbség  régi  s  mostani  színészeink 
állása  közt!  Kölcsey  élénken  festi  a  nyomort 
és  megvetést,  mely  a  legjelesebbnek  is  egyetlen 
jutalma  volt.  Kötéltánczosokként  barangoltak 
városról-városra  többször  ébresztve  szánalmat, 
mint  fogékonyságot  a  művészet  iránt.  Az  uta- 
sok jól  ismerték  őket;  tudták,  kiket  visznek 
azok  a  megterhelt  és  mégis  könnyű  kocsik,  me- 
lyekről festett  vásznak  és  aranyozott  papír- 
darabok csüggenek  alá  s  tetejében  télen  is 
nyári  ruhában  fütyörész  néhány  beesett  arczú 
úr  és  didereg  egy  pár  fátyolos  ifj  asszony. 
A  városok  vendégfogadósai  hónapok  múlva  is 
emlékeztek  reájok  a  sok  fúrás-faragásról, 
melylyel  megrongálták  a  nagy  teremet  s  a 
hosszú  árjegyzékekről,  melyeket  nem  tudtak 
kifizetni.  A  fővárosban  nem  hogy  szinházépü- 
letjök   lett  volna,   de  még  a  föUéphetési    en- 

gedélyért  is  perelniök  kellett.    Többször   kísé- 
relték meg  hol  Pestre,  hol  Budára  telepedni  és 
sikertelen  küzdelmek  után  mindannyiszor  kény- 
telenek voltak  újra  nyakukba  venni  a  vidéket. 
Aristocratiánk  ezereket  pazarolt  idegen  művé- 
szekre s  alig  találkozott  egy  Wesselényi,  Ráday 
és  Vida,  kik  a  hazaiakat  vegyék  pártfogás  alá. 
A   megyék  ugyan  tettek  értök  valamit,    de   a 
pillanatnyi  segély  csak  alamizsna  volt.  A  mí- 
veltebb    körök    szegyeitek  vagy   megvetették 
őket,  az  alsóbbakban  csekély  volt  a  fogékony- 
ság. Nem  a  szellemi  szükség  töltötte  meg  oly- 
kor a  szinházat,  hanem  a  kíváncsiság.  A  vagyo- 
nosabb nemesség  külföldieskedése  s  a  magyar 
polgári   elem    fejletlensége   lehetetlenné   tette 
az  állandó  közönség  megalakulását.   A  jó  pol- 
gárok csak  bámulni  tudtak,  a  büszke  nemesek 
csak  gúnyolódni  szerettek.  A  magyar  nem  mű- 
vésznek való,    mondák    az    idegen  míveltségű 
ifjú  urak ;  az  ó-divatú  öregak  pedig,    kik   dél- 
előtt a  haza  ügyét  védtek   a   megyegyűlésen, 
megbotránkozva  szemlélték  este  az  előfüggönyt, 
melyre    nagy   betűkkel   volt   felírva :   éljen    a 
nemzet,  s  mosolyogva  mormolták  fogaik  közt : 
a   nemzet   megél,    csak    ti    tudjatok   megélni. 
Valóban  kevesen  voltak,  kik  a  színészet  hatá- 
sát a  nemzeti  míveltség  fejlesztésére  fel   tud- 
ták   volna    fogni.    Valóban   a   színészek    nem 
tehettek  okosabbat,  mintha   megélni   igyekez- 
tek.  El  is  követtek  ezért   mindent.    Nem    ki- 

mélték  a  görögtüzet  s  a  czifrábbnál  czifrább 
tableaukat.  Oly  műveket  férczeitek  össze, 
oly  czímeket  gondoltak  ki,  bogy  csodájában 
is  begytilt  a  közönség.  A  kit  aztán  bekaphat- 
tak, igyekeztek  megtartani  s  kedvéért  akár 
bajazzókká  váltak.  Nemcsak  művészetöket,  ha- 
nem magokat  is  készek  voltak  lealacsonyítani. 
Jutalom  játékaik  alkalmával  személyesen  hor- 
dozták szét  a  színlapot  s  ültek  ki  a  pénztár- 
hoz, megköszönni  a  nagylelkű  közönség  fil- 
léreit. Se  vásár,  se  főispáni  beigtatás,  sőt 
nagyobbszerű  névnap  se  eshetett  meg  nél- 
külök.  Sátort  ütöttek  az  állatmutatók  bódéi 
mellett  s  együtt  hízelegtek  a  muzsikus  czi- 
gánynyal.  S  ha  mégsem  volt  miből  fizetni  az 
adósságot,  ha  kifogytak  az  utolsóelőtti  és 
legeslegutolsó  előadásokból  is,  megáldlák  a  jó 
nagyságos  úrfit  vagy  urat,  ki  valamelyik  szí- 
nésznő szép  szemeiért  segélyt  nyújtott  szá- 
mukra, vagy  jószágára  vitette  ki  őket  korhely 
pajtásokul.  Szóval,  néhány  szerencsésebb  évet 
kivéve,  a  régibb  színész  alig  volt  egyéb,  mint 
most  iparlovag  vagy  bohócz,  majd  koldus 
vagy  élősködő. 

Ily  körülmények  sokat  árthatnak,  de  még 
magokban  nem  akadályozzák  a  művészet  lassú 
és  biztos  fej  lését.  Kevés  különbséggel  így  volt 
az  eleinte  Angol-,  Franczia-  és  Németországon 
is.  Az  anyagi  jóllét  és  külső  dísz  a  művésze- 
tek haladásában  ritkán  ok,  a  legtöbbször   kö- 

vetkezmény.  Fődolog  némi  hagyományos  haj- 
lam, fogékonyság  és  érdekeltség.  Ennek  hiánya 
akadályozta   leginkább    szinészetünk    fejlését. 

Másutt  a  színészet  vallásos  és  nemzeti  szoká- 
sok földjén  csir ázott.  A  mysteriumok  és  utczai 
tréfák,  a  leendő  tragédia  és  komédia  elemei 
mindig  kedvencz  mulatságai  voltak  a  népnek, 
s  így  a  színháznak  később  mintegy  szükséggé 
kellé  válnia.  Nálunk  a  mysteriumok  nagyon 
szűk  körben  divatoztak,  s  az  utczai  bohóezok 
idegenekből  teltek  ki.  Történetíróink  emlékez- 
nek ugyan  kóbor  színészekről,  két  vagy  három 
drámai  költeményünk  nyomtatásban  is  fenma- 
radt,  de  mindent  összevetve,  legrégibb  szinésze- 
tünk vagy  majdnem  egészen  idegen  volt,  vagy 
nem  a  népszellem  önkéntelen  és  tartós  nyilat- 
kozata. 

Ezért  a  múlt  század  vége  felé,  midőn  néhány 
buzgó  hazafi  felszólalt  a  magyar  színészet  mel- 
lett, nem  a  meglevő  elemek  ápolásáról  és  neme- 
sítéséről volt  szó,  hanem  egy  mezőben  új  és 
idegen  valami  átültetéséről.  A  színház  nem 
belső  szükségkép  nyilatkozott,  hanem  mint 
abstractio  s  a  nemzeti  visszahatás  egyik  mes- 
terséges eszköze.  A  színpad  magyar  lőn,  de 
a  szellem  idegen  maradt;  a  német  színészet 
halvány  másolata  nem  elégíthette  ki  az  el- 
németesedett mívelteket,  a  nép  pedig  érzéket- 
lenül nézte  és  hallgatta,  a  mit  se  érteni,  se 
érezni  nem  bírt.  A   színész   maga   sem   tudta, 

mit  csináljon.  Hiányzott  az  alap,  amelyre  épít- 
sen, a  hatás,  mely  lelkesítse.  Nem  csoda,  hogy 
a  nagy  hévvel  felkarolt  ügy,  a  visszahatás 
gyöngültével,  csak  tengődni  tudott.  Nem  csoda, 
hogy  színészeink  hiában  küzdöttek  a  lehetet- 
lenséggel s  a  legtehetségesebbek  ereje  is  meg- 
tört. Nemzeti  színészet  nemzeti  drámai  költé- 
szet nélkül  nem  állhat  elő ;  a  hagyományos 
nemzeti  szellem  képző  erejét  még  a  lángész 
sem  pótolhatja;  s  a  színész,  mint  a  haldokló 
viador,  örömest  hordozza  sebeit,  ha  gyönyörit- 
tas közönség  taposlja  meg.  Ezt  nélkülözvén 
színészetünk  mindent  nélkülözött,  s  arra  volt 
kárhoztatva,  hogy  jól  rosszul  önmaga  alkossa 
meg  saját  elemeit. 

Most  máskép  van  minden.  Hatvan  év  nehéz 
küzdelme  közönséget  teremtett.  A  fölébredt 
közszellem  s  a  fejlődő  irodalom,  színészetünk 
e  hű  szövetségesei,  felizgatták  a  fogékonysá- 
got. Az  állandó  és  dotált  színház  létrejöttével 
egész  új  korszak  derült  föl.  A  vándorok  men- 
helyre találtak,  hol  tisztesség  és  közbecsülés 
váltotta  föl  a  nyomort  és  megvetést,  pálya 
nyílt  a  művészi  törekvéseknek  és  táplálékot 
nyert  a  becsvágy.  Az  ifjú  és  emelkedő  ma- 
gyar főváros  s  a  már  önbizalommal  küzdő 
nemzeti  színészet  egymást  gyátnolíták.  Segít- 
ségül jöttek  a  költők  és  kritikusok  is.  Elmélet 
és  gyakorlat  a  nemzeti  drámai  költészet  meg- 
alapításán fáradoztak.  Némely,  ha  nem  is  épen 


A   NEMZETI    színház   ÉS   DRÁMAIRODALMUNK.      245 

becses,  de  folyvást  törekvő  drámai  kísérlet  egy 
kis  magyar  életet  varázsolt  a  színpadra.  Ez 
színészetünknek  némi  nemzeti  színt  adott  s 
közelebb  hozva  az  élethez,  a  hatás  eszközeivel 
ruházta  fel.  A  közönség  növekedett  részint  ér- 
dekeltségből, részint  hazafiságból,  részint  divat- 
ból. Ma  már  bizton  elmondhatjuk,  hogy  oly 
közönségünk  van,  melynek  szükségévé  kezd 
válni  a  színház.  Ott  ül  az  aristocratia,  s  mi 
más  ez,  mint  ezelőtt  hatvan,  sőt  csak  húsz 
évvel  is  !  Hűn  megjelen  a  középrend,  mely  na- 
ponként erősbödik  számban,  vagyonban  és 
míveltségben ;  nem  hiányzik  az  alsóbb  osztály 
s  egész  lelkéből  tapsolja  meg  népszínművein- 
ket. Most  nyári  hónapban  is  annyi  a  közön- 
ség, amennyi  hajdan  a  böjti  napokban  sem  volt. 
Most  nem  hallunk  gúnyt  és  senki  sem  közö- 
nyös, sőt  oly  jóakaratú,  elnéző  és  részvevő, 
mint  a  minő  gúnyos,  követelő  és  érzéketlen  volt 
egykor.  E  mellett  a  színésznek  megkülönböz- 
tetett állása  van.  Nem  magánember  zsoldosa, 
hanem  országos  intézet  tagja.  Nem  kénytelen 
művészetét  vagy  önmagát  lealacsonyítani.  Díja, 
ha  nem  vetekszik  is  a  külföldiekével,  fölmenti 
az  élet  gondjai  alól.  Megtiszteltetésekben  része- 
sül s  vénségére  nyugdíjat  várhat.  Van  ideje 
tanulni  és  kipihenni  magát.  A  főváros  és  a 
vasutak  által  közel  hozott  külföld  könnyebbé 
tették  önmívelhetését.  A  társaságokban  nem 
fogadják  többé  előítélettel,  s  csak  egyéniségé- 

tői  függ,  hogy  szívesen  látott  vendég  legyen.  Ha 
vidékre  rándul  vendégszerepelni  útja,  egy  kis 
diadalmenethez  hasonló.  Hányszor  térnek  vissza 
koszorúkkal  és  ékszerekkel,  s  mennyi  mindent 
tudnak  beszélni  a  sok  ünnepélyes  lakomáról  és 
fáklyás  zenéről,  melyekkel  megtisztelte  őket  az 
ifjúság !  A  vidék  követi  a  fővárost  s  mintegy  ve- 
tekszik vele.  Nevezetesebb  városainkban  gyöke- 
ret kezd  verni  a  szinészet.  Arad,  Szabadka,  Mis- 
kolcz  nem  rég  építettek  állandó  színházat  s  már 
Debreczen  és  Nagyvárad  hasonló  mozgalmairól 
értesülünk.  Maholnap  a  vidéki  színész  sorsa  is 
jobbra  fordul  és  művészi  nemesülésök  hatással 
lesz  a  fővárosi  színházra,  melynek  az  eddiginél 
több  módja  lesz  belőlök  újonczozni.  Mindez  tény 
és  örvendetes  haladás.  Közönségünk  még  soha 
soha  sem  csüggött  ennyi  előszeretettel  a  szí- 
nészeten ;  érdekeltsége  viszonyainkhoz  képest 
oly  nagy,  mely  a  nem  mindennapi  becsvágy 
törekvéseit  is  megérdemli. 

Mégis  honnan  az,  hogy  az  ifjú  színészi  nem- 
zedék nem  jogosít  annyi  reményre,  mennyit  a 
régi  valósított  ?  Mégis  mi  az  oka,  hogy  a  míg 
azelőtt  harmincz  évvel  a  nyomor  és  hányódás 
közepett  a  jeles  és  törekvő  tehetségek  egész 
csoportja  állott  elő,  kik  később  a  pesti  szín- 
pad díszeivé  fejlettek,  most  a  kedvezőbb  kö- 
rülmények közt,  ha  nem  hiányzik  is  egy  pár 
új  tehetség,  csekélyebb  a  törekvés  és  arány- 
lag hanyatlást  tapasztalunk  ? 

Tagadhatatlan,  hogy  sokat  háríthatni  az 
időre.  x\kkor  még  minden  előttünk  állott ;  meg- 
ifjúltunk  és  lelkestiléstinkben  visszanyerni  hit- 
tük, a  mit  elvesztettünk  s  kiktizdeni,  a  mit  nem 
bírtunk.  Ez  a  szellem  teremtő  erővel  hatott 
mindenüvé ;  a  fejlődő  politikai,  irodalmi  és  tár- 
sas élet  magával  ragadta  a  színészetet,  mely 
aztán  önmegalapításával  igyekezett  folytatni  a 
múlt  század  kezdeményét.  A  színésznek  haza- 
fiúi becsvágya  támadt,  mely  táplálta  a  művé- 
szit. Kiérdemelni  a  nemzet  figyelmét,  részt 
venni  az  újjászületés  nagy  munkájában,  oly 
gondolat  volt,  mely  a  nyomorban  is  emelte  a 
lelket  s  a  hányódás  közepett  is  megterméke- 
nyíti a  munkásságot.  Nem  ugyanezt  hirdette-e 
Kölcsey  el  nem  mondott,  de  mindenütt  olva- 
sott beszédében  s  mást  fejezett-e  ki  Vörös- 
marty Árpád  ébredésé-heti  ?  íme  a  szónok,  költő 
és  vándorszínész  hogyan  találkoznak  egymás- 
sal a  küldetési  hit  és  lelkesült  önbizalom  e 
napjaiban. 

Most  sok  van  a  hátunk  megett;  kimerültség 
és  csalódás  nyomják  a  kedélyt.  Kétkedni  ta- 
nultunk és  hidegebbek  vagyunk.  Mélán  tekin- 
tünk a  múltba  s  mintha  félnénk  a  jövőtől, 
meg-megrendül  önbizalmunk.  Érezzük,  hogy 
az  időben  sok  a  bomlasztó,  s  kevés  az  alakító 
erő.  Azonban  mindez  nem  fásultság,  se  tehet- 
lenség.  Eltűnt  előlünk  sok  bolygó  fény,  melye- 
ket  csillagoknak    hittünk,    de    sarkcsillagunk 

a  homályon  is  átrezg  hozzánk.  Szívünk  nem 
égett  ki,  s  ha  mélyen  sebzett  is,  van  erőnk 
önismeretre  törekedve  tájékozni  magunkat  s 
igyekezvén  megtartani,  a  mink  volt,  a  további 
fejlődhetés  útját  egyengetni. 

Társadalmunk  s  az  irodalom  ez  erősbülő 
hangulatából  többet  meríthetne  színészetünk  ; 
inkább  érezhetné  napjaink  önmegtagadó  haza- 
fiasságát, mely  a  legnagyobb  erőfeszítést  kí- 
vánja. A  mai  színésznek  nincs  annyi  hazafiúi 
becsszomja,  mint  a  mennyi  a  réginek  volt. 
Talán  többet  és  jobban  tud  beszélni  róla,  de 
bizonyosan  nem  érzi  oly  mélyen ;  inkább  tudja 
fontosságát,  mint  teljesíti  kötelességeit,  s  éber 
gondok  helyett  csal  álmokba  ringatja  magát. 
Régen  élénk  volt  a  hiány  és  elmaradottság 
érzete  s  épen  azért  folytonos  fejlődést  yagy 
legalább  küzdést  tapasztaltunk;  most  nagy  az 
önámítás  és  fenhéjázás  s  épen  azért  hanyat- 
lást vagy  tespedést  látunk ;  régen  a  közönség 
kissé  emelkedő  hazafias  részvéte  ösztönül  szol- 
gált s  kölcsön  kép  fogadtatott  el,  mely  után 
kamat  jár ;  most  adóvá  kezd  alászállani,  mely 
követeltetik;  a  régi  színész  rongyai  közt  is 
büszke  volt  arra,  hogy  magyarnak  született, 
most  találkozik  olyan  is,  a  ki  csekélyli  a  ma- 
gyar dicsőséget.  S  ezt  nemcsak  a  kosmopolita 
énekes  és  énekesnő  teszi,  hanem  némely  drá- 
mai színész  is.  Nem  rég  egyik  fiatal  színészünk 
külföldi  színpadon   kisérte   szerencsét   s  most 

már  egyik  legjelesb  és  legtörekvőbb  színész- 
nőnkről rebesgetik  ugyanazt.  Amaz  lehet  kivé- 
teles különczség,  ez  puszta  hír,  de  mégis  oly 
valami,  mely  már  csak  azért  is,  mert  vita  és 
pletyka  tárgya  lehet,  figyelmet  érdemel. 

Másutt  a  hazafiasság  csak  emeli  és  nemesíti 
a  művészi  becsvágyat,  nálunk  majdnem  egye- 
dül szüli  és  táplálja.  Ha  a  magyar  tudós,  író 
és  művész  azon  beteges  ábránddal  kezd  tépe- 
lődni, hogy  miért  nem  születelt  oly  hazában, 
hol  egy  fél  világra  hathatna  dicsőségével ;  ha 
nem  merít  önfeláldozást  a  rokon  és  ellenszenv 
összeolvadt  szenvedélyéből,  mely  nálunk  any- 
nyi  mindent  pótol  s  melyet  semmi  sem  pótol- 
hat ;  ha  pénzvágy  miatt  vagy  hiúságból  feledni 
kezdi,  hogy  neki  a  honnak,  a  honért  és  a  hon- 
nal kell  élnie :  a  legtragikomikusabb  önmeg- 
hasonlás  fog  bekövetkezni  s  irodalmunk  és 
művészetünk  elveszti  súlypontját. 

Hála  Istennek,  még  távolról  sem  közele- 
dünk ez  örvény  felé.  Se  vádra,  se  félelemre 
nincs  elég  okunk.  Színészeink  csak  panaszol- 
nak, aífectálnak  és  szeretnek  szerepet  játszani 
a  színpadon  kivül  is.  Mióta  inkább  ismerik  a 
külföldet  s  magasabb  eszményök  van  a  színész 
állásáról,  mióta  köztünk  világhírű  művészek 
fordultak  meg,  mióta  nemzeti  viszonyaink, 
vágyaink  és  reményeink  mérsékeltségét  paran- 
csolják, megszokták  a  sóhajt  és  panaszt.  Irigy- 
lik  az  énekes  sorsát,  a  kinek   az    egész   világ 

nyitva  van ;  búsulnak,  hogy  csak  egyetlen 
nagyobbszerű  színházunk  levén,  nincs  hova  men- 
niök;  nem  fenyegetőzhetnek,  ha  összetűzve  az 
igazgatósággal,  díjaikat  akarják  fölemelni, 
vagy  szeszélyeik  érvényét  kivívni ;  kérkednek, 
hogyha  így  meg  így  volna,  mily  óriási  művé- 
szek tudnának  lenni,  a  míg  most  vagy  nem 
lehet,  vagy  nincs  miért  megerőltetni  magokat. 
Hiú  álmadozás,  üres  fecsegés,  melynek  alig 
volna  fontossága,  ha  nem  koptatná  az  erélyt 
s  nem  szülne  bizonyos  fásult  hangulatot!  Hol 
az  a  hazafias  büszkeség,  mely  az  önérzetben 
is  talált  jutalmat,  az  a  törhetlen  elszántság, 
mely  a  részvétlenséggel  is  meg  tudott  küzdeni, 
az  a  lelkestilt  igyekezet,  mely  részben  a  tehet- 
séget is  pótolja?  Tünedezni  kezd  lassan  és 
öntudatlanul.  Gyöngülvén  a  hazafi  becsvágy, 
gyöngült  a  művészi  is,  s  ez  utóbbi  annyival 
inkább,  mert  a  közönség  részéről  kevés  táp- 
lálékot nyer.  Közönségünk  részvékeny,  haza- 
fias, de  talán  épen  azért  nem  akarván  büntetni, 
jutalmazni  sem  tud  emelőn  és  termékenyítve. 
Tapsai  és  koszorú  elámítják  a  hiút,  elkeserítik 
a  becsvágyót  s  akadályozzák  mindkettő  hala- 
dását. Kevés  különbséget  tevén,  épen  úgy 
jutalmazza  a  legjelesebbet,  mint  a  kevésbbé 
jelest.  Elnézése  fölbátorítja  a  hanyagságot,  el- 
szunyasztja  a  törekvést  és  táplálja  az  önámítást. 
Innen  foly  aztán  az,  hogy  a  színész  azt  is 
művészetének   tulajdonítja,  a  mi  a  hazafiasság 

vagy  bátorítás  szüleménye  s  a  meg  nem  érde- 
melt kapcsokra  hivatkozik  a  legméltányosb 
kritika  ellenében  is.  Míg  a  hazafias  részvét 
némi  ízlési  szigorral  nem  párosul  s  a  koszorú 
és  taps  oly  olcsó  lesz,  közönség  és  színész  egy- 
mást fogják  rontani, 

íme  színészetünk  aránylagos  hanyatlásának 
különböző  okai.  De  vajon  igaz-e,  hogy  hanyat- 
lunk,  habár  csak  aránylagosan  is  ?  Oly  kér- 
dés, melyre  legjobban  megfelel  egy  kis  vissza- 
pillantás a  múltra. 

Színészeink  ezelőtt  ötven-hatvan  évvel  a  né- 
met színészetet  utánozták,  sokkal  kényszerűb- 
ben is  német  míveltség  uralkodott  költészetünk- 
ben, mint  azelőtt  a  németek  a  francziát  s  a 
francziák  az  olaszt.  Csak  kissé  m ívelt  köreink- 
ben a  német  iskola  kezdte  meg  diadalmas 
küzdelmét  s  a  Pesten  már  virágzó  német 
színház  mintegy  mintául  szolgált  a  leendő 
magyarnak. 

Németországon  1791  előtt  a  Gottsched  iskolája 
megbukása  után,  a  legf éktelenebb  természe- 
tiességnek  hódolt  a  színpad.  Színész  és  költő 
arra  törekedett,  hogy  a  természet  hangját  mi- 
nél inkább  s  minél  erőteljesebben  hallassa. 
Lessing  úgynevezett  polgári  drámái ;  Goethe 
Götz  von  BerUchingen-^  és  Schiller  Haramjá-i 
adták  e  lendületet.  A  vers  nyűgét  félre 
dobva  s  a  franczia  conventionalís  formák  rom- 
jain büszkén   emelkedett  a  próza    és   valóság, 

most  a  nekivadult  indulatok,  majd  a  siránkozó 
ellágyulás  kíséretében. 

Ha  a  színpad  lázas  hévvel  igyekszik  másolni 
az  életet,  nem  jár  rossz  úton,  de  még  csak 
leendő  művészet  s  csak  a  fejlődés  forrongását 
éli.  Érezték  ezt  Goethe  és  Schiller  és  később 
czélul  tűzték  ki :  megbuktatni  a  részint  általok 
is  előidézett  természetiességet.  A  weimári 
minister  és  színházigazgató,  a  jénai  tanár  és 
drámaíró  korlátlan  hatalommal  kezdik  osztani 
parancsolataikat. 

Ha  az  eddigi  színpad  a  valóság  hű  után- 
zása volt,  a  leendőnek  mintegy  az  élet  irány- 
adójául és  mintaképéül  kellett  szolgálni.  A  ter- 
mészetes beszélgetés  rhythmusos  szavalattá  vált, 
nem  ugyan  a  Gottsched  idejebeli  alexandrin, 
hanem  jambusok  szerint.  Mozdulatok  és  cso- 
portozatok  a  plastíka  szabályaihoz  alkalma- 
zódtak.  Most  már  a  színésznek  nem  volt 
elég  némi  természetes  ész  és  élénk  kedély, 
hanem  finom  érzékkel,  nemesített  érzülettel 
és  tudományos  képzettséggel  is  kellett  rendel- 
keznie. Az  eddig  mintául  szolgált  természetet 
az  eszményi  antik  váltotta  föl.  Ez  az  irány 
nehezen  hódított,  sokfélekép  módosult,  de  el- 
végre is  győzött  s  meg  volt  egyengetve  az  út 
az  eszményi  színpad  felé,  melyhez  a  német 
színészet,  többször  megkisérlett  eltérések  mel- 
is,  mind  a  mai  napig  hű  maradt. 

Színészeink,  kik   a   hazánkba  telepedett  né- 

met  színészeket  vették  példányul,  e  másod 
kézből  nyert  iskola  növendékei  voltak.  Nem 
levén  drámai  költészetünk,  német  fordítások- 
ból éltünk  és  színészeink  igyekeztek  úgy  adni 
szerepeiket,  a  hogy  azt  a  németektől  látták. 
A  tragédiában  átvették  a  rhythmusos  szava- 
lást, s  minthogy  verset  nem  szavalhattak,  a 
prózát  szavalták  úgy,  keveset  ügyelve  a  ma- 
gyar hangsúlyra.  Bizonyos  éneklő  modor  pótolta 
a  rhythmust  és  mesterkélt  taglejtés  a  plas- 
tikát.  Most  gúnyosan  emlegetik  mindezt  s  nem 
ok  nélkül.  Szigligeti  méltán  mondja  Drámai 
állapotjainkról  czímű  ezikkében  régibb  színé- 
szeinkről, hogy  még  ((jó  reggelt))  sem  tudtak 
egymásnak  mondani  a  színpadon  bizonyos 
szenvelgett  páthosz  nélkül. 

Azonban  nem  kell  felednünk,  hogy  szegények 
alig  tehettek  mást,  s  jól  tették,  hogy  bizonyos 
formákhoz  jól-rosszul  ragaszkodtak,  miuthogy 
önmagokból  lehetetlen  volt  meríteniök.  Leg- 
alább küzdöttek  valamiért,  fegyelmezni  enged- 
ték magokat  valami  által,  s  ez  elég  volt  arra, 
hogy  a  művészetről :  bárminő,  de  mégis  fogal- 
mat nyerjenek. 

E  küzdés  és  fegyelem  lassanként  fejlődést 
idézett  elő.  Elég  csak  Kocsit  és  Kantomét 
említenünk,  kivált  ez  utóbbit,  ki  e  holt  for- 
mákba annyi  életet  és  emelkedést  tudott  ön- 
teni. O  valóban  a  kedvezőtlen  anyagi  és  szel- 
lemi körülmények  közt  is  hűbben  és  méltób- 

ban  szolgálta  a  tragikai  múzsát,  mint  utána 
bármelyik  színésznőnk. 

Alig  telt  el  harmincz  év  s  már  mutatkozott 
a  visszahatás,  s  a  pesti  szinház  megnyíltával 
új  irány  kezdett  lábra  kapni.  A  már  megszó- 
laló kritika  semmit  sem  üldözött  inkább,  mint  a 
páthoszt,  melyet  álnak  nevezett  a  nélkül,  hogy 
a  valódit  megmagyarázta  volna.  A  nyelvészek 
visszakövetelték  a  magyar  hangsúlyozást  s 
minthogy  ez  az  egyszerűbb,  mondhatni  társal- 
gási modorban,  inkább  volt  valósítható,  ön- 
tudatlan ellenszenv  fejlődött  ki  a  rhythmusos 
szavalat  iránt,  noha  most  már  voltak  jambus- 
ban  írt  tragédiáink  is.  A  néha  nevetségig 
emelkedő  mesterkélt  taglejtést  bizonyos  mér- 
sékeltség  váltotta  föl,  melyet  a  tei-mészetes- 
ség  művésá  nyugalmának  neveztek. 

Lassanként  meggyőződéssé  vált  a  természe- 
tességettartani művészetnek.  Az  egymást  sűrűb- 
ben követő  magyar  drámák,  különösen  népszín- 
művek, melyek  jól-rosszul  a  hazai  életet  igye- 
keztek vázolni,  hozzá  szoktatták  a  színészt, 
hogy  ismert  a  lakokat  másoljon,  a  mit  egyénítés- 
nek  neveztek  el,  bár  a  legtöbbször  alig  volt 
több  photographirozásnál.  Ez  új  műszó  köpe- 
nye alá  menekült  aztán  minden  különczfogás, 
bissarr  szeszély,  sőt  még  a  félszegség  és  hiba 
is.  Az  egyénit  szembe  állították  az  eszményí- 
vel nem  annyira,  mint  külön  rendszert  és  iskolát, 
hanem  mint  a  művészet  egymást  kizáró  elemét. 

Igazán  és  igaztalanul,  de  mindig  egyoldalúan 
Shakespeare-re  történt  hivatkozás,  kinek  mű- 
vei rossz  prózai  fordításban  többször  kerültek 
színpadra,  míg  a  francia  romantikusok  művei 
felettök  nem  diadalmaskodtak.  Itt  a  természe- 
tesség már  nem  ismert  határt  s  a  kirívó  ellen- 
téteket és  érzéki  oldalról  fölfogott  szenvedé- 
lyeket könnyebb  volt  visszaadni,  mint  Shakes- 
peare lélektani  mozzanatait.  A  szinészek  kap- 
tak raita ;  most  már  beszélhettek  szavalat  nél- 
kül s  egyéníthettek  masquirozás  által  is. 

Ily  gyűrűzetben  hullámzott  az  új  irány, 
melynek  meg  volt  az  a  jó  oldala,  hogy  szét- 
törte a  kölcsönzött  formákat,  közelebb  hozta 
a  művészetet  az  élethez  és  segítette  önmagá- 
ból fej  leni. 

Az  ár  folyama  a  tehetségek  egész  nemzedékét 
hozta  magával.  Többé  nemcsak  egy-két  jeles 
szinészünk  volt,  hanem  egy  egész  csoport ;  most 
már  nemcsak  néhány  jelenést  láthattunk  si- 
kerrel előadva,  hanem  egész  művet.  Elég  le- 
gyen csak  Megyerit,  Szentpéterit,  Barthát, 
Lendvayt,  Egressyt,  Lendvaynét  és  Laborfalvi 
Rózát  említenünk.  Úgyszólva  ők  alapították  meg 
színészetünket.  Vezette  őket,  lebegett  előttük 
valami :  ösztönszerű  sejtés,  mely  eszmévé  virra- 
dott  s  ezért  küzdve  egy  fejlődési  fokot  vívtak 
ki,  mely  bárminő  tévedések  árán  is  mindig 
nagy  nyereség. 

Ez    hiányzik   s   az    újabb   nemzedékben   ez 


256  GYULAI   PÁL 

az,  a  mit  hanyatlásnak  nevezünk.  A  köze- 
lebbi tíz  év  alatt  láttunk  ugyan  feltűnni 
egy  pár  új  jeles  tehetséget,  de  semminemű 
szellemi  mozgalmat,  mely  új  hódítással 
akarja  gazdagítani  színészetünket  s  mintegy 
élesztőt  vessen  belé.  A  régi  nemzedék  részint 
sírba  szállt,  részint  nyugalomba  lépett,  részint 
kiégett  becsvágygyal  halad  pályája  vége  felé, 
s  az  új,  mely  elfoglalja  helyét,  nem  hoz  magá- 
val új  ösztönt  vagy  eszmét  s  így  fejlődési  ele- 
met. Bulyovszkyné  jól  pótolja  és  sokban  felül- 
múlja az  egykori  Lendvaynét,  Szerdahelyi 
feledtetni  fogja  Lászlót,  Komlóssy  Ida,  Mun- 
kácsy Flóra,  Szigeti,  Feleki,  Tóth  sok  érde- 
met szereztek,  de  ők  is,  mint  a  többi,  a  régi 
nyomokon  járnak  föl  s  alá,  sem  jobbra,  sem 
balra,  legkevésbbé  előre. 

A  természetiesség  ösztöne,  az  egyénítés  bal- 
felfogása uralkodik  most  is  színpadunkon,  mind- 
inkább elhasználódva  s  vesztve  fejlesztési  ere- 
jét. Még  örvendetes  volna,  ha  e  rendszert  vé- 
gig vinnék  s  bár  művészietlenül,  de  erőteljes 
féktelenséggel  rajzónak  az  életet  és  szenvedé- 
lyeit. Ezt  haladásnak  tarthatnók,  mely  talán 
hamar  idézne  elő  oly  visszahatást,  mely  ké- 
pes lehetne  a  megnyert  nyers  anyagot  feldol- 
gozni. 

De  eddig  nem  mennek,  megállapodnak  azon 
a  ponton,  mely  nem  kíván  fáradságos  figyel- 
met vagy  nagy  megerőltetést.  Innen  előszere- 


A    NEMZETI    színház    ES    DRÁMAIRODALMUNK.      257 

tetők  a  melodrámák  és  könnyed  vígjátékok  s 
közönyösségök  az  erős  tragikum  és  komikum 
iránt.  Az  egyénítés  és  jelzés  műszavait  halljuk 
mindennap  oly  büszkén  és  mély  hittel,  mint 
költészetünkben  a  népies  kifejezést.  A  nagy 
hűhó  miatt  színészeinket  művészetőkben  lega- 
lább is  a  németalföldi  festész-iskola  nagymes- 
tereinek hihetnők,  de  ha  megvizsgáljuk  az  el- 
méletet s  még  inkább  a  gyakorlatot,  kiderül : 
hogy  ez  egyénítés  és  jelzés  alatt  valami  olyas 
fögalom  rejilk,  mely  igen  hasonlít  a  photog- 
raphiáéhoz. 

Hát  nem  művészet-e  a  photographia  ?  Az  igaz, 
miért  ne  lehetne?  Hiszen  visszatükrözi  az 
egyént  a  legfinomabb  részletekig  s  még  egyet- 
len hajszálat  sem  hibáz  el.  Nem  hízelegve  sen- 
kinek, nem  eszményítve  semmit,  pontos  és  hű 
másolatot  nyújt  egész  a  szolgaiságig. 

De  épen  ez  a  baj,  épen  ezért  nem  művészet. 
A  művész  ecsete  kevésbbé  hűn  és  pontosan,  de 
igazabban,  szebben  s  így  művészien  fest.  Is- 
merve a  vonalok  titkos  iratát,  az  arczizmok 
rejtélyeit,  a  küzdő  szenvedélyek  színvegyüle- 
tét s  azokat  a  kinyomatokat,  melyekben  az 
érzések,  indulatok,  hajlamok,  rögeszmék  meg- 
jelennek, a  lelket  is  oda  leheli,  most  válogatva 
és  összpontosítva,  majd  mellőzve  és  kiemelve. 
Ez  az  eljárás,  melyet  eszményítésnek  nevez- 
nek, nem  sérti  meg  az  igazságot,  csak  kima- 
gyarázza ;  nem   törli    le    az   egyéni  jegyeket. 

Gyulai  Pál :  Diamaturgiai  dolgozatok    I  17 

csak  czéljaira  használja  föl.  E  nélkül  nincs  a 
festészetben  iskola,  legyen  az  akár  olasz,  akár 
németalföldi,  s  csak  az  eszményítés  kisebb 
vagy  nagyobb  fokáról  lehet  kérdés  s  csak  ak- 
kor szabad  szembe  állítani  az  egyénit  az  esz- 
ményivel, mint  két  külön  rendszer  ellenséges 
elveit.  A  legeszményítőbb  festesz  sem  nélkülöz- 
heti az  egyénítés  bizonyos  fokát  s  a  legesz- 
ményítőbb műveiben  is  feltalálható  némi  egyé- 
nítés; mert  a  rideg  valóság  Önmagával  soha 
sincs  összhangban,  s  ezt  mindig  a  belevetett 
eszme  eszközli;  mert  a  puszta  egyéni  hajhá- 
szása  arra  tévedésre  vezet,  hogy  az  esetleges 
és  anyagi  erőt  vesz  a  lényesen  és  szellemin 
s  minden  eszmei  jelentőség  veszni  indul. 

A  költészetben  sincs  máskép.  A  drámaíró, 
akár  Sophokles,  akár  Shakespeare  tanítványa, 
mindig  eszményit,  azaz  uralkodik  a  természe- 
ten és  szabadon  alakítja  a  valóság  által  nyúj- 
tott elemeket,  azon  eszme  szerint,  melyet  ki 
akar  fejezni.  Ezért  az  élet  töredékes  és  el- 
szórt eseményeit  folytonosokká  téve  egészszé 
olvasztja  össze,  a  jeliem  és  szén-  vedély  nyilat- 
kozatait gyúpontba  szedi,  s  a  körvonalakat  most 
emelve,  majd  arányosítva  igyekszik  elérni 
mindennél   nagyobb   czélját,   a   költői    hatást. 

Idézhetné-e  ezt  más  elő,  mint  emez  a  szel- 
lem sugarain  derengő  élet  megfejtve  és  ki- 
magyarázva, ez  ég  és  föld  összeölelkezése,  ez 
új  és  mégis  ismerős  világ,  melynek  egyik  fele 

kívülünk,  a  másik  pedig  bennünk  él.  E  sza- 
badság és  kötelezettség  alól  nem  oldozhatja  fel 
magát  a  szinész,  kinek  kötelessége  szolgálni, 
a  költőt.  Ha  a  költő  az  eszme  ereje  által  teszi 
érthetővé  a  valóságot  a  színisz  nem  ölheti 
meg  az  anyag  által  a  szellemet.  Ha  a  költő, 
bár  földhöz  van  kötve,  ég  felé  tör:  a  szinész 
nem  rohanhat  a  prózaiaság  mocsarába.  Ha  a 
költő  a  szép  formák  nemesítő  hatása  alatt 
mutat  föl  mindent :  a  színésznek  nem  lehet 
feladata  e  formákat  össze  tÖrni.  Ha  a  költőt 
a  rhythmusos  nyelv  nem  akadályozza,  sőt  elő- 
segíti a  jellem  és  szenvedély  festéseiben:  a 
szinész  nem  állíthat  ellenkezőt. 

S  vajon  többé-kevésbbé  nem  ezt  teszik-e 
színészeink  ?  Az  eszményítés  iránti  érzék  na- 
ponként apad,  s  az  egyéni  örve  alatt  a  leg- 
üresebb  realismtis  felé  közeledünk.  Ez  az,  a 
mi  leginkább  sülyeszt  s  csak  az  eszményítés 
bizonyos  foka  felé  törekvés  Önthet  színésze- 
tünkbe új  életerőt  s  fejlesztheti  az  emelkedés 
útján.  E  mellett  tartozik  küzdeni  a  kritika,  ide 
kell  törekedni  drámaíróinknak,  kik  elvégre  is 
legnagyobb  befolyással  vannak  a  színészet  fej- 
lesztésére. 

íme,  drámairodalmunkhoz  értünk.  Hát  itt 
emelkedést  látunk-e  ?  Aligha.  Itten  is  ugyan- 
azt tapasztaljuk^  a  mit  színészetünkben :  ha- 
nyatlást, mert  a  közelebbi  tíz  év  alatt  semmi- 
nemű   új    szellemi   mozgalom,    fejlődési    elem 

nem  nyilatkozott.  Itt  is  legjobban  megmagya- 
ráz mindent  egy  kis  visszapillantás  a  múltra. 

Ezelőtt  hatvan  évvel  nem.  volt  drámairodal- 
munk, s  harmincz  évig  vándoroltak  szinészeink 
költők  nélkül.  Majdnem  kizáróan  a  német 
múzsa  uralkodott  szinpadunkon.  Azon  néhány 
eredeti  műről,  melyek  e  korban  divatoztak, 
inkább  az  irodalom  történetírója  tartozik  emlé- 
kezni, mint  a  szorosan  vett  sesthetikus  vagy 
még  ez  sem.  Simái,  Bessenyei,  Boér,  Verseghy, 
Dugonics,  Szentjóbi  neveit  csak  a  kegyelet 
említheti.  Részint  átdolgozott,  részint  eredeti 
műveik  nyom  nélkül  enyésztek  el.  A  legtöbb 
színművet  színész  írta ;  magyar  ruhába  öltöz- 
tetett egy-egy  német  lovagdrámát  vagy  bohó- 
zatot; ennyi  volt  minden. 

Az  irodalom  és  színpad  közt  hiányzott  az 
összeköttetés.  Az  írók  szétszórva  laktak  s 
többnyire  falun  ;  a  főváros  nemi  volt  központja 
se  a  magyar  társas  életnek,  se  irodalmi  és 
művészeti  törekvéseinknek.  A  költők  magá- 
nyaikban csak  lyrában  ömledezhettek,  s  a 
drámai  új  nem,  mely  minden  hagyományos- 
ságot nélkülözött,  inkább  kíváncsiságból  von- 
zotta őket,  mint  belső  ösztönből.  Ha  mégis  ír- 
tak, épen  nem  tartották  szemök  előtt  a  szín- 
padot, melyet  alig  ismerhettek.  Becsvágyuk- 
nak nem  volt  semmi  tápláléka.  A  kritika  min- 
dennel inkább  foglalkozott,  mint  drámai  és 
színészi  ügyekkel,  s  a  színész  megvetett  álla- 

pota,  a  közönség  érdekeltségének  hiánya,  vagy 
vágyat  sem  ébreszthetett,  vagy  lehangolt  min- 
denkit. Szóval  társadalmunk,  nemzeti  viszonya- 
ink és  irodalmunk  fejletlensége  épen  azon 
szellemnek  nem  kedvezett,  mely  a  drámaíró 
levegője. 

Most  minden  máskép  van.  A  német  múzsa 
többé  nem  uralkodik  szinpadunkon,  a  bécsi 
bohózatokat  pedig  épen  leszorították  népszín- 
műveink. Bár  most  is  elég  idegen  művet  kell 
látnunk,  de  ezek  az  összes  európai  irodalom 
jobb  termékei.  Műsorozatunk  többé  nem  a 
külföldi  s  legkevésbbé  a  hazai  német  színpa- 
doké, mert  közönségünkben  némi  önálló  ízlés 
fejlődött  ki.  Néhány  évtized  annyi  eredeti 
művel  gazdagítá  a  szinház  könyvtárát,  *hogy 
válogathatunk  is  bennök.  Ma  már  oly  író- 
ink is  vannak,  kik  kizárólag  a  színpadnak 
szentelik  erejöket  s  nem  megvetendő  díjt  húz- 
hatnak. Alig  van  hónap,  melyben  két-három 
új  mű  ne  kerüljön  színpadra.  A  közönség  any- 
nyi  hazafias  érdekeltséggel,  sőt  előszeretettel 
viseltetik  irántok,  hogy  néha  az  ízlés  kívánal- 
mait is  feláldozza.  A  színpad,  irodalom  és  kö- 
zönség közt  kölcsönös  hatás  fejlődött  ki.  Lap- 
jaink szorgalmasan  foglalkoznak  a  színházzal. 
Bár  sok  is  a  szó  és  haszontalankodás,  kevés  a 
gondolat  és  fejtegetés,  de  a  pesti  színház  meg- 
nyílta óta  mindig  voltak  kritikusok,  kik  jelen- 
tékeny hatást  gyakoroltak  a  közízlésre. 

Minő  haladás  ez  néhány  évtized  alatt!  Ma 
már  némi  önérzettel  mondhatjuk  el,  hogy  van 
drámairodalmunk,  mely,  ha  nem  vetekedik  is 
a  nagy  nemzetek  legjobb  termékeivel,  de  ér- 
téke van  s  ez  érték  nem  csak  viszonyos,  hanem 
egyszersmind  általános  is.  Az  utóbbi  jóval  cse- 
kélyebb amannál,  de  reánk  nézve  ez  is  nagy 
kincs,  mert  benne  oly  alapunk  van,  mely  lehe- 
tővé teszi  a  nagyobbszerű  emelkedést. 

Ez  alap  első  szegletkövét  Kisfaludy  Károly 
vetette  meg.  Mindnyájan  hallottunk  arról  a  lel- 
kesülésről, melyet  műve  1819-  és  1820-ban  éb- 
resztettek. Ezt  az  eddig  hallatlan  részvétet 
nagy  termékenység  viszonozta.  Az  újabb  idő- 
ben senki  sem  írt  több  színművet,  senki  sem 
vívott  ki  nagyobb  tetszést  nálánál. 

Azonban  az  idő  itélt  fölötte  s  feledékeny- 
ségbe süly  észté  tragédiáit.  Nem  történt  igaz- 
ságtalanság. Valóban  e  művek  mind  alapesz- 
mére, mind  a  kidolgozásra  nézve  csekély 
becsűek.  Elvitázhatlan  jótékony  hatásuk  nem 
a  műbecsben,  hanem  abban  rejlik,  hogy  ő  volt 
az  első,  ki  színpadunkon  tisztult  és  szabatos  nyel- 
vet tett  otthonossá,  némi  sikerrel  küzdött  meg 
a  rhythmussal  s  a  hazai  tárgyak  iránt,  ha 
nem  is  drámai,  de  legalább  költői  érdeket 
tudott  gerjeszteni  szónoki  és  lyrai  hangulatai 
által. 

Vígjátékai  már  sikerültebbek.  Sok  szeren- 
csével járt  Kotzebue  nyomain,  többel,  mint  az 

ujabbak  Scribe-éin,  s  ha  találékonyságát  nem 
érte  utói,  erkölcstelenségét  és  durvaságát  sem 
sajátította'el.  A  magyar  nemesi  és  népélet- 
ből vett  rajzai  a  legjótékonyabban  hatottak. 
A.  színész  oly  szerepet  nyert,  melynek  eredeti- 
jét is  tanulmányozhatta ;  a  közönség  a  hazai 
élet  képein  gyönyörködhetett,  s  az  írók  e  példa 
után  kezdtek  saját  társas  életünkbe  merülni. 
Fáy,  Csató,  Kovács  Pál,  Gaál  mind  e  hatás 
szülöttei. 

Kisfaludy  érdemeit  csak  az  tudja  méltá- 
nyolni, a  ki  ismeri  régibb  drámairodalmunkat. 
Kölcsey  méltán  magasztalta  őt  1827-ben.  Drá- 
mai próbáink  közül  a  komoly  nemben  még 
egy  sem  tűnt  fel,  mely  a  kritikusnak,  ,mint 
kritikusnak  figyelmét  megérdemelné,  a  vígban 
pedig  egyedül  Kisfaludy  Károly  az,  kire  a 
múzsa  mosolygott.  Igaz,  ő  e  nemben  sem 
hagyott  hátra  remekeket,  de  igen  olyanokat, 
melyek  felülemelkednek  a  középszerűségen  s 
az  úttörő  szerencsés  kezdeményei. 

A  vele  egykorú  Katona  leginkább  a  tragé- 
dia terén  mozgott,  s  Bánk-bdn-ja,  melyiSig-ben 
a  Kisfaludy  diadalai  után  volt  előadandó,  a 
censura  miatt  nem  kerülhetett  színpadra,  s 
csak  nyomtatásban  jelent  meg.  E  mű,  mely 
mind  e  mai  napig  a  legkitűnőbb  magyar  tra- 
gédia s  melyet  egyedül  állíthatunk  szembe  a 
külföld  legjobb  műveivel,  korában  csekély 
méltatásban  részesült,  a  mi  azután  költőjét  vég- 

kép  elnémítá.  Nem  ide  tartozik  vizsgálni  e 
különös  tünemény  okait.  p]lég  az,  hogy  Katona 
megelőzte  korát  s  egyetlen  tragédiája  később 
sem  volt  képes  iskolát  teremteni  s  mindig 
kívül  állott  a  hatás  és  visszahatás  azon  moz- 
galmain, melyek  közt  drámánk  fejlődött. 

Kisfaludy  után  Vörösmarty  kezdett  irányt 
adni.  Az  ő  tragédiáit  vette  mintául  az  ifjabb 
nemzedék,  s  Garay,  Tóth  Lőrincz,  Jakab,  Vajda, 
Horvát  Czirill,  sőt  egy  pár  darabjában  maga 
Szigligeti  is  az  ő  tanítványai  voltak  részint 
hajlamaiknál  fogva,  részint,  mert  csak  így  hit- 
ték megnyerhetni  az  akadémia  koszorúit.  Vö- 
rösmarty a  lyra  és  eposz  segélyével  lett  drá- 
maíró, mind  végig  ily  elemekből  dolgozott  s  na- 
gyobb sikert  érdemlő  törekvés  után  sem  tehette 
magáévá  a  drámaíró  sajátságait.  Ez  iránt mamár 
nincs  kétség,  sőt  a  meggyőződés  egész  az  igazság- 
talanságig ment.  Mostani  drámaíróink  gúnyosan 
emlegetik  jambusait,  melyek  szépen  hangza- 
nak, de  nem  indítják  meg  a  szívet ;  hőseit,  kik 
sokat  énekelnek  a  szenvedélyről  s  elfelednek 
szenvedélyesek  lenni;  kevéssé  bonyolult  cse- 
lekvényeit, melyek  néha  az  első  felvonásban 
is  megoldhatók. 

Mindebben  sok  igaz  van,  de  az  sem  szeved 
kétséget,  hogy  Vörösmarty  hatása  oly  fejlő- 
dési fok  i,volt,  melynek  sokat  köszönhetünk ; 
ő  buktatta  meg  végkép  a  színpad  durva  és 
romlott    nyelvét,    melyet    már    Kisfaludy   is 

ostromolt.  Jam busái  máig  is  legszebbek  nyel- 
vünkön s  némely  újabb  drámaíró  jól  tenné, 
ha  nem  is  rhythmust,  legalább  egy  kis  szó- 
kötést tanulna  tőle.  Az  ő  nemzeti  multunkon 
csüggő  lelkesedése  s  az  a  nemes  és  emelkedett 
kedély,  mely  minden  művén  tükröződik,  mint- 
egy megszentelték  a  színpadot,  s  fennen  hir- 
dették, hogy  a  drámaírónak  is  költőnek  kell 
lenni,  a  mit  ma  már  feledni  akarunk. 

Vörösmarty  valóban  költő  volt,  de  költésze- 
téből épen  a  tulaj  donképeni  drámai  elem  hiány- 
zott. A  közönség  hamar  betelt  a  lyrai  ömlede- 
zésekkel,  s  bárminő,  de  másnemű  felindulás 
után  esengett.  Az  erős  visszahatás  előre  lát- 
ható volt  s  a  kritika,  mely  nálunk  örömest 
gyárt  Iméleetet  a  költők  hibáinak  igazolására, 
csak  sietteté  ezt.  Lassanként  a  drámának  két 
külön  elmélete  támadt,  melyek  egyike  a  köl- 
tői, másika  a  színpadi  hatást  tűzte  ki  elvül ;  ezt 
a  közönség,  amazt  a  költők  védelmére,  s  e 
kettő  közt  egészen  elpárolgott  az  egyetlen 
jogos  hatás,  tudniillik  drámai. 

A  közönségnek  igaza  volt.  A  színpad  nem 
lyrai  palaestra  s  mégis  a  helyzetek  hangulatai 
szerint  a  különböző  egyéni  szenvedélyek  hat- 
hatós kifejezésére  nélkülözhetetlen  bizonyos 
lyrai  elem.  Az  eposz  egészen  más  törvények- 
nek hódol,  mint  a  dráma,  mégis  a  tragédia 
sem  gyűlöli  a  nagy  egyéniségeket,  a  mondai 
és    történeti    homályt,    mely    a   körvonalokat 

nagyítani  engedi.  A  dráma  formája  tágabb, 
mint  a  hogy  a  classikai  iskola  tanította,  de  nem 
oly  tág,  minőnek  a  franczia  romantikusok  hir- 
detik és  szigorúbban  költői,  mintsem  annyi 
prózai  elemmel  vegyülhessen,  a  mennyi  a  re- 
génynek úgy  szólva  életföltétéle.  A  színpad  a 
tettek  küzdelme,  eleme  a  sebes  fejlődés  és 
folytonos  cselekvény,  de  ha  az  nem  oly  alap- 
eszméből csírázik,  mely  emelkedett  vílágnéz- 
let  s  nem  azon  lélektani  összeütközéseken  sar- 
kallik,  melyeket  tragikumnak  és  komikumnak 
nevezünk :  minden  bonyodalom,  szerkezeti 
ügyesség  és  színpadi  csiny  mellett  is  csak  a  kí- 
váncsiságot fogja  kielégíteni,  s  nem  a  kedélyt ; 
s  csak  mulattat,  mint  a  bűvész  mutatványa, 
de  nem  hagy  nyomot  a  lélekben. 

Mindezt  Szigligeti  sok  részben  tagadni  tö- 
rekszik. Legalább  művei  arra  mutatnak,  sőt 
Drámai  állapotunkról  szóló  elméletében  is  töb- 
bet fejtegeti  a  dráma  külsőségeit,  mint  lénye- 
gét, s  elég  őszintén  vallja  be  mestereit  is,  mi- 
dőn a  franczia  romantikusokról  azt  mondja, 
hogy  sok  jót  és  rosszat  tanultunk  tőlök ;  külö- 
nösen megtanultuk  azt,  hogy  miként  kell  és 
lehet  ügyes  előadás  és  rendezés  mellett  keve- 
sebb talentummal  könynyebb  tartalommal  és 
gyengébb  színészekkel  is  hatni. 

A  franczia  romantikusok  nyomai  sokkép 
kimutathatók  drámairodalmunkban.  A  színpadi 
hatás  titka  nem  volt  egyéb,  mint  az  ellentét,  a  ki- 

vételes  lélekallapot,  a  szenvedélyek  érzéki  ol- 
dala, a  mesterkélt  bonyodalom,  a  véletlen,  a 
korlátlanság,  a  látvány:  szóval  mindaz,  mi  a 
franczia  romantikából,  a  mi  viszonyainkhoz 
volt  alkalmazható. 

Annyira  eredetieknek  látszó  népszinművein- 
ken  is  észrevehető  a  franczia  népdrámák  ha- 
tása. Itt  is,  mint  ott,  szüntelen  meg  van  alázva 
a  felsőbb  társaság  az  alsóbb  rovására,  s  alapja 
az  össze  nem  olvadható  tragikomikai  elem. 

Ez  a  rendszer  öntudatlanul  is  kényszeríté  a 
költőket,  hogy  ne  az  életet,  hanem  a  színpa- 
dot tanulmányozzák,  s  a  szív  titkai  helyett  a 
szinészek  tehetségeit.  Azok  a  költők,  kik  ez 
irányban  leginkább  kittintek,  magok  is  sziné- 
szek voltak.  Czakó  és  Szigligeti,  bármenynyire 
különböznek  egymástól,  abban  tökéletesen 
megegyeznek,  hogy  leginkább  szerepet  igye- 
keztek írni  s  a  közönség  kíváncsiságát,  vagy 
bizar  hajlamait  vették  igénybe.  A  többiek  is, 
mint  Obernyik,  Nagy  Ignácz,  Vahot  ezt  az 
elvet  fogadták  el,  megtoldva  a  politikai  irány 
s  a  napi  érdekekre  való  hivatkozás  törekvé- 
seivel. Teleki  László  és  Hugó  Károly  némi 
külön  csoportozatot  alkottak,  a  mennyiben  in- 
kább törekedtek  a  drámai  hatás  felé,  azonban 
egyik  első  kísérlete  után  végkép  elhallgatott, 
a  másik  pedig  sokkal  kevésbbé  értette  viszo- 
nyainkat és  nyelvünket,  hogysem  nyomot  hagy- 
hatott volna  maga  után. 

így  lett  állandóvá  a  színpadi  hatás  elve.A  köl- 
tők hatni  akartak  minden  áron,  s  valóban  ha- 
tottak, is.  Azóta  növekededik  közönségünk,  azóta 
vannak  oly  szinműveink,  melyek  legalább  kielé- 
gítik a  mindennapi  szükséget.  E  mozgalomnak 
jó  oldalát  nem  lehet  el  nem  ismernünk.  Köl- 
tőink megtanulták  becsülni  a  színpadot  s  ha 
túlbecsülték  is,  minden  esetre  egy  fokkal 
tovább  vitték  drámairodalmunkat.  A  színpadi 
hatás  elmélete  egy  pár  pontban  sokkal  köze- 
lebb érinti  a  dráma  lényegét,  mint  az  általá- 
nos költői  hatásé.  Aztán  erős  érzéket  fejtett 
ki,  bár  nem  annyira  a  belső,  mint  inkább  a 
külső,  de  mégis  a  forma  iránt.  Némi  technikai 
virtuozitással  dicsekedhetünk  s  nem  estünk 
azon  bajba,  mint  az  új  tehetségesebb  német 
drámaírók,  kik  a  színpadot  lenéző  conceptiók 
miatt  saját  szinpadjokon  is  megveretni  enged- 
ték magokat  a  francziák  által.  Szigligetit  e 
tekintetben  nem  méltányolhatjuk  eléggé.  Húsz 
év  óta  látja  el  színpadunkat  oly  művekkel, 
melyek  ha  nem  küzdenek  is  a  halhatlanságért, 
de  legalább  élnek  hónapokig,  évekig.  Az  ő 
egészben  vett  munkássága  fejlődési  fokot  al- 
kot s  így  oly  halhatatlan  érdem,  melyet  senki 
sem  fog  tőle  elvitatni. 

Mind  eme,  mind  ama  korszak  költői  küzdöt- 
tek valamiért,  kivívtak  valamit  s  e  valami 
mindig  haladás  volt.  Ez  az,  a  mi  most  hiány- 
zik   s    a    mit   hanyatlásnak   nevezünk.    Jelen 

drámairodalmunk  se  újabb  lendületet  nem  vőn, 
se  a  régibb  törekvéseket  nem  látjuk  egy  vagy 
más  tekintetben  úgy  kiegészítve,  hogy  nyere- 
ségnek tarthassuk.  Drámaíróink  ugyanazt  teszik 
a  mit  elődeik,  s  ha  nem  rosszabbul,  bizonyo- 
san nem  jobban.  Dobsa,  ki  egyik  kedveltebb 
drámaíró,  talán  többet  nyújt  a  szemnek,  mint 
Czakó,  de  a  léleknek  jóval  kevesebbet ;  Kö- 
vérnek néhány  élénk  vígjátékot  köszönünk, 
de  még  eddig  semmit  se  bírunk  tőle  olyant, 
a  mi  akár  alapeszmében,  akár  kidolgozásban 
felülmúlja  a  régieket,  sőt  a  frivol  iránti  haj- 
lama valóságos  kórjel;  Jókai  néhány  sikerte- 
len kísérlet  után  Manlius  Sinister-ével  mél- 
tán ébresztett  figyelmet,  de  aztán  itt  meg  is 
állapodott  s  úgy  látszik  sokkal  könnyebben 
rögtönöz  regényt  és  novellát,  mint  drámát ; 
Szigeti  egy  pár  tetszéssel  fogadott  népszín- 
művet írt,  de  a  népszínmű  most  is  ott  áll,  a 
hol  azelőtt  s  még  talán  annyiban  sülyedett,  a 
mennyiben  össze  nem  olvadt  elemei  forron- 
gásából semmi  sem  kristályosodik. 

A  többi  kísérletekről  még  ennyit  sem  mond- 
hatni. Ez  az  ítélet  igazságtalannak  látszhatik, 
mert  nem  szoktuk  meg  az  igazságot,  s  alkal- 
masint a  hazafiutlanság  vádját  vonja  maga 
után,  mert  szeretjük  az  olcsó  hazafiaskodást. 
Mindegy,  csak  félre  ne  értessünk!  Még  egy- 
szer ismételjük,  hogy  drámánk  mostani  álla- 
potja  nem  annyira  azért  nevezhető  hanyatlás- 

nak,  mintha  újabb  műveink  nem  versenyez- 
nének a  régiekkel,  hanem  a  mi  egykor  fejlő- 
dési fok  volt,  ma  már  megszűnt  az  lenni. 
A  szinpadi  hatás  elve  végkép  elhasználta  ma- 
gát s  merő  absurditássá  nőtt  ki.  Midőn  eze- 
lőtt tizenegy  évvel  Szigligeti  e  szavakkal  kö- 
szöntött be  a  Kisfaludy-társaságba:  « Drámát, 
vígjátékot,  vagy  épen  színművet  kellett  volna 
felolvasnom,  de  ezt  önzésem  ellenzé ;  nem  akar- 
tam leginkább  szinpadi  hatásra  dolgozott  mű- 
veimet a  puszta  felolvasás  által  öltözékeiktől 
megfosztva  meztelenül  bemutatni;  az  ily 
kivetkőztetett  gyermek  reám,  apjára,  nem  sok 
díszt  hozandott)),  s  a  szinpadi  hatás  elméletét 
fejtegette,  nem  volt  szükség  éles  polémiára. 
Akkor  szerényen  mutatta  be  magát  egy  diadalra 
jutott  rendszer  s  jó  szolgálatára  hivatkozott : 
most  csak  bűneivel  kérkedik  s  a  drámát  egé- 
szen el  akarja  szakítani  az  irodalomtól. 

Vajon  tudjuk-e,  hova  kezdünk  jutni?  Oda, 
hol  a  dráma  végkép  megszűnik  költői  mű  lenni, 
végkép  száműzi  a  rhythmust ;  nyelve  a  hírlap- 
írók rögtönzéseihez  lesz  hasonló  s  inkább  fogja 
tisztelni  a  karzatot,  mint  a  történetet  és  tár- 
sadalmat. 

Ehhez  járul  még  azon  a  hatásvadászat  által 
annyira  kizsákmányolt  természetiesség,  melyet 
drámaíróink  is  épen  úgy  egyénítésnek  nevez- 
nek, mint  színészeink.  Nálok  is  a  különös  és 
kirívó  pótolja  a  jellemzetest,    az   esetleges  a 

lényegest,  az  anyagi  a  szellemit;  s  csak  a 
puszta  életet  kivan ván  rajzolni  noha  ez  is 
ritkán  sikerül  -  mind  inkább  vesztik  érzé- 
küket a  tragikum  és  komikum  iránt,  a  mi  esz- 
ményítés nélkül  nem  képzelhető.  Minő  a  cso- 
dálkozás, ha  a  kritika  szomorú  vagy  víg  tör- 
téneteiket nem  hajlandó  tragikai  vagy  komikai 
conceptióknak  elfogadni ;  minő  a  visszatetszés, 
ha  a  dráma  ál-  vagy  korcsnemei  helyett  a 
tragédiát  és  komédiát  sürgeti,  mint  egyedül 
fő  vagy  jogos  nemeket.  Pedig  csak  ez  von  ki 
bennünket  a  színpadi  hatás  örvényéből,  s 
tesz  lehetővé  egy  újabb  fejlődési  fokot  a  drá- 
hatás  felé  ;  pedig  csak  így  olvadhat  be  drámánk 
az  irodalomba,  nyer  eszményi  tartalmat  s  vá- 
lik a  történet  és  társadalom  fönséges  magya- 
rázójává. 

Keletkezik-e  közelebbről  ilyes  mozgalom, 
fog-e  emelkedni  drámairodalmunk?  oly  kér- 
dések, melyeket  fejtegetni  merészség. 

A  dráma  nemcsak  a  költészet  legmagasb 
kifejlésének  virága,  hanem  egyszersmind  a 
legvirágzóbb  nemzeti  élet  adománya.  E  kettő 
csak  elválhatlan.  Valóban,  nagy  drámai  köl- 
tők csak  ott  állhatnak  elő,  a  hol  egy  nagy 
jövendőre  hívott  nemzet  nemzetiségét  meg- 
alapította és  terjeszteni  kezdi,  hol  nagyszerű 
forrongás  után  az  anyagi  és  szellemi  törek- 
vések szép  egyensúlya  áll  be,  s  a  hol  egy 
sülyedő   korszak    romjain  diadallal  emelkedik 

az  Új  és  megtermékenyíti  a  szellemeket.  Ily 
korban  éltek  Shakespeare,  Calderon,  Racine, 
Corneille,  s  hogy  Goethe  és  Schiller  nem  vol- 
tak képesek  oly  értelemben  alkotni  nemzeti 
drámát,  mint  ezek,  oka  leginkább  a  kedvezőt- 
len német  viszonyokban  keresendő. 

Hát  akkor  mi  magyarok  mit  mondjunk,  s 
nem  kell-e  elcsüggednünk  ?  Oh  nem !  A  drá- 
mai aranykorig  még  sok  oly  dicsőséges  foko- 
zat van,  melyeket  bárminő  körülmények  közt 
elérhetünk  s  melyeket  elérnünk  ugyanazon 
erős  érzés  ösztönöz,  mely  nemzeti  önfentartá- 
sunk  forrása.  Azonban  ide  nehéz  küzdelem 
vezet:  az  önismeret  fáradalma,  az  elégületlen- 
ség  fájdalma  s  a  lelkesülés  törekvése. 


DÓZSA  GYÖRGY. 

Történeti  szinmű  4  felvonásban.  Irta  Jókai  Mór.  Előadatott 
a  Nemzeti  Színházban,  1857. 


I. 


A  mit  tájékozó  bevezetésünkben  csak  érin- 
tettünk, tartozunk  kifejteni;  s  ezt  részint  hosz- 
szabb  elméleti  czikkekben,  részint  e  rövidebb 
biráló  szemlékben  akarjuk  megkisérteni.  Amott 
a  szinészet  és  dráma  legfőbb  kérdései  körül 
fogunk  vizsgálódni,  itt  a  szinpad  nevezetesb 
jelenségeit  veszszük  szemle  alá. 

Kitűzött  szempontjaink  sem  az  abstract 
tökély,  sem  az  öntetsző  szigor  szempontjai, 
sőt  ellenkezőleg  viszonyaink  concret  felfogá- 
sából folyók.  Szerintünk  a  magyar  szinészet 
és  drámairodalom  még  nem  ért  ugyan  virág- 
zási  korszakot,  de  azért  a  közelebbi  évekig 
folytonos  fejlődésben  volt.  Most  sülyedni  lát- 
szik, a  mennyiben  semmi  újabb  mozgalom 
nem  mutatkozik,  mely  tovább  fejlését  bizo- 
nyítaná. Midőn  ezt  fölfejtettük,  nem  az  ab- 
stract tökély  követeléseivel    állottunk  elő,  ha- 

nem  csak  a  fejlődés  egy  újabb  fokozata  mellett 
izgattunk,  melyet  bajaink  bonczolata  mintegy 
önmagától  tűz  ki.  Színészeink  csak  photogra- 
pbizáló  természetiessége  ellenében  némi  esz- 
mén yítést  kivánni,  nem  annyi,  mint  a  Talma 
és  Ristori  művészetét  követelni  tőlök;  a  szín- 
padi hatás  elhasználtnak  nyilvánítva,  a  drámai 
hatás  felé  törekvést  sürgetni,  végetlenül  keve- 
sebb, mint  csak  a  shakespeare-i  és  moliére-i 
művek  iránt  bírni  fogékonysággal.  Értsük 
meg  egymást.  A  kritika,  ha  nem  nagyobb- 
szerű  jelenségekkel  van  dolga,  rendesen  a 
körülményekhez  alkalmazza  magát  s  méltány- 
lata  vagy  hibáztatása  majd  mindig  viszonyos. 
Ez  elv  különösen  a  fejlődés  forrongásaiban 
vagy  más  válságos  időkben  bír  érvénynyel, 
midőn  a  kritikus  tiszte  nemcsak  ítélni,  de 
egyszersmind  küzdeni  is.  A  mi  bizonyos  kö- 
rülmények között  méltánylatra,  sőt  túlbecsü- 
lésre is  számíthatott,  mert  haladás  volt,  később 
hibáztatást  vagy  épen  megtámadást  idézhet 
elő,  mert  sülyedéssé  vált.  Kisfaludy  Károly 
tragédiái  a  magok  idejében  megérdemelték 
a  méltánylatot  s  épen  azért  ma  is  irodalom- 
történeti becscsel  bírnak,  nem  azért,  mert 
jeles  művek,  hanem  mert  elsők  valának,  me-- 
lyekben  a  magyar  Musa  némi  erővel  szólalt 
meg.  Vörösmarty,  kivált  a  nyelv  és  dictióra 
nézve,  tovább  vitte,  a  mit  Kisfaludy  kezde- 
ményezett. Ők  ketten  nevezetes  fejlődési  foko- 

zatot  képviselnek,  épen  úgy,  mint  később 
Szigligeti  és  Czakó,  kik  a  színpadi  hatás  elvé- 
nél fogva  új  hódítmánynyal  gazdagíták  a  szín- 
padot. Azonban  megállapodhatunk-e  itt  ?  Meg- 
állapodtunk s  épen  azért  sülyedünk.  E  sülye- 
dést  nem  segítheti  elő  a  kritika  is,  s  midőn 
ellene  dolgozik,  nem  remekekre  vár,  hanem  csak 
haladást  óhajt,  s  legkevésbbé  túlszigorú,  mert 
csak  a  puszta  törekvést  is  képes  méltányolni. 
Ezt  azért  jegyezzük  meg,  mert  kritikától 
elszokott  irodalmunkban  minden  túlszigornak 
látszik,  a  mi  divatlapjaink  stereotyp  csevegé- 
seitől elüt;  s  mert  épen  egy  oly  műről  aka- 
runk szólani,  mely  csak  ezelőtt  tizenöt  vagy 
harmincz  évvel  számíthatott  volna  méltány- 
latra.  Jókai  Dózsa  György  czímű  tragédiáját 
értjük,  mely  csodálatosan  egyesíti  a  Kisfaludy- 
Vörösmarty  és  Szigligeti- Czakóf éle  tragédiák 
gyöngeségeit.  A  mű  jambusokban  van  írva, 
de  ha  e  jambusok  jobbak  is,  mint  Kisfaludy 
nagyon  is  szabad  jambusai,  jóval  gyöngébbek 
a  Vörösmartyéinál  s  mint  párbeszédek  csak 
egy  pár  szép  lyrai  hangulatig,  s  néhány  erő- 
teljes rhetori  dictióig  emelkednek.  Tehát  újra 
ott  vagyunk,  hol  ezelőtt  harmincz  évvel,  sőt 
hátrább,  mert  azóta  harmincz  év  telt  el.  A  con- 
ceptio  nélkülöz  mindennemű  tragikai  alapesz- 
mét; a  cselekvény  fejlődésében  kevesebb  a 
drámai  élet,  mint  Szigligeti  vagy  Czakó  jobb 
műveiben,    de  nem  hiányzik  a  színpadi  hatás, 

ha  nem  is  épen  emezek  virtuozitásával  alkal- 
mazva. Tehát  újra  ott  vagyunk,  a  honnan 
menekülni  óhajtanánk:  a  színpadi  hatás  elvé- 
nél s  talán  egy  kevéssel  hátrább ;  mert  Jókai 
meg  is  akarta  magát  különböztetni,  s  oly  vak- 
merő játékot  űzött  a  történeti  személyekkel, 
sőt  az  egész  korral,  minőt  elődei  soha  sem 
mertek.  íme  a  nagyszerű  tragédia,  melyet 
Egressy,  Shakespeare  imádója  és  Schiller 
ócsárlója,  annyi  dicsérettel  halmozott  el;  me- 
lyet Császár,  Alfieri  tisztelője  és  Petőfi  szigorú 
bírálója,  nem  győz  magasztalni,  s  melyben 
divatlapjaink  kritikusai  egy  új  drámai  iskola 
hajnalát  üdvözlik.  Valóban  könnyen  érthetjük 
a  túl  szigor  vádját.  A  szegény  magyar  kritika 
maholnap  terror  alá  jut,  ha  elég  gyáva  lesz 
megijedni  a  zajongástól. 

A  drámai  hatás  mellett  izgatván,  először  is 
a  színpadi  hatás  elvét  kell  megtámadnunk  e 
tragoediában.  A  színpadi  hatás  oly  műszó,  me- 
lyet sokkép  értelmeznek,  s  mely  alatt  a  több- 
ség egészen  mást  ért,  mint  a  mit  tulaj  donkép 
jelent.  A  drámának  hatni  kell,  és  épen  a  szín- 
padon, a  hová  írták;  ezt  annyira  nem  lehet 
tagadni,  hogy  a  drámai  forma  egész  elmélete 
ez  egyszerű  tényen  alapszik.  Innen  a  legszo- 
rosb  egység,  mely  nem  tűr  episodot,  a  sebesen 
fejlődő  cselek  vény,  mely  egyenesen  a  megol- 
dás elé  siet,  —  mert  az  előadás  legfeljebb 
csak    negyedfélóráig    tarthat;    innen    a    csak 

nagy  vonásokbiin  kivihető  jellemzés,  mint  a 
frescoképeken ;  mert  a  finom  részletezés  a 
színpadon  nem  tehet  hatást;  innen  a  par  ex- 
cellence  cselekvő  személyek  küzdelme  és  az 
erős  tényben  mutatkozó  katastropha;  mert  a 
költő  csak  személyei  által  szólhat  s  nincs  esz- 
köze a  passiv  személyt,  a  lassú  fejlődést,  a 
szembeötlőleg  nem  látható  katastrophát  érde- 
kesekké tenni,  mint  például  a  regényírónak. 
Azonban  a  hatás  és  hatás  közt  különbség  van. 
A  műben  ott  lehet  a  szoros  egység,  ha  alap- 
eszméje bizarr  ötlet  vagy  té v- világnézi et,  mely 
legfeljebb  csak  izgatni  képes ;  a  cselekvény 
rohanhat,  ha  a  véletlen  vezeti  vagy  egész 
fejlődése  csak  kíváncsiságunkat  ébreszti  föl; 
a  költő  festhet  nagy  vonásokkal,  ha  csak  ér- 
zékeinkre tud  hatni;  személyei  lehetnek  cse- 
lekvők, ha  küzdelmeik  nem  érdemlik  részvé- 
tünket ;  a  katastropha  mutatkozhatik  erős 
tényben,  ha  csak  borzasztani  és  ellágyítani 
bír,  s  nem  egyszersmind  megrázni  és  föl- 
emelni. Mégis  a  költő  hatni  fog,  ha  elég  ügyes- 
séggel bírt  a  drámai  formának  a  szellemtől 
megvált  eszközeivel  meglepni  és  kijátszani  a 
kevésbbé  mívelt  nézőt.  Sőt,  ha  elég  merész  — 
s  miért  ne  lenne  az,  midőn  ezáltal  legalább 
egy  pár  évre  a  népszerűséget  bitorolhatja  — 
még  tovább  is  mehet  s  a  hatás  drasztikusabb 
eszközeit  is  megragadhatja.  Hivatkoz hátik  a 
napi  szenvedélyekre,   igénybe  veheti  a  közön- 

ség  hiúságát,  szeszélyeit,  korlátoltságát,  erkölcs- 
telen hajlamait.  Lehet  szemfényvesztő,  bohócz, 
circusrendező.  Bizonyos  hatás  ritkán  fog  elma- 
radni, mert  a  tömeget  ideig-óráig  épen  ügy 
ámíthatja  és  ronthatja  a  költő,  mint  akármely 
politikai  charlatan.  A  szinészék  a  legtöbbször 
kapnak  az  ily  hatásos  darabokon  ;  részint  mert 
tetszik  a  tömegnek;  részint  mert  —  a  mint 
Heine  mondja  —  feltalálhatják  kedvencz  jel- 
mezeiket, testszín  tricoköltészetöket,  megtap- 
solt kirohanásaikat,  hagyományos  grimassai- 
kat,  aranyftistös  phrasisaikat,  s  az  egész  aífec- 
tált  műczigányságot :  oly  nyelvet,  melyet  csak 
a  szinpadon  beszélnek,  virágokat,  melyek  csak 
e  csinált  földben  virulnak,  gyümölcsöket,  me- 
lyeket csak  a  színpad  lámpafénye  érlel,  oly 
természetet,  hol  nem  isten,  hanem  a  súgó 
leheletét  érezzük,  a  szinfalrázó  tombolást,  sze- 
líd fájdalmat  fuvolakísérettel,  kendőzött  ártat- 
lanságot a  bűn  karjaiban,  trombitaharsogást, 
dobpergést  s  több  effélét. 

Nem  mondjuk,  hogy  Szigligeti  és  Czakó  a 
hatás  ez  utóbbi  nemeivel  éltek  volna;  után- 
zóik ugyan  lesülyedtek  ide  is,  de  szerencsére 
kevés  szerencsével.  Ok  magok  inkább  azon 
eszközöket  vették  igénybe,  melyeket  a  puszta, 
úgy  szólva  önmagáért  álló  forma  nyújt  s  ha- 
tottak technikai  ügyességgel,  tehát  a  bensőtől 
meg-megváló  külsővel.  Erre  vetvén  a  fősúlyt, 
műveikben    nagyobb    a    szerkezet   ügyessége, 

mint  a  compositio  ereje,  érdekesb  a  külső  bo- 
nyodalom, mint  a  benső  fejlés,  aránylag  töb- 
bet ér  a  kidolgozás,  mint  az  alapeszme,  s  a 
tragicum  hiánya  vagy  gyöngesége  miatt,  in- 
kább tudják  a  nézőt  szórakoztatni,  vagy  meg- 
döbbenteni, mint  megrázni  és  fölemelni.  Ha- 
tottak, mert  a  hatás  eszközeit  alkalmazták, 
habár  hiányosan  vagy  félszegen,  nevezetes 
jelenségként  tűntek  fel  irodalmunkban,  mert 
elődeik  épen  a  forma  titkait  értették  legke- 
vésbbé  s  azért  bizonyos  pontig  jótékony  be- 
folyást gyakorolva,  haladásnak  voltak  eszköz- 
lői.  A  hiba  nem  a  hatás  eszközeiben  rejlik, 
hanem  a  hiányos  vagy  félszeg  alkalmazásban 
s  a  kórjel  az,  hogy  túlbecsüljük  a  külsőt,  sőt 
hibáink  és  gyöngeségeink  öszvegét  eszmény- 
nyé  akarjuk  emelni.  A  külső  és  belső  öszhangja, 
az  eszmével  összeforrott  forma,  minden  esz- 
köz, melyeket  a  szinpad  természete  nyújt  vagy 
parancsol  a  szellem  jó  szolgálatában  és  a  szel- 
lemhez irányozva :  ez  az,  a  mit  drámai  hatás- 
nak nevezünk,  a  mit  elérni  minden  irodalom- 
ban kevésnek  sikerült,  de  a  hova  törekedni 
mindenütt  érdem  s  nálunk  kétszerte. 

Szigligeti  egyik  hirlapi  cikkében  nem  rég 
azt  jegyzé  meg,  hogy  ő  ugyanazt  nevezi  szin- 
padi  hatásnak,  melyet  mi  drámainak  mon- 
dunk s  így  csak  szavakban  van  köztünk  kü- 
lönbség. Valóban  azon  értekezésben,  melyet 
ezelőtt  tíz  évvel  a  Kisfaludy-társaságban  olva- 

sott  vala  föl,  és  melyet  kijavítva  a  Színházi 
Naptár-han  adott  ki  újabban,  sok  olyasmiről 
szól,  mit  drámai  hatásnak  is  lehet  nevezni. 
De  mi  szükség  egy  jó  műszót  olyannal  vál- 
tani föl,  melyet  az  egész  világon  csak  bizonyos 
hiány  vagy  félszegség  megjelölésére  használ- 
nak. Mégis  csalódnánk,  ha  azt  hinnők,  hogy 
Szigligeti  ok  nélkül  nevezi  a  drámai  hatást 
szinpadinak.  Értekezésében  sok  jó  gyakorlati 
tanácsot  ad,  noha  töredékesen,  össze-vissza- 
hányva s  ritkán  kifejtve.  Sokat  gondolkozha- 
tott a  drámáról,  többet  mint  a  mennyit  leírni 
képes,  de  vizsgálódása  legörömestebb  a  külső 
felé  irányul  s  elméletében  is  a  fősúlyt  a  dráma 
mesteremberi  oldalára  fekteti.  Például,  hogy 
csak  egyet  említsünk,  beszél  a  tragédiáról  s  egy 
árva  szóval  sem  magyarázza  meg  a  tragikumot. 
Lehet-e  tragédiát  tragikum  nélkül  írni,  úgy 
látszik  oly  kérdés,  melyre  dramaturgiánk  igen- 
nel felel.  Legalább  Szigligeti  értekezéséből 
az  jő  ki.  Jókai  ez  elmélet  szerint  írta  tragé- 
diáját s  talán  épen  a  Szigligeti  tanácsa  után. 
Dózsa  Györgyben  valóban  csak  a  tragikum 
hiányzik,  e  csekélység,  a  mit  tragédiaköltő- 
ink elmélete  és  gyakorlata  annyira  mellőzhe- 
tőnek  hisz.  Ezen  kívül  sok  olyasmit  találhatni 
benne,  a  mi  hatásra  számíthat.  Jókai  nem  érti 
ugyan  annyira  a  bensővel  meghasonlott  forma 
titkát,  mint  elődei,  de  ebbeli  hiányait  tudja 
pótolni    holmi    ezzel    egy    értékű    dolgokkal. 

A  műnek  nincs  határozott  alapeszméje,  a  cse- 
lekvényben hiányzik  a  központ,  de  a  költő 
oly  érzületre  támaszkodik,  mely  sokaknál  so- 
kat feledtet.  A  Régi  jó  táblabírák  költője,  ki 
nem  rég  zsákmányolta  ki  a  hajdani  kiváltsá- 
gos osztály  részvétét,  most  jónak  látta  a  régi 
jó  aristocraták  iránti  ellenszenvre  hivatkozni. 
Költői  igazság  helyett,  mely  oly  kevéssé  szokta 
legyezni  az  aristocratiát,  mint  a  democratiát, 
politikai  éretlenségnek  hódol,  mi  a  hatásnak 
sokszor  nagy  eszköze.  A  cselekvény  nem  fej- 
lődik folytonos  erővel,  de  azért  a  költő  gon- 
doskodik a  hiba  kárpótlásáról  is.  Például  a 
második  felvonás  eleje  csak  hátráltatja  a  fej- 
lődést, de  nem  hatás  nélküli,  mert  egy  pár 
hazafias  dalt  hallunk  elszavaltatni,  s  ez  min- 
dig hat  a  magyarra,  miben  egyébiránt  semmi 
rósz  nincs.  A  dalok  elég  szépek  s  lapjaink, 
melyek  szép  lyrai  versek  nagy  szűkében  van- 
nak, közlésökkel  csak  önérdeköknek  szolgál- 
tak s  nem  a  dráma  jó  hírének.  A  negyedik 
felvonás  végén,  hol  a  bonyodalomnak  a  ka- 
tastropha  felé  sebesen  kellene  sietni,  egy  re- 
gényes episod  tolja  föl  magát,  mely  a  ka- 
tastrophára  legkisebb  befolyással  sincs,  de  a 
jelenet  elég  érzékeny,  valóságos  melodrámai, 
melyet  akár  fuvolával  kisérhetni.  Egy  szegény 
leány  áldozza  föl  magát  kedveséért,  ki  őt  nem 
szereti,  egy  titkos  szerelmes  öli  meg  kedvesét 
tévedésből.  Az  ember  sajnálkozik  és  fölizgatva 

érzi  magát,  mit  minden  esetre  csak  hatás  esz- 
közölhet. Az  utolsó  felvonás  kissé  bágyadt,  de 
úgy  hiszsztik,  velünk  együtt  mindenki  kiván- 
csian  várta,  vajon  meg  fogják-e  sütni  Dózsát, 
a  mint  híre  járt.  E  hatásos  jelenettől  megkí- 
mélt a  költő ;  csak  egyik  személyével,  Lórával 
nézetté  végig  s  mondatta  el  e  hajborzasztó 
kegyetlenséget.  Kárpótlásul  ez  is  elég.  A  ke- 
gyetlenség hallva  is  elég  borzalmas  undort 
kelt  s  felizgathatja  a  politikai  éretlenséget, 
mi  szintén  hatás  s  mit,  ha  színpadról  jő,  bát- 
ran nevezhetünk  színpadinak. 

Mindez  megvan  a  műben,  mindez  hatás.  De 
hol  van  az  a  hatás,  melyet  a  tragédiától  vár 
lelkünk  s  a  mely  nélkül  hijábavaló  minden- 
nemű színpadi  mesterkedés  ?  Hol  a  tragikai 
hős,  ki  lebilincselje  részvétünket  jeles,  nagy- 
szerű vagy  megdöbbentő  tulajdonai  által  ?  Hol 
a  tragikai  összeütközés,  mely  vagy  a  viszonyok 
kényszerűségén,  a  hagyományos  erkölcsökben, 
a  kegyelet,  a  társadalmi  rend,  az  állami  és 
családi  kötelességek  követelésein  alapszik,  vagy 
a  hős  hibáiból,  tévedéseiből,  bűneiből  foly,  a 
szenvedély,  kisértés,  csáb,  az  ármány  által  ki- 
fejtve ?  Hol  a  tragikai  katastropha,  midőn  a  hős 
vakmerővé,  tévedt-té  vagy  bűnössé  válván,  a 
nélkül,  hogy  eltörpülne,  nemesist  idéz  föl  maga 
ellen  és  megbukik,  hogy  könnyezzünk  sorsán, 
mert  megérdemelte  részvétünket,  hogy  meg- 
nyugodjunk   bukásán,    mert    vakmerőségeért, 

tévedéseért  vagy  bűnéért  lakolt  ?  Sehol  ;  vagy 
a  hol  mutatkoznék  is,  csirájában  elfojtva ! 
Dózsa  vitéz  férfiú,  nemességet  nyer  s  a  ke- 
resztes hadak  fővezérévé  emelkedik  ;  nagyra- 
vágyó, hűtelen  lesz  régi  kedveséhez  s  egy 
oligarcha  hölgybe  szeret.  Ez  oly  expositio, 
melyből  válhatik  tragikum.  Szerelmét  nagyra- 
vágyása idézi  elő,  új  helyzetéből  foly  s  a  nél- 
kül, hogy  eltörpítené  oly  tévedés  és  bűn,  a 
miben  nemesis  rejlik.  Azonban  a  költő  nem  e 
viszonyra  fekteti  alapeszméje  súlyát.  Ez  egé- 
szen csak  mellékes  dolog,  miből  semmi  dere- 
kas nem  fejlődik,  egy  kis  szerelmeshistoria, 
talán  az  asszonyok  kedveért.  Jól  van.  A  költő 
alapeszméje  e  szerint  valami  egyéb.  Dózsa 
nagyravágyó,  kinek  nemes  célja  van ;  hatal- 
mas úrrá,  a  haza  szabaditójává,  második 
Hunyadi  Jánossá  akar  válni.  Talán  akadályok- 
kal küzd,  talán  az  oligarchia  a  király  által 
elvéteti  tőle  a  fővezérséget,  a  mint  azt  évköny- 
veinkben olvassuk  ?  Nem.  Jókai  Dózsáját  senki 
sem  akadályozza  célja  kivitelében.  Vele  csak 
gúnyolódik  az  oligarchia,  különösen  Zápolya ; 
aztán  meghallja  anyja  halála  hírét,  ki  Zápolya 
börtönében  arája  becsületéért  halt  meg,  s  csú- 
fondárosan temettetett  el ;  találkozik  régi  ked- 
vesével, kit  Zápolya  el  akar  tőle  rabolni.  Te- 
hát a  kegyelet  érzéséből  támadt  bosszú  az,  a 
mi  elvonja  céljától  s  előidézi  bukását,  miből 
ismét  származhatik  tragicai  érdek  ?  Nem.  Dózsa 


284  GYULAI   PÁL 

nem  igen  akar  anyjáért  boszút  állani,  kedve- 
séért még  kevésbé,  kit  már  nem  is  szeret ;  őt 
leginkább  sértett  büszkesége  bó'sziti  föl  s  csak 
akkor  ttizi  ki  a  forradalom  zászlóját  s  fordítja 
seregét  nem  a  török,  hanem  az  aristocratia  és 
aristocrata  intézmények  ellen,  midőn  Zápolya 
a  fővezérség  jelvényét  tépi  le  melléről  s  ön- 
népe  előtt  meggyalázza.  Ebből  is  válhatik 
tragikai  érdek.  A  megbukott  forradalom  rend 
szerint  tragikum,  főleg  ha  a  megalapított  rend, 
a  jogosan  létező  ellen  támadt  föl  s  nem  tudott 
helyébe  olyat  állítani,  a  mi  megállhasson, 
mert  nagy  ballépései,  túlságai,  bűnei  miatt 
eljátszotta  a  siker  jogát.  így  Dózsának  azért 
kellene  bukni,  mert  semmivé  akarja  tenni  a 
fennálló  rendet,  mely  a  nagy  visszaélések  da- 
cára is  életerősb  s  így  több  létezési  joggal  bir, 
mint  az  ő  új  társadalma.  Jókai  máskép  gondol- 
kozik s  egészen  Dózsának  ad  igazat;  szerinte 
a  XVI-ik  század  hajnalán  az  aristocratiai  ala- 
pon nyugvó  társadalom  egészen  elhasználta 
magát  s  az  1789-ki  francia  elveket  csak  al- 
kalmazni kellett.  Legalább  az  egész  műből  ez 
jő  ki;  nem  csak  az  aristocratiát  rajzolja  egé- 
szen romlottnak,  hanem  az  általa  képviselt 
társadalmi  rendet  is.  Az  semmit  sem  használ, 
hogy  Bornemisza  és  Csáky  Lóra  némi  rokon- 
szenvet gerjesztő  mázzal  vannak  kifestve ;  ők 
tulaj  donkép  nem  képviselik  a  fennálló  rendet 
s   titkon    többé   kevésbbé   Dózsával   tartanak, 

sőt  Lóra  végszavaiban  azon  jobb  nap  fölvir- 
radása  után  eseng,  mikor  teljesülni  fog  mindaz, 
a  mit  Dózsa  akart.  Dózsát  tehát  Jókai  nem 
buktathatja  meg  felforgatási  vakmerőségért, 
melyet  épen  ellenkezőnek  fest  s  így  ez  alapon 
nem  fejlődhetik  tragiciim.  Jól  van.  De  Dózsá- 
nak mégis  bukni  kell,  a  mint  hogy  meg  is 
bukik.  Miért  ?  Talán  tévedései,  túlságai,  bűnei 
által  játszódja  el  a  siker  jogát?  Talán  roszul 
használja  hatalmát  vagy  vágy  társai  irigységé- 
vel, ármányaival  kell  küzdenie,  a  mi  benső 
feloszlásra  vezet  ?  Nem.  Dózsa  mérsékelt, 
eszélyes  férfiú,  társai  pedig  az  engedelmesség 
példányai.  Talán  a  nép  értetlensége,  dühe, 
bősz  szenvedélyei,  sőt  saját  boszúvágya  oly 
lépésekre  sodorják,  melyek  minden  nyomán 
nemesis  kel  ki  ?  Nem.  Egy  pár  hadnagy,  holmi 
megbukott  mesterember,  beszél  ugyan  vagyon- 
felosztásról s  több  efféléről,  de  a  nép  sokkal  oko- 
sabb hadnagyainál,  nem  osztozik  e  nézetekben, 
sőt  ha  osztaná  is,  Dózsa  nagy  fegyelmet  képes 
fentartani  s  így  minden  csak  tőle  függ.  Dózsa 
maga  pedig  kegyes  jó  úr,  ki  nem  szereti  a 
vérontást,  pusztítást,  épen  nem  aristocrata, 
hogy  kegyetlenkedjék,  jogtalanságokat  köves- 
sen el,  s  legfeljebb  csak  fenyegetőzni  képes. 
Talán  épen  lágysága,  engedékenysége  buktatja 
meg  ?  Oh  nem.  Azon  tettéből,  hogy  az  elfo- 
gott főurakat,  legnagyobb  ellenségeit,  szaba- 
don   bocsátja,    nem   származik    semmi    olyas. 

noha  származhatnék,  a  mi  drámaivá  válva 
elősegítené  a  katastrophát,  vagy  megfoghatóvá 
tenné.  Társai  nem  lázasztják  föl  ellene  a  né- 
pet, csak  gyanakodni  kezdenek  reá,  s  meg 
akarják  ölni  a  fogoly  Csáky  Lórát,  kit  e  tett 
indító  okának  hisznek.  Azonban  ez  sem  törté- 
nik meg;  semmi  viszály  nem  támad  a  vezér 
és  népe  közt,  minden  marad  ugy  a  hogy  volt 
és  Dózsa  mégis  megbukik.  Miért?  Mert  meg- 
győzik. Ilykatastrophával  még  a  történetíró  sem 
elégítheti  ki  olvasóit,  nemhogy  a  költő.  Oly 
hőst,  ki  nem  követ  el  vakmerőséget,  kinek 
nincsenek  tévedései  vagy  bűnei,  megbuktatni 
s  iszonyú  kínok  közt  végeztetni  ki,  a  legundo- 
rítóbb  eszme,  a  mit  költő  kigondolhat  s  a  tra- 
gédiái kontárság  ne  továbbja. 

De  ne  ragadjon  el  hevünk,  legyünk  lelkiis- 
meretesek s  ne  hallgassunk  el  a  műből  sem- 
mit, mi  még  tragikai  indoknak  hazudhatja 
magát.  Dózsának  csakugyan  van  nagy  bűne, 
tudniillik  az,  hogy  nem  hisz  egy  jövendőmondó 
czigánynőnek,  ki  azt  jósolja  neki:  egy  ellentől 
félj  csupán,  a  ki  a  bort  meg  nem  iszsza  —  és 
megkegyelmez  Bornemiszának,  mielőtt  a  nevét 
tudná.  Ezért  kell  szegénynek  Jókai  szerint 
lakolnia  a  kinok  kínjával,  egyébért  semmiért, 
íme  a  tragikai  katastropha  a  vak  sors  legnevet- 
ségesebb indokára  alapítva.  Legkevésbé  sem 
csodálkozunk,  hogy  Dózsa  nem  hisz  a  cigánynő 
jóslatában  s  így  szól : 

Bolond  nő,  ám  bolondabb  a  ki  kérdez 
Tőle  okos  szót  és  a  legbolondabb, 
Ki  tartogatja  azt. 

Ő  felvilágosodott  ember  s  már  politikai  elveinél 
fogva  ismeri  a  XVIII-ik  század  philosophtisait 
de  ha  babonás  volna  ,is,  mit  ér,  ha  mi  nem 
vagyunk  azok,  Dózsa  bűnét  nem  látjuk  bűn- 
nek s  bukását  nem  foghatjuk  meg  ?  Jókai, 
úgy  látszik,  hallott  valamit  a  régi  görög  tra- 
goediák  fatumáról  s  jónak  látta  á  la  Kakas 
Márton  kiparódiázni.  Valóban  ez  a  mű  köze- 
pén előrántott  fatumféle  valami  s  oly  költőiet- 
lenül  alkalmazva,  nem  több  paródiánál.  Lehet-e 
napjainkban  a  görög  fatumot  vagy  ezzel  rokon 
elemet  alapúi  venni  és  mennyiben,  még  dön- 
tetlen kérdésnek  nézhetik  sokan,  de  azt  min- 
denki elismeri,  hogy  azt  csak  a  mythikus  tár- 
gyak szenvedik  meg,  s  akkor  is  a  mű  orga- 
nismusába  olvadva  s  élő  szenvedélyekre  tá- 
maszkodva, a  viszonyok  által  kimagyarázva  s 
az  ezer  Scylla  és  Charybdis  közt  a  phantasia 
rendkivülien  hitető  erejével  kivivé.  Jókainak 
már  tárgya  sem  tűrt  meg  ily  alapot,  feldolgo- 
zása pedig  a  legelhibázottabb.  A  jóslat  még 
annyira  sem  döbbenti  meg  Dózsát,  hogy  zavara 
valami  látható  tényben  mutatkozzék.  Ha  e 
pillanat  óta  elvesztené  önbizalmát,  félszeg 
rendelkezéseket  tenne  és  mindinkább  sodor- 
tatnék tévedésről  tévedésre,  bűnről  bűnre, 
még  értenénk   valamit  s  lehetne   kisütni   egy 

kis  tragikumot.  így  nem  értünk  semmit,  a 
műnek  nincs  tragikai  hatása  s  legfeljebb  csak 
a  politikai  éretlenekre  hathat,  mert  egy  ártat- 
lanul megbukott  nagy  embert  bámulhatnak, 
kin  az  aristocratia  iszonyú  kegyetlenséget  kö- 
vet el  s  ez  elég  nekik. 

Jókai  épen  oly  költőitlenűl  fogta  föl  Dózsát, 
mint  a  mily  hűtlenül  a  történethez.  E  két 
hiba  a  jelen  esetben  egymást  segítette  elő. 
A  költő,  ha  csak  kissé  hűbb  a  történethez, 
költőibbé  válhatik.  Jól  tudjuk,  hogy  ez  eset 
nem  mindig  áll.  Néha  a  történeti  hűség  ellen- 
tétben van  a  költői  igazsággal,  s  ekkor  a  költő 
tartozik  hűtlen  lenni  a  történethez,  mivel  hó- 
dolnia kell  a  költői  igazságnak,  a  művészi  világ 
e  gondviselésének,  mi  mindennél  több.  Mi  sem 
tanácsolnánk  mást,  de  egyszersmind  meg- 
jegyeznők,  hogy  a  költő  szerencsétlenül  válasz- 
totta tárgyát,  s  ha  eleget  is  tett  a  költői 
igazságszolgáltatásnak,  megrontotta  az  illusiót, 
mely  minden  költői  mű  alapföltétele  s  így  a 
költői  igazságszolgáltatásnak  is  egyik  része. 
Tudjuk,  hogy  nagy  tekintélyek  szólanak  elle- 
nünk. Lessing  más  nézetben  van  s  a  magyar 
költők,  ha  egyebet  nem  is,  ezt  jól  megtanul- 
ták hamburgi  dramaturgiájából.  Valóban  Les- 
sing a  legtöbbször  jogosan  és  mindig  erős 
dialecticával  védi  a  költői  igazságot  a  történeti 
hűség  ellenében,  s  csak  abban  hibázik,  hogy 
a    kérdés    egyik    fontos    oldalát    érintetlenül 

hagyja.  Az  ifjabb  Corneille  Essex  gróf  czimű 
tragédiája  birálatában  így  tanít:  ((Röviden 
szólva,  a  tragédia  nem  dialogizált  történet; 
a  történet  a  tragédiára  nézve  nem  egyéb, 
mint  nevek  repertóriuma,  melyekkel  meg- 
szoktunk bizonyos  jellemeket  összekötni.  Talál 
a  költő  a  történetben  sok  oly  körülményt, 
melyeket  tárgya  egyénítésére  és  kidíszitésére 
használhat :  jól  van,  használja.  Csak  hogy  ezt 
épen  oly  kevéssé  lehet  neki  érdemül  tulaj do- 
nítni,  mint  az  ellenkezőt  hibául)).  Ha  ez  azt 
teszi,  hogy  a  történethez  hű  tragédia  még 
nem  költői  érdem  s  a  történethez  hűtelen 
tragédia  bírhat  nagy  költői  érdemmel,  töké- 
letesen igaz.  Lessing  talán  csak  ezt  akarta  ki- 
emelni. De  a  kérdésnek  más  oldala  is  van 
tudniillik :  vajon  a  történethez  hűtelen  és  nagy 
költői  érdemmel  bíró  tragédia  nem  lesz-e 
költőibb,  ha  a  történethez  hii  marad,  vajon  a 
legjobb  költői  mű  hatását  is  nem  fogja-e  para- 
lyzálni  szétrombolása  azon  illusiónak,  mely  a 
néző  kedélyében  oly  eleven,  meleg,  szent  s 
melyet  a  költő  oly  hideg  és  vakmerő  kezekkel 
érint.  Erre  lehetetlen  igennel  nem  felelni,  any- 
nyival  inkább,  mert  a  költő  történeti  hűsége 
nem  a  történetíróé.  A  költő  éveket  napokká 
tehet,  tetszése  szerint  mellőzheti  a  nem  lénye- 
ges adatokat,  kiegészítheti,  alakíthatja  a  lénye- 
geseket, az  inkább  regényesen  érdekes,  mint 
történetileg  fontos  episodokból   csak    a   törté- 

neti  háttért  tarthatja  meg,  a  kétes  és  vita 
alatti  kérdésekben  saját  felfogása  után  indul- 
hat, sőt  tovább  mehet  s  nem  követi  a  történet- 
irót,  hanem  a  hagyományt,  az  oklevelek  dacára 
is  ki  nem  irható  naiv  hitet.  Mindezt  teheti  a 
költő  s  épen  az  illusio  végett,  de  azt  nem 
teheti,  nem  szabad  tennie,  hogy  ismert  és 
nevezetes  egyéniségeket  jellemeikkel  épen  el- 
lenkező világításban  tüntessen  föl,  hogy  meg- 
hamisítsa a  nagy  tényeket,  s  meghazudtolja  a 
történet  szellemét,  —  s  annál  kevésbé,  minél 
ismertebb,  minél  nemzetibb  tárgyat  dolgoz  föl. 
Próbálja  meg  például  valaki  Hunyadi  Mátyás- 
nak III.  Rikhárd  jellemét  adni;  irja  meg  tra- 
gédiáját oly  nagy  erővel,  oly  elragadó  igazság- 
szolgáltatással, mint  Shakspeare  a  magáét, 
bizonyosan  meg  fog  bukni,  mert  könnyeimiin 
ellenkezésbe  jött  a  köztudattal,  mert  vakmerően 
játszott  a  nemzeti  hagyományok  iránti  kegye- 
lettel s  nem  bir  hitetni. 

Ha  a  történeti  hűtlenség  még  a  jó  tragédi- 
ában is  méltán  hibáztatható,  mennyivel  inkább 
meg  kell  rónunk  azt  oly  műben,  mely  a  tör- 
téneti hűséget  a  költői  igazság  ellenére  mellőzi. 
Dózsa  jelleme  nagy  szabadságot  ad  a  költő- 
nek. A  történet  csak  annyit  mond  róla,  hogy 
vitéz,  durva,  dölyfös  és  kegyetlen  ember  volt. 
Jókai  sok  mindent  csinálhatott  volna  belőle, 
csak  ártatlant  és  kegyest  nem,  festhette  volna 
nemes  jelleműnek,  ki  fokonként   stilyed,  csak 

tett  volna  belé  némi  daemoni  hajlamokat. 
A  nép  bőszültségét  és  kegyetlenségeit  élénk 
színekkel  festik  történetíróink  ;  Jókai  megelég- 
szik az  aristocratia  kegyetlenségei  illustrálásá- 
val.  A  történet  sokat  beszél  Ulászló  kormánya 
gyöngeségéről,  mely  vészbe  döntötte  a  hazát, 
Jókai  mindent  az  aristocratíának  tulajdonit. 
Az  oligarchia  akkor  valóban  romlott  volt,  de 
nem  oly  nyomorult  és  aljas,  minőnek  Jókai 
festi,  különben  le  sem  győzhette  volna  a  nagy 
Dózsát,  ki  Jókai  szerint  a  tiszta  democratíát 
képviseli,  holott  nem  képviselt  egyebet  az 
elnyomott  nép  rósz  szenvedélyeinél.  S  minő 
Zápolyát  fest,  mivé  teszi  Európa  egyik  leg- 
nagyobb oligarcháját,  a  kit  utóbb  királylyá 
emeltek  ?  Impertinens  léhává,  szívtelen  ké- 
jenccé  s  kérkedő  kegyetlenné.  Nem  mondjuk 
Zápolyát  nagy  embernek;  ereje  nem  állott 
arányban  nagyravágyásával,  több  volt  a  hiú- 
ság benne,  mint  a  becsszomj,  ohajtá  a  haza 
veszélyét,  hogy  alkalma  legyen  megmenteni; 
a  veszély  eljött,  ő  nem  volt  képes  megmen- 
teni s  csak  sírni  tudott  érte.  Azonban  ez  árny- 
oldala mellett  fényoldalaírói  sem  feledkeznek 
meg  történetiróink.  Jó  hadvezér  volt,  igazsá- 
gos bíró,  jártas  a  közügyekben  s  nagy  nép- 
szerűséggel bírt  az  egész  magyar  birodalom- 
ban. Mint  magán  embernek  még  több  tiszte- 
letre méltó  tulajdona  volt.  A  mi  a  Dózsán 
elkövetett   kegyetlenséget   illeti,   az   tulajdon 

kép  nem  az  ő  műve.  0  Dózsának  csak  meg- 
buktatója,  nem  bakója  volt.  Amaz  iszonyatos 
kínhalált  úgy  akarta  a  kor  szokása,  mely  Dózsa 
kegyetlen  leleményességét  hasonló  leleményes- 
séggel rendelé  visszatoroltatni ;  úgy  akarta  a 
temesvári  Ítélőszék,  melynek  tagjai  a  törökök- 
től tanult  s  Kinizsy  által  adott  példát  kíván- 
ták követni  s  mennyiben  a  megfenyítendő 
bűntett  még  iszony atosb  volt,  fölülmúlni. 

Mindezt  tudva  —  s  ki  nem  tudja,  ha  Magyar- 
ország történetét  csak  felületesen  is  ismeri  — 
még  akkor  sem  nézhetnők  végig  e  művet 
zavart  illusio  és  megbántott  nemzeti  érzés 
nélkül,  ha  az  valódi  költői  mű  volna.  Azonban 
Jókai  azt  mondhatja,  hogy  épen  az  illusióért 
lett  hűtelen  a  történethez,  mert  csak  így  hat- 
hatott a  politikai  éretlenekre,  mert  csak  így 
támaszkodhatott  az  aristocratia  iránti  ellen- 
szenvre. Jól  van ;  vette  tapsaikat,  elégedjék 
meg  vele,  de  tőlünk  és  azoktól  —  s  ilyenek 
nagyon  sokan  vannak  a  hazában,  —  a  kik 
tiszteljük  nemzeti  hagyományainkat,  ne  vár- 
jon egyebet  a  legélénkebb  hibáztatásnál. 


II* 


Válaszomat  sokan  fölöslegesnek  tarthatják 
méltán.  A  ki  bírálatomat  és  Jókai  fölszól alását 
figyelemmel  olvasta,  magyarázat  nélkül  is  el- 
igazodhatik  s  akár  helyeselje,  akár  ne  szép- 
tani  nézeteimet,  könnyen  átláthatja,  hogy  Jókai 
nem  akar  engem  érteni  s  a  ráfogás,  gyaniisí- 
tás  és  pletyka  oly  mellékösvényein  jár,  melye- 
ket, ha  nem  megvetni,  legalább  kerülni  tar- 
toznék. Azonban  némi  magyarázat  még  sem 
maradhat  el ;  részint  mert  lehetnek  nem  elég 
figyelmes  olvasók ;  részint  mert  egy  pár  vádat 
föl  kell  világosítani. 

Jókai  polémiája  igen  sokban  hasonlít  tra- 
gédiájához. Tragédiájában  a  tragikum  hiány- 
zik, polémiájában  az  okadatolás ;  ott  a  politi- 
kai, itt  az  irodalmi  éretlenek  tapsait  vadásza, 
sőt  tragédiájának  egész  mellékdarabját  irja 
meg,  melyben  ő  maga  játssza  az  ártatlanul 
elkínzott  hős  szerepét  nagy  színpadi  hatással. 
Nem  látjátok?  Ott  ül  koldusruhában,  bekötö- 
zött tagokkal,  mintha  sebei  volnának.   Sir,  ri- 

mánkodik,  könyörög,  koldul.  Panaszolja  ftinek- 
fának,  hogy  holmi  nagy  urak  hajdúi  árulkod- 
nak utána  s  üldözik,  mint  országháboritót, 
pedig  jámbor,  békés  ember  s  a  mi  keveset 
tett,  az  olyan,  mit  báró  urak  is  tesznek ;  bezzeg 
ezeket  nem  bántják,  mert  hatalmasak,  csak  őt 
üldözik,  mert  útban  levő  szegény  ember ;  híjába 
lépett  egyezségre  egyik  hajdúval,  hogy  legyen 
iránta  jó  indulatú  —  mégis  üldözi ;  égbekiáltó 
árulkodás  ! . . .  ő  nem  lázasztó,  ki  a  szőlődézsma, 
és  tagosztály  ellen  izgat,  sőt  ellenkezőleg  ke- 
zét-lábát csókolja  a  méltóságos,  nagyságos  és 
tekintetes  uraknak,  mégis  bántják  ezek  a  ke- 
gyetlen hajdúk,  kik  buzgóbbak  uraiknál.  És 
jajveszékel  és  alamizsnáért  nyújtja  ki  kezét. 
Hálás  szerep,  meginditó  jelenet,  egészen  Jókaias 
tragikum.  Az  ember  önkénytelen  szánalomra 
lágyul ;  magam  is  örömest  vetném  oda  a  rész- 
vét filléreit,  ha  nem  ellenem  szólna  a  panasz 
s  nem  kellene  fölkiáltanom:  ne  komédiázzék 
kend,  ne  ámitsa  a  világot,  nem  bántotta  ken- 
det senki,  lóduljon  a  dolgára! 

S  ez  nem  tréfa,  hanem  komoly  valóság. 
Jókai  oly  méltatlanságok  következtében  kol- 
dtdja  a  közönség  részvétét,  melyeket  rajta 
senki  sem  követett  el.  Untalan  csak  arról  pana- 
szol, hogy  én  őt,  mint  országháboritót,  mutat- 
tam be,  ki  drámája  által  a  köznépet  a  szőlő- 
dézsma és  tagosztály  ügyében  teendő  egyez- 
kedések ellen  bujtogatja ;  bevádoltam,  beárul- 

tam  az  egész  aristokratia  nevében  és  az  arísto- 
cratiának  (értse,  a  ki  érti !),  hogy  drámájá- 
ban megtámadta  a  magyar  aristocratiát ;  mű- 
vének politikai  hatását  fejtegetve,  a  magyar 
nép  éretlenségéről  beszéltem^s  kardot  huztam 
a  végveszélylyel  fenyegetett  nemesség  ügyében. 

Mindebből  egyetlen  betű  sem  igaz! 

Birálatomnak  idevonatkozó  helyei  a  követ- 
kezők: ((A  Régi  jó  táblabírák  költője,  ki  nem 
rég  zsákmányolta  ki  a  hajdani  kiváltságos 
osztály  részvétét,  most  jónak  látta  a  régi  jó 
aristocraták  iránti  ellenszenvre  hivatkozni. 
Költői  igazság  helyett,  mely  oly  kevéssé  szokta 
legyezgetni  az  aristocratiát,  mint  a  democra- 
tiát,  politikai  éretlenségnek  hódol,  mi  a  hatás- 
nak sokszor  nagy  eszköze.))  Más  helyt :  ((A  mű- 
nek nincs  tragikai  hatása  s  legföljebb  csak  a 
politikai  éretlenekre  hatott,  mert  egy  ártatla- 
nul megbukott  nagy  embert  bámulhatnak, 
kin  az  aristocratia  iszonyú  kegyetlenséget 
követ  el,  s  az  elég  nekik.))  És  végül,  midőn  a 
történeti  hűségről  van  szó,  mely  épen  a  köl- 
tői illusióért  szükséges,  ez  áll:  ((Jókai  azt 
mondhatja,  hogy  épen  az  illusióért  lett  hüte- 
len  a  történethez,  mert  csak  így  hathatott  a 
politikai  éretlenekre,  mert  csak  igy  támaszkod- 
hatott az  aristocratia  iránti  ellenszenvre.  Jól 
van;  vette  tapsaikat,  elégedjék  meg  vele,  de 
tőlünk  és  azoktól,  —  s  ilyenek  nagyon  sokan 
vannak   e   hazában   —   kik  tiszteljük  nemzeti 

hagyományainkat,   ne   várjon  egyebet   a   leg- 
élénkebb hibáztatásnál.)) 

Azt  teszi  e  az,  a  mit  Jókai  rám  fog  ?  A  leg- 
távolabbról sem.  Szavaimnak,  melyet  egész 
birálatom,  még  bővebben  kimagyaráz,  röviden 
ez  az  értelme  :  Jókai  nem  szolgáltat  költői  igaz- 
ságot, mert  a  néplázadást  tévedések,  bűnök, 
minden  benső  kényszerűség  nélkül  buktatja 
meg,  az  aristocratiát  physicailag  és  erkölcsi- 
leg lehetlennek  festi,  mégis  győzelemre  jut- 
tatja s  e  költőietlen  eljárására  hihetőleg  be- 
folyt holmi  speculatió  az  aristocratia  iránti 
ellenszenvre,  mi  valóságos  politikai  éretlenség ; 
Dózsa  nem  tud  tragikai  hőssé  emelkedni,  épen 
ártatlansága  miatt,  a  mű  egészen  nélkülözi  a 
viszonyok  vagy  szenvedélyek  nemezisét,  mely 
nélkül  nincs  tragicum  s  legföljebb  csak  azok- 
nak tetszhetik,  kik  a  költészetben  is  politikai 
éretlenségök  kielégitését  vadászszák.  Jókai  hű- 
telen  a  történethez,  mert  a  legcsattogóbb  tap- 
sok kedvéért  nem  akarja  elrontani  azon  poli- 
tikai éretlenek  illusióját,  kik  Dózsát,  mert  a  nép 
ügyéért  küzdött,  tévedés  és  bűn  nélküli  erény- 
hősnek hiszik  és  Zápolyát,  mert  az  aristocra- 
tia győzelmét  vivta  ki,  csak  a  leggazabb  em- 
bernek tudják  képzelni.  Látható,  hogy  meg- 
rovásom alapja  tisztán  széptani  volt  s  oly 
kevéssé  aristocrat,  mint  democrat  szinezetü. 
Ha  Jókai  nem  Dózsáról,  hanem  Coriolánról  ir 
tragédiát  s  oly  ártatlannak  festi,  oly  oknélkül 

buktatja  meg  ezt  is,  mint  amazt,  ugyanazt  irom, 
a  mit  Dózsáról  irtam,  tudniillik  a  költő  poli- 
tikai éretlenségre  támaszkodik  és  költői  igaz- 
ságszolgáltatás helyett,  az  aristocratiának  hi- 
zeleg.  Szóval  ez  a  tragikum  kérdése,  nem  az 
aristocratia  vagy  democratiáé,  s  midőn  Jókai 
az  utóbbi  térre  viszi  a  vitát,  csak  irodalmi 
éretlenségre  támaszkodik,  azok  tapsait  haj- 
hászsza,  kiket  nem  érdekel  a  dolog  lényege,  de 
szeretik  a  népszerű  phrasisokat  s  jóizüen  ne- 
vetnek holmi  Hovelvek-Antrum-  és  Bathrend- 
féle  értelem  nélküli  elmésségeken. 

E  szerint  mindazt,  mi  Jókai  művének  poli- 
tikai hatására  vonatkozhatnék,  teljesen  mel- 
lőztem. Nem  fejtegettem,  hogy  Dózsa  igy  föl- 
fogva jelen  politikai  viszonyaink  közt  nem  épen 
jótékony  hatású,  hogy  behegedt  sebeket  tép- 
het föl,  melyeket  érinteni  a  költőnek  is  csak 
óvatosan  szabad,  hogy  a  költő  tartozik  érteni 
korát  s  több  ilyesmit,  miből  a  rabulista  ki- 
betűzhette volna  azon  állításokat,  melyeket 
Jókai  reám  fog.  S  mindezt  nem  azért  mellőz- 
tem, mintha  nem  tartoznék  a  kritika  körébe, 
a  kritikának  nem  azok  a  határai,  melyeket 
Jókai  talán  Vajda  és  Szegíii  kritikai  dolgoza- 
taiból ismer  —  hanem  azért,  mert  meg  voltam 
győződve,  hogy  Jókai  nem  poHtikai  rosszaka- 
ratból irta  Dózsáját  ugy,  a  hogy  irta,  legföl- 
jebb költői  speculatióból,  hatáshaj  hászatból, 
vagy  épen  korlátozottságból ;   mert  a  műnek 

ez  oldalát  fejtegetni  több  ok  miatt  kényes- 
nek tartottam  ;  mert  elvégre  megigértem  neki, 
hogy  művének  politikai  hatásáról  nem  fogok 
szólni.  Ez  tulaj  donképen  nem  valami  ünne- 
pélyes Ígéret  volt,  hanem  egyszerű  nyilatko- 
zat. Jókai  panaszolta  nekem,  hogy  a  Magyar 
Néplap  szőlődézsmát  és  tagosztályt  emleget 
s  némelyek  rosszakarattal  gyanúsítják,  mintha 
az  aristocratia  ellen  ingerelné  a  népet.  Én 
olyasmit  feleltem  reá,  hogy  származhatik  va- 
lami jóakaratból  s  lehet  mégis  rossz  hatása ; 
a  tragédiát  elhibázottnak  tartom,  de  politikai 
rosszakarattal  nem  fogom  gyanúsítani  s  több 
effélét. 

Jókai  rég  igyekszik  fölttintetni  igéretemet, 
mintha  azt  báró  Eötvös  kedvéért  tettem  volna, 
hogy  ne  legyen  kénytelen  báró  Eötvös  regé- 
nyére hivatkozni.  A  dolog  kissé  máskép  áll. 
Ellenkezőleg,  biztattam  Jókait,  hogy  irjon  báró 
Eötvösről  minél  többet  s  minél  erélyesebben ; 
én  szeretem,  ha  az  irók  nyíltan  kimondják 
egymás  művéről  Ítéleteiket,  s  a  magam  részé- 
ről senkit  sem  tisztelhetek  és  szerethetek  any- 
nyira,  hogy  ellene,  ha  meggyőződésem  kívánja, 
ne  írjak. 

Jókai  igéretemet  oly  kevéssé  akarja  érteni, 
mint  bírálatomat  s  mint  szószegőt  mutat  be  a 
közönségnek.  Nem  botránkozom  meg  benne. 
Jókainak  mániája  szeretni  minden  könyvet, 
gyűlölni  minden  kritikát,  magasztalni  minden 

írót,  gyalázni  minden  kritikust.  Nem  tesz  föl 
róluk  semmi  jót  s  igyekszik  őket  erkölcstelen 
embereknek  festeni.  Alkalmasint  mélyen  meg 
van  győződve,  hogy  a  kritikus  nem  is  lehet 
becsületes  ember ;  rossz  férj,  hűtlen  szerető, 
csalfa  barát,  kárörvendő  és  irigy,  szivtelen, 
megvesztegethető  és  mindenek  előtt  hazafiat- 
lan.  Legalább  minden  eddigi  polémiája  ilyes 
meggyőződésre  mutat.  Nem  szokott  eszméért 
szállni  sikra  s  mindig  csak  gyanusitani  szeret. 
Nem  nagy  lélekbuvárlat  kell  hozzá,  hogy  polé- 
miái tartalmát  előre  megmondja  az  ember. 
Ha  megbirálnák  a  Magyar  nemzet  története 
czimü  munkáját,  melyben  a  tudatlanság  a 
könnyelműséggel  vetekszik,  tustént  igy  kiáltana 
föl:  ((Az  a  kritikus  a  Szalay  barátja,  s  harag- 
szik, hogy  az  én  históriám  jobban  kel,  mint 
barátjáé,  ahhoz  a  clubhoz  tartozik,  mely  elle- 
nem összeesküdött,  ilyen  a  magyar  kritika.)) 
Ha  regényeit  birálnák,  melyeket  eddig  csak 
dicsértek  s  elismernők  bennök  az  elismerni 
valót,  niegrónák  a  megrovandót,  igy  irna,  vagy 
Íratna  Kakas  Márton  által :  ((Ezek  a  rossz  haza- 
fiak megakarják  rontani  a  magyar  irodalmat, 
magok  nem  tudnak  irni,  csak  a  másén  rágód- 
nak, irigylik  népszerűségemet,  jövedelmemet 
stb.))  Ha  megrónák  azon  bárgyúnál  bárgyubb 
czikkeket,  melyeket  Tóth  József  a  Magyar 
Sajtó  tárc zajába  irt,  s  melyeket  Jókai  oly 
nagy   hangú  el  bizottsággal  magasztalt  s  aján- 

lott  a  közönségnek,  mindjárt  kész  volna  a 
felelettel.  A  kritikusokat  eszi  a  méreg,  egy 
szinész  jobb  széptani  dolgozatot  irt,  mint  ők, 
féltik  a  koncztikat,  s  több  efféle.  Ha  tragédiá- 
ját birálja  valaki  s  benne  tragikum  helyett 
politikai  éretlenséget  talál,  uczczu  neki,  ráför- 
med :  Te  árulkodó,  te  szószegő,  te  .  .  .  te  .  .  . 
isten  tudja  még  mi!  A  hiúság  és  önzés  e  ne- 
vetséges mániájából  aligha  kigyógyul  Jókai. 
Egyébiránt  vigasztalhatja  magát  azzal,  hogy 
nálánál  jelesebb  irók  is  szenvedtek  e  betegség- 
ben. A  kritikus  e  betegség  rohamait,  melyek 
rendszeresen  gyanusitó  feleselésekben  jelent- 
keznek, nem  is  veheti  rossz  néven.  Természe- 
tesnek találja  és  élesen  megrója.  Ennyi  min- 
den, a  mit  tennie  kell.  Én  e  kötelességet  Jó- 
kai irányában  már  egyszer  teljesitém,  most 
másodszor  teljesítem  s  ha  isten  éltet,  alkal- 
masint teljesíteni  fogom  még   egynehányszor. 

A  mondottak  után  bizton  befejezhetném  polé- 
miámat; a  főkérdés  megczáfolásával  a  többi 
magától  elesik,  de  mégis  folytatom,  hogy  még 
inkább  földeríthessem  Jókai  szemfényvesztő  fo- 
gásait és  szólhassak  a  báró  Eötvös  regényéről, 
a  melyre  való  hivatkozással  Jókai  rajtam  oly 
mély  sebet  vél  ejthetni. 

Jókai  el  akarván  hitetni  a  közönséggel,  hogy 
én  az  ő  tragédiáját  nem  a  tragicum  hiánya  és 
a  puszta  hatáshaj hászat  miatt  támadtam  meg, 
hanem   mert  megtámadta  benne  az  aristocra- 

tiát,  a  szőlődézsma  és  tagosztály  ellen  izga- 
tott s  a  XVI.  század  kényurait  festve,  meg- 
sértette a  mai  kor  önfeláldozó  nemességét, 
szörnyen  mentegetőzik  s  művét  az  oligarchia 
s  nem  az  aristocratia  ellen  Íróknak  vallja  be. 
Szememre  veti,  hogy  nem  értem  az  oligarchia 
és  aristocratia  közti  különbséget,  e  két  fogal- 
mat kényem-kedvem  szerint  cserélgetem. 
Csáky  Lórát  (egy  leányt)  oligarchának  neve- 
zem és  legyaláz  minden  valaha  létezett  ma- 
gyar oligarchiát  és  föltétlenül  magasztalja  a 
magyar  aristokratiát  Árpád  idejétől  egész  nap- 
jainkig. 

Összezavartam-e  az  oligarchia  és  aristokra- 
tia  közti  különbséget,  az  közönyös  a  vita  alatti 
kérdésre  nézve.  Ha  már  Jókai  az  oligarchia 
ellen  Írottnak  vallja  be  tragédiáját,  azt  kellett 
volna  bizonyítania,  hogy  művében  az  oligar- 
chák mint  oligarchák  s  nem  mint  aristocra- 
ták  szerepelnek,  hogy  Dózsa  nem  az  aristo- 
cratiai  intézményeket,  hanem  az  oligarcha 
kormányt  akarta  megbuktatni,  s  nem  a  ne- 
mességet szándékszott  kiirtani,  hanem  csak  az 
oligarchákat.  Egyébiránt-  Jókai  az  oligarchia 
fogalmát  nem  a  legszabatosban  magyarázza 
meg.  A  philosophia  és  politikai  műszavak  ren- 
desen szorosb  és  tágasb  értelemmel  birnak  és 
ritkán  szószerintivel.  Oligarchia  szoros  érte- 
lemben azt  teszi,  a  minek  Jókai  állítja,  keve- 
sek uralkodását,  azon  különbséggel,    hogy   az 

oligarchia  rendesen  az  aristocratiai  intézmé- 
nyek kinövése,  midőn  néhány  aristocrata  bi- 
torolja az  egész  aristocratia  jogát,  vagy  még 
annál  is  többet.  Azonban  széles  értelemben 
mindazokat  oligarcháknak  szokás  nevezni,  kik 
az  aristocratiában  roppant  birtokaik,  vagy  csa- 
ládi összeköttetéseik,  vagy  személyes  érdemeik- 
nél fogva  túlnyomó  befolyást  gyakorolnak  a 
közdolgokra,  különösen  azon  korban,  midőn 
még  a  királyi  hatalom  nem  volt  a  XIV.  Lajos 
fogalmai  szerint  megszilárdulva. 

S  ez  értelemben  Hunyadi  is  csak  olyan  oli- 
garcha volt,  mint  Zápolya  ;  mindenik  a  kisebb 
nemesség  vállain  emelkedett,  amannak  fia  lett 
király,  ez  maga,  s  a  különbség  köztük  az, 
hogy  az  egyik  nagy  ember  volt,  a  másik  nem. 
Hogy  az  oligarchiában  a  nő  nem  szokott  ural- 
kodni, mikép  az  egyeduralomban,  abban  Jókai- 
nak igaza  van.  Nem  is  ez  értelemben  nevez- 
tem Csáky  Lórát  oligarcha  leánynak,  hanem 
csak  úgy,  mint  oligarchának  leányát,  —  ha 
berezeg  leányt  lehet  mondani,  mért  ne  oli- 
garcha leányt  is  —  oligarcha  leánynak  pedig 
nem  érzülete  miatt  gondoltam,  hiszen  ő  töké- 
letes democrata,  ki  egészen  fölfogja  és  méltá- 
nyolja Dózsát,  hanem  mert  Ulászló  udvarában 
az  első  palotaKölgy  szerepét  játszsza,  Zápolya 
is  kacsingat  rá,  ki,  mint  tudjuk,  mindig  király- 
leányok keze  után  járt  s  hihetően  nem  jelen- 
téktelen születési  hölgyeknek  udvarolt  oly  fé- 

nyes  ünnepélyen,  a  minővel  az  első  és  máso- 
dik fölvonás  kezdődik. 

Azonban,  mint  fennebb  is  mondám,  mindez 
keveset  foly  be  a  kérdés  lényegére.  A  fődolog 
az :  vajon  Dózsa  az  aristocratia  mellett  fo- 
gott e  fegyvert  az  oligarchia  ellen,  vagy  a  nép 
ügyében  az  aristocratia  ellen  ?  Ez  utóbbin  senki 
sem  kételkedik ;  csak  maga  Jókai,  ki  polémiá- 
jában egészen  mást  állít,  mint  a  mit  tragé- 
diájában festett.  Zápolya  és  társai  műve  egyet- 
len jelenetében  sem  szerepelnek,  mint  oligar- 
chák, azaz  kevesen  uralkodik,  kik  megszorít- 
ják a  királyi  hatalmat  s  az  egész  aristokratia 
jogait  bitorolják,  hanem  mint  aristocratát,  s 
Jókai  görög  philologiája  ellenére,  nem  épen 
a  legj óbbakként.  Valóban  e  fölött  idővesztege- 
tés vitatkozni.  Elhagyom  hát.  Azon  paradoxont 
sem  bonczolom,  hogy  Amerikának  oligarchiája 
van  aristocratia  nélkül ;  Giskrát,  Fortunatus 
Imrét,  Fuggert  sem  bántom;  azt  is  bízvást 
hiheti  tőlem  Jókai,  hogy  a  mohácsi  veszedel- 
met egyedül  az  oligarchia  okozta  s  a  kisebb 
nemességnek  nem  volt  nagy  része  benne,  hogy 
oligarchák  nem  feküdtek  a  csatasikon,  hogy 
Zápolyára  csakugyan  bebizonyult  a  készakarva 
elkésés,  s  a  mohácsi  veszedelem  után  tüstént 
szövetkezett  a  törökkel  és  meg  sem  kisérlé 
megmenteni  az  ország  függetlenségét,  de  azon 
hizelgésnek  is  beillő  bókot,  melyet  a  magyar 
aristocratiáról  mond,  nem  hagyhatom  szó  nél- 

ktil.  Ugyanis  azt  állítja,  hogy  a  magyar  aris- 
tokratia  tartotta  fönn  mindig  az  országot,  az 
oligarchia  vesztette  el  mindig.  Jókai  úgy  lát- 
szik hamar  feled  és  hamar  tanul,  s  a  hatás 
kedvéért  most  egy,  majd  más  rokonszenvet 
vesz  igénybe  s  mindig  a  politikai  éretlenekét. 
Szerinte  a  magyar  aristocratia  mindig  fentar- 
totta  az  országot,  tehát  soha  sem  dönté  vészbe, 
soha  sem  voltak  nagy  bűnei,  mindig  hazafias, 
bölcs,  a  polgári  erény  példányképe  volt.  Ilyes- 
mit semminemű  osztályról  nem  lehet  mon- 
dani, legkevésbbé  egy  századokon  át  uralkodó 
hatalomról.  A  magyar  aristocratiának,  mint 
minden  aristocratiának,  minden  hatalomnak, 
minden  politikai  pártnak  megvoltak  a  maga 
tévedései  és  bűnei,  melyek  részint  a  hatalom 
természetéből  folytak,  részint  egyes  nevezetes 
egyéniségek  által  lőnek  előidézve,  részint  bizo- 
nyos korszakokban  a  megromlottságból  állot- 
tak elő.  A  történet  hiven  feljegyezte  a  fény 
és  árnyoldalt,  a  hazafiság  és  sülyedés,  a  gyön- 
geség és  erő,  az  erény  és  bün  korszakait  s  ezt 
elismerni  nem  szükség,  hogy  aristocrata  vagy 
democrata  érzelműek  legyünk,  csak  igazságo- 
saknak kell  lenniök  s  ez  elismerés  által  még 
nem  gyaláztuk  vagy  magasztaltuk  a  jelen 
nemzedéket  s  nem  Ítéltünk  semminemű  poli- 
tikai rendszer  vagy  elv  fölött.  Jókai  ezáltal 
akar  kimenekülni  a  politikai  éretlenséggel  ka- 
czérkodás  vádja  alól,  hogy  más  és  épen  ellen- 

tétes  politikai  éretlenséggel  kacérkodik  s  azt 
tevén  mégis  a  ((Budapesti  Szemlét))  akarja 
gyanusitani  holmi  szolgalelkü  uszályhordással. 
Mindent  föláldoz  egy  kis  gyanusitásért,  néhány 
sor  hatásáért,  egész  czikke  szellemét,  egész 
tragédiáját,  önmagát.  Valóban  nem  én  irok 
Jókai  ellen,  nem  én  czáfolom  meg  ezikkét, 
hanem  ő  maga. 

Még  utolsó  sánczából  kell  kivernem  Jókait, 
melyben  annyira  biztosnak  érzi  magát.  A  báró 
Eötvös  regényére  való  hivatkozást  értem.  Lás- 
suk, hogy  áll  ez  a  kérdés. 

Jókai  azt  állitja,  hogy  ő  tragédiájában  azt 
tette,  a  mit  báró  Eötvös  Magyarország  1514-ben 
czimü  regényében,  sőt  sokkal  kevesebbet.  Nem 
nemzeti  bün  Dózsát  valamely  költői  mű  tár- 
gyául választani.  Eötvös  regényében  kegyetle- 
nebb kifakadások  vannak,  a  democrat  eszmék 
merészebben  kifej  ez vék,  pedig  midőn  e  mű 
megjelent,  sokkal  válságosabb  időket  éltünk, 
mint  most.  Akkor  a  jobbágyság  még  nem  volt 
fölszabadítva,  a  nemzet  kiváltságos  osztálya 
pártokra  szakadott,  s  ha  valaha,  csak  ekkor 
lehetett  Dózsa  rémképét  egy  politikai  irányú 
mű  által  fölidézni.  Akkor  miért  nem  róttam 
meg  báró  Eötvöst  a  politikai  éretlenséggel  való 
kaczérkodását,  miért  rovom  meg  csak  Jókait, 
honnan  e  kettős  felfogása  egy  és  ugyanazon 
dolognak  !  Hihetősen  onnan,  mert  báró  Eötvös 
egy  hatalmas,  nagy  befolyású  férfiú,  kinek  én 

kegyét  hajhászom,  pártfogoltja,  tányérnyalója 
vagyok  s  több  eíFéle. 

Először  is  azt  jegyzem  meg,  hogy  báró  Eötvös- 
nek sem  régebb,  sem  ujabb  regényeiről  soha 
sem  Írtam  sem  birálatot,  sem  ismertetést.  Jó- 
kai közelebbről  is  irt  és  oly  magasztalást, 
melyet  én  minden  pontjában  teljességgel  nem 
Írnék  alá. 

Másodszor :  1847-ben,  midőn  Eötvös  regénye 
megjelent,  még  tanuló  diák  voltam  s  bírála- 
tok helyett  chriákat  dolgoztam  tanáraimnak. 
Harmadszor :  Jókait  sehol  nem  vádoltam  azzal, 
hogy  miért  választá  Dózsát  műve  tárgyául, 
hogy  Dózsa  vagy  más  személyei  miért  fakad- 
nak ki  XVI.  századbeli  aristocratia  ellen,  hogy 
a  népmozgalom  jól  rosszul  democrat  eszméket 
képvisel,  hanem  a  következőkkel :  nem  tud 
költői  igazságot  szolgáltatni  s  a  nép  és  aris- 
tocratia festésében  politikai  éretlenségre  tá- 
maszkodik ;  nem  tudja  tragikailag  megbuk- 
tatni Dózsát  és  a  forradalmat,  talán  épen  a 
politikai  éretlenek  kedvéért  s  több  ilyesmivel, 
miket  már  elég  bőven  fejtegettem.  A  kérdés 
tehát  csak  a  körül  foroghat :  támaszkodott  e 
Eötvös  politikai  éretlenségre,  ugy  fogta  e  föl 
Dózsát,  a  forradalmat  és  aristocratiát,  mint 
Jókai  ? 

A  napokban  újra  elolvastam  báró  Eötvös  há- 
rom kötetes  regényét,  de  semmit  sem  találtam 
benne,  a  mi  Jókait  igazolhatná.  Itt  nincs  helye 

bírálni  n  regényt,  föltiintetni  fény  és  árnyol- 
dalait ;  mindezt  mellőzöm  s  csak  arról  szólók : 
támaszkodott-e  a  szerző  politikai  éretlenségre. 
Ezt  báró  Eötvös  már  előszava  miatt  sem  tehette, 
hol  a  történeti  regénytől  oly  szoros  határok 
közt  követeli  meg  a  történeti  hűséget,  minő- 
ket a  mtíbii'ó  nem  kivánhat.  Mint  idézeteiből 
s  egész  munkájából  látszik,  regényére  annyi 
történeti  tanulmányt  tett,  mennyi  történeti 
tudományos  műnél  is  számot  tenne  s  Jókai 
történeti  hűtlenségét  simmi  se  viláigosthatja 
fel  könnyebben  a  nagy  l.özönség  előtt,  mintha 
elolvassa  báró  Eötvös  regényét.  Eötvösnél  tulaj - 
donkép  nem  is  Dózsa  képviseli  a  democratiát, 
hanem  Lőrincz,  a  czeglédi  pap  s  miután  a 
szerző  a  művészet  határai  közt  egész  vadságá- 
ban  festi  a  néplázadást,  a  katastrof  felé  igy 
kiáltat  föl  Lőrinczczel :  cdíogy  szabadságért 
küzdjön,  hittam  föl  a  népet,  s  az  vadságában 
felülmúlta  egykori  zsarnokait.  Egy  jobb  lét 
alapját  akarám  lerakni  s  csak  ingovány t 
láték  körülöttem,  melyre  épiteni  nem  lehet  stb. 
A  harcz,  a  melyet  kezdek,  nagyobb,  hogysem 
azt  egy  ivadék  bevégezné.  Az  anyagi  szabad- 
ság, melyért  a  nép  fegyvert  fogott,  mindaddig 
el  nem  érethetik,  mig  szellemi  szabadsága  ki 
nem  vívatott  s  talán  századok  múlnak  el,  mig 
az  megtörténik.))  Mond-e  valaki  ilyesmit  Jókai 
tragédiájában  ?  Van  e  festve  a  néplázadás  téve- 
dése és  btine,  hogy  indokolva  legyen  a  bukás  ? 

Teljességgel  nincs!  S  hogyan  festi  báró  Eötvös 
Dózsát  és  környezetét,  a  katastróf  előtti  jele- 
netekben ?  Dózsa  utánozza  a  fényűzésben  és 
oligarcháskodásban  Zápolyát  s  bősz  és  részeg 
szenvedélyeknek  engedi  át  magát,  melyeket 
csak  testvére  iránti  szeretete  enyhit.  Egész 
táborán  észrevehető,  hogy  az  embereknek  volt 
okuk  föltámadni,  de  tévedéseik  és  bűneikkel 
megszeplősiték  az  eszmét  és  eljátszották  a  si- 
kerjogát. Hogy  báró  Eötvös  az  aristocratiának 
nem  kedvezett,  igen  természetes,  de  nem  fes- 
tette oly  nyomorultnak,  mint  Jókai,  s  jobbjait 
nem  czimboráskodtatta  a  lázadókkal  s  ügyelt 
arra,  hogy  ugy  tüntesse  föl,  mint  oly  társa- 
dalmi kényszerűség  képviselőjét,  melynek  győ- 
zelme Dózsa  ellenében  elkerülhetlen  és  benső 
szükségesség.  Én  csak  ennyit  kivan tam  Jókaitól. 
Ezt  teljesitve,  még  nem  irt  volna  jó  tragédiát, 
mert  a  conceptiótól  még  sok  van  a  kivitelig, 
de  legalább  politikai  éretlenség  helyett  tra- 
gicum  lesz  vala  művében. 

A  mi  végül  Jókai  azon  megjegyzését  illeti, 
hogy  mielőtt  a  magyar  nép  valamelyik  osztá- 
lyának politikai  éretlenség  et  vetek  szemére, 
nőjjek  még  egy  kicsit,  csak  mosolyognom  le- 
het. Én  nem  neveztem  a  magyar  nép  sem 
egyik,  sem  másik  osztályát  politikai  éretlen- 
nek, csak  Jókait,  magasztaló  bírálóit  s  azokat, 
kiknek  a  tragédia  Dózsa  és  a  forradalom  éret- 
len   fölfogásáért  tetszik.   Ennek   kimondására 

nem  szükség  nagyság,  csak  annyi  értelem  és 
Ízlés,  mennyit  bírálatomban  kifejteni  igyek- 
vém.  Jobb  lesz,  ha  megjegyzi  magának:  bár- 
mily nagy  érdemei  vannak  és  lehetnek,  oly 
nagy  ember  soha  sem  lesz  —  mert  ilyenné 
író  nem  emelkedhetik  —  hogy  gyanúsítások- 
kal terrorizálhassa  a  szabad  véleményt,  el- 
némíthassa a  kritikát. 

Mindig  találkozni  fog  magyar  kritikus,  ki  e 
vakmerőségéért  büntetni  fogja  és  megbélyegzi. 

((Némely  kritikus  —  mond  Macaiilay  egyik 
essayjében  —  oly  véleményben  van,  hogy  a 
nő,  ha  merészelt  könyvet  bocsájtani  közre,  e 
tette  által  minden  nemét  illető  előjogról  lemon- 
dott s  a  legszigorúbb  kritika  alul  sem  igé- 
nyelhet kivételt.  Mi  más  véleményben  vagyunk. 
Megengedjük  ugyan,  hogy  oly  országban,  hol 
számos  írónő  találkozik,  kiket  tehetségök  és 
előnyeik  elég  hatással  ruháznak  föl,  hogy  a 
közvéleményre  befolyjanak,  a  legveszélyesebb 
következményekkel  járna,  ha  valamely  hibás 
történeti  mű  vagy  egészségtelen  bölcselet, 
csak  azért,  mert  e  bűnt  egy  lady  követte  el, 
megrovás  nélkül  maradna.  Azonban  úgy  hisz- 
szük,  hogy  a  kritikus  ily  alkalommal  jól  cse- 
lekszik, ha  azon  becsületes  lovagot  utánozza, 
kit  kötelessége  Bradomante  ellen  kényszerített 
sorompóba  lépni.'A  lovag,  amint  a  rege  mondja, 
szerencsésen  védte  az  ügyet,  melynek  bajnoka 
volt,  de  mielőtt  megkezdte  volna  a  viadalt 
balisordját  kevésbbé  halálos  karddal   cserélte 

föl,    aztán  ennek   is   gondosan   kitörte  hegyét 
és  élit)). 

Ily  tompa  karddal  akarunk  mi  küzdeni 
Btilyovszkyné  ellen,  ki  a  Wiener  Zeitung  jamuár 
2i-iki  esti  lapjának  tárczájában,  alkalmasint 
magyarul  megjelenendő  útirajzából,  egy  figye- 
lemre méltó  töredéket  bocsájtott  közre.  A  töre- 
dék nem  azért  figyelemreméltó,  mintha  képes 
volna  érdekes  szép  tani  vitára  adni  alkalmat. 
Oh  nem!  Az  egész  csak  csinos  csevegés  akar 
lenni,  mi  nőnek  oly  jól  illik  s  épen  ezért  leg- 
nagyobb hibája  az,  hogy  kissé  nehézkes  és 
igényteljes.  De  ezért  még  nem  szólalnánk  föl ; 
van  más  dolgunk  is.  A  miért  föl  kell  szólal- 
nunk, az  a  bizonyos  kósza  vágy,  hiú  ábránd, 
vétkes  becsszomj,  szánandó  erőpazarlás,  mi 
egyik  fiatal  színészünket  már  semmivé  tette, 
most  egyik  legjelesebb  színésznőnket  fenyegeti 
s  még  lassankint  színészetünk  divatos  beteg- 
ségévé válhatik.  ccA  színművészet  hazájának  — 
mond  Bulyovszkyné  —  kosmopolitikai  termé- 
szeténél fogva  nem  vetnek  határt  hegyek  és 
folyók,  mégis  meg  kell  vallanom,  hogy  sehol 
sem  találtam  oly  honosnak,  mint  a  német 
nemzetnél,  mely  művészetének  eredeti  tiszta- 
ságát a  leglelkiismeretesb  hévvel  őrizte  meg. 
Ott  még  nem  fogyó  fényben  ragyog  a  szivet 
és  lelket  emelő  Thália,  míg  túl  a  Rajnán  — 
és  sajnálattal  mondom  -  innen  a  Lajthán  is, 
a  kihívó   Terpsichore   s   a  kaczér  Melpomene 

csillogó  kíséretükkel  az  előtérbe  léptek.  Szere- 
tem hazámat,  mint  magyar  nőhez  illik  s  ha 
valaha  sikerülne  a  dicsőség  meredek  magas- 
ságára jutnom,  nyert  bahéraimat  legörömes- 
tebb  a  hazai  géniusz  lábaihoz  tenném  le,  de 
mindennek  daczára  a  távolba  tekintek  keresni 
azt,  mi  itt  nem  található :  az  égalj  ott  nem 
oly  boldogító,  de  elismerés  követi  a  törekvést 
és  számára  szabadabb,  szélesebb  küzdtér  s 
kevésbbé  korlátolt  látkör  nyílik.  Azonban  hova 
ragad  képzeletem  ?  Lelkemnek  oly  húrját 
érintettem,  mely  örökös  rezgésben  van  s  oly 
kevéssé  juthat  nyugalomra,  mint  amily  kevéssé 
képes  nyugalmat  adni.  Ha  merészlenék  a  hú- 
roknak hangot  adni,  az  egy  mélyen  elrejtett 
szenvedélynek  lenne  rhapsodiája,  melynek 
chaoszából  csak  a  hivatott  lehetne  képes  ki- 
venni a  harmóniát.)) 

E  vallomás  eléggé  határozott,  ha  nem  is 
elégé  világos.  Megerősíti  azon,  a  lapokban  és 
társas  körökben  már  többször  szőnyegre  került 
hírt,  hogy  Bulyovszkyné  oda  akarja  hagyni  a 
magyar  színpadot,  hol  nem  méltányolják  eléggé, 
hol  tehetségének  kifejtésére  igen  szűk  kör 
nyilik  s  mint  német  vagy  franczía  színésznő 
akar  szerencsét  kisérleni,  avagy  a  legjobb 
esetben,  egy  kis  társaságot  alakítva  a  la  Rachel 
és  Ristori  be  akarja  utazni  az  ó  és  új  világot. 
A  kritika  mindezt  nem  hagyhatja  szó  nélkül 
s  nem  kérve  engedelmet  sem  Jókai,  sem  Szegfi 

Úrtól,  bonczkés  alá  veszi  a  művésznő  szándé- 
kát s  amennyiben  gyanúsítja  is,  amennyiben 
megmagyarázza  neki,  hogy  amit  ő  mély  s  ta- 
lán tiszteletre  méltó  szenvedélynek  hisz, 
valami  egészen  egyéb,  hogy  túlbecsülve  ma- 
gát, jobb  sorsot  érdemlő  tehetségét  megron- 
tani igyekszik,  hogy  elvégre  nem  érti  művé- 
szetét, mert  benne  a  lehetlent  akarja  megki- 
sérleni.  —  Azon  művészetek,  melyeknek  köz- 
lönye a  nyelv,  mint  a  költészet  és  színészet, 
soha  sem  válhatnak  kosmopolita  természe- 
tüekké,  még  akkor  sem,  ha  minden  nemzeti 
tartalmukat  elvesztették. 

A  nyelv  bizonyos  földhöz,  bizonyos  levegő- 
höz, bizonyos  nemzethez  köti  őket,  még  pedig 
a  legtermészetesb  s  épen  azért  legzsarnokibb 
kényszerűségnél  fogva.  Anyanyelvén  kivül  sok 
nyelvet  megtanulhat  az  ember,  kivált  fiatal 
korában,  beszélhet,  irhát  rajtok  s  valahogy 
még  szónokolhat  is,  de  hogy  csak  kettőt  is  — 
legyen  bár  egyik  saját  anyanyelve  —  úgy 
elsajátíthasson,  hogy  rajtok  egész  a  költészet 
vagy  szavalat  valódi  művészetéig  emelkedhes- 
sek, az  teljes  képtelenség.  íme  a  kényszerű- 
ség, melyet  mindenki  belát,  ki  a  művészetek 
mélységeibe  bepillantott  s  melynek  vasigájába 
a  legnagyobb  lángész  is  ellenmondás  nélkül 
hajtja  fejét.  Miért?  Hiszen  a  legbájosabb 
nyelvtant  is  meglehet  tanulni  s  a  gyakorlat 
és  szorgalom  minden  akadályt  legyőz.  Valóban 

mindent,  kivéve  e  leheti enséget.  A  nyelvtan- 
ból sokat  tanulhat  a  költő  és  színész,  de  a 
rhythmtist  és  szavalatot,  a  szenvedély  és  hang, 
a  gondolat  és  kifejezés  titkait  az  élő  és  ezer 
változatban  élő  nyelvből  kell  ellesnie,  s  ide, 
a  tehetségen  és  szorgalmon  kívül,  két  nyelv- 
hez két  emberélet  kellene  még  akkor  is,  ha  az 
alkotó  phantasia  két  formához  szokhatnék  s 
nem  érezné  magát  csak  egyben  szabadon.  Mi 
a  költő  nyelvét  s  a  színész  szavalatát  nemze- 
tivé teszi,  az  mind  oly  számtalan  finom  árnya- 
lattól függ,  melyekről  az  olvasó  és  hallgató 
hirtelen  számot  sem  tud  magának  adni,  de 
melyekből  ha  egyetlen  egy  is  hiányzik,  már 
a  legkellemetlenebben  érezhető  s  egyetlen  egy 
is  elég,  hogy  az  egészet  paralyzálja  vagy  épen 
nevetségessé  tegye.  S  mindezt  soha  sem  tanul- 
hatjuk meg  egészen,  be  kell  szívnunk,  mint  a 
levegőt,  hogy  vérünkké  válva,  táplálja  phan- 
tasiánkat.  E  nélkül  költő  és  színész  örök 
meghasonlásban  fog  szenvedni,  a  gondolat  és 
forma  átkos  meghasonlásában,  mi  kihűti  lel- 
kesedését, megbénítja  alkotó  erejét  vagy  a  leg- 
jobb esetben,  szűk  körbe  szorítja,  modorba  ejti. 
S  azon  kívül  hogyan  szerezhető  meg  az  a 
sok  minden,  mi,  ha  nagy  részt  nem  függ  is  a 
nyelvtől,  de  leginkább  bizonyos  nemzetiség 
éles  sajátságaiból  foly  ?  Hogyan  lehet  egy 
idegen  phantasiája  elég  fogékony,  elég  teremtő 
oly  dolgokban,  melyeket    gyermekségünk  óta 

kell  látnunk,  hallanunk,  értenünk,  éreznünk, 
hogy  a  művészetben  visszatükrözhessük  ?  Ho- 
gyan hathat  be  az  idegen  valamely  idegen 
nemzet  kedélyvilágába  annyira,  hogy  legfino- 
mabb, legelrejtettebb,  legvisszhangzóbb  húr- 
jain képes  lehessen  játszani  ? 

A  tapasztalat  lehetlent  mond  s  az  irodalmak 
és  mű  vészetek  története  el  ítél  minden'kétny  elvű - 
séget.  Még  nem  volt  nagy  költő,  ki  két  nyel- 
ven egyenlő  erővel  és  bájjal  tudott  volna  írni. 
Az  6  világban  rendesen  barbár  volt  az  egyik 
nemzet  a  másikra  nézve,  s  ha  a  római  költő 
meg  is  tanult  görögül,  nem  mert  egyszersmind 
írni  a  nyelven,  vagy  ha  mert,  soha  sem  emel- 
kedhetett a  classicusok  soraiba.  A  középkor- 
ban latinul  írtak  a  költők,  de  épen  azért 
kénytelenek  voltak  békét  hagyni  nemzeti 
nyelvöknek,  vagy  ha  nem  tartották  szégyen- 
nek azon  írni,  latinul  írtak  rosszul,  s  ez  áll 
még  a  prózaírókra  nézve  is.  Az  újabb  időben, 
mikor  a  franczia  nyelv  világuralomra  látszott 
jutni,  sokan  megkísérlek  franczia  költőkké 
válni  és  csekély  szerencsével.  Nagy  Fridrik, 
mint  franczia  költő  és  stylista  mind  végig 
középszerű  maradt,  bár  Voltaire  javítgatta 
műveit,  németül  pedig  rosszul  írt.  Goethe 
franczia  verseivel  gúnyolódni  szoktak  a  fran- 
cziák.  Heine  verset  nem,  csak  prózát  mert 
írni  francziául,  de  ez  nem  tette  volna  híressé 
8  csak  a  német  formában  találta  magát  otthon. 

Béranger,  saját  nyilatkozata  szerint,  annyira 
el  volt  foglalva  a  franczia  nyelv  titkainak 
tanulásával,  hogy  nem  maradt  ideje  idegen 
nyelveket  tanulni.  A  költészetben  a  nyelv  fele 
a  gondolatnak,  néha  maga  a  gondolat  s  a 
költő  vagy  mélyebben  szereti  művészetét,  vagy 
önzőbb,  mintsem  feláldozza  vagy  nevetségessé 
tegye  magát.  A  színésznek  ugyanezen  helyzete 
van.  Még  soha  sem  hallottuk,  hogy  német 
színész  franczia  színpadon,  vagy  viszont,  föl- 
lépni merészelt  volna.  Az  megtörtént,  hogy 
némelyek  idegen  földön  nevelkedve  vagy  ifjú 
korukban  idegen  nyelvre  adva  magukat,  ide- 
gen nemzet  művészeivé  váltak,  de  aztán  többé 
nem  is  kaczérkodtak  nemzeti  nyel  vökkel,  nem 
jutott  eszökbe  a  két  nyelvű  művészet  s  meg- 
maradtak pályájukon.  Ristorinak  Párizsban 
sokan  tanácsolták,  hogy  játszék  francziául, 
nem  mert,  s  hajtott  azon  kritikusok  intéseire, 
kik  bukását  jósolták. 

S  Bulyovszkyné,  ki  csak  jeles  tehetség,  meri 
azt  tenni,  mit  a  lángelmék  sem  mernek.  Még 
a  magyar  nyelv  titkait  sem  érti  a  művészet 
kimeríthető  mélyéig,  s  hiszi,  hogy  a  német 
vagy  franczia  nyelveket  maholnap  magáévá 
teheti !  Meg  van  győződve,  hogy  kitűnő  német 
vagy  franczia  színésznő  lesz,  aztán  visszatér,  ha- 
zájába, a  nemzet  géniusz  lábaihoz  tenni  babé- 
rait!  Ah,  asszonyom,  ön  nem  tudja  mit  csinál ! 

Ön  soha  sem  tévedhet   oly    nagyon,  mint  e 

Wiener  zeitungi  czikkben  tévedett.  Önt  sokan 
hibáztathatják,  önön  sokan  mosolyoghatnak, 
de  én  szívemből  szánom  és  sajnálom  —  illu- 
siómat:  azt  hittem,  ön  érti  művészetét  —  s 
istenem!  ön  oly  kevéssé  tudja  vagy  akarja 
érteni,  mintha  ma  lépne  először  színpadra, 
vagy  még  annyira  sem. 

Ugyan  mi  indíthatta  önt  e  lépésre,  e  czikkre, 
e  tévedésre,  e  bohóságra  ?  A  művészet  szere- 
tete nem,  mert  hogyan  szerethetné  ön  azt, 
mit,  a  mint  megmagyaráztam,  nem  tud  vagy 
nem  akar  érteni.  Talán  az  elégedetlenség,  a 
fájdalom,  a  nagyravágyás  ?  Alkalmasint.  Lega- 
lább czikkében  így  sóhajt  föl :  tekintetem  a 
távolba  száll,  hol  elismerés  követi  a  törekvést 
és  számára  szabadabb  küzdtér  és  szélesb  lat- 
kor nyílik.  Valóban  méltán  mondja  e  sóhaj 
után:  de  hova  ragad  képzeletem?  Ön  képze- 
lődik. A  beteg  képzelődés  hiú  ábrándja  mindaz, 
mit  ön  oly  mély  és  tiszteletreméltó  szenvedély- 
ként ápol  keblében.  Az  ábránd  mindent  feled- 
tet önnel,  mi  való  s  mindent  reméltet,  mi  soha 
sem  fog  betelni. 

Tehát  az  ön  törekvését  csakugyan  nem  kö- 
vette volna  elismerés  ?  Vajon  az-e  az  ön  állása 
a  színháznál,  a  közönség  előtt,  a  hírlapok  véle- 
ményében, mi  ezelőtt  nyolcz  évvel  volt  ?  Én 
úgy  tudom,  hogy  ön  egyik  elsőrangú  színész- 
nőnkké emelkedett,  kit  a  fővárosi  közönség 
számtalan  tapsokkal  és  koszorúkkal  halmozott 

el,  néha  olykor  is  —  bocsánat  a  kifejezésért  — 
midőn  nem  egészen  volt  érdemes  rájuk.  Vidé- 
ken egész  diadalutat  tőn  s  számos  kitüntetés- 
ben részestilt.  Mindezt  elismerésnek  lehet  is- 
merni el,  még  Németországban  is,  ön  álmai 
boldog  hazájában.  Avagy  talán  a  kritika  ellen 
van  panasza?  Önt  a  kritika  mindig  jeles 
tehetségnek  ismerte  el  s  ha  nem  minden  sze- 
repét ítélte  sikerültnek,  ha  némely  szerepkör- 
ben nem  találta  oly  kittinőnek,  mint  másban, 
ez  a  legtermészetesb  valami  a  világon.  Még 
nem  volt  oly  nagy  költő  és  művész,  kinek 
árnyoldalai  ne  lettek  volna  s  a  kritikának 
magasabb  hivatása  van,  mint  hizelegni  vagy 
bókokat  mondani.  A  kritika  talán  igazságtalan 
is  volt  ön  iránt  ?  Elhiszem.  Ez  oly  valami,  mit 
a  közpálya  egyetlen  férfia  vagy  asszonya  sem 
fog  elkertilni  soha,  s  ha  elkerülhetne,  talán 
nem  is  volna  jó,  mert  csak  a  szabad  vélemény 
korlátozásával  történhetnék  meg.  Jól  emlék- 
szem, hogy  évekkel  ezelőtt  önt  egy  lap  csak- 
nem üldözte ;  de  találkozott  valaki,  ki  önt 
védeni  igyekezett,  s  az  a  valaki  épen  az  volt, 
ki  ön  ellen  most  tompa  kardot  forgat,  noha 
mindinkább  kedve  jő  azt  kiélesíteni.  Azt  is 
tudom,  hogy  nem  rég,  Prielle  Comélia  vendég- 
szereplése alkalmával,  sem  voltak  elég  igaz- 
ságosak önhöz,  művészete  és  önmaga  iránt. 
Ah,  asszonyom,  ön  nagyon  beteg,  s  én  aligha 
ki  fogom  gyógyítani. 

Talán  az  igazgatósággal  vannak  kellemetlen 
összeütközései,  talán  cselszövénynyel  is  küzd  ? 
Meglehet,  avagy  nincs  úgy,  mit  tudom  én ;  ide 
elegyedni  nem  a  kritika  dolga.  Azonban  azt 
tudom,  hogy  akárhova  menjen  ön,  soha  sem 
fog  kifogyhatni  a  vádakból  a  kritika,  közön- 
ség és  színházi  viszonyok  ellen.  Ön  beutazta 
Német-  és  Francziaországot,  de  úgy  látszik, 
csak  hiú  ábrándokat  hozott  haza  és  igen  kevés 
tapasztalást.  Ha  mégegyszer  kimegy  és  mint 
német  vagy  franczia  színésznő,  bizonyosan 
többet  fog  tapasztalni,  még  akkor  is,  ha  sike- 
rülne a  lehetlenség,  s  bukása  nem  volna  bizo- 
nyos. Ön  vissza  fogja  óhajtani  a  közönséget, 
mely  csak  tapsolni  tud,  de  nem  egyszersmind 
fütyülni  is ;  a  szegény  magyar  kritikát,  mely 
midőn  a  legigazságtalanabb  volt  is  ön  irányá- 
ban, nem  eshetett  önnek  oly  keservesen,  mint 
esni  fog  a  külföldi  legigazságosabb ;  a  mi 
színházi  viszonyainkat,  melyek  elvégre  korlá- 
toltságuk miatt  sem  adhatnak  nagy  tért  a 
cselszövényeknek.  Ön  vissza  fog  térni  csalódva 
és  bűnbánóan.  Már  késő  lesz.  Eljátszott  három 
dolgot,  melyek  mindenike  nagy  kincs;  a  ma- 
gyar közönség  részvétét ;  egypár  kipótolhatlan 
szép  évet,  s  ereje  nagy  részét.  Az  istenért, 
asszonyom,  mit  csinál !  Alvajáróként  mélység 
felé  közeledik.  Ébredjen,  még  egy  lépés,  és 
soha  sem  fog  többé  fölkelni. 

Azonban  talán  igazságtalan   vagyok   önhöz 


EGY   KIS   CIJRIOSUM.  323 

Nincs  szándékában  a  kétnyelvű  művészet, 
magyar  színésznő  akar  maradni  csak  mint 
Rachel  és  Ristori  akarja  beutazni  a  világot, 
hogy  felmutassa,  mily  magasra  emelkedett 
önben  a  magyar  művészet. 

Meglehet.  Czikkéből  azt  is  épen  úgy  ki  lehet 
olvasni,  mint  ama  másikat.  S  csakugyan  ez 
utóbbi  kevésbbé  absurd  szándék,  de  szintén 
oly  beteges  ábránd  és  hiú  erőpazarlás.  Túl- 
becsüli magát,  innen  ered  minden  baj.  Tudja 
e  minő  szinész  vagy  színésznő  látogathat  meg 
idegen  nemzetet?  Csak  olyan,  ki  a  maga 
szerepkörében  a  legrendkivtiliebb  s  egyetlen 
tünemény.  Ön  minden  esetre  jeles  színésznő, 
de  ilyennek  legtúlzóbb  tisztelője  sem  nevez- 
heti, még  akkor  sem,  ha  csak  bókot  akar 
mondani.  Hallott-e  ön  valaha,  hogy  Rachelen 
kivül,  valamire  való  franczia  színésznő  kül- 
földre utazott  volna,  pedig  vannak  ott  jelesnél 
jelesebb  tehetségek.  Legfeljebb  egy-egy  vaud- 
ville  csapat  vándorolja  be  Európát,  mert  a 
sajátságos  franczia  génre  érdekes  az  idegenek 
előtt,  kiknek  jórésze  egyszersmind  érti  a  nyel- 
vet is.  A  német  színész  már  nyelve  miatt  sem 
igen  mer  tulmenni  a  Rajnán  s  hogy  néha 
Londonban  játszik,  az  csak  felsőbb  pártfogás 
következménye.  S  mit  játszanék  ön  Német- 
országon ?  Hihetőleg  magyarra  fordított  német 
drámákat.  Németországnak  ez  idő  szerint  egyet- 
len nagyobbszertí   színésznő   sincs,    de    az    az 

21* 


324  GYULAI   PAL 

egy-két  jelesb  tehetség  minden  esetre  jobb 
önnél.  S  mit  játszanék  Francziaorsz ágban  ? 
Alkalmasint  magyarra  fordított  vígjátékokat. 
S  ön  e  szerepkörben  akarna  mérkőzni  a  fran- 
czia  színésznőkkel  ?  Mintha  nem  is  járt  volna 
ön  Parisban  soha  s  a  múlt  nyarat  nem  Franczia- 
országban,  hanem  Moldovában  töltötte  volna. 
S  vájjon  a  magyar  nyelv,  melyet  Német-  és 
Francziaországban  senki  sem  ért,  nem  fogná-e 
önt  még  jobb  viszonyok  közt  is  megrontani. 
Ha  mégis  népszínműénekesnő  volna?  E  saját- 
ságos génre  még  érdekelheti  az  idegeneket,  s 
hogy  élvezzék,  nem  oly  mulhatlanul  szükséges 
nyelvünk  ismerete.  De  a  fejlődő  magyar  tra- 
gédiát kár  az  idegenek  elé  vinni,  még  akkor 
is  kár  volna,  ha  önnél  jelesb  tehetség  képvi- 
selné előttük  színmtívészetünket.  Nem  így 
használhat  ön  a  magyar  színművészetnek,  ha- 
nem ügy,  ha  honn  marad,  s  hiú  ábrándok 
helyett  kétszerezett  igyekezettel  fejti  szép 
tehetségét,  'minden  nap  a  magyar  szavalat 
egy-egy  titkát  fejti  meg,  s  új  meg  új  diada- 
lokkal szolgál  nemzetének.  Itt  koszorú  és  taps 
vár  önre,  ott  gúny  és  lenézés.  Óh,  asszonyom, 
kímélje  meg  magát,  kíméljen  meg  bennünket ! 
Miért  polemizáljak  tovább  ?  Miért  bonczol- 
jam  ön  czikkének  azon  állításait,  melyek  a 
német  és  franczia  színművészetre  vonatkoznak. 
Ön  szerint  a  franczia  színészet  alul  van  a 
középszerűségen,  s  a  német  folytonos  emelke- 


EGY   KIS    CURIOSUM.  325 

désben.  A  legjelesb  német  kritikusok  ellen- 
kezőt állítanak,  s  untalan  csak  a  német  köl- 
tészet és  színművészet  hanyatlását  emlegetik. 
De  erről  nem  vitázok.  Még  egy  más  húrt  sem 
akarok  pengetni.  Nem  vette-e  észre,  asszo- 
nyom, hogy  egész  polémiámban  kerültem  a 
hazafiságra  való  hivatkozást!  Nem  szeretem 
a  hazafi-phrasisokat.  A  hazafiságot  éreznünk 
kell,  s  nem  beszélnünk  róla.  Ha  a  hazafiság 
elhagyja  a  szivet,  rendesen  az  ajkára  száll. 
S  ön  is  jobban  tesz  vala,  ha  nem  emlegeti 
hazája  iránti  szeretetét,  hanem  hallgat  és  érzi. 
Mégis  lehetlen,  hogy  végül  Arany  egyik  ver- 
sét némi  változtatással  ne  intézzem  önhöz : 

A  meddig  ily  nép  fogja  őt  körül, 

Nép,  melynek  érzi  keble,  zengi  szája 

A  színésznek  nyelvét  —  addig  terül, 

Ott  éri  végét  a  színész  hazája ; 

Azon  túl  maga  jövevény, 

Szava  üvegházi  növény, 

Legszebb  illatja,  szine  kárba  megy : 

Széles  világon  nincs  népe,  hona  —  csak  egy 

Innen,  hogy  ö  e  népet  és  hazát 

Szeretni  tudja  kimondhatlanul. 

Nem  a  dijt  méri,  melyet  tán  az  ád, 

Oltára  nem  önző  lángokra  gyúl ; ; 

És,  bárha  szűk  és  bárha  gyér 

A  jutalom  és  a  babér: 

O  a  honért,  a  honnal  s  honnak  él  —  ... 

Thalia  Zsebkönyv^  melynek  Rousseattból  van 
véve  jeligéje,  a  ki  aszinház  legszenvedélyesebb 
ellensége.  S  még  minő  jelige :  (dl  faut  des 
spectacles  dans  les  grandes  villes,  et  des  romans 
aux  peuples  corrompus,))  Az  ember  csodálkozik 
rajta  és  sehogy  sem  találja  ki  okát.  E  csodál- 
kozás még  nagyobb  lesz,  ha  olvassuk  az  egyik 
szerkesztő  czikkének  elején :  ((Még  mai  nap  is 
találtatnak  elfogult  balga  emberek,  kik  e  ma- 
gasztos művészet  iránt  bizonyos  ellenszenvvel 
és  előitélettel  viseltetnek.  ((Miért  hát  oly  iróból 
venni  jeligét,  ki,  bár  nagy  szellem,  minden 
esetre  amaz  előitéletes  emberek  közé  tartozik  ? 
Ugy  látszik,  hogy  a  szerkesztőket  a  Rousseau 
mondatának  első  része  hozta  zavarba :  nem 
vették  észre,  hogy  annak  más  nemű  értelme 
is  lehet,  mint  a  minőt  ők  óhajtanak,  noha  a 
mondat  második  része  eléggé  megmagyarázza 
a  valódi  értelmét. 

*  Thalia  Zsebkönyv  1862-re.  Kiadták  Fésűs  György  és 
Toldy  István.  —  A  budai  magyar  népszínház  javára  s  kelet- 
kezésének emlékére.  —  Pest,  Emich,  1862. 


330  GYULAI   PÁL 

Azonban  ez  minket  ne  zavarjon  meg.  E  vál- 
lalat jó  szándékú,  ment  minden  nyerészkedés- 
ből, ifjú  lelkesedés  szüleménye,  s  remélni 
lehet,  hogy  a  jó  szándékhoz  és  lelkesüléshez 
lassanként  még  egyébb  is  fog  járulni,  mert 
fájdalom  meg  kell  vallanunk,  hogy  igy  nagy 
részt  gyönge  dolgozatokkal  nem  igen  lehet 
valamit  elérni. 

A  zsebkönyvet  Jókai  ismeretes  Prológ-)a 
nyitja  meg;  utána  Fésűs  Györgynek  A  budai 
magyar  népszínház  keletkezése  czimü  czikke  kö- 
vetke  :ik.  Népszinházunk  keletkezésének  tör- 
ténetét veszszük  benne.  Kár,  hogy  az  érdekes 
adatokat,  kevéssé  szabatos,  sőt  néhol  ferde 
elméletek  és  ötletek  fűzik  össze.  Szerző  a  ma- 
gyar szinmüvészetet,  vagy  igen  tul,  vagy  igen 
alá  becsüli,  sehol  sem  jár  a  rendes  utón.  Minő 
állitás  például  ez :  ((Ugyanis  a  többi  (más) 
nemzeteknél  a  mulatság  és  művelődés  a  czé- 
lok,  melyeket  a  szinmüvészetnek  el  kell  érnie. 
Nálunk  e  kettő  csak  mell  ékezel  gyanánt  tűnik 
fel,  s  harmadik  vagy  talán  inkább  legeslegelső 
és  főczél,  a  nemzetiség  fentartása  mellett.)) 
Az  igaz,  hogy  a  szinészet  is  befoly  a  nemze- 
tiség erősbitésére  és  nemesitésére,  épen  mint 
az  iskolák,  irodalom  s  több  efféle,  de  hogy 
egymagára  fentartja  a  nemzetiséget,  a  leg- 
alaptalanabb  állitás.  Aztán  hogyan  lehet 
az,  hogy  a  szinmüvészetnek  maga  a  mű- 
vészet  csak  mellékczélja  ?    Hiszen  a  szinmti- 

vészét  csak  annyiban  foly  be  a  nemzetiség 
erősbitésére  és  nemesitésére,  s  igy  féntartá- 
sára,  amennyiben  megközelíti  művészeti  hiva- 
tását. A  franczia  és  angol  irodalom  nem  azért 
hódit,  mert  az  irók  francziául  és  angolul  irnak, 
hogyan  is  imának  máskép,  s  ezen  a  stúdiu- 
mon már  mi  is  tul  vagyunk,  hanem  mert  jeles 
vagy  remekműveket  irtak  vagy  igyekeznek 
Írni.  A  hamis  elvek  hirdetése  mindig  megbő- 
szülj a  magát.  Ha  a  magyar  szinmüvészet  fő- 
czélja  pusztán  a  nemzetiségi  érdek,  akkor 
elégedjünk  meg,  ha  színészeink  jól  beszélnek 
magyarul,  ne  várjunk  tőlük  semminemű  mü- 
élvet,  mit  Fésűs  úr  sem  óhajt. 

Az  is  furcsa  állítás  e  czikkben,  ha  a  magyar 
nemzet  az  egész  középkoron  át  egész  Európá- 
nak védfalát  képezte  a  mindinkább  növekedő 
ozmán  birodalom  ellenében.  Az  egész  közép- 
koron át  nemzetünk  sem  lakott  mostani  lak- 
helyén, a  törökkel  pedig  csak  a  középkor  vége 
felé  gyűlt  meg  a  bajunk.  Egyébiránt  a  mint 
már  említettük  is,  e  czikkben  érdekes  adatok 
vannak  elősorolva,  melyeknek  egy  részét  ol- 
vasóinkkal is  közöljük.  Szerző  előadván  Molnár 
színigazgató  és  az  ifjúság  kezdeményezését, 
Buda  város  községtanácsa  gyámolitását,  a  má- 
sodik bizottmány  alakulását,  igy  folytatja  köz- 
leményét : 

((A  kiegészitett  bizottmány  most  ujabb  meg- 
keresményeket  s  aláírási  iveket  bocsájtott   ki, 

még  magához  az  országgyűléshez  is  egy  írás- 
beli folyamodványt  intézett,  azt  a  népszínház- 
nak országos  intézetté  emelésére  kérve,  mely 
kérésre azországgyülés  azonban  feloszlása  miatt 
nem  válaszolhatott,  s  így  a  színház  ezentulí 
sorsa  a  jövő  titka. 

A  felhívás  visszhangra  talált  sok  buzgó  ha- 
zafinál s  ezek  adakozásaiból  amint  már  jelen- 
tékenyebb összeg  gyűlt  össze,  a  bizottmány 
telket  keresett  s  erre  nézve  a  lánczhidtól  balra 
fekvő  magtár  a  legalkalmasabbnak  találtatott. 
Nem  érdektelen  e  magtárról  néhány  szót  szó- 
lanunk.  Kezdetben,  amint  azt  támoszlopai 
mutatják,  Budavárának  alsó  határfalát  képezte, 
később  épületté  egészíttetvén  ki  (1470 — 1480.) 
Mátyás  király  istálónak  használta  ;  a  törökök 
idejében  Mustafa  pasa  (1566— 1579.)  őrtanyává 
változtatta  át,  míg  a  törökök  kiűzetése  után 
(1688— 1848.)  kincstári  magtár  lett  belőle.  Ezen 
épület  falai  között  tehát,  melyben  a  nagy 
király  lovai,  később  a  hitetlenek  őrei  tanyáz- 
tak, azután  majd  két  századon  át  a  kincstár 
gabonája  tartatott,  végre  e  prózai  dolgok  utóda 
Thalía  lőn. 

Ezen  telek  a  lánczhídtársulaté  volt,  mely 
azt  félévi  felmondás  kikötése  mellett,  évenkint 
1500  forintért  bérbe  adta,  mire  a  bizottmány 
Kimnach  testvérek,  budai  ácsmesterekkel  meg- 
egyezett, kik  a  színházat  10,000  forintért  fel- 
állítani megígérték.    De  a  bizottmány  az  eké- 

pen  építendő  színházat  igen  kisszerűnek  tart- 
ván és  Kímnach  testvérek  sem  nyújthatván 
elég  garantíát,  az  alkudozások  ezekkel  félbe- 
szakíttattak,  s  a  bizottmány  örömmel  fogadta 
el  Gerster  és  Frey  építész  urak  ajánlatát,  kik 
nyilváníták,  miszerint  képesek  lesznek  a  szín- 
ház tervét  dij  nélkül  elkészíteni  s  az  építé- 
szeti munkálatokat  is  a  jó  ügy  iránti  kegye- 
letből segíteni. 

Az  építész  urak  a  tervet  és  költségvetést, 
mely  hozzávetőleg -36,000  forintra  számíttatott, 
elkészítvén,  azt  a  budai  városi  szépítő  bizott- 
mánynak nyujták  be,  mely  a  terv  ellen  azt  a 
kifogást  tette,  hogy  az  építendő  színháznak  a 
takarékpénztár  újra  épült  házával  párhumos 
homlokzattal  kell  bírnia  s  innét  a  színház  csar- 
nokának mostani  ferde  alakja. 

A  terv  készen  lévén,  s  a  bizottmány  csekély 
pénzösszeg  fölött  rendelkezhetvén,  az  építésre 
szükséges  előkészületek  megtétettek  és  1861. 
június  15-én  reggel  az  csakugyan  meg  is  kez- 
detett. 

A  építés  megkezdése  a  pesti  színház  építé- 
sének első  napjaira  emlékeztetett.  Lélekemelő 
látvány  volt  látni  a  bizottmány,  színészek, 
színésznők  és  pesti  jogászok  kisded  csapatát, 
kik  durva  munkához  nem  szokott  kezeikbe, 
talán  életökben  először,  ásót,  kapát  fogtak, 
azután  talyigákon  hordták  a  fövenyt  félóra 
hosszáig  ki  a  partra. 

Két  hónapig  tartó  megfeszített  munka  után 
végre,  a  szép  színház  szept.  14-én  megnyitta- 
tott, még  délelőtt,  sőt  délután  is  lehetett  látni 
a  munkások  sürgő  csapatát,  mig  a  kalapács- 
ütések elhangzottak  és  esti  hét  órakor  azon 
épületben,  melyben  először  nagy  királyunk 
paripáinak  nyerítése,  később  vad  tatárok  lár- 
mája hangzott,  megcsendült  az  első  nyilvános 
magyar  szó  s  a  zsúfolt  ház  lelkesen  vett  részt 
a  megnyitási  ünnepélyen.)) 

A  népszínház  jelen  állapotára  nézve  a  követ- 
kezőket veszszük : 

((Mi  a  közönségnek  a  népszínház  iránti  rész- 
vétét illeti,  azjcllen  panaszkodni  nincs  okunk, 
azonban  egy  fájdalmas  érzést  el  nem  titkol- 
hatunk, ha  a  színház  jövőjét  vesszük  tekin- 
tetbe. 

Mert  ím  a  részvét,  ha  nem  túlságos  is,  de 
mégis  olyan,  hogy  a  színház,  különösen  a 
város  által  évenként  ajánlott  1000  forint  segé- 
lyezés mellett,  szépen  megállhatna  és  szép 
hivatásának  napról-napra  inkább  megfelel- 
hetne. 

De  mint  fennebb  említettük,  a  telek  csak 
fél  évre  volt  bérbe  adva  s  így  annak  letelte 
után,  ha  netán  a  lánczhidtársulat  akadályokat 
gördítene,  a  nemzet  közadakozásából  épült  szín- 
házat talán  le  kellene  bontani,  vagy  legalább 
ennek  zsarnoki  önkénye  alá  jutna.  Hogy  ezen 
mindenesetre  aggasztó  körülmény  elháritassék 

a  bizottmány  folyamodványt  nyújtott  be  Buda 
város  tanácsához,  hogy  a  telket,  melynek 
vételára  82,000  forintra  rug,  a  lánczhidtár- 
sulattól  a  színház  javára  vásárolja  meg. 

A  város  elejétől  kezdve  nagyobb  részben 
elég  lelkesnek  mutatkozott  a  szinház  ügye 
iránt,  s  igy  most  is  majdnem  biztos  sikernek 
nézett  elébe  a  bizottmány  folyamodványa, 
midőn  egyesek  ellenvetése  az  ügyet  annyiban 
hátráltatta,  hogy  a  telek  a  lánczhidtársulattól 
ugyan  megvásároltatott,  de  a  város  nem  vette 
fel  a  színházat  az  általa  pártfogolt  intézetek 
sorába,  hanem  azt  az  eddig  még  ideiglenes 
bizottmány  további  felügyelete  alatt  hagy- 
ván, magának  az  érintet  összegből  négy  száza- 
lékot fizettek. 

És  igy  ez  összegnek  a  napi  jövedelmekből 
kell  fedeztetnie,  azonkívül  az  épitkezési  költ- 
ségek sem  lévén  egészben  fedezve,  ezek  is  a 
napi  pénztárt  terhelik.  Ez  iránt  a  bizottmány 
már  felhívást  intézett  a  nemzethez,  melyben 
a  pénzállapot  pontosan  ki  van  mutatva  és  a 
nemzet  ujabb  pártfogására  van  kikérve.  S  im 
bizton  reméljük,  hogy  a  nemzet,  mely  eddig 
segité  elő  e  szinház  ügyét,  azt  továbbra  sem 
fogja  elhagyni,  hanem  inkább  oly  állapotba 
helyezendi,  hogy  kitűzött  czéljának  és  magasz- 
tos hivatásának  egészen  megfelelhessen. 

Ezt  mi  is  óhajtjuk  és  reméljük,  s  épen  azért 
szeretjük,  ha  a  jó  ügyet  oly  czikkel    compro- 

mittálják,  mint  aminő  e  zsebkönyvben  az 
Urváry  Lajos-é  A  budai  népszínház  jövője  czim 
alatt.  E  czikknek  nem  annyira  némely  üres 
phrasisai  s  íesthetikai  balfogalmain  botrán- 
koztunk meg,  mint  inkább  azon,  hogy  Urváry 
a  nemzeti  szinház  rovására  izgat  a  budai  nép- 
szinház  mellett.  ((Szinmüvészetünk  —  mond  a 
többek  közt  —  ezelőtt  egy  helyen  központo- 
sult :  a  nemzeti  szinpadon.  Boldog-boldogtalan 
ide  hozza  eszmeszülötteit  s  boldog-boldogtalan 
csalódott.  Csalódott  az  intézet  hivatásában. 
Ezen  legkevesebbet  sem  csodálkozhatni,  ha 
meggondoljuk,  hogy  a  nemzeti  szinház,  egy 
kis  korszakot  kivéve,  maga  sem  tudta,  hogy 
miért  létezik  s  azt  a  mai  napig  sem  tudja.)) 
Hogy  a  nemzeti  szinház  mennyiben  oldja  meg 
feladatát  s  mennyiben  nem,  hogy  e  tekintetben 
minő  anyagi  szellemi  akadályokkal  küzd,  ahhoz 
sok  szó  férhet.  Azt  sem  tagadjuk,  hogy  a  vissza- 
élések sem  hiányoztak  soha  az  intézetnél.  De 
hogy  a  Nemzeti  Szinház  azt  sem  tudná,  hogy 
miért  létezik,  vagy  például  ezt  jobban  tudná  a 
Budai  Népszinház,  azon  legyen  szabad  kétked- 
nünk. Sőt  a  dolog  ellenkezőleg  áll.  A  budai 
népszinház  igazgatójának  épen  az  a  baja,  hogy 
néha  téveszteni  látszik  szinházahivatásáts  ver- 
senyezni akar  a  nemzeti  szinházzal.  Mi  szük- 
ség a  budai  népszinházban  tragédiákat  s  ma- 
gasb  vigjátékokat  adni  ?  A  társaság  sem  alkal- 
mas reá,  a  szinház  sajátságos  jelleme  fejlődését 

akadályozza.  E  színháznak  a  népszinmtivek, 
kisebb  vígjátékok,  melodrámák  színházának 
kell  lennie,  ebben  kell  versenyeznie  a  nemzeti 
színházzal,  hogy  idővel  leszorítsa  e  térről.  Csak 
így  van  értelme  e  két  színháznak.  Nagy  hiba 
egymással  szembe  állítani,  mert  ha  a  kettő 
között  kellene  választani,  bizonyára  minden 
okos  ember  előtt  nem  volna  nehéz  a  választás. 
Szerencsére  nem  az  az  eset:  két  színházunk 
van,  mind  a  kettő  megállhat  egymás  mellett, 
idővel  egymást  fogják  kiegészíteni,  s  a  közön- 
ség és  irodalom  egyiktől  sem  akarja  megvonni 
részvétét. 

A  zsebkönyv  többi  része  beszélyekből  és 
verses  költeményekből  áll.  Három  beszélyt 
veszünk :  Ferike,  a  szép  mosóné,  gr.  Batthyány 
Júliától  ;  A  tévedések,  Toldy  Istvántól  ;  Rang 
és  becsület,  Maszlaghy  Ferencztől.  Ehhez 
járul  még  Balázs  Frigyesnek  Emlékek  a  közel- 
múltból czimü  nem  tudni  miféle  prózai  dol- 
gozata, mely  vázlat  akar  lenni  angol  mo- 
dorban, de  tulaj  donkép  semmi  sem.  Őszintén 
megvalljuk,  hogy  mind  a  három  beszély  igen 
kellemetlen  benyomást  tett  reánk.  Nem  vár- 
tunk sokat,  s  talán  valamit  még  képesek  le- 
szünk méltányolni  bennök,  ha  némi  erkölcs- 
telen érzület,  mely  többé-kevésbbé  mind  a 
hármon  elvonul,  el  nem  rontja  vala  minden 
kedvünket.  Eszünk  ágában  sincs  megtámadni 
egy  nő  s  két  fiatal  író  szívét,  sőt  azt  hiszszük, 

hogy  a  mint  a  meg  nem  állapodott  jellemek- 
nél vagy  ábrándozóknál  gyakori  eset,  elméle- 
tök-  vagy  példányképökben  rejlik  inkább  a 
hiba,  mint  érzületükben.  De  ily  felfogása 
a  világnak,  ennyi  rothadt  elem  együtt,  még 
is  több,  mintsem  élesb  szó  nélkül  marad- 
hatna. 

A  Ferike,  a  szép  mosóné,  czimü  beszély, 
mint  egészen  rendén  levő  dolgot,  fest  oly  vi- 
szonyt, mely  a  társadalom  legelemibb  felfo- 
gásával is  ellenkezik,  Ferike  (a  név  Franczis- 
kának  szörnyű  szerencsétlen  forditása)  segitő- 
nője  Sárának  egy  molnár-titczai  derék  mosó- 
nőnek és  kedvese  Laczinak,  Sára  fiának.  Semmi 
de  semminemű  körülmény  nem  akadályozza, 
hogy  elvegyék  egymást,  mégis  csak  aztán 
gondolkoznak,  hogy  oltár  elébe  lépjenek,  mi- 
dőn már  megszületett  gyermekök.  A  derék 
Sára  asszony  mindezt  nagyon  helyesnek  ta- 
lálja, s  igy  látszik,  hogy  ő  is  csak  a  kritikusra 
bizta  a  megbotránkozást. 

A  Maszlaghy  beszélyében  Arándy  báró  foga- 
dást tesz,  hogy  elcsábítja  Marit,  egy  árva 
leányt,  Elek  testvérét.  Fogadását  meg  is  nyeri ; 
Elek  dühöng  és  átkai  megrepesztik  testvére 
szivét.  Elek  a  csábitón  is  bosszút  kivan  állani, 
csellel  a  bálból  magához  csalja  s  Mari  kopor- 
sójánál meg  akarja  ölni,  azonban  Arándy  báró 
azt  Ígéri  Eleknek,  hogy  testverét  Irént,  kit 
szeret  s    kitől    viszontszerettetik,    nőül    szerzi 

neki,  ha  megkegyelmez.  Elek  természetesen 
megjuhászodik  s  elveszi  Irént.  A  tanulság  be- 
lőle az,  hogy  ha  az  ember  leányt  csábit,  le- 
gyen nővére,  kivel  kiengesztelhesse  a  felbő- 
szült testvért,  sőt  csábittassa  el  a  nővérét,  ha 
főrangú  leányt  akar  nőül  nyerni. 

A  Toldy  István  novellettája  még  legszeli- 
debb.  Itt  a  játsziság  még  valamennyire  eny- 
híti a  dolgot.  Azonban  ebben  is  elég  van,  ami 
visszatetszhetik  a  finomabb  izlésü  olvasónak. 
Jól  nevelt  s  a  költő  által  szeretetreméltónak 
rajzolt  lyánykák  csak  amúgy  iriák  s  hányják 
ki  az  ablakon  a  szerelmes  levélkéket  az  alig 
ismerős  jogászoknak  s  mennek  ki  késő  este 
hozzájok  légyottra  az  uj  téri  ligetbe.  Boldog 
jogászok,  szerencsétlen  lánykák,  még  szeren- 
csétlenebb kritikus,  kinek  mindezt  végig  kell 
olvasni. 

A  versekkel  is  hamar  végezhetünk.  Jókai 
prológj án,  Vörösmarty  három  és  Petőfi  egy 
költeményén  kivül,  van  az  Albumban  Dalmady- 
tól  egy,  Thalytól  kettő  (forditás),  Malvinától 
kettő,  Wohl  Jankától  egy,  Berecz  Károlytól 
egy,  Bérezik  Árpádtól  három  (egyik  Schiller 
Glocke-jának  forditása),  Hilóczy  Bélától  kettő, 
Szél  Farkastól  egy,  Rácz  Miklóstól  egy,  Csu- 
kássy  Józseftől  egy.  Valóban  nem  lehetett 
volna  ellentétesb  összeállítás,  mint  egyfelől 
Vörösmarty  és  Petőfi  erő-  és  pathoszteljes  ha- 
tározott lyrája,  vagy  Jókainak,  bár  az  alkalmi- 

22* 


340  GYULAI    PAL 

ság  némi  hátrányától  nem  ment,  de  azért  tel- 
jes hangú  prologja ;  másfelöl  amaz  érzelmi 
sekélyesség,  határozatlanság,  mely  a  töbhi 
eredeti  költeményen,  alig  némi  kivétellel,  ural- 
kodik. Amott  mindenik  dal,  ugy  szólva,  egyéni, 
határozott,  élesen  jellemzett  vonásokkal,  képe 
az  olvasónak  erővel  is  képzeletébe  nyomul,  s 
egyszer  olvasva  mindig  rá  fog  emlékezni; 
emitt  a  képzelet  erőlteti  meg  magát,  hogy  a 
költő  álláspontjára  helyezkedjék,  hogy  felfog- 
jon valamit  érzéseiből,  hogy  megkülönböz- 
tesse azt,  ami  neki  uj  gyanánt  nyujtatik,  attól, 
ami  közhelyül  lézeng  benne,  isten  tudja  mióta. 
Az  érzelem  rendesen  oly  félszerü,  oly  múló, 
oly  határozatlan  mozzanatra  szorítkozik,  — 
azért  aztán  a  kifejezés  is  oly  halvány,  bizony- 
talan, hogy  könnyebb  rostával  vizet  meriteni, 
mint  ebből  az  olvasónak  valami  határozottat 
és  kiválót  fogni  fel. 

Az  érzés  egy  buborék,  a  dal  pillanatnyi  já- 
téka annak:  eltűnő  nyom  nélkül.  Ilyen  e 
könyvben  Dalmady  kis  verse  is.  Húga  meny- 
asszony, búcsúzik;  sir  vele  a  ház.  O  arra  gon- 
dol, kedvese  és  igy  fog-e  majd  sirni  a  me- 
nyekzői  napon.  Egy  percznyi  felhő  e  gondolat 
mert  eloszlatja  mindjárt  előre  képzelt  mosolya 
boldog  menyasszonyának.  Elég-e  ennyi  a  költői 
meghatottságból  egy  dalra  ?  És  különösen  egy 
magyar  dal  jellemzetessége,  Petőfi  után  ?  Mi 
nem  szeretnők,     hogy  a  magyar    dal    keresve 

az  érzések  árnyalatait,  ily  érzelemparányokat 
röpke  és  halvány  benyomásokat  szedjen  föl. 
Ilyen  a  Rácz  Miklósé :  Fényes  sugár  .... 
Hilóczy  Béláé  pedig:  Gyermekévek  oly  hatá- 
rozatlan érzésben  olvad  fel  végül,  hogy  nem 
tudni  hányadán  vagyunk  vele.  Gyermekkorá- 
ban, úgymond,  a  dajka  dalán,  mennybe  ál- 
modta magát.  Most  ifjú,  ccujra  mennyben  él 
szerelme))  —  tehát  a  szerelem  boldogságát 
élvezi,  de  ((tudja  isten))  —  igy  végzi  —  most 
is  inkább  szeretne  boldog  gyermek  lenni.)) 
Hát  igaz  szerelem-e  az  ilyen,  vagy  hatá- 
rozott-e ily  érzés  ?  Nem  százszorta  igazabb  a 
népdal : 

Mikor  én  kis  gyermek  voltam, 
A  dióért  majd  megholtam, 
De  már  mivel  nagyobb  vagyok 
A  leányért  majd  meghalok. 

S  nyerne-e  vele  a  dal,  ha  már  most  azt 
mondaná:  ((tudja  isten,  mégis  nem  mondanék-e 
le  a  leányról  egy  —  dióért !))  Hilóczy  másik 
verse  Egy  színésznőhöz  az  érzelmi  és  értelmi 
határozatlanságot  a  nyelvre  is  átviszi,  igy: 

(A  sors)    Szivet  alkot,  angyalarczczal  (szívnek  arcza!) 
Husdarabba  éltet  ad, 
S  benne,  annyi  szenvedélyt,  mint 
Holdvilág  a  jégre  hat 

Bérezik  Árpád  elég  jól  mondja  el  azt  a  kis 
eszmét,  hogy  szeretné  sorsát,  mint  a  mágusok 

a  csillagokból,  kedvese  szép  szemeiből  kiol- 
vasni, és  találóan  teszi  a  nem  uj  gondolathoz, 
hogy  a  csillag  az  égen,  a  kedves  szemei  or- 
czáján  ragyognak  —  s  az  arcz  az  ő  menny- 
országa; de  másik  költeménye,"melyben  szivét 
a  naphoz  hasonlitja,  meg  ellentétbe  teszi  ezzel, 
álképpel  játszik.  A  nap  nem  azért  borul  el  s 
hideg,  mert  tél  van,  hanem  azért  van  tél,  mert 
a  nap  hideg.  Különben  a  fiatal  önzéstelen  szi- 
vet jól  festik  a  végsorok,  hogy  csalódás  után 
sem  szün  meg  szeretni, 

Hanem  újra  s  újra  bizom 
S  újra  újra  szeretek. 

Csukássy  Abránd-ja,  külformában  jó,  a  han- 
gulat egy  refrainban  volna:  «Künn  az  eső 
esik  csendesen))  —  se  mellett  foly  az  ábránd, 
de  a  hangulat  Petőfi  négy  ökrös  szekerét  jut- 
tatja eszünkbe,  s  a  sziv  regénye  nem  oly 
eredeti  mint  ott.  A  boldogság  tetőpontját  nem 
mint  Petőfi  acsillagválasztássab),  —  hanem 
e  léha  kifejezéssel  festi :  ccirigyelve  néztek 
ránk  az  angyalok)).  E  határozatlanságból,  me- 
lyet ifjú  költőink  kedvelni  látszanak,  még 
leginkább  emelkedik  valami  positiv  érzés- 
hez Berecz  Károly  költeménye:  Ne  hiizd  czi- 
(lánij  .  .  .  Legalább  tisztában  vagyunk  vele, 
mely  idők  benyomása  alatt  íratott.  —  Mal- 
vina  Oszkár  és  Fatime-^eL,  az  ő  gyanúsításaival 
igen    prózai,    de    a    Kedveshez  jobban   ir,    egy 

pár  képet  helyesen  alkalmaz,  egy  lélekállapo- 
tot  elég  szabatosan  fejez  ki.  Wohl  Janka  a 
többiekkel  ellenkező  tulságban  jár,  vagy  in- 
kább ((áll  az  örvény  szélén  —  tekintetében  az 
őrület  jele))  —  ő  nagy  szenvedélyekkel  akar 
játszani,  de  nem  igen  bir  velők,  utoljára  is 
allegóriái  személyesitésben  fárad  ki  páthosza. 
Szél  Farkas  balladája  (a  férj  megöli  gyanúból 
nejét,  nyomban  rá  megnősül  s  a  nászéjen 
megőrül)  lehetne  ballada,  de  erősebb  lélektani 
indokolással.  Szaggatott  beszéd  nem  elég  arra. 


A  vígjátékról.* 

E  munka  néhány  felolvasásból  van  össze- 
állítva, melyeket  a  szerző  Baselben  tartott. 
Nem  nagy  igényű  könyv,  mélyebb  analysis 
sincs  benne,  de  nem  is  akar  ilyen  lenni.  A  szerző 
egy  lehetőleg  összevont,  de  élénk  és  vonzó 
rajzát  akarta  adni  a  vígjáték  történelmének. 
Czélját  el  is  érte.  E  mellett  szempontjai  és  íté- 
letei nagyrészt  helyesek ;  kellemes  olvasmány, 
s  nem  ártana  átdolgozni  vagy  leforditni  ma- 
gyarra. A  nagyközönség  is  élvezhetné,  ngyis 
irodalmunk  talán  a  vígjátékkal  foglalkozott 
legkevesebbet.  Kóstolóban  rövid  ismertetését 
adjuk  egy  német  lap  után. 

A  vígjáték  eredetét  általában  véve,  a  mint 
mindenki  tudja,  a  görögöknél  kell  keresni.  A 
tragédia  a  Bachus-tinnep  játékai-  és  énekeinek 
köszöni  lételét,  a  komédia  a  különböző  nép- 
ünnepek rögtönzött  bohózataiból  állott  elő. 
Azonban  míg  a  tragédia  a  mythologiából  meri- 

*  Wesen  und  Geschichte  des  Lustspiels.  Irta  Máhly  I. 
Lipcse,  1862.  Weber  kiadása. 

tette  tárgyait,  a  komédia  tisztán  csak  a  satira 
körében  mozgott  s  czélja  nem  volc  egyéb,  mint 
kigúnyolni  a  még  élő  s  meg  is  nevezett  sze- 
mélyek cselekedeteit  és  elveit.  E  divat  egész 
Aristophanesig  tartott,  ki  régibb  műveiben  még 
élő  és  megnevezett  személyeket  gúnyolt  ki. 
Athénnek  a  lacedaemoniak  általi  bevételéve] 
mindezt  tilalom  szüntette  meg  s  az  úgynevezett 
régi  komédia  a  középbe  ment  át,  hova  Aristo- 
phanes  szintén  tartozik  s  mely  a  valódi  életet 
rajzolta  ugyan,  hanem  már  költött  nevek  alatt. 
Aristophanes  az  első  hires  név  a  vígjáték  tör- 
ténetében, kivált  műveinek  formája  bámulatos 
Versei  a  legfinomabb  attikai  bájt  lehelik,  mond 
Máhly;  nem  vehetni  észre  rajtok,  hogy  egy 
művészi  kéz  kimért  utón  vezet  és  szabályoz 
mindent;  a  rohanó  árnak  könnyed,  de  biztos 
gátat  vet,  s  a  természetes  szépségre  a  szabá- 
lyosság bélyegét  üti.  Igaz  ugyan,  hogy  e  folyam 
nem  a  tragédi  mélységes  nyugalmával  s  meg 
nem  zavart  egy enmérték ében  áradoz,  mind- 
egyrefodros hullámocskákat  vet,  melyek  fölül- 
emelkedve a  víz  színén,  a  partokat  jobbra-balra 
érintgetik,  de  ez  élénk  mozgás,  e  játszi  ringás 
mindig  bizonyos  szabályozott  körben  ismétlő- 
dik. A  mi  a  tartalmat  illeti,  természetesen,  szem- 
ben a  tragédiával,  a  motivumoknak  tulaj - 
donképeni  fejlődése,  a  cselekvény,  nem  szabá- 
lyos, s  benne  a  költő  korlátban  önkénye  ural- 
kodik. Aristophanes  íiz  egyenes  vonalt  gondo- 

san  kerüli,  gyakran  szilajon  átvágja,  elágaztatja, 
a  legktilönösb  és  furcsább  alakzatokra  használja 
föl,  vagy  pedig  épen  a  phantasia  végtelenébe 
veszteti.  Egy  motivumot  elejt  s  a  közben  már 
egy  mást  ragadott  meg;  az  ember  a  valóság 
földjéről  mindjárt-mindjárt  a  phantastikus  világ 
légi  jelenetei  közé  van  emelve,  a  hol  a  rend, 
a  szerves  fejlődés  elmélete  föl  van  forgatva, 
sőt  a  nehézség  physikai  törvénye  is  elvesztette 
erejét.  Minden  egy  nagy  tűzbe  van  sodorva, 
melyet  csak  villámok  világitanak,  a  lángész 
villámai. 

A  mint  tudjuk,  a  görög  komédiában  három 
korszakot  különböztetnek  meg  a  régi  közép-  és 
uj  komédiát.  Ez  utóbbiban  már  a  tárgy  is  köl- 
tött volt.  Nagy  veszteség,  hogy  e  korszakból 
egyetlen  mű  sem  maradt  reánk ;  kitűnő  költők 
művelték  e  genret  s  köztük  Menander,  kit  oly 
nagy  magasztal  ássál  emlegetnek.  Mindazon,  bár 
gyönge  másolatok,  melyeket  az  őt  utánzó  római 
vígjátékairók  hagytak  reánk,  mind  az  összes 
műértő  régi  világ  véleménye  ugy  tüntetik  föl 
Menandert,  mint  nagy  költőt,  kinek  műveiben 
az  általános  humanitás  lehe  a  legfinomabb  mű- 
veltség virágillatával  egyesül  s  a  ki  igen  jól  ért 
ahhoz,  hogyan  kell  a  selejtest;  köznapit  és 
esetlegest  közértékü  jellemrajzzá  olvasztani  s 
typikai  példánynyá  emelni. 

Menaderrel  kezdődik  az  ujabb  vigjáték  is, 
mert  a  drámai  oekonomia,  a  cselekvény  terv- 

szerű  keresztülvitele,  a  bog  megkötése  és  ki- 
oldása tekintetében  is  remek  műveket  irt,  mit 
annyival  inkább  bámulhatni,  mivel  a  vigjáték- 
ban  használható  motivumok  akkor  nem  voltak 
oly  bőségben,  mint  most.  A  mi  számos  és  apró 
árnyalatokba  vesző  viszonyaink,  osztályaink, 
életmódunk,  nem  állottak  a  görög  vigjátékiró 
rendelkezésére.  A  szerelem  érzése  is,  mely  az 
élet  és  vigjáték  oly  változatos  anyaga,  akkor  sok- 
kal egyszerűbb  volt  s  hiányzott  erkölcsi  alapja, 
a  menynyiben  leginkább  a  hatserákkal  való 
viszonyokra  vonatkozott.  De  ha  a  házasság 
a  görögöknél  nemesebb  és  szentebb  lesz  valais, 
a  nő  még  sem  foglalhat  kitűnőbb  állást  a 
vigjátékban,  mivel  ez  nem  benn  a  házban 
folyt  le,  hanem  künn  az  utczán,  a  ház  előtt, 
hol  a  görög  nőnek  tulaj  donkép  nem  volt  mit 
keresni.  E  szokást  ugyan  a  chorus  eltűntével 
könnyen  meglehetett  volna  változtatni,  a  meny- 
nyiben az  előbbi  korszakokban,  chorus  kivánta 
a  cselekvéűy  ily  nyilvánosságát,  azonban  nem 
érezték  szükségét,  a  házasságra  alapitott  csa- 
ládéletnek még  nem  volt  nagy  hatása  a  ke- 
délyekre. 

A  rómaiak  egészen  a  görögöket  utánozták. 
Leghiresebb  vigjátékiróik,  Plautus  és  Trentius, 
anyagot  és  formát  tölök  kölcsönöztek.  Plantus- 
nak  sok  az  elnézése,  szeszélye,  kombináló  tehet- 
sége s  érzéke  a  komikai  iránt.  Mind  születésére 
mind    műveltségére    nézve    a    nép   gyermeke 

lévén,  jól  tudja  rajzolni  az  alsóbb  osztályokat 
s  még  nyelv  sajátságaikat  is  feltünteti.  Az  anya- 
got illetőleg,  minden  esetre  a  görögök  utánzója, 
de  néha  eredeti  feldolgozó.  Rabszolgái  és  para- 
sitái  soha  sem  fogynak  ki  a  humoros  ötletből, 
találó  élczből;  szójátékai  gyakran  szerencsések 
s  akaratlan  is  megnevettetik  az  embert ;  a  mi 
a  cynismust  illeti,  sem  több,  sem  kevesebb 
nincs  benne,  mint  a  mennyit  egy  szolid  római 
baj  nélkül  eltűrhet ;  mindenütt  friss  szin,  hegy  ke 
vonások,  nyers  humor  és  sehol  unalom.  Teren- 
tius  szelídebb,  lágyabb  természet  s  a  tulaj don- 
képeni  komikai  erőt  illetőleg  sokkal  szegényebb 
is  Plautusnál,  de  a  diadalok  művészetében  s  a 
társalgás  finom  sima  nyelvére  nagyon  fölötte 
áll.  A  ki  a  hibátlan  latin  stílusban  akarja  ké- 
pezni magát,  nem  mellőzheti  Terentius  iskolá- 
ját; a  ki  mulatni  kivan,  Plautushoz  kell  fordul- 
nia. Terentius  az  anyag  feldolgozásában  tnin- 
íiig  ugyanaz,  nem  kicsapongó,  kimért ;  az  alap- 
rajz csinos,  a  jellemzés  gondos,  majd  mindenik 
művében,  de  sokkal  inkább  görög,  mint  Plautiis. 
Róma  sem  a  drámának,  sem  a  komédiának 
nem  volt  valódi  termőföldje.  A  barbárság  ide- 
jében hirét  sem  hallhatni  e  művészetnek,  csak 
mikor  a  mysteriumok  és  moralitások  már  rég 
divatban  voltak,  állott  elő  ismét  egy  vígjátéki 
génre  az  utczai  és  farsangi  bohózatokból.  Az 
olaszok  az  elsők,  a  kik  újonnan  valódi  komédiá- 
kat kezdettek  irni.  A  későbbi  időből  különösen 

két  nevet  kell  kiemelnünk :  Gozzit  és  Goldonit. 
Goldoni,  nem  alap  nélkül,  azt  hitte,  hogy  a  vig- 
játékirónak  a  valódi  élet  képét  kell  adni  mű- 
vében; aggályos  hűséggel  is  másolta  azt  s  e 
közben  csaknem  megfeledkezett  a  költészetről. 
Az  élet  száraz  részleteit  gazdagon  föltalálhatni 
vígjátékaiban,  de  a  költői  felfogásnak,  a  láng- 
ész sugarainak,  melyek  e  tömeget  megvilágí- 
tanák semmi  nyom  sincs  bennök.  Vele  össze- 
hasonlitva  Gozzi  phantasta,  de  phantastikája 
életet  fejez  ki  s  legkalandosabb  cselekvényei 
sem  siklanak  ki  egészen  az  élet  uralma  alól. 
A  szabályok  szinmű  mértéket  egyébiránt  nem 
lehet  műveire  alkalmazni  alkalmazni.  Gozzit 
nem  hasonlíthatni  ugyan  Shakespearehez,  kinek 
mélységétől  nagyon  távol  van,  de  azon  költői 
nemre  nézve,  a  melyben  dolgozott,  mindent 
megtett,  a  mit  lehetett,  sem  többet,  sem  keve- 
sebbet ;  mindenesetre  költő  volt. 

Az  olaszokat  a  spanyolok  követték,  kik  a 
vígjátékban  még  kitűnőbb  hely  elfoglalására 
látszottak  hivatva.  Mindenesetre  Cervantes 
nagysága  nem  a  vígjáték  tervén  emelkedik;  de 
a  ki  a  komikai  regény  oly  remekét  tudta  meg- 
teremteni, természetesen  tehetségeinek  kellett 
lennie  az  ezzel  oly  rokon  vígjátékra  is.  Fájda- 
lom, korábban  irt  vígjátékai  elvesztek,  pedig 
alkalmasint  ezek  voltak  a  jobbak,  mert  a  későb- 
bieket, úgy  látszik,  inkább  lázas  sietségben 
irta,  mint  költői  nyugalomban ;  nem  homályo- 

síthatta  el  Lope  de  Vega  emelkedő  csillagát, 
műveiben  nem  volt  elég  fény  s  a  világon  egyet- 
len költő  sem  versenyezhetett  a  termékenység 
e  csodagyermekével.  Ha  Cervantes  a  vigjáték- 
ban  sokkal  nagyobb  költő  is,  még  sem  lehetett 
volna  rossz  néven  venni  a  spanyoloktól,  sőt  az 
egész  világtól,  hogy  bámulatteljes  tiszteletök- 
kel  egyedül  azon  férfiún  csüngöttek,  ki  a  köl- 
tészet kertét,  mintegy  varázslóként,  a  legpaza- 
rabb bőségben  ültette  be  a  legszebb,  a  legilla- 
tosb,  bár  néha  csak  különös  és  bizarr,  virágok- 
kal. Lope  de  Vega  hiheti en  sokat  irása  mellett 
is  tetőtől  talpig  költő  volt,  tevékeny  és  termé- 
keny majd  minden  nemben,  de  a  drámaiban 
még  is  legkitűnőbb.  S  nem  csak  írt  drámákat, 
élete  egy  szerelmi  és  harczi  kalandokkal  teljes 
dráma.  Később  a  papi  pályára  lépett,  hogy 
nyugalomban  egészen  a  költészetnek  szentelje 
magát.  Nem  tudja  az  ember  művei  számát 
bámulja-e,  vagy  azt  a  könnyűséget,  melylyel 
irt,  vagy  azt  a  költőiséget,  mely  a  pazarlás  mel- 
lett is,  bőven  áradt  szelleméből.  Egy  pár  száz 
műről  nem  bizonyos,  vajon  ő  irta-e,  maga  1500-at 
vallott  be,  alkalmasint  kevés,  mert  néha  reggeli 
előtt  fárdság  nélkül  megirt  egy-egy  szinművet. 
Kivált  a  találékonyságban  nagy,  azaz  cselek- 
vényt fejleszteni,  személyei  egymáshoz  való 
viszonyaiból,  a  külső  körülményekből  a  leg- 
különbözőbb helyzeteket,  fordulatokat  és  katas- 
trophokat  állítani  elő.  E  mellett  szelleme  moz- 


A    vígjátékról.  351 

gékony,  mélyen  lát  a  természetbe  és  életbe, 
érzései  hevesek,  phantasiája  és  gondolatja 
emelkedett,  s  éles  érzéke  van  a  szenvedélyek 
felfogására.  Mindenesetre  árnyoldalai  is  van- 
nak. Az  ellentétekkel  igen  kirívón  játszik,  képeit 
tulhamozza,  csak  versei  dallamosságának  össz- 
hangját nem  zavarja  semmi.  Stilusa  nemes, 
elragadó,  tele  röppenő  élczczel  és  áradó  szen- 
vedélyességgel.  A  mi  jellemrajzát  illeti,  bár 
kevés  ecset  vonással  rajzol,  de  kellőn  tud  ki- 
emelni, s  különösen  erős  a  nők  rajzában.  Komi- 
kai személyei  parodiakép  állanak  szembe  hősei- 
vel s  a  reflectáló  elem  képviselői.  Különös  elő- 
szeretettel viseltetik  a  vígjátékhoz,  ez  leg- 
kedvesb  gyermeke. 

A  spanyoloktól  a  francziák  sokat  tanultak. 
A  franczia  vigjáték  légbe végzetteb  alakja  Mo- 
liéreben  tűnik  föl.  E  férfiura  méltán  büszke 
nemzete,  s  ha  a  csodálok  túlzása  mértéken  felül 
emelkedik  is,  mint  La  Harpenál,  ki  azt  mondja, 
hogy  Moliére  s  a  vigjáték  ugyanegy  fogalom, 
azt  csak  ellensúlynak  vehetni  a  németek  irá- 
nyában, kik  őt  nagyon  kicsinyitni  törekednek, 
például  Schlegel,  ki  szerint  Moliére  csak  XIV. 
Lajos  udvari  bohócza.  Moliére  lángész,  ki  min- 
dig megtalálja  a  helyest  s  az  élet  teljét  lelke 
tükörében  tisztán  felfogván,  még  tisztábban  és 
szebben  sugároztatja  vissza.  Igaz,  nem  Shakes- 
peare, se  minden  tekintetben  remek  vígjá- 
tékot nem  írt,  de   megtett   mindent,  mi  kora- 

ban  és  körülményei  közt  csak  tehető  volt.  Ha 
Moliéret  helyesen  akarjuk  megítélni,  tekintetbe 
kell  vennünk,  hogy  maga  előtt  nem  talált  pél- 
dányt s  neki  magának  kellett  utat  törni  az 
úgynevezett  jellem  vígjátékhoz.  Ö  alkotta  meg 
először  az  ujabb  komédiának  modern  tartalom- 
mal megtelt  formáját,  szilárd  alapot  adva  neki 
és  gondos  jellemrajzzal  gazdagítva.  Mindez  hal- 
hatatlan érdeme  a  művészet  történelmében. 
Hogy  Moliére  nem  mindig  eredeti,  azért  épen 
úgy  nem  lehet  hibáztatni,  mint  Shakspearet ; 
Terentius  és  Plautus  szorgalmas  tanulmányá- 
tól nem  is  lehetett  egyebet  várni.  Alakjai  egész 
a  velőig  nem  egyének  ugyan,  de  az  ember 
szolgai  másolata  s  az  átalánositó  typus  közt 
mégis  középet  tartanak.  Műveitől  épen  nem 
lehet  elvitatni  az  erkölcsi  hatást  csak  azért  mert 
nem  tüntet  fel  czélzatosan  ilyes  irányt.  Inkább 
azért  lehet  hibáztatni,  hogy  néhol  igen  sok 
benne  a  philosophiai  elmélkedés.  Moliére  víg- 
játékai mellett  a  Beaumarchaiséi  a  legjelenté- 
kenyebbek. Szinei  kissé  kirívók,  de  élethűk, 
az  erkölcsi  elvetemültség  örvényeit  festik. 
Figaró- jsi  elősegítette  a  franczia  forradalom 
kitörését.  A  nép  a  főhősben,  a  ravasz,  de  élet- 
vidor  s  erkölcsileg  még  el  nem  gyöngült  ko- 
mornyikban, saját  képét  látta,  valamint  urának 
vakmerő  erőszakoskodásaiban  a  fensőbb  körö- 
két. Ily  hatású  mű  nem  lehet  kitünű  tulajdo- 
nok   nélkül.    Valóban    Beaumarchaistől    nem 


A  vígjátékról.  353 

lehet  eltagadni  az  elmés  és  élénk  dialógot,  a 
mozgékony  cselekvényt,  a  drámai  hatást,  a  ki- 
rívó, de  erős  ellentétet,  a  színpadi  jártasságot. 
Az  ujabb  franczia  vigjátékirók  nagyon  meg- 
hajlanak Seribe  előtt,  a  ki  királyként  uralkodik 
felettök.  Seribe  csakugyan  mind  termékeny- 
ségre, mind  tehetségre  nézve  ritka  tünemény. 
Néhány  vígjátéka  valódi  példái  a  technikai 
bevégzettségnek,  de  a  költészet  gyöngéd  lehe- 
lete nem  érzik  rajtok,  s  a  röpke  szellemdússág 
enyelgése  sehogy  sem  pótolja  e  nagy  hiányt.  A 
jellem  lelkiismeretes  rajzával  nem  sokat  gon- 
dol, ereje  inkább  a  technikai  mechanismuson 
nyugszik,  az  élő  organismushoz  nem  annyira 
érzéke  hiányzik,  mint  inspiratiója.  Előtte  az 
intrigue,  a  helyzet  a  fő,  s  ezt  oly  módon  hajtja 
is  végre,  hogy  e  tekintetben  mint  példányt 
tanulhatni. 

Az  angolok  közt  először  is  Shakespearet  kell 
említenünk,  de  egyszersmind  előre  kimonda- 
nunk, hogy  Shakespeare  vígjátéka  nem  nyújt- 
hatja tökéletes  képét  költészetének.  Tragédiái- 
nak némely  komikai  alakjai,  mint  Fallstaff  s 
a  bohóczok  majdnem  jobban  bizonyítják  komi- 
kai erejét,  mint  tulaj  donképi  vígjátékai.  Ö  nem 
érzi  szükségét  a  tragikum  és  comikum  éles  elvá- 
lasztásának, mindkét  elemet  összeolvasztja, épen 
mint  az  élet.  Mai  ízlésünk  nem  kedveli  ez 
összeolvasztást,  ezért  Shakespeare  ma  már  e 
tekintetben  nem  szabhat   törvényt  a  vigjáték- 

nak.  Aztán  másfelől  Shakespeare  vígjátékai 
nagy  részt  olasz  novellákból  vétetvén,  nagyon 
távol  állanak  a  mai  élettől  és  felfogástól.  Leg- 
több vígjátékát,  mostani  osztályozásunk  szerint, 
az  úgynevezett  nézőjátékok  közé  sorozhatni. 
Nála  a  vígjátékot  leginkább  a  kibékülő,  derült 
bevégzés  jellemzi,  ugyanis  vígjátékai  fejlődése 
gyakran  aggodalom,  rémület  és  szánakozás 
közt  hánykodtatja  a  nézőt.  A  spanyol  és  franczía 
vígjátékoktól  a  Shakespearéit  kíváltkép  a  jel- 
lemek éles  rajza  különbözteti  meg,  melyben 
Shakespeare  felülmulhatlan.  Aztán  Shakes- 
peare felülmulhatlan.  Aztán  Shakespeare  köl- 
tészetének megvan  az  az  előnye,  hogy  míndig- 
még  akkor  is,  midőn  a  burleszket  érinti,  mélyen 
erkölcsös,  noha  soha  sem  tűz  ki  czélzatosan 
erkölcsi  irányt.  O,  mint  Gervinus  megjegyzi, 
az  életet,  mint  egészet  fogja  fel,  s  maga  is 
egész  ember.  Hát  ha  még  ide  vesszük  azt  a 
derék,  ős,  egészséges  realísmust,  mely  minden 
túlzást  kizár  mind  fel,  mind  lefelé  !  —  Sheridán- 
nak  kitűnő  tehetsége  volt  a  vígjátékra ;  művei 
közt  a  Rágalom  iskolája  és  a  Vetélytársak  leg- 
jelesbek.  Majd  minden  megvan  bennök,  mi  egy 
valódi  vígjátékiró  tulajdona.  A  jellemrajz  rész- 
letezése oly  teljes,  hogy  alig  találhatni  benne 
átalánositó  vonást,  a  színezés  oly  hű,  hogy  túl 
gondosnak  tűnhetnék  föl,  ha,  mint  főtörvény, 
nem  urlaná  a  világítás  leghelyesb  elosztása. 
Valódi  angol  humor  s  azon  egészséges  elmés- 

ség  nyilatkozik  műveiben,  mely  önkény  telén 
e  helyzethez  simul.  Jól  választott  tárgyain  szi- 
gorú erkölcsi  komolyság  s  csaknem  polemikus 
irány  ömlik  el. 

A  vigjátéki  irodalom  terén  a  dánok  is  oly 
nevet  tudnak  felmutatni,  mely  a  maga  idejé- 
ben, nemcsak  hazájában,  l\anem  Németorszá- 
gon is  nagyon  hires  és  népszerű  volt.  E  név : 
Holberg.  Születésére  nézve  nem  volt  dán,  hanem 
norvég.  —  Bergenben  született  —  azonban  lakás 
és  hivatal  dánná  tették.  Németországon  sokáig 
kedvencze  vala  a  közönségnek,  büszkesége  e 
szinészeknek  és  példánya  a  vigjátékirónak.  Las- 
sanként egészen  leszorult  a  német  szinpadról, 
ma  már  alig  adják  műveit.  Mintegy  harmincz- 
két  vígjátékot  irt  melyeknek  tárgyai  a  dán 
nemzeti  életből  vannak  meritve.  A  polgár-  és 
földmivesosztályt  rajzolja  kiváló  előszeretettel. 
Az  elmésség,  gunyor,  komikai  erő,  őszinte  ér- 
zés, mély  értelem  oly  összeolvadása  tünteti  ki 
a  dán  irodalom  ez  első  kísérleteit  a  vígjáték 
terén,  hogy  aránylag  csak  kevés  nemzet  mutat- 
hat föl  hozzájok  hasonlókat. 

A  német  vígjáték  történelmét  Máhly  mintegy 
tizenkét  lapon  tárgyalja.  Igaz,  a  német  vigjá- 
téki irodalom  távolról  sem  vetekedik  a  fran- 
czia  vagy  angollal,  de  egy  némettől  mégis  meg- 
várta volna  az  ember,  hogy  saját  nemzete  köl- 
tészetéről többet  szóljon,  ha  mindjárt  csak  a 
jelenre  hatás  szempontjából  is.  Tsmertetésünk- 

ben  mellőzzük  e  részt,  azonban  Kneschke  után, 
ki  újabban  a  német  vígjáték  történelméről  egy 
egész  könyvet  írt,  ismertetni  fogjuk  a  német 
vígjátékot  is  e  lapok  újalakú  folyamában  any- 
nyival  inkább,  mert  az  ujabb  időkig,  mikor 
Seribe  jött  divatba,  a  magyar  vígjáték  majd- 
nem egészen  a  német  után  indult. 


863 


A  PAJTASKODAS. 


Vígjáték  5  fölvonásban.  írta  Seribe,  fordította  Felekí  Miklós. 
Előadatott  a  Nemzeti  Színházban  1863  január  2-án. 


A  politikai  és  divatlapok  tárczaírói  meglehe- 
tős rosszul  fogadták  e  művet,  mely,ha  jól  emlék- 
szünk, ezelőtt  húsz  évvel  a  Nagy  Ignácz  Szin- 
miitár-áhan  is  megjelent  Erdélyi  Jánostól  for- 
dítva, sőt  elő  is  adatott  nemzeti  szinpadunkon, 
noha  már  kevesen  emlékeznek  reája.  Őszintén 
megvalljuk,  hogy  mi  a  közönséggel  együtt,  ha 
nem  is  a  legjobban,  de  meglehetősen  mulat- 
tunk^ s  egy  kissé  komikai  hatást  tett  reánk, 
midőn  annyira  megtámadva  láttuk  Seribet, 
mintha  ő  volna  legrosszabb  vígjátékíró  s  e  műve 
legkevésbbé  sikerült.  Azt  értjük,  ha  egyik  poli- 
tikai nagy  lapunk  szigorú  kritikusa,  ki  jó  íz- 
lésének annyi  jelét  adta,  ki  Moliére-nek  oly 
őszinte  bámulója,  nem  örömet  lel  benne,  sőt 
azt  is  megbocsátjuk  neki,  ha  politikai  iránymű- 
nek nézi,  miben  épen  nincs  igaza,  de  ezek  a 
többi  tárczaírók,  kik  dicsérik  Sardout,  bámul- 
ják Feuillet-t,  nagyon  gyönge  művekben  gyö- 

nyörködnek,  ez  már  mulatságos,  vagy  legalább 
is  mulatsághoz  hasonló. 

Nem  becsüljük  túl  Seribet;  nem  tartjuk  első 
rangú  költőnek,  de  a  másodrangot  bajosan 
lehet  elvitatni  tőle.  Nem  írjuk  alá  Villemaine- 
nek  dicséreteit,  melyeket  reá  halmozott  azon 
ünnepélyes  és  udvarias  órában,  midőn  1835-ben 
a  franczia  akadémiába  bevezette,  de  azt  el  kell 
ismernünk,  hogy  az  újabb  kor  legtehetségesb 
vígjáték-írója.  Látjuk  nagy  hibáit,  melyek  rossz 
hatással  voltak  majd  minden  nemzet  vígjáté- 
kára, a  miénkre  is,  de  elismerjük  jó  tulajdon- 
ságait is,  melyekből  nem  árt  tanulnunk,  oko- 
sabban mint  eddig.  Több  van  benne,  mint  csak 
drámai  technika,  miben  példány;  van  neki 
phantasiája  is,  s  leleményessége  nem  pusztán 
mechanikai  combinatio,  úgy  hogy  bátran  el- 
fogadhatjuk egy  nálunknál  szigorúbb  kritikus 
e  következő  ítéletét:  ((Scribetől  még  legna- 
gyobb ellenségei  sem  vitathatnak  el  egy  nagy 
előnyt:  tisztán  lát,  czélzatait  láthatólag  és  sza- 
batosan kiemeli  s  helyesen  itélő  szeme  van. 
Scribenek  tökéletesen  birtokában  van  e  másod- 
rangú leleményesség,  mely  hirtelen  fölfedezi 
tárgyának  minden  segédforrását.  A  hosszas 
gyakorlatnak  köszöni  azt  a  titkot,  hogy  miként 
kell  a  várakozást  a  világos  expositio  által  föl- 
kelteni s  azt  a  bonyodalom  változatosságával 
folyvást  ébren  tartani.  A  nézőnek  nem  kell 
megerőltetni  magát;   Scribenél   a   cselekvény 

mindig  oly  jól  van  előkészítve,  hogy  még  a  lusta 
néző  is  követheti  a  fejlődést.  Személyei,  ha 
nem  mindig  igazak  is,  de  folyvást  érdekesek, 
néhány  éles  vonás  kitünteti  őket,  legalább  sze- 
münket foglalkoztatják  s  tetszetős  csoporto- 
zattá  alakulnak.  Az  ember  ritkán  érez  heves 
fölindulást,  azonban  kiváncsisága  folyvást 
igénybe  van  véve  s  mi  több,  bizonyos  kellemes 
feszültség  kiséri  egész  a  mű  végéig.)) 

Atalában  a  franczia  drámairodalomnak  a 
restauratio  és  a  júliusi  dynastia  alatti  lázas 
mozgalmát  mi  sokkal  többre  becsüljük  a  mos- 
tani nyugalmasb,  de  erőtlen  korszaknál,  Hugó 
Victor  és  Seribe  végtelenül  följebb  állanak, 
mint  az  ifjú  Dumas,  Augier,  Sardou  stb.  Hugó 
Victornak  már  nagy  érdeme  az  is,  hogy  szét- 
törte a  classicismus  békóit,  s  habár  az  ellen- 
tétre alapított  rendszere,  a  szenvedélyek  mate- 
rialisticus  festése,  a  kivételes  dolgok  iránti 
előszeretete  s  erőszakos,  korlátlan  i)hantasiája 
sokat  ártanak  még  jobb  műveinek  is,  de  lega- 
alább  kiváló  érzéke  volt  a  drámaihoz  s  nagy 
összeütközéseket,  erős  szenvedélyeket  igyeke- 
zett rajzolni.  Az  ujabb  franczia  drámaírók  épen 
a  drámait  akarják  száműzni  a  színpadról  s 
kerülik  a  nagy  fölindulást.  Seribeben  a  legjobb 
akarattal  se  fedezhetjük  föl  a  mélyebb  komi- 
kumot, a  jellemrajzban  se  nagy,  de  tud  al- 
kotni drámai  és  egész  cselekvényt,  s  ha"  nincs 
is  eszményi  magasb  emelkedés,  soha  sem  hiány- 

zik  belőle  a  józan  ész  morálja.  A  mostani  fran- 
czia  vígjátékírók  nagy  részt,  cselekvény  helyett, 
egyes  jelenetet,  genrek épeket  adnak  és  hideg 
moralizál  ássál  vagy  épen  cynismussal  untatják 
az  embert.  Épen  azért  mi  nem  bánjuk,  ha 
Seribe  gyakrabban  fordul  még  színpadunkon 
Neki  még  sok  oly  műve  van,  melyek  színpa- 
dunkon nem  adattak.  —  Csak  azt  nem 
óhajtjuk,  ha  Seribe  vagy  más  régibb  költő 
művei  közül  olyakat  fordítnak  le,  melyek  már 
jól  le  vannak  fordítva,  s  így  a  mit  ingyen  kap- 
hatna meg  a  színház,  azt  pénzen  veszi  meg, 
minő  a  jelen  eset  is. 

E  vígjáték  nem  tartozik  Seribe  legjobb  mű- 
vei közé,  de  nem  is  a  roszabbak  közül  való. 
Egy  csoport  embert  rajzol  a  társadalom  külön- 
böző köreiből,  kik  kölcsönösen  emelik,  pártol- 
ják egymást,  hogy  elhiresedhessenek,  pénzre 
tegyenek  szert,  hivatalra  juthassanak,  rangot 
vagy  jó  parthiet  nyerhessenek.  Egy  követvá- 
lasztás körül  forog  ugyan  a  cselekvény,  de 
azért  nincs  benne  politikai  irány.  Seribe  nem 
a  parlamentaris  rendszer  visszaéléseit  akarta 
kigúnyolni,  sem  valamely  politikai  párt  ellen 
lődözni  nyilait.  Ö  általában  esak  azt  az  indus- 
trialismust,  szédelgést  ostorozza,  mely  a  fran- 
czia  irodalomban,  köz-  és  magánéletben  any- 
nyira  fölütötte  fejét.  E  rajz  Parisra  még  jobban 
ülik  most,  mint  1837-ben,  midőn  e  mű  először 
íidatott,    s   oly   általánosan   van   tartva,   hogy 

kicsinyben  más  fővárosokra  is  illik,  ezért  tap- 
solt meg  közönségünk  néhány  oly  helyet, 
melyekben  vonatkozást  érzett  a  mi  viszonya- 
inkra is. 

A  pajtáskodók  feje  Césarine,  egy  pair  neje, 
ki  szerelem  nélkül  ment  férjhez  egy  vén  em- 
berhez, s  unalmában  politikát  űz,  cselt  sző,  s  ural- 
kodik környezetén.  Szeret  egy  fiatal  ügyvédet, 
Edmundot,  ki  őt  kerüli,  de  nagyon  szerelmes 
mostoha  leányába,  Agathába,  s  ez  viszont  belé. 
Césarine  minderről  semmit  sem  tud.  Agatha 
azt  hiszi,  hogy  ha  kedvese  képviselővé  válasz- 
tatnék, atyja  nem  tagadná  meg  tőle  kezét, 
legalább  egyszer  igy  nyilatkozott.  Bátorításul 
ezt  el  is  mondja  Edmundnak,  ki  most  életre - 
halálra  képviselő  akar  lenni.  Azonban  a  paj- 
táskodóknak  más  jelöltjük  van,  s  befolyások 
nagy  az  illető  választó  kerületben.  Edmund 
nem  szövetkezik,  sőt  összevesz  velők.  Minden 
reménye  füstbe  ment,  kétségbe  van  esve :  sze- 
rencsére akad  neki  is  egy  pártfogója,  Zoe, 
Montlucar  tudós  neje,  ki  nagy  rokonszenvvel 
viseltetik  iránta.  Ez  nyomára  jővén,  Césarine 
Edmund  iránti  hajlamának,  elhiteti  vele,  hogy 
Edmund  szereti  őt,  titkon,  reménytelenül  s  épen 
azért  kerüli,  mert  nem  akarja  fokozni  szenve- 
délyét. Ekkor  Césarine  mindent  elkövet  Edmund 
képviselővé  választatása  ügyében.  A  mit  eddig 
tett,  meg  kell  semmisíteni.  A  pajtások  új  pa- 
rancsot vesznek,  s  mindenik   hévvel   dolgozik 

az  Új  irányban,  mert  mindenik  vár  valamit  a 
miniszternél  annyira  befolyásos  Césarinetől,  ki- 
vált az  orvos,  ki  általa  már  egyetemi  tanár 
lett  s  most  Agathe  kezét  reméli  elnyer- 
hetni. 

A  szerelmes  Césarine  nagy  erélyt  fejt  ki. 
Edmundot  csakugyan  megválasztják  kép- 
viselőnek, megnyeri  Agatha  kezét,  Césarine 
és   társai   porul  járnak  s  a  függöny  legördül. 

A  mű  főszemélye  tulaj  donkép  Césarine,  e 
büszke,  ravasz  és  számító  nő,  kit  szerelmi  szen- 
vedélyénél fogva  rászed  egy  általa  lenézett 
egyszerűen  csintalan  nőcske.  Az  erkölcsi  tarta- 
lom nélküli  éles  számítást  és  erélyes  akaratot 
kijátszodja  a  sokkal  gyöngébb  erő,  egy  rész- 
vétteljes szív,  mely  boldogi tni  kívánja  az  ifjú 
párt;  az  önző  pajtáskodók,  kik  mindig  csak  a 
magok  érdekét  tartják  szem  előtt,  egész  erővel 
dolgoznak  magok  ellen  s  épen  ellenségök  érde- 
kében. Ez  jó  fölfogás,  valódi  komikai  alap.  Egé- 
szen más  kérdés,  vajon  a  fejlesztés,  a  jellemek 
sikerültek-e  ?  Césarine  különben  érdekes  alak- 
jára nagyon  kevés  gond  van  fordítva.  Nagyon 
árt  neki,  hogy  pajtásai  s  egész  környezete  csak 
bábok.  Ily  bábok  mozgatása  nem  kíván  sem 
nagy  észt,  sem  erős  akaratot.  Aztán  a  túlzá- 
sok sok  helyt  rontják  a  hatást  s  a  valószinűt- 
lenségek  az  ilusiót.  Oly  hirlap,  mely  ma  egyet, 
holnap  mást  beszél,  keveset  tehet  akárki  érde- 
kében, mert  lehetlen,  hogy   valami  hatása  le- 


A    PAJTÁSKODÁS.  365 

^yen  a  közvéleményre  ;  oly  férjet,  kín  oly  köny- 
nyen  lehet  uralkodni,  mint  Césarine  férjén, 
még  az  utolsó  perczben  is  rávehetni,  hogy  ne 
adja  oda  Edmundnak  leányát.  A  pajtások  is 
igen  durván  vannak  rajzolva,  bár  egypár  jel- 
lemző vonással.  Az  egészben  Rigaut  Oszkár, 
a  pajtáskodók  követjelöltje  s  Zoe  a  szabatosb- 
ban  kidolgozott  jellemek.  A  párbeszéd  élénk, 
a  szerkezet  kitűnő,  s  a  cselekvény  folyvást 
föntartja  az  emberben  azt  a  nem  mély,  de 
kellemes  érdekeltséget,  melynek  Seribe  valósá- 
gos mestere. 

A  mi  az  előadást  illeti,  bár  nem  épen  udva- 
riasság, de  mégis  kimondjuk,  hogy  a  férfiak 
jobban  játsztak,  mint  a  nők.  Prielle  Kornélia 
kissé  lágyan  fogta  föl  Césarine  büszke,  csel- 
szövő és  szenvedélyes  jellemét.  Ha  e  vonáso- 
kat kitünteti,  a  mű  komikuma  is  élesebben 
emelkedik  ki.  Szigligeti  Anna  Zoe  szerepében 
épen  azt  a  jószívű  csintalanságot  nem  találta 
el,  mely  a  jellem  alapját  képezi.  A  férfiak  közt 
legjobb  volt  Szerdahelyi,  mint  Rigaut  Oszkár. 
Tóth,  ki  a  pair  szerepét  adta,  igen  ki  akart 
emelni  holmit  és  túlozott.  Egyébiránt  nem  cso- 
dáljuk, hogy  sokszor  beleesik  e  hibába,  ma  is 
megtapsolták  érte. 

A  fordításról  nem  mondhatunk  még  csak 
föltiletes  Ítéletet  sem.  A  jövő-menők  sokszor 
felköltöttek  helyünkről,  s  a  szomszéd  páholy- 
ban  folytatott   elég  hangos    párbeszéd    mind- 

egyre  megzavarta  figyelmünket.  Csak  amiyit 
jegyeztünk  meg,  hogy  Prielle  Kornélia  több- 
ször emlegette  a  követté  kinevezést,  választás 
helyett.  Nem  tudjuk:  vajon  a  fordító  hibája-e 
vagy  a  játszóé  ? 


AZ  ELADÓ  LÁNYOK. 


Vigjáték  3  felvonásban.    Irta   Szigligeti    Ede.    Előadatott  a 
Nemzeti  Szinházban  1863  január  i6-án. 


Nem  nagy  tetszésben  részesült  uj  mű,  hanem 
sok  helyen  mulattató  s  az  egészet  elég  érde- 
keltséggel* nézte  végig  a  közönség.  A  magasb 
szempontú  kritika  előtt  is  gyengének  találtat- 
nék; de  több  jó  inventiója,  párbeszédeinek 
természetessége,  gyakran  találó  kifejezései  s 
az  érdeklő  fordulatok  sok  enyhitő  körülményt 
mutatnak  fel  a  műnek  menthetős égére  nézve. 
Ismertetésére  elmondjuk  meséjét. 

Gondosi  (Szigeti)  gazdag  földbirtokos,  özvegy 
ember,  s  gondjainak  főtárgya  Piroska  férjhez- 
adása, ki  egyetlen  gyermeke.  Számos  kérő 
jelent  meg  a  háznál ;  de  vagy  a  lánynak,  vagy 
az  apának  nem  tetszett  egyik  is ;  már  pedig, 
úgymond,  csak  oly  kérő  lenne  elfogadható,  ki 
mindkettőjöknek  tetszik,  mert  ha  a  lány  sze- 
reti, s  később  rossz  férjnek  bizonyul  be,  a 
lányt  furdalná  a  lelkiismeret,  hogy  szót  nem 
fogadott    apjának,   ha    ellenben    a    lány    nem 

szereti,  az  apa  tehetne  magának  szemrehányá- 
sokat. 

A  vígjáték  kezdetén  egyszerre  három  uj  kérő 
jelen  meg  a  falusi  háznál.  Gondosi  lelkiisme- 
retes próbára  akarja  tenni  mindeniket,  s  e  pró- 
bák foglalják  el  a  vigjáték  nagy  részét.  Gondosi 
főképen  kártyásnak  vagy  iszákosnak  nem  sze- 
retné adni  leányát.  A  három  kérőt  szépszerével 
próbára  teszi  e  két  fegyvernemben,  tudniillik 
a  poharazásban  ás  a  kártyajátékban.  A  pohár- 
kedvelő oly  kevéssé  tagadhatja  meg  hajlamát 
bizalmas  társaságban  és  jó  bor  mellett,  mint 
a  kártyás,  ha  egyszer  belekerül  a  játékba.  Két 
kérő  ily  módon  csakhamar  elárulja  magát,  mi- 
dőn Gondosi  mindháromnak  mintegy  pályáza- 
tot nyit,  igen  kedvező  alkalmakat  adván  nekik. 
Egyikre  kétségtelenül  bebizonyul,  hogy  kártyás, 
másik  nagy  hajlamot  mutat  a  kedélyes  iszo- 
gatásra  —  s  mint  Gombosi  megjegyzi,  ez  köny- 
nyen  vezet  észrevétlenül  az  iszákosságra.  A  har- 
madik kérő  se  nem  iszik,  se  nem  kártyázik. 
Takarékos,  sőt  fösvény  —  talán  uzsorás  ?  —  Be- 
bizonyul, hogy  e  gyanú  alapos  volt.  Mindezen 
furfangos  tűzpróbák  fölöslegesek ;  mert  Gondosi 
Piroska  (Szigligeti  Jolán)  különben  sem  volt 
legkisebb  hajlammal  a  három  kérő  egyikéhez 
is  s  míg  atyja  ama  kísértésekben  fáradozik, 
azalatt  ő  nagy  lélektani  tapintattal  elidegeniti 
magától  kérőit  s  úgyszólván  kikosarazza  apja 
háta  mögött. 

Gondosi  csak  most  kezdi  gyanítani,  hogy  az 
ő  furfangos  leánya  alkalmasint  a  maga  fejétől 
oszt  kosarakat;  de  hogy  mi  okból,  föl  nem 
birja  fogni. 

Piroska  pedig  egészen  tisztában  van  magával. 
Ö  szereti  Gondosi  fogadott  fiát,  a  háznál  lakó 
Iliéit  (Szerdahelyi).  A  családapa  annyival  inkább 
észrevehette  volna  ezt,  mivel  a  fiatalok  magok 
sem  lévén  meggyőzó'dve  egymás  szerelméről, 
aggodalmak  s  kölcsönös  gyötrődések  közt  élnek. 
De  Gondosi  az  ily  symptomákban  oly  avatat- 
lan, hogy  teljesen  meg  van  győződve,  mikép 
tanulmánya-végzett  fogadott  fia  elégedett  és 
boldog  fogna  lenni  Piroska  nevelőnőjével,  Lenke 
kisaszonynyal  (Prielle  Cornelia),  e  minden  tekin- 
tetben derék  s  még  eléggé  fiatal  hölgygyei. 
Gondosi  tökéletesen  boldog,  mig  kedvencz  ter- 
veit táplálhatja.  Piroskának  egy  elfogadható 
kérőt  előbb-utóbb  találni  fog  s  Lenkét  Iliéi- 
hez adja:  ők  megérdemlik  egymást. 

De  csakhamar  felzavarodik  a  boldogság  oly 
oldalról,  a  honnan  legkévésbbé  várta  volna.  Egy 
látogatóba  hozzá  ment  özvegy  szomszédné  el- 
mondja neki,  mit  beszél  a  rossz  világ,  hogy  tud- 
niillik ő,  Gondosi,  a  magát  korosnak  hivő  család- 
apa, nőül  akarja  venni  Lenkét,  a  társalkodó- 
nőt. S  miért  ne  ?  Hiszen  akár  korát  nézze,  mi 
csak  harmincznyolcz  év,  akár  tükrét,  mely 
idősbnek  nem  mutatja,  akár  végre  saját  szivébe 
tekintsen,   melyben  a  Lenke   iránti  vonzalom 

több  valamivel  a  tiszteletnél  és  hálánál  —  ez 
eszme  nem  látszik  se  oly  képtelennek,  se  oly 
nevetségesnek,  mint  első  tekintetre  hivé.  Az 
özvegy  ember  e  tűnődésének  köszönhetjük  e 
mű  legsikerültebb  jeleneteit.  Szigligeti  jól 
játszta,  kivéve,  hogy,  mint  egy  bennünket  meg- 
előző biráló  megjegyzé,  tán  fiatalabbnak  kell 
vala  e  személyt  feltüntetnie.  Nem  osztozunk 
egy  másik  biráló  azon  ellenvetésében,  mintha  a 
lehetetlenséggel  határos  lenne,  érdeklővé  tenni 
e  vén,  e  bárgyú  vén  szerelmest.  Nagy  szigor 
a  Független  tárczairójától  ily  lesújtó  anathe- 
mát  mondani  a  negyvendik  évöket  be  nem 
töltött  férfiakra. 

Gondosi  viszonya  és  ennek  kimenetele  emlé- 
kezetet a  Lowoodi  árva  Rochesterére  és  Eyre 
Jane-ére.  Eyre  Jane  Lenke,  e  kényes  becstilet- 
érzetü  nő,  azonnal  ott  akarja  hagyni  a  Gondosi 
házát,  mihelyt  ez  szerelmet  vall  neki.  Azon- 
ban, bár  kevesebb  bensőséggel,  küzdelemmel 
és  lélektani  erejű  motivummal  Lenke  is  eláll 
szándékától  és  Gondosinévá  lesz. 

Ezalatt  Piroska  viszonya  is  szerencsés  kifej - 
léshez  jut.  Iliéit,  kit  különben  is  folyvást  busit 
Gondosi  édesapai  jósága,  mit  meg  nem  bir 
hálálni,  most  kétségbeejtő  lelkiismeretfurda- 
1  ások  bántják,  hogy  jól  tevője  egyetlen  lányá- 
val ő,  a  szegény  és  magáról  nem  sokat  tartó 
ifjú,  szerelmi  viszonyba  keveredni  elég  vak- 
merő és  hálátlan  volt.  Hogy  a  reménytelen  és 

hibáztatandó  viszonynak  véget  vessen,  elhatá- 
rozza, hogy  kibúj  dosik  Amerikába.  El  is  indul, 
csak  a  kaptifélfától  véve  buesut.  De  Piroska 
észreveszi  távozását  s  látja  is  már,  mint  halad 
messze  kedvese  a  sikon.  Szerencsére  épen  egy 
rablókat  kutató  lovas  pandúr  megy  el  a  palán- 
kon kivül,  midőn  Piroska  szemével  kiséri  Iliéit. 
A  szerelem  találékony  s  Piroska  elhiteti  a  pan- 
dúrral, hogy  a  ki  most  oly  sietve  halad,  a  kere- 
sett rablók  közé  tartozik.  A  pandúr  vissza- 
hozza Iliéit  és  kis  podgy ászát,  épen  mikor 
Gondosi  és  Lenke  között  az  egyezség  létrejött. 
Az  ifjak  bevallják  most  szerelmüket  s  Gondosi 
rendkívül  örül  neki.  Megdorgálja  őket,  mért 
nem  vallották  be  vonzalmunkat ;  mert  Iliéinél 
szive  szerint  valóbb  kérőt  nem  találhatott 
volna  Piroskának. 

Ez  röviden  a  mese,  ez  a  cselekvény  kivonata, 
mi  még  nem  igazolja,  miért  hivjuk  e  vigjátékot 
Eladó  lányok-nák.  Van  azonban  egy  epizód, 
melyben  mind  e  czim  jobban  van  igazolva, 
mind  a  mű  tulaj donképeni  erkölcsi  intentiója 
jobban  kitűnik,  habár  a  mese  általános  irányá- 
val nincs  eléggé  összhangzásban.  A  fent  emii- 
tett szomszéd  özvegyasszonynak  (Szatmáriné) 
két  eladó  lánya  van,  kiknek  számára  minden 
áron  vőlegényt  szeretne  találni  s  maga  e  nő  is 
óhajtaná  elvétetni  magát  Gondosi val.  Az  özvegy- 
asszony özvegyen  marad ;  de  Piroska  kérői 
közül  kettő  az  ő  két  leányához  pártol  átal.  Az 

Özvegyasszony  csak  annyiban  foly  be  a  fő- 
személyre  Gondosira,  hogy  ő  figyelmezteti  a 
vígjáték  elején  a  társalkodónőre.  A  kifejlésben 
semmi  más  része  nincs  se  neki,  se  lányainak. 

A  műben  kétféle  komikum  elemei  vannak 
meg  kisebb-nagyobb  mértékben.  Egyik  a  min- 
den áron  férjhez  menni  és  férjhez  adni  aka- 
rók komikuma,  mely  azonban  csak  epizód  ma- 
rad. Másik  a  főszemély,  Gondosi  komikuma, 
kiben  épen  nem  az  a  nevetséges,  mintha  vén 
létére  is  szerelmesdit  akarna  játszani,  hanem 
ellenkezőleg,  hogy  korosabbnak  véli  magát, 
mint  a  minő,  s  úgyszólván  méltósága  alatti- 
nak vallja  szive  hajlamát.  A  kétféle  komikus 
irány  rontja  a  mű  egységét,  s  vagy  egyiket, 
vagy  a  másikat  kell  vala  jobban  kiemelni  —  igy 
mindkető  hiányosan  van  kivivé. 

A  mi  pedig  a  nevezett  komikaibb  epizódot 
illeti,  abban  a  főszemély,  tudniillik  az  özvegy  nő, 
bár  sok  jellemző  és  hatásos  vonással  van  elő- 
állítva, megszűnik  komikai  hatásúvá  lenni  túl- 
ságosan kirívó  magaviselete  által.  Ha  e  nőt 
több  észszel  áldotta  volna  meg  a  szerző,  csak 
okosságból  sem  lenne  olyan  kihívó.  Egy 
másik  alak  hatásából  is  sokat  von  le,  hogy 
igen  együgyűnek  van  előállítva.  Ez  a  három 
kérő  egyike,  ki  ivásra  árul  el  hajlamot.  A  mi 
parlagi  embereink  járatlanok  lehetnek  a  szaloni 
társalgásban,  de  épen  elfogulatlanságuknál 
fogva  több  józan  észt  mutatnak,  mint  Szolnoki, 

kit  Feleki  különben  jól  személyesített.  Azután 
szeles  jókedvének  tulcsapásai  oly  kifejezéseket 
adnak  szájába,  melyek  a  mai  közönségre  rossz 
hatást  tesznek. 

Minden  fogyatkozása  ellenére  korántsem 
tartjuk  némely  laptársainkkal  oly  gyenge,  oly 
értéknélktili  műnek,  melynek  elfogadásáért  a 
drámabiráló  választmány  megrovást  érdemelne. 
Mindenesetre  az  előadható  müvek  közé  tartozott 
jelen  viszonyaink  között  s  kerültek  már  szín- 
padunkra ennél  gyengébb  művek,  a  nélkül, 
hogy  lapjaink  oly  szigorral  léptek  volna  fel 
ellene,  mint  most  e  vígjáték  ellen.  Az  Eladó 
lányok  nem  valami  jeles  mű  ;  de  annyi  értéke 
van,  hogy  bátran  kérjen  szigorú  igazságtételt 
s  követelje,  hogy  iránta  is  legyenek  annyi  el- 
nézéssel, amennyivel  még  teljesen  megbukott 
drámákat  is  ítéltek,  melyben  legalább  a  tehet- 
ség jeleit  kétségtelenül  felfedezték. 


XI-IK  LAJOS. 


Dráma  5  felvonásban.  Irta   Delavigne    Kázmér.    Előadatott 
a  Nemzeti  Színházban  1863  február  23-án. 


Delavigne  e  művét  már  többször  adták  szin- 
padiinkon  és  mindig  elég  hatással.  Egy  drámai 
cselekvény  és  hős  nélküli  mű,  és  mégis  ennyi 
hatás !  Nem  épen  mindennapi  jelenség,  épen 
azért  megérdemel  egy  pár  szót.  Xl-ik  Lajos- 
ban nagyon  kevés  vagy  épen  semmi  sincs,  mi 
őt  drámai  hőssé  emelhetné.  0  csak  egy  beteg, 
haldokló  csarnok,  ki  fél  a  haláltól,  de  halál- 
kinjai  közt  is  folyvást  uralkodik,  lefejezteti 
ellenségeit,  megcsalja  frigyesét,  mindenben 
czélt  ér  s  végre  meghal,  lélekben  oly  kevéssé 
megtörve,  hogy  utolsó  perczében  is  lefejeztet- 
heti Nemours  herczeget  s  egész  pathoszszal 
megáldhatja  Francziaországot,  melynek  javára 
annyit  áldozott.  Hol  itt  drámai  erős  érdek  és 
tragikai  hatás  ?  Tudjuk,  hogy  a  nagy  bűnök 
tragikuma  más,  mint  a  nagy  tévedéseké,  s  a 
szörnyek,  egy  Richárd,  Caligula  másként  vál- 
nak érdekesekké,  mint  a  Coriolanusok  és  Bru- 

tusok.  Azonban  épen  az  a  baj,  hogy  Delavigne 
sem  egy  sem  más  módon  nem  tudott  Xl-ik 
Lajosból  tragikai  személyt  alkotni.  Például, 
minő  nagyszerű  és  megdöbbentő  alak  Shakes- 
peare Richárdja.  Zsarnok,  kegyetlen  ő  is,  de 
egyszersmind  hős  és  nagyeszti  ember  ;  merész- 
ségének, ravaszságának  minden  sikerül,  de  min- 
den ujabb  siker  közelebb  viszi  a  bukáshoz. 
A  siker  tetőpontján,  diadalának  mámorában, 
föltámad  ellene  minden  nemti  megsértett  érdek, 
az  egész  világ,  s  ő  a  romok  között  küzdve  esik 
el.  Hugó  Victor  Borgia  Lucretiája  is  szörny, 
de  szenvedélyesen  szereti  fiát  s  az  anyai  sze- 
relem tisztító  befolyása  alatt  javulni,  emelkedni 
kezd,  azonban  már  késő,  föltámad  ellene  múltja 
és  saját  fiának  kardja  alatt  kell  elvérzenie.  íme 
hogyan  lehet  drámai,  tragikai  személyekké 
emelni  a  szörnyeket  és  nyomorultakat.  Xl-ik 
Lajosban  majdnem  semmi  ilyes.  Egyetlen  érde- 
kes vonás  benne  csak  az,  hogy  betegen  is  ural- 
kodni akar,  hogy  nehezen  válhatik  meg  az 
élettől,  hogy  örökké  uralkodni  szeretne.  De 
vajon  vezeti-e  ez  valami  katasztróf  felé  ?  Nem. 
Minden  épen  úgy  történik,  mintha  egészséges 
volna  és  senki  se  várná  halálát. 

Delavigne  tulaj  donkép  nem  drámát  irt,  ha- 
nem csak  történelmi,  lélektani  és  pathologiai 
tanulmányt,  mely  ez  érdekességénél  fogva  sok- 
kép igénybe  veszi  figyelmünket  és  kíváncsi- 
ságunkat, íme  a  hatásnak,  ha  nem  is  épen  a 

drámainak,  egyik  oka.  Hogy  Parisban  a  maga 
idejében  még  nagyobb  hatással  adatott,  az  igen 
természetes.  Delavigne  e  művet  1832-ben  irta, 
tehát  a  júliusi  foradalom  után.  A  népnek  nagy 
tapssal  kellett  fogadnia,  mert  az  idősb  Bour- 
bon-ág egyik  hőse,  a  régi  királyság  egyik  kép- 
viselője volt  benne  gyűlöletessé  téve.  íme  a 
hatás  másik  oka,  mely  többé-kevésbbé  most 
is,  másutt  is  sokat  tesz  e  mű  sikerére. 

A  cselekvény  szintén  igen  szegény.  Xl-ik 
Lajos  az  utolsó  felvonásban  ugyanaz,  a  mi  az 
elsőben  volt,  jellemében  nincs  semmi  fejlődés 
és  drámai  érdek.  Az  egész  cselekvény  a  körül 
forog,  hogy  Nemours  berezeg,  ki  bószut  akar 
állani  atyjáért,  hogyan  menekülhessen  meg  a 
zsarnok  dühétől,  s  utoljára  sem  menekülhet 
meg.  Ha  XI.  Lajos  egypár  perczczel  később  hal 
meg,  Nemours  nem  fog  a  vérpadra  lépni,  azon- 
ban ez  egypár  perez  miatt  szegénynek  meg  kell 
halnia.  Ily  külsőség,  történetesség  határozza 
el  a  végkifej ődést.  A  jelenetekben  nincs  belső 
szükségesség,  lazul  kapcsolódnak  össze  s  csak 
arra  szolgálnak,  hogy  XI.  Lajos  jellemét  kellő 
világitásba  helyezzék.  Mintha  nem  is  drámá- 
ról volna  szó,  csak  történelmi  rajzról.  Azon- 
ban, meg  kell  vallani,  hogy  e  czélra  jól  van- 
nak választva  és  szerkesztve  a  jelenetek  és 
felhasználva  a  franczia  romantika  minden  hatá- 
sos eszköze.  Delavigne,  ki  eleinte  a  franczia 
dráma   klaszikai  iskolájához   tartozott,   e  drá- 

májával  egészen  átment  a  másik  táborba.  XI. 
Lajos  jelleme  is  egészen  a  franczia  romantika 
módja  szerint  van  alkotva.  Nagy  szerepet  ját- 
szik benne  az  ellentét  egész  a  groteszkig ;  kár, 
hogy  a  szinek  igen  kiáltók,  s  a  jellem  külön- 
böző alkatrészeinek  összeolvasztása  nem  min- 
denütt sikerült.  Mindemellett  e  jellem,  a  mint 
mondani  szokás,  jó  szerep  s  igen  háládatos  tért 
nytijt  a  szinész  virtuozitásnak,  mi  a  mű  hatá- 
sának harmadik  főoka. 

Ma  is  Tóth  adta  a  czimszerepet  és  a  közön- 
ség tapsai  közt.  ügy  látszik,  kedvencz  szerepei 
közé  tartozik  s  nagy  gondot  fordit  reá,  mit 
teljesen  méltánylunk  a  közönséggel  együtt. 
Azonban  a  taps  mellé  kénytelenek  vagyunk 
egypár  megjegyzést  is  csatolni.  Tóth  rendesen 
inkább  a  részeket  tanulja  át  és  dolgozza  ki, 
mint  az  egészet,  s  innen,  hogy  egy-egy  jelenet 
tőle  majd  mindig  hatásosb,  mint  az  egész 
jellem.  Ma  is  az  ő  Xl-ik  Lajosából  teljesen 
hiányzott  a  hatalomvágy  zord  erélye,  s  ama 
politikai  rögeszme  láza,  hogy  minden  bűnt  az 
állam  jólétéért  követ  el,  melyekre  a  költő  meg- 
lehetős súlyt  helyez.  Ö  a  jellemnek  leginkább 
csak  ravaszságát,  képmutatását,  s  halálfélelmét 
emelte  ki,  melyek  sikerültek  is.  Az  átmenete- 
ket sem  igen  tudta  összeolvasztani,  kivált  ott, 
hol  némi  komikai  árnyalat  van.  Delavigne  nenT 
azért  tett  e  jellembe  bizonyos  komikai  adagot, 
hogy  nevetséget  gerjeszszen,  hanem,  hogy  ár- 

nyalja  a  daemonit,  mely  e  jellemnek  egyik 
alkatrésze.  Az  igaz,  hogy  ez  néhol  a  költőnek 
sem  sikerül,  de  a  színész  sokszor  enyhítheti 
s  enyhítni  is  tartozik  a  költő  hibáját.  Tóth 
épen  kittintette,  és  ott  is,  hol  a  költő  nem 
volt  hibás. 


AZ  AUTOMIMIKÁRÓL. 


Hugó   Károly   automimikai   előadása  az  Európa  teremében 
1863  február  26-án. 


Mi  az  automimika  ?  Egy  uj  művészet,  Hugó 
Károly  ur  találmánya,  mely  sem  színészet,  sem 
művészi  felolvasás,  hanem  mindenikből  valami ; 
szóval  az  midőn  valaki  kiáll  jelmezben  és  játszik 
egyszerre  öt-hat  személyt,  egész  drámát.  Mi 
nem  hiszünk  ez  uj  művészet  jogosultságában. 
Mi  szükség  oly  művészetre,  mely  a  szinészet 
hatását  igyekszi  elérni,  de  nincs  hozzá  elég 
eszköze  s  épen  ezért  nem  idézhet  elő  illusiót, 
legyen  bármily  nagy  tehetség  az  előadó  ?  Mi 
szükség  a  művészi  felolvasás  határait  mind 
kijebb  terjeszteni,  egészen  a  színészetbe  olvasz- 
tani, s  veszélyeztetve  azt  a  hatást,  melyet  ez 
eszközénél  fogva  elérhet,  kapkodni  olyan  után, 
a  mi  elérhetetlen. 

A  szinészet  több  ember  szenvedélye  által  elő- 
idézett cselekvényt  ábrázol,  s  ugy,  mintha  min- 
den ép  előttünk  történnék  meg.  A  legtökélete- 
sebb illusiót  igyekszik  felkelteni,  s  erre  nézve 

felhasznál  mindent,  egész  a  diszitmények-  és 
jelmezekig.  Most  előáll  az  automimikus  egy 
ember  jelmezében  s  azt  kivánja  tőlünk,  nézzük 
őt  több  embernek,  ebben  a  pillanatban  öregnek, 
a  másikban  ifjúnak,  most  férfinak,  majd  nőnek, 
holott  ez  illusio  előidézésére  csak  egyetlen 
eszközzel  rendelkezik,  a  hanggal.  A  művészi 
felolvasás,  a  mint  azt  Tieck  gyakorolta  és  Boz 
Dickens  ujra  divatba  hozta,  sem  előttünk  tör- 
ténő cselekvényt,  sem  élő  személyt  nem  kivan 
ábrázolni.  A  mint  a  neve  mutatja,  csak  felolva- 
sás. De  abban  különbözik  másnemű  felova- 
sástól,  hogy  a  hang  és  szavalat  által  némi 
mérsékelt  s  épen  nem  szinészies  tag-  és  arez- 
játék  kiséretében,  jellemzetesen  igyekszik  ki- 
emelni a  személyek  helyzeteit  és  szenvedélyeit, 
mi  sokkal  hatásosbbá  teszi  a  müvet,  mintha 
magunk  magunkban  olvasnók.  Az  automimikus 
megveti  a  felolvasó  egyszerű  polgári  ruháját, 
eldobja  a  könyvet,  jelmezbe  öltözik,  azonban 
képtelen  lévén  a  szinészszel  versenyezni,  egy- 
szersmind megrontja  a  felolvasó  egyszerű  hatá- 
sát is,  a  nélkül,  hogy  valami  egyébbel  birná 
pótolni. 

Ez  ugyszólva  előleges  nézetünket  az  auto- 
mimikáról  csak  megerősíti  Hugó  ur  előadása. 
Az  a  két  rész  volt  benne  legsikerültebb,  melyek 
tulaj  donkép  szinészeti  monológok :  Nostradamus 
jelenése  a  Pokoli  szinjáték-höi  s  Apolló  segé- 
lyül hívása.  A  valóban  automimikus  rész:  né- 

hány  jelenet  Bnitiis  és  Liicretia  czimü  tragé- 
diából csekély  hatást  tett,  bár  Hugó  ur  szépen 
és  jellemzetesen  igyekezett  szavalni.  Őszinte 
tanácsunk  az :  vagy  csak  monológokat  játszik 
Hugó  ur  jelmezben  s  igy  küzdjön  a  szinen 
koszorújáért,  vagy  pedig  polgári  ruhában  üljön 
az  asztalhoz  s  igyekezzék  felülmúlni  Tiecket  és 
Dickenst.  Az  automimika  számára  nem  terem- 
het koszorú,  Jegfeljebb  csak  akkor,  ha  Thespis 
korába  esnék  vissza  a  drámai  művészet,  de 
ekkor  is  mihamar  előállana  Aischilos  és  Sophoc- 
les  reformja. 


EGY  UJ  SZINMÜTAR/ 


Ez  újonnan  megindult  szinmtitár,  épen  mint 
a  régi,  eredeti  és  forditott  szinmtiveket  kö- 
zöl. Szigligeti  Béldi  Pál  czimü  szomorujátéka 
nyitja  meg  a  gyűjteményt,  melyet  Sardou 
Jó  barátok  szinmüve  követ,  forditva  Szerda- 
helyitől. Örvendünk  e  vállalatnak  már  csak 
azért  is,  mert  kezdett  kimenni  divatból  a  szin- 
müvek  kinyomatása  s  a  dráma  mintegy  meg- 
válni látszott  az  irodalomtól.  Talán  e  körül- 
mény volt  egyik  oka  annak,  hogy  tíz-tizenöt 
év  óta  az  irodalom  egyik  ágában  sem  lehetett 
oly  kevés  gondot  és  csint  tapasztalni,  a  nyelvre 
nézve,  mint  épen  a  drámákban.  Némelyik  szin- 
mtiiró  nem  is  irt,  csak  beszélt,  mintha  az  utczán 
fecsegne  s  majdnem  mindegyik  csak  a  szín- 
padon kivánt  babért  aratni  s  nem  egyszersmind 
az  irodalomban  is.  Régebbi  költőink  csak  az 
olvasóknak  irtak,  az  ujabbak  nagyrészt  csak  a 
nézőket  tartják  szem  előtt.  Mindkettő  veszélyes 

*  Kiadja  Toldy  István.  Nemzeti  Szinház.  I  II.  kötet. 
Pest  1863. 

egyoldalúság.  Az  ügynevezett  költői  hatás  éppen 
oly  keveset  ér,  mint  a  színpadi ;  a  drámai  hatás 
a  valódi,  a  mely  olvasót  és  nézőt  egyaránt  elra- 
gad. A  rhetori  pathosz  vagy  épen  dagály  ha- 
nyatlásán nincs  mit  örvendenünk,  ha  helyette 
drámáinkban  az  ntczák  nyelve  és  köznapiság 
akarnak  uralkodni.  Reméljük,  hogy  e  szinmütár 
is  segélni  foja  a  drámának  közelebb  hozását 
az  irodalomhoz,  kivált  ha  a  szerkesztő  egy 
kissé  szigorú  lesz  nemcsak  az  eredeti,  hanem 
a  forditott  munkák  megválogatásában  is. 


TARTUFFE. 

Vígjáték  5  felvonásban.  Irta  Moliére.  Előadatott  a  Nemzeti 
Színházban   1863  márczíus  9-én. 


E  művet  csak  úgy  hirtelenében  rántotta  elő 
az  igazgatóság  Kövér  Kiadó  szállása  he- 
lyett, melynek  ez  este  kellett  volna  először 
szinre  kerülni.  Talán  ez  volt  oka,  hogy  az 
előadás  sokkal  kevésbbé  sikerült,  mint  rende- 
sen. Csak  Kövérné  és  Tóth  tettek  kivételt.  Az 
első  Elmirát  játszotta  nagyon  jó  kedvvel.  Kü- 
lönösen örültünk,  hogy  alig  lehetett  észrevenni 
szavalatán  azt  a  vontatott,  éneklő  hanghordo- 
zást, mely  e  jeles  színésznőnknek  annyira 
árnyoldala.  Tóth  a  czímszerepet  adta.  Kár, 
hogy  ő  a  jellemet  inkább  csak  külső,  mint 
belsőkép  fogja  föl  s  itt  is  némi  túlzott  fogá- 
sokra fekteti  a  fősúlyt.  Örömest  ereszkednénk 
e  jellem,  valamint  Tóth  játéka  fejtegetéseibe 
s  ezt  a  legközelebbi  alkalommal,  midőn  több 
időnk  és  terünk  lesz  reá,  meg  is  teszszük,  most 
hadd  bíráljunk  egy  más  színészt,  Magyar 
Sajtó   czímű    bohózat  egyik    komikus  alakját. 

Nem  azon  vádakra  és  élczekre    akarunk  fe- 

lelni,  melyeket  a  Magyar  Sajtó  uj donságírója 
és  kritikusa  kivált  egy  hét  óta  a  Koszom  ellen 
szór.  Nincs  okunk  óhajtani,  hogy  a  Magyar 
Sajtó  jó  véleménynyel  legyen  rólunk.  Hadd 
higyje,  hogy  a  Koszorú  sl  nyegle  irodalmi  vál- 
lalatokat pártolja,  hogy  csak  oly  írókat  dicsér, 
a  kikre  féltékeny  nem  lehet,  s  a  valódi  tehet- 
séget elnyomni  igyekszik,  például  Vajda  Jánost, 
kinek  handabandás  röpiratait  még  Figyelő 
korában  nem  méltányolta.  Zilahy  Károlyt,  a 
kit  nem  tartott  oly  nagy  kritikusnak,  mint  a 
boldogult  Csarnok  és  Bajza  Jenőt,  kiről  nem 
mondott  se  jót,  se  rosszat,  csak  az  ő  érdekében 
sajnálta,  hogy  színre  kerülendő  drámáját  paj- 
tásai oly  nagyon  magasztalják  s  így  túlköve- 
telővé  teszik  irányában  a  kritikát  és  közönsé- 
get egyaránt.  Hadd  higyje  ő  mindezt.  Ilyesmit 
örömest  szó  nélkül  hagyunk,  nyugodtan  eltű- 
rünk, de  Moliére  egyik  remekműve  felett  va- 
laki oly  könnyedén  és  tudatlanul  pálczát  tör- 
jön, azt  már  nem  tűrhetjük  el  még  a  Magyar 
Sajtó-tői  sem. 

A  Magyar  Sajtó  kritikusa  nem  tartja  szeren- 
csés választásnak  Tartuffe  színrehozatalát  s  e 
művet  épen  nem  számítja  a  Moliére  sikerül- 
tebb darabjai  közé.  Még  eddig  Moliérenek  mind 
bámulói,  mind  ócsárlói  e  következő  öt  művét 
tartották  legfőbb  műveinek :  LEcole  des  Fem- 
mesj  Tartuffe,  Le  Misantrope,  L' Avaré,  Les  Fem- 
mes  sauantes. 

Gyulai  Pálf  Dramaturgiai  dolgozatok.  I,  25 

A  ki  Tartuffe-Qt  gyönge  műnek  tartja,  Molierer 
nek  miuden  nevezetesebb  művét  gyöngének 
kell  tartania;  nagyjában  mindeniken  ugyan- 
azon szellem  vonul  át  s  jellem,  mese,  szerke- 
zet tekintetében  is  édes  testvérek.  Nem  ért- 
hetni  hát,  hogy  a  Magyar  Sajtó  miért  nevezi 
Moliéret  nagy  költőnek.  Ha  Tartii/fe  gyönge 
darab,  Moliere  sem  valami  derék  költő,  S  mi- 
ért gyönge  mű  Tárta  ff e  ?  Azért,  mondja  a 
Magyar  Sajtó  kritikusa,  mert  az  akkori  viszo- 
nyokra illett,  azon  légkörnél  fogva,  melyet 
XIV.  Lajos  és  Maintenon  asszony  szenteske- 
dése  az  akkori  társadalomnak  teremtett,  min- 
den vonása  az  életből  volt  véve,  életbe  vágott, 
semmi  sem  volt  túlozva,  de  most  Tartuífe  torz- 
nak és  az  undorítóig  kétesnek  tetszik  előttünk. 
Mi  úgy  tudjuk,  hogy  Moliere  e  művet  í667-ben 
írta,  midőn  se  XIV,  Lajos,  se  Maintenon  asz- 
szony  még  nem  voltak  oly  szenteskedok,  mint 
később.  Furcsa  is  lett  volna,  hogy  a  király  és 
kedvese  kigunyoltatni  engedjék  magokat  épen 
Moliére-től,  a  ki  kegyöktől  függött, 

A  darab  adatását  épen  a  király  rendelte  el 
némely  udvaronczai  ellenére.  Moliere  1673-ban 
halt  meg,  XIV-  Lajos  í7i5-ben,  így  több  mint 
harminez  év  után  a  leginkább  csak  utolsó  évei- 
ben volt  s«enteskedő,  sőt  a  franczia  kritikusok 
épen  azt  jegymk  m^gy  hogy  Moliere  mintegy 
ösztönszerűleg,  a  Jángés*  jós  tehetségénél 
fogva,  előre  érezte  azt  a  vészt,  mely  a  király 

uralkodásának  végét  megrontja.  A  mi  azt 
illeti,  hogy  Tartuffe  a  mostani  korra  nem 
illik,  ezen  az  állításon  mindenki  nevetni  fog,  ki 
csak  felületesen  ismeri  is  Francziaország  és 
Európa  viszonyait.  Hisz  a  mai  franczia  víg- 
játékköltők is  meg-megkísérlik  az  ily  alakok 
rajzolását,  habár  sokkal  kevesebb  szerencsével 
mint  a  Magyyar  Sajtó-nák  a  Corpus-jiiris-ml 
együtt  elavult  Moli ereje.  Igaz,  hogy  a  korvi- 
gzonyok  változtával  a  képmutatásnak  és  szen- 
teskedésnek  más,  s  a  napi  események  szem- 
pontjából érdekesebb  formái  is  vannak,  de 
hogy  a  Moliére  alakja  örökké  élő  marad,  mert 
az  emberi  szív  mély  tanulmányán  s  a  művé- 
szet varázsán  alapszik.  Csak  az  tagadhatja,  ki 
nem  ismeri  az  emberi  szivet  s  nincs  elég  ér- 
zéke a  művészet  magasabb  elveihez.  így  ela- 
vult Macbeth,  Othello,  Falstaff  is,  mert  a  mai 
társadalomban  más  módosulással  nyilatkoznak 
azok  az  emberi  örök  szenvedélyek,  melyeket 
Shakespeare  bennök  kifejezett.  De  ily  szem- 
pontból is  megállja  a  sarat.  Ma  is  közelebb  áll 
az  élethez,  mint  sok  más  halhatatlan  költő 
halhatatlan  alakja. 

((Azonban  —  folytatja  a  Magyar  Sajtó  kriti- 
kusa  -  épen  mivel  a  mű  iránya  és  alapgondolata 
az  élettel  oly  közel  érintkezésben  állott,  a  költq 
nem  lehetett  képes  a  komikum  szemlélődő 
színvonalára  emelkedni,  a  szatíra  támadó  állás- 
pontján  maradt;  továbbá  ugyanazon  okból  a 

25* 

széptani  helyett  szükségeskép  és  mindenek- 
előtt erkölcsi  tanulságra  kellett  törekednie. 
Ezzel  műve  hatását  és  sokáig  tartó  kapóssá- 
gát biztosította,  de  belbecsét  megfélegesítette.)) 
Ebből  először  is  az  a  tanulság,  hogy  a  víg- 
játékköltő oly  tárgyat  ne  válaszszon,  mely  az 
élettel  közel  érintkezésben  áll,  mert  szük- 
ségkép eyönge  vígjátékot  fog  írni.  Ez  épen 
olyan  új  tan,  melyet  teljességgel  nem  értünk, 
valamint  a  komikum  szemlélődő  színvonalát 
sem.  Még  azt  sem  foghatjuk  meg,  hogy  idéz- 
het elő  valaki  hatást  csupán  erkölcsi  tanul- 
sággal. Azt  tudjuk,  hogy  a  drámaíró  ideig- 
óráig  pótolhatja  a  drámai  hatást  holmi  szín- 
padi fogásokkal,  szemfényvesztő  bonyolódás- 
sal,  a  közönség  szenvedélyeinek  való  hízelgés- 
sel, de  hogy  egy  dráma  két  századig  fenntartsa 
magát  pusztán  erkölcsi  prédikáczióval,  ez  új 
tény  az  irodalmak  történetében.  Továbbá  az 
is  furcsának  tetszik  előttünk,  hogy  a  Magyar 
Sajtó  kritikusa  Tartuífe  alakját  undorítónak 
nevezi,  megtagad  tőle  minden  komikumot,  mé- 
gis alább  a  czímszerep  parodikus  vonásairól 
beszél,  holott  a  paródia  az  alsóbbnemű  komi- 
kumhoz tartozik.  E  zagyvalékkal  tulaj  donkép 
nem  egyebet  akart  mondani,  csak  nem  volt 
reá  képes,  mint  azt,  a  mit  a  németek  már  un- 
tig elcsépeltek,  hogy  tudniillik  Moliéreben  néha 
a  szatirai  elem  túlsúlyra  kap  s  inkább  philo- 
soph  és  moralista,  mintsem   kellene.   Azonban 

a  Magyar  Sajtó  szerencsétlenségére  a  philoso- 
phálás  és  moralizálás  vádja  legkevésbbé  illik 
a  Tartuffe-re,  a  mi  pedig  a  szatirai  elemet  illeti, 
a  jó  németek  még  eddig  nem  tudták  megmérni, 
hány  nehezék  szatirai  elemet  bír  el  a  komikum, 
melyet  ily  elem  nélkül  képzelni  épen  oly  ba- 
jos, mint  a  humort. 

Annyi  bizonyos,  hogy  Moliére  tudott  a  bur- 
leszkhez, a  könnyedébb  vígjátékhoz  is,  de  itt 
nem  állapodott  meg,  egy  magasb  genret  igye- 
kezett megteremteni.  A  fensőbb  vígjátékot, 
melyben  őt  eddig  még  senki  felül  nem  multa. 
Az  tehát  a  kérdés,  jogos-e  e  génre,  sajátképen 
a  Moliére  vígjáték? 

A  világ  és  a  legnagyobb  kritikusok  elismer- 
ték, épen  azért  nem  volna  bajos  igazolnunk. 
Azonban  igen  hosszas  lenne,  inkább  világhírű 
kritikusokhoz  utasítjuk  a  Magyar  Sajtó  kriti- 
kusát, kiktől  jobban  megtanulhatja  mint  tő- 
lünk. A  Magyar  Sajtó  kritikusa  mindezzel  még 
nem  elégszik  meg,  mindent  le  akar  húzni 
szegény  Moliére  Tartuffe-jérőh  ((Különben  a 
tárgy  —  folytatja  —  a  szerző  tolla  felett 
annyira  uralkodott,  hogy  még  a  hatás  szoká- 
sosabb eszközeit  sem  kívánta  fölhasználni. 
1  artiiffe-nék  meséje  alig  van,  szerkezete  pedig 
nem  állja  ki  a  bírálatot.  Minden  bonyolulat 
és  megoldás  a  hallgatózás  simplex  eszméjére 
van  építve.)) 

Ugyan  mi  van  hát  jó  e  darabban  ?  Úgy  lát- 

szik  semmi,  csak  morál.  Egy  oly  műfŐl  mon- 
dani, hogy  nem  állja  ki  a  bírálatot,  midőn 
Moliére  foműveit  a  forma  és  szerkezet  tekin- 
tetében még  ellenségei  is  mintaszerűknek 
ismerik  el !  Hát  még  az,  hogy  minden  bonyo- 
lülat  és  megoldás  a  hallgatódzás  simplex  esz- 
méjére van  építve !  Az  tehát  nem  tartozik  a 
dologhoz,  hogy  Tartuífe  szerelmes  Elmirába, 
hogy  a  férj  vakon  hisz  Tartüffeben,  hogy  El- 
mira cselt  Vét  Tartuffenek  és  elbujtatja  fér- 
jét, ki  aztán  kihallgat  mindent  ?  Ez  mind 
semmi,  csak  simplex  hallgatózás.  O  beata 
simplicitas !  Ha  már  a  Magyar  Sajtó  Moliére 
ellen  akart  írni,  miért  nem  támadta  meg  azért, 
hogy  inkább  typusokat  rajzol,  mint  egyéne- 
ket ;  legalább  valami  olyast  mondott  volna,  a 
mi  igaz,  bár  magában  még  nem  dönti  meg 
Moliére  nagyságát.  Ha  épén  Tatiüffe-t  akarta 
megtámadni,  miért  nem  támadta  meg  az  utolsó 
jeleneteket,  a  végkifej  1  ést,  ■  mely  legalább 
vitás  pont.  Vagy  végre,  miért  nem  nyitotta 
föl  Schlegelt,  ki  azt  hitte,  hogy  második  Les- 
sing  lesz,  ha  sárba  tiporja  Moliéret ;  ő  legalább 
a  sok  nem  igaz  közt  mond  igazat  is,  legalább 
nem  logikátlan  és  ki  tudja  fejezni  magát. 
Ha  Magyat  Sajtó  kritikusa  egy  pár  könyvet 
forgat,  még  egyebet  is  elkerül,  nem  fogja 
csikké  végén  a  román ticismus  vígjátékírójának 
nevezni  Moliéret,  a  mi  nagy  tudatlanság. 
Moliére  és  román  ticismus  ! 

Úgy  látszik,  a  Magyar  Sajtó  azt  hiszi,  hogy 
a  görög  és  latin  költészeten  kívül  a  többi  mind 
romantikus;  úgy  látszik,  hogy  semmit  sem 
hallott  afranczia  költészet  classikai  iskolájáról, 
melynek  Moliére  épen  oly  hőse,  mint  Racine 
és  Corneille.  És  egy  ily  kritikus  mer  pálczát 
törni  Moliére  TaHaffe-)é  fölött j  egy  ily  tudós 
nevezi  a  Kisfaludy  Társaságot  tudatlannak ! 
De  legyünk  csendesen.  A  Magyar  iSajtó  szer- 
kesztője kimondta,  hogy  a  politikában  nincs 
szükség  tudományra,  tapasztalatra,  elég  a  vak 
ösztön.  Csoda-e,  ha  dolgozó  társai  meöterök 
bölcs  mondását  az  irodalomban  is  követik  ? 


KIADÓ  SZÁLLÁS. 


Vígjáték  3  felvonásban.  Irta  Kövér  Lajos.  Előadatott  a  Nem- 
zeti Színházban  1863  márczíus  ii-én. 


Sajnáljuk,  hogy  Kövérnek  ez  az  új  vígjátéka 
teljességgel  nem  jelöl  haladási  pontot  pályáján, 
sőt  meg  kell  vallanunk:  a  Kiadó  szállás-hói 
még  az  is  hiányzik,  a  mit  eddigi  jobb  vígjáté- 
kaitól legszigorúbb  bírálói  sem  tagadtak  meg. 
Értjük  az  elevenséget  élénk  menetet  s  a  tech- 
nikai jártasságot. 

E  művében  is  van  ugyan  egy  pár  élénk 
jelenet,  jó  ötlet,  de  csak  úgy  mellesleg,  az 
egész  nagyon  vontatott,  lassú  menetű  s  oly 
epizódokkal  terhelt,  melyek  legfeljebb  regény- 
ben lehetnek  helyökön,  de  nem  drámai  mű- 
ben. Ilyen  például  a  Stahlmajerné  titkára  és 
cselédei  közötti  jelenet,  mely  egy  lépést  sem 
viszi  a  cselekvényt  előre,  sőt  még  csak  nem 
is  világosítja.  A  szobaleány  és  Gombási  is 
szükségtelen  személyek,  s  bohóskodásuk,  mely 
a  cselekvényre  semmi  befolyással  nincs,  igen 
sok  tért  foglal  el.  Magában  a  főcselekvényben 

is  sok  a  szószaporítás,  nyújtás ;  a  nagybátya  első 
átöltözködése  ^elmaradhatott  volna,  elég  lett 
volna  a  második  is,  természetesen  ahhoz  ido- 
mított változtatással.  Szóval  abból,  a  mit  e  mű- 
ben valódi  cselekvénynek  lehet  nevezni,  leg- 
feljebb egy  egyfelvonásos  vígjáték  telt  volna  ki. 

Kövér  régebbi  műveiben  sok  színpadi  jártas- 
ságot tanúsított,  a  jellemzés  soha  sem  volt 
ugyan  erős  oldala,  a  mélyebb  komikum  felé 
sem  törekedett,  de  értett  a  mulatságos  hely- 
zetek föltalálásához,  tudta  a  jeleneteket  ará- 
nyosan felosztani,  s  a  cselekvényt  sebes  folyam- 
ban peregtette  le,  ha  mindjárt  nem  erős  lélek- 
tani alapon  is.  E  vígjátékából  mindez  hiány- 
zik ;  e  mellett  úgy  tetszik  nekünk,  mintha  régibb 
hibái  megnagyobbodtak  volna.  A  Kiadó  szál- 
lás jellemrajzáról  alig  lehet  szólani.  A  költő 
egy  csoport  egyént  kapott  föl  az  életből,  de 
még  nagyjában  sem  tudta  átalakítani  s  félig- 
meddig  sem  lehelt  beléjök  benső  életet.  Attól 
a  hordártól,  kit  a  rendezőség  az  utczáról  hívott 
be,  hogy  a  színpadon  a  nagybácsi  után  vigye 
holmiját,  a  költő  személyei  csak  annyiban 
különböznek,  a  mennyiben  némelyik  jó  vasta- 
gon egy  kis  regényes  vagy  bohózatos  mázzal 
van  bevonva.  Néha  azt  hittük,  hogy  az  utczán 
vagyunk,  csak  holmi  Veszedelmes  nagynéne- 
féle  átöltözködések  s  némi  torzképes  tréfák 
juttatták  eszünkbe  a  színházat. 

Azonban    mindez    sokkal    megbocsáthatóbb. 

ttlint  áiÉ,  hogy  a  szerző  Rejtei  tlfát,  a  s2ei'el- 
mest,  áz  írót,  a  kit  oly  szép  özíübeil  kiván  fel^ 
lüütatni,  meglehetős  hitvány  fráternek  festi. 
Éz  áz  ifjü  Stahlmajernétől,  a  kivel  viszonya  volt, 
Csillagné  javára,  kit  el  akar  venni,  kierő- 
szakolja azt  a  százezer  forintot,  mely  Stahlnaajer 
színlett  csődje  miatt  fizetetlen  maradt,  még 
pedig  azzal  a  fenyegetéssel,  hogy  különben 
hozzá  írt  szerelmes  levelét  közölni  fogja  férjé- 
vel. Szóval  Rejtei  lovagiassága  nagyon  gyanús 
vagy  már  egyáltalán  nem  is  gyanús,  hanem 
ellenkező  Színben  tűnik  fel. 

Az  iró  legkedveltebb  alakjának  jellemzé- 
sével nem  azt  éri  el,  a  mit  akar,  hanem  épen 
az  ellenkezőt.  így  Vígjátéka  sem  igazi  vígjá-^ 
ték,  csak  néhány  mulatságos  jelenetnek  soro^ 
aata. 


A  KÁRTYAVETONO. 

Dráma  5  felvonásban,  előjátékkal.  Irta  Séjour  Victor,  fordí- 
totta Feleki  Miklós.  Előadatott  a  Nemzeti  Színházban  1863 
márczius  23-án. 


Holmi  alsóbb  retidtí  színpadok  Számára  való 
fraüczia  színmű,  melyet  szerzője  alkalmasint 
akkor  írt,  midőn  a  Mor  tar  a-f  éle  eset  foglakoz- 
tatt  a  közfigyelmet  s  így  kedvező  alkalom  nyilt 
a  közönség  kíváncsisága  kizsákmányolására. 
Hosszú  és  unalmas  mű,  melyben  van  ugyan  elég 
mesterkedés,  de  annál  kevesebb  valódi  köl- 
tészet. 

Géméa,  zsidónő  féfjével  együtt  örökségi 
ügy  miatt  elutazván,  még  csecsszopó  lányká- 
ját Márthánál  hagyja,  kinek  férje  a  tengeré- 
szetnél  szolgál.  A  lányka  megbetegszik;  Martba 
gondosan  ápolja,  sőt  gyógyulásáért  Istenhez 
könyörögvén,  fogadást  tesz,  hogyha  a  gyermek 
megél,  megkeresztelteti.  A  gyermek  felgyógyul. 
Mái-tha  teljesíti,  a  init  fogadott,  végrehajtatja 
a  keresztelést  az  Anminciata  kolostorban,  hon- 

nan  egy  magasrangú  hölgy  magával  viszi  a 
gyermeket  és  sajátjának  fogadja.  Az  anya  haza 
jő  s  nem  találja  gyermekét.  Mártha  csak  annyit 
vall  meg,  hogy  megkereszteltette,  de  arról, 
hogy  a  ki  az  a  hölgy,  ki  sajátjának  fogadta, 
mélyen  hallgat.  Az  apa  is  megjő,  mindketten 
reá  támadnak.  Mártha  ijedtében  szörnyet  hal 
és  titkát  sírba  viszi.  A  zsidónő  elindul  a 
világba  keresni  gyermekét. 

Ennyi  az  előjáték,  mely  meglehetős  szükség- 
telen rész  ugyan,  mert  magába  a  darabba,  mint 
multat,  bele  lehetett  szőni,  de  mindamellett 
legjobb  az  egészben.  Legtöbb  benne  a  drámai 
fejlődés  és  költői  igazságszolgáltatás.  Mártha 
fogadalmából,  mely  jól  van  motiválva,  önként 
foly  az  egész  bonyodalom.  A  zsidónőt,  ki  nyere- 
ségvágyból utazik  el,  mintegy  nemez isként  éri 
leányának  elveszte,  míg  Mártha  halála  a  meg- 
rablott  anya  elégtételeként  tűnik  föl,  noha 
nagyon  matériái  istikus  eszközzel  van  raj- 
zolva, mert  ha  jól  vettük  ki,  Mártha  nem 
annyira  a  belküzdelem  és  ijedtség  szoronga- 
tásai  között  hal  meg,  mint  inkább  azért,  hogy 
mint  szoptatós  nőnek,  a  tej  a  fejébe  megy.  A 
többi  részben,  a  tulaj  donképi  drámában,  eny- 
nyi  sincs,  az  egész  egy  csoport  drastikus  ese- 
mény gyuradéka,  melylyel  a  szerző  nem  egye- 
bet czéloz,  mint  kínozni  a  kedélyt,  ha  ugyan 
a  nézők  elég  együgyűek   kínoztatni  magokat. 

A  dráma  mintegy  tizenhét-tizennyolcz  évvel 


A   KARTYAVETONO.  397 

kezdődik  később.  Genuában  vagyunk.  Mártha 
fia Ottavió,  kit  anyja  a  Géméa  bosszúja  elől  atyjá- 
hoz a  hajóra  küldött  volt,  már  házasulandó  fiatal 
ember,  Doriani  gróf,  atyja  érdemei  következ- 
tében, ki  egyszerű  tengerészből  admiral  lett. 
A  zsidó  lány,  keresztyén  néven  Paula,  Lomel- 
lini  berezegné  leánya  és  Ottavio  arája.  Géméa 
kártyavetőnő  lett,  nem  szükségből,  mert  gaz- 
dag, hisz  egyik  rokonától  milliókat  örökölt,  ha- 
nem mert  azt  hiszi,  hogy  úgy  sikeresebben  fel- 
kutathatja elveszett  lányát.  Egy  csoport  részint 
szükségtelen,  részint  hosszura  nyújtott  jelenet 
után  Géméa  megismeri  a  herczegnében,  ki 
hozzá  kártyavettetés  ürügye  alatt  pénzköl- 
csönért jött,  azt  a  nőt,  kinek  uti  kocsijában, 
mindjárt  a  Mártha  halála  után,  reá  ismert  volt 
lánykájára,  kit  megtámadván,  meg  is  sebzett 
körmével,  de  a  ki  aztán  sebesen  elhajtatott,  s 
azóta  egész  mostanig  szeme  elébe  nem  került. 
Géméa  szobájába  zárja  a  herczegnét,  leányá- 
hoz rohan  a  berezegi  palotába,  elmondja,  hogy 
ő  az  anya,  mit  azonban  Paula  nem  hihet. 
Ezalatt  Ottavio  egy  becsületes  gazemberrel, 
Rucchionival,  ki  az  egész  darabban  sokat  lábat- 
lankodik, kiszabadítja  a  herczegnét.  Géméa 
felszólitja  őt,  hogy  esküdjék  meg  Paulára, 
mint  saj  át  gyermekére ;  a  berezegné  kész  a 
hamis  esűre,  de  minél  inkább  közeledik  a  tér- 
deplő szent  képéhez,  annál  inkább  elhagyja 
ereje,  nem  tud  hamisan  esküdni  s  Paula  meg- 

győgőíiik,  hogy  ő  csakugyan  a  kártyavQtpnő 
leánya.  Gréméa  magával  viszi  niegtalált  gy^r^ 
mekét,  Génua  legszebb  palotáját  veszi  meg 
számára,  mindennel  elhalmozza,  a  mit  csak  pén- 
zen szerezhetni,  de  Paula  nem  boldog.  Anyja 
azt  kívánja,  hogy  azt  a  nőt,  kit  eddig  anyja- 
ként szeretett,  gyűlölje  vele  együtt.  Paula  nem 
gyűlölheti,  de  ami  több,  valódi  anyját  sem 
szeretheti  úgy,  ^  mint  ez  kivánná.  A  ber- 
ezegné látogatása  heves  összeütközésre  ad 
alkalmat.  Mindkét  nő  magának  követeli  a 
lányka  szivét;  egyik  szülési  fájdalmait  hozza 
fel,  a  másik  nevelési  gondjait;  amaz  Izrael  iste^ 
nére  hivatkozik,  ez  keresztyén  vallására  emlé- 
kezteti. A  két  anya  küzdelmei  közt  a  szegény 
leány  ereje  megtörik  és  megőrül.  Az  orvosok 
nem  bírnak  segíteni  a  bajon,  azonban  segít  ő 
maga  magán,  a  mennyiben  látomásí^i  vannnk 
és  fölfedezi  az  egyedüli  orvogszert,  mely  őt  meg' 
gyógyíthatjfv,  a  mi  nem  egyéb  mint  az,  hogy 
két  anya  béküljön  ki  és  szeresse  egymást.  Az 
anyák  kibékülnek,  Paula  meggyógyul  és  végre 
valahára  mintegy  féltizenegy  óra  felé,  a  füg- 
göny legördül. 

Az  ember  azt  hitte,  hogy  a  gyermekét  nem  ta- 
láló anya  Martba  fián,  Ottavión  igyekszik  boszut 
állani,  s  az  ez  által  fölidézett  nemezis  alatt 
vész  el,  mind  maga,  mind  leánya,  mind  a  ber- 
ezegné, így  kellett  volna  fejleszteni  az  esemé- 
nyeket,  azonban    a   szerző   másnemű   hatást 

vadászott.  Tudta,  hogy  közönsége  előtt  kedvesb 
a  kalandos  és  érzékeny,  mint  valószínű  és  köl- 
tői. Neki  kinozni  kellett  az  ártatlan  leányt, 
mert  ez  megható ;  rajzolni  egy  herczegnét,  a 
ki  nagyon  aíFectálja  az  anyai  szeretetet,  melyet 
oly  mértékben  teljességgel  nem  érezhet,  mert 
ez  curiosum,  és  végre  kibékíteni  a  bosszút  li- 
hegő zsidónőt,  mert  a  sok  köny  után  jól  esik 
egy  kis  vidámság.  Egyébiránt  az  egész  darab- 
ból csak  az  a  tanulság,  hogy  az  ember  ne 
igyekezzék  zsidóhölgynek  születni,  mert  köny- 
nyen  két  anyára  tehet  szert,  kik  szeretetükkel 
megőrjíthetik,  s  nem  mindenki  lehet  oly  szeren- 
csés, mint  Paula,  hogy  belőle  hamar  kigyó- 
gyuljon. 

Néhány  jelenést  kiválón  megtapsolt  a  közön- 
ség, de  ez  nena  a  költőt  illette,  hanem  Jókainét, 
ki  Géméa  szerepét  kitűnően  játszotta.  Hogy 
a  közönség  nem  igen  kedveli  e  darabot,  onnan 
is  kitetszik,  hogy  másnapi  ismétlésére  kéve- 
gébben  jelentek  meg.  Nem  búsulunk  érte ;  a 
Nemzeti  Színház  közönségének  jó,  ha  van  egy 
kis  önérzete,  s  többre  becsüli  magát  a  Porte- 
Saint-Martin  közönségénél. 


GRITTI. 

Tragédia  5  felvonásban.    Irta   Szigligeti    Ede.    Előadatott 
Nemzeti  Színházban  1863  április  i-én. 


Bartók  Klementina  kisasszony  az  anya  sze- 
repében lépett  fel,  mint  olyan,  ki  első  kísér- 
letét teszi.  Megvalljuk  őszintén,  hogy  első  kí- 
sérletet nagy  szerepben  épen  oly  kevéssé  ked- 
velünk, mint  tanácsolunk.  Még  ott  is,  hol 
színészi  conservatorium  van,  nagyon  rendkí- 
vüli és  sebesen  fejlődő  tehetség  legyen  az,  ki 
egyszerre  a  legnagyobbszerű  szerepekben  lép 
föl.  Hát  nálunk,  hol  a  leggondosabb  előké- 
szület is  csak  nagyon  hiányos  és  egyoldalú 
lehet !  Mi  jobbnak  tartjuk,  ha  a  kezdő  színész 
vagy  színésznő  némi  tájékozó  előkészület  után 
kis  szerepekben  teszi  első  kísérleteit,  s  foko- 
zatos gyakorlat  mellett  folytatja  tanulmányait. 
E  módszert,  kivált  nálunk,  számos  ok  és  körül- 
mény támogatja.  A  színpadi  és  közönség  előtti 
gyakorlat  többet  ér  mindennél,  ha  a  kezdő 
folyvást  figyelemmel  kiséri  a  közönséget,  ön- 
magát s  fejteni  igyekszik  tehetségét.  Egy  pár 

kis  szerepben,  ha  jól  megtanul  mozogni  vagy 
csak  állani  is,  már  nagy  tanulmányt  tett. 
A  kisebb  szerepeket  könnyebben  és  teljeseb- 
ben feldolgozhatja  s  ha  némi  sikert  vív  ki, 
mintegy  magától  fejlik  tehetsége,  fokozatos 
örömben  és  haladásban  ;  ez  mind  az  ő  kedé- 
lyére, mind  a  közönségre  a  legjobb  hatással 
van.  A  nagy  szerep  nagytehetségű  kezdőnek 
is  ritkán  sikerül,  nem  is  említve,  hogy  vannak 
lassan  fejlődő  tehetségek.  A  sikertelenség  vagy 
félsiker  hamar  lehangolja  a  kezdő  színészt, 
s  ami  annyira  veszélyes,  könnyen  elégületlenné 
teszi  —  nem  magával,  a  mi  nem  volna  nagy 
baj,  hanem  az  egész  világgal.  Az  ilyen  mind- 
járt a  félreismeret  lángész  szerepét  játszsza, 
s  azt  hiszi,  hogy  a  nagy  díesvágy  annyi,  mint 
kifejlett  nagy  tehetség,  kész  művészet,  a  mi  pe- 
dig, legalább  egyelőre,  nagy  hátrányára  van  te- 
hetsége fejlődésének.  Még  nagytehetségű  kezdő 
színész  is  könnyen  csalódik  azon  szerepkör- 
ben, melyet  magának  választott  s  csak  siker- 
telen küzdelmek  után  fedezi  föl  valódi  hiva- 
tását. Bármily  tehetségű  színész,  kisebb  sze- 
repekben kezdve  pályáját,  e  veszélyeknek  és 
csalódásoknak  sokkal  kevésbbé  van  kitéve ; 
semmit  sem  koczkáztat  vagy  játszik  el.  Ha 
nagy  jövője  van,  biztosabban  közeledik  feléje, 
ha  a  sors  szerényebb  kört  mutatott  ki  szá- 
mára, könnyebben  beléje  találja  magát,  job- 
ban megfelel   neki.    S  vajon   van-e  művészet, 

melyen  másod-  és  harmadrangú  művészekre  na- 
gyobb szükség  legyen,  mint  épen  a  színészin  ? 
Ezek  az  általános  nézetek  semmire  sem  ille- 
nek inkább,  mint  Bartók  kisasszony  első  föllép- 
tére. Nem  mondhatni,  hogy  őt  a  természet 
pazarul  áldotta  meg,  bár  nem  volt  hozzá  épen 
mostoha.  Jó  szinpadi  alak,  hangja  nem  igen 
kellemes  vagy  nagyterjedelmű,  arcza  sem  ki- 
válóan kifejező,  de  mindkettő  olyan,  mely  nem 
teszi  alkalmatlanná  a  színésznői  pályára.  Mint 
halljuk,  már  egy  év  óta  tanul,  s  íme,  alig  tu- 
dott többre  menni,  mint  fennakadás  nélkül 
elmondani  szerepét.  Az  érzések  és  indulatok 
árnyalatairól  nála  még  szó  se  lehet;  az  öröm 
és  fájdalom  egypár  stereotyp  kifejezése  mindaz, 
mit  művészetkép  nyújtani  képes.  Szavalata  a 
hangnak  egyhangú  felemelése  és  leeresztésé- 
ből áll ;  állásában,  mozdulataiban  semmi  kife- 
jezés és  biztosság.  Ha  ezelőtt  néhány  hónap- 
pal egy  pár  jelentéktelen  szerepben  lépett 
volna  föl,  s  úgy  próbálkozott  volna  meg  némi 
jelentékenyebbel,  de  akkor  sem  ily  nagygyal, 
inkább  ítélhetnénk  tehetségéről.  Most,  ha  e  nagy 
szerepből  ítélnők  meg  őt,  könnyen  igazságta- 
lanná válhatnánk,  mert  meg  kellene  tagad- 
nunk tőle  a  tehetséget  s  legföljebb  csak  szor- 
galmát dicsérhetnők  meg.  Neki  lehet  tehetsége 
s  talán  jó  színésznő  is  válhatik  belőle,  de  ha 
folyvást  ily  nagy  szerepeket  játszik,  bajosan 
fog  boldogulni. 


COUQUI  CLAUDINA  VENDÉG- 
SZEREPLÉSE. 

1863  április  lo-én. 
I. 

E  kitűnő  művésznőt  nem  előzvén  meg  épen 
világhír,  némi  elfogultsággal  kellé  megküz- 
denie. Azonban  mindjárt  első  fölléptével  meg- 
hódította a  sziveket.  Azóta  mind  emelkedőben 
a  tetszés  s  úgy  látszik,  hogy  sokkal  mélyebb 
hatást  tett  közönségünkre,  mint  a  hogy  rende- 
sen a  tánczosnők  szoktak.  Mind  ezzel  nem 
akarunk  valami  hallatlant  mondani.  Meg- 
engedjük, hogy  azok  a  híres  művésznők,  kik 
tiz-tizenöt  év  alatt  nemzeti  színpadunkon  sze- 
repeltek egy  s  más  tekintetben  felülmúlták 
Couquit,  de  nem  hiszszük,  hogy  köztilök  bár- 
melyik jobban  értett  volna  nálánál  ahhoz,  ho- 
gyan kell  eszméket,  érzéseket,  szóval  egy  egész 
drámai  cselekvényt  kifejezni  tánczmozdulat  és 
arcz játék  által. 

Talán  némelyek  mosolyogni  fognak,  hogy 
mi  a  hallétben  is  drámai  felindulást  keresünk 
s  tánezosnőt  színésznői  oldalról  méltánylunk. 
Tulajdonkép  nekünk  volna  okunk  mosolyogni 

26* 

azokon,  kik  a  balletet  nem  tartják  egyébnek, 
mint  jelentekre  osztott  bálnak  vagy  pusztán  a 
legnehezebb  tánczképletek  mutatványainak. 
A  balletnek  is  drámai  cselekvényt  kell  ki- 
fejezni; a  különbség  a  dráma  és  ballet  közt 
leginkább  csak  az,  hogy  ez  utóbbi  szó  helyett 
zene  kiséretében  tán  ez,  arcz-  és  tagjáték  által 
fejezi  ki  az  emberi  szenvedélyeket. 

A  balletszerző  oly  mesét  keres  s  oly  jelenetek- 
ből alkotje  össze  a  cselekvényt,  melyeket  táncz, 
tag-  és  arczjáték  által  könnyen  megértethetni. 
A  zene,  táncz,  arcz-  és  tagjáték  öszhangzata  a 
cselekvénynyel  alkotja  a  valódi  balletet,  minél- 
fogva a  ballettánczosnő  művészetét  egy  jó  rész- 
ben az  határozza  meg,  vajon  képes-  e  a  lélek- 
állapotokat  bájjal  és  jellemzőn  kifejezni.  A  leg- 
szebb táncz,  a  legbájosabb  mozdulat  csak  fél 
értékű  a  hallétben,  ha  nem  a  kivánt  eszme  és 
érzés  kifejezése.  Innen  magyarázhatni  meg, 
hogy  Elsler  soha  sem  volt  képes  egészen  felül- 
múlni az  első  Taglionit,  ki  a  hallétben  az 
arcz-  és  a  tagjátékra,  szóval  a  drámai  kifeje- 
zésre, annyi  súlyt  fektetett. 

E  szempontból  kiváló  méltánylatot  érdemel 
vendégművésznőnk.  Mozgékony  izmú  arczával 
az  érzések  legfinomabb  árnyalatait  is  kifejezi. 
Mozdulata,  táncza  mindig  összehangzik  a  hely- 
zet lélekállapotával,  jellemző  bájjal  fejezi  ki  a 
különböző  érzéseket,  a  mi  csak  akkor  romlik 
ínég    egy    kissé,    midőn    nyaktörő    képleteket 


COUQUI   CLAUDINA   VENDÉGSZEREPLÉSE.  405 

rajzol  élőnkbe,  a  mi  az  újabb  időben  annyira 
divatossá  lett  s  árt  a  jó  balletnek.  Természete- 
sen ilyenkor  a  testi  megerőltetés  erőt  vesz  az 
arczon,  a  lélek  kifejezésén.  Azonban  dicséretére 
mondhatjuk,  hogy  az  ilyesmi  sokkal  ritkább 
nála,  mint  más  tánczosnőknél. 

Már  négyszer  lépett  föl,  Gizella  és  Szerelmes 
ördög  czímű  balletekben,  mindkettőben  kétszer. 
E  balletek,  melyek  a  jobbak  közé  tartoznak, 
eddig  is  adattak  szinpadunkon,  de  senki  sem 
tudott  adni  akik  annyi  plastikai  érthetőséget, 
a  megszólalásig  hű  kifejezést,  mint  Couqui.  Mi 
szépen  halt  meg,  mint  Gizella,  híven  a  termé- 
szethez, de  a  szép  formák  határai  közt,  sem- 
minemű materialistikus  eszközt  nem  használva, 
s  midőn  viliivé  változva,  tánczolta  körül  ked- 
vesét s  tőle  búcsúzva  szállt  vissza  sírjába,  mily 
jellemző  bájjal  fejezte  ki  a  szerelmet,  mely  a 
sírban  sem  hamvadhat  el. 

A  Szerelmes  ördög -hen  még  jelesebb  volt. 
Élénken  éreztette  velünk  a  dsemonit  ^jabb 
meg  újabb  változatban,  a  cselekvény  fejlődése 
szerint.  A  pajkosság  és  ellágyulás,  a  félté- 
kenység és  boszu,  a  csáb  és  harag  számos 
árnyalatban  elevenedtek  meg  arczán,  tánczán, 
mozdulataiban.  A  végjelenetet  pedig,  midőn 
leküzdve  magát,  egész  kedélyében  átváltozik  s 
dsemonból  angyallá  lesz,  annyi  erővel  adta, 
bogy  játéka  kitűnő  színésznők  játékával  is 
versenyzett. 

Sajnáljuk,  hogy  negyedik  előadása  nem  volt 
oly  látogatott,  mint  a  három  első.  A  kevesebb 
közönség  nem  hangolta  le  a  művésznőt ;  Gizella 
most  még  inkább  sikerült  neki,  mint  először 
s  a  közönség  nem  szűnt  meg  tapsolni.  Méltány- 
latunkkal  nem  izgatni  akarunk  a  bal  let  mel- 
lett szinházunknál ;  a  Nemzeti  Színház  főczél- 
jának  nincs  köze  a  ballettel,  pénzünk  sincs 
elég,  hogy  megbírhassuk,  de  mindig  jól  esik 
méltányolnunk  a  kitűnő  művésznőket,  kivált 
oly  oldalról,  melyet  nálunk  nem  vesznek 
eléggé  figyelembe. 


II. 


Couqui  kisasszony  háromszor  lépett  föl  a 
Farsangi  kalandok  czimü  három  szakaszos 
hallétben,  melyet  tulaj  donkép  nem  tudja  az 
ember,  minek  nevezzen.  Ha  ez  is  ballet,  akkor 
minden  ballet,  melyben  tánczolnak  az  emberek, 
a  redoutebáltól  egész  a  csárdabeli  mulatságig. 
Semmi  cselekvénye,  semmi  értelme  az  egész- 
nek. A  Színházi  Látcső  közli  ugyan  cselekvé- 
nyét, de  a  színpadon  alig  látunk  valamit  belőle. 
Úgy  látszik,  hogy  csak  egy  pár  jelenetet  vet- 
tek fel  belőle,  a  többit  kihúzták;  bele  toldot- 
tak sokat,  a  mi  nem  tartozik  hozzá,  s  bevégezni 
épen  nem  tartották  czélszerűnek.  Lett  belőle  az- 
tán egy  Ízléstelen  egyveleg,  melyet  hallétnek 
nevezni  nem  volna  szabad  egy  Nemzeti  Szín- 
ház színi  apján.  Nem  az  a  baj,  hogy  rossz  bal- 
let, hanem  hogy  nem  ballet.  Couqui  kisasz- 
szonyt  is  meg  kell  rónunk,  hogy  ily  semmi- 
ségben lép  fel,  midőn  oly  jól  tudja  kifejezni 
a  ballet  drámai  oldalát.  A  Farsangi  kalandok- 
ban  semmi   tere    nem  volt,  hogy  e  tehetségé- 

vei  ragadja  el  nézőit;  csak  tánczolt,  kellem- 
mel  ugyan,  de  minden  drámai  kifejezés  nél- 
kül. Mit  is  fejezett  volna  ki,  hiszen  nem  volt 
mit.  Jobb  lett  volna,  ha  ez  úgynevezett  ballet 
helyett  egy  Ízléssel  szerkesztett  egyvelegben 
lép  fel.  Itt  is  megmaradhatott  volna  a  carne- 
vali  jelenet,  ijiely  az  egészben  legjobb,  s  in- 
kább helyén  lett  volna  a  magyar  táncz  is. 
Hogy  magyar  tánczát  megtapsolták,  monda- 
nunk se  kell.  Nem  hibáztatjuk,  hanem  az  a 
sok  virág-  bokréta  meg  koszorú  sokkal  inkább 
megillette  volna  a  derék  művésznőt  a  Szerel- 
mes Ordög-hen  vagy  G/re//a-ban,  melyben 
művészetének  fénypontját  láttuk,  mint  most, 
midőn  csak  egy  koszorúról  levette  a  nemzeti 
szalagot  és  oldalára  tűzte,  szép  volt  tőle,  de 
nem  olyas,  a  mi  művészi  enthusiasmust  érde- 
meljen. 


A  színházi  kihívásokról. 

*  1863  május  3-án. 

Némelyek  felettébb  dicsérik  a  németországi 
főbb  színházak  közönségének  magaviseletét: 
nem  oly  enthusiasta,  kitörő,  zajos,  mint  a  fran- 
czia,  csöndesen  mulat  s  bizonyos  kritikai 
komolysággal  tapsol ;  s  óhajtják,  hogy  a  mi 
Nemzeti  Szinházunk  közönsége  is  így  viselje 
magát.  Mi  magában  még  nem  tartjuk  nagy 
bajnak  sem  az  enthusiasmust,  se  a  zajt,  ha 
maga  helyén  történik  s  azt  hiszszük,  hogy  bajos 
a  nemzeteknek  vérmérsékét  octroyálni.  De 
lehetnek  és  vannak  is  visszaélések,  melyek 
sem  a  nemzeti  szellem,  sem  a  vérmérsék  ki- 
folyásai, s  melyeket  épen  azért  nem  árt  ostro- 
molni. Ilyennek  tartottuk  mi  mindig,  kivált  a 
drámai  előadásoknál,  azt  a  sok  kihívást,  mely- 
lyel  közönségünk  hol  jelenet,  hol  felvonás  közt, 
mindjárt-mindjárt  kiparancsolja  a  színészt, 
négyszer-ötször,  sőt  hatszor  is  egymásután. 
A  színész  a  felvonás  végén  meghal,  a  közön- 
ségnek kedve  kerekedik   föltámasztani,  s  íme 

a  szegény  halott  a  jövő  perczben  már  moso- 
lyog és  hajlong  előtte ;  a  színésznő  egyik  jele- 
netben örökre  elbúcsúzik  kedvesétől,  de  a 
közönség  nem  engedi,  visszaparancsolja  s  meg- 
kívánja tőle,  hogy  a  sok  sírás  után  már  moso- 
lyogjon is  egyet;  a  színésznek  át  kell  öltözni 
vagy  szerepét  kívánná  még  egyszer  átfutni ; 
van  rá  idő  azután  is,  gondolja  a  közönség, 
elébb  hajtsa  meg  magát*;  a  színésznő  a  fárasztó 
jelenetek  után  kissé  pihenni  óhajtana,  hogy  is  ne, 
gyönyörködni  akarunk  mosolyában,  csak  jöjjön 
ki,  mosolyogjon,  s  hálálja  meg  tapsainkat.  Szóval 
e  nálunk  annyira  divatozó  kihívás  rontja  az 
íUusiót,  vontatottá  teszi  az  előadást,  s  legtöbb- 
ször nem  is  a  közönség  véleményének  kifeje- 
zése, hanem  csak  egy  pár  ember  zajoskodása. 
Föl  is  akartunk  már  szólalni  egy  párszor  ez 
ügyben,  azonban  megvalljuk  gyöngeségünket, 
kissé  átall ottuk.  Azt  hittük,  hogy  majd  a  színé- 
szek így  fognak  felkiáltani:  ezek  a  kritikusok 
már  a  kihívást  is  irigylik  tőlünk,  azt  is  el  akar- 
ják vitatni,  a  mire  ellenökben  eddig  oly  bát- 
ran hivatkozhattunk.  Annyiban  hagytuk  hát 
az  egész  kérdést,  melyet  különben  sem  tar- 
tottunk nagyon  fontosnak,  de  minthogy  magok 
a  színészek  kezdenek  felszólalni  a  kihívás  ellen, 
többé  nem  hallgathatunk,  s  örömest  pártoljuk 
őket. 

íme  Egressy  Gábornak  a  Színházi  Látcső-hen 
közrebocsátott  felszólalása  egész  terjedelmében : 

t(A  kihívások  legyenek  megszüntetve  min- 
denkorra, akként,  hogy  a  Nemzeti  Színházi  ren- 
des tagjainak  legyen  megtiltva  a  kihívásra  meg- 
jelenni a  színpadon.  Országos  színház  méltó- 
ságával alig  lehet  megegyeztetni  azon  kihivási 
jeleneteket,  melyekre  némely,  különben  talán 
igen  buzgó  pártfogói  intézetünknek,  engedik 
magokat  ragadtatni,  gyakran  a  közönség  nagy 
részének  nem  kis  boszuságára.  Egész  általá- 
nosságban szólunk  e  dologról,  midőn  mond- 
juk, hogy  a  hol  a  kihívások  régen  kimentek 
a  divatból  vagy  divatban  sem  voltak  soha, 
a  Théátre  Francais-hen  és  a  bécsi  Burg- 
theater-hen  a  közönség  részéről  a  legnagyobb 
elragadtatásnak  sincs  más  kifejezése,  mint  a 
taps,  az  illető  felkiáltások  kíséretében.  E  ki- 
fejezésben találja  legszebb  koszorúját  ama 
színpadokon  a  művész  is.  A  taps  oly  régi 
szokás,  mint  a  színművészet.  A  kihívás  nem 
annyira  fokozata  e  kitüntetésnek,  mint  korcs 
kinövése,  mely  midőn  a  művészt  meg  akarja 
tisztelni,  annak  személyét  egyszersmind  le- 
alázza, szolgájává  téve  szeszélyének.  A  szín- 
házi kitüntetésnek  neme,  kétértelműsége  mel- 
lett, még  ártalmas  is,  a  mennyiben  a  mű  be- 
nyomását zavarván,  rontja  az  illusíót ;  továbbá 
késlelteti  az  előadást,  hátráltatván  a  színpad 
átváltoztatását,  s  az  illető  tagok  átöltözködését. 

Egressynek  igaza  van,  azonban  mi  nem 
reméljük,    hogy  e  visszalépéstől   egyszerre    el 

lehessen  szoktatni  a  közönséget.  Azért  taná- 
csunk az,  hogy  az  igazgatóság  csak  a  jelene- 
tek és  felvonások  közti  kihiv ásókra  való  meg- 
jelenést tiltsa  meg  a  drámai  színészeknek,  de 
a  játék  végén  történni  szokott  kihivásokra  ne 
terjeszsze  ki  tilalmát. 


A  MENEKÜLTEK. 

Dráma  5  felvonásban.    írták   Sand  György  és  Meurice  Pál. 

Fordította  Feleki  Miklós.  Előadatott  a  Nemzeti  Szinházban 

1863  április  27-én. 


E  szinmű  Sandnak  Les  heaux  Messieurs  de 
Bois-Doré  czímű  regényéből  van  véve,  mely 
1858-ban  jelent  meg.  Nem  tudjuk:  vajon  Sand 
részt  vett-e  az  átdolgozásban  vagy  csak  fel- 
ajánlotta regényét  e  czélra;  annyi  bizonyos, 
hogy  egyetlen  drámája  sincs  annyi  technikai 
készséggel  kidolgozva,  mint  ez. 

A  regény  minden  részletére  nem  emlékezünk 
már,  csak  annyit  tudunk,  hogy  a  szinmű  cselek- 
vénye egy  pár  pontban  különbözik  a  regénytől 
s  az  átdolgozok  lényeges  változtatásoktól  sem 
riadtak  vissza.  Ezt  a  világért  sem  úgy  említjük 
föl,  mint  hibát.  A  regényből  készült  drámák 
rendesen  épen  abban  a  bajban  szenvednek, 
hogy  nagyon  is  a  regény  befolyása  alatt  álla- 
nak ;  az  átdolgozok  ritkán  emelkednek  függet- 
len költőkké,  kik  újra  teremtenek,  hanem  csak 
másolók   maradnak,    kik  megelégszenek  a  re- 

gény  scenirozásával.  Azonban,  midőn  a  Mene- 
kültek íróinak  elvbeli  függetlenségét  mél- 
tányoljuk, csodálkoznunk  kell,  liogy  az  gya- 
korlatilag oly  keveset  eredményezett.  E  dráma 
sem  több  jól  rendezett  tableauk  összegénél  s 
hatása  inkább  melodrámaszerű,  mint  drámai ; 
többet  veszi  igénybe  kíváncsiságunkat,  mint 
kedélyünket  s  nem  annyira  szenvedélyeket 
rajzol,  mint  eseményeket  csoportosít.  Azonban 
vannak  jó  tulajdonai,  melyek  előnyösen  kü- 
lönböztetik meg  más  hozzá  hasonló  franczia 
drámáktól.  Nincs  benne  hóbortos  philosophia, 
erkölcstelen  erkölcs,  nem  kap  a  rémjelenete- 
ken, megveti  a  testi  és  erkölcsi  szörnyűsége- 
ket :  szóval,  ha  mélyebben  nem  indítja  is  meg 
az  embert,  bizonyos  kellemes  felületesség- 
gel mulattatja,  s  ez  elég  arra  nézve,  hogy  a 
repertoiren  egy  darabig  fen  maradjon.  Már 
kétszer  adták  s  nem  mondhatni,  hogy  közön- 
ségünknek ne  tetszett  volna. 

A  színmű  i6i6-ban  játszik  s  hátterét  a  hu- 
genották küzdelmei  képezik.  A  cselekmény  jó 
része  nem  egyéb,  mint  egy  régebben  elköve- 
tett bűn  leleplezése  és  megboszulása.  így  fel- 
véve, már  a  tárgy  sem  eléggé  drámai.  A  drá- 
mai cselekvénynek  lehető  keveset  kell  fog- 
lalkozni azzal,  a  mi  azelőtt  történt,  avagy 
állani  a  múlt  befolyása  alatt.  A  múlttal  való 
foglalkozás  leginkább  az  expositio  dolga  s  nem 
a  szorosan  vett   drámai   cselekvényé.    Mennél 

többet  kell  beszélnünk  arról,  a  mi  azelőtt  vagy 
künn  történt,  annál  roszabbtil  választottuk 
tárgyunkat.  A  görögök  példáját  itt  nem  hoz- 
hatni fel.  Ok  trilógiákat  írtak  s  így  a  múlt 
csak  annyiban  volt  múlt,  a  mennyiben  egyik 
dráma  után  más  dráma  következett ;  mindenik 
bevégzett  egész  volt,  habár  tárgyuknál  fogva 
kapcsolatban  egymással.  Senki  sem  értette  job- 
ban Shakespearenél,  hogy  a  mi  azelőtt  vagy 
künn  történt,  azzal  keveset  kell  bajlódni  a 
drámaíróknak.  Drámai  cselekvényeinek  gyö- 
kerei nem  a  múltból  táplálkoznak ;  expositiói 
bámulatosak,  sőt  még  Hamlet-hen  is,  melynek 
tárgya  egy  régebben  elkövetett  bűn  meg- 
boszulása,  a  leleplezés  már  az  expositióban 
megtörténik,  figyelmünk  egészen  a  jelen  felé 
fordul  s  a  hős  küzdelme  és  boszuja  veszik 
igénybe  teljes  részvétünket.  A  Menekültek-hen 
a  leleplezések  s  a  múltban  gyökeredző  felvilá- 
gosítások nagy  tért  foglalnak  el,  a  legtöbb- 
ször drámai  mozzanat  nélküliek  s  a  cselek- 
vényt nem  annyira  bonyolítják,  mint  nyújtják. 
A  mű  másik  hibája  az,  hogy  Sciarra  d' Al- 
mivár, a  mű  egyik  főhőse,  a  hogy  itt  van  elő- 
állítva, a  legérdektelenebb  személy,  a  kit  le- 
álarczoznak  s  boszú  áldozatául  esik.  A  bűn, 
mint  drámai  alap,  vagy  nagyszerűsége  által 
válik  drámai  alappá,  nagyszerűsége  által  válik 
drámai  érdekűvé,  vagy  mint  az  alapjokban 
nemes  vagy  jogos  szenvedélyek  korlátlansága, 


4l6  GYULAI   PÁL 

tévedése,  mikor  aztán  mindig  valami  rész- 
vétre gerjesztő  indokot  rejt  magában.  Pusztán 
criminalis  esetek  csekély  értékűek.  Sciarra 
d'  Almivár  bűne  ugyan  nem  puszta  crimina- 
litás,  de  közel  áll  hozzá  s  maga  oly  érdekte- 
len s  indokolatlan  egyéniség,  hogy  küzdelme 
és  bukása  legfeljebb  csak  erkölcsi  érzésünket 
veszi  igénybe  s  nem  egyszersmind  az  sesthe- 
tikait  is. 

A  mű  harmadik  hibája  szintén  nem  csekély. 
A  boszú  nagy  munkáját  egy  gyermek  kezdi  meg, 
de  végrehajtani  nem  lévén  képes,  nemcsak 
hogy  segítségre  szorul,  hanem  kénytelen  egé- 
szen másoknak  engedni  át,  Jovelinnek  és 
Bois-Doré  marquisnak.  A  boszú  tulaj  donkép 
hármok  közt  oszlik  meg.  Innen  aztán  az, 
hogy  a  kifej  léskor  az  események  nem  ös£zpon- 
tosúlhatnak  eléggé,  a  szenvedély  ereje  is  meg- 
oszlik, a  mi  sokfélekép  gyöngíti  a  drámai  érde- 
ket. Mario  iránti  részvétünk  sem  az,  mit  egy  drá- 
mai hős  ébreszt  föl.  Már  kora  is  kizár  ilyes- 
mit. Csak  szánjuk,  s  midőn  szánalmunkhoz 
más  érzés  is  vegyül,  ő  megszűnik  cselekvő 
személy  lenni ;  Jovelin  és  Bois-Doré  marquis 
lépnek  föl  helyette,  kiket  eddig  figyelembe  se 
vettünk.  Igaz,  a  gyermeket  bajos  lett  volna 
Sciarra  d' Almivárral  szembeállítani ;  jó  hogy 
Jovelin  és  a  marquis  vívnák  a  párbajt,  de  az 
is  igaz,  hogy  a  megosztott  érdeket  nem  pó- 
tolhatja az  események  változatossága  s  a  hely- 

zetek  regényessége.  Szegény  Mariót  Bois-Doré 
marquis  nagyon  háttérbe  tolja,  aztán  Jovelin 
is  előáll  az  ő  szerelmi  históriájával.  A  szemé- 
lyek iránt  nem  fejlődhetik  mélyebb  részvét, 
s  inkább  csak  az  események  kimenetelére 
vagyunk  kiváncsiak. 

Mindent  összevéve,  nekünk  inkább  tetszett 
az  előadás,  mint  maga  a  dráma.  Szinészeink 
a  szokottnál  több  gonddal  és  kedvvel  játszot- 
tak. Különösen  Egressyt  kell  kiemelnünk. 
O  Bois-Doré  mar qnist játszotta, e  szeretetreméltó 
vén  piperkőczöt  és  lovagot  egyszersmind,  a 
ki  vigad,  udvarol  és  uriasan  semmiskedik, 
egész  addig,  míg  feltalálja  öcscsét ;  ekkor 
aztán  levetkőzi  hazug  fiatalságát  és  tiszteletre- 
méltó öreg  nagybátya  lesz,  kit  lovagi  becsü- 
let és  testvéri  szeretet  egyaránt  boszura  inge- 
relnek. 

Kevésbbé  sikerültnek  tartjuk  azt  a  jelene- 
tét Marióval,  midőn  ez  elbeszéli  neki  életét  s 
ő  öcscsét  véli  föltalálhatni  benne.  Itt  majd 
semmi  átmenetet  nem  vettünk  észre.  A  mar- 
quis levertebb,  érzékenyebb  volt,  mint  kellett 
volna  s  meghatottsága  csak  általánosságban, 
árnyalat  nélkül  volt  játszva. 

Mariót  Szilágyiné  sok  érzéssel  s  a  közönség 
tapsai  közt  adta,  de  nekünk  úgy  tetszik,  hogy 
több  nőiséget,  mint  gyermeki  bájt  tüntetett 
föl  s  inkább  egy  kora  érett  lyány,  mint  fiú 
állott  előttünk.   Feleki   Jovelinban  sikerülteb- 

ben  emelte  ki  a  védő  és  boszuálló  lovagot, 
mint  a  szerelmest ;  Felekiné,  mint  Beuvée  Laura, 
kedves  jelenség  volt,  de  mivel  talán  szerepe 
kevés  hatásos  mozzanatot  nyújtott,  nem  for- 
dított reá  annyi  gondot,  mint  a  mennyit  na- 
gyobb szerepeire  szokott.  Színésznőinknél  ezt 
többször  tapasztaljuk,  mint  színészeinknél,  s 
nekik  talán  könnyebben  is  megbocsáthatni,  ha 
ugyan  a  kritika  erényei  közé  tartozik  a  gyön- 
géd udvariasság.  Komáromyról,  Sciarra  d' Al- 
mivar személyesítőjéről  nincs  kedvünk  írni; 
e  jellem  oly  rosszul  van  kigondolva  és  írva, 
hogy  nem  csoda,  ha  a  színész  nem  tudja,  mit 
csináljon  vele.  Mindamellett  figyelmeztetjük 
őt  arra,  hogy  a  mozdulatok  és  állások  szép  és 
jellemző  formái  a  színészet  köréhez  tartoznak. 
Általában  erre  aránylag  kevés  gond  van  szín- 
házunknál. Nem  szoborszerű  mesterkedéseket 
kívánunk,  sem  typikai  schemákat  az  egyéni 
rovására.  Óhajtásunk  csak  az,  hogy  a  kellem 
és  erő,  az  öröm  és  fájdalom,  szóval  a  szenve- 
délyek és  érzések  árnyalatait  ne  csak  arczczal 
és  szóval  igyekezzünk  kifejezni,  hanem  az 
állással  és  taglejtéssel  is  természetesen  min- 
dig a  művészet  határai  közt. 


A  DRÁMABIRÁLÓ  VÁLASZT- 
MÁNYRÓL. 

1863  május  24-én. 

Mint  drámabíráló  választmányi  tag  szólalok 
fel  egyik  tagtársam  ellen,  a  ki  igazságtalanság- 
gal vádolja  e  választmány  egyik  osztályát. 
Nem  tartozom  ehhez  az  osztályhoz,  nem  maga- 
mat védem,  sőt  tulajdonkép  társaimat  sem 
akarom  védeni,  mert  nem  tudhatom,  hogy 
csakugyan  igazuk  van-e  vagy  nincs.  Csak  ez 
állítólag  igazságtalanság  orvoslatára  ajánlott 
mód  helytelenségét  kívánom  kimutatni  s  he- 
lyébe jobbat  ajánlani. 

Az  ügy  ez.  Bajza  Jenő  Zách  Feliczián 
czímű  színműve,  egy  ellenében  három  bíráló 
előadásra  nem  ajánlván,  visszautasíttatott. 
Ezért  nagy  zajt  ütött  egyik  politikai  lapunk, 
azt  mondván,  hogy  Bánk  bán-t  kivéve  Zách 
Feliczián-íiál  nincs  jobb  tragédiánk,  sőt  Katona 
tragédiája  körülményeit  összehasonlítván  a 
Bajzáéival,  úgy  mutatta  fel  Bajzát,  mint  félre- 

ismert  lángészt  és  üldözött  költőt,  kit  iro- 
dalmi ellenségei  elnyomni  törekednek.  Nem 
ütköztem  meg  e  nyilatkozaton,  de  egyszers- 
mind kevés  súlyt  is  helyeztem  reá.  A  ki  Moliére 
egyik  remekéről  azt  mondja,  hogy  sehogy  sem 
állja  ki  a  bírálatot,  attól  kitelik,  hogy  egy 
némi  reményre  jogosító  vagy  épen  talán  gyönge 
drámát  akár  remekműnek  hirdessen.  Azután 
Tóth  Kálmán  szólalt  fel  a  Bolond  MísA*á-ban, 
nem  mint  humorista,  hanem  mint  dramaturg 
és  drámabíráló  választmányi  tag.  O  is  nagy 
igazságtalanságnak  tartja  a  választmány  eljá- 
rását s  oda  nyilatkozik,  hogy  Zách  Feliczián 
a  legszerencsésebb  compositio,  a  cselekvény 
egysége  s  legtömörebb  nyelve  miatt,  melyen 
valaha  fiatal  költő  írt,  megérdemlik,  hogy 
Bajza  Jenőt  hozsonnával  fogadják. 

Őszintén  megvallom,  hogy  némi  elfogult- 
sággal olvastam  e  sorokat  s  máig  sem  adok 
nekik  hitelt,  már  csak  azért  sem,  mert  iro- 
dalmunkban Bánk  bán-on  kívül  egyetlen  drá- 
mát sem  ismerek,  melyre  a  föntebbi  itélet  il- 
lenék, sőt  Bánk  hán-TSi  sem  illik,  mert  ez  is 
legfeljebb  szerencsés  compositio,  de  nem  a 
legszerencsésebb.  Tíz  év  óta,  mióta  járom  a 
Nemzeti  Színházat  s  bírálom  a  szinmtíveket, 
sokszor  hallottam  én  már  ily  magasztalást  s 
mindig  csalódtam  ;  azért  nem  könnyen  hiszek 
el  valamit,  ha  mindjárt  drámaírók  mondják 
is,   kik    rendesen   nem    igen  szokták    egymás 

darabjait  dicsérni.  Azonban  én  nem  olvasván 
Zách  Feliczián-t^  természetesen  nem  ítélhetek 
a  dolog  érdemére  nézve,  s  csak  némi  analó- 
giából s  a  nyilatkozók  irodalmi  egyéniségé- 
ből indulhatok  ki,  a  mi  megőrizhet  ugyan  a 
hiszékenységtől,  de  nem  ad  jogot  valódi  íté- 
letre. Lehet,  hogy  Zách  Feliczián  jeles  mu ; 
lehet,  hogy  még  jó  darab  sem,  csak  figye- 
lemre méltó  jelenség,  mely  érdemes  az  elő- 
adásra; lehet,  hogy  ilyen  sem,  s  a  vissza- 
utasító bírálóknak  igázok  van.  Szóval,  én 
mindezt  lehetőnek  hiszem,  de  a  legkedvezőbb 
esetben  is  lehetetlennek  tartom  ez  állítólagos 
igazságtalanságot  úgy  orvosolni  meg,  a  hogy 
Tóth  Kálmán  javasolja. 

Mit  javasol  ő  ?  Se  többet,  se  kevesebbet, 
mint  azt,  hogy  Bajza  Jenő  adja  be  szín- 
művét még  egyszer,  valami  más  czím  alatt, 
ezt  nem  akadályozhatja  senki  s  ő  biztosítja  a 
költőt,  hogy  a  választmány  fölismeri  azon 
életrevaló  elemeket,  melyek  legkevésbbé  valók 
arra,  hogy  egy  terczettel  eltemettessenek. 
Tehát  Tóth  Kálmán  azt  akarja  divatba  hozni, 
hogy  az  igazgató  minden  visszautasított  drá- 
mát más  czím  alatt  köteles  legyen  elfogadni, 
a  választmány  pedig  megbírálni.  Tehát  az 
igazgatónak  joga  van  ily  gyermekeskedéssel 
boszantani  a  választmányt,  sőt  talán  épen  azo- 
kat a  tagokat,  kik  visszautasították.  Vagy  azt 
hiszi  Tóth  Kálmán,  hogy  az  igazgató   más  bí- 

rálókhoz  fogja  küldeni  a  színművet  s  három 
bíráló  fölött  más  három  bírálóval  töret  pál- 
czát,  mindaddig,  míg  találkozik  három  derék 
ember,  kik  elég  igazságosak  lesznek  fölfe- 
dezni az  igazságot  ?  Az  igazgató  ily  jogáról 
nem  tudunk  semmit  s  ha  ilyesmit  kísért  meg, 
bizonyosan  sokan  ki  fognak  lépni  oly  választ- 
mányból, mely  megaláztatni  engedi  magát. 
Vagy  Tóth  Kálmán  épen  magában  a  választ- 
mányban fog  indítványt  tenni,  hogy  ez  vagy 
amaz  visszautasított  darab  adassék  ki  más  bí- 
rálóknak ?  De  vajon  a  választmánynak  is  van-e 
joga  három  tagja  felett  más  három  taggal 
hozatni  ítéletet?  S  ha  van,  mi  fog  következni? 
Tóth  Kálmán  elfogadott  vagy  elvetett,  néhány 
színművet;  adassanak  ki  új  bírálóknak  s  így 
tovább,  míg  aztán  a  drámabíráló  választmány 
köznevetség  tárgya  lesz  s  önmagát  fogja  min- 
dennap megalázni,  ha  ugyan  ily  rendszabályo- 
kat el  tud  fogadni. 

így  hát  a  netalán  történhető  igazságtalan- 
ságokat sehogy  se  lehet  orvosolni  ?  Oh  igen, 
csak  nem  a  választmány  compromittálásával. 
A  választmány  akármelyik  tagja  felett  csak 
az  egész  választmány  ítélhet  s  egyik  vagy 
másik  osztály  ellenében  csak  az  egész  választ- 
mányra hivatkozhatni.  E  hivatkozási  jogot 
bajos  megadni  a  drámaíróknak,  mert  akkor 
minden  visszautasított  szinmű  új  bírálat  alá 
kerül.    Hanem  meg  lehetne  adni  az  igazgató- 

nak.  Föl  lehetne  szabadítani  arra  nézve,  hogy 
az  oly  visszautasított  színművet,  melytől  si- 
kert remél,  terjeszthesse  az  egész  választmány 
elé,  azaz  ülést  hirdetve,  olvastassa  föl  a  szín- 
művet, melyet  aztán  a  tagok  szótöbbséggel 
vagy  újra  elvetnek,  vagy  elfogadnak.  Sőt  e 
hivatkozási,  e  köztilés  elébe  terjeszthetési  jo- 
got meg  lehetne  adni  a  választmányi  tagoknak 
is,  de  nem  egyeseknek,  hanem  például  a  vá- 
lasztmány harmadrészének,  azaz,  ha  a  választ- 
mány harmadrésze  meg  van  győződve  vala- 
mely ígazságtalanságról,legyen  joga  az  igazgató 
által  ülést  hívatni  össze,  hol  aztán  a  színmű 
sorsát  az  egész  választmány  döntené  el  a  fen- 
nebbi  módon. 

Ezt  a  indítványt  talán  a  választmányi  ülésre 
kellett  volna  halasztanom,  de  minthogy  Tóth 
Kálmán,  mint  valamelyik  lap  mondja,  szép 
szabadelvüséggel  a  hírlapi  térre  lépett  ki,  ne- 
kem is  követnem  kellett  e  példát.  Most  nincs 
egyéb  hátra,  mint  az  igazgató  és  tagtársaim 
figyelmébe  ajánlanom  indítványomat,  melyet 
valamelyik  ülésben,  vagy  akár  hírlapban  meg- 
vitatva, bizonyosan  még  sokkal  jobban  for- 
mulázhatni. 


A  CSALÁD  ÖRÓME. 

Vígjáték    3    felvonásban    Bourgeois  Anicet.  és    Decourcelle 
után  fordította  Felekí    Miklós.    Előadatott  a  Nemzeti  Szín- 
házban 1863  május  15-én. 


Kissé  elkéstünk  bírálatunkkal.  Ilyenkor  alig 
tud  az  ember  valami  olyat  mondani,  mit  a 
többi  lapok  tÖbbé-kevésbbé,  félig  vagy  egé- 
szen már  el  nem  mondottak  volna,  kivált  ha 
a  szinmű  gyönge  vagy  jó  oldalai  nagyon  is 
szembetűnők. 

E  vígjáték  hiányait  is  eléggé  megjelölték 
lapjaink  s  mi  talán  már  nem  is  szólanánk 
hozzá,  ha  nem  tapasztaltuk  volna,  hogy  leg- 
főbb hibáját  még  senki  sem  érinté.  E  hiba 
sem  több,  sem  kevesebb,  mint  a  komikai 
alap  teljes  hiánya.  Soha  sem  volt  anynyira 
divat  vígjátékot  komikum  nélkül  írni,  mint 
most  Francziaországban,  a  vígjáték  e  clas- 
sikai  földjén.  Úgy  látszik,  sok  mostani  fran- 
czia  vígjátékíró  épen  úgy  nem  tud  egész 
lelkéből  nevettetni,  mint  közönsége  nevetni. 
Talán  mindenik  lelkében  zavartabb,  homá- 
lyosabb az  erkölcsi  eszmény,  mintsem  a  nevet- 

s egesség  ellentétét  eléggé  érezhessék.  A  világ 
bohóságait,  az  emberek  gyöngeségeit  egyik 
sem  tartja  oly  bohóságoknak  és  gyengeségek- 
nek mint  kellene.  Ritkán  telik  kedvök  élesen 
kitüntetni  és  büntetni  valamely  tévedést,  túl- 
ságot,  balgaságot  vagy  gyöngeséget.  Inkább 
szórakoztatni  és  szórakozni  kivannak.  Egy-egy 
pikáns  történetet  találnak  fel,  melyben  a  mez- 
telen botrány  kiszorítja  a  komikumot  s  a  bo- 
nyodalom nem  annyira  komikai,  mint  pusztán 
váratlan  helyzeteket  fejt  ki.  Inkább  kíváncsi- 
ságunkat veszik  igénybe,  legfeljebb  izgatnak, 
de  nem  nyújtanak  sesthetikai  gyönyört.  A  cse- 
lekvény ritkán  fejez  ki  valamely  határozott 
eszmét;  a  fő  hős  ritkán  jár  pórul,  a  mi  nélkül 
épen  úgy  nincs  komédia,  mint  tragédia  tra- 
gikai  bukás  nélkül;  vagy  ha  pórul  jár  is,  az 
ok  nem  szenvedélyében  vagy  tévedésében  rej- 
lik. Az  érdek  sokfelé  oszlik,  a  mellékszemé- 
lyek rendesen  komikaibbak,  mint  a  fők,  a 
párbeszédek  elméssége,  a  jellemek  erőltetett 
különössége,  s  némi  stereotyp  tréfák  nyomul- 
nak leginkább  előtérbe,  s  midőn  kijövünk  a 
szinházból,  jó  ha  csak  annyit  mondhatunk, 
hogy  csak  szórakoztunk  s  nem  egyszersmind 
boszankodtunk  is. 

E  jellemzés  a  mostani  franczia  vígjáték  nem 
minden  csoporzatára  illik.  Vannak  más  cso- 
portozatok  is,  bár  nagy  részt  ezekben  sem 
sok  a  vigasztaló. 

Megvalljuk,  hogy  mi  a  most  jellemzett  osz- 
tály iránt  a  legnagyobb  ellenszenvvel  visel- 
tetünk. 

Az  ily  vígjátékban,  mint  a  Család  öröme^ 
nem  tudja  az  ember  mi  és  ki  a  nevetséges. 
Mit  akarnak  kifejezni  a  költők?  Azt-e,  hogy 
mily  nevetséges  az  anyósnak  bele  avatkozni 
elegyedni  gyermeke  és  veje  dolgába,  s  elvégre 
könnyen  pórul  járhat  e  miatt  ?  Nem.  Az  anyós 
itt  nagyon  mellékszemély  s  a  családi  össze- 
zördülés a  vígjáték  kezdete  előtt  mintegy 
kilencz-tiz  évvel  történt.  Avagy  azt  akarják 
tudtára  adni  a  világnak,  hogy  mily  nevet- 
séges, ha  az  egymást  szerető  házaspár  kis  ok 
miatt  elválik  egymástól  ?  Nem.  Egyik  házas- 
pár sincs  nevetségessé  téve.  A  költők  tulaj  don- 
kép azt  hirdetik,  hogy  ha  az  ember  kis  ok 
miatt  oda  hagyta  feleségét,  s  kilencz-tiz  évig 
szeretőket  tartott,  s  végre  ráunt  e  sivár  életre, 
béküljön  ki  újra  nejével,  a  nő  pedig  bocsás- 
son meg  neki.  Hogy  mi  ebben  nevetséges, 
nem  foghatni  meg,  ha  ugyan  magán  az  írón 
nem  nevetünk,  kinek  a  szerelemről  és  házas 
életről  ilyen  furcsa  fogalmai  vannak. 

Vajon  az  egyik  főhőst,  Sylly  Györgyöt,  el- 
fogadhatjuk-e komikai  alaknak  ?  Elég  gyönge, 
sőt  csaknem  nyomorult  ember,  de  a  költők 
teljességgel  nem  akarják  nevetségesnek  fes- 
teni, sőt  szánalmunkat  és  rokonszenvünket 
igyekeznek  iránta  felkölteni.  Azt  hiszik,  hogy 

mindenki  oly  könnyen  megbocsát  neki,  mint 
neje,  mert  elég  bátor  az  ő  becsületéért  párbajt 
vívni.  Sylly  neje  sem  komikai  személy,  sőt 
rokonszenves,  szenvedő  alak,  kit  sajnálunk 
egész  addig,  míg  férjével  kibékül;  aztán  meg- 
bánjuk, hogy  sajnáltuk.  Cecilé  leányuk  szin- 
tén nincs  nevetségnek  festve.  Ez  egy  koraért, 
eszes  és  szeretetreméltó  lyány  akar  lenni. 
Esze  elég  is  van,  de  szeretetreméltóságából 
hiányzik  valami,  mit  nőiségnek  neveznek.  Az 
anyós  Barmont  asszony,  s  Cecilé  vőlegénye, 
Duxornel  Hector,  akarnak  tulaj  donkép  komikai 
alakok  lenni.  Sőt  az  anyós  meg  is  bukik,  el- 
megy a  háztól,  mikor  leánya  és  veje  kibékül- 
nek. E  szerint  Barmont  asszony  volna  a  leg- 
főbb személy  a  vígjátékban,  az  ő  eltávozása 
teszi  tulaj  donkép  a  komikai  katastrophát. 
Csak  az  a  baj,  hogy  Barmont  asszony  csak 
múltjával  foly  be  némileg  a  cselekvényre  és 
magában  a  műben  sokkal  mellékesebb  sze- 
mély, mintse  a  mcselekvény  súlypontja  lehetne. 
Aztán  megválva  az  igazat,  Barmont  asszony- 
nak több  igaza  van,  mint  akár  leányának, 
akár  vejének.  Oly  férfi,  ki  elhagyja  szeretett 
nejét,  kilencz  évig  egyetlenegy  gyermekét  még 
látni  sem  kívánja  és  szeretőket  tartva  Paris- 
ban úgy  él,  mint  egy  íiatal  roué,  csakugyan 
nem  érdemli  meg  a  boldog  házas  életet.  Nem 
azon  csodálkozunk,  hogy  az  anyós  ellenzi  a 
kibékülést,  hanem  inkább  azon,   hogy  oly  ke- 

vesét  tesz  akadályozására,  miért  aztán  buká- 
sában ez  okon  is  kevés  a  komikum. 

Az  egész  darabban  a  Hector  jellemében  van 
legtöbb  komikum,  azaz  a  komikumnak  némi  ár- 
nyalata. Vitéz  katona,  ki  nem  rég  tért  vissza 
Afrikából.  Azonban,  a  mily  vitéz  a  csatatéren, 
oly  félénk  a  társaságban,  az  asszonyok  körül. 
E  komikai  ellentét  teszi  érdekessé.  Egyébiránt 
ezt  már  annyiszor  használták  a  franczia  víg- 
játék és  regényírók,  hogy  kezd  stereotyppá 
válni.  Mint  Cecilé  eszköze  s  így  mellékszemély, 
természetesen  kevéssel  járulhat  a  vígjáték 
alapeszméji  kifejezéséhez  s  így  a  cselekvény 
menetére.  Mindenesetre  ő  a  legjobb  alak ;  kár, 
hogy  a  költők  nem  rajzolták  oly  jól,  mint  ta- 
lán kigondolták;  félénksége  és  ügyetlensége 
néhol  csaknem  a  bornirozottságba  megy  át, 
a  mit  bizonyára  nem  akarhattak. 

E  csak  felületesen  odavetett  bonczolás  is 
képes  igazolni  fentebbi  jellemzésünket.  Saj- 
náljuk, hogy  színészeink  ily  műveket  nemcsak 
egyszer-másszor,  mintegy  kivételesen,  hanem 
nagyon  is  sokszor  kénytelenek  játszani.  Ily 
szerepek  betanulása  keveset  hat  művészeti 
erejök  kifejtésére.  Nagy  részt  elcsépelt,  ste- 
reotyp  dolgok ;  mind  gyöngébb  kiadásban,  me- 
lyek nem  igen  vehetik  igénybe  a  színéi z- 
nekse  lelkesülését,  se  ambitióját.  Ez  nagyon 
hozzá  szoktatja  aztán  a  színészt  a  modoros- 
sághoz, mihez  különben  is  elég  a  hajlam   ná- 

lunk.  Ezt  nem  az  előadásra  kivan juk  értetni, 
mely  nem  volt  gyöngébb  a  szokottnál.  Azon- 
ban nekünk  úgy  tetszett,  mintha  ez  új  darab 
szerepeiben  már  legalább  is  húszszor  láttunk 
volna  minden  szereplőt.  Tudjuk,  hogy  ennek 
egyik  oka  maga  a  vígjáték,  de  a  másik  ok 
bizonyosan  ott  rejlik,  hogy  nagyon  sokszor 
játszanak  szinészeink  ily  műveket  s  mintegy 
vonatnak  a  stereotyp  játszásra,  még  talán 
akkor  is,  midőn  maga  a  szerep  az  elégnél  is 
több  anyagot  ad  az  ellenkezőre. 


RICHELIEU. 


Dráma  5  felvonásban.  Irta  Bulwer,    fordította  Tóth  József. 
Előadatott  a  Nemzeti  Színházban  1863  június  8-án. 


Már  mintegy  axióma,  hogy  a  jó  regényírók 
bajosan  írhatnak  drámát.  Nem  alap  nélküli 
állítás;  számos  példa  igazolj  a,  sőt  okát  is  köny- 
nyed  megérthetni,  ha  egy  pár  futó  pillantást 
vetünk  a  dráma  és  regény  közti  különbsé- 
gekre. A  regény  alatt  természetesen  a  mai 
regényt  értjük,  mely  többé  nem  naiv  elbeszé- 
lés, se  phantastikus  rajz,  hanem  a  társadalom- 
nak eléggé  philosophikus  bírálata.  A  részletezés 
mind  a  cselekmény  fejlesztésében,  mind  a  sze- 
mélyek jellemzésében  oly  tulajdona  a  mai  re- 
gényírónak, minél  semmi  sincs  drámai tlanabb. 
A  színpad  természete  concentrált  cselekményt 
kíván,  nem  bírja  meg  a  sok  részletet,  s  négy-öt 
felvonás  határai  közt  egy  részletesen  felfogott 
jellem  épen  oly  kifej leszth étlen  marad,  mint 
hatástalan.  A  színpad  a  nagy-  és  erős  voná  o- 
kat  kedveli  s  a  legsebesebb  fejlődést;  a  szembe 
tett  szenvedélyek  küzdelmére  helyezvén  a  fő- 

súlyt  kevésbbé  veszi  tekintetbe  a  viszonyok  raj- 
zát, mely  a  regénynek  éltető  eleme.  S  ha  ide  vesz- 
szük  a  mai  regény  legháládatosb  tárgyait,  me- 
lyek se  terjedelmek,  se  szövevényök  miatt  nem 
valók  drámai  compositióra,  továbbá  a  költőt 
igazságkiszolgáltatása  eszközeit,  melyek  nagy- 
részt drámában  hatástalanok  vagy  épen  lehet- 
lenek,  mindinkább  világos  lesz,  hogy  a  mai 
regény  a  drámának  csaknem  teljes  ellentéte, 
habár  a  hajdani  naiv  elbeszéléshez  képest  sok 
másodrendű  dolgot  kölcsönzött  a  drámából  az 
előadás  élénkségét  illetőleg.  Nagyon  természe- 
tes hát,  hogy  a  regényírók,  kik  conceptióban, 
compositióban,  kidolgozásban  egyaránt  hozzá 
szoktak  a  drámaiatlansághoz,  bajosan  lehetnek 
drámaik   még  akkor  is,  midőn    drámát  írnak. 

Különösen  Bulwertől  nem  lehet  sikerült 
drámát  várni.  Regényeiben  legkevésbbé  sem 
hajlik  a  drámai  compositio  felé,  aztán  az  a 
nagyon  is  reflexiós  modor,  melylyel  a  cselek- 
vényt és  személyeit  kíséri,  világosítja,  bon- 
czolja,  már  előre  is  igen  kevés  szerencsét  igér 
neki  a  drámai  jellemzéshez. 

Valóban  nincs  is  sikerült  drámája,  bár  ré- 
gebben többször  tett  kísérletet  e  téren.  E  jelen 
drámája  sem  egyéb,  mint  egy  Összetöpörödett 
regény,  melyet  maga  nem  kísérhetvén  szoká- 
sos reflexióival,  személyei  által  mondat  el  egy 
csoport  ilyesmit.  Richelieu  néha  nem  más, 
mint  Bulwer,  ki  fel-feltárja  nekünk,  hogy  mint 

gondolkozik  ő  Richelieuről.  Hanem  ez  mind 
semmi  ahhoz  képest,  hogy  mennyire  vontatott 
a  cselekvény  s  mennyire  nincs  a  műben  va- 
lódi drámai  conceptio.  Ha  Bulwer  regényt  ír 
Richelieuről,  bizonyosan  érdekessé  fogja  vala 
rajzolni  a  nemesség  küzdelmeit  a  királyi  ha- 
talommal s  Richelieu  egy  nagyobbszerű  tör- 
téneti alakként  tűnik  fel  a  cselekvény  folya- 
mában, így  csak  egyszerű  cselszövő,  ki  sokat 
beszél  ugyan  kedves  Francziaországáról,  de 
igazában  igen  keveset  tesz  érte.  Már  a  drámai 
forma  miatt  sem  rajzolhatta  a  költő  Franczia- 
ország  viszonyait,  de  másfelől  oly  cselszö- 
vényre  vetette  műve  fősúlyát,  mely  inkább  egy 
Pohár  y/z-féle  vígjátéknak  szolgálhat  alapul, 
mint  egy  komoly  drámának.  Az  egész  nem 
egyéb,  mint  Richelieu  küzdelme  a  kezéből 
már-már  kisikló  főhatalomért.  Ismét  győz,  s 
tovább  is  ministere  marad  XlII-ik  Lajosnak.  De 
vajon  lehetünk-e  iránta  nagyobb  részvéttel, 
mint  a  másik  párt  iránt,  mely  meg  akarja 
buktatni  ?  A  költő  e  tekintetben  egészen  ho- 
mályban hagyja  a  nézőt  s  legfeljebb  a  törté- 
nelemre utasítja.  A  gyámleányához  való  vi- 
szonya sem  olyan,  mi  részvétet  gerjesztene 
iránta.  Számításból  adja  férjhez ;  ezzel  ugyan 
maga  ellen  idézi  a  király  haragját,  de  e  tetté- 
nek nem  sokkal  több  erkölcsi  becse  van, 
mintha  Júliát,  szintén  számításból,  a  király 
kedvesévé    tette    volna.    Richelieu    küzdelme 

nem  ébreszt  bennünk  több  érdeket,  mint  bár- 
minő cselszövény,  melynek  kifejlődése,  hanem 
bárgyúság,  elvégre  is  ingerli  kíváncsiságunkat. 
Szivünk  hidegen  marad  s  phantasiánkat  semmi 
sem  ragadja  meg. 

Mindamellett  nem  hibáztatjuk  a  fordítót, 
hogy  színpadra  hozta  e  művet.  Bulwer  oly 
kitűnő  író,  hogy  leggyöngébb  művében  is  van 
valami  élvezetes.  Itt  sem  hiányzanak  szép 
gondolatjai,  megakad  egy-egy  jól  rajzolt  alak 
s  egy  pár  sikerült  jelenet,  s  az  egészen  valami 
oly  szellem  ömlik  el,  mely  megkülönbözteti  őt 
a  mindennapi  dráma  férzelőktől. 

A  czimszerepet  Tóth  játszotta,  de  nem  épen 
sikerrel.  Voltak  átgondolt,  s  talán  sikerült  je- 
lenetei is,  de  most  is  hiányzott  játékából  va- 
lami, a  mi  sokszor  hiányzik  nála,  midőn  nem 
úgynevezett  genreszerepet  játszik,  melyben 
kitűnő. 

Azonban  e  gáncs  nemcsak  őt  illeti,  hanem 
színészeink  és  színésznőink  majd  mindenikét. 
A  mily  jelesek  jobb  színészeink  az  oly  jelle- 
mek visszatükrözésében,  melyek  nem  kívánják 
az  erősb  szenvedély  rajzát  vagy  emelkedettebb 
hangulatot,  épen  oly  ritkán  sikerül  nekik  fele- 
melkedni a  magasabb  drámai  stílig.  Ez  színé- 
szetünknek oly  baja,  mely  nem  érintést,  ha- 
nem tüzetes  tárgyalást  érdemel,  mit  alkalom- 
szerint meg  is  fogunk  tenni.  Tóthnak  egyéb- 
iránt   e    szerepében    sok    minden    szolgálhat 

mentségére,  miért  nem  is  kívánj u  szigorúbban 
megitélni;  elég  lesz,  ha  figyelmeztetjük  arra, 
hogy  valahányszor  erősebb  szenvedélyt  akar 
kifejezni,  beleesik  bizonyos  sápítozó  és  sirán- 
kozó hangba,  a  mi  majdnem  modorává  kezd 
válni.  Oly  színésznek,  mint  ő,  nem  lesz  nehéz 
magát  mérsékelni  és  fegyelmezni. 


GAUTHIER  MARGIT. 

Dráma  öt  felvonásban.  Irta  ifj,  Dumas  Sándor.  Előadatott 
a  Nemzeti  Színházban  1863  június  lo-én.  Bulyovszky  Lilla 
(jól  magyarul  Bulyovszkyné)  asszony,  a  drezdai  színház  tag- 
jának első  fellépte  az  írói  Segélyegylet  s  a  Jogász  Segélyzö 
egylet  javára. 

Talán  nekem  nem  is  volna  szabad  szólanom, 
hallgatnom,  elbúnom  kellene,  vagy  ha  szólok 
bűnbánóan  felkiáltanom:  tévedtem,  bocsássá- 
tok meg  gyarlóságomat.  íme  Bulyovszkyné 
két  nyelvű  színésznő,  épen  oly  szépen  tudja 
szavalni  Goethe  és  Schiller  nyelvét,  mint  a 
Vörösmartyét  és  Petőfiét,  s  homlokát  testvéri 
egyetértésben  övedzik  a  negyven  millió  né- 
met s  a  nyolcz  millió  magyar  nemzet  koszorúi, 
íme  Bulyovszkyné  ellenmondhatatlanul  meg- 
czáfolta  azt  az  állításomat,  hogy  az  irodalom- 
és  művészettörténet  a  költészet  és  színészetben 
elitéi  minden  kétnyelvűséget,  hogy  lehetetlen 
költőnek  és  színésznek  két  nyelven  a  stil  és  sza- 
valat titkait  egyenlő  művészettel  elsajátítani 
s  annyira  behatolnia  két  nemzetiség  kedély- 
világába, hogy  a  legfinomabb,  legelrejtettebb 

húrjain  is  játszhassak.  íme  Bulyovszkynénak 
sikertilt  e  lehetlenség,  végrehajtotta,  mit  na- 
gyobbszerű  szinésznők  megkisérleni  sem  mer- 
tek ;  legyőzött  oly  akadályoKat  is,  melyek  egy 
Ristorit  is  képesek  voltak  megbuktatni. 

íme  egy  hallatlan  tényt  kell  beigtatnunk 
a  művészet  történetébe,  mint  a  magyar  szel- 
lem vívmányait. 

írótársaim  közül  s  a  közönségből  bizonyosan 
nem  egy  gondolkozik  így,  s  én  mégis  szólni 
merek,  sőt  lényegileg  most  is  ragaszkodom 
ezelőtt  öt  évvel  a  Pesti  Napló-han  megjelent 
czikkemhez,  melyben  a  Bulyovszkyné  szán- 
déklott  két-három  nyelvű  szinészkedését  hiú 
ábrándnak,  vétkes  becsvágynak  és  szánandó 
erőpazarlásnak  neveztem.  Nem  makacsságból 
teszem,  hanem  meggyőződésből.  Nem  ismerek 
kritikust,  még  a  legnagyobbakat  sem  véve  ki, 
a  ki  soha  se  tévedt  volna.  Az  ízlés  kérdései 
nem  mathematikai  problémák  ;  a  mi  pedig  en- 
gemet illett,  sokkal  ifjabban  és  kevesebb  ké- 
születtel léptem  a  kritikai  pályára,  mintsem 
ne  tévedtem  volna,  talán  többször,  mint  a  hogy 
magam  is  hiszem.  Aztán  lehet-e  kedvezőbb 
alkalma  egy  kritikusnak  a  bűnbánó  szerep  el- 
játszására, mint  épen  nekem  a  jelen  ?  Egy  nő 
irányában  vallanám  be  tévedésemet,  s  hány- 
szor nem  tartozunk  a  nőknek  igazat  adni  akkor 
is,  midőn  épen  semmi  igazuk  sincs  ? 

Egy    taps  viharral   és   koszorúzáporral   foga- 

dott  művésznő  diadalkocsijába  fognám  be  ma- 
gamat s  nekem  is  jutna  valami  a  tapsból  s 
koszorúból,  melyekben  úgy  sem  volt  soha  ré- 
szem. De  nem  tehetem,  meggyőződésem  tiltja. 
Hogyan  is  tehetném  csak  azért,  mert  ünnepelt 
művésznőnk  a  bécsi  várszínházban  nem  tet- 
szett, a  berlini  királyi  színházban  még  nem 
léphetett  föl;  egy  pár  kisebb  német  színpadon, 
mint  a  weimarin,  mtinchenin  sikert  vívott  ki 
ugyan,  de  a  német  kritikusok  folyvást  azt 
jegyzik  meg  róla,  hogy  szavalatán  valami  ide- 
gen íz  érzik  ;  a  magyar  kritikusok  pedig  s  köz- 
ttik Bulyovszkyné  legrajongóbb  tisztelői  is, 
azzal  állanak  elő,  hogy  hangsúlyozása  itt-ott 
németes  s  észrevehetni  rajta,  hogy  rég  nem 
játszott  magyarul.  Mindez  legkevésbbé  sem 
ösztönözhet  állításom  visszavonására.  Ma  is 
épen  oly  kevéssé  hirdethetem,  mint  ezelőtt  öt 
évvel :  magyar  színészek  legyetek  németekké, 
hogy  jobb  magyar  színészek  lehessetek,  mert 
a  két  nyelvű  művészet  a  tökéletesség  kitűnő 
fokát  alkotja;  s  ha  visszahúznám  is  állításo- 
mat, ha  elismerném  is  Bulyovpzkynénak  tel- 
jesen sikertilt  a  két  nyelvű  művészet,  ismer- 
nék-e el  egyebet,  mint  kivételt  a  szabály  alól, 
tarthatnám-e  el  egyebet  vele,  mint  azt,  hogy 
rendkívül  könnyen  tanul  idegen  nyelveket,  a 
mi  még  magában  a  színészi  tehetségnek  sem 
sztikségképi,  sem  kiváló  nyilatkozása. 
Öt  év  alatt  egy  pár  magyar   és   német   lap 

nem  egyszer  emlegette  és  magyarázta  félre 
Bulyovszkynéról  irt  czikkemet ;  szememre 
hánytak,  hogy  nem  sesthetikai,  hanem  nem- 
zetiségi és  hazafiúi  szempontból  indultam  ki. 
Ez  nem  igaz.  Készakarva  mellőztem  a  haza- 
fiúi szempontot  s  inkább  csak  azért  boszan- 
kodtam,  hogy  Bulyovszkyné  oly  sokat  emle- 
geti hazája  iránti  szeretetét.  Elmondották, 
hogy  tagadtam  valamely  idegen  nemzet  mű- 
vészévé válás  lehetőségét.  Ez  sem  igaz,  sőt 
ellenkezőleg  elismertem,  hogy  némelyek  ide- 
gen földön  növekedve,  vagy  ifjú  korukban 
idegen  nyelvre  adva  magokat,  idegen  nemzet 
művészeivé  váltak,  de  aztán  többé  nem  is  ka- 
czérkodtak  nemzeti  nyelvökkel,  nem  jutott 
eszükbe  a  két  nyelvű  művészet  s  megmarad- 
tak pályájukon.  Tulaj  donkép  csak  a  két  vagy 
három  nyelvűséget  támadtam  meg  költészet- 
és  színészetben  egyaránt.  Elmondottam,  hogy 
az  oly  művészetek,  melyeknek  egyik  főeszköze 
a  nyelv,  soha  se  válhatnak  kosmopolita  ter- 
mészetűekké ;  hogy  anyanyelvén  kívül  sok 
nyelvet  megtanulhatna  az  ember,  kivált  fiatal 
korában,  beszélhet,  irhát  rajtok,  de  hogy  csak 
kettőt  is  úgy  elsajátíthasson,  hogy  rajtok  a 
költői  stil  és  színészi  szavalat  valódi  classici- 
tásáig  emelkedhessek,  az  képtelenség;  ide 
két  élet  kellene  még  akkor  is,  ha  az  alkotó 
phantasia  két  formához  szokhatnék,  s  nem 
érezné  magát   csak    egyben    szabadon ;   mi  a 

költő  nyelvét  s  a  színész  szavalatát  nemzetivé 
teszi,  az  mind  oly  számtalan  finom  árnyalat- 
tól függ,  melyekről  a  hallgató  és  olvasó  hir- 
telen számot  sem  tud  magának  adni ;  mindezt 
soha  sem  tanulhatjuk  meg  egészen,  he  kell 
szívnunk,  mint  a  levegőt,  hogy  vérünkké  válva 
táplálja  phantasiánkat ;  e  nélkül  költő  és  szí- 
nész örök  meghasonlásban  fog  szenvedni,  a 
gondolat  és  forma  átkos  meghasonlásban 
mi  kihüti  lelkesedését,  megbénítja  alkotó  ere- 
jét ;  vagy  a  legjobb  esetben  szűk  körre  szo- 
rítja, modorba  ejti.  Elmondottam,  hogy  ezen 
kívül  bajosan  szerezhetni  meg  azt  a  sok  min- 
dent, mi  ha  nagyrészt  nem  függ  is  a  nyelv- 
től, de  leginkább  bizonyos  nemzetiség  éles  sa- 
játságaiból foly ;  hogy  egy  idegen  phantasiája 
nem  lehet  elég  fogékony,  elég  teremtő  oly 
dolgokban,  melyeket  gyermekségünk  óta  kell 
látnunk,  hallanunk,  értenünk,  érzenünk,  hogy 
a  művészetben  visszatükrözhessük.  Ez  rövidre 
vonva  czikkem  lényege,  ily  értelemben  mon- 
dottam lehetetlennek  a  két  nyelvű  színésze- 
tet s  ehhez,  ismétlem,  most  is  ragaszkodom. 
Távol  legyen  tőlem  Bulyovszkynénak  a  né- 
met színpadokon  kivívott  diadalait  épen  sem- 
mibe se  vennem.  Megvallom,  nem  hittem  ennyi 
sikert,  azonban  lapjaink  némelyikének  tenden- 
tíosus  közleményei  e  tekintetben  épen  nem 
ámítanak  el.  Teljességgel  nem  mellőzhetni, 
hogy    Bulyovszkyné     a    bécsi    várszínházban 

megbukott,  a  berlini  királyi  szinpadon  nem 
léphetett  föl ;  Weimart  bajos  túlbecsülni,  mert 
szinpada  csekély  hírű,  valamint  Münchent  is, 
melynek  színházában  magam  is  eleget  unat- 
koztam; a  drezdai  sikere  minden  esetre  leg- 
nevezetesebb, de  tudnunk  kellene  valamit  rész- 
leteiről, így  azt  sem  tudjuk,  legalább  én  nem 
tudom,  hogy  a  ((drezdai  színházi  tag))  czím 
csak  oly  czím-e,  melynek  osztogatásában  Né- 
metországon, a  czímek  hazájában,  nagyon  bő- 
kezűek, vagy  valami  mélyebb  jelentőségű  do- 
log ?  Továbbá  hiteles  adatok  birtokába  kellene 
lennem,  mennyi  esik  Bulyovszkyné  diadalai- 
ban magára  színészi  tehetségére,  mennyi  né- 
met szavalatára,  mennyi  a  német  nemzet  ven- 
dégszerető udvariasságára,  mely  mindig  szí- 
vesen fogadta  a  német-magyart,  mennyi  a 
curiosum  újdonságára,  mennyi  magára  a 
német  szinkritikára,  mely  nem  sokkal  áll  jobb 
lábon,  mint  nálunk,  a  mennyiben  nevezetesb 
írók  nem  igen  foglalkoznak  vele.  Végül  arról 
is  meg  kellene  győződnöm,  vajon  Bulyovszkyné 
valóságos  rendes  német  szinésznö-e  vagy  csak 
néhány  szerepet  tanult  be.  melylyel  aztán, 
mint  vendég,  bejárja  a  német  kis-nagy  váro- 
sok számtalan  színházait? 

Mindezt  nem  tudva,  biztosan  nem  ítélhetek, 
azért  egyszerűen  elfogadom  a  sikert  s  csak 
azt  kérdem :  volt-e  oly  német  szinbíráló,  ki 
meg   ne  jegyezte   volna,   hogy   Bulyovszkyné 

szavalatában  van  valami,  a  mi  nem  oly  német 
hogy  a  Gretchenek  és  Klárchenek  szerepeit 
játszhassa;  német-e  annyira,  hogy  a  specifici- 
kus  németségben  a  német  szinésznőkkel  ver- 
senyezhessen, föllépett-e  ily  szerepekben  s  ha 
föl,  nagy  sikerrel-e? 

E  kérdéseket  Bulyovszkyné  legrajongóbb 
tisztelői  sem  igenelhetik.  Én  legalább  a  róla 
írt  német  bírálatokból  nem  tudtam  ilyesmit 
kiolvasni.  S  most  mit  írnak  róla  a  magyar 
lapok,  majdnem  kivétel  nélkül  ?  Nem  azt-e, 
hogy  szavalatán  itt-ott  idegen  hangsúlyozás 
érzik  s  a  nyelvet  illetőleg  észrevehetni  rajta 
egy  kis  gyakorlatlanságot.  Valóban,  én  e  te- 
kintetben is  nagy  figyelemmel  kisértem  az 
előadást,  s  néhány  helyt  nagyon  kellemetlenül 
csapott  fülembe  némely  szó  közép  szótagjának 
fölkapása;  például,  ha  jól  emlékszem  mindjárt 
az  első  felvonás  végén :  sirrasson  stb.  E  mel- 
lett a  két  első  felvonásban,  volt  beszédében 
valami  olyan  nem  magyarság,  mit  nem  lehet 
hangsúlyozási  hibának  mondani,  de  a  miről 
épen  úgy  nem  tudok  számot  adni,  mint  né- 
mely mondat  magyartalanságáról,  s  nyelvérzé- 
kem mégis  megütközik  rajta.  Igaz,  hogy  az 
utolsó  felvonásokban  mindez  márkevésbbé  volt 
észrevehető,  hogy  nem  sok  idő  múlva  talán 
egészen  el  fog  maradni,  sőt  arról  is  meg  vagyok 
győződve,  hogy  Bulyovszkyné  még  most  is  job- 
ban tud  magyarul  szavalni,  mint  németül;  de 

vajon  előnyére  lesz-e,  ha  mint  német  színésznő 
ismét  egészen  magyar  színésznő  lesz,  s  mint 
magyar  színésznő  fog-e  nyerni,  ha  visszatér  táj 
hazájába  ?  Én  nem  azt  kötöm  lelkére,  a  mi  egyik 
koszorújának  szalagjára  volt  hímezve :  a  A  nagy 
világon  e  kívül  nincsen  számodra  hely)) ;  sza- 
badelvűbb vagyok  s  azt  mondom  :  vagy  itt, 
vagy  ott,  de  a  két  nyelvű  művészeten  oly  ke- 
véssé van  áldás,  mint  a  kétkulacsos  politikán. 
A  színészetben,  költészetben,  sőt  a  műprózá- 
ban  is  egyik  nyelv  a  másiknak  ellensége. 
Minél  tökéletesebb  lesz  Bulyovszkyné  az  egyik- 
ben, annál  inkább  fog  veszteni  a  másikban, 
vagy  egykép  hibákat  ejteni  mindkettőn.  Mily 
léha  ambitío,  mennyire  nem  értése  e  színészet- 
nek a  két  nyelvvel  való  küzdelem,  s  meny- 
nyire feladata  minden  költő-  és  színésznek  sa- 
ját nemzeti  nyelve  soha  egészen  ki  nem  bú- 
várolható titkaiba  mélyedni!  Valóban,  ha 
Bulyovszkyné  azt  a  nagy  szorgalmat  és  ki- 
tartást, melyet  a  német  nyelvre  fordított,  saját 
nemzeti  nyelvére  fordította  volna,  talán  ez 
este  úgy  hallottuk  volna  szavalni,  mint  talán 
magyar  színésznőt  még,  soha  s  csakugyan  ta- 
lán mind  megérdemelte  volna  azt  a  sok  ko- 
szorút, melyeket  lábaihoz  dobtak. 

Tudom,  hogy  sokan  rideg  grammatikusnak 
fognak  nevezni.  Tudom,  hogy  az  ily  beszéd 
csekély  méltánylatra  számíthat  hazánkban, 
hol  annyiféle  nyelvet  beszélnek  az  emberek  s 

egyet  sem  tudnak  jól ;  hol  a  fensőbb  osztályok 
nem  ismerik  nyelvünk  finomságait ;  irodalmunk 
tele  van  germanismussal  s  a  bájosés  szűz  ma- 
gyar nyelv  szentélyébe  való  törekvés  vajmi 
ritka.  Francziaországban  inkább  értik  az  ilyes- 
mit, hol  Dumast  rossz  stilistának  tartják,  Gui- 
zottnak  nyelvhibákat  hánynak  szemére  s  Ra- 
chelt,  midőn  hosszas  külföldi  útjából  vissza- 
tért, oly  keményen  megleczkézték  némely 
francziátlan  fogásaiért,  a  mint  én  Bulyovszky- 
nét  távolról  sem  merem.  Azonban  kiválóan 
sajnálnám,  ha  olvasóim  közül  kevesen  értenék 
meg  azt,  hogy  a  művészetben,  különösen  a  köl- 
tészet- és  színészetben,  az  általános  emberin 
kívül  van  nemzeti  elem  is,  melyet  egészen 
elsajátítani  nem  lehet,  hogy  például  a  legelső 
franczia  vagy  német  színész  sem  fogja  a  mi 
színpadunkon,  nekünk  úgy  játszani  a  magyar 
táblabírót  mint  játszotta  Szentpéteri,  vagy 
Tiborczot,  mint  Bartha  és  Peturt,  mint  Egressy. 
E  szerint  most  is  ragaszkodva  régi  czikkem 
lényegéhez,  örömest  visszahúzom  belőle  azt, 
a  miben  a  tények  félig-meddig  megczáfoltak. 
Én  nemcsak  a  két  nyelvű  művészetet  tartot- 
tam bizonyos  értelemben  lehetetlennek,  ha- 
nem czikkem  végén  bukást  is  jósoltam  Bu- 
lyovszkynénak  a  külföldi  színpadokon.  Ez  nem 
teljesült  be  egészen.  Szolgáljon  mentségeműi, 
hogy  Bulyovszkyné  Wienerzeitung-i  czikkéből 
s  a  lapokban  szállongó  hírekből   sok  mindent 

ki  lehetett  magyarázni ;  tisztán  nem  tudhatta 
az  ember :  vajon  német  vagy  franczia  színésznő 
akar-e  lenni  vagy  mindkettő  egyszerre,  vagy 
épen  csak  á  la  Ristori  kíván  körutat  tenni 
egy  magyar  társasággal.  S  én  ehhez  alkalmazva 
bírálatomat,  mertem  oly  biztosan  jóslani.  Hogy 
Bulyovszkyné  német  s  csak  német  színésznő  lett, 
mutatja  belátását.  A  mi  színművészetünk  már 
múltjánál  fogva  is  sokkal  rokonabb  a  német- 
tel, nemik  ép  még  most  is  másolata  s  nem  tu- 
dott egészen  önálló  stilt  megalkotni.  így 
könnyebb  volt  az  átmenet  és  biztosabb  a  siker. 
A  franczia  színpadon  még  csekély  eredményt 
sem  vívhatott  volna  ki ;  annál  kevésbbé  mind- 
kettőn. A  franczia  színészetnek  egészen  más 
stilja  van,  s  a  nyelv  és  szavalat  ezer  termé- 
szetes és  szabályzott  finomságaiban  sokkal 
bajosabb  a  németnél.  Egy  Ristori  is  megbu- 
kott itt,  pedig  a  rokon  olasz  nemzet  leánya 
volt,  s  a  francziáktól  is  bálványozott  színésznő. 
A  mi  Bulyovszkyné  játékát  illeti,  most  nem 
bocsátkozom  részletes  bírálatba.  Elvárom  a 
második  előadást,  midőn  Gauthier  Margitnál 
méltóbb  szerepben  lép  föl  s  talán  egészen 
ment  lesz  az  elfogultságtól,  melyet  most  a  két 
első  felvonásban  nagyon  is  észre  lehetett  venni 
rajta.  Hanem  elmondok  némi  általánosságot  s 
kissé  szigorúbb  szempontból,  mint  eddig.  Én 
ugyan  soha  sem  indultam  ki  oly  hazafi  szem 
pontból,  mely  palástolja  a  hiányokat  s  hízeleg 


GAUTHIER   MARGIT.  445 

a  nemzeti  hiúságnak,  de  tekintetbe  vettem 
mindig  körülményeinket.  Bulyovszkyné  föl- 
ment ettől,  ő  bizonyos  tekintetben  lemondott 
nemzetiségéről,  európai  követelésekkel  áll  elő, 
illő,  hogy  én  is  követelőbb   legyek. 

Mindenki  tudja,  hogy  én  Bulyovszkynét  bi- 
zonyos szerepkörben  mindig  legjelesbb  szinész- 
nőnknek  tartottam ;  általában  véve  pedig  leg- 
törekvőbb,  legszorgalmasabb  tehetségünknek, 
bár  soha  sem  mentnek  némi  beteges  ambitió- 
tól.  Ezt  most  is  elismerem.  De  lehetetlen  azon 
elsőrendű,  bár  különböző  fokozatú  szinésznők 
közé  számítanom,  kik  magokkal  szokták  ra- 
gadni Európa  főbb  városait,  sőt  e  mellett  azt 
Í8  meg  kell  vallanom,  hogy  öt  év  alatt,  mióta 
nem  láttam,  bizonyos  irányban  haladt  ugyan, 
de  tehetsége  alapjában  nagyobb  fejlődést  nem 
vett.  Nála  most  is  túlnyomóbb  a  reflexió,  mint 
a  phantasia,  kivált  ott,  hol  a  tragikum  felé 
hajlik,  nincs  meg  az  a  saspillantása,  mely  egy 
szerep  lényegét  egyszerre  felfogja  s  nagy  erő- 
vel visszaadja;  szerepében  sok  finom  részletet 
dolgozgat  ki,  de  egy  kerek  egészszé  ritkán 
olvasztja  ;  felfogásában  és  alkotásában  több 
gond,  mint  erő,  több  tanulmány,  mint  erede- 
tiség nyilatkozik.  Most  is  Gauthier  Margit  sze- 
repében sok  szép  részletet  nyújtott,  de  két 
pontra  csekély  súlyt  halyezett,  pedig  e  nélkül 
szerepét  nem  érthetni  eléggé,  én  legalább  nem 
értem,  tudni   illik   Margit  blazírtságára,   mely 

nélkül  heves  szerelme  némikép  indokolatlan 
és  erős  impressionabilitására,  mely  leginkább 
megmagyarázza  e  nő  gyors  és  excentrikus 
változásait. 

Bizonyára  most  sokkal  jobban  játszotta  e 
szerepet,  mint  régebben,  de  inkább  részletek- 
ben, mint  egészben  véve;  kivált  jelenete  Ar- 
mand  atyával  rendkívül  kitűnően  sikerült. 
A  miben  haladt  Bulyovszkyné,  az  a  mozdula- 
tok nemessége,  plasticitása  s  több  nemű  ár- 
nyalás, a  szenvedély  élénkebb  kiemelése,  me- 
lyeket bizonyosan  senki  sem  méltányol  job- 
ban, mint  én. 

De  azt  is  kénytelen  vagyok  megjegyezni, 
hogy  Bulyovszkyné  ezzel  az  új  vívmányával  néha 
vissza  él,  a  mennyiben  elég  aíFectatiot  is  ve- 
gyít belé.  íme  Bulyovszkyné  haladása,  melyet 
a  német  színpadon  nyert,  s  melyet  megnyer- 
hetett votna  a  nélkül  is,  hogy  német  színész- 
nővé váljak  ;  külöűben  én  soha  sem  tagadtam, 
hogy  a  mi  nincs  a  nemzetiséggel  kapcsolatban. 
olyat  a  külföldi  színészetből  sokat  tanulhatni, 
kivált  ha  nem  utánozunk. 

A  színház  tömve  volt,  s  zajos  taps  és  szám- 
talan koszorú  fogadta  a  vendégművésznőt.  Ha 
közönségünk  ezzel  azért  akarta  jutalmazni 
Bulyovszkynét,  hogy  német  színésznő  lett, 
vagy  a  két  nyelvű  színészet  mellett  kívánt 
demonstrálni,  nagyon  sajnálnom,  de  azt  hi- 
szem, hogy  nem  tett  egyebet,  mint   kedvencz 

s  rég  nem  látott  színésznőjét  üdvözölte,  kit 
örömest  látna  a  Nemzeti  Színház  tagjai  közt, 
a  mi  ellen  nincs  semmi  szavam.  Hogy  e  zajos 
fogadtatásban  volt  egy  kis  erőltetés  is,  nem  ta- 
gadhatni, már  csak  azért  sem,  mert  azután 
néhány  nap  múlva  egy  más  tüntetésnek  is 
voltunk  tanúi  Prielle  Kornélia  és  Felekiné 
részére. 

Mindig  távol  tartottam  magam  az  ilyesmitől, 
nem  szólok  bele,  a  fiatalabb  és  lelkesebb  kriti- 
kusokra bízom,  kiknek  épen  nem  vagyunk 
hiányában. 


LECOUVREUR  ADRIENNE. 

Dráma  5  felvonásban.  írták    Seribe  és  Legouvé,  fordították 

Csepreghy  Ferencz  és  Egressy  Béni.  Előadatott  a  Nemzeti 

Színházban  1863  június  23-án. 


Szilágyi  Pál  nyugalmazott  színész  félszáza- 
dos jubileumául  és  javára.  Bulyovszky  Lilla 
(jól  magyarul  Bulyovszky  né)  asszonynak,  a 
drezdai  udvari  szinház  tagjának  utolsó  föl- 
lépte. 

Egy  hozzá  méltóbb  szerepben  vártam  Bu- 
lyovszkyné  fölléptét ;  a  második  előadás  rész- 
letes bírálatát  ígértem,  remélve,  hogy  egészen 
ment  lesz  az  elfogultságtól.  Ez  teljesült  is, 
amaz  nem.  Lecouvreur  Adrienne  jó  szerep 
arra  nézve,  hogy  a  színésznő  virtuozitását  ki- 
mutassa, de  költői  becsre  nézve  nem  sokkal 
áll  feljebb  Gauthier  Margitnál.  Nem  tudom, 
honnan  van  az,  hogy  kitűnő,  sőt  nagy  színész- 
nők is  ritkábban  tisztelik  a  nagy  költőket  s 
kiváló  szeretettel  fordulnak  oly  mtívekhez, 
melyek  sokkal  mesterkéltebb  hatásra  vannak 
számítva,  mintsem  valóban  megindítók  lehes- 

senek.  De  másfelől  e  szerep  nem  olyan,  hogy 
Bulyovszkyné  kitűnő  tehetségét  a  legerősebb 
oldalról  mutathassa  be.  Az  ő  valódi  szakmája 
most  is  oly  kevéssé  a  tragikai,  mint  ezelőtt 
öt  évvel.  Soha  sem  hibáztattam,  hogy  e  sze- 
repkörben is  kísérleteket  tesz,  de  folyvást  hi- 
báztatnom kell,  hogy  másik  szerepkörét  elha- 
nyagolja, melyben  egyedül  vívhat  ki  hervad- 
hatatlaa  koszorúkat.  Számos  vígjáték,  drámát, 
sőt  tragédiát  is  ismerek,  melyekben  a  szerepek 
mintegy  Bulyovszkynénak  vannak  írva.  Sok- 
szor gyönyörködtetett  folyékony,  finom  társal- 
gása ;  csevegni  senki  sem  tudott  jobban  a 
magyar  színpadon,  mint  ő ;  a  vidám  enyelgést, 
a  könnyed  iróniát,  kaczérságot,  sőt  az  érzel- 
messég bizonyos  fajait  majdnem  mindig  sok 
bájjal  és  erővel  fejezte  ki.  Lehet,  hogy  ejtett 
itt-ott  hibákat,  megtörtént  néha,  hogy  szerepe 
felfogásában  megtévedt ;  a  reflexió  olykor  meg- 
bénította önkéntességét  s  művésziebben  kívánva 
adni  egyet-mást,  a  mesterkéltség  örvénye  felé 
lépdelt,  de  mindig  tudott  hatni  s  bizonyos 
varázszsal  kötötte  le  nézőit.  E  varázs  mindjárt 
vesztette  erejét,  mihelyt  kilépett  e  körből  s  az 
erősb  a  viharosb  szenvedélyek  küzdelmét  áb- 
rázolta. S  különös,  e  szerepeire  fordított  leg- 
több gondot,  holott  kitűnő  tehetségének  fény- 
oldalai itt  nagyrészt  elhalványultak,  s  az  árny- 
oldalak kaptak  túlsúlyra.  Nem  a  teremtő 
phantasia    alakjai   állottak  előttünk,  hanem  a 

reflexió  fáradságos  mozaikmúvei.  Méltányol^ 
tuk  a  szorgalmat,  bámultuk  a  gondot,  tanul- 
mányt, de  nem  egyszersmind  a  tanulmány 
eredményeit  is. 

Már  arcza  és  hangja  sem  olyan,  minővel 
nagyobbszerű  tragikai  színésznővé  válhatnék 
valaki.  Arczán  legörömestebb  mulat  a  mosoly, 
ajkai  körül  a  finom  gúny,  szemében  az  enyel- 
gés.  A  mély  fájdalom  kitörését,  a  dűh,  boszú, 
megvetés  kifejezéseit  csak  keresi,  de  nem 
találja  meg.  Hangja  a  mily  finom  árnyalatokra 
képes  a  társalgásban,  épen  oly  monotonná 
vagy  erőtlenné  válik  az  erősebb  felindulásban. 
A  mily  önkény tes  nála  a  csevegés,  enyelgés, 
sőt  a  csendes  meghatottság  is :  épen  oly  nehe- 
zen bírja  meg  a  korlátjokat  áttört  szenvedé- 
lyek rohamait.  S  e  szerepekben  rendesen  in- 
kább részleteket  nyújt,  mint  egészet,  s  a  mi 
ezzel  a  legtöbbször  együtt  jár,  ritkán  tudja 
biztosan  rajzolni  a  jellem  körvonalait.  Csak 
az  oly  mozzanatra  helyez  súlyt,  melytől  hatást 
remél ;  csak  ott  dolgozgat  ki  sok  finom  rész- 
letet, hol  mintegy  feltűnni  vágyik ;  de  nem  önti 
el  egész  játékán  a  jellem  alapszínezetét,  a  fő- 
szenvedélyt  vagy  az  érzések  és  szenvedélyek 
vegyületét,  melyből,  mint  magából  nőtt  ki  a 
cselekvény.  E  mozzanatokat  mintegy  várja, 
^^^  gonddal  emeli  ki,  de  a  legtöbbször  aztán 
ismét  közönybe  esik  vissza,  egész  addig,  míg 
nem  jő  valami  hatásos  mozzanat.  E  mozzana- 

tok  nagyrészt  elég  jól  vannak  gondolva,  de 
nem  mindig  jól  játszva,  és  nagyon  sokszor 
hiányzik  belőlök  az  a  czement,  mely  a  jellem 
alkatrészeit  összetartja.  E  mellett  legsikerül- 
tebb tragikai  jeleneteiben  is  érezzük,  hogy  ez 
csak  játék,  szinészkedés.  Nem  tud  eléggé  hi- 
tetni, teljes  illusiót  teremteni,  a  mi  másik  sze- 
repkörében nem  egyszer  sikerül  neki. 

Természetes,  hogy  minden  oly  szempontból 
van  mondva,  minőt  Bulyovszkynénak  európai- 
nak hírlelt  nevezetessége  mintegy  magával 
hoz.  Természetes,  hogy  mindez  nemcsak  a  régi 
Bulyovszkynéra  illik,  hanem  az  újra  is.  Ö  ha- 
ladt ugyan,  de  a  mint  már  mondám,  tehet- 
sége nagyobb  fejlődést  nem  vett,  se  művé- 
szetének alaptermészete  nem  változott  meg. 
Mint  régebben,  úgy  most  is  jobban  játszotta 
Gauthier  Margitot,  mint  Lecouvreur  Adriennét, 
pedig  épen  nem  volt  elfogult,  sőt  bátrabb, 
jobb  kedvű  volt,  mint  a  hogy  Adrienne  sze- 
repe megkívánta.  Hangsúlyozása  is  most  hi- 
bátlanabb volt,  mint  Gauthier  Margitban.  Csak 
a  második  fölvonásban  vettem  észre  egy  pár 
hibát :  például :  igen,  velem  közlendő,  felkiált 
stb.  a  végső  felvonásokban  inkább  betűket  ha- 
gyott ki  egy-egy  szóból :  semmi  helyett  semi-t, 
szelleme  helyett  szeleme-t  mondott.  Azonban 
grammatikusi  ridegségem  mellett  is  mindezt 
könnyebben  megbocsátom  vala,  mint  azt,  hogy 
nem    annyira    Adrienne    szerény,    tartózkodó, 

29* 

de  nemesen  önérző,  gyöngéd,  de  azért  belül 
folyvást  égő  szenvedélyessége,  melybe,  mint 
a  színésznőknél  rendesen,  az  érzés  némi  mon- 
tirozása  vegyül.  Bulyovszkyné  valamivel  bát- 
rabb, jobb  kedvű  volt,  mintsem  eléggé  sze- 
rény és  tartózkodó,  valamivel  vidámabb,  mint- 
tsem  eléggé  gyöngéd  lehessen.  A  heves  és  vi- 
haros természetnek  csekély  sejtető  árnyalatát 
tüntette  föl  a  nyugodtabb  pillanatokban.  Igen 
sokat  és  sokszor  mosolygott.  Részemről  sokat 
elengednék  mozdulatai  nemességéből,  finom 
részletezéseiből,  melyeket  ujabban  elsajátított, 
ha  arczán  kevesebbszer  látnék  mosolyt,  mely- 
nek kedvességét  egyébiránt  a  világért  sem  aka- 
rom elvitatni.  Most  is,  mint  a  múltkor,  elsőbb 
jelenetei  kevésbbé  sikerültek,  mint  a  későbbiek. 
Michonnetvel  való  jeleneteinek  épen  annyit 
használt,  mín^.  ártott,  hogy  édes  atyja  játszotta 
e  szerepet  s  épen  ez  ünnepélyes  este.  Emelte  a 
hatást  s  nem  csoda,  hogy  a  közönség  élénk  tet- 
szését nyilvánította,  midőn  karjaiba  borult  és 
felkiállott:  ennek  köszönöm  mindezt,  ez  atyám, 
de  egyszersmind  ártott  is,  mert  nem  annyira 
Adrienne-t  és  Michonnet-et  láttuk  magunk 
előtt,  mint  Bulyovszkynét  és  az  ő  édesatyját. 
Az  a  hely,  midőn  Adrienne  szerepét  próbálja, 
jobban  volt  kigondolva,  mint  eljátszva.  Nem 
ügy  igazította  meg  magát,  hogy  élénken  ki- 
tessenek a  javított  helyek.  A  galamb  meséjét 
szépen  szavalta,  de  nem  nagy  bájjal  és  gyön- 

gédséggel,  a  mit  talán  az  is  okozhatott,  hogy 
Lendvai,  ki  Maurice  grófot  játszotta,  oly  esetle- 
nül szólott  belé,  hogy  a  legégőbb  gyöngédség 
is  megfagyhatott  volna.  Sikerültebb  volt  Rachel 
híres  jelenete,  midőn  Adriennét  a  féltékenység 
kinozza  és  megszabadítja  vetélytársnőjét.  Hogy 
reám  e  jelenet  kevésbbé  hatott,  mint  a  körü- 
lem tomboló  fiatalságra,  meglehet,  bennem 
van  a  hiba,  a  ki  erősb  tragikai  felindulások  után 
áhítozom.  Különösen  rosszul  hatott  reám,  mi- 
dőn Bulyovszkyné  Rachel  híres  ou/-át  mon- 
dotta el,  a  mi  magyarul  hiszem-mel  van  for- 
dítva. Ez  mind  kigondolva,  mind  játszva  jól 
volt,  de  mihelyt  bevégződött  a  mozzanat, 
Bulyovszkyné  meglehetős  közönyössé  vált  s  úgy 
szagolta  bokrétáját,  mintha  nem  ment  volna  át 
valami  nagylelkű  küzdelmen.  A  negyedik  fel- 
vonás híres  jelenetében  két  hibát  találtam 
midőn  Adrienne  rosszul  takart  czélzatokban 
társalog  a  herczegnővel,  nem  tudta  eléggé  ve- 
gyíteni tartózkodását  felindulásával,  a  finom- 
ságot dühével,  a  fájdalmat  boszúvágyával ; 
midőn  szavalni  kezd  a  társaságnak,  csak  ké- 
sőre találta  meg  a  kellő  hangulatot  s  csak  a 
végsorok  sikerültek  annyira,  hogy  teljesség- 
gel nem  vettem  rossz  néven  szomszédaim 
zajos  tapsait.  A  végső  jelenetben  mindent 
megtett,  mi  tehetségében  állott,  de  ki  tehet 
róla,  hogy  e  tehetség  nem  határozottan  tragi- 
kai.   Teljesen    méltánylom   azt   a  mozzanatot, 

midőn  kissé  megdőlve  merően  áll  s  a  levegőbe 
néz ;  igen  szép  alak  volt,  méltó  fájdalmához. 
Azt  is  örömmel  szemléltem,  hogy  a  haldoklás 
perczeiben  nem  folyamodott  materialis  eszkö- 
zökhöz, de  a  legjobb  akarat  mellett  is  meg 
kell  vallanom,  hogy  arczával,  szemével,  hang- 
jával keveset  tudott  kifejezni,  s  bocsássák  meg 
rajongó  tisztelői  bűnömet,  még  mindig  örö- 
mestebb  tapsolok,  ha  a  kín  tördelt  hangjai  he- 
lyett kedves  csevegését  hallom  s  mosolyában 
gyönyörködhetem. 

Nem  tudom,  fel  fog-e  még  lépni  vendégmű- 
vésznőnk, azt  sem,  vajon  van-e  kedve  ismét 
a  hazai  művészetnek  szentelni  tehetségét.  Hogy 
a  közönség  és  hírlapok  óhajtják,  nem  szenved 
kétséget.  De  egyszersmind  azt  is  hallani  itt-ott, 
hogy  főbb  színésznőink  tömegesen  vissza  fog- 
nak vonulni  a  nemzeti  színpadtól,  [ha  Bulyov- 
szkynét  az  igazgatóság  szerződteti.  Én  ugyan 
nem  kedvelem  a  színházi  pletykákat,  nem 
szoktam  bele  szólani  az  igazgatás  dolgaiba, 
soha  sem  ajánlottam  senkit  szerződtetés  vé- 
gett, sőt  megvallom,  oly  kevéssé  értek  a  szín- 
ház igazgatásához,  mint  akár  a  Hölgyfutár  és 
Magyar  Sajtó  kritikusai,  a  kik  mindennap  bele- 
szólnak, de  lehetetlen  e  szállongó  hírt  meg- 
jegyzés nélkül  hagynom.  Először  is  nem  hi- 
szem, nem  tudom  feltenni  színésznőinkről, 
hogy  ha  hazafiúi  érzelmökben  sértve  érezték 
magukat  Bulyovszkyné  által,  ily  módon  kivan- 

nának  rajta  boszitt  állani.  Ez  nem  volna 
egyéb,  inint  a  színház  érdeke  elleni  dolgozás, 
a  hazaíiasság  leple  alatti  hazafiatlanság,  vagy 
a  ini  szinte  oly  rossz,  puszta  ürügye  a  ver- 
senytől való  félelemnek.  Nem  szükség  bőveb- 
ben magyaráznom  a  dolgot  s  tovább  szóno- 
kolnom Bulyovszkyné  mellett,  épen  nekem,  a 
ki  két  nyelvű  színészkedését  mindig  kimélet- 
lentil  megtámadtam.  De  ha  én  tudok  az  aka- 
démiában és  Kisfaludy-társaságban  egy  terem- 
ben ülni  és  kezet  szorítani  azokkal,  kik  túl- 
buzgalmukban  kritikáimért  majdnem  haza- 
árulónak kiáltottak  ki,  bizony  színésznőink  is 
örömest  játszhatnak  egy  oly  színésznővel,  ki 
színészetünk  egyik  dísze,  a  ki  nem  ellenök 
vétett,  csak  maga  ellen,  midőn  megszűnt  ma- 
gyar művésznő  lenni,  a  nélkül,  hogy  egészen 
németté  váljék. 


színházi  dolgokról. 

1863  július. 

I. 

((Oly  keveset  értek  a  Nemzeti  Színház  igaz- 
gatásához, mint  akár  a  (múlt  félévi)  Magyar 
Sajtó  és  Hölgyfutár  kritikusai.))  így  szóltam  a 
minap,  s  ez  nem  tréfa,  hanem  őszinte  vallo- 
más, melyet  ismételnem  kell,  midőn  épen  a 
Nemzeti  Szinház  igazgatását  illető  kérvényről 
kell  egy  pár  szót  szólanom.  Nincs  szándékom 
egészben  véve  a  dolog  érdeméhez  szólani,  a 
mire  se  elég  ismeretem,  se  elég  hiteles  ada- 
tom nincs,  de  elmondok  a  dolog  körül  egyet- 
mást,  mik  talán  figyelmet  érdemelnek. 

Ha  egy  idegen  kérdezné  tőlem,  mi  a  leg- 
jellemzőbb különbség  a  külföldi  és  a  magyar 
szinkritika  közt,  minden  habozás  nélkül  azt 
felelném:  leginkább  az,  hogy  a  magyar  szin- 
kritika rendesen  keveset  foglalkozik  a  szin-  és 
dalművek  birálatával,  magával  az  előadással, 
de  annál  többet  a  szinház  igazgatásával,  unta- 

lan  bele  szól,  szerződtetést  és  elbocsáttatást 
követel,  pártolja  a  színészeket  és  színésznőket 
kik  fizetésjavítást  kívánnak,  baja  van  az  ének- 
mester,  a  kardalnokok,  a  színházi  szolgák  fize- 
tésével, közönség  elébe  hurczol  egy  csoport 
színházi  pletykát,  az  elégedetlen  színészek  és 
színésznők  közlönyévé  avatja  magát,  s  oly  nagy 
zajt  üt  minden  kicsinységből,  mintha  egy  minisz- 
ter megbuktatásáról  vagy  valamely  nemzeti 
nagy  kérdés  kivívásáról  volna  a  szó. 

Valóban  színikritikánk  ez  annyira  jellemző 
oldala  példátlan  az  európai  journalístákban. 
Sehol  sem  olvastam,  hogy  a  kritikusok  a  szín- 
házigazgatók megbuktatásában,  a  színészek 
fizetései  fölemeltetésében  vagy  leszállíttatásá- 
ban  keressék  ambitíóikat  s  a  művészeti  oldal 
helyett  gazdaságukkal  és  személyökkel  foglal- 
kozzanak ;  mindenütt  megelégesznek  az  sesthe- 
tikai  ítélettel,  csak  ezáltal  kívánnak  hatni  az 
igazgatásra,  sőt  többre,  mint  kritikusok,  nem 
is  érzik  magokat  jogosítva.  Egy  államszinház 
elvi  reformja  vagy  újonnan  rendezése  idéz  elő 
másutt  is  vitát,  de  az  igazgatás  speciális  és 
személyes  kérdései  miatti  zaj  egészen  csak  a 
mi  találmányunk.  Pedig  ha  van  Európában 
színház,  melyet  igazgatni  s  igazgatásról  ítéletet 
hozni  nehéz,  ez  a  mi  Nemzeti  Színházunk. 
Másutt  az  operának  és  drámának  külön  szín- 
házai vannak,  így  könnyebb  találni  szak- 
értő   igazgatót;  nálunk   e    művészeti    két    ág 

egyesítve  lévén,  oly  nehéz,  hogy  Nemzeti  Szín- 
házunknak még  egyetlen  igazgatója  sem  volt, 
ki  a  művészet  e  mindkét  ágában  szakértő  lett 
volna ;  Bajza  oly  kevéssé,  mint  Ráday  s  a  töb- 
biek. Bizonyosan  most  sincs  senki  íróink  vagy 
főuraink  között,  kit  ily  értelemben  szakértő- 
nek lehetne  nevezni,  a  ki  e  mellett  külföldön 
vagy  itthon  a  szinházigazgatást  speciális  tanul- 
mányává tette  volna. 

Nekünk  sajátságos  viszonyainknál  fogva  foly- 
vást meg  kell  elégednünk  oly  igazgatókkal, 
kik  több  vagy  kevesebb  tájékozottsággal  a 
művészetben  elég  belátók  a  színház  művészeti 
intelligentiája  s  a  valódi  közvélemény  útmu- 
tatásait a  legjobb  módon  felhasználni;  elég 
lelkiismeretesek  és  jó  gazdák  a  színház  pénz- 
viszonyait soha  sem  téveszteni  szem  elől,  s 
elég  türelmesen  szigorúak  igazságosan  és 
tapintattal  kormányozható  színészi  népet.  S  ha 
ide  veszszük  még  azt  is,  hogy  színigazgatónk- 
nak az  opera  és  dráma  gyakran  ellentétes  ér- 
dekeit egyaránt  védeni  és  ápolnia  kell ;  hogy 
a  magasb  művészeti  igényeket  épen  úgy  szol- 
gálni tartozik,  mint  kénytelen  gondoskodni 
mindennapi  kenyeréről,  mert  subventiója  min- 
dig csekély  volt  s  a  mi  most  kilátásban 
van ;  sem  annyi,  hogy  egészen  fölmenthesse  a 
megélhetés  gondjai  alól,  még  nehezebbé  válik 
színházigazgatóink  pály^'a.  Még  mennyi  nehéz- 
séget lehetne  előszámlálni  a  társadalmi  viszo- 

nyoktól  fel  a  politikaiakig !  S  vajon  e  sok  nehéz- 
séget tekintetbe  veszi-e  kritikusaink  és  jour- 
nalistáink  többsége  ;  szól-e  szinháztink  igazgatá- 
sához elég  eszélyesen,  alaposan,  igazságosan  s 
a  szinház  érdekeinek  tekintetbe  vételével  ?  Ba- 
jos igennel  felelni,  kivált  azon  lapokat  illetőleg, 
melyek  legtöbb  zajt  ütnek  a  szinházigazgatás 
kérdésével. 

A  dráma  és  opera  közti  szerencsétlen  küz- 
delem előidézésében  jó  része  van  jornalistáink- 
nak.  E  küzdelem  egy  idejű  színházunk  meg- 
nyiltával  s  még  máig  is  tart.  A  közönség 
egyik  legbefolyásosb  és  áldozóbb  része  majd- 
nem kizárólag  az  opera  érdekei  ápolására 
ösztönzi  az  igazgatót;  journalistáink  legtöbbje 
keveset  ad  az  operára,  kivéve  akkor,  ha  vala- 
melyik igazgató  ellen  vádkép  hozhatja  fel ; 
majdnem  elnyomására  törekszik,  sőt  még  az 
országgyűlési  bizottságban  is  találkozott  tag, 
a  ki  az  opera  teljes  eltörlését  indítványozta ; 
mintha  bizony  egy  már  virágzásnak  indult 
művészeti  ágat  helyes  volna  eltaposni ;  mintha  az 
bizony  lehetne  módunk  két  színházat,  egy 
operait  és  drámait  állítani,  és  fentartani ;  mintha 
eltörlesztésének  Nemzeti  Színházunknál  Pest 
viszonyai  közt  nem  az  volna  következése,  hogy 
az  ujtéri  szinház  újra  divatba  jöjjön  s  a  mi 
nemzetink  félig-meddig  kimenjen  divatból. 
Az  igazgató,  kinek  kötelessége  a  színházi  pénz- 
viszonyaihoz képest  mindkettő  érdekeit  ápolni, 

folyvást  két  tűz  közé  van  szorítva  s  mindkét- 
felől csak  vádakat  hall.  Azonban  ez  még  hagy- 
ján, némileg  természetes,  mert  szinhá- 
zunk  szervezetéből  loly.  De  semmikép  nem 
nevezhetni  természetesnek  kritikánk  fentebb 
jellemzett  eljárását,  mely,  mióta  szinházunk 
fennáll,  folyvást  divatozik  s  az  igazgatók  pályá- 
ját annyira  nehezíti.  Az  igazgatási,  pénzügyi, 
szerződtetési  és  fegyelmi  kérdések  előtérbe 
tolása  pusztán  csakizgatási  eszközzé  válik.  A  czél 
nem  hatni  az  igazgatóra,  hanem  megbuktatni; 
egész  ministernek  nézik,  a  ki  ellen  rendszeres 
ellenzéket  kell  szervezni.  Egy  pár  elégedetlen 
színész,  egy  pár  boszus  journalista  vagy  dráma- 
író egyesül  s  kész  a  harcz  életre  halálra.  Ide 
járul  még  néhány  kezdő  író,  kik  irodalmi  pályá- 
juk boldog  éveit  élvén,  semmiben  sem  talál- 
nak nagyobb  gyönyört,  mint  Demosthenesként 
mennydörögni  a  színház  zsarnoka  ellen  s  tud- 
tára adni  a  világnak,  hogy  ők  is  élnek  s  ural- 
kodni akarnak.  A  színész  igaz  és  nem  igaz 
adatokat,  híreket  hord  ki  a  színháztól ;  a  jour- 
nalista feldolgozza.  Oly  dolgok  válnak  a  min- 
dennapi vita  vagyis  inkább  zaj  tárgyává, 
melyekhez  csak  kivételesen,  nagy  discretióval 
s  hiteles  adatok  nyomán  lehetne  nyúlni.  Az  igaz- 
gató elleni  gyűlöletből  nem  kiméltetnek  a  szín- 
ház érdekei  sem.  Egy  pár  tévedés  elég  arra 
nézve,  hogy  az  igazgató  a  színház  elleneségé- 
nek,   megbuktató] ának   kiáltassék   ki,    mintha 

lehetne  igazgató,  ki  egyben-másban  ne  téved- 
jen, kivált  a  mi  szinházunknál.  Minden  bajért, 
mely  a  színház  szervezetéből  vagy  az  eszközök 
elégtelenségéből  foly,  egyedül  az  igazgatót 
teszik  felelőssé.  Az  összes  színházi  személyzet 
hibái,  az  olyanok  is,  melyek  nincsenek  kapcso- 
latban az  igazgatással,  az  igazgató  hibáiul  rovat- 
nak fel.  A  Nemzeti  Színház  igazgatásának  kér- 
dése oly  könnyűnek  tetszik,  hogy  nj  donságírók, 
kik  keveset  értenek  a  drámához,  semmit  az 
operához,  soha  sem  tették  tanulmányuk  tár- 
gyává a  színház  b  elviszonyait,  csak  úgy 
írnak  róla,  mintha  a  bérkocsisok  goromba- 
ságát  kellene  megróniok.  Húsz  harmincz  sor- 
ban minden  nap  ukázokat  bocsátanak  ki 
az  opera  és  dráma  szervezéséről,  hogy 
kit  kell  s  kit  nem  kell  szerződtetni,  kit 
nem  szabad  elbocsátani  s  több  efféle,  me- 
lyeknek ha  nem  engedelmeskedik  az  igaz- 
gató jaj,  neki,  mert  elárulta  egyik  legdrágább 
nemzeti  intézetünket.  E  rendszeres  izgatás,  zaj 
és  pletyka  rendesen  nemcsak  megbénítja  az 
igazgató  intézkedéseit,  hanem  elfordítja  tőle 
a  közönséget  is.  Az  igazgatónak  bajos  minden 
hírt  megczáfolni,  minden  támadást  visszaverni, 
sőt  némely  kényes  természetű  ügyében  épen 
lehetetlen.  Egy  pár  tekintetélyesebb  politikai 
lap  vagy  irodalmi  folyóirat  közönyös  a  szín- 
ház beldolgai  iránt,  vagy  mert  nem  akar  egy- 
oldalúan ítélni,  vagy  mert  nem  tartja  fontos- 

nak,  s  nem  óhajtja  gyümölcstelen  polémiáknak 
megnyitni  hasábjait.  A  legtekintélyesb  szép- 
irodalmi irók  nagy  részt  szintén  így  gondolkoz- 
nak. Az  az  egy  pár  ember,  ki  a  kritikával 
tüzetesebben  foglalkozik,  resteli  ártani  magát 
oly  dolgokba,  melyek  tulajdonkép  nem  tartoz- 
nak az  sesthetikai  kritika  körébe,  melyekben 
nem  tartja  magát  competens  bírónak,  vagy  ha 
tartja  is,  kétkedik  az  adatok  hitelességében  s 
nincs  módja  vagy  ideje  utánok  járni.  Szóval  az 
igazgató,  ha  nincs  valami  nagy  szerencséje  és 
figyelmetlenségből  vagy  kénytelenségből  meg- 
sértett nem  épen  kíméletre  méltó  érdekeket, 
csakhamar  maga  ellen  látja  a  lapok  többségét. 
A  zaj  mind  erősbül,  a  közönség  lassanként 
mindent  elhisz,  mert  a  kik  bátran  és  sokszor 
állítanak  valamit,  mindig  hitelre  találnak  azok 
előtt,  kik  azt  bizonyosan  nem  tudhatják.  Az  igaz- 
gató kénytelen  visszavonulni,  jő  egy  másik, 
kit  nagy  hozsannával  fogadnak,  de  a  ki  egy 
pár  év  múlva  szintén  úgy  jár,  mint  előde, 
miben  aztán  az  a  legrosszabb,  hogy  igazgatóink 
hamar  változván,  egyik  sem  szerezhet  magá- 
nak elég  tapasztalatot,  gyakorlottságot  s  min- 
dig újonczok  kísérleteivel  kell  találkoznunk. 

íme  az  okok,  melyek  alapján  hibáztatnom 
kell  a  kritikának  oly  nagy  mértékben  s  oly 
könnyelmű  módon  foglalkozását  a  színház  bel- 
ügyével, a  mint  ez  nálunk  oly  régóta  divatos, 
íme   miért   nem   ajálhatni   elég   tapintatot  és 

eszélyt  mindazoknak,  kik  a  szinház  igazgatá- 
sába beleszólni  elég  competens  bíróknak  tart- 
ják magokat,  legyenek  akár  ellenségei,  akár 
barátai  az  igazgatónak.  Rajzom  talán  túlzottnak 
tetszik,  pedig  nincs  benne  más  túlzás,  mint 
az,  hogy  egy  pár  évtized  eseményei  vannak 
összepontosítva  benne.  Hogy  a  jelenre  sok  illik 
belőle,  bajosan  tagadhatja  valaki,  sőt  van  két 
oly  adatom  is  melyeket,  mint  egész  újakat, 
meg  sem  említettem.  Egyik  a  budai  szinház 
melletti  izgatás  a  Nemzeti  Szinház  és  igaz- 
gatója rovására ;  a  másik  több  írónak  és  művész- 
nek a  legfelsőbb  helyre  benyújtandó  kér- 
vénye, mely  többek  közt  a  Radnotfáy  igazgató 
úr  elmozdítását  kéri.  Nemzeti  Színházunknak 
minden  leendő  igazgatója  el  lehet  reá  készülve, 
hogy  kivált  ez  utóbbi  eszköz  fel  fog  használ- 
tatni ellene,  mert  mindig  találkozik  egy  pár 
író,  kik  elég  erélyesek  husz-harmincz  sort 
fogalmazni  és  aláírókat  szerezni,  ha  mindjárt 
oly  írókat  és  művészeket  is,  kik  soha  sem  jár- 
nak a  színházba.  E  kérvénynek  épen  az  előt- 
tem a  legroszabb  oldala,  hogy  ha  divatba  jő, 
még  inkább  meg  fog  nehezíttetni  az  igazgatók 
pályája,  melyet  tulaj  donkép  könnyíteni  kellene. 
De  miért  e  kérvény,  miért  a  szenvedélyes 
és  makacs  megtámadás,  melyet  Radnotfáy 
úrnak  mindennap  szenvedni  kell ;  miért  kiált- 
ják ki  a  Nemzeti  Szinház  megbuktatójának,  a 
legroszabb  igazgatónak,  ki  valaha  csak  volt  és 

lesz?    Nem    tudom.    Nem    vagyok    oly    bölcs, 
hogy  mindent  megfejtsek.  Lehet,  hogy  divatba 
jött  s  a  divat  ragadós,  s  ha  gróf  Ráday  nem 
épen  fontos    okokból   legkitűnőbb  igazgatónk- 
nak kiáltatott  ki,  miért  ne  kiáltsuk  ki  Radnot- 
fáyt  szintén  nem  fontos  okokból  a  legroszabb 
igazgatónak  ?    Én    nem   védhetem   Radnotfáy 
urat,  nem   Ítélhetek   igazgatásáról.  Az   operá- 
hoz   semmit  sem  értek,   soha  sem  tettem    ta- 
nulmányaim tárgyává,   se    a  szinház  belviszo- 
nyait,  se  az  igazgatást ;  nem  ismerem  a  szinház 
budgetjét ;    nem   tudom  az   igazgatónak    mily 
hatásköre    van,    mennyit    tudhatni   be  neki,  s 
mennyit  a  felette    álló    szinházi   bizottságnak  ; 
minő   terhekkel,    mily    állapotban    vette    át   a 
jelen  igazgató  a  színházat  elődjétől;  min  segít- 
hetett volna  s  min  nem  stb.  Szóval  én  csak  a 
drámához  s  a  drámai  előadáshoz  értek,  szóval 
én  oly  keveset  értek  Nemzeti  Szinházunk  igaz- 
gatásához, mint   a   boldogult   Magyar  Sajtó   s 
a   nem   boldog   Hölgyfutár  kritikusai;   legfel- 
jebb csak  abban  különbözőm  tőlök,  hogy  sej- 
tem  a  szinházunk   igazgatásának   nehézségeit 
s  jobban    használom    logikámat    az   igazgatás 
ellen  támasztott  zaj   megítélésében,   mint    ők, 
kik  épen  legtöbbet  zajongnak.  E  csekély  készü- 
lettel   kell    hát    síkra    szállanom  az  elhírhedt 
kérvény  ellenében,  még  pedig  csak  azon  ismer- 
tetés alapján,  melyet  róla  Reviczky   Szevér   a 
múlt  félévi  Magyar  Sajtó  133-ik  számában  közre- 

bocsátott.  Ne  várjon  tőlem  az  olvasó  valódi 
bírálatot,  csak  egy  pontban  akarok,  mint  bíráló 
beszélni,  a  többiben  nem  leszek  más,  mint  egy 
ember  a  közönségből,  ki  pusztán  csak  logi- 
kájára támaszkodik.  De  kifogyván  a  térből, 
fejtegetéseim  többi  részét  a  jövő  számra  kell 
halasztanom. 


Gyulai  Pál:  Dramaturgiai  dolgozatok.  I.  3^ 


II. 


Tehát  kérvény  készült,  mely  több  író  és 
művész  nevében  a  jelen  igazgató  elmozdítását, 
új  rendszer  behozatalát  sürgeti,  s  mely  a  leg- 
felsőbb helyre  fog  beadatni.  Reviczky  a  múlt 
félévi  Magyar  Sajtó  már  idézett  számában  meg- 
ismertette e  kérvényt  s  felhívta  az  írókat,  mű- 
vészeket és  színészeket  (e  megkülönböztetés 
szerint  a  színészek  nem  tartoznak  a  művészek 
kategóriájába)  a  kérvény  aláírására.  Sokan 
csodálkoztak,  hogy  Reviczky  állott  e  kérvé- 
nyező írók  és  művészek  élére,  aki  se  művész, 
se  drámaíró,  se  zene-  vagy  dráma-kritikus  és 
soha  a  színház  ügyeivel  nem  foglalkozott.  Én 
nem  csodálkoztam.  Reviczky  sok  mindent  meg- 
kísért az  irodalomban,  sok  mindenhez  hozzá- 
szól, utoljára  valamelyiket  csak  eltalálja.  Aztán 
tekintetbe  kell  vennünk  azt  a  körülményt  is, 
hogy  a  múlt  évben,  midőn  Reviczky  az  Uj 
nemzedék  élére  állott.  A  csoportosulás  mint 
eszme  jelszót  írta  ez  új  irodalmi  párt  zászló- 
j  ára ;  az  Új  Nemzedék  ugyan  megbukott,  de  a 


színházi  dolgokról  467 

jelszó  mind  tartotta  magát  s  íme  új  csoporto- 
sulás állott  elő,  s  bár  az  eszmék  itt  is  meg- 
lehetősen hiányzanak,  de  Reviczkynek  nem 
lehetett  hiányozni. 

Azonban  halljuk  mit  akarnak  ő  és  társai : 
((Ők  —  úgymond  Reviczky  czikkében  —  abban 
a  hitben  vannak  hogyha  a  Nemzeti  Szinház 
igazgatása  a  jelen  állapotban  hagyatik,  a  ma- 
gas évi  segé^ypénz  nem  fogja  azt  az  ered- 
ményt előidézni,  melyre  oly  vágyva  vágyik  a 
szinház  ügye  iránt  érdekelett  irodalom,  művész- 
világ és  országos  közönség.  Több  éve  múlt, 
hogy  a  hazafiúi  lelkesedés  által  alapított  drága 
közintézet  eredeti  czéljához,  a  magyar  dráma- 
irodalom művelése-  és  terjesztéséhez,  oly  vi- 
szonyban áll,  a  mi,  ha  nem  hanyatlás,  minden 
esetre  erőpazarló  vesztegelés.  Az  iránytévesz- 
tés, a  visszaélések  szaporasága,  a  szinház  belső 
érdekeinek  szembeszökő  ignorálása :  a  jelen 
igazgatóság  vagy  talán  jobban  mondva  igaz- 
gató alatt  kezd  a  tetőpont  felé  haladni.))  Fel- 
említik továbbá  a  sérelmeket  általánosságban. 
(lA  szinház  tagjainak  megválasztásában  és  el- 
eresztésében  semmi  tapintat  és  lelkiismeretes- 
ség: a  pénztár  hasznavehetetlen  tagok  össze- 
halmozása  által  terhelve;  az  eredeti  szinmű- 
irodalomra  kevés  gond  fordítva ;  az  sesthetikai 
szempontok  elhanyagolva;  az  igazgatásba  oda 
nem  illő  befolyások  harapózva  s  az  egész  köz- 
vetlen ügykezelésben    avatatlanság,    érzék-  és 

szakképesség  hiányának  jelei.))  Mint  a  pesti 
irodalom  és  művészvilág  tagjai,  orvosoltatni 
kívánják  e  bajokat;  óhajtják,  hogy  a  jelen 
igazgatás  alatt  elharapózott  visszaélések  meg- 
szűntetése végett  hallgattassék  meg  az  i86i-ki 
országgyűlés  által  kinevezett  színházügyi  bi- 
zottság véleménye,  vagy  szereztessék  arról 
a  maga  rendes  útján  tudomás ;  engedtessék 
meg,  hogy  változott  igazgatási  rendszer  és 
más  igazgató  mellett  a  magas  évi  segélypénz 
áldást  hozó  adományny  á  válj  ék  a  Nemzeti  Szín- 
házra nézve. 

Reviczky  polémiával  kíséri  az  ismertetést, 
tiltakozik  a  kaján  föltevések  ellen,  megrój  ja 
az  alkalmazkodó  melléktekinteteket,  megtá- 
madja a  töprengő  pessimust,  ürügyül  bitorlott 
politikai  kifogásokat,  nagyképüskedést,  semle- 
gességet. E  vádak  egy  jó  része  leginkább  a 
Pesti  Napló  és  Koszorú-ra  vonatkozhatik, 
melyek  épen  nem  barátjai  az  egész  zajos  kér- 
vényezésnek.  Mit  mond  a  Pesti  Napló  egyik 
dolgozó  társa  e  vádjára,  az  az  ő  dolga  a 
Koszorú  nem  elegyedik  czáfolatába  s  a  kér- 
vénynek úgynevezett  politikai  oldalát  egészen 
mellőzi.  De  annyit  mégis  megkérd:  vajon 
hiszik-e  komolyan  a  kérvényezők  az  ország- 
gyűlés által  kinevezett  bizottság  összehívását, 
holott  az  akkor  sem  hívatott  össze,  midőn  a 
subventio  kérdéséről  folyt  a  tanácskozás  ?  To- 
vábbá,   mit   értenek  ez   alatt  ((vagy   a  maga 

rendes  útján»,  mi  alatt  sok  mindent  lehet  ér- 
teni ?  És  végre,  ha  csakugyan  eszméjök 
van  a  kérvényezőknek  a  szinház  reformjára 
nézve,  súlyos  vádjaik  az  igazgató  ellen  s  nem 
elég  nekik  a  hírlapok  tere,  vajon  nem  volt-e 
alkalmuk  a  múlt  télen  épen  a  subventio  ügyé- 
ben összehívott  tanácskozás  elébe  terjesz- 
teni mindazt,  mi  szívükön  fekszik  ?  Husz- 
harmincz  soros  kérvény  helyett  egész  részletes 
memorandumot  dolgozhattak  volna  kapcsolat- 
ban a  subventio  kérdésével ;  e  mellett  előad- 
hatták volna  vádjaikat  a  színházigazgató  ellen, 
minden  zaj,  tüntetés  nélkül,  a  mi  a  szinház 
érdekeinek  is  inkább  ihásznál  vala.  Miért  jut 
eszökbe  csak  most  a  szinház  reformja,  miért 
lépnek  föl  csak  most  Radnotfay  ellen  ?  E  kér- 
dések sokat  levonnak  abból  a  kegyeletből  és  ((kö- 
telességhű))  éberségből,  melyet  Reviczky  emle- 
get s  némi  szenvedélyes  torsalkodást  is  gya- 
níttattnak.  Egyébiránt  a  kérvényezőknek  az 
országgyűlési  bizottsággal  való  paradiro- 
zása  fogalomzavar.  Az  i86i-ki  országgyűlés 
kinevezett  egy  bizottságot,  hogy  megvizsgálja 
a  szinház  hiányait,  tegyen  jelentést  rólok  s 
készítsen  javaslatot  arra  nézve,  hogy  mikép 
lehetne  a  Nemzeti  Színházat  neve  méltóságához 
illő  állapotba  helyezni  mind  anyagi,  mind 
szellemi  tekintetben.  A  bizottság  eljárt  ki- 
küldetésében, beadta  jelentését,  javaslatát  s 
ezzel     megszűnt     bizottság     lenni.     Jelenleg 

semmi  nemű  országgyűlési  szinházi  bizottság 
nincs  se  jogilag,  se  tényleg.  Hogy  a  kormány 
a  subventio  kérdésében  e  bizottság  nébány 
tagjait  is  meghívta,  csak  azt  mutatja,  hogy  ő 
is  bizalmat  helyezett  azok  némelyikébe,  kiket 
az  országgyűlés  ez  ügyben  kiküldött  volt,  de 
a  meghívott  tagok  természetesen  csak  mint 
szakavatott  egyének  jelentek  meg  s  nem  mint 
az  ország  képviselői.  Ez  egyének  összehívása 
s  megjelenése  se  alkotmányos,  se  alkotmány- 
talan  eljárás,  csak  épen  tapintatos,  a  mi  minden 
esetre  viszonyaink  közt  méltánylatot  érdemel, 
de  kár  reá  holmi  alkotmányi  dogmákat  épí- 
teni. 

A  mint  a  múlt  számban  előadtam,  teljesség- 
gel nem  vagyok  barátja  annak,  hogy  szini- 
kritikánk  nagyobb  részt  mellőzi  a  művészeti 
oldalt  s  igazgatási  és  gazdasági  kérdésekkel 
foglalkozik.  Hogy  ez  nem  a  színikritika  köre, 
könnyen  megfoghatni ;  de  egyszersmind  nem 
állítottam,  hogy  egy  államszinház  reformja  vagy 
újonnan  rendezése  ne  foglalkoztassa  a  hírla- 
pokat s  hogy  az  igazgatásnak  netalán  nagy 
visszaélései,  hibái,  kivált  a  pénzügyet  illetőleg, 
a  körülmények  szerint  mintegy  kivételesen, 
discretióval,  hiteles  adatok  nyomán  napfényre 
ne  hozassanak,  mint  bármely  közintézeté.  Azon- 
ban épen  az  a  baj,  hogy  hírlapjaink  minden 
nap  emlegetik  a  reformot,  mindennap  támad- 
ják az  igazgatót,  de  sohasem  foglalkoznak  ko- 

molyan  az  tigygyel.  írt-e  a  kérvényező  írók 
közül  valamelyik  tüzetes  czikket  a  színház 
reformjáról,  a  kilátásba  helyezett  subventióval 
kapcsolatban  ?  Adott-e  tervet  a  színház  újon- 
nan rendezésére,  s  épen  Reviczky,  ki  annyi 
mindenhez  szól,  annyi  vasútat  épít,  építtetett-e 
csak  egy  légváracskát  is  Nemzeti  Színházunk 
jövőjének  ?  Az  igazgató  eljárása  vétetett-e  tü- 
zetes bírálat  alá,  hiteles  adatok  nyomán,  mint- 
egy számokkal  kimutatva  ? 

Hallottunk  elég  zajt,  gúnyt,  olvastunk  oly 
czikket  is,  mely  a  szabadjegyek  elvételét  egyik 
fő  sérelemként  tárgyalta,  de  olyat  egyet  sem, 
mely  a  dolgot  derekasan  felfejteni  igyekszik, 
s  igazolni  képes  e  súlyos  vádakat:  (delkíisme- 
retlenség,  az  igazgatásba  oda  nem  illő  befo- 
lyások elharapózása,  a  pénztár  megterheltetése, 
a  színház  érdekeinek  szembeszökő  ignoralása)) 
stb.  Még  a  politikai  életben  is  a  kérvényeket 
tüzetes  tárgyalások  szokták  megelőzni  a  hírla- 
pokban. Ha  már  divatba  hoztuk  a  kérvényt  a 
szinházigazgatás  ügyében,  vajon  a  színház  re- 
formja s  az  igazgató  csúfos  elmozdítása  nem 
érdemelnek-e  még  egy  kis  behatóbb  analysist  ? 
S  miért  csak  az  igazgató  letételét  kérni,  miért 
nem  vádolni  a  színházi  választmányt  is,  mely 
a  legfőbb  dolgok  elintézésébe  szintén  befoly, 
az  igazgatóval  együtt  felelős,  s  mely  elég  lel- 
kiismeretlen eltűrni  színházunknak  a  végel- 
pusztulás örvénybe  hanyatlását  ? 

Még  tovább  fűzhetni  e  kérdéseket.  Ha  a 
kérvényezők  a  hírlapokban  nem  fejtegették 
tüzetesen  se  a  színház  reformját,  se  a  jelen 
igazgatás  hiányait,  visszaéléseit,  miért  nem 
csatoltak  kérvényökhöz  egy  emlékiratot,  mely 
mind  a  két  kérdést  kimerítőn  tárgyalja?  A 
kérvényező  írók  és  művészek  nem  mint  a 
nagy  közönség  tagjai  léptek  föl,  hanem  mint 
szakértő  emberek,  az  irodalom  és  művészet 
érdekében.  így  egy  kimerítő  emlékirat  készí- 
tése kétszeres  kötelességök  lett  volna.  Reviczky 
ugyan  indítványozza,  hogy,  ha  majd  többen 
lesznek,  gyűljenek  össze,  «s  bízzanak  meg 
keblökből  szakismeret  és  tükörtiszta  gondol- 
kodásmód tekintetében  kiváló  pár  egyént  a 
színház  ügyének  tárgyalásába  ereszkedő  emlék  • 
irat  szerkesztésével,  mert  ebből  ki  fog  tűnni 
felszólalásunk  indoka.))  Nem  tudom,  megtalál- 
ták-e a  kérvényezők  ((e  szakismerő  és  tükör- 
tiszta gondolkodású  egyéneket))  kik  megírják 
azt,  mit  ők  tulaj  donkép  nem  tudnak  eléggé 
tisztán  ?  Sok  mindent  olvashatni  lapjainkban 
a  kérvényezők  megbízottjairól,  a  kérvény  fel- 
viteléről, de  hogy  valami  emlékiratot  is  szer- 
kesztettek volna,  arról  hallgat  az  írás.  íme 
egy  újabb  ok,  hogy  elhamarkodott,  könnyelmű 
lépésnek  tartsuk  e  kérvényt,  még  akkor  is,  ha 
különben  helyesel  nők. 

De  még  más  oldalról  is  fontos  ellenvetésre 
találhatni.    A  kérvény   legfőbb   czélja,  a  mint 

Reviczky  előadja,  Radnotfay  elmozdítása.  Jól 
van,  de  van-e  a  kérvényezőknek  igazgató- 
jelöltjök  ?  Ha  egy  kérdést  annyira  személyhez 
kötünk,  egy  más  személyt  kell  vele  szembe- 
állítanunk. A  kérvény  hallgat  a  kérvényezők 
igazgató-jelöltjéről.  Megengedem,  hogy  ez  nem 
hiba,  noha  akkor  nem  kellett  volna  oly  élesen 
személy  ellen  intézni  a  kérvényt.  De  miért 
nem  emlegetik  a  kérvényezők  főbbjei  a  ren- 
delkezésekre álló  lapokban  igazgató-j elöl tj őket  ? 
Vagy  ezt  nem  szükség  tudnunk  ?  Lehet,  hogy 
Radnotfay  tévedett,  hibái  vannak,  de  vajon 
jobb  jő-e  helyébe  ?  Ha  már  az  igazgatókat 
teszszük-veszszük,  nem  jó  volna-e  a  hírlapoknak 
hozzászólani,  hogy  az  a  leendő  igazgató  mennyi- 
ben alkalmas  egyén,  befogja-e  tölteni  helyét  ? 
Vagy  a  kérvényezők  ez  élj  a  csak  a  Radnotfay 
megbuktatása,  aztán  nem  bánják  bár  ki  lesz,  a 
többit  egészen  azokra  bízzák,  a  kik  Radnotfayt 
jó  igazgatónak  nézték  s  eltűrték,  hogy  szerin- 
tök  tönkre  tegye  a  színházat  ?  Ez  a  kérvény 
szempontjából  sem  helyes  logika. 

A  kérvényezők  neveinek  oly  mély  titokba 
burkolása  sem  igen  szól  a  kérvény  mellett. 
Az  ily  kérvényekről  való  tudósításokban  divat, 
épen  az  ügy  érdekében  nemcsak  az  aláírók 
nagy  számát  emlegetni,  hanem  a  nevezetesb 
aláírókat  is.  A  kérvényt  pártoló  lapok  alig 
emlegetnek  egy  pár  kérvényezőt,  de  annál 
többször  olvassuk  itt-ott,  a  ccmagyar  irodalom 

és  művészet  képviselői)),  (ísl  magyar  írók  és 
és  művészek  nagy  része)),  cíhatvanjournalista, 
író  és  művész  írta  alá  már  a  kérvényt)).  De 
kik  azok  a  művészek  és  journalisták  és  írók  ? 
A  színészek  nem.  Midőn  Reviczky  fennebi 
czikkében  aláírásra  szólította  fel  őket,  nyilat- 
kozatot adtak  ki,  melyben  visszautasították  a 
felszólítást,  szükségtelennek  nevezték  a  kér- 
vényt s  a  mennyiben  az  igazgató  működéséről 
már  döntő  ítéletet  akar  hozni,  méltánytalannak, 
időelőttinek  is  ;  egyszersmind  indokolni  is  igye- 
kezték nyilatkozatukat,  mindenesetre  több  ok- 
kal, mint  a  kérvényezők  kérvényöket.  A  poli- 
tikai lapok  szerkesztői  sem  vettek  részt  akér- 
vényezésben ;  közülök  csak  Lonkayt  halljuk 
emlegetni.  Eötvös,  Csengery,  Jókai,  Arany 
szintén  nem  írták  alá  a  kérvényt.  A  zene-  és 
dráma-kritikusok  közül  csak  Ábrányi  és  Zilahy 
léptek  föl.  De  legyenek  bárkik  az  aláírók, 
több  okból  tiltakoznom  kell  némely  pesti  és 
bécsi  lap  azon  állítása  ellen,  hogy  a  kérvény 
az  összes  magyar  irodalom  és  journalistika 
véleménye.  Ha  az  összes  magyar  irodalom  és 
journalistika  helyesnek  látta  volna  beleavat- 
kozni a  dologba,  talán  csak  szabatosabban 
tudott  volna  fogalmazni  húsz-harmincz  sort, 
mint  a  kérvényezők. 

Én  nem  olvastam  a  kérvény  eredetijét,  de 
nincs  okom  föltenni  Reviczkyről,  hogy  azt  hű- 
telenűl  igyekezett  volna  ismertetni.  S  mily  két 

nagy  hiba  ötlik  fel  benne,  mindjárt  az  első 
tekintetre.  Egy  helyt  ez  áll:  ((Több  éve  múlt, 
hogy  a  hazafiúi  lelkesedés  által  alapított  drága 
közintézet  eredeti  czéljához  a  magyar  dráma- 
irodalom művelése  és  terjesztéséhez,  oly  viszony- 
ban áll))  stb.  Tehát  a  Nemzeti  Szinház  eredeti 
czélja  csak  a  magyar  drámairodalom  művelése 
és  terjesztése.  Különbözik-e  e  meghatározás 
szerint  Nemzeti  Színházunk  a  Toldy  István 
Nemzeti  Szinház  czimű  szinműtárától,  mely- 
nek czélja  szintén  a  magyar  drámairodalom 
művelése  és  terjesztése  ?  Alább  ismét  ez  áll : 
a  Az  egész  közvetlen  ügykezelésben  avatatlan- 
ság, érzék-  és  szakképesség  hiányának  jelei.)) 
Az  avatatlanság  hiánya  annyi,  mint  avatottság 
vagy  legalább  is  nem  avatatlanság.  Ezt  akar- 
ják-e a  kérvényezők  mondani  ?  Aztán  miféle 
szó,  mit  tesz  az  az  érzékképesség  ? 

De  a  mint  mondani  szokás,  ne  kapaszkodjunk 
a  szavak  egérfarkába,  hanem  küzdjünk  meg  a 
gondolatok  hiénáival,  szóljunk  a  kérvény  tar- 
talmához. Hadd  próbáljam  meg  hát.  Nem 
vagyok  ugyan  erős  ember,  de  talán  e  hiénák 
sem  oly  erősek,  hogy  hamarjában  széttépjenek. 


III. 


Második  czikkem  megjelente  óta  maga  a 
hírhedt  kérvény  is  megjelent  a  Sürgöny  ha- 
sábjain. Reviczky  elég  híven  ismertette ;  a  fo- 
galmazás ebben  sem  szabatos;  a  stilushibák 
mind  benne  maradtak,  a  Nemzeti  Színház  meg- 
határozása meg  van  ugyan  bővítve,  de  most 
is  épen  úgy  illik  Toljiy  István  Nemzeti  Szin- 
/láz-ára,  mint  azelőtt.  Azonban  egy  pár  különb- 
ség mégis  van  Reviczky  ismertetése  és  az 
eredeti  szöveg  között.  Először  egy  helyt,  mind- 
járt elől,  Reviczky  és  társai,  az  egész  magyar 
irodalom  és  művészvilág  nevében  szólanak : 
másodszor  a  kérvényben  csak  az  i86i-iki  or- 
szággyűlés színügyi  bizottságáról  van  szó|  s 
ki  van  hagyva  ez :  ftvagy  arról  a  maga  rendes 
utján  tudomást  szereznie ;  harmadszor  a  kér- 
vényezők nem  kívánnak  más  igazgatási  rend- 
szert, csak  más  igazgatást  és  igazgatót ;  a  kettő 
közt  egy  kis  különbség  van,  bár  meglehet, 
az  illetők  nem  is  gondoltak  reá.  A  kér- 
vényt   ötvenöt   úgynevezett    író,    művész    és 

journalista  írta  alá.  Nem  tagadhatni,  hogy 
van  köztök  néhány  író,  művész  és  journalista, 
de  mindegyiket  csak  az  fogja  annak  ne- 
vezni, ki  mindenkit  írónak  tart,  a  ki  ír,  mű- 
vésznek, ki  dilletánskodik,  és  journalistának, 
ki  valamelyik  lapnál  notizeket  szerkeszt  vagy 
fordítgat. 

De  ne  bajlódjunk  a  nevek  és  szók  egérfar- 
kával, hanem  küzdjünk  meg  az  eszmék  hiénái- 
val, mint  a  múlt  számban  ígértem.  Valóban 
kár  volt  ily  ígéretet  tennem.  A  kérvényben 
tulaj  donkép  nincsenek  eszmék,  csak  vádak,  a 
kérvényhez  nincs  mellékelve  semmi  nemű 
emlékirat ;  csak  nevek,  mintha  a  csoportosulás 
már  eszme  volna.  Mihez  szóljon  az  ember  ? 
Collegialis  igazgatást  vagy  teljhatalmú  felelős 
igazgatót  óhajtanak-e  a  kérvényezők ;  műveze- 
tőket kívánnak-e  az  igazgató  mellé  rendeltetni 
némi  önálló  körrel  stb  ?  Minderről  hallgatnak  ; 
még  csak  általánosságban  sem  szólanak  azokról 
a  reformokról,  melyeket  a  subventióval  kapcso- 
latban életbe  kellene  léptetni.  Sehol  a  gondo- 
latok hiénái.  E  tekintetben  a  vitának  tárgya 
sincs,  s  én  a  kérdés  azon  oldalához  sem  szól- 
hatok, melyhez  talán  némi  szakértéssel  szól- 
hatnék. 

A  kérvény  csak  vádol.  S  csak  az  igaz- 
gatót vádolja-e  ?  Nem.  Mint  a  múlt  számban 
is  megjegyzem,  e  kérvény,  bár  elhallgatja, 
egyszersmind    a    színházi    bizottság   ellen    is 

van  intézve.  Nem  ttidom  tisztán,  mily  viszony- 
ban áll  az  igazgató  a  szinházi  választmányhoz, 
de  azt  tudom,  hogy  az  igazgató  nem  egészen 
független  s  a  bizottságnak  is  van  része  a 
dolgok  vezetésében.  A  kérvényezők  ennélfogva 
épen  úgy  kérik  a  szinházi  választmány  elmoz- 
dítását, mint  az  igazgatóét  s  talán  az  ((igaz- 
gatás)) s  ((igazgatóság))  szó  alatt  épen  ezt  értik. 
Ha  nem  ez  lett  volna  czéljok,  az  igazgató 
elleni  panaszaikkal  először  is  e  bizottsághoz 
fordulnak  vala.  De  ők  nem  azt  tették.  S  kikből 
áll  e  választmány  ?  Nem  köztiszteletű  haza- 
fiakból-e, kik  közelebbi  tizenkét  év  alatt,  a 
legsúlyosabb  viszonyok  közt  is  oltalmazták, 
ápolták,  sőt  fentartották  a  szinházat?  Nem 
gróf  Károlyi  György  volt-e  az,  ki,  midőn  nyil- 
vánosan nem  volt  szabad  a  szinház  számára 
gyűjteni,  magán  úton  kétszázezer  forintot 
gyűjtött,  s  oly  segélylyel  járult  hozzá,  mely 
nélkül  csakugyan  a  bukás  szélén  állott  volna  ? 
Hol  voltak  akkor  Morlánder,  Bexheft,  Spiegel, 
Beermann,  Király  János,  .Friebeisz  Ferencz, 
b.  Jósika  Kálmán,  b.  Pongrácz  Emil,  Sipos 
Pál,  Bényei  Gábor,  Urváry  Lajos,  Deák  Farkas 
stb.,  a  magyar  irodalom  és  művészvilág  e 
kérvényező  ismeretlen  nagyságai,  hogy  meg- 
mentsék ((drága  közintézetünket  ?))  Hol  volt 
Reviczky  az  ő  ((kötelesség  hű))  bőbeszédűsé- 
gével, lármás  ((éberségével  ?))  Szerkesztett-e 
csak  egy    albumocskát  is   az   Ínséggel   küzdő 

színház  javára,  mint  ((ügyfél))  és  aatyafi))  ?  Ez 
a  hála  az  úgynevezett  magyar  irodalom  és 
művészvilág  részéről  e  köztiszteletű  hazafiak 
iránt,  hogy  még  jóakaratjokat  is  kétségbe 
vonjuk. 

A  színházi  bizottmány  és  igazgatás  ellen  fel- 
hozott vádakat  két  részre  oszthatni:  először 
olyanokra,  melyek  megalapításában  bajosan 
ágazhatnak  el  a  vélemények,  mert  adatok, 
tények,  számok  által  kell  igazoltatniok  ;  má- 
sodszor olyanokra,  melyek,  mint  talán  sesthe- 
tikai  nézetek  eredményei,  vita  tárgyai  lehet- 
nének, ha  ismernők  azokat  a  nézeteket.  A  kér- 
vényezők csak  árnyoldalakról  és  hiányokról  pa- 
naszkodnak, de  aztán  oly  árnyoldalakat  emle- 
getnek,  melyek  minden  fényoldalt  kizárnak  s 
az  egész  színházat  egy  nagy  árnynak,  hiány- 
nak, visszaélésnek  tüntetik  fÖl.  A  mibe  Re- 
viczky befoly,  ott  bajos  szabatos  fogalmazást 
várni,  ezért  kár  is  fennakadni  rajta.  Lássuk  a 
vádakat,  melyek  szerint  a  színház  a  bukás 
szélére  jutott.  ((A  színház  derék,  hasznavehető 
s  népszerű  régi  tagjai  közül  sokan  eleresztve)) 
—  mond  a  kérvény.  Sokan?  Én  úgy  tudom, 
hogy  csak  Füredy,  Réthy  és  Tóth  Soma  eresz- 
tettek el  a  közelebbi  szerződtetések  alkalmával, 
sőt  ez  utóbbi  saját  kérelmére  vissza  is  fogad- 
tatott a  pénztár  megterheltetése  ^nélkül.  Mit 
érthetnek  a  kérvényezők  az  egy  pár,  a  néhány 
kifejezés  alatt,  ha  nekik  három  is  sok  ?  Aztán, 

vajon  e  művészurak  nem  kináltattak-e  meg 
régi  szerződésökkel,  nem  azért  mentek-e  el, 
mert  több  fizetést  kívántak? 

Sőt  épen  ezért.  Az  igazgató  e  szerint  tarto- 
zik minden  fizetésjavítást  kívánó  művésznek 
eleget  tenni,  mert  az  irodalom  tagjai  úgy  kíván- 
ják, mert  különben  mint  a  színház  ((atyafiai  és 
ügyfelei))  tüstént  agyonlövik  —  egy  kérvénynyel. 
így  a  hírlapok  lassanként  a  fizetésjavítást  kívánó 
színészek  közlönyeivé  válnak  s  az  egyesek 
érdekei  emelkednek  a  színház  érdekei  fölé. 
Keveset  értek  a  szinházigazgatáshoz,  de  csekély 
tapasztalást  kell  belátnom,  hogya  journalistika 
ily  eljárása  hová  vezet.  Aztán  ily  nemű  elbo- 
csátás most  először  történik-e  a  Nemzeti  Szín- 
háznál ?  Nem  volte-e  oly  idő,  midőn  szintén 
pénzügyi  kérdés  miatt  a  magyar  drámai  mű- 
vészet elsőrendű  tagjai  bocsáttattak  el  ?  Miért 
nem  kérvényezett  akkor  is  Reviczky  ?  Kovács 
Ödön,  Kun  Pál,  Szász  Béla  nem  voltak  a  ma- 
gyar irodalom  tagjai.  De  az  volt  Remellay, 
Szabó  Richárd,  Medve  Imre  stb.  miért  nem  kérvé- 
nyeztek akkor  is,  miért  tisztelik  meg  csak 
Radnotfayt  e  nagyszerű  föllépéssel  ? 

((A  pénztár  új,  szükségfölötti  s  haszon  nél- 
kül csupán  a  számot  szaporító  tagok  szerződ- 
tetése által  kimerítve  —  folytatják  Reviczky 
és  társai.  A  kérvényhez  nem  lévén  a  vádpon- 
tokat igazoló  emlékirat  mellékelve,  nem  tudja 
az    ember,   kik   e   haszontalan,   szükségfölötti 


színházi  dolgokról.  481 

tagok?  operaiak-e,  vagy  drámaiak?  Az  ope- 
rához nem  értvén,  nem  szólhatok  hozzá.  Hogy 
a  drámai  tagok  közt  új,  szükségfeletti,  haszon- 
talan tagok  volnának,  nem  vettem  észre. 
Egy'^ébiránt  az  a  felfogástól  is  függ.  Az  aláírók 
között  vannak  olyanok,  kik  Bajza  Jenő  Zách 
Feliczián-ját  jeles  műnek  tartják,  míg  a  drá- 
mabíráló választmány  tagjai  közül  többen  el- 
lenkező véleményben  vannak. 

Egészen  más  az,  hogy  a  pénztár  kimerítve: 
ez  már  nagyon  is  positiv  kérdés,  a  hol  számok 
döntenek.  De  mit  tesz  e  pénztárnak  e  kimerí- 
tése ?  Azt-e,  hogy  Radnotfay  túlment  a  ren- 
des budgeten,  többet  költött,  mint  a  hogy 
szabad  lett  volna,  zavarba  hozta  a  színház 
pénzügyét?  Vagy  csak  azt,  hogy  mindazt 
kiadta,  mit  kiadnia  szabad  volt,  bár  nem  he- 
lyesen, s  nem  takarított  meg  semmit,  holott 
valamit  megtakarítni  lett  volna  kötelessége  ? 
Nem  tudom,  de  ha  tudnám,  se  szólhatnék 
hozzá,  mert  nem  ismerem  a  színház  budgetjét 
s  általában  semmi  nemű  pénzügyi  positiv  ada- 
tom nincs.  A  kérvényezők  hihetőleg  birtoká- 
ban vannak  mindazon  adatoknak,  melyek  e 
vádpontot  támogatják.  Reményi  Ede  alkal- 
masint mihelyt  Olaszországból  hazajött,  első 
gondja  volt,  hogy  megvizsgálja  a  színház  pénz- 
ügyi állását ;  Szegfi  Mór  a  szerkesztéstől  fen- 
maradt  idejét  szintén  az  adatok  kikutatására 
fordította,  így  Udvardy  Vincze,    Színi  Károly, 

Vajda  János  urak.  Kár,  hogy  nem  közölték 
adatjaikat  az  illető  helyen  ;  így  nagyon  hiányos 
eljárásuk,  mert  semmit  sem  igyekeznek  bebi- 
zonyítani. Tőlem  ugyan  mondhatják,  hogy 
akár  kétszázezer  forintig  megkárosította  Rad- 
notfay  s  a  színházi  bizottság  a  színházat. 
Nem  lévén  kezeim  között  adatok,  egy  betűt 
sem  írhatnék  ellene.  Mind  a  mellett  azt  hi- 
szem, hogy  egyik  kérvényező.  Reményi  Ede, 
nagyon  hibáztatná  eljárásomat,  ha  minden 
biztos  adat  nélkül,  csak  úgy  egyszerűen,  meg- 
gondolatlanul bevádolnám  őt  a  közönség  előtt, 
hogy  általa  a  Petőfi-szoborra  gyűjtött  pénz- 
összeg nem  biztos  helyre  van  kiadva  kamatra, 
a  miről  semmit  sem  tudok.  Miért  másokkal 
azt  tenni,  a  mit  nem  akarunk,  hogy  ők  velünk 
tegyenek  ? 

«Az  igazgatásba  oda  nem  illő  befolyások  el- 
harapózva —  mond  ismét  a  kérvény.  Ez  megint 
sek  mindent  jelenthet :  számos  visszaélést,  bot- 
rányt, melyeket  nem  véleményeknek,  okos- 
kodásoknak, hanem  szintén  adatoknak  kell 
igazolniok.  Én  e  vádhoz  se  szólhatok.  Nem 
vagyok  beavatva  az  igazgatás  és  színfalak 
titkaiba.  Lonkay,  Riedl,  Szende,  Hegyi  Gyula, 
Reményi  Antal  hihetőleg  legtöbb  fölvilágosí- 
tást adhatnak e  tekintetben;  lehet, hogy  nekik 
elég  idejök  van  a  színfalak  közé,  a  próbákra 
ki  s  bejárni.  Szabados  János,  ki  tudtomra  Sze- 
geden lakik,  alkalmasint  itt  ügynököt  tart,  ki 

őt  mindenről  értesíti,  a  mi  a  függönyök  mögött 
történik.  így  a  többi  kérvényező  urak  is  bizo- 
nyosan egy  csoport  adatot  halmoztak    össze  e 
vádj oknak  a  szükség    esetében    támogatására. 
Kár,  hogy  a  kérvényhez  nem  csatolták  az  ada- 
tokat,   így   vádj  ok    csak    nagy     általánosság, 
mely  nem  bizonyít,    hanem  épen  bizonyításra 
szorul.  De  mondhatni :  nem  közöltek-e  a  lapok 
elég  visszaélést,  kivált  a  múlt  ((félévi))  Magyar 
Sajtó  és  Családi  kör.   Valóban  e  lapokban  sok 
olyat  olvashatott  az  ember,  mik  e  vádat  némileg 
támogathatnák.  De  hihetek-e  én  könnyen  a  múlt 
félévi    Magyar  Sajtó-nák   és    Családi   kör-nék^ 
midőn  a  Magyar  Sajtó-han  egy  reám  vonatkozó 
tényt,  továbbá  egyik  czikkem  lényegét  egészen 
elferdítve    olvastam,  midőn  a  Családi  kör  egy 
ártatlan  novellámból  oly  valamit  kerekített  ki, 
a  mi  nincs  benne  ?  Alkalmasint  nem  rossz  aka- 
ratból történt,  hanem   egyébből.    Némely  író- 
nak és  művésznek  nagyon  nobilis  phantasiája 
van ;    könnyen    összezavarja,    megmásítja   az 
eszméket,  adatokat,  miből  aztán  valami  olyan 
kerekedik  ki,  minek  kevés  a  tényleges  alapja. 
Hányszor  nem  tapasztalják,  hogy  holmi    sem- 
miségből   mily    iszonyú     pletyka     keletkezik. 
Aztán  egészen  más  hírlapba  írni  valamit  hal- 
lomás után,  melyet  jobban  értesülés  esetében 
visszavonhatni;    egészen   más   nagy   zaj    közt 
váddal    lépni    föl  s  a  legfelsőbb    helyen.    Ily 
esetben  el  kell  készülve  lennünk  mindenre,  s 

kétségbe  vonhatlan  adatokkal  és  hiteles  tanúk- 
kal támogatnunk  vádjainkat.  A  kérvényezők 
tudják,  hogy  mily  adataik  és  tanúik  vannak, 
de  tőlem  nem  kivánhatják,  hogy  akár  czáfo- 
latukba,  akár  támogatásukba  elegyedjem. 

((Az  sesthetikai  szempontok  elhanyagolva »  — 
folytatja  a  kérvény.  E  vád  is  meglehetős  ho- 
mályos. Azt  teszi-e,  hogy  a  gzinházunk  igaz- 
gatásában az  üzleti  szempont  túlnyomóbb  az 
sesthetikánál,  vagy,  hogy  átalában  sesthetikai 
szempontról  szó  sem  lehet  ?  Sajnálom,  hogy 
nem  vehetem  ki  tisztán  a  vádat,  mert  legalább 
egy  részben  hozzá  szólanék.  De  egy  megjegy- 
zést még  sem  nyomhatok  el.  Ha  végig  tekint 
az  ember  a  kérvényezők  során,  alig  van  egy- 
néhány, kinek  sesthetikai  szempontjairól  tudna 
valamit  a  világ.  Én  legalább  Oldal,  Eltér, 
Kulifay,  Kulcsár,  Kiroly,  stb.  sesthetikai  néze- 
teinek még  hírét  sem  hallottam.  A  kiket  is- 
merek is,  annyira  különböznek  egymástól, 
hogy  nem  okoskodhatom  ki,  így  együtt  minő 
sesthetikai  nézetek  uralmát  követelik  a  kér- 
vényezők. Dobsa  és  Zilahy  dramaturgiai  szem- 
pontjai nagyon  különböznek  egymástól,  ezt 
mindenki  tudhatja,  a  ki  a  Szent  István  czímű 
dráma  fölötti  vitákat  olvasta.  Zilahy  Moliére 
Tartuffe-jét  gyenge  műnek  tartja ;  hibáztatta  az 
igazgatót,  hogy  miért  adatja  épen  ezt  a  Moliére 
vígjátékai  közül.  Nem  hiszem,  hogy  pártolná 
Riedl,  vagy  Hegyi  Gyula    csak  a  classicismus 

híréért  is.  A  mi  a  kérvényező  zenekritikusokat 
illeti,  természetesen,  mint  laikus  nem  szólhatok 
szempontjaikról,  de  annyit  észrevehettem  én 
is,  hogy  meglehetős  következetlenek.  Reményi 
ugyanegy  hónapban,  ha  nem  is  ugyanegy 
lapban,  magasztalja  az  olasz  zenét  s  nevezi 
a  Wagner  zenéjét  egyedül  igaznak.  Ábrányi 
saját  lapjában  egykor  keveset  tartott  Reményi 
művészetéről,  most  egekig  emeli.  Minő  sesthe- 
tikai  szempontok  ezek  ?  Hogy  tudhassa  az 
ember  mit  értsen  a  kérvényezők  sesthetikai 
szempontjain  ? 


IV. 


Mint  valamely  miniszternek,  egy  csoport 
jegyzékre  kell  válaszolnom.  Lássuk  az  első 
nagy  hatalmasságét.  Reményi  csodálkozik, 
liogy  én,  saját  vallomásom  szerint,  a  zenéhez 
nem  értve,  heleszólok,  itélni  merek,  e  mellett 
ignorálok  és  ferditek.  Továbbá  megjegyzi, 
hogy  velem  valami  olyat  hitettek  el,  a  miből 
semmi  sem  igaz,  s  hivatkozik  a  Zenészeti  Lapok- 
ban  megjelent  czikkeire.  Hogy  a  zenéhez  nem 
értek,  még  egyszer  ismétlem,  de  egyszersmind 
hozzáteszem,  hogy  csak  oly  részhez  szóltam, 
melynek  megítélésére  elég  egy  kis  általános 
aesthetikai  képzettség  meg  egy  kis  logika. 
Reményi  rosszul  van  értesülve  ;  velem  senki 
sem  hitetett  el  semmit,  saját  szemeimmel 
győződtem  meg  a  dolog  valóságáról.  Az  egész 
igy  történt.  Meglátogattam  egyik  barátomat, 
hol  több  jó  ismerősömmel  találkoztam.  Itt 
kezembe  akadva  a  Hon  169.  és  170-ik  számai, 
elolvastam  a  tárczában  Reményinek  Wag- 
nerről irt  czikkeit.  (dly  czikkeket  —  mondám 

barátaimnak  —  én  is  tudnék  irni,  noha  nem 
értek  a  zenéhez ;  nincs  benne  egyéb  frá- 
zisnál, s  oly  nemű  tájékozottságnál,  melyet 
akármelyik  lexiconból  megszerezhetni)).  ((Nem 
az  abban  a  nevezetes  —  monda  házigaz- 
dánk —  hanem  az,  hogy  Reményi,  a  ki  itt 
oly  határozott,  sőt  túlzó  pártállást  foglal  el 
Wagner  mellett,  nemrég  majdnem  ugy  magasz- 
talta Mayerbeert,  Rossinit,  Donizettit,  Verdit, 
az  olasz  operát,  szóval  sok  oly  dolgot,  melyek 
Wagner  elméletével  és  gyakorlatával  a  leg- 
jelesb  ellenkezésben  vannak)).  Ezzel  hirlap- 
csomagjaiból  kivette  a  Zenészeti  Lapok  1862 -ik 
29-ik  számát,  melyben  Reményi  berlini  dia- 
dalát Írja  le.  Elolvastam  az  illető  czikket. 
Barátomnak  igaza  volt.  Reményi  Meyerbeert 
nagy  embernek  nevezi  s  a  többi  közt  igy  ir 
róla:  oMeyerbeer  elmondhatja,  hogy  lyrai  és 
drámai  zene  netovábbját  (a  Hugenották  negye- 
dik felvonását)  teremtette ;  nyugodtan  meg- 
halhat, miután  saját  müve  által  emelt  magá- 
nak elévülhetlen  emléket,  s  már  élve  átlépte  az 
üdvlelde  küszöbét^.  Vajon  igy  nyilatkozik-e 
Meyerbeerről  Wagner  is  az  Oper  und  Dráma 
ezimü  müvében,  melynek  bevezetését  a  Zené- 
szeti Lapok  is  közlik,  s  melynek  töredékeit 
Reményi  is  idézi  a  Wagnerről  irt  czikkében  ? 
Nem  támad-e  Meyerbeerre  a  legkíméletleneb- 
ben, nem  nevezi- e  operáit  olyanoknak,  melyek- 
ben szerinte  az  operai  tévirány  s  legundokabb, 

a  leglealázóbb  alakban  jelen  meg  ?  Vajon 
Reményi  nem  visszhangozza-e  Wagner  e  sza- 
vait általánosságban,  nem  nevezi-e  az  úgy- 
nevezett jövő  zenéjét  örök  igazságnak,  magát 
Wagnert  titánnak  ?  Melyik  itt  már  az  örök 
igazság,  a  non  plus  ultra,  a  Wagner  vagy 
Meyerbeer  iránya-e  ?  Reményi  közvetve  vagy 
közvetlenül  mindeniket  dicséri,  vagy  megtá- 
madja, a  mint  kedve  szöszszen  vagy  szüksége 
van  reá. 

Barátom  azután  egy  más  czikket  adott  ke- 
zembe a  Zenészei i  Lapok  idei  38.  39.  40.  41. 
42.  és  43-ik  számait,  melyekben  Reményi  olasz- 
országi útját  Írja  le.  Ezeket  is  elolvastam 
A  43-ik  számban  mindjárt  feltűnt  e  hely: 
((Nincs  egy-egy  nehezebb  feladat,  mint  talpra 
esett  s  igazán  kedélyes  humorral  tölt  buffo- 
operát  Írni ;  az  e  nemben  sikerültek  aztán  elé- 
vülheti énekké  is  válnak.  Hányszor  hallottam 
már  Rossini  Sevillai  borbély-át  vagy  Parisban, 
midőn  még  a  páratlan  művész  Lablanche  élt ; 
hányszor  gyönyörködtem  Cimarosa  Matrimo- 
nio  segreto  czimü  dalmüvében.  De  az  is  igaz 
ám,  hogy  az  ily  remek  buffo-operák  előadásá- 
nak sikere  nem  a  túlzott  bohóczkodó,  de  iga- 
zán finom  humoros  előadástól  függ)). 

Továbbá  a  42-ik  számban  dicséri  Verdit, 
hogy  olasz  melodikus  géniuszát  összekeveri 
a  német  (de  nem  Wagner-féle)  irmodor  saját- 
ságaival. Utolsó  két  dalmüvét  nagyra   becsüli 

s  így  kiált  föl :  nHa  melodikus  forrása  ki  nem 
apady  jogosan  lehet  tőle  várni,  hogy  ezután 
inkább  a  valódi,  mint  az  álmúzsáknak  fog  élni 
és  hódolni)).  A  43-ik  számban  Donizettit  ille- 
tőleg így  sóhaj toz :  (cEdgardo,  Donizetti  géni- 
uszának az  el  évülhetlen  ideálja!))  Iliiké  mindez 
egy  annyira  túlzó  Zukünftler  szájába,  a  mi- 
nőnek Reményi  mutatja  be  magát  a  ((//o/?))- 
ban  ?  Dicsérheti-e  az  az  olasz  operát,  aki  így 
ir  Wagner  irányáról  az  operában:  ccA  rossz- 
akarat —  mond  Reményi  —  a  tehetetlenség, 
a  mozdulatlan  tétlenség,  a  kiczirkalmozott 
formákban  való  undok  dörzsölés,  a  söté- 
tebb korszakokban  fölállított  sablonok  bál- 
ványimádása,  szóval  a  nyegleségnek  nyerész- 
kedésre és  hatás  vadászatra  alapított  hazug 
pagodája  le  van  rombolva,  megsemmisülve 
Wagner  örök  igazságra  fektetett  zenéje  által )). 
Vajon  kikre  érti  mindezt  Reményi,  ha  nem  a 
régibb,  kivált  az  olasz  operairókra?  Azonban 
ő  azzal  védi  magát,  hogy  miért  ne  dicsérhet- 
nők  Wagner  mellett  az  olasz  opera  most  ébre- 
dező szebb  jelenségeit,  Shakespeare  mellett  a 
többi  jó  drámaírót?  Oh  igen !  Ezt  bízvást  teheti 
egy  objektív  kritikus,  ki  a  különböző  irányok 
fény-  és  árnyoldalait  feltüntetni  igyekszik,  de 
nem  az,  ki  oly  túlzó  pártállást  foglal  el,  mint 
Reményi.  Aztán  itt  nem  a  kisebb  és  nagyobb 
tehetségekről  van  szó,  hanem  az  opera  két 
oly  irányáról,  melyek  egymással  életre -halálra 

küzdenek.  íme  az  okok,  a  miért  én,  mint  lai- 
kus is,  merhettem  meglehetős  következetlen- 
séggel vádolni  Reményi  urat.  A  mi  a  Petőfi- 
szoborra begyült  pénzt  illeti,  senkit  sem  gyanú- 
sítottam egyetlen  szóval  sem  ;  örvendek  rajta, 
hogy  a  pénz  biztosan  kamatoz  s  óhajtom,  ha 
már  czikkeim  nem  kamatozhatnak  a  szinház 
javára,  kamatozzanak  legalább  Reményi  urnák 
annyit,  hogy  azután  jobban  meggondolja  a  mit 
ír  s  a  mit  aláir. 

A  második  jegyzék  a  Családi  Kör  szerkesztő- 
ségétől van  hozzám  intézve.  Emlékezhetnek 
arra  e  lap  olvasói,  hogy  ez  év  elején  egy  A'ó'A-  a 
tükör  előtt  czimü  novellát  irtam,  melyben  a 
többek  közt  nem  általában  az  Írónőket,  hanem 
csak  az  irónők  bizonyos  faját  igyekeztem  ki- 
gúnyolni, oly  fajt,  melyet  nem  hiszem,  hogy 
még  a  Családi  Kör  is  oltalmába  vegyen.  Novel- 
lám e  pontját  három  oldalról  támadhatni 
meg:  vagy  azért,  mert  nincsenek  oly  irónők,  s 
ha  igen  nem  oly  számosan,  hogy  szatira  tár- 
gyai lehessenek;  vagy  mert  hívtelenül  festet- 
tem ;  vagy  mert  műveimnek  egy  csepp  aesthe- 
tikai  becse  sincs.  A  Családi  Kör  nem  ezt  tette, 
hanem  fogta  magát  s  Néhány  szó  a  nőnem 
érdekében  czim  alatt  (neki  az  iróoő  és  nőnem 
ugyanegy)  egy  hosszú  czikket  irt,  mely  igy 
kezdődik :  ((Az  öreg  tudta,  hogy  az  irónők  nem 
igen  szoktak  kötni  és  himezni)),  irja  Gyulai 
Pál  a  Koszorú  egyik  közelebb   megjelent  szá- 


színházi  dolgokról.  491 

mában,  és  nem  először  történt,  hogy  Gyulai 
éles  gúnyainak  és  kíméletlen  nyilvános  bevá- 
dolások  tárgyává  teszi  az  Írónőket.  Semmi 
szóm  nem  volna  hozzá,  ha  egyes  példányokra 
vonatkoznának  vádjai;  minden  állásnak  és 
osztályúak  vannak  ép  ugy  becsülésre  méltó, 
mint  kigunyolásra  alkalmas  példájai  és  a  ki- 
nek, mint  Gyulainak,  kiváló  hajlama  van  a 
gúny  orra,  inkább  az  utóbbiakat  választja  köl- 
tészete tárgyául.  De  Gyulai  nem  egyes  pél- 
dányokról nyilatkozik  ilyen  becsmérlőleg  ha- 
nem az  egész  osztályról;  most  azt  mondta, 
hogy  az  irónők  nem  szoktak  kötni  meg  himezni 
másutt  meg,  valahol  a  Szépirodalmi  Figyelő- 
ben^ kétségbevonja,  ha  jó  anyák  lehetnek, 
egy  harmadik  és  negyedik  alkalommal  meg 
egyéb  nemes  női  tulajdonokra  tartja  őket  kép- 
teleknek, szóval  a  ki  Gyulainak  egyes  nyilat- 
kozatait egy  egészszé  foglalja  össze,  annak 
lehetetlen  az  írónőben  mást,  mint  nevetséges, 
szánandó,  vagy  épen  megvetendő  teremtést 
látni)).  A  Családi  Kör  elhallgatta,  hogy  én 
novellát  irtam.  Olvasója  azt  hihette,  hogy  én 
értekezést  irtam  s  az  nem  az  irónők  bizonyos 
faja,  hanem  általában  az  irónők  ellen  van 
intézve.  A  mit  novellámból  idéz,  s  a  mire  épiti 
értekezése  jó  részét,  az  nem  az  iró  objektiv 
véleményeként  van  oda  irva;  hanem  mint  a 
novellái  személy  subjektiv  meggyőződése.  Vajon 
szabatos  eljárás-e  ez  ;  vajon  nem  olyasmit  kére- 

kitett  e  ki  a  Családi  Kör  novellámból  a  mi 
nincs  benne?  De  menjünk  tovább.  Nem  igaz, 
hogy  több  ízben  irtam  az  írónők  ellen.  Csak 
egyszer  fejtegettem  az  írónők  kérdését  az 
1858-ki  Pesti  Napló-han.  A  Szépirodalmi  Figyelő- 
ben  erről  soha  egy  betűt  sem  irtam,  s  kétlem, 
hogy  más  is  azt  s  ugy  irta  volna,  mint  azt  a 
Családi  Kör  állítja.  Hogy  én  mennyire  s  mint 
nem  vagyok  barátja  az  írónőjének,  azt  elég 
bőven  kifejtettem  a  Pesti  Napló-han.  Ha  a 
Családi  Kö r-nek  polémiára  volt  kedve,  vette 
volna  e  czikket  alapul  s  ne  adott  volna  számba 
elferdített  vagy  együgytien  formulázott  ellen- 
vetéseket, s  ne  irta  volna  polémiáját  ugy,  hogy 
olvasója  azt  sem  tudhatja,  mi  van  mindebből 
a  novellában  s  mi  nincs. 

Szóval  a  Családi  Kör  azt  a  dolgozatomat 
tolta  előtérbe,  melyben  semmi  nincs  az  írónők 
ellen,  a  miben  pedig  van,  egészen  mellőzi  s 
kénye,  kedve  szerint  állítja  föl  a  tételeket,  hogy 
annál  kényelmesebben  czáfolhassa  meg.  Azon- 
ban mindezt  nem  panaszkép  mondom,  én  már 
hozzászoktam  az  ilyesmihez,  tőlem  irhát  akár- 
mit a  Családi  Kör^  csak  azt  ne  kívánja,  hogy 
könnyen  higyjem  a  mit  ír.  Hiszen,  uramfia, 
legújabb  számában  is  olyat  állit  rólam,  minek 
nincs  alapja.  Azt  mondja,  hogy  Reviczky 
Szevérnek  fiatalságát  hibául  rovom  föl.  Hol 
van  erről  egyetlen  szó  is  első  és  második  czik- 
kemben,   melyekre  a  Családi  Kör  hivatkozik  ? 

De  elég  ebből  az  unalmas  dologból  ennyi. 
Lássuk  a  Hölgyfutár  és  Reviczky  Szevér,  ha 
nem  is  ugyanazonos,  de  együttes  jegyzékét. 
Elfogadva  a  fegyvernyugvást,  nem  folytatom 
tovább  polémiámat  a  kérvényezők  ellen,  sőt 
e  nyilatkozatukra  is  csak  egy  pár  rövid  meg- 
jegyzést teszek.  Először :  én  is  küzdöttem  oly 
akadályokkal,  a  minőt  ők  említenek,  de  tekin- 
tetbe vévén  a  körülményeket,  mégis  tudtam 
Írni.  Reviczky  kedvező  helyzetét  senki  sem 
emlegette  se  kárörömmel,  se  a  nélkül ;  én  ré- 
szemről nagyon  kedvezőtlennek  tartottam  elei- 
től fogva.  Hogy  a  kérvényezők  tanultak  vala- 
mit eljárásuk  birálatából,  s  emlékiratot  készí- 
tettek, az  nagyon  örvendetes ;  jobb  későn  is, 
mint  soha;  hogy  a  Pesti  Napló-nák  nincs 
része  a  kérvényben,  azt  mindenki  tudta,  de 
az,  hogy  semleges  volna,  nem  áll,  mert  any- 
nyira  nem  kedveli  a  kérvényt,  hogy  még 
eddig  mint  tényt  sem  registrálta.  Egyébiránt 
rám  nézve  tökéletesen  mindegy  lesz  vala,  akár 
pártolja  a  kérvényt,  akár  nem.  Ha  pártolja, 
csak  sajnálkoztam  volna  a  szerkesztőn,  hogy 
oly  kevés  belátása  van,  mint  egyik  dolgozó- 
társának, ki  semmi  tekintetben  nincs  hivatva, 
hogy  e  lapnak  irányt  adjon. 


HAMLET. 

Tragédia  5  felvonásban.  Irta  Shakespeare,  fordította  Vajda 

Péter.    Előadatott   a   Nemzeti   Színházban    1863   augusztus 

22-én.    Paulai   és   Paulainé,   a   kolozsvári    Nemzeti  Szinház 

tagjai  mint  vendégek. 


Csak  helyeselni  lehet,  hogy  vidéki  színé- 
szeink jobbjai  koronként  egy  pár  vendég- 
szerepben fellépnek  színpadunkon.  Nemzeti 
Színházunk  még  sokáig  nagyrészt  a  vidéki 
színészekből  fog  újonezozni  s  egy  pár  jó 
újonezra  nagyon  szükség  volna.  Paulai 
mindenesetre  első  sorban  áll  azok  között,  kik- 
ből adandó  alkalommal  újonezozni  lehet.  Nem 
mindennapi  tehetség,  ha  nem  is  kifejlett  mű- 
vész. Nagyobb  szerepei  szellemét  nem  fogja 
föl  egészben  helyesen,  de  a  mit  felfog,  néhol 
meglepően  játszsza.  Az  arcz-  és  szemjátékban 
nem  erős,  mozdulatai  sem  kitűnőek,  inkább 
csak  kézjátéka  sikerül,  de  hangja  tiszta,  rokon- 
szenves, szavalata  elég  szabatos,  kivált  az 
élénkebb  helyeken,  mert  a  nyugodtabb  per- 
ezekben    néha   holmi    prédikáló   hangba   esik 


HAMLET.  495 

belé,  de  leginkább  örvendhetni  annak,  hogy 
hajlama  és  képessége  van  a  pathosz  kifejezé- 
sére, a  mi  szinészetünkből,  részint  ferde  elmé- 
letek nyomán,  részint  a  tehetség  hiánya  miatt, 
kivált  az  ifjú  nemzedékből  kezd  majdnem 
egészen  kiveszni.  Azonban,  hogy  e  méltány- 
latunk  mellett  is  egyenesen  kimondjuk,  hogy 
a  czímszerep  nem  sikerült  Paulainak,  azon 
senki  sem  fog  csodálkozni,  a  ki  Hamlet-Qt  figye- 
lemmel olvasta.  Hamlet  a  legnehezebb  szerep 
Shakespeare  drámáiban,  mert  a  legcomplicál- 
tabb  motivumok  szövevénye,  s  nagyon  ritkán 
egyesülnek  valamely  színészben  oly  tulajdo- 
nok, melyeknek  úgyszólva  chemiai  összeolva- 
dásából kell  előállítani  e  jellemet.  Hamletben 
egy  hős,  egy  finom  udvari,  egy  éles  elméjű 
tudós,  egy  erényes  ember,  Dánia  reménye 
elveszését  sajnálja  Ophelia.  S  valóban  mind- 
ebből van  valami  Hamletben,  de  a  hőst  a 
beteges  lelkiismeretesség  és  kétely  gyávává 
és  cselszövővé  teszik,  csak  akkor  gyúlad  föl 
tettereje  vagy  hősisége,  midőn  mozgékony 
phantasiája  heves  indulatba  ejti,  mikor  azután, 
mint  rendesen  a  fontolgató  tétlen  emberek, 
balságokat  követ  el ;  a  társaságkedvelő  derült 
udvari  finomságába  a  bizalmatlanság,  melan- 
cholia,  gúny  epéje  olvad,  mely  néha  egész 
a  durvaságig  ragadja;  a  tudós  éles  elméje 
csak  sophismákat  gyárt  tétlensége  palástolá- 
sára, meghasonlásba   hozza   a   világgal    s   ön- 

magával,  hogy  már-már  se  esze,  se  szíve  nincs 
helyén;  gyöngesége  majd  minden  erényét 
bűnre  változtatja  s  egy  nagy  tett  örve  alatt, 
a  melyre  képtelen,  nemcsak  másokat  csal  meg 
és  sodor  veszélybe,  hanem  önmagát  is ;  és 
végre  Dánia  reménye,  a  helyett,  hogy  atyját 
megbőszülj  a,  hazáját  felszabadítsa,  csak  ön- 
kinzó  komédiát  játszik,  melyben  mindent  a 
véletlen  dönt  el. 

íme  csak  egy  pillanatra  is  mily  látszólagos 
ellenmondás,  mennyi  különböző  elem  Hamlet 
jellemében.  S  ha  nemcsak  az  általános  benyo- 
mást veszszük,  ha  jelenetről  jelenetre  vizs- 
gáljuk, mennyi  alkatrész  tűnik  föl  még  s 
mennyi  módosulást  szenved  a  cselekvény 
s  a  kedélyhangulat  szerint  mindez  s  mé- 
gis a  jellemvonások  e  chaoszába  mily  egysé- 
get tudott  önteni  a  költő.  A  különféleség  ez 
egységét  visszatükrözni  bármely  színésznek 
nehéz,  még  akkor  is,  ha  minden  ide  szüksé- 
ges tulajdon  megvan  benne,  mert  a  vegyítés 
aránya  és  módja  az,  a  mi  itt  leginkább  dönt. 
Néhány  kitűnő  színésztől  láttam  Hamlet 
szerepét  itthon  és  külföldön,  de  mindenikben 
éreztem  valami  hiányt,  a  miről  hirtelenében 
magam  sem  tudtam  volna  számot  adni.  Egyik 
a  finom  udvari  ember  modorára  helyezett  több 
súly  t,mint  a  mennyit  kellett  volna ;  a  másik  a  ki- 
térő jelenetekben  fejezett  ki  itt-ott  olynemű 
erőt    és    szenvedélyt,    melyek    ellenkezésben 

vannak  Hamlet  tehetetlenségé veJ  ;  a  harmadik 
a  szójátékot  és  élczet  nem  tudta  jól  beleol- 
vasztani a  melancholia  alaphangulatába ;  a 
negyedik  alig  emelte  ki  Hamlet  szellemi  és 
rangbéli  fensőségét,  melylyel  kivált  a  nyugodt 
pillanatokban  egész  környezetén  uralkodik  ;  az 
Ötödiknél  a  tettető  és  valódi  Hamlet  különb- 
ségei igen  élesen  állottak  egymással  szemben, 
holott  mintegy  fokozatosan,  úgyszólva  egy- 
másba kell  játszaniok,  kivált  az  Opheliával 
való  híres  jelenetben.  De  elég  Nagyon  hal- 
vány vonásokban  élnek  emlékemben  az  elő- 
adások benyomásai,  csak  arra  emlékszem  élén- 
ken, hogy  a  mint  említettem,  mindig  éreztem 
valami  hiányt  és  soha  egészen  nem  állott 
előttem  az  a  Hamlet,  a  kit  Shakespeare  oly 
mély  psychologiával  és  erős  phantasiával  raj- 
zolt. De  épen  azért,  mert  elméletből  és  tapasz- 
talatból tudom,  mily  nehéz  e  szerep,  sokkal 
engedékenyebb  szemmel  nézek  benne  végig 
akárkit,  mint  másban.  Bizonyára  egy  vidéki 
fiatal  színésznek  kétszeres  joga  van  ez  enge- 
dékenységre mindnyájunk  részéről  s  valóban 
örömest  méltányolnám  Paulai  Hamletjét, 
ha  észre  vettem  volna,  hogy  igyekszik  vala- 
miennyire  a  szerep  mélyére  hatni.  A  baj  az, 
hogy  úgy  látszik,  nem  érti  szerepét  s  csak 
egy  búsongó  heves  ifjút  állít  elénk,  a  ki  aty- 
ját meg  akarja  bőszülni.  A  legegyoldalúbb 
általánosságban  fogta  föl  a  sokoldalú   s    any- 

Gyulai  Pál  :  Diamatuigiai  dolgozatok    I.  33 

nyira  complicált  szerepet  s  kivált  a  melan- 
cholia  humorának  s  az  önkinzó  gúnynak  egyet- 
len hangját  sem  hallata.  Csak  a  harmadik  felvo- 
nás negyedik  jelenete  sikerült  vendégművé- 
szünknek, midőn  Hamlet  anyjára  támad,  mint 
oly  hely,  mely  kevébbé  complicált  a  többinél, 
s  melyet  a  heves  felindulás  kevéssé  árnyalt 
pathosza  is  hatásossá  tehet.  Azonban,  midőn 
Paulai  Hamletjét  nem  méltányolhatjuk,  örö- 
mest méltányoljuk  szép  tehetségét,  mely  köny- 
nyebb,  hozzávaló  szerepekben  bizonyára  még 
inkább  ki  fog  tűnni. 

Paulainé  a  királynét  adta,  elég  gondosan ; 
kár,  hogy  ez  az  egyébiránt  tehetséges  és  gyakor- 
lott színésznő  szavalatát  bizonyos  méltóságos 
hanghordozás  csaknem  modorossá  teszi.  A  többi 
szei  epekről  legyen  elég  annyit  megjegyeznünk, 
hogy  Tóthot  és  Prielle  Kornéliát  kivéve,  mind- 
nyájan gyöngén  és  készületlenül  játszottak, 
sőt  Tóth  és  Prielle  Kornélia  sem  játszottak 
úgy,  a  hogy  tudnak.  Hogy  a  tragédia  nálunk 
nem  jó  lábon  áll,  hogy  az  1830— 1848  közti 
korszakhoz  képest  hanyatlik,  azt  ezelőtt  hat 
évvel  elég  bőven  kifejtettem  a  Budapesti 
Szemlé-heii.  Azóta  a  viszonyok  keveset  vál- 
toztak ;  most  csak  annyit  adok  még  hozzá, 
liogy  ezen  se  subventio,  se  igazgató,  se 
petitio  nem  segíthet.  Új  tehetségeket  terem- 
teni nem  áll  hatalmunkban  ;  a  meglevő  többé- 
kevesbbé  jeles  tehetségek  közös  törekvése  te- 

het  legtöbbet  s  így  leginkább  színészeinktől 
függ,  hogy  ne  haljon  ki  köztünk  a  drámai 
művészet  tulaj  donképi  fönsége.  Színészeink  a 
mily  kedvvel  s  készülettel  játszanak  némely 
vígjátékot  és  drámái,  nagyrészt  épen  oly 
kedvetlenek  a  tragédiában,  kivált  a  Shakespeare- 
éiben,  melyeket  jobbadán  még  csak  Egressy 
Gábor  tart  fenn  színpadunkon.  Nem  mulaszt- 
juk el  erről  adandó  alkalommal  többször  és 
bővebben  szólani.  Most  még  csak  a  Shake- 
speare-fordításról  akarunk  egy  pár  szót  kocz- 
káztatni.  Július  Caesar-t  kivéve,  Shakespeare 
drámái  művészietlen  vagy  magyartalan  fordí- 
tásban adatnak  színpadunkon.  Lear  kirdly-t 
nem  Vörösmarty,  Coriolan-t  nem  Petőfi  fordí- 
tása szerint  adják.  Igaz,  hogy  főbb  színészeink- 
nek, kik  tizenöt-húsz  év  óta  játszszák  vala- 
mely fordítás  szerint  szerepeiket,  bajos  és 
kényelmetlen  egy  egészen  új  fordítást  beta- 
nulni, de  talán  Shakespeare,  meg  aztán  Vörös- 
marty és  Petőfi  tehetnének  e  tekintetben 
kivételt.  A  Vajda  Péter  //a/r?/eí- fordításánál, 
mely  elég  művészietlen  és  magyartalan,  nincs 
ugyan  jobb,  de  vajon  a  Kisfaludy-társaság 
nem  igyekszik-e  Shakespeare  meghonosításán, 
vajon  a  színházi  bizottság  és  az  igazgatóság 
nem  tesznek  vala-e  jobban,  ha  azzal  az  összeg- 
gel, melyet  két  drámai  jutalom  kitűzésére 
fordítottak,  a  Kisfaludy-társaság  törekvését 
támogatják?  Az  akadémia  két  drámai  jutalma 

untig  elég,  ezeket  sem  igen  koronázza  a  siker, 
s  egy  teljes  és  jó  magyar  Shakespeare  fölér 
nagyon  sok  koszorúzott  és  koszorúzandó  drá- 
mával. Némely  lap  vádolja  az  igazgatóságot 
az  eredeti  drámirodalom  elhanyagolásával. 
Nem  vizsgáljuk,  mennyiben  alapos  e  vád,  de 
azt  bátran  kimondjuk,  hogy  részünkről  nem 
abban  látjuk  az  eredeti  drámairodalom  elő- 
mozdítását, ha  csak  egy  párszor  adható  ere- 
deti dráma  betanulásával  kínozzuk  színészein- 
ket és  Shakespeare  meghonosítását  s  gonddal 
adatását  nagyobb  nyereségnek  tartjuk  mind 
az  irodalomra,  mind  a  szinművészetre  nézve 
a  drámajutalmak  kitűzésénél. 


BANK  BAN. 

Tragédia  5  felvonásban.    Irta   Katona   József.    Előadatott  a 

Nemzeti  Szinházban  1863  augusztus  26-án  Paulai  és  Paulainé, 

a  kolozsvári  szinház  tagjai  mint  vendégek. 


Bocsássanak  meg  olvasóim,  hogy  ismét  egy 
régi  szinműről  irok.  Bizonyára  nem  tartozik 
jó  tulajdonaink  közé,  hogy  közönség,  szinész, 
kritikus  egyaránt  csak  új  dolgokon  kap.  A  nagy 
vagy  kitűnő  költők  művei  mindenesetre  na- 
gyobb tiszteletben  részesülhetnének  nálunk. 
Mily  szép  volna  például,  ha  közönségünk  nem- 
csak az  új  színművek  előadásán  jelenne  meg 
nagyobb  számmal,  ha  lennének  nagybecsű 
kedvencz  darabjai,  melyeket  örömest  nézne 
mindig ;  mily  szép  volna,  ha  színészeink  néhány 
örökbecsű  mű  lehető  gondos  előadásában 
helyeznék főbüszkeségöket;  ha  néhány  nagy obb- 
szerű  szerepet  folytonos  tanulmány  tárgyává 
tennének,  s  így  évenként  az  egész  drámai 
személyzet  mintegy  bemutatná  tiszteletét  egy- 
egy  nagy  költő  és  saját  művészetének  fönsége 
iránt ;  mily  szép  volna,  ha  a  kritikus  a  helyett, 

hogy  az  igazgatás  gazdasági  kérdésével  fog- 
lalkozik, a  szinészek  játszását  birálná,  kivált 
oly  szerepekben,  melyek  az  analysist  meg- 
érdemlik. Angolországban  nemzedékről  nem- 
zedékre száll  a  Shakespeare  iránti  tisztelet; 
Francziaor szagban  Moliéret  .épen  úgy  meg- 
tapsolják most,  mint  ezelőtt  kétszáz  évvel. 
A  németnek  ugyan  nincs  se  Shakespeareje, 
se  Moliéreje,  de  Schillerjét  és  Goethéjét  szin- 
tén kitünteti  és  Shakespearet  annyira  meg- 
honosította színpadán,  hogy  népszerűbb  nem- 
zeti költőinél.  Az  1849.  év  előtt  nálunk  ,is 
tapasztaltunk  némi  ilyes  törekvést,  mely  lega- 
lább kezdetnek  elég  volt.  Egressy  Shakespeare 
meghonosításán  fáradozott,  Lendvai  verseny- 
zett vele.  Néha  a  közönség  csak  azért  ment 
színházba,  hogy  lássa,  vajon  Othellót  vagy 
Ill-ik  Richárdot  Egressy  vagy  Lendvay  játsz- 
sza-e  jobban.  Egy  pár  jelesb  eredeti  drámát 
nagy  kedvvel,  gonddal  adtak,  ha  nem  is  teljes 
sikerrel.  Katona  Bánk  hán-ját  színészeink 
élesztették  föl  hamvaiból.  Volt  idő,  midőn  e 
műben  minden  kis  szerepet  legjelesb  színé- 
szeink játszottak.  Egressy,  Lendvay,  Bartha, 
Szentpétery,  Fáncsy,  Jókainé,  Lendvayné  stb. 
együtt  s  egymást  támogatva  működtek.  Közön- 
ség, kritika  egyaránt  érezte  e  hatást  és  vissza- 
hatott reá.  Most  Shakespeare  meghonosítása 
majdnem  egészen  megszakadt.  A  lefolyt  tizenöt 
év  alatt  csak  két  újabb  Shakespeare-fordítás 

fordult  meg  színpadunkon.  Antonius  és 
Cleopátrá-t  alig  láttuk  egy  párszor  s  már 
a  lomtárba  került,  Jelesb  eredeti  színműveink 
gyakoribb  és  kedvvel  adatása  lassanként  kezd 
kimenni  divatból.  Bánk  bán-t  1857  óta,  mikor 
adatása  újabban  megengedtetett,  alig  láttuk 
egy  párszor.  Másfél  év  óta  senki  sem  rántja 
elő,  egy  vidéki  színésznek  kell  feljönni,  hogy  a 
legjobb  magyar  tragédiában  ismét  gyönyör- 
ködhessünk, ha  ugyan  gyönyörködhetni,  midőn 
a  színészek  egy  része  szerepét  sem  tudja  jól 
s  az  egész  előadás  vontatott,  összevágás  nél- 
küli. Ezt  érdemli-e  a  legjobb  magyar  tragé- 
dia ?  így  tesz-e  eleget  a  Nemzeti  Színház  egyik 
főczéljának,  mely  a  magasb  drámai  művészet 
fejlesztése  ? 

Mindez  nem  az  igazgatóság  ellen  van  intézve. 
Nem  vagyok  egy  véleményben  szépirodalmi 
lapjaink  nagy  részével,  melyek  minden  baj 
okát  az  igazgatóban  keresik.  Az  igazgató  rá 
kényszerítheti  a  színészeket  jobb  repertoirera, 
több  próbára,  nagyobb  pontosságra,  de  szel- 
lemet, törekvést  oly  kevéssé  önthet  beléjök, 
mint  a  közönségbe  részvétet  a  tragédia  iránt, 
mint  a  kritikába  eszmét  és  elveket.  Részem- 
ről az  igazgatót  legkevésbbé  hibáztatom,  ha- 
nem első  sorban  a  színészeket,  aztán  a  közön- 
séget s  végre  a  kritikát.  Nincsenek  nagy  köve- 
teléseim s  csak  annyit  óhajtok,  a  mennyi 
lehetséges.  Néhány  örök  becsű   tragédia,   egy 

pár  tnoliére-i  vígjáték  jól  betanulását  és  gond- 
dal adatását  óhajtom,  melyek  mintegy  ünnep- 
napjai legyenek  a  drámai  művészetnek  s 
melyekben  minden  szerepet,  még  a  legcseké- 
lyebbet is,  a  legjobb  erők  vállaljanak  el.  E 
néhány  mű,  ha  szinészeink  évenként  több- 
ször ismétlik  s  nem  csupán  szükségből  rántják 
elő,  lassanként  mind  tökéletesben  fog  előadatni. 
A  főszerep -játszó  oly  támogatásra  talál  társai 
részéről,  mely  emelni  fogja  lelkesedését,  s  így 
ő  is  hajlandóbb  lesz  viszonszolgálatkép  más 
ily  szinmű  csekélyebb  szerepében  is  föllépni. 
De  a  színészek  ilynemű  törekvése  nem  lehet 
tartós,  ha  a  közönség  nem  kiséri  részvéttel, 
ha  csak  új  színműre  gyűl  fel  nagyobb  szám- 
mal, ha  általában  közönyös  oly  művek  elő- 
adása iránt,  melyek  a  színész  tehetségét  és 
tanulmányát  leginkább  megpróbálják.  E  törek- 
vést és  részvétet  élesztem  a  kritikának  volna 
feladata.  Azonban  nálunk  a  kritika  többet 
foglalkozik  a  szerződtetési  kérdésekkel,  a  szí- 
nészek fizetésével,  mint  játékával;  az  örök- 
becsű művek  előadásáról,  ha  nem  újdonság, 
épen  hallgat,  vagy  ha  néha  szól,  ritkán  mond 
egyebet  üres  phrásisoknál. 

Ily  gondolatokkal  tépelődve  egész  előadás 
alatt,  talán  kevesebbet  figyeltem  az  előadásra, 
mint  kellett  volna.  Annyit  mégis  ki  merek 
mondani,  hogy  a  czímszerep  csaknem  úgy 
felül  van  Paulai   erején,   mint   Hamlet.   Bánk 

jelleme  is  sokkal  bonyolultabb,  mintsem 
egyetlen  uralkodó  szenvedély  rajzával,  mely- 
hez, úgy  látszik,  Paulai  leginkább  ért,  ki 
lehessen  emelni.  Csak  nagy  általánosságban 
fogta  fel  szerepét,  s  ez  általánosságban  is 
voltak  hibák.  Bánk  nem  oly  ifjú  ember,  mint 
Paulai  elénk  állította ;  mindenesetre  negyven 
és  ötven  közti  férfiú ;  büszke,  méltóságos  oli- 
garcha, ki  nemcsak  környezetének,  hanem  a 
királynénak  is  imponál.  Örömmel  jegyezzük 
meg,  hogy  a  részletezésben,  mely  különben 
Paulainak  nem  erős  oldala,  egy  pár  sikerült 
mozzanatot  vettünk  észre.  Ilyen  volt  például 
az  első  felvonás  vége,  midőn  a  rejtekajtóból 
előjő.  Paulai  a  meztelen  kardot  nem  emelte 
magasra,  mintha  valakit  meg  akarna  ölni,  mint 
azt  nem  egy  jeles  szinész  tette  már  szinpadun- 
kon.  S  ez  így  van  jól.  Bánk  az  előbbi  jelenet- 
ben, midőn  bejő  és  visszatántorog,  hűtelennek 
hiszi  nejét,  mert  kezét  az  előtte  térdeplő  Ottó 
kezében  látja;  ezért  benn  rejtekben  kardot  húz, 
hogy  megrohanja  Ottót ;  azonban  tanúja  levén 
Melinda  boszus  felindulásának,  a  ki  visszauta- 
sítja Ottót,  megcsendesedik.  Az  ok  elenyészett, 
a  miért  megrohanhatná  vetélytársát  s  midőn 
később  meztelen  fegyverrel  s  magánkívül  jő 
ki  rejtekéből,  a  fegyver  semmi  egyebet  nem 
jelent,  mint  szórakozottságát;  elfeledte  vissza- 
dugni s  egész  nagy  felindulása  a  királyné 
párbeszédére  vonatkozik.   Az   utolsó  felvonás- 

ban  is  egy  pár  hely  igen  sikertilt  Paulainak; 
kár,  hogy  Bánk  fokozatos  megsemmistilését 
kevésbbé  tüntette  ki,  pedig  a  költő  nagy  súlyt 
helyez.  Paulainé  sok  méltósággal  játszotta  a 
büszke  királynét,  sőt  a  múltkor  tőlünk  meg- 
rótt méltóságos  hanghordozása  is  itt  inkább 
helyén  volt,  mint  Hamlet-hen.  Azonban  a  fino- 
mabb, kivált  a  daemonias  árnyalatokat,  ő  sem 
emelte  ki,  s  egészen  csak  a  büszkeségből  dol- 
gozta ki  szerepét. 

Prielle  Kornélia  Melinda  szerepét  sokkal 
sikerültebben  játszota,  mint  a  múltkor  az  Ophe- 
liáét.  Kivált  az  őrülési  jelenetekben  volt  ki- 
tűnő. Az  első  felvonásbeli  jeleneteivel  már 
kevésbbé  lehettünk  megelégedve.  Melinda 
sokkal  ártatlanabb,  szelidebb  és  naivabb,  mint 
a  hogy  ő  fogta  fel.  Épen  e  szelídség,  ártat- 
lanság és  naivság  sodorják  örvénybe.  Ez  kü- 
lönösen az  Ottóval  való  jelenetekben  érvénye- 
sül, a  kit  mintegy  bátorít  még  akkor  is,  midőn 
visszautasítja  szerelmét.  Arra  is  figyelmeztet- 
jük a  tisztelt  színésznőt,  hogy  a  harmadik 
felvonás  első  jelenetében  e  szép  helyet : 

Nem,  azt  ne  mondja  az  udvar,  mert  hazud' 
Mindenkor,  ez  ne  mondjon  engem  annak ; 
Ah  én  szerencsétlen  vagyok  (főidre  rogy). 

ne  hagyja  elsiklani.  Melinda  nem  meri  kimon- 
dani azt  a  gyalázatos  szót,  a  mivel  vádolják; 
szűzi   szemérme    még    most    sem    hagyta  el. 

Az  annak  szót  valami  oly  hangon  kiemelni, 
mely  mindezt  éreztesse  velünk,  s  melylyel 
némi  átmenetes  ellentét  legyen  a  kitörő  fáj- 
dalom, mely  alatt  összerogy. 

Legjobb  volt  Tóth,  mint  Biberach.  Ez  leg- 
jobb szerepeinek  egyike,  snem  sok  gyakorlat  és 
tanulmány  kellene  még  hozzá,  hogy  az  elta- 
kartabb  czélzatokat  is  érthetőkké  tegye  a 
közönség  előtt.  Különösen  ajánljuk,  hogy  az 
első  felvonásban  jobban  emelje  ki  azt,  midőn 
Ottóval  beszélve,  tulajdonkép  a  rejtekben 
levő  Bánkhoz  szól,  s  a  végső  jelenetben  némi 
erős  felindulásba  vegyítse  a  gúnyt.  Okát  maga 
a  jelenet  eléggé  kimagyarázza.  Biberachot  a 
rossz  fizetés,  kevés  haszon  s  még  hozzá  a  ve- 
szély ingerlékenynyé  tették.  Heveskedett  és 
őszintén,  pedig  ebből  nem  húzhatni  hasznot. 
Eszélye  csak  egy  pillanatban  hagyta  el,  csak 
kissé  engedett  a  szív  felindulásának,  s  íme 
életébe  került. 

Nem  hagyhatjuk  említés  nélkül  Szigligeti 
Annát  Izidora  szerepében.  Ez  a  fiatal  színésznő, 
tehetségéhez  képest,  néhány  hónap  óta  szép 
fejlődésnek  indult.  A  minap  a  Menekültek-heti^ 
midőn  Szilágyiné  helyett  lépett  föl,  részesült 
érdemlett  tapsokban.  Ma  szintén  kitűnt s  ami 
több,  oly  szerepben,  melyet  rendesen  minden 
hatás  nélkül  játszanak  színpadunkon.  Nem 
tudjuk,  miért,  e  színésznőt  folyvást  gúnyolja  s 
csaknem  üldözi   egy   pár  lap.  Azért-e,  mert  a 

nevezetesb  színésznők  ellen  nem  mervén  szólni, 
egy  kezdőre  kényelmesebben  kiönthetik  mér- 
göket,  vagy  azért,  mert  oly  férfú  leánya,  ki- 
nek drámairodalmunkban  s  a  Nemzeti  Szinház 
körül  nem  mindennapi  érdemei  vannak  ?  Nem 
tudjuk,  de  mindenesetre  nagy  szegénység. 
A  többi  szereplőről  jobb  nem  szólanom. 


BRANKOVICS  GYÖRGY. 

Tragédia  5  felvonásban.  Irta  Obernyik  Károly.  Előadatott  a 
Nemzeti  Színházban  1863  szeptember  9-én. 


E  művet  leginkább  Egressy  játéka  tartja  fenn, 
ki  Brankovics  szerepét  folyvást  nagy  virtuo- 
zitással játszsza.  Nincs  is  e  műben  szorosan 
véve  egyéb,  mint  e  szerepnek  egy  pár  oly  je- 
lenete, mely  alkalmat  ad  a  szinésznek  az  atyai 
fájdalom  hatásos  rajzára. 

Brankovics  jellemének  mint  egésznek,  kevés 
érdeke  van.  A  költő  nem  lígy  bonyolítja  a 
cselekvényt,  hogy  Brankovics  szenvedése,  bu- 
kása valóban  drámai  és  tragikai  legyen. 
O  családja  és  országa  érdekében  föláldozza  a 
magyarok  szövetségét,  melynek  biztosítására 
aztán  kezesekül  küldi  fiait  a  török  udvarba. 
Az  ember  azt  várja  s  a  fejlődés  is  úgy  indul, 
hogy  midőn  a  magyarok  győzelmesen  nyomul- 
nak elő  a  török  ellen.  Szerbországban  forra- 
dalom üt  ki,  mely  kényszeríti  Brankovicsot  a 
magyarok  oldala  mellett  a  török  ellen  indulni, 
vágyé  pen  megfosztja  trónjától  Ennek  követ- 

keztében  azután  a  szultán  megöleti  fiait,  s  így 
Brankovics  mindazt  fölidézi  maga  ellen,  a  mit 
hogy  elkerüljön,  nem  borzad  vissza  még  a 
hitszegestül  sem.  Azonban  a  költő  egészen  más 
fejlődést  ád  cselekvényének.  Brankovics  le- 
csöndesíti  az  elégületlen  szerbeket,  hű  marad 
a  török  szultánhoz  s  csak  akkor  ránt  ellene 
kardot,  midőn  a  török  szultán  arra  a  kósza  hírre, 
mintha  a  szerbek  elpártoltak  volna,  kiszúratja 
fiai  szemét.  Oly  félreértés  dönt  tehát,  melyet 
semminemű  ármány  nem  készített  elő  s  így 
csak  puszta  véletlen.  E  miatt  Brankovics  szen- 
vedése sem  oly  megindító,  mint  lett  volna 
különben.  De  másfelől  nem  is  igen  valószínű, 
hogy  a  szultán  csak  kósza  hírre  kiszúrassa 
szemét  oly  ifjaknak,  kiknek  testvérét  szenve- 
délyesen szereti,  kivált  akkor,  midőn  annyira 
érdekében  van,  hogy  Szerbországot  elvonja  a 
magyarok  szövetségétől.  Általában  a  szultán 
nagyon  elhibázott  jellem,  valamint  Mara  is,  a  ki 
szintén  bábnak  van  rajzolva.  Továbbá  a  szul- 
tán viszonya  Marával  kettőssé  teszi  a  cselek- 
vényt ;  szerelmöknek  kevés  befolyása  van  az 
egész  folyamára  s  épen  semmi  a  kifejlődésre. 
Mindezzel  nem  oda  izgatunk,  hogy  e  mű  ki- 
szoruljon a  repertoireból ;  sok  ügyességgel  van 
összeszerkesztve  s  Egressy  játéka  kiváló  érde- 
ket kölcsönöz  neki,  sőt  ellenkezőleg  azt  óhaj- 
tanok, hogy  minden  eredeti  régibb  mű,  mely- 
nek egy  vagy  más  szempontból    némi    kiváló 

érdeme  van,  koronként  megforduljon  színpa- 
dunkon. Az  ily  eredeti  művek  száma  is  csekély 
s  mindenesetre  érnek  annyit,  mint  némely, 
talán  kelleténél  többször  adott,  külföldi  művek. 
Azoknak,  a  kik  azt  hiszik,  hogy  a  szinész 
csak  pusztán  a  költő  szolgája,  Egressy  ma 
eléggé  bebizonyítá  az  ellenkezőt.  Jobban  meg- 
alkotta a  Brankovics  jellemét,  mint  a  költő. 
Igaz,  hogy  ez  könnyebb  a  kis,  mint  a  nagy 
költők  műveiben,  de  itt  is  marad  a  színésznek 
elég  alkotni  valója.  Hogy  ne  menjünk  tovább, 
példa  van  reá  :  a  magyar  közönség  előtt  is  eléggé 
ismeretes  Aldrigde,  ki  Othello  szerepében 
nemcsak  a  költő  intentióit  testesítette  meg,  a  mi 
már  magában  is  alkotás,  hanem  a  megadott 
alapon  saját  phantasiájából  is  oda  teremtett 
egy  csoport  oly  vonást,  melyek  a  jellemet 
mind  érthetőbbé,  mind  hatásosabbá  tették. 
Obernyik  Brankovicsában  kevés  a  kiváló  egyéni, 
sőt  typikus  vonás  is;  nagy  általánosságban 
van  tartva,  majd  minden  árnyalat  nélkül. 
Egressy  egy  elvénült  hőst  mutatott  be,  ki 
testileg  meglehetősen  meg  van  törve,  de  keb- 
lében oly  erős  szenvedélyek  lobognak,  melyek 
testi  erejét  is  emelni  tudják.  Innen  van,  hogy 
midőn  a  csatából  visszajő,  fiaitól  támogatva 
lép  be :  a  nyugodt  pillanatokban  csendes,  ki- 
merült, szaggatottan  beszél,  azonban  mihelyt 
szenvedélyei  igazgatják,  heves,  kitörő,  erélyes 
s  mintegy    megifjodni    látszik.    Kiváló    súlyt 

helyezett  továbbá  Egressy  az  apai  gyöngéd- 
ségre is,  melyet  a  költő  első  felvonásokban 
nem  emel  ki  annyira,  a  mennyire  a  későbbi 
felvonások  megkívánják.  Egressy  Brankovicsa 
mindjárt  fiai  nézésébe  merül,  gyönyörködni 
látszik  bennök,  meg-megöleli  őket,  s  midőn 
hozzájok  szól,  hangja  érzelmesebb,  olvadéko- 
nyabb. S  mind  ebbe  Egressy  némi  szerb  nem- 
zeti vonást  is  olvasztott,  némi  erős  indulatos- 
ságot,  mely  a  korhoz  képestavadsággal  hatá- 
ros. Azonban  meg  kell  jegyeznünk,  hogy  némi 
szerbséget  szavalatába  is  átvitt,  mert  egy 
pár  helyt  úgy  tetszett  az  embernek,  hogy 
valóban  szerb  beszél,  a  ki  rosszul  hangoztatja  a 
magyar  szavakat  és  különös  módon  hangsúlyoz. 
Nem  a  kitörő  szenvedély  hangsúlyát  értjük, 
melynek  szabályait  nem  lehet  meghatározni  s 
mely  ritkán'  függ  a  nyelvtanitól,  vagy  job- 
ban mondva  az  értelmitől,  mert  e  kettő 
egy  a  magyar  nyelvben,  hanem  a  nyugodt 
beszédét,  melylyel  Egressy  meglehetősen  ön- 
kényesen bánik.  Nem  tudjuk,  itt  jellemzési 
okból  beszélt-e  egy  párszor  oly  különös  módon, 
de  ilyesmit,  noha  más  színezettel,  többé  vagy 
kevésbbé  feltűnőn,  nem  egyszer  tapasztaltunk 
nála.  Sajnálnók,  ha  ifjú  színészeink  épen  ezt 
tanulnák  el  Egressytől,  a  kitől  egyébiránt  annyi 
szépet  tanulhatnak.  De  mellőzzük  a  gáncsot. 
Egressy  az  apai  fájdalom  jelenetében  elég 
gazdagon  kárpótolt    mindennemű    hangsúlyo- 

zást.  Itt  is  felülmúlta  a  költőt,  kiegészítette, 
helyreigazította  s  a  fájdalom  rajzát  fokozatosan 
szerves  egészszé  alkotta.  Csupán  csak  egyetlen 
egy  mozzanatra  van  megjegyzésünk.  Abba  a 
helybe,  midőn  Brankovics  megátkozza  az  istent, 
talán  némi  őrültszerú'séget  kellett  volna  önteni, 
mintha  nem  tudná,  mit  beszél  s  mintha  fáj- 
dalma e  magas  fokon  kifáradt  volna  már  és 
csak  akkor  nyer  erősb  lendületet,  midőn  a 
bosszú  indulatától  vesz  új  táplálékot. 

Brankovics  nagyobbik  fia  szerepében  Egressy 
Árpád  tette  első  kísérletét  a  főváros  közön- 
sége előtt.  Ez  a  fiatal  színész  szép  reményekre 
jogosít.  Termete  deli,  arcza  kifej ez5,  hangja 
érczes.  Szavalata  nagyon  értelmes  volt.  Hogy 
inkább  tisztességes  szónok,  mint  valódi  színész 
gyanánt  szavalt,  az  természetes.  Az  indulatok 
árnyalatait  hangban,  arczban,  mozdulatban 
csak  a  gyakorlat  és  tanulmány  adja  meg,  a  mi- 
hez sok  szerencsét  és  kitartást  kívánunk 
neki.  A  szultán  szerepét  Komáromy  játszsza. 
Neki  az  a  szerencsétlensége,  bogy  a  legtöbb- 
ször oly  szerepeket  kell  játszania,  melyekből 
nagyon  bajosan  lehet  valami  érthetőbtet  és 
h.Htásosabbat  teremteni.  Ezért  nem  akarjuk 
súlyosbítani  keresztjét  és  csak  annyit  jegyzünk 
meg,  hogy  nekünk  úgy  tetszett,  mintha  egy 
helyt  vagy  a  súgó,  vagy  emlékezőtehetsége 
cserben  hagyta  volna.  A  szultán  meghittje. 
Cselebi    szerepében    Odry    bohóskodott,    hogy 

miért,  ő  tudja.  E  kis  szerep  teljességgel  nem 
komikus,  Odry  pedig  annyit  fintorgatta  arczát, 
hajtogatta  magát,  izgett,  mozgott,  mintha  uta- 
sításába lett  volna  adva,  hogy  ma  okvetlen 
megkaczagtassa  a  karzatot.  Mara  szerepében 
Szigligeti  Anna  szép  igyekezetet  tanúsított. 
Figyelmeztetjük,  hogy  első  jelenetében,  midőn 
elbeszéli  szerelmét  dajkájának,  igen  a  közön- 
ségnek beszélt.  Az,  hogy  elforduljon  dajkájá- 
tól, lesüsse  szemét,  mintha  szégyelné  előtte 
titkát,  helyes  felfogás,  csak  hogy  a  kivitelben 
oly  színezetet  kell  adni  az  egésznek,  hogy  félre 
ne  érthessük  e  törekvést.  Szigligeti  Annáról 
eszünkbe  jut  a  Független.  A  minap,  midőn 
méltányoltuk  e  fiatal  színésznőt  egy  pár  sze- 
repben, azt  jegyeztük  meg,  hogy  ccnem  tudni 
miért,  e  színésznőt  folyvást  gúnyolja,  csaknem 
üldözi  egy  pár  lap ;  azért-e,  mert  a  nevezetesb 
színésznők  ellen  nem  mervén  szólni,  egy  kez- 
dőre kényelmesebben  kiönthetik  mérgöket, 
vagy  azért,  mert  oly  férfiúnak  leánya,  kinek 
drámairodalmunkban  s  a  Nemzeti  Színház  körül 
nem  mindennapi  érdemei  vannak?  nem  tudjuk, 
de  mmdenesetre  nagy  szegénység)).  A  Függet- 
len magára  vette  az  általánosságban  tett  czélzást 
mely  első  sorban  nem  is  őt  illette  s  leczkét 
tart  nekünk  a  vélemény  függetlenségéről,  ő, 
a  Független.  ((Azt  hisicszük,  —  mond  egyedül 
független  laptársuk  ~  hogy  midőn  Gyulai  Pál 
a  rossz  verseket  tönkre    zúzza,   nem  igen   jut 

eszébe :  hogy  vaiatnely  iró  atyja  nem  valamely 
érdemdús  férfiú-e  ?  Különös,  hogy  egy  bíráló 
maga  ily  szempontokat  kíván  meghonosíttatni 
a  bírálat  munkájában.^)  Valóban  különös,  de 
az  még  különösebb,  hogy  a  Független  ily 
különösséget  következtet  szavainkból.  Azonban 
az  a  legkülönösebb  volna,  ha  szóba  állanánk 
a  Független-nel^  ki  egy  eléggé  egyszerű 
mondatot  sem  képes  vagy  akar  megérteni. 
Van  annyi  önérzetünk,  hogy  ilyesmi  ellen  ne 
tnentegessük  magunkat.  Nem  először  teszSzük 
s  alkalmasint  nem  utolszor. 

BULYOVSZKYNE  BERLINBEN. 

1863  szeptember. 

Néhány  porosz  lap  fekszik  előttünk,  melyek 
Bulyovszkynénak  a  berlini  királyi  színpadon 
való  vendégszerepléséről  írnak.  Már  kétszer 
lépett  fel  Stuart  Máriá-han  és  Romeo  és 
Jü/íá-ban.  A  Berliner  Allgemeine  Zeitung  elra- 
gadtatva magasztalja  alakját  és  öltözékét. 
((Úgy  tetszett  nekünk  —  mond  —  mintha  rá- 
mából lépne  ki  valamely  egykorú  képíró  által 
elővarázsolva:  nemes  szenvedő  arcz,  fájdalom 
által  sújtott,  de  meg  nem  hajolt  termet,  egé- 
szen akkori  jelmezben.))  Ruhájának  anyaga, 
színe,  vágása  egészen  az  volt,  melyet  a 
banzi  kolostorban  mutatnak ;  öv,  gallér,  haj- 
viselet egészítették  ki  e  képet,  mely  lehető  hű 
volt  a  történelmihez.  « Azonban  —  folytatja  — 
e  fényes  foszlányok  még  nem  teszik  a  király- 
nőt; vendégmtívésznőnk  szellemben  távolról 
sem  közelítette  meg  annyira  Schiller  Máriáját, 
mint  a  történelminek  testi  alakját.))  Hibáztatja 
benne  különösen  azt,  hogy  a  szenvedélyt  ide- 

gességgel  fejezi  ki.  Mindamellett  hivatott  szí- 
nésznőnek nevezi  s  egyszersmind  a  drámai 
technika  tökély es  mesternőjének.  A  Breslaiier 
Zeitung  berlini  levelezője  sokkal  kedvezőb- 
ben nyilatkozik  róla,  bár  dicséreteibe  némi 
oly  illetlen  személyeskedést  is  vegyít,  minőt 
Bulyovszkyné  a  magyar  joiirnalistikában  soha 
sem  tapasztalt.  Legobjectivabbnak  látszik  a 
National  Zeitung  bírálata,  melyet  egész  ter- 
jedelmében közlünk,  annyival  inkább,  mert 
egyik  politikai  lapunk  igen  részrehajló  kivo- 
natban közölte.  ((Bulyovszkyné  —  mondta  a 
National  Zeitung  legforróbb  köszönetünket 
és  elismerésünket  érdemli,  hogy  mint  szüle- 
tett magyar  nő,  ennyi  időt,  fáradságot  fordí- 
tott nyelvünk  megtanulására  s  költőink  alak- 
jainak megtestesítésére.  Csak  erős  lelkesülés, 
s  a  német  művészet  szeretete  bátoríthatta  őt 
e  nehéz  feladat  megoldására.  Bármily  hiányo- 
kat találjunk  is  játékában,  ez  azérdeme  érintet- 
len marad  s  ez  értelemben  minden  német 
örülni  fog,  hogy  nyelvét  egy  oly  tehetséges  nő 
ajkáról  hallhatja.  Azonban  azt,  hogy  e  nyelvet 
a  maga  tökéletes  tisztaságában  beszélje,  még 
nem  érte  el  Bulyovszkyné ;  az  idegen  hang- 
súlyt még  gyakran  nagyon  is  észreyehetni 
rajta.  A  mi  a  vígjátékban  talán  még  bizonyos 
kellemet  kölcsönözhet,  zavarólag  hat  a  tragé- 
diában;  Stuart  Mária  magas  eszményi  stiljába 
pedig  épen    nem    illik.    Úgy    tetszik    nekünk, 

hogy  a  művésznő  első  vendégszerepét  nem 
jól  választotta  meg.  A  mi  őt  kitünteti,  az  az 
értelmes  kiszámítás,  bizonyos  hidegen  fontoló 
érzék,  a  jellemzetesre  törekvés,  ide  hajlik  tnáv 
arczulata  s  egész  alakja.  A  mi  királyi  fönség 
és  páthosz  hiányzik  benne.  Hangja  sem  állja 
ki  a  szenvedély  viharát.  Az  ő  Mária  rajzában 
sok  finom  vonás  volt,  bizonyos  neme  az  apró- 
lékos rajznak,  de  a  géniusz  egyetlen  szikrája 
sem,  mely  az  egész  alakot  megvilágítsa.  Sa- 
játságos volt  ez  előadás,  se  a  schilleri,  se 
a  történelmi  Máriát  nem  tüntette  föl.  Bu- 
lyovszkyné  az  ötödik  felvonásban  valami  oly 
hangot  és  megtört  magatartást  vett  föl,  mely 
félig  túlvilági  átszellemülést,  félig  fásultságot 
akart  kifejezni.  De  hogyan  lépett  a  vérpadra  ? 
Könnyek  nélkül,  bátran,  fényesen  öltözve, 
mintha  ünnepélyre  menne.  A  hóhér  három- 
szor érinté  s  raég  cs^k  nem  is  rezzent  össze. 
Oly  Stuart  Mária,  a  ki  e  lassú  ünnepélyes 
egyhangúságban,  minden  bensőség  nélkül 
mondj £^  Leieest^rne^ : 

Borulj  le  Erzsébet  lábához  és  ne 
Legyen  jutalmad  büntetésed  is  ! 

Soha  sem  volt  még  se  Schiller  drámájá- 
ban, sé  a  történelemben.  Az  első  felvonás 
magasabb  vígjátékként  hatott  a  nézőre ;  úgy 
a  hogy  Bulyovszl^yné  adta  át  a  levelet  ^s  ké- 
pet   Mortimernek,    se    egy    királynő,    se    egy 

Stuart  nem  viselheti  magát  szemben  alattvaló- 
jával. Malborough  berezegné  volt  a  Pohár 
z'/z-ből,  vagy  Margaréta  a  Navarrai  királyné 
regéi-hői.  Mindenütt  csak  az  értelmet,  a  ref- 
lexiót láttuk,  még  pedig  a  rosszul  számító  ref- 
lexiót; csak  egyszer  a  szívet,  a  harmadik  fel- 
vonásban. Itt  néhány  szerencsés  mozzanata 
volt,  hangokat  hallottunk,  melyek  a  lélek  mé- 
lyéből jőnek.  Bulyovszkyné  tehetségét  ez  első 
előadásból  nem  akarjuk  megitélni,  másban 
alkalmasint  szerencsésebb  lesz.  A  ki  magában 
géniuszt  érez,  az  büntetlen  szakíthat  a  művé^ 
szét  hagyományaival  s  újat  teremtve,  magát 
a  művészetet  is  előviheti,  de  a  ki  csak  tehet- 
ség,  jól  teszi,  ha  a  régi  formáknál  marad  és 
számbaveszi  erejét.»  Második  vendégszerepéről 
Romeo  és  Juliá-hun  így  ír  szintén  a  Nationale 
Zeitung  :  ((E  mű  égi  fényéből  és  déli  varázsá- 
ból volt  valami  Bulyovszkyné  Júliájában  is. 
Alig  találhatni  már  színészeinknél  a  tragikai 
nagy  stilt ;  nincs  erejök  a  tragikum  előadására, 
a  közönségnél  pedig  hiányzik  hozzá  az  érzék. 
Nincsenek  többé  hőseink,  tulaj  donkép  nem 
hiszünk  igazán  bennök.  Egy  más,  bizonyos 
democratiai  felfogás  erőt  vett  mindnyájunkon. 
A  nép  és  a  dolgok  magasra  emelkedtek  be- 
cstiléstinkben,  az  egyén  pedig  lesülyedt.  Ko- 
runk a  génre,  a  vázlat  korszaka.  Nem  Scott 
Walter  történelmi  regényei  tetszenek  többé, 
hanem  az  életrajz  és  emlékiratok.  Ezért  sike- 

rtilnek  a  modern  tragédiák  oly  ritkán  szin- 
padtinkon,  ezért  vonják  le  színészeink  a  tra- 
gikiimot  oly  örömest  a  génre  körébe :  színészt 
és  közönséget  ugyanegy  átok  sújt.  így  ven- 
dégszereplő művésznőnk  Júliája  is  nem  tragi- 
kai  alak  a  szó  magasb  értelmében,  de  mégis 
igazabb  és  meghatóbb,  mint  volt  Stuart  Má- 
riája. A  skót  királynő  úgyszólva  mozaik  alak, 
mely  valóban  se  élni,  se  halni  nem  tudott ; 
ellenben  Júlia  él,  szeret  és  szenved.  A  mű- 
vésznő magatartása  most  szabadabb  volt  s 
orgánuma  teljesebb  és  kedvesebb.  A  második  fel- 
vonás erkélyjelenete,  mint  előadásnak  fény- 
pontja újabban  is  bizony ítá,  hogy  Bulyov- 
szkynét  mind  tehetsége,  mind  alakja  a  vígjá- 
ték körébe  utasítják.  Ez  az  arcz  csak  mosolyogni 
tud,  egyetlen  vonása  sincs  Niobe  fájdalma 
vagy  Phsedra  szenvedélye  számára.  Júliát  az 
erkélyen  eszményibbnek,  nagyobbszerűnek 
képzelhetjük,  mintegy  környezve  a  borzasztó 
halál  sejtelmeitől,  de  a  mi  kecses,  ábrándszerű 
és  gyöngéd  e  jelenetben,  annak  Bulyovszkyné 
kedves  és  bájos  képviselője.  Többi  jelenetei 
nem  sikerültek  ennyire,  mind  a  mellett  holmi 
elrontásról  épen  nem  lehet  szó.  E  jelenet 
fénye  egész  a  végjelenetig  világított :  így  hú- 
zódik nyári  éjben  Olaszország  tengerén  egy 
fényes  vonal  a  hajó  után  a  habokon.  Egész 
előadásában  legtisztábban  fejezte  ki  a  művésznő 
Júlia  fájdalmát  a  szülőivel  való  jelenetben,  a 

hol  ezek  természetlen  módon  és  sértő  nyere- 
séggel erőltetik  Parishoz  férjhez  menni.  Mes- 
terkéltebbnek ttint  fel  nekünk  az  üvegcse  el- 
vetése e  szavak  után  :  ((Romeo,  ezt  érted  ittam 
ki.))  Az  ablakhoz  tántorgást  és  visszatántor- 
gást  nagyobbszerüen  és  egyszerűbben  kellett 
volna  játszania.  Stuart  Máriával  szemben  e 
szerep  mindenesetre  rendkívüli  haladás  :  a  kö- 
zönség láthatólag  meg  volt  lepve  és  örvendett. 
Bulyovszkyné  Júliájának  genreszerüségét  nem 
tekintve  ugyanis  kivéve  Seebachot  néhány 
jelenetben,  kijátszik  már  nálunk  cothurnus- 
ban  ?  —  az  egész  alakon  bizonyos  déli  me- 
legség, szerelmi  ábránd,  ha  nem  is  szerelem- 
mámor húzódott  át.  A  fájdalom  kifejezésében 
hiányzott  a  mélység  és  nagyszerűség,  de  nem 
a  meghatottság,  és  nemesebb  volt,  mint  Mária 
megtörtsége :  egy  szóval  az  egész  derék  játék 
volt,  minőt  évek  óta  nem  láttunk  a  királyi 
szinpadon.))  íme  egyik  berlini  legtekintélyesb 
lap  véleménye  Bulyovszkyné  játékáról.  Vajon 
máskép  nyilatkozik-e  róla,  mint  mi  ezelőtt  né- 
hány hónappal  ?  Néhol  szórói-szóra  csaknem 
azt  mondja,  a  mit  mi.  A  különbség  köztünk 
és  közte  az,  hogy  mi  első  czikkünket  pedig 
nem  igyekeztünk  annyira  megczukrozni,  mint 
ő.  Valóban,  a  berlini  lap  czukortartóval  kezé- 
ben némi  nevetséges  ellentétbe  jő  meggyőző- 
désével, melyet  sehogy  sem  tud  elnyomni.  Az 
erkélyjelenetet   Bulyovszkyné   előadása    fény- 

pontjának  nevezi,  az  egész  előadását  derék 
játéknak,  mégis  ugyanakkor  a  vígjátékba  uta- 
sítja a  tragikai  Júlia  eléggé  dicsért  képviselő- 
jét. Mindamellett  Bulyovszkyné  alkalmasint 
szerződtetni  fog  a  berlini  királyi  színházhoz, 
mert  jeles  színésznő,  ha  nem  is  tragikai  s 
általában  véve  nem  valami  rendkívüli  nagy 
tehetség.  Németország  hanyatló  színészete  nem 
igen  mutathat  fel  oly  sok  jeles  színésznőt, 
hogy  Bulyovszkyné  fölösleges  lehetne.  Szer- 
ződtetéséből hihetően  alkalmat  vesz  egy  pár 
lapunk  megmagyarázni  nekünk  azt,  hogy 
mennyire  legyőzte  Bulyovszkyné  a  két  nyelvű 
szinészkedés  akadályait.  Azonban  jó  lesz  meg- 
gondolni, hogy  a  Nationale  Zeitung  véleménye 
szerint  a  tisztelt  művésznő  szavalatán  még  na- 
gyon is  érzik  az  idegen  hangsúly;  midőn  pe- 
dig nemrég  nemzeti  színpadunkon  szerepelt, 
mi  éreztünk  szavalatán  némi  idegenszerűt, 
ha  nem  is  oly  nagy  mértékben,  mint  a  ber- 
liniek. A  kétnyelvű  szinészkedés  tehát  —  egye- 
bet nem  is  említve  —  még  nem  sikerűit.  Vá- 
lasztani kell  a  tisztelt  művésznőnek  a  kettő 
közt.  Ugy  látszik,  a  német  felé  hajol;  nem 
szólunk  ellene,  de  kérjük,  ha  csakugyan  el- 
határozta magát,  ne  kívánjon  ismét  magyar 
szmésznő  lenni.  Ha  ő  el  lehet  nyelvünk  nél- 
kül, ez  is  el  lehet  nélküle  ;  ha  neki  kicsiny  a 
magyar  nein^et,  ő  sem  oly  nagy,  hogy  ily  ki- 
csiny nemzet  is  nagyon  érezze  hiányát.. 


EGY  BUJDOSÓ  KURUCZ. 

Szinmű.  Irta  Szigligeti  Ede.  Zenéjét  szerezte  Böhm  Gusztáv. 
Előadatott  a  Nemzeti  Színházban  1863  október  2-án. 


((Ma  igen  jó,  vagy  épen  remek  művet  fogunk 
látni;  ez  első  azon  darabok  közt,  melyeket  az 
új  drámabíráló-választmány  ajánlott  előadásra, 
a  drámabíráló-választmányban  ízléses  emberek, 
sőt  szigorú  kritikusok  ülnek  s  így  csak  jó 
vagy  épen  remekművet  ajánlhatnak.))  Valami 
ilyest  vettem  ki  néhány  hátam  mögött  ülő  úr 
társalgásából.  Nem  azért  mondták,  hogy  én  is 
halljam  s  épen  nem  gúnyból.  Nem  csodálkoz- 
tam rajta.  Már  többször  volt  alkalmam  tapasz- 
talni, hogy  nálunk  a  művészeti  és  irodalmi 
dolgokban  itt-ott,  még  a  mívelt  embereknél  is 
furcsábbnál-furcsább  felfogásra  találhatni.  Ha 
némelyek  azt  hiszik,  hogy  holmi  nagy  összeg 
pénz  virágzó  drámai  és  szinészeti  korszakot 
képes  teremteni,  hogy  egy  kitűnő  igazgató 
magyar  Rácheleket  és  Talmákat  varázsolhat 
színpadunkra,  miért  ne  higyjék  azt,  hogy  eddi- 
ginél egy  kissé  szigorúbb  drámabíráló-választ- 

mány  épen  a  magyar  Shakespearekkel  aján- 
dékozza meg  a  magyar  drámairodalmat  ?  Azon- 
ban azon  már  csodálkoznom  kell,  hogy  ilyen 
felfogás  még  hírlapokba  is  becsúszik.  íme 
másnap  a  fennebbi  párbeszéddel  analóg  ma- 
gánbeszédet olvastam  egyik  esti  lapunkban : 
((Ez  ephemer  életű  mű  első  azok  közül,  melyek 
az  újonnan  alkotott  drámabíráló- választmány 
rostájában  maradtak.  Greguss,  Egressy  és 
Tóth  Lőrincz  fogadták  eb),  kiált  föl  a  referens 
némi  kímélő  gúnynyal.  Oh  boldog  fiatalember, 
mert  nem  lehetsz  más,  ki  a  nem  ephemer 
életű  költői  műveket  oly  mindennapi  dolgok- 
nak tartod !  Oh  szerencsés  kritikus,  ki  nem 
tudod  még,  hogy  szigorú  absolut  szempontból 
tekintve,  egy  pár  mű  kivételével  egész  dráma- 
irodalmunk alig  áll  egyébből,  mint  ephemer 
becsű  művekből  I  Azon  urak  párbeszédébe  nem 
szólhattam  belé  az  illem  megsértése  nélkül,  de 
a  te  rövid  monológodhoz  hozzá  szólok,  ez  már 
kötelességem  s  egész  atyailag  megintelek :  ne 
kivánd,  hogy  örök  becsű  műveket  fogadjon  el 
a  választmány,  mert  akkor  bajosan  lesz  szeren- 
cséd új  eredeti  műhöz  s  alkalmasint  te  lészsz 
az  első,  ki  az  eredeti  drámairodalom  elnyomá- 
sával fogod  vádolni  a  választmányt;  elégedjél 
meg,  ha  azon  harmincz-negyven  mű  közül, 
melyeket  színházunkhoz  évenként  beadnak, 
néhány  olyant  fogunk  el,  melyek  egy  vagy 
más    tekintetben    kitűnnek    s  méltók    az    elő- 


EGY    BUJDOSÓ    KURITCZ.  525 

adásra.  Ez  is  elég  gondot  ad  nekünk ;  a  többi 
a  közönség  és  kritika  dolga. 

A  legtöbb  lap  úgy  szól  Szigligeti  e  legújabb 
művéről,  mint  teljesen  megbukott  darabról.  Mi 
úgy  vettük  észre,  hogy  a  közönségnek  eléggé 
tetszett  s  nem  minden  ok  nélkül.  Már  tárgya 
olyan,  hogy  rokonszenvet  ébre  zt.  A  múlt  szá- 
zad első  évtizedei  a  csak  közel  múlt  évtized 
emlékét  költik  föl.  A  kedély  kész  a  benyomá- 
sok elfogadására.  Továbbá  a  mű  három  első 
felvonása  kitűnő  ügyességgel  van  összeszer- 
kesztve ;  annyira,  hogy  minden  bensőbb  drámai 
élet  nélkül  is  meglehetős  érdeket  gerjeszt  s 
folyvást  leköti  figyelmünket.  Egy  pár  sikerült 
genreképi  alak,  jól  beillesztve,  kellemesen 
szövődik  át  az  egész  cselekvény  folyamán. 
Mindez  magában  oly  dolog,  íi  miérfc  nem  lehet 
hibáztatni  se  a  szerzőt,  se  a  közönséget.  Egé- 
szen más  kérdés :  vajon  egészben  véve  sikerült 
költői  mű-e  ?  Nem  tartom  annak,  sőt  Szigligeti 
jobban  sikerült  művei  közé  sem  sorolhatom. 
Azonban  úgy  hiszem,  hogy  lapjaink  hibáztak, 
midőn  a  tragédia  vagy  szorosan  vett  dráma 
szempontjából  Ítélték  meg  e  melodramatikus 
művet.  Megengedem,  hogy  e  genret  el  lehet 
ítélni,  de  azt  hiszem,  hogy  e  genreban  írt  sok 
oly  franczia  műnél  jobb,  melyek  a  mi  divat- 
lapjaink szigorú  kritikáját  diadalmasan  ki- 
állották. 

Szigligeti  se  tragédiát,  se  szoros  értelemben 

vett  drámát,  se  vígjátékot,  se  bohózatot  tiem 
akart  írni.  Mellőzte  a  drámai  költészet  e  két 
í6-  s  é  két  alhemét.  Afe:Oá  Vegyes  nem  terén 
próbált  szerencsét,  melynek  határozatlan  stilja 
s  válfajai  ktilönfélesége  miatt  tülajdonkép  nincs 
neve  és  sokan  csak  melodrámának  nevezik, 
még  akkor  is,  ha  hiányzik  benne  a  zenekíséret. 
Különböző  stilok  vegyülete  ez,  egyaránt  fel- 
veszi a  tragikai  és  komikai  motívumokat,  ha- 
bár az  érzelmes  az  uralkodó  elem  benne. 
Rendesen  a  szembe  tett  érdekeket  és  szenve- 
délyeket törekszik  kibékíteni  s  ennyiben  még 
leginkább  hajlik  a  szorosabb  értelemben  vett 
dráma  felé.  Tárgyát  kiválóan  a  csodálatos  és 
kalandos  teréről  szedi,  kedveli  a  látványossá- 
got s  nagyobb  hatás  kedvéért  a  legkiválóbb 
mozzanatokat  zenével  kiséri.  Örömest  folya- 
modik a  tündérmeséhez,  mondához,  criminális 
perekhez,  történeti  és  jelenkori  par  excellence 
regényes  eseményekhez.  Tárgyban  és  formá- 
ban nagyon  változatos.  Olykor,  moralizáló  haj- 
lamánál fogva,  hasonlít  valamennyire  a  közép- 
kori moralitáshoz,  máskor  az  úgy  nevezett 
polgári  drámához.  Sokszor  nem  egyéb,  mint 
dramatizált  regény;  néha  politikai  és  társa- 
dalmi irányt  tűz  ki  s  leginkább  a  nagy  tö- 
megre igyekszik  hatni.  A  tutidéres  és  látványos 
színmű,  a  témdráma,  a  történelmi  és  korrajaí, 
szóval  a  mit  nem  lehet  osztályozni,  mind  aí:  ő 
körébe  vág.  Sőt    a  mi  népszínműveink  egy  jó 

része  sem  egyéb,  mint  ily  melodrámai  mű  s 
épen  azért  Szigligeti  nem  tett  helytelenül,  midőn 
e  darabját  a  harmadik  előadáskor  népszínműnek 
keresztelte.  Leginkább  a  francziáknál  van  e 
nem  divatban,  bár  a  német  szinpadon  is  eleget 
találhatni.  A  franczia  classikai  tragédia  zsar- 
nok uralma  alatt  írt  komolyabb  hangulatú 
művek,  melyeknek  tárgya  a  jelenkorból  vé- 
tetett, alkották  meg  leginkább  e  nemét.  Ké- 
sőbb a  romantikai  iskola  győzelmével,  mint 
alsóbb  rendű  romantikai  drámák  kezdtek  sze- 
repelni. Némely  boulevardszínház,  kivált  a 
Porte-Saint-Martin,  majd  mind  oly  művel  táp- 
lálja a  közönségét.  Színpadunkon  is  számtalan 
fordult  meg  ilyen,  melyek  közül  legyen  elég 
a  nem  rég  adott  Kártyavetőnö-t  említenünk. 

Nincs  se  időm,  se  elég  ismeretem  e  tárgy- 
ról bővebben  vagy  épen  kimerítően  írni.  Más- 
kor talán  tüzetesebben  és  derekasabban  szól- 
hatok hozzá.  Most  csak  annyit  említek,  hogy 
az  sesth etikusok  e  nemmel  nem  igen  bajlód- 
nak ;  egyszerűen  megvetik,  vagy  oly  kétes 
becsűnek  mondják,  melyet  valódi  költőnek 
jobb  meg  se  kísérleni.  S  ez  természetes.  E  té- 
ren még  egyetlen  nagy  költő  sem  jelent  meg, 
mint  törvényhozó  lángész.'  Aztán  másfelől  a& 
sesthetika,  a  határozott  stílt,  a  szigorú  műformát 
legkevésbbé  a  drámában  adhatja  föl.  Azonban 
azt  nem  tartom  helyesnek,  hogye  nemet  tud- 
tomra senki  se  vette  behatóbb   vizsgálat    alá, 

mert,  hogy  egyebet  ne  említsek,  az  oly  művek 
felett,  mint  Raymond  tüneményes  darabjai, 
csak  puszta  kategóriákkal  nem  lehet  pálczát 
törni.  Nem  igazolni  akarom  e  nemet,  egyéni 
hajlamaimnál  fogva  épen  nem  kedvelem,  s 
visszaéléseit  épen  úgy  ismerem,  mint  akárki. 
De  tény  az,  hogy  számos  költő  dolgozik  e 
nemben,  s  a  nagy  tömeg  sok  kedvencz  darabja 
innen  telik  ki. 

Vajon  ily  körülmények  közt  helyes-e,  ha  a 
kritika  mindig  csak  megvetéssel  szól  e  mű- 
vekről, a  negativ  terén  marad,  s  nem  igyek- 
szik némi  positiv  álláspontot  foglalva  el, 
a  mennyiben  lehet  e  téren  is  szolgálni  az 
ízlést  ? 

E  szempontból  méltánylatot  érdemel  e  mű, 
a  mennyiben  a  szerző  kerülte  a  melodrámák 
durvább  eszközeit  s  átalában  a  közönség  ne- 
mesebb érzelmére  kívánt  hatni.  A  komikumot 
is  úgy  vegyítette  művében,  hogy  nem  ártott 
vele  az  egész  alap  hangulatának.  Csak  a  nép- 
jelenetekben érint  egy-egy  vidámabb  húrt,  s 
e  jelenetek  nincsenek  csak  úgy  oda  férczelve. 
A  szolga  hallgatózása,  ki  annyiszor  pórul  jár ; 
Peti  ispán  nevetséges  félytékenysége,  mind  lé- 
nyegesen befolynak  a  cselekvényre. 

Némely  lap  rossz  néven  veszi  a  szerzőtől,  hogy 
illő  helyen  itt-ott  éneket  vegyített  művébe,  hogy 
ögy  pár  jelenetet  zenével  kisértet,  hogy  a 
szinház  új    holdvilágát  felhasználta.    Ha    csak 

ennyi  baja  volna  a  melodrámának,  az  sesthe- 
tika  könnyen  igazolhatná.  Nagyobb  baj  az, 
hogy  a  szerző  nem  igen  igyekezett  némi  ben- 
sőbb drámai  élettel  is  nemesíteni  melodrámáját. 
Személyei  csaknem  mind  úgynevezett  állandó 
kész  jellemek,  a  kik  semmi  nemű  belső  fejlődé- 
sen nem  mentek  át.  Ödöníi  és  neje  jellemében 
látunk  ugyan  fejlődést,  de  nem  annyit,  a  mennyi 
négy  felvonást  betölthetne.  Innen  aztán,  hogy 
a  tulajdonképi  cselekvény  nagyon  későre  indul 
s  jobbadán  a  külső  események  befolyása  alatt 
fejlődik.  Igaz,  a  szerző  oly  ügyesen  csoporto- 
sítja az  eseményeket  és  személyeit,  oly  tapin- 
tatosan készíti  elő  a  figyelmet  a  titokszerű 
kurucz  megjelenésére,  hogy  a  valódi  fejlődés 
hiányát  alig  veszszük  észre.  De  annál  inkább 
észre  veszszük,  midőn  kivillanván  a  titok,  egy 
csoport  összeütközés  áll  elő,  melyek  akár  jobbra 
akár  balra  dőlhetnének.  Ez  okozza  azt  is,  hogy 
a  mellékszemélyek  génre  képei,  alakjai  sokkal 
jobban  sikerültek,  mint  a  főbb  személyeké. 
A  genreképi  alak  egy  pár  jelenetben  is  ki- 
domborúlhat,  a  drámai  személynek  a  cselek- 
vény bensőbb  folyamatosságára  van  szük- 
sége. 

Ha  e  benső  folyamatosságot  inkább  meg- 
közelíti szerző,  oly  melodrámát  ír,  mely  a  jobb 
franczia  melodrámákkal  bátran  kiállja  a  ver- 
senyt. Tudjuk,  hogy  a  melodráma  kedveli  a 
váratkn*",  r.z  eseményeknek  inkább  külső,  mint 

benső  kapcsolatát,  sŐt  némikép  ez  egyik  fő- 
iellemvonása,  sEemben  a  szigorú  értelemben 
vett  drámával.  Azonban,  ha  a  drámai  költészet 
e  kétes  becsű,  nemének  jobb  hírt  akarunk 
szerezni,  jó  lesz  minél  közelebbi  kapcsolatba 
hozni  a  valódi  drámával.  Nem  izgatni  akarunk 
a  melodráma  mellett,  de  ha  már  divatban  van, 
jobb  ha  nemzetit  látunk,  mint  idegent,  jobb 
ha  nemesíteni  törekszünk,  mint  ha  elvadulni 
engedjük. 


SZÉCSI  MÁRIA  VAGY  MÜRÁNYVÁR 
OSTROMA. 

Szinmü  dalokkal,  3  felvonásban.  Irta  Szigeti  József.  Zenéjét 

szerkesztette,  részberi  eredetileg  írta  Erkel  Gyula.  Előadatott 

a  Nemzeti  Szinházban  1863  október  i6-án. 

Megint  új  tnelodráma,  eredeti  melodráma, 
a  jövő  héten  talán  a  harmadik,  azután  egy 
negyedik  s  úgy  tovább.  Legközelebbről,  a 
mennyire  lehetett,  méltányolni  igyekeztem  a 
drámai  költészet  e  kitagadott  fajzatát,  s  íme, 
úgy  látszik,  a  sors  jutalmul  a  melodrámák 
egész  záporával  készül  megáldani.  Talán 
drámaíróink  nem  is  akarnak  egyebet  írni  me- 
lodrámáknál ?  Oh  jaj,  ha  talán  nekem  is  ré- 
szem lesz  e  melodráma-korszak  előidézésében. 
Ha  bűnt  követtem  is  el  múlt  czikkemben, 
már  eleget  lakoltam  érte.  Szigligeti  melodrá- 
májában még  el  tudtam  nyelni  egyet-m  ást, 
még  azt  is,  mikor  a  kurucz  leánya  oly  czifrán 
ömledez  a  szerelemről,  de  ez  a  Szécsi  Mária, 
ez  a  Wesselényi  majdnem  beteggé  tett.  A  mű 
jobb  és    derültebb   részei  sem   tudtak  felvidí- 

34* 

tani.  Az  émelygős  sentimentalismus,  politizá- 
lás, szerelmeskedés  és  hazafiaskodás  még  foly- 
vást üldöz.  Mintha  most  is  fülemben  csenge- 
nének Mária  és  Wesselényi  felkiáltásai:  ((Mi 
az  élet  szabadság  nélkül  ?»  «De  mi  a  szabad- 
ság élet  nélkül))  stb. 

Tréfa,  a  mi  tréfa,  nem  kell  a  melodrámák 
ellenségének  lennünk,  hogy  drámairodalmunk 
sülyedését  lássuk  a  drámai  költészet  fő-  és 
alfajai  elhanyagolásában  s  e  kétes  faj  túl- 
buzgó míveiésében.  Nem  annyira  az  a  baj, 
hogy  melodrámákat  kezdünk  írni,  mint  az, 
hogy  a  tragédiát  és  a  szigorúbb  értelemben  vett 
drámát,  a  vígjátékot  és  bohózatot  aránylag 
elhanyagoljuk.  Ha  nincs  hajlamotok  vagy  erő- 
tök a  tragédia  magasb  szárnyalásához,  fogja- 
tok a  kevesebb  igényű  drámához,  dolgozzátok 
fel  a  jelen  élet  kisebbszerű,  de  azért  nem 
kevésbbé  érdekes  és  költői  összeütközéseit ;  ha 
unjátok  a  fensőbb  vígjátékot,  dolgozzatok  a 
közép  fajban,  vagy  épen  ereszkedjetek  le  a 
bohózathoz.  Aztán  neíh  bánjuk,  ha  néha-néha 
egy-egy  melodrámát  írtok,  a  tehetség  és  ízlés 
itt  is  nyújthat  sesth etikai  gyönyört.  De  magá- 
ban e  génre  nem  méltó,  hogy  drámairodal- 
munk súlypontja  legyen;  nem  olyan,  hogy 
az  írót  emelje,  inkább  az  írónak  kell  emelnie 
s  mihelyt  nem  igyekszik  erre,  könnyen  meg- 
ronthatja tehetségét  is. 

Mindezt   nem   ok    nélkül    mondjuk   el  épen 

most,  midőn  Szigeti  legújabb  művéről  akarunk 
szólani  egy  pár  szót.  Szigeti  drámaírói  tehet- 
ségét és  technikai  készségét  senki  sem  fogja 
kétségbe  vonni,  bár  ízlését  nem  mindig  lehet 
dicsérni.  Azonban  e  tehetség  leginkább  a  vígjá- 
tékra van  utalva,  ott  is  leginkább  a  bohózat 
terére.  Midőn  Szigeti  néhány  évvel  ezelőtt  egy 
pár  népszínművet  írt,  mi  sokkal  inkább  örültünk 
e  művek  irányának,  mint  élveztük  magokat  a 
műveket,  noha  bizonyos  tekintetben  a  sikert 
nem  lehetett  tőlök  megtagadni.  Olyasmit  lá- 
tunk bennök,  mintha  az  a  sok  mindenféléből 
összevegyített  valami,  melyet  mi  népszínmű- 
nek nevezünk,  kezd  kristályosodni  s  legelőször 
holmi  nemzeti  bohózat  kiválására  lehet  remé- 
nyünk. Szigeti  népszínműveit  a  bohózati  elem 
túlnyomósága  különbözteti  meg  rendes  nép- 
színműveinktől. Jól  ismeri  az  alsóbb  néposztá- 
lyok életét,  élénk  érzéke  van  a  genreképszerű 
jellemzeteshez,  kedveli  a  komikus  vonások 
bohózatos  túlzását  s  nem  hiányzik  benne  egy 
jó  adag  nyers,  de  legalább  nagyjában  egész- 
séges humor.  Mindehhez  csak  tisztultabb  vi- 
lágnézetek s  némi  művészi  forma  lennének 
szükségesek,  hogy  Szigeti  nemzeti  bohózatunk- 
nak egyik  merészebb  kezdeményezője  legyen. 
A  bohózat  nem  csekély  dolog,  épen  oly  jogos 
génre,  mint  a  vígjáték  s  ha  Moliére  és  Sha- 
kespeare mívelhették  e  nemet,  bizony  Szigeti- 
nek sem   válhatik   szégyenére.   Azonban  ő  in- 


584  QYyXiAl  VM^ 

inkább  kedveli  a  vígjátékot  és  melodrámát, 
mint  a  bohózatot,  m^lyi^e  legtöbb  tehetsége 
van,  s  úgy  látszik,  nem  tartozik  ambitiói  közé, 
hogy  magyar  bohózat  ^rőteljesb  kezdeméi^ye- 
zpje  legyei!..  ííem  mondjuk,  hogy  a  vígjátékai-^ 
ban  nem  találhatni  néhol  a  szerencsésb  inv^ntio 
nyomaira,  egy-egy  sikerültebb  rajzra;  de  itt 
is  ott  jobb,  hol  a  bohózatos  felé  hajlik  a  álta- 
lában a  mélyebb  s  magasabb  komikumhoz 
nincs  erős  érzéke.  Melodrámáiról  még  keve- 
sebb jót  mondhatni.  Midőn  komoly  összeütkö- 
zést, vagy  hevesebb  szenvedélyt  rajtol,  va- 
lami oly  émelygős  sentimentalismvsba  esik, 
mely  csaknem  kiállhatatlan.  Ilyenkor  mind 
a  compositiót,  mind  a  jellemrajzot  iHető^ 
leg  a  refle^cio  dolgozik  benne,  holmi  felü- 
letes és  roszszúl  számító  reflexió.  Csak  ^ 
színpadi  routine  tak^rj^  e  nemű  művei  aze^ 
génységét  ^  egy  pár  bohóz^itoB  alak  menti 
meg  a  bukástól.     ^ 

Ily  műve  ^zécsi  Mária  is,  melyet  nem  számí- 
tunk ugyan  az  úgynevezett  bukott  darabok  közé, 
m^rt  a  közönség  aránylag  meglehetős  tetszés- 
sel fogadta,  de  meg  kell  vallanunk,  hogy  na- 
gyon kevés  van  benne  olyasmi,  mit  az  enge- 
dékenyebb kritika  is  méltányolhasson.  Szécsi 
Mária  története  oly  tárgy,  mely  első  pillanatra 
nagyon  alkalmasnak  látszik  a  költői  feldolgoz 
zásra;  de  valósággal  nem  épen  a  legalkalma^ 
sabb,  A  ipt^ipt   tudjuk,   számos   magyar   költő 

dolgozta  föl  már  e  tárgyat  komoly  alapon : 
Gyöngyösi,  Kisfaludy  Károly,  Arany,  Petőfi, 
Tompa,  de  egyik  sem  írt  belőle  valami  elsőbb- 
rendű művet.  Lenni  kell  valaminek  a  tárgy- 
ban, hogy  ily  kitűnő  költők  sem  tudták 
kitűnőbb  művé  megalkotni.  Valóban,  okát  hir- 
telenében nem  tudom  megmondani.  Úgy  lát- 
szik, hogy  a  tárgy  regényes  kűlszíne  nagyon 
megkapja  a  phantasiát;  de  bensője  nem  elég 
gazdag,  hogy  az  alkotást  nagyon  előmozdítsa 
és  sokkal  több  komikai  elem  van  benne,  mint 
egyelőre  látszik.  Nem  kisebbíteni  akarom  azo- 
kat a  kitűnő  költőket,  kik  e  tárgyat  feldolgozták, 
sőt  elismerem,  hogy  majd  mindenik  helyesen 
fogta  föl,  midőn  a  tiszta  nőiségnek,  a  szere- 
lemnek a  nőietlen  hősködés  feletti  győzelmét 
testesítek  meg  Máriában.  Azt  sem  hibáztatom, 
hogy  Szigeti  meglehetősen  eltért  e  felfogás- 
tól, de  csodálkozom,  hogy  ő,  a  ki  inkább  a  ko- 
mikum terére  van  hivatva,  nem  komikailag 
fogta  föl  Máriát.  Meg  vagyok  győződve  arról, 
hogy  Szécsi  Mária  legalkalmasb  vígjátékra, 
amolyan  Scribe-féle  vígjátékra,  minő  a  Pohár 
víz.  Talán  nem  érzett  magában  elég  hajlamot 
az  ily  fajta  vígjáték  finomságaihoz,  bohózatnak 
pedig,  mint  nem  elég  alkalmas  tárgyat,  nem 
dolgozhatta  föl  ?  Nem  tudjuk,  elég  az  hozzá, 
hogy  melodrámát  kísérlett  meg.  Jól  van,  de 
akkor  tartotta  volna  meg  a  régibb  költők  fel- 
fogását, a  kik  ezt  űgyszólva  egymástól  vették 

át  s  mégis    eredetiséggel,  sőt  több  költői  erő- 
vel testesítették  meg,  mint  elődeik. 

Szigeti  Máriájában  is  a  szerelem  ül  diadalt 
a  hősködés  felett,  de  tulaj  donkép  nem  a  ter- 
mészetes szerelem,  vagy  legalább  is  nem  a 
szerelmes  nő  a  hősködő  felett.  Nincs  e  mii- 
ben se  hősködő,  se  szerelmes  Mária,  csak  a 
szerző  mesterkélt  reflexiója  j ár-kel  szoknyásán 
és  sisakosán.  Szigeti  Máriájának  már  első  sze- 
relme Wesselényi  volt;  a  körülmények  szakí- 
ták  el  tőle  s  adták  Bethlen  Istvánhoz,  kinek 
most  özvegye.  Ez  eddig  jó.  Az  ember  azt 
várja,  hogy  a  nem  boldog  nő,  ki  nőietlen  kü- 
lönczségekbe  igyekszik  temetni  bánatát,  most 
6gy  újabb  lelki  fejleményen  megy  át  s  a  sze- 
relem által  ismét  nővé  válik.  Szigeti  letér  e  ter- 
mészetes útról,  minderre  majdnem  semmi  súlyt 
sem  helyez.  Oly  kevéssé  festi  a  harczias,  mint 
a  szerelmes  nőt.^Az  ő  Máriája  akkor  kezd  in- 
kább felindulni,  midőn  Wesselényi  mintegy 
megkérésképen  elbe&zéli  első  felesége  halálát,  a 
ki  nehezen  halt  meg,  mindig  csak  gyermekeiért 
búsult  s  azt  tanácsolta  neki,  hogy  vegye  nőül 
Máriát,  mert  csak  ő  lesz  a  gyermekeknek 
igazi  anyja.  Felindulását  még  inkább  fokozza 
Wesselényi,  midőn  megmagyarázza  az  együgyű 
asszonynak,  hogy  tévúton  jár,  az  övé  az  igazi 
hazafiság  útja  s  egy  csoport  tirádát  hord  össze 
az  egyetértésről,  a  haza  állapotáról  s  a  maga 
nagy  érdemeiről.  Mária  már  kész  hozzámenni, 

szívét  és  Murány  várát  egyaránt  feladni,  de 
a  katonai  becsület  visszatartja.  Segít  a  dolgon. 
ír  az  erdélyi  fejedelemnek,  hogy  mentse  föl 
esküje  alól ;  a  fejedelem  nincs  otthon,  de  he- 
lyette Illésházy,  utólagos  jóváhagyás  reményé- 
ben, minden  tekintetben  fölmenti.  Megér- 
kezvén a  fölmentés,  már  csak  a  lakodalom 
van  hátra,  de  a  várnagy  semmit  sem  akar 
tudni  a  vár  feladásáról,  kirohanást  tervez  s 
azzal  vigasztalja  Máriát,  hogy  úgy  intézte  el 
a  dolgot,  hogy  mikor  az  ellenség  a  vár  birto- 
kába jut,  a  puskaporos  bástya  felrobban  s  a 
légbe  röpíti  a  győzelmes  sereget.  Mária  el- 
szörnyűködik, már  most  emberbaráti  szem- 
pontból is  igyekszik  az  ellenség  kezére  ját- 
szani a  várat,  a  mi  meg  is  történik. 

íme  a  szerző  Máriája,  ki  megnyerhetné  pő- 
rét talán  még  a  katonai  törvényszéknél  is,  de 
nem  a  kritikainál.  Ez  alak  rajzából  is  lát- 
hatni, hogy  a  műben  teljesen  hiányzik  min- 
den bensőbb  drámai  élet.  Pusztán  csak  ese- 
mények lánczolata  és  látvány.  Az  oly  szeren- 
csétlenül rajzolt  Mária  jellemének  sokat  árt 
az  is,  hogy  ő  látogatja  meg  követ  képében 
Wesselényit  s  nem  ez  őt,  mint  a  hogy  az  e 
tárgyat  feldolgozott  költőknél  találjuk.  To- 
vábbá szintén  e  szempontból  az  sem  helyes, 
hogy  Mária  környezetében  Bukkenbuk  és 
Gyűszűsi  játszák  a  főszerepet.  Egyik  sem  al- 
kalmas   arra,    hogy    emelje   Mária    alakjának 

méltóságát.  Nem  mondjuk,  hogy  e  két  bohó- 
zatos alak  fölösleges  e  műben ;  inindkettő  be- 
foly  valamit  a  cselekvényre  :  Bukkenbuk,  mi- 
dőn az  őröket  elfogatja,  Gyűszűsi,  midőn  pos- 
táskodik.  De  igen  előtérben  vannak,  sok  helyet 
foglalnak  el.  Egyébiránt  Bukkenbuk,  Fallstaíf 
e  halvány  másolata,  legjobb  az  egészben,  ki- 
vált ha  Szigeti  játszsza ;  Gyűszűsivel  is  meg- 
barátkoznék az  ember,  ha  szerző  vagy  az  elő- 
adó színész  egy  kissé  mérséklené  igen  is  túl- 
zott casperliádjait. 

Talán  igen  szigorúaknak  látszunk.  Mindegy. 
Nem  lehetett  elnyomnunk  meggyőződésünket. 
Félünk,  hogy  a  melodráma  túlsúlyra  kap 
drámairodalmunkban,  továbbá  inkább  beesül- 
jük Szigeti  tehetségét,  mintsem  ne  figyelmez- 
tessük valódi  körére,  hol  számára  koszorúk 
virulhatnak.      / 


EGRESSY  LEVELE. 

1863  november  8-án. 

Mit  Írjak  e  rovatba,  midőn  e  héten  egyet- 
len új  szinmű  sem  fordult  meg  színpadunkon, 
a  régibb  szinművek  előadását  pedig  elfoglalt- 
ságom miatt  nem  nézhettem  meg.  E  kérdést 
intéztem  niagamhoz  s  nem  tudtam  rá  felelni- 
Nagy  bgj,  ha  az  írónak  se  tárgya,  se  gondo- 
latja.  Azután  én,  fájdalom,  azon  írók  közé  tar- 
tozom, a  kik  nagyrészt  csak  akkor  gondolkoz- 
nak, mikor  írniok  kell.  Nem  mindig  teszem 
ugyan,  van  elég  mentségem  is,  de  se  az, 
se  ez  nem  v.^gasztal.  A  mi  vigasztal,  az  a 
tapasztalásom,  hogy  elég  író  van,  ki  akkor  sem 
gondolkozik,  mikor  ír.  Ej,  gondolkozzunk  hát 
és  írjunk,  vagy  ne  is  gondolkozzunk,  csak 
írjunk.  Hát  ha  így  levetkezzük  a  pedáns,  ne- 
hézkes író  nevét,  némi  genialitásra  tesszünk 
szert  s  talán  még  a  divatlapok  is  bevesznek 
tárczaírónak.  De  hát  miről  írjak  ?  Épen  gon- 
dolkozni akartam  színészetünk  egy  pár  föl- 
tunőbb  árnyoldaláról,   midőn   asztalomon    egy 

irat  ötlött  szemembe,  melyet  ezelőtt  egy  pár 
héttel  félretettem  alkalom  szerinti  közlés 
végett,  de  már  egészen  megfeledkeztem  róla 
Ah,  Egressy  engem  kihúz  a  hinárból,  ma  leg- 
alább nem  kell  se  gondolkoznom,  se  írnom ; 
mára  gondolkozott  is,  írt  is  ő  helyettem,  s 
úgy  hiszem,  se  a  szerkesztő,  se  az  olvasó  nem 
fogja  rossz  néven  venni,  ha  egyszer  szinkritika 
helyett  szmkritikám  bírálatával  szolgálok,  any- 
nyival  is  inkább,  hogy  a  tárgy  nem  érdemetlen 
a  figyelemre. 

A  dolog  igen  egyszerű.  Egressy  egy  magán- 
levelet intézett  hozzám,  mely  egyik  róla  írt 
kritikámra  vonatkozik.  A  levél  nekem  tetszett, 
nem  azért,  mert  egy  pár  bók  is  van  benne, 
hanem  mert  bizonyos  szempontból  jól  és  finom 
iróniával  van  írva.  Oly  dolgok,  melyekkel  rit- 
kán van  szerencsém  találkozni  az  ellenem  írt 
polémiákban.  Megkértem  Egressy  urat,  hogy 
engedné  meg  kinyomtatnom  e  levelet.  Szíve- 
sen beleegyezett.  íme  a  levél : 

((Uram !  Bocsánatot  kérek,  hogy  egy  hosz- 
szú  levéllel  kell  önt  ((meglátogatnom)).  Ez  a 
kritikai  pálya  alkalmatlanságai  közé  tartozik. 
Önnek  azon  színházi  szemléje  adott  reá  okot, 
melyet  Brankovics  György  előadásáról  a 
Koszorú  22-dik  száma  közlött.  Legyen  sza- 
bad legelőbb  is  köszönetemet  kifejeznem 
azért  a  figyelemért,  melyre  ön  Árpád  fiam 
akkori  föllépését  méltatni  szíveskedett.  Aztán, 

lia  a  magyar  színészet  megbízottja  volnék : 
megköszönném  azt  az  igazságtételt  is,  mely 
szerint  ön  ellene  mond  azon  szegény  felfo- 
gásnak, mintha  a  színész  pusztán  szolgája 
volna  a  költőnek. 

Az  én  előadásomra  a  többek  közt  azt  a 
iiiegjegyzést  teszi  ön,  hogy  abba  a  helybe, 
a  hol  Brankovics  az  Istent  megátkozza :  némi 
őrültszerűséget  lehetett  volna  vegyítenem. 
Lehetett  volna  bíz  azt,  az  igaz :  de  én  azt 
gondolom,  hogy  az  indulat  legmagasabb 
foka,  minő  az  is,  hol  a  fájdalom  dühe  átokban 
tör  ki,  már  így  is  magánkívülí  állapot,  s  itt 
az  őrültszerűség  erősebb  színezete  már  túl- 
zássáválhatnék, s  rontaná  a  kép  harmóniáját. 

Azt  az  észrevételt  is  teszi  ön,  hogy  én 
rosszul  hangoztatom  (néhol)  a  magyar  szava- 
kat, különös  módon  hangsúlyozok.  A  gyön- 
gédség, a  jóakarat,  a  melylyel  ön  e  gáncsot 
szelídíti,  ellensúlyozza,  megczukrozza :  oda 
mutat,  hogy  ön  e  hiba  létezéséről  erősen 
meg  van  győződve,  s  a  figyelmeztetés  hoz- 
zám is  levén  intézve:  megnyerőn  akar 
inkább  hatni  reám,  mint  visszataszítón. 
Hiszen  hogy  a  kritikai  eljárásban  sem  árt 
olykor  egy  kis  diplomatia :  az  bizonyos ;  s  e 
részben  én  is  Claudiussal  tartok,  a  ki  azt 
mondja,  hogy :  ((A  dán  királyhoz  nem  szólsz 
hasztalan,  észszel  ha  szólsz.))  Mély  belátás, 
meggyőződés,  őszinte  jóindulat  hozzám   sem 


542  GYTTLAl   PÁL 

sÉólt  hiába  soha,  ha  nem  nagyon  válogatta 
i«  a  szávakát.  Tehát  ezúttal  is,  amint  aa  ön 
czikkét  elolvastam :  Újra  szigorú  vizsgálatot 
tartottam  magam  fölött.  Különösen  átfutot- 
tam azon  szerepeimet,  melyekben  a  hang- 
járás nálam  már  változhatlánul  meg  van 
állapítva.  Azonban  a  kérdéses  hibát  mind- 
eddig nem  vagyok  képes  magamon  észre- 
venni; Hogy  tehát  e  hibának  öntudatára  jut- 
hassak :  nincs  más  mód,  mint  fölkérem  önt, 
lenne  szíves  nekem  e  végett  egy  rövid  órát 
áldozni,  ha  szabad  ideje  lesz.  Én  akkor  majd 
eljátszom  ön  előtt  Brankovics  nyugodtabb 
helyeit,  s  más  szerepeimből  is  a  hasonlókat, 
hogy  azután  a  nekem  tulajdonított  hibákra 
mintegy  ujjal  mutathasson.  Szeretném,  ha 
mások  is  lennének  jelen  azok  közül,  kik  e 
részben  önnel  netalán  egy  véleményben  vol- 
nának. 

Ki  tudja,  hogy  ez  a  kis  vizsgálat  nem  vá- 
lik-e majd  kölcsönössé,  s  nem  nyerünk-e 
majd  általa  mind  a  ketten  a  sokratesi  ön- 
ismeret dolgában  ?  Mert  például  emberi  do- 
log, sőt  logikai  kényszerűség  is,  hogy  ha  a 
nekünk  tulajdonított  hibát  magunkban  a 
legjobb  akarat  mellett  sem  találjuk :  tehát 
szemeinket  kifelé  irányozzuk,  s  összehasonlí- 
tásokat tegyünk.  Azért  engedelmet  kérek, 
hogy  én  a  magam  combinatióját  itt  mind- 
járt megkezdhessem. 

Én  már  épen  harmincukét  év  óta  beszélek 
a  színpadon  így,  mint  most.  Beszédemnek 
soha  sem  volt  más  jelleme  magyar  hangoz- 
tatás tekintetében,  mint  a  mi  van  jelenleg. 
Miskolczon  nőttem  föl,  mely  középpont  felső 
és  alsó  Magyarország  között,  s  azon  helyek- 
hez tartozik,  hol  a  legtisztábban  beszélnek 
magyarul.  Értek  valamit  latinul,  németül, 
francziául,  de  semmi  más  nyelvet  nem  beszé- 
lek, mint  a  magyart.  A  franczia  pathosz 
hangja  nem  ragadhatott  reám,  mert  azt  az 
én  fülem  nem  találja  szeretetreméltónak; 
a  németet  sem.  A  magyar  dialectusokat  mind 
ismerem  s  néhányat  meglehetősen  utánzók; 
de  épen  azért,  mert  azokat  ismerem :  nem 
vegyíthetem  beszédembe  a  nélkül,  hogy  ne 
tudnám.  Honnan  vettem  tehát  én  azt  az 
idegen  hangot,  s  mi  az  tul  aj  donképen : 
még  csak  nem  is  képzelhetem.  Vajon  nem 
az  a  sajátsága-e  ez  az  ember  hanghor- 
dozásának, a  mit  így  szoktunk  nevezni: 
Brassai  modora,  Eötvös  modora.  Arany  mo- 
dora, Kazinczy  Gábor  modora.  Székács  mo- 
dora? Tol dy  modora?  De  hiszen  ez  a  saját- 
ság nem  volna  épen  olyan  nagy  hiba,  mert 
ámbár  a  színész  hanghordozása  legáltaláno- 
sabb, s  így  legtöbb  változatra  kell  képesnek 
lennie,  azért  végre  mindig  volt  és  lesz  efféle 
különbség  a  legnagyobb  művészek  beszéde 
között  is,  azaz:  volt  és  lesz    Rachel   modor, 

Ristori  modor,  Macready  modor,  Aldridge  mo- 
dor, Megyeri  modor,  Szentpétery  modor,  mert 
e  sajátság  az  egyéniségtől  elválaszthatatlan. 
De  különösen  van  egy  körülmény,  a  mely 
az  én  helyzetemet  kritikusaimmal  szemben 
igen  furcsává  teszi.  Én  Vörösmartyval  tizen- 
egy éven  át  1837-től  1848-ig  (a  külföldön  töl- 
tött időmet  leszámítva)  csaknem  mindennap 
együtt  voltam.  Nőtlen  korában  együtt  vacso- 
ráltunk :  vacsora  után  Megyerit  és  engem 
számtalanszor  magához  hívott,  s  maga  készí- 
tette pezsgő  (ezzel  egy  időben  szenvedélye- 
sen foglalkozott)  és  fekete  kávé  mellett  fel- 
váltva szavalgattunk,  beszélgettünk  (sesthe- 
tikai  dolgokról)  anekdotáztunk  és  danolgat- 
tunk  néha  éjfél  után  két  három  óráig  is. 
Ö  legjobban  szerette  szavalni  Berzsenyi 
melancholikus  verseit.  Egyike  voltam  azok- 
nak, a  kiknek  először  mondta  el  vagy  olvasta 
fel  minden  új  költeményét,  darabjainak  mesé- 
jét és  egy-egy  elkészült  jelenetét.  Mily  finom 
és  kényes  hallása  volt  a  magyar  hangokra 
nézve :  nem  szükség  mondanom.  És  Vörös- 
marty mindez  idő  alatt  nemcsak  hogy  soha 
sem  vett  észre  beszédemben  magyartalan 
hangokat,  hanem  színbirálataiban,  melyeket 
az  Athaeneum  közlött,  beszédem  tisztaságát 
és  szabatosságát  például  mutatta  föl,  még 
oly  coUegáimmal  szemben  is  minők  Me- 
gyeri, Szentpétery.  Lendvay  stb.  voltak.  Ha 

fáradságot  venne  ön  magának  e  bírálatokat 
áttekinteni,  látni  fogná,  hogy  így  van,  a  mint 
mondom. 

Most  már  merre  induljak?  Vörösmarty 
mintául  állítia  föl  beszédemet,  ön  pedig 
mint  rettentő  példát  mutatja  be  azt  az  új 
nemzedéknek.  Nem  kell-e  önkénytelenül  arra 
a  gondolatra  jönnöm,  hogy  összemérjem  egy- 
mással két  oly  derék  kritikusom  illetékessé- 
gét e  kérdésben,  a  kik  egymásnak  ellent 
mondanak  ? 

Meg  kell  vallanom,  hogy  az  erdélyi  úr- 
hölgyek társalgására  mindig  elragadtatássá 
emlékezem.  Soha  sem  hallottam  valami  bajo- 
sabbat, mint  a  magyar  beszéd,  erdélyi  mű- 
velt hölgyek  ajkán.  De  azt  hiszem,  se  az  er- 
délyi hölgyeket  meg  nem  sértem,  se  magam- 
mal nem  j  övök  ellenmondásba,  ha  azt  mondom, 
hogy  az  erdélyiek  beszéde,  szerkezeti  saját- 
ság, hanghordozás  és  kiejtés  tekintetében : 
dialectus.  És  én  még  egyetlen  erdélyi  em- 
bert sem  ismerek,  a  ki  dialectusnak-  vilá- 
gos, vagy  legalább  elfogulatlan  öntudatá- 
ban lett  volna.  Többet  mondok:  önöknek 
még  latin  és  német  beszédjök  is  dialectus 
a  magyarországival  szemben.  Önök  így  be- 
szélnek:  váldé  béné,  siné,  finé,  généticé  (ez 
utóbbi  szónak  utolsó  hangzóját  Brassai  még 
nyomtatásban  is  megaccentisálta.  Lásd  Bras- 
sai Logiká-jsi,  163.  1.)   éncrgin'%    mensé(a')   gc~ 

schíchté,  etslé,  zweité,  lithé,  keiné,  bewehé  sat. 
eőt  nevezhetnék  erdélyi  urat,  a  ki  a  franma 
nyelvet  is  ilyen  erdélyi  dialectussal  beszéli. 
Magyarul  pedig  így  beszélnek  önök  a  töb- 
bek közt:  magyaar,  eliakaar,  heely,  keenyje, 
hajnaala,  baarna,  Gábor,  Károly,  gyertya, 
dicsőség^  sat.  Nem  akarok  ezzel  nyelvészeti 
vitába  bocsátkozni,  csak  azt  mondom,  hogy 
az  önök  hangjárása  a  miénktől  nagyon  külö- 
nbözik ;  hogy  önöknek  még  pathosznk  is  táj- 
szerű,  hogy  a  dialectust  beszélők,  általában 
subjectiv  állásponthoz  levén  kötve,  saját  szo- 
kásukat hajlandók  a  hangbirodalom  közép- 
pontjának tekinteni,  s  ebbeli  nézeteikhez  a 
mértéket  saját  hang- járásukból  kölcsönözni, 
íme,  mindezen  conjecturák  az  én  részemre 
látszanak  ugyan  kedvezőknek :  azonban 
mégis  ki  tudja,  nem  hibázhatom-e  olykor  a 
hangok  alkalmazásában,  már  akár  különcz- 
ségből,  akár  valami  szeszélyből ;  akár  abbeli 
buzgalomból,  hogy  beszédemet  minden  oldal- 
ról magyarázni,  illustrálni  törekszem  ?  Azért, 
hogy  telj.es  megismerésre  juthassak,  ismétlem 
kérelmemet,  mert  a  hang  dolga  végre  is 
olyan  természetű,  hogy  az  iránt  puszta  irás 
által  tisztába  nem  jövünk  soha. 

Pest,  1863.  szeptember  24. 

Tisztelettel  Egresay  Gábon 

Eddig  a  levél,  a  melyre  most  igen  kevés 
megjegyzésem  van.  Elfogadtam  Egressy  úr 
ajánlatát,  s  egyszersmind  megigértem,  hogy 
főbb  szerepeiben  kiváló  figyelemmel  fogom  ki- 
sérni, s  a  bővebb  tapasztalatok  nyomán,  vala- 
melyik szinkritikámban  visszatérek  e  tárgyra. 
Most  csak  annyit  jegyzek  meg,  hogy  én  Egressy 
úr  szavalatát  nem  az  erdélyi  magyar  vagy 
székely  tájszólás  szempontjából  biráltam,  nem 
is  mint  tájszólást  hibáztattam.  A  mit  én  hibáz- 
tattam, az  bizonyos  sajátság,  a  mit  Egressy 
úr  is  igen  jól  sejt,  vagyis  e  sajátságnak  néha 
nagyon  is  feltűnő  túlsága.  Egressynek  igaza 
vaü)  midőn  a  művészek  egyéni  sajátságainak 
jogait  védi,  azonban  nem  ez  a  kérdés,  hanem 
az:  vajon  e  sajátság  a  nyelv  és  művészet  hatá- 
rait! belül  jelen-e  meg  vagy  sem  ?  Tulaj  donkép 
eí5  a  mi  vitánk  sarkpontja. 

A  KIRÁLY  HÁZASODIK. 

Vígjáték   4   felvonásban.    Irta  Tóth    Kálmán.    Előadatott  a 
Nemzeti  Színházban  1863  november  7-én. 


Nincs  áldás  szinkritikáink  óhajtásain  és  aggo- 
dalmain. Méltánylatunk  ellenünk  fordul,  vá- 
gyaink betelése  pedig  csak  líjabb  aggodalma- 
kat szül.  A  minap,  Szigligetinek  egy  nem  ugyan 
jeles,  de  nem  érdem  nélküli  melodrámája  ada- 
tásakor,  alkalmat  vettünk  génre  némi  méltány- 
latára,  s  íme  a  másik  héten  ismét  egy  új  és 
sokkal  gyöngébb  melodrámával  kellett  talál- 
koznunk. Megijedve  a  melodráma-ártól,  ag- 
gódva kiáltottunk  föl :  e  génre  nem  arra  való, 
hogy  drámai  irodalmunk  súlypontja  legyen, 
legfeljebb  csak  egyszer-másszor  járja  meg 
nemzeti  szinpadunkon ;  ne  m  ívelj  étek  e  kétes 
becsű  genré-t,  írjatok  tragédiát,  drámát,  víg- 
játékot, bohózatot.  Kívánságunk  betelt,  a  má- 
sik héten  csakugyan  egy  új  eredeti  vígjáték 
került  a   színpadra,  s    íme  most  ismét  bt'tnbá- 

nón  kell  felkiáltanunk :  inkább  melodrámát, 
mint  ily  vígjátékokat;  inkább  Szécsi  Máriá-ty 
még  e  komoly  párbeszédet  is  eltűrjük  benne : 
((Mi  az  .élet  szaba:dság  nélkül  ?»  ((De  mi  a 
szabadság  élet  nélkül  ?)),  noha  meg  kell  val- 
lanunk, hogy  Tóth  Kálmán  ilyesmivel  nem 
boszantotta  fülünket,  s  midőn  a  velenczei  há- 
borút ellenző  Erzsébet  királyné  így  kiáltott 
fel :  ((Mi  a  tenger  becsület  nélkül)),  Lajos  király 
nem  viszonzá  Wesselényi  módjára:  ((De  mi  a 
becsület  tenger  nélkül)). 

De  hagyjuk  a  tréfát.  A  dolog  komolyabb 
figyelmet  is  megérdemel.  Oly  költőről  van  szó, 
a  ki  a  szépirodalom  két  különböző  ágában  egy 
s  más  tekintetben  sikert  vívott  ki,  sőt  mint 
drámaíró  is  elismerésre  talált.  Ez  utóbbi  kö- 
rülménynél fogva  nagyon  sajnáljuk,  hogy  első 
kísérletét  kivéve,  nem  ismerjük  a  szerző  többi 
drámáit,  s  így  a  midőn  mint  drámaíróról  elő- 
ször kell  róla  Ítélnünk,  könnyen  az  igazság- 
talanság vádját  vonhatjuk  magunkra,  mert  e 
vígjátékban  a  drámai  tehetség  kevés  nyomaira 
akadunk.  Nem  az  a  baj,  hogy  a  mű  gyönge, 
hanem  hogy  tulaj  donkép  nem  drámai  mű; 
lehetne  rossz  organismusa,  de  semmi  nemű 
drámai  organismusa  nincs,  sőt  még  a  közön- 
séges sznpadi  mesterség  is  nagyrészt  hiány- 
zik belőle.  A  legjobb  akarattal  is  keveset 
méltányolhatunk  e  vígjátékban.  Az  első  fel- 
vonásban a  király  incognito-jelenete  szemben 

a  báni  családdal,  az  utolsóban  Fiori  és  a  bán 
l^íluya  közti  párbeszéd  egy  része  mindössze 
is  az,  a  mi  jól  van  írva,  s  még  e  részletek  is 
csak  mg^gokban  jók  s  nem  mint  az  egész  com- 
positio  szerves  tagjai.  De  mily  csekélység  ez 
ahhoz  a  sok  mindenhez  képest,  a  mi  e  műben 
lehangolja  az  embert!  Azt  sem  tudjuk,  hol 
kezdjük. 

A  szerző  törekvése  mindenesetre  méltánylást 
érdemel.  Egy  alig  mívelt  téren,  a  történelmi 
vígjáték  terén,  tett  kísérletet.  Nem  ugyan  ő 
az  első  kezdeményező,  mint  lapjaink  állítják, 
hisz  már  Kisfaludy  Károly  is  próbált  ilyesmit, 
még  inkább  Szigligeti  Rózsa  czímű  művében, 
de  annyi  igaz,  hogy  azóta  senki  sem  mí- 
veli  e  tért.  Őszintén  megvallva,  mi  nem  va- 
gyunk épen  lelkestilt  barátjai  a  történelmi 
vígjátéknak,  noha  tudjuk  élvezni,  mint  bárki 
más.  A  vígjáték  épen  úgy  kedveli  a  jelenkort, 
mint  a  tragédia  a  naultat.  A  mohos  századok 
már  magokban  némi  fönséget  kölcsönöznek  a 
tragédiának,  a  költő  inkább  nagyíthatja  a  kör- 
vonalakat, s  a  nagy  szenvedélyek  rajza  hatá^ 
sósabbá  válik,  ha  a  monda  vagy  történelem 
ismert  és  nagy  tényeit  veszi  tárgyául.  A  jelen- 
kor ellenkezőleg  épen  a  vígjátéknak  kedvez ; 
a  közelség  élesebben  tünteti  föl  az  emberek 
bohóságait,  a  korviszonyok,  társadalmi  álla- 
potok, divatos  szenvedélyek  a  legjobb  anya^ 
got  szolgáltalak  annak,  a  ki  az  embereket  tör« 

peségök,  balgaságaik  és  nevetséges  tévedéseik 
rajzával  kivánja  gyönyörködtetni.  Mindez  nem 
azt  teszi,  hogy  nem  lehet  tragédiát  írni  a  je- 
lenből, és  vígjátékot  a  múltból.  Csak  a  nehéz- 
ségekre kivántunk  mutatni,  melyek  a  leg- 
nagyobb költő  erejét  is  paralysálhatják.  Külö- 
riösen  áU  ez  a  vígjátékra  nézve,  s  alkalmasint 
innen  az  a  jelenség,  hogy  a  legnagyobb  víg- 
játékírók békét  hagytak  a  történelemnek. 
A  történelemi  tárgyak  önkénytelen  ragadják 
a  költőt,  hogy  csak  az  cselszövényre  helyezze  a 
fősúlyt,  s  itt  is  leginkább  a  véletlen  által  idéz- 
tesse elő  a  komikai  helyzeteket.  Minél  törté- 
nelmibb a  tárgy,  minél  nagyobb  események 
és  személyek  körül  forog  a  cselekvény,  az  ör- 
vény annál  veszélyesebb.  A  költő  kénytelen  tt 
történelmi  nagy  tényeket  kicsinyes  okokból 
vagy  épen  valami  nevetséges  véletlenből  szár- 
maztatni, s  bármily  mulatságos  cselekvényt  sző- 
jön, véghatása  nem  lehet  más,  mint  a  leg- 
hibásabb  pragmatismus :  tudniillik,  hogy  az 
egész  történelem  a  balga  véletlenségek  bohó- 
zata. Seribe  legnagyobb  mester  e  téren,  s  ő 
sem  kerülte  ki  ez  örvényt,  legalább  egyik  fő- 
műve, a  Pohár  f/z,  minden  j  élessége  mellett 
ily  hatást  tesz  az  emberre.  Épen  azért  jobb 
oly  történelmi  adomákat  venni  tárgyul,  me- 
lyeknek kevés  vagy  épen  semmi  közük  nincs 
a  történelmi  nagy  eseményekhez,  nem  csak  a 
fentebbi  okból,    hanem  azért  is,  hogy  főimen- 

tessünk  a  történelmi  hűség  jogos  követelései 
alól,  melyet  a  vígjátékban  alig  lehet  megtar- 
tani. De  különösen  vigyázni  kell  a  költőnek 
arra,  hogy  minél  távolabb  tartsa  magát  nem- 
zete történelmének  nagy  eseményei-  és  hősei- 
től, különben  a  legnagyobb  vigyázat  mellett 
is  okvetlen  frivolnak  fog  feltűnni  közönsége 
előtt,  mely  mindenről  könnyebben  mond  le, 
mint  a  nemzeti  kegyelet  érzelmeiről.  Inkább 
idegen  nemzetek  történelméből  válaszszon  tár- 
gyat, ha  csakugyan  szerelmes  a  nagyobb  ese- 
ményekbe és  férfiakba.  Seribe  így  tett,  kí- 
mélte nemzetét  s  az  angol  és  dán  történelem- 
hez folyamodott. 

E  szempontokból  kiindulva  nem  azért  hibáz- 
tatjuk Tóth  Kálmánt,  hogy  a  történelmet  nem 
vette  tekintetbe,  hogy  művében,  kivéve  a  király 
házasságát  a  bosznyák  bán  leányával,  alig 
nyugszik  történelmi  alapon  valami,  hanem 
azt,  hogy  első  Lajost  vette  tárgyul,  nemzetünk 
e  nagy  királyát  és  kedvencz  hősét.  Igaz,  nem 
tette  komikai  személy lyé,  de  fájdalom,  törpébb- 
nek tünteti  föl  bármely  komikai  személynél, 
a  mennyiben  bizonyos  bohózatos  alakok  játék- 
szerévé alacsonyítja  le.  Valóban  Lajos,  udvará- 
ban csak  mulat,  tánczol ;  a  közdolgokba  neki 
van  a  legkevesebb  befolyása,  mindezt  anyja 
által  két  ügyetlen  minister  intézi  s  elvégre  is 
őt  a  szégyenből,  az  országot  a  veszélyből  egy 
eleinte    bárgyúnak  rajzolt,   de   aztán   hirtelen 

megtigyesedett  ifjoncz  menti  meg.  Azonban 
talán  még  ezt  is  elttirnők,  ha  más  oldalról  kár- 
pótlást nyerhetnénk.  Mindennél  nagyobb  baj 
az,  hogy  a  műnek  tulajdonkép  nincs  cselek- 
vénye, vagy  jobban  mondva  oly  kettős  cse- 
lekvénye van,  melyek  egyike  küzdelem  nélkül 
kezdődik  és  végződik  az  első  felvonásban, 
másika  pedig  a  második  felvonás  végén  küz- 
delemmel kezdődik,  de  a  harmadikban  oly  ala- 
pon nyer  megoldást,  mely  ellen  valószínűség 
és  Ízlés  egyaránt  tiltakoznak.  így  két  felvonás 
marad  a  négy  felvonásból;  a  többi  szükség- 
telen s  e  két  felvonás  legfeljebb  összeeny- 
vezve alkothat  valami  organismnst.  De  magya- 
rázzuk ki  magunkat. 

A  királyt  két  minisztere  össze  akarja  házasí- 
tani az  udvarnál  mulató  velenczei  herczegnő- 
vel,  Fiorival.  Hogy  miért,  kivehetni  ugyan,  de 
nem  érthetni  eléggé  tisztán.  Azért-e,  hogy  be- 
folyásuk inkább  megszilárduljon?  De  hiszen 
az  anyakirályné  által  eléggé  uralkodnak  a 
királyon,  legfeljebb  a  királyné  halála  utáni 
időre  kivánják  magokat  biztosítani.  Azért-e, 
hogy  e  házasság  véget  vessen  a  velenczei 
háborúnak  ?  De  a  háború  úgy  van  feltüntetve, 
hogy  oly  kevéssé  akadályozhatja  e  házasságot, 
mint  nem  azt,  hogy  a  dogé  rokona  az  egész 
háború  folyama  alatt  az  udvarnál  igen  vígan 
mulasson  a  királylyal.  Azonban  ne  bajlódjunk 
ezzel,  elég  az  hozzá,  hogy  a  mínisterek  háza- 

sítani  akarják  a  királyt.  Kár,  hogy  csak  as5  aka- 
ratnál és  beszédnél  maradnak  és  nem  tesznek 
semmit.  A  királyt  e  tekintetben  nem  veszi  kö- 
rül semminemű  cselszövény  se  anyja,  se  Fiori, 
se  a  miniszterek  részéről,  Egészen  szabadon 
bele  szerethet  az  udvarnál  hirtelen  megjelenő 
bosnyák  bán  leányába,  Erzsibe.  Az  ember  azt 
várná,  hogy  most  kezdődik  a  cselszövény,  a 
küzdés.  A  világért  sem.  A  királyné,  a  két  mi- 
niszter s  Fiori  számba  se  veszik  Erzsit,  sőt 
Fiori  nélkül  az  egész  darab  befolyhatna,  elég 
lenne,  h^  csak  a  nevét  emlegetnék,  annyira 
nincs  befolyása  a  cselekvényre.  A  király  tőlök 
még  az  nap  elvehetne  kedvesét.  De  talán  Erzsi 
részén  van  az  akadály?  Nincs,  szereti  a  ki- 
rályt, legfeljebb  attól  fél,  hogy  a  király  nem 
szereti  s  játékot  űz  vele.  De  hiszen  ezen 
könnyű  segíteni.  A  királynak  nincs  oka  vagy 
akadálya,  hogy  későbbre  halaszsza  becsületes 
szándéka  kinyilatkoztatását.  Miért  nem  kéri 
meg  valamivel  előbb,  mindjárt  az  első  felvo- 
nás végén  vagy  a  második  elején.  így  hamar 
vége  volna  az  egésznek  s  Erzsit  is  fölmentené 
hogy  holmi  szoborgyúrással  mutassa  ki  titkos 
szenvedélyét. 

Ennyi  az  egyik  cselekvény,  mely  semmi- 
nemű drámai  küzdelmet  nem  mutat  föl,  sőt 
még  törekvést  sem  ily  irányban.  A  mű  többi 
részét  egész  az  utolsó  felvonásig  a  miniszte- 
rek mesterkedései  töltik  be,  kik  meg  akarják 

ftkadályoísni  a  velenczei  háborút.  E  czélból  el- 
hitetik az  anyakirálynéval,  hogy  a  római  csá- 
szár sértőleg  nyilatkozott  róla  udvara  színe 
előtt. 

Remélik,  hogy  a  királyné  e  miatt  háborúba 
keveri  fiát  a  római  császárral  s  így  két  háború 
nem  folyhatván,  a  velenczei  abban  marad. 
A  királyné  csakugyan  ráveszi  Lajost  a  had- 
üzenetre, azonban  követ  érkezik  a  római  csá- 
szártól a  fenforgó  pletyka  megczáfolására  s 
nagy  tisztelete  kifejezésére.  A  miniszterek,  ne- 
hogy a  követ  a  király lyal  találkozzék  s  így  a 
hadüzenet  dugába  dőljön,  a  követet  szép  szín 
alatt  becsalják  egy  félreeső  szobába,  hogy 
aztán  oda  zárják,  azonban  pórul  járnak,  mert 
Kopjai,  kinek  sok  oka  van  haragudni  reájok, 
őket  is  a  követhez  zárja,  s  az  egész  dolgot  be- 
jelenti a  királynak.  Az  ármány  kisül,  a  ki- 
rályné megutálja  a  minisztereket  s  beleegye- 
zik, hogy  fia  elvegye  Erzsit,  a  mit  egyébiránt 
eddig  már  csak  azért  sem  akadályozhatott, 
mert  semmit  sem  tudott  e  viszonyról. 

Először  is  nem  foghatni  meg,  hogy  a  minisz- 
terek miért  óhajtják  annyira  a  római  császár- 
ral való  háborút  s  a  velenczei  megszakadását. 
Hisz  nekik  legfőbb  érdekök  az  volna,  hogy  a 
királylyal  elvétessék  Fiorit;  s  mindamellett 
semmibe  se  veszik  a  bán  leányát,  kitől  leg- 
inkább félhetnének.  Megindulhat  a  római  há- 
ború, megszakadhat   a   velenczei,    ha   egyszer 

Erzsi  királyné.  Nem  érti  az  ember  törekvésök 
hasznát.  De  hátha  még  oda  veszsztik,  hogy  úgy 
törekednek  e  haszontalan  czélra,  hogy,  ha  azt 
elérik  is,  bukások  bizonyos.  A  király  Kopjai 
segítsége  nélkül  is  elébb-utóbb  meg  fogja 
tudni  a  dolgot  s  kénytelen  lesz  kiűzni  őket 
udvarából.  Hát  ha  még  meggondoljuk,  hogy 
ármányukat  némi  mindennapi  számítás  sem 
támogatja.  A  római  császár  követe  nem  utazik 
kiséret  nélkül,  de  ha  úgy  utazik  is,  az  udvari 
cselédség  már  tudja,  hogy  követ  érkezett  s  így 
az  egész  dolog  könnyen  a  király  fülébe  jut- 
hat. E  mellett  ezek  a  nagy  cselszövők,  kik  nagy 
Lajos  udvarában  uralkodnak,  épen  ellenségök 
segítségével  akarják  végrehajtani  durva  csel- 
szövényöket. 

De  elég.  Ne  bonczoljuk  tovább  e  szereti en 
cselekvény  össze-vissza  hányt  tagjait,  mellőz- 
zünk egyebet  is,  sok  mindent,  mert  lapokat 
kellene  összeírnunk  a  mű  hibáiról,  mert  kí- 
mélni akarjuk  a  szerzőt,  ki  e  szerencsétlen 
kísérletét  talán  nem  sokára  egy  jobbal  fogja 
feledtetni. 


II. 


Nem  e  mű  második  vagy  harmadik  előadá- 
sáról akarok  írni,  hanem  jóvá  tenni  egy 
hibát,  melyet  a  múlt  számban  e  műről  meg- 
jelent bírálatomban  elkövettem  s  e  módosítás 
alapján  részben  újabb  bírálat  alá  venni  a  víg- 
játékot. Figyelmetlenségből  vagy  a  zaj  miatt 
vagy  mert  gyöngélkedtem,  elvégre  mindegy, 
egy  pár  helyt  félreértettem  a  szerzőt,  miért 
bocsánatot  kell  kérnem  mind  tőle,  ki  iránt 
igazságtalan  voltam,  mind  olvasóimtól,  kiket, 
bár  akaratlanul,  némikép  félrevezettem.  Saj- 
nálom, hogy  e  vallomásomhoz  nem  csatolha- 
tom még  ezt  is :  mindenben  tévedtem,  e  víg- 
játék csakugyan  sikerült  mű.  Én  méltán  figyel- 
metlen szinkritikus  hírébe  jöhetek,  de  e  víg- 
játék mégis  gyönge  kísérlet  marad.  Hanem 
lássunk  dologhoz.  A  szerző  maga  figyelmeztetett 
tévedésemre  s  egy  nyílt  levél  kíséretében  meg- 
küldé  nekem  vígjátéka  kéziratát  is.  A  nyílt 
levél  így  hangzik. 

((Kedves  barátom !   A  Koszorú   múlt   száma- 

ban  A  király  házasodik  czímű  vígjátékom  drá- 
mai egységéről  igazságtalanul  nyilatkozol,  s 
nem  akarod  a  többi  közt  átlátni,  hogy  a  ró- 
mai császár  ellen  való  izgatás  a  velenczei  her- 
czegnő  trónra  jutásával  a  legszorosabb  kapcso- 
latban áll,  s  hogy  ezen  idegen  herczegnő 
trónra  jutása  az,  a  mi  a  darabban  előforduló 
cselszövések  főczélját  teszi.  Itt  küldöm  dara- 
bomat; győződjél  meg,  hogy  vígjátékom  me- 
séjét legalább  is  nem  jól  fogtad  fel.  Vitatko- 
zás helyett  —  a  mire  se  idÖm,  se  kedvem  — 
ime  az  argumentum  ad  hominem.  Olvasd  és 
lásd,  hogy  arról  a  drámai  egységről  nekem  is 
van  valami  sejtelmem. 

Egyébiránt  nyugodjál  meg,  te  csak  azt  nem 
akartad  látni  darabomban,  a  mi  benne  van, 
dé  némely  kritikusok  olyakat  is  látnak  benne, 
a  mik  ott  teljességgel  nincsenek.  A  te  véle- 
ményedre súlyt  helyezek  s  ezért  óhajtom,  hogy 
meggyőződjél,  hogy  én  is  gondolkozom  egy 
keveset,  mielőtt  írnék  s  a  legrosszabb  eset- 
ben is,  legalább  törekvéseket  mutatok  el  a 
benső  forma  iránt,  ha  ezt  azután  nem  is  tu- 
dom úgy  kifejezni,  a  mint  óhajtanám. 

A  darabomra  vonatkozó  kritikából  eddigelé 
csak  azt  az  észrevételt  fogadhatom  el,  a  mely  a 
kamrajelenet  bohózati  stíljét  kárhoztatja;  ezt 
mentse  ki  az,  hogy  én  Guido  és  Balbo  öltözé'- 
két  egészen  máskép  képzeltem,  tnint  a  hogy 
ők  megjelentek,  fíz  az  öltözet  emelte  oly  nagyon 

azon  jelenet  élességét;  niindíg  baj,  ha  jelmez- 
próbát  nem  tartunk.  Az  utóbbi  előadáskor  e 
jelenet  átalakítva  adatott. 

Végre  még  egyet.  A  kik  a  Koszorú  múlt 
számát  vidéken  olvasták,  bizonyosan  arra  a 
gondolatra  jöttek^  hogy  az  én  darabom  forma- 
liter megbukott.  Nem  volt  tehát  szép  tőled, 
hogy  darabom  színpadi  sikerét  elhallgattad ; 
hogy  nem  említetted  meg,  hogy  művemet 
a  közönség  elvégre  is  oly  zajjal  és  tetszés- 
nyilatkozatokkal fogadta,  a  minőben  nem  min- 
den darab  szokott  részesülni ;  hogy  harma- 
dik előadása  is  nagyobb  közönséget  vonzott 
a  színházba,  mint  előtte  való  napon  egy  új 
opera. 

Már  azt  vitathatjátok,  hogy  én  még  a  drámai 
egység  primitív  ismeretével  sem  rendelkezem, 
hanem  hát  legalább  hagyjátok  meg  nekem  a 
közönség  tetszését  vigasztalásul  s  ezt,  ha  keve- 
set  adtok   is   reá,    legalább    ne    ignoráljátok. 

Tóth  Kálmán,)} 


Figyelemmel  végig  olvastam  a  megküldött 
vígjátékot;  most  sem  találtam  ugyan  benne  va- 
lóságos drámai  egységet,  de  hogy  bírálatomban 
hibáztam,  azt  hamar  át  kellett  látnom.  A  két 
miniszternek  különben  nem  valami  mélységes 
és  finom  politikájában,  egy  pont  elkerülte  figyel- 
memet és  tévednem  kellett.  Azt  értettem,  hogy 

Lajos  király  miniszterei  a  velenczei  háború 
megszakadásáért  kivánják  a  római  császár 
elleni  háborút,  mert  egyszerre  két  nagy  hábo- 
rút nem  lehet  folytatni ;  azt  is  felfogtam,  hogy 
a  velenczei  háború  megszakadása  szerintök  a 
királynak  a  velenczei  herczegnővel  való  házas- 
ságát fogja  elősegíteni,  de  hogy  mi  módon 
segíti  elő,  azzal  nem  voltam  tisztában.  Azt 
hittem,  a  királyt,  a  ki  szerelmes  a  velenczei  her- 
czegnőbe,  csak  az  akadályozza  a  házasságban, 
hogy  a  háború  folyama  alatt  átallja  ellenségé- 
nek a  dogénak  rokonát  nőül  kérni.  E  hiedelem- 
ből folyt  az  az  ellenvetésem  is,  hogy  ha  a  háború 
nem  akadályozza  a  velenczei  herczegnőnek  a 
magyar  udvarban  víg  mulatását  a  királylyal, 
bizony  nőül  vételét  sem  akadályozhatja.  Azon- 
ban a  miniszterek  számítása  egészen  más ; 
ők  a  római  császár  elleni  háborúval  a  ve- 
lenczei békét  akarják  kivívni,  a  velenczei 
béke  szükségességével  pedig  nyomást  gyako- 
rolni a  királyra  házassága  ügyében.  Tudják, 
hogy  a  magyar  seregek  hátrányban  levén  a 
a  velenczeiek  ellen,  Lajos  nem  fog  ugyan  gyalá- 
zatos békét  kötni,  de  előnyösre  hajlandó  lesz ; 
előnyös  béke  pedig  csak  úgy  jöhet  létre,  ha  a 
király  elveszi  a  velenczei  herczegnőt,  mert 
ekkor  a  dogé  engedni  fog.  Mindezt  elmondja 
egyik  miniszter  a  másiknak  mindjárt  az  első 
felvonásban.  (III.  jelenet.)  íme :  «Tudva  van 
a  magnificus  előtt,  bogy  mióta  a  magyar  hada- 

kat  Erberach  vezérli,  a  velenczeiek  előnyben 
vannak;  a  király  ő  felsége  tehát  a  velenczeiek- 
kel  csak  hátrányos  békét  köthetne,  azt  azon- 
ban a  diadalokhoz  szokott  magyar  király 
büszkesége  meg  nem  engedi ;  a  király  ő  fel- 
sége legszerényebb  esetben  is  Jadra  birtoklá- 
sát tűzné  ki  a  béke  feltételetil ;  hogy  tehát  a 
király  kedvező  békét  köthessen,  s  a  római 
császár  ellen  indulhasson,  kétségtelenül  nem 
fogja  megvetni  azt  az  eszközt,  mely  Delfinét,  a 
velenczei  dogét  a  béke  megkötésére  hangolná  ; 
s  ez  az  eszköz  nem  más,  mint  hogy  ő  felsége 
Delfino  közel  rokonát,  a  velenczei  herczegnőt 
nőül  vegye.))  Nemcsak  így  elbeszélésben,  ha- 
nem mint  a  cselekvényre  ható  indok  is  előjő 
még  egyszer  e  tárgy  a  tanácsülés  jelenetében 
is  (II.  felv.  IX.  jelenet),  midőn  a  király  így 
szól :  ((Ez  esetben  megkötöm  Velenczével  a 
a  békét.  De  Delfino  nem  fog  Jadráról  lemon- 
dani.)) A  miniszter  ezt  feleli  reá :  ((Delfinót  fel- 
ségednek elhatározása  bármi  czélnak  meg- 
nyerné. Ha  felséged,  a  mit  az  ország  óhajt  s 
a  mitől  felségednek  minden  szépre,  nemesre 
fogékony  szíve  sem  idegen,  ha  mondom,  felsé- 
ged ezt  legmagasb  elhatározásával  végrehaj- 
taná s  Delfino  rokonát,  a  báj  és  női  erények- 
ben annyira  gazdag  velenczei  herczegnőt  a 
trónra  emelné.)) 

íme    e   helyeket  mind  magam  ellen  idézem 
és  igazságot  szolgáltatok  a  költőnek.   Mentsé- 

gémre  szolgálhatna  talán,  hogy  se  a  Független, 
se  a  Pester  Lloyd  referensei  nem  említik  ezt 
az  indokot  bírálataikban,  hogy  maga  a  szerző 
se  igyekszik  kitüntetni  se  az  expositíóban, 
sem  a  cselekvény  folyamában,  de  ez  keveset 
változtat  a  dolgon,  s  ennélfogva  tartozom  e 
lapok  múlt  számában  megjelent  bírálatomból 
mind  azt  visszavonni,  a  mi  figyelmetlensége- 
men alapult.  De  egyszersmind  kötelességem 
mind  magam,  mind  olvasóim  irányában  az  is, 
hogy  a  most  már  mindenben  jól  megértett 
művet  legalább  egy  részben  újra  bonczolás 
alá  vegyem. 

Először  is  kénytelen  vagyok  kijelenteni, 
hogy  a  miniszterek  cselszövényét,  mely  egy- 
szersmind az  egé^z  mű  bonyodalma,  nem  támo- 
gatják se  a  jellemek,  se  a  körülmények.  Guido 
miniszter  társának,  Balbónak  csupán  árnya 
levén,  szóba  sem  jöhet  —  nem  államférfiú,  csak 
méltóság-  és  hivatal  vadász.  Nincs  benne  fel- 
tüntetve politikai  pártczélzat,  nem  vezeti  a 
hatalomvágy  láza ;  minden  tekintetben  közön- 
séges ember.  Mondja  ugyan  egy  helyt,  hogy 
az  egyház  érdekeit  kívánja  előmozdítani,  a 
schismatikusokat  szándékszik  kiirtani,  de  ez 
csak  képmutató  Bzójárás  nála.  Főczélja  a  meg- 
ürült esztergomi  érseki  szék  elnyerése,  a  mit  a 
darab  folytán  mind  ő,  mind  mások  többször 
kiemelnek.  De  ily  czélból  miért  oly  nyaktörő 
vállalatokba  elegyednie?  Ha   oly   nagy  befő- 

lyása  van  a  királyné  által  a  királyra,  ha  a 
király  kedves  vezérét,  Kontót  képes  volt  leté- 
tetni, helyébe  Erberachot  ültetni,  bizony  ma- 
gát is  könnyen  kineveztetheti  érseknek  az 
anyakirályné  által.  De  képzeljük,  el  őt  államfér- 
fiúi szenvedélyekkel,  olyanformán,  hogy  az 
anyakirályné  halála  esetére  félti  befolyását 
rály  házassága  által  kivánja  biztosítani.  Vajon 
s  azt  a  ki  elég  biztosíték-e  a  herczegnő  ?  Nem 
igen.  A  herczegnő  nem  vallásos,  mint  az 
anyakirályné. 

((Hiúságánál  fogva  uralkodunk  rajtam  —  mond 
Guido,  de  a  herczegnő  hiúsága  ki  lesz  elégítve, 
ha  a  trónra  jut  s  inkább  fog  férje  kedvében 
járni,  mint  Guidónak ;  így  ez  hála  fejében  csak 
az  érsekséget  remélheti,  a  mit  akár  most  is 
elérhet,  mert  a  király  inkább  engedelmes- 
kedik anyjának,  kit  szeret,  mint  leendő  nejé- 
nek, kit  inkább  csak  politikai  érdekből  vesz 
eb).  Azonban  gondoljuk  e  viszonyt  is  más- 
kép. Vajon  Guido  cselszövényének  a  legna- 
gyobb hiszékenység  mellett  is  remélhetni-e 
sikerét  ? 

O  egy  általa  kigondolt  és  elterjesztett  rága- 
lomra épít  mindent.  Ilyesmi  alkalmas  eszköz 
lehet  sok  esetben,  csak  a  fenforgó  viszo- 
nyok között  nem.  Egy  ministernél  kevesebb 
eszű  ember  is  meggondolhatja,  hogy  a  római 
császár,  midőn  kérdőre  vonják,  nem  fog  el- 
ismerni oly  sértő  kifejezéseket,  melyeket  soha 

sem  mondott,  s  ekkor  vége  az  egésznek.  Vagy 
arra  számít  Guido,  hogy  a  király  követe,  a  ki 
felvilágosítást  kér,  vagy  a  császár  követe,  a  ki 
felvilágosítást  hoz,  elpusztulnak  az  úton,  vagy 
ha  megérkeznek  is,  senki  se  fogja  megtudni 
megérkezésöket,  s  neki  módjában  lesz  őket 
holmi  cisternás  kamrába  zárni  ?  Csodálatos,  a 
római  császár  sértő  kifejezéseinek  nyoma  van 
a  történelemben,  bár  a  király  házasulása  utáni 
időszakban,  s  mégis  szerző  ezt  csak  Guido  ko- 
holmányaként használja,  holott  amúgy  jobb 
szolgálatot  tett  volna.  E  mellett  mit  használ 
Guidónak,  ha  a  király  hadat  izén  is  ?  A  római 
császárnak  ez  csak  újabb  alkalmat  ad  arra, 
hogy  a  félreértést  kiderítse.  Avagy  Guido  az 
új  követet  is  cisternás  kamrába  fogja  zárni  ? 
Miért  törekednék  hát  e  haszontalan  czélra,  s 
lígy  hogy  bukása  bizonyos,  ha  netalán  eléri 
is,  mert  a  király  előbb-utóbb  megtudja  a  dol- 
got, kiűzeti  udvarából,  s  a  herczegnő  csak  a 
királyné  haragja  miatt  sem  fogja  megvédhetni. 
S  miért  épen  Kopjait  vennie  segítségül,  a  kiről 
tudja,  hogy  a  király  kedveli,  a  ki  rája  elvett 
jószágainak  bitorlása  miatt  haragszik  ?  S  miért 
épen  oly  kamrába  zárni  a  követet,  a  honnan 
könnyen  kiszabadíthatja  magát,  mert  a  bán 
és  leánya  gyakran  megfordulnak  a  mellék- 
szobában és  meghallhatják  kiáltását?  De  nem 
csak  a  német  kérdést  intézi  Guido  uram  ily 
rosszul,  a  velenczeivel  sem  bánik  el  különben. 

Tudja,  hogy  a  király  csak  akkor  köt  békét 
Velenczével,  ha  ez  Jadrát  átengedi ;  épen  ezért 
a  tanácsülésben  biztosítja  is  a  királyt  erről 
De  mivel  ?  Csak  puszta  szóval,  semminemű 
okirattal  a  velenczei  dogétól  vagy  tanács- 
tól. Vajon  hihetni-e,  hogy  Lajos  könnyen  hisz 
neki,  midőn  különben  sincs  kedve  a  békére  ? 
De  másfelől  épen  Guido  annyit  beszéli :  két 
háborút  nem  folytathatni  egyszerre,  hogy  a 
király,  a  ki  szintén  osztozik  e  nézetben,  mind- 
addig nem  üzenhet  háborút  a  római  császár- 
nak, míg  Velenczével  a  békét  nemcsak  elhatá- 
rozta, hanem  meg  is  kötötte.  Ki  tudja,  vajon 
a  dogé  ráveheti-e  a  tanácsot  arra,  hogy  rokon- 
ságának érdeke  miatt  megcsorbuljon  a  köztársa- 
ságé ?  Tehát  a  hadizenet  a  szerző  intentiója 
szerint  is  lehetetlen  a  jelenetben,  mégis  meg- 
történik és  Guido  fogalmazása  szerint  indul. 
Aztán  a  királynak  is  nincs-e  elég  módja  leg- 
alább egy  darab  időre  lecsillapítani  anyját, 
elhalasztani  a  háborút,  kijátszani  Guido  ár- 
mányát, nem  igérni  meg  a  herczegnő  nőül 
vételét,  kitől  bensőleg  már  egészen  idegen? 
Úgy  hiszem,  ennyi  is  elég  megdönteni  Guido 
cselszövényét,  a  mű  bonyodalmát.  Vajon  a  cse- 
lekvény másik  ága  jobb-e  és  szerves  kapcso- 
latban van-e  amazzal  ?  A  királynak  a  bán 
leányával,  Erzsivel  való  viszonya  nélkül  is 
megtörténhetnék  az  egész  miniszteri  ármány, 
tehát  a  mű  főcselekvénye,  mert  ezt  az  se  elő 

nem  segíti,  se  nem  akadályozza.  Két  pont 
van,  a  mit  kapcsolatul  lehet  fölvenni,  de  ez  még 
nem  alkot  organismtist.  Midőn  Guido  látja, 
hogy  Erzsi  a  királynak  tetszik,  így  kiált  föl : 
aMintha  ő  felsége  a  banilla  által  érdekeltet- 
nék ;  még  ma  meg  kell  történni  a  herczegnő- 
vel  való  eljegyzésnek.))  Tehát  Erzsi  sietteti  a 
Guido  cselszövényét,  de  aztán  Guido  többé 
semmit  sem  ad  Erzsire.  Nagy  hibája  az  egész 
darabnak,  hogy  Guido  cselszövényét  egész  a 
végkifejlődésig  nem  akadályozza  semmi,  nem 
talál  ellenhatásra  s  így  a  drámai  érdek  cse- 
kély. A  másik  pont  az,  midőn  a  király  a  ta- 
nácsülésben kezd  megbarátkozni  a  herczegnő- 
vel  való  házassággal,  mert  Erzsitől  vissza- 
utasítva hiszi  magát.  Tehát  a  király  az  első 
felvonásban  szerette  Erzsit,  a  másodikban 
visszautasítva  hiszi  magát,  nem  hajt  többé 
reá,  s  e  szerint  épen  a  darab  kezdete  előtti 
helyzetében  maradt,  nem  ment  át  semmi  oly 
változáson,  mely  akadályul  szolgáljon  vagy 
küzdelemre  adjon  okot.  De  miért  higyje  a 
visszautasítást  oly  hölgytől,  ki  az  incognito 
jelenetben  oly  hevesen  bevallott  szerelmet 
szívesen  fogadta  ?  A  király  e  változás  okát 
könnyen  kitalálhatja;  tudhatja,  Erzsi  attól  fél, 
hogy  csak  játékot  űz  vele  s  nem  veszi  nőül. 
Miért  nem  oszlatja  el  aggodalmát,  s  midőn  a 
második  felvonásban  is  hevesen  megragadja 
kezét,  miért  nem  mondja:   Szeretlek   és  nőül 

veszlek!  Erzsi  aggodalmát  könnyű  eloszlatni; 
lám  Kopjai  épen  olyasmivel  oszlatja  el,  a 
minek  fel  kellene  költenie.  Azután  mi  szükség 
arra,  hogy  Erzsi  azzal  az  Ízetlen  szoborgyúrás- 
sal fejezze  ki  szerelmét  ?  A  király  már  érte- 
sítve van  Kópjai  által  szerelméről,  s  így  az  egész 
szoborleleplezési  jelenet  fölösleges.  Szerves 
kapcsolat-e,  drámai  egység-e  mindez  ?  Hát  a 
negyedik  felvonásra  mit  mondjak  épen  a  drá- 
mai egység  szempontjából  ?  A  harmadik  fel- 
vonásban az  egész  bonyodalom  véget  ér,  a 
szerző  mégis  megtoldja  egy  felvonással  csak 
azért,  hogy  a  királyné  meggyőződjék  a  her- 
czegnő  vallástalanság áról  s  így  annál  nagyobb 
rokonszenvvel  forduljon  Erzsi  felé.  Ennyi  okon 
minden  vígjátékot  és  tragédiát  még  meg  lehet 
toldani  egy  felvonással. 

Végül,  ha  mind  e  tévedést  elkerülte  volna 
is  a  szerző :  hol  a  világos  és  drámai  expositio, 
az  ügyes  scenirozás,  hol  a  komikai  alap  a  cse- 
lekvényben és  jellemekben,  hol  a  phantasia 
ereje,  mely  életet  öntsön  a  műbe  s  gyönyör- 
teljes illusiót  a  nézőkbe  ?  De  a  darab  tetszett, 
mondja  a  szerző  s  én  ezt  nem  említettem 
meg.  Igaz,  de  Isten  látja  lelkemet,  nem  rossz 
czélzatból.  Világos  tényt  tagadni  kábaság  még 
képmutatónak  is,  s  nekem  nincs  erre  hajlamom. 
Mindig  volt  annyi  bátorságom,  hogy  ha  kellett, 
a  közönség  tetszését  bonczkés  alá  vegyem, 
kárhoztassam  vagy  legalább    kimagyarázzam. 

Tóth  Kálmán  vígjátékát  többször  zajosan 
megtapsolták  s  a  szerzőt  hívták.  De  én 
úgy  tudom,  hogy  ilyesmi  majd  minden  ere- 
deti darabbal  megtörténik,  bármily  gyönge 
legyen  is. 

A  darab  tetszett,  mert  van  benne  a  ahaza- 
puíFogtatás))  és  elménczkedés,  mert  fráterek 
vannak  benne  csúffá  téve,  a  mi  ritka  jelenség 
színpadunkon.  Midőn  Kopjai  azt  mondja,  hogy 
a  fráterek  eszik  gabonáját,  óriási  taps  hang- 
zott fel.  De  vajon  aesthetikai,  drámai  hatás-e 
ez  ?  Nem  kívánom,  hogy  Tóth  Kálmán  helye- 
selje darabjáról  elmondott  nézetemet,  de  azt 
óhajtom,  hogy  a  közönség  tetszésének  okait 
néha-néha  analy sálja.  Vonjon  el  e  polémiából 
magának  ennyi  tanulságot;  én  a  magamét 
már  elvontam :  igyekezni  fogok  a  bírálandó 
színművekre  gondosan  figyelni,  de  ha  szom- 
szédaim zaja  vagy  a  zártszéknyitónő  költöge- 
tése miatt  valami  elkerülné  figyelmemet,  kérem 
a  drámaírókat  és  színészeket,  világosítsanak 
fel,  mindig  kész  leszek  a  legfényesb  elég- 
tételt adni. 


A   LELENCZ. 

Eredeti  népszínmű  4  felvonásban.  Irta  Szigligeti  Ede.  Elő- 
adatott a  Nemzeti  Szinházban  186^  november  20-án. 


((Ez  nem  népszínmű,  ez  regényes  dráma, 
sőt  szomorújáték)).  Ily  s  ezekhez  hasonló  meg- 
jegyzéseket hallottam  a  színházban  s  olvastam 
később  a  lapokban  is.  De  vajon  mi  az  a  nép- 
színmű, ki  tu(3ja,  ki  határozza  meg  valahára? 
Vas  Gereben  hallgat,  pedig  ő  volna  a  magyar 
nép  választott  sesthetikiisa  s  a  leendő  Petőfi- 
Társulat  született  elnöke ;  a  Hölgyfutár  szer- 
kesztői se  szólnak,  pedig  korszakot  akarnak 
alkotni  a  magyar  dramaturgiában  s  a  színházi 
bérkocsi  kérdését  már  is  szerencsésen  meg- 
fejtették ;  a  német  míveltség  magyar  képviselői 
is  némák,  pedig  ez  sokkal  könnyebb  feladat, 
mint  bebizonyítgatni,  hogy  Bulyovszkyné  mu- 
tatta meg  először  a  németeknek,  mi  a  valódi 
német  kiejtés,  mely  kiemelkedett  a  tájszólások 
barbarismusából.  Tréfa,  a  mi  tréfa,  de  valóban 

csodálni  lehet,  hogy  a  magyar  kritika,  mely 
annyi  népszinművet  birált,  oly  kevéssé  foglal- 
kodott  a  népszinmű  elméletével.  Még  annyira 
sem  ment,  hogy  fogalmát  meg  tudja  határozni. 
Mi,  kik  most  először  birálunk  népszinművet, 
pótolni  kivánjuk  ugyan  e  hiányt,  de  nem  Ígér- 
hetünk tüzetes  fejtegetést,  legföljebb  egy  kis 
tájékozást,  mely  egyszersmind  birálatunk  ki- 
induló pontja. 

A  népszinmű  se  vígjáték,  se  dráma,  se  tra- 
gédia, de  mindebből  valami ;  vegyes  nem,  mely 
sok  mindent  magába  olvaszthat,  sőt  a  zenét 
és  éneket  is  segédül  veheti.  Egy  neme  a  me- 
lodrámának, vagyis  modern  melodráma  tragi- 
komikai  alapon,  legtöbbször  társadalmi  irány- 
nyal. Nem  mondjuk,  hogy  a  magyar  népszin- 
művet a  franczia  democratia  eszméi,  melyek 
nálunk  is  terjedezni  kezdettek,  nevezetes  be- 
folyással voltak  reá.  A  franczia  népdrámák 
többé-kevésbbé  váddal  léptek  föl  a  társadalom 
ellen  a  socialismus  érdekében ;  a  mieink  is  vá- 
dolták a  társadalmat,  de  inkább  csak  szerény 
reformot  sürgettek.  Előszeretettel  rajzolták  poli- 
litikai  és  társadalmi  intézményeink  hiányait  s 
a  nép  érdekében  kívántak  hatni.  A  politikai 
vezérczikkek  fejtegetéseit:  a  jobbágyság  el- 
törlésétől a  börtönrendszer  javításáig,  örömest 
fogadták  műveik  alapeszméjéül  általában  ott 
is,  a  hol  nem  vettek  fel  valamely  speciális  kér- 
dést, részvétet  igyekezetek  kelteni  a   társada- 

lom  alsó  osztályai  iránt  és  sokszor  igen  is  ki- 
rívóan a  fensőbb  osztályok  rovására.  Politikai 
életünk  democratiai  mozgalmainak  egyik  ha- 
tásaként tűnt  fel  a  népszínmű  színpadunkon. 
Ez  volt  egyik  forrás,  melyből  népszínműíróink 
merítettek ;  a  másikat  az  irodalom  nyújtotta, 
a  hol  szintén  hasonló    forrongás    mutatkozott. 

A  fejlődő  nemzeti  költészet  örömest  fordult  a 
népies  felé ;  részint  democratiai  ösztönből,  ré- 
szint művészi  czélból ;  erősebb  kapcsolatba  jött 
a  magyar  élettel  s  nem  vetette  meg  többé  a 
genrerajzot.  A  magyar  dalokat  nemcsak  jam- 
busokban  és  trocheausokban  irták  már  s  költői 
rhythmusunk  ismét  összeolvadt  a  zenével. 
Mindez  elősegítette  a  népszínmű  fejlődését. 
Szigligeti  egész  vírtouzitással  öntötte  drámai 
formába  mindazt,  mi  a  politikai  és  irodalmi 
mozgalmakban  czéljára  szolgált.  Megszületett 
a  magyar  népszínmű,  melynek  fővonásai  let- 
tek :  formában  határzatlan  drámai  stíl,  szel- 
lemben democratiai  irány,  tartalomban  magyar 
élet  genreképi  vonásokban,  tragikomikai  oldal- 
ról, népzene  és  népdal  kíséretében. 

íme  a  magyar  népszínmű,  melyet  majdnem 
osztatlan  tetszéssel  fogadott  a  közönség  és 
kritika.  Nem  csodálkozunk  rajta.  E  népszín- 
művek elűzték  színpadunkról  a  német  bohó- 
zatokat és  melodrámákat,  közelebb  hozták  a 
színpadot  a  magyar  élethez  s  közönséget  te- 
remtettek. 

Mindkettő  nagy  nyereség  volt,  s  az  még  ma 
is,  és  nemcsak  egy  szempontból.  De  azon  már 
csodálkoznunk   kell,    hogy   a  kritika   minden 
szó    nélkül     elfogadta    a    népszinműi    formát. 
Megengedjük,    hogy    a    népszinmű   jó    volt    s 
talán   most  is  jó   fejlődési   foknak,    átmenet- 
nek azonban  fejlődnie  kell  s   e   fejlődés    nem 
lehet  más,  mint   hogy   össze    nem    olvadható 
elemei    forrongásából    álljanak    elő    határzott 
stilu    drámai    alnemek ;    oly    nemek,    melyek 
majdnem  mellőzve  vannak  drámairodalmunk- 
ban, pedig  sokkal  több  művészi  jogosultságuk 
van,  mint  a  népszinműveknek,  melyek  helyöket 
elfoglalják.  Azt  a  sok  mindent,  a  mi  népszin- 
mű veinkben  össze  van  gyúrva,  csak  a  humor 
bírhatná  el  és  békíthetné   ki.    De  a  humor   a 
legerősb    subjectivitását,    legföljebb    humoros 
alakot  rajzolhat,  de  nem   irhát   humoros   drá- 
mát. Ezért  a  tragikum  és  komikum,    a  bohó- 
zatos és  érzelmes  összeolvasztása  soha  sem  te- 
het valóban  művészeti  hatást.  Shakespeare  ve- 
gyít   ugyan   tragédiáiba    komikai    elemet,    de 
csak  a  népjelenetekben,  s  csak  annyit  és  úgy, 
hogy  semmi  ne  zavarja   meg    a    mű    stílusát. 
Népszínműveinkben  a  tragikum    és   komikum 
lényeges  elem,  épen  ezért  igazán  se  meg  nem 
hatnak,  hanem  csak  disharmonikus   hangulat- 
ban lebegtetnek.  Továbbá  a  szoros  értelemben 
vett  társadalmi  irányt  se  bírhatják  meg  a  nép- 
színműveink ;  erre  a  dráma  formájánál  sokkal 

alkalmasabb  a  regényé,  mert  széles  térfc  nyújt 
a  detailrajzra  s  még  ott  is  kérdés :  vajon  a 
regényt  nem  vetkezteti-e  ki  költészetéből  az 
egyoldalú  polémia  s  az  a  sok  prózai  elem, 
melyet  az  irányregény  okvetlen  magával  hoz. 
E  mellett  az  ének,  zene  sem  olvadt  úgy  össze 
népszinműveink  bensőjével,  hogy  organismnst 
alkosson.  Szóval  ki  kell  válni  ez  összegyúrt, 
de  össze  nem  olvadható  elemeknek  és  saját 
formájokat  felvenni.  Miért  ne  válhatnék  ki 
például  a  komikai  és  bohózatos  elem,  hogy 
megteremtse  a  magyar  bohózatot  és  vaude- 
villet  ? 

Mi  részünkről  Szigeti  egy  pár  népszinművét 
azért  méltányoljuk  leginkább,  mert  irány 
felé  látszik  törni ;  ez  okon  óhajtottuk  a  minap  : 
vajha  kapna  kedvet  a  magyar  bohózat  meg- 
alkotására az  eddiginél  nemzetibb  alapon. 
Folytassuk  tovább  a  felbomlási  vagy  fejlődési 
folyamat.  Az  ének-  és  zenerészből  miért  ne 
állhatna  elő  az  önálló  magyar  operetté? 

Szigligeti  nem  rég  már  egy  kisérletet  tett 
is  e  téren,  melynek  csak  örvendenünk  lehet.  Hát 
az  érzelmes,  tragikai  részszel  mit  csináljunk  ? 
Szülessék  meg  belőle  polgári,  vagy  ha  jobban 
tetszik  népdrámánk.  A  többi  aztán  legyen  me- 
lodráma; a  polgári  drámát  is,  tudjuk  sokszor 
ide  fogják  levonni,  de  nem  bánjuk,  minden- 
esetre nyerünk.  ím  Szigligeti  a  mi  tanácsunk 
nélkül    ilyesmit     czéloz.    A    Lelencz   népszin- 

műve  ilyen  kivan  lenni  s  épen  azért  nem  te- 
hetjük, hogy  ebheli  törekvését  ne  üdvözöljük. 
Valóban  a  Lelencz  ha  nem  is  mindenben, 
egy  pár  lényeges  vonásban  különbözik  Szig- 
ligeti eddigi  népszínműveitől.  Nincs  benne 
ének,  zene,  táncz ;  egészen  dráma  akar  lenni. 
Nem  iránydarab  ;  nem  a  lelenczház  szükséges- 
ségét kivánja  bebizonyítani ;  a  fensőbb  és  al- 
sóbb osztályokat  se  állítja  egymással  szembe, 
hogy  amazok  csak  a  bűn,  emezek  csak  az 
erény  képviselői  legyenek.  A  komikai  és  tra- 
gikai  elemet  se  vegyíti  össze,  mint  régibb  nép- 
színműveiben, kivált  Crí^á/?í/-ában.  Szóval, 
mint  föntebb  mondottuk,  polgári  drámává 
kívánja  emelni  népszínművét,  viszonyainkhoz 
alkalmazva,  a  hol  sok  tekintetben  nagyobb  sze- 
repet játszik  a  vidéki  alsó  középosztály,  mint 
a  szó  szerinti  bourgeoisie.  E  tisztább  stíl 
felé  törekvést  méltányoljuk  mi  leginkább 
e  műben  s  épen  nem  bánjuk,  sőt  örülünk 
rajta,  hogy  némelyek,  még  a  kritikusok  sem  ta- 
lálták meg  benne  azt  a  népszínművet,  mely- 
nek fogalmával,  úgy  látszik,  nem  igen  vannak 
tisztában.  Valóban,  épen  ezért  sajnáljuk,  hogy 
méltánylatunkat  nekünk  is  gáncsolással  kell 
megzavarnunk.  Azonban  megvalljuk,  hogy  mi 
egyeben  ütköztünk  meg,  mint  kritikustársaink. 
Egyik  azt  hibáztatja,  hogy  e  műben  a  szere- 
lem nagyon  alárendelt  terepet  játszik,  pedig 
drámát  szerelem  nélkül   nem  lehet  képzelni. 

E  szerint  Július  Caesar,  Coríolán,  Macbeth  nem 
volnának  drámák. 

A  második  a  palacsinta  adomája  ellen  kel 
ki  erősen,  melyet  csak  elbeszélni  hallunk  a 
múltból.  ((íme  az  egész  mű,  mint  négy  doriai 
oszlopon,  akként  nyugszik  a  négy  palacsintánk 
kiált  fel  birálónk. 

Mi  nem  védjük  e  palacsintás  adomát;  épen 
oly  ízléstelen,  mint  a  foghagymás  rostélyos 
bizonyos  vígjátékban,  azonban  nem  tartjuk 
lényeges  hibának,  sőt  azt  hiszszük,  könnyen 
kiigazíthatni,  mert  nem  egyébért  van,  mint  a 
rector  szemérmetessége  feltüntetéseért  s  így 
tiszteségesebb  adomával  is  helyettesíthetni  a  cse- 
lekvény legcsekélyebb  sérelme  nélkül.  A  har- 
madik  azt  rója  meg,  hogy  a  szerző  a  regény- 
írók sok  szabadalmával  él :  nem  törődik  az  idő 
és  helyegységgel,  véletlenek  által  szövi  a  cselek- 
vényt és  sokat  hagy  történni  a  színfalak  mö- 
gött. Nem  tudtuk,  hogy  az  idő-  és  helyegység 
oly  classikai  bajnokai  lappanganak  köztünk, 
valamint  azt  sem,  hogy  véletlen  által  szőni  a 
cselekvényt  a  regényírók  szabadalma.  Mi  nem 
tudunk  semmit  e  szabadalomról,  s  óhajtjuk, 
hogy  regényíróink  se  tudjanak. 

Valódi  véletlenség  e  műben  csak  egy  helyt 
fordul  elő,  midőn  Erzsi  haza  tér  s  testvére 
gyermekét  megmenti.  Nem  védjük  e  véletlen- 
séget  sem,  de  nem  tartjuk  e  mű  lényeges  hibá- 
iának,    mert    csak    bonyolítja    a   cselekvényt, 

nem  oldja  fel  s  általában  nem  zavarja  meg  a 
jellemfejlesztést.  Nagyobb  baj  az,  hogy  midőn 
Szigligeti  polgári  drámává  emelte  népszínmű- 
vét, nem  tudta  kikerülni  a  polgári  drámák 
egyik  örvényét,  bizonyos  beteges  sentimenta- 
lismiist,  bizonyos  érzékenyítő  befejezést,  mely 
ha  nem  is  mindig  erkölcsi  érzésünk,  de  min- 
denesetre idealismusunk  rovására  kivan  szí- 
vünkre hatni  a  mennyiben  felindít  megnyug- 
tatás nélkül,  vagyis  egészen  más  alapon  nyug- 
tat meg,  mint  a  melyen  felindított. 

Ez  a  mű  legnagyobb  hibája,  melyet  nem 
takarhatnak  el  se  a  drámai  élénk  jelenetek, 
se  a  jól  rajzolt  alakok.  De  kifogyván  a  térből, 
fejtegetésünket  a  jövő  számra  kell  halaszta- 
nunk ;  addig  talán  másodszor  is  színpadra  ke- 
rül az  új  mű,  s  még  érthetőbbé  válik  bírá- 
latunk. 


II. 


E  hó  6-án  újra  színpadra  került  e  mű  és 
nagy  közönség  előtt.  Mi  is  megnéztük  másod- 
szor is  s  még  inkább  meggyőződtünk,  hogy 
befejezése  hibás.  De  miért  gáncsoljuk  a  befe- 
jezést, miért  nevezzük  beteges  sentimentalis- 
musnak,  mely  idealismusunk  rovására  akar 
szívünkre  hatni,  felindít  megnyugtatás  nélkül : 
vagyis  egészen  más  alapon  nyugtat  meg,  mint 
a  melyen  felindított?  Lehet-e  ezt  máskép  be- 
fejezni? mondhatja  a  szerző.  Nem  a  keresz- 
tyén morál  legfönségesebbikét  érezzük-e  e 
művön  átvonulni :  a  megbocsátást  ?  Avagy 
tévedéseink  nemesise  elől  nincs-e  menekvés  a 
költészetben,  holott  az  élet  gyakran  ellenke- 
zőt mutat?  Oly  kegyetlen  legyen-e  a  költő, 
hogy  se  meg  ne  bocsásson,  se  meg  ne  bocsát- 
tathasson, még  a  bűnbánóknak  sem  ? 

íme  ott  egy  szegény  sorsú  leány,  Julcsa,  a  ki 
szolgalatjával  keresi  élelmét;  bele  szeret  egy 
rangbéli  ifjúba,  a  ki  megcsalja  és  odahagyja. 
A  szerencsétlen  meg  akarja  ölni  magát  és  szíve 

alatt  nyugvó  gyermekét,  azonban  egy  öreg 
komornyik  rábeszélésére,  a  ki  sejti  szándékát, 
visszariad  ez  újabb  bűntől  s  élni  kivan  gyer- 
mekéért. Néhány  hónap  telik  el.  Julcsa  el 
akarja  rejteni  gyalázatát  a  világ  és  szülői 
szemei  elől  s  egyszersmind  jó  kezekbe  tenni 
le  ártatlan  csecsemőjét.  E  czélból  titkon  falura 
utazik  szüleihez  s  éjjel  ablakukba  teszi  cse- 
csemőjét, a  pólyába  göngyölve  egy  gyűrűt, 
egy  anonym  levelet  s  minden  megtakarított 
pénzét.  Alig  távozik  el,  midőn  testvére,  a  kor- 
hely és  részeges  Bertók,  haza  jő  s  kopogtatni 
akarván,  az  ablakban  megtalál  mindent.  A  pénzt 
elteszi,  a  csecsemőt  pedig  a  Tiszába  dobja. 
Ezalatt  az  anya  visszatér,  hogy  lássa  még  egy- 
szer gyermekét  s  csak  a  felbontott  levelet 
találja  a  földön.  Föllármázza  szülőit,  a  jegyző 
is  oda  érkezik  feleségestől;  megmutatja  nekik 
a  levelet  s  a  gyermek  keresésére  akar  indulni 
Ekkor  érkezik  haza  fővárosi  szolgalatjából 
testvére,  Erzsi,  s  karján  hozza  a  csecsemőt, 
kit  a  gát  galyai  között  hallott  nyögni  és  meg- 
mentett. Nem  is  sejtik,  hogy  ki  dobta  vízbe 
a  csecsemőt,  kivéve  Julcsát,  ki  Bertók  ujján 
gyermeke  gyűrűjére  ismer.  Bertók  bevallja 
neki  bűnét  s  elbúj dosik.  A  kis  lelencz  már 
négy  éves.  Senki  sem  tudja,  hogy  Julcsa  gyer- 
meke. Mindkét  leány  a  szülői  háznál  van. 
Erzsi  már  mennyasszony,  egy  derék  ifjú  akarja 
elvenni,  kit  a  jegyzőné   szeretett   volna   vőűl. 

A  jegyzőék  még  más  okon  is  sértve  érzik  ma- 
gokat, azért  azt  a  rágalmat  terjesztik  el,  hogy 
alelencz  Erzsi  gyermeke.  A  rágalom  a  vőlegény 
fülébe  jut ;  minden  körülmény  Erzsi  ellen  szól 
s  az  esküvő  már-már  elmaradni  látszik.  Azon- 
ban Julcsa,  hogy  megmentse  testvére  becsü- 
letét, fölfedi  titkát,  magáénak  vallja  a  gyerme- 
ket. Ekkor  azzal  áll  elő  a  jegyző,  hogy  ha 
Julcsa  az  anya,  neki  kell  lenni  a  gyilkosnak  is,  ki 
a  csecsemőt  a  vízbe  dobta.  Julcsa  hallgat,  nem 
meri  bevallani  Bertókot,  mert  kimélni  kívánja 
már  is  annyira  sújtott  szülőit.  A  dologból 
bűnvádi  per  keletkezik.  Julcsát  vallatni  a 
szolgabíróhoz  viszik,  egy  tisztelt  férfiúhoz,  egy 
boldog  családapához,  a  ki  nem  más,  mint  a  csá- 
bító, a  lelencz  atyja. 

A  helyzet  gúnyját  és  veszélyét  teljes  mér- 
tékben fölfogó  szolgabíró  kérve  fordul  a  leány- 
hoz, hogy  ne  dúlja  fel  becsületét,  boldogságát. 
Julcsa  nagylelkűen  megbocsát  neki.  Ezalatt 
levél  érkezik  a  szolgabíróhoz,  egy  Déli  nevű 
rablótól,  ki  nem  más,  mint  Bertók,  melyben 
ez  bevallja  a  Julcsára  fogott  bűnt ;  a  szolgabíró 
egyszersmind  arról  is  tudósi ttatik,  hogy  a  rabló 
e  vallomás  után  főbe  lőtte  magát.  Julcsa  fölmen- 
tetik. Egy  fiatal  ispán,  ki  már  többször  megkérte 
Julcsát,  a  törvényszék  előtt  a  lelencz  atyjának 
adja  ki  magát  s  újra  kezével  kínálja  meg. 
Julcsa  hálával  szorítja  meg  kezét  s  későbbre, 
ha  sebei   begyógyulnak,  reményt   nyújt  neki. 

37* 

E  vázlatból  is  kitetszik,  mondhatná  a  szerző, 
hogy  e  művet  csak  így  fejezhetni  be.  Avagy 
azt  kívánja  ön,  mint  egy  más  kritikus,  hogy 
a  csábítóval  nőül  vétessem  Julcsát?  Vagy 
épen  azt,  hogy  példásan  büntessem  a  csá- 
bítót? De  nem  bűnhődik-e  ez  eléggé,  hi- 
szen megbánja  bűnét  s  néhány  perczig  iszonyú 
félelmet  áll  ki.  Ha  még  egyébbel  is  büntet- 
ném, ártatlan  nejét  és  gyermekeit  büntetném. 
Miért  boldogtalanná  tenni  e  derék  férfiút,  egy 
ifjúkori  s  nem  is  oly  nagy  tévedésért,  melyet 
már  megbánt?  A  mi  Julcsát  illeti,  eléggé 
megszenvedtettem  bűnéért.  Miért  ne  helyez- 
zem kilátásba  boldogságát?  Bizonyára  meg- 
érdemli. Hol  itt  a  beteges  sentimentalismus, 
minő  idealismus  ellen  vétek  ?  Nem  a  bűnbá- 
nat és  bocsánat  idealismusának  tettem-e  ele- 
get, mely  minden  keresztyén  szívben  visz- 
hangra  talál. 

Ilyen  s  ezekhez  hasonló  ellenvetéseket  tehet 
a  szerző  s  mi  még  sem  vonhatjuk  vissza  vá- 
dunkat. Elismerjük,  hogy  a  bűnbánat  és  bo- 
csánat keresztyén  erény,  óhajtjuk,  hogy  minél 
több  ember  gyakorolja,  de  kérdjük :  vajon  a 
költő  azért  ír-e  drámát,  hogy  tévedéseink  és 
bűneink  bocsánatát  hirdesse  a  viszonyok  és 
embertársaink  részéről,  vagy  azért,  hogy  ki- 
mutassa a  megsértett  erkölcsi,  társadalmi  és 
állami  érdekek  nemesisét  ?  Azzal  a  hangulat- 
tal bocsássa-e  el  a  költő  közönségét,  hogy  té- 

védéseinket,  bűneinket  jóra  fordítja  a  sze- 
rencse vagy  embertársaink  könyörülő  szíve, 
vagy  azzal,  hogy  minden  bűn  és  tévedés  meg- 
bosztilja  magát  a  földön,  bár  az  ég  kegyelme 
soha  se  záródik  be  ellőttünk?  lm  ott  van 
Shakespeare  Coriolán-jsi.  Büszkesége  szánalomra 
olvad,  megbánja  bűnét  és  visszavezeti  sergét 
Róma  fala  alól.  Nem  érdemlené-e  meg  e  tet- 
téért a  jutalmat,  hogy  boldogul  éljen  szeretett 
családja  körében  ?  Miért  kell  elesnie  a  volscok 
kardjától?  Ott  van  Kotzebue  Embergyülölés 
és  megbánás-a.  A  hűtelen  nő  megbánja  bűnét, 
sírva  borul  gyermekeivel  férje  lábaihoz ;  a  férj 
mogbocsát  s  ismét  boldogok  lesznek.  Melyik 
szolgálja  jobban  a  keresztyén  morált  és  költői 
idealismust  ?  Shakespeare  kegyetlensége-e  vagy 
Kotzebue  érzékeny  szíve  ?  Nem  mondjuk,  hogy 
a  Leleiicz  Kotzebue  e  hírhedt  művéhez  hason- 
lít, de  azon  elv,  melylyel  befejezését  védhetni 
végeredményében  ide  vezet.  Azonban  mit  te- 
hetünk róla,  hogy  ez  így  van  az  életben  is, 
miért  legyen  a  dráma  más,  mint  az  élet, 
melynek  tűkre  ?  Ezt  az  ellenvetést  ismételheti 
Szigligeti ;  de  kérdjük,  ismerjük-e,  nyomoztuk-e 
a  nemesis  titkos  működését,  s  tagadhatjuk-e 
csak  azért,  mert  nem  mindenütt  ötlik  sze- 
münkbe ?  Azután  mire  való  a  költő,  ha 
az  életet  csak  pusztán  adja,  benső,  kény- 
szerű, erkölcsi  kapcsolat  nélkül  s  mi  sem 
egyéb    a   költői    idealismus,    mint    az    az    égi 

fény,  mely  mindent  megvilágít,  mi  az  életben 
homályos  ? 

Szigligeti  kiméli  a  csábítót.  Érezni  látszik, 
hogy  ez  visszatetszést  szül  s  épen  azért  eny- 
híteni igyekszik  eljárását.  Ezért  nagyon  hát- 
térbe tolja  a  csábítót  s  az  utolsó  felvonásban 
megjelente  előtt  nejét  lépteti  föl  részvétger- 
jesztően.  A  nő  nagy  rokonszenvet  tanúsít  a 
fogoly  iránt  s  vigasztalja.  A  szerző  mintegy  előre 
készíti  a  közönséget  arra  nézve,  hogy  ne 
óhajtsa  a  csábító  bukását,  családélete  feldúl á- 
sát,  derék  neje  boldogtalanságát.  Midőn  a  csá- 
bító belép  és  áldozatára  tekint,  a  lelkiismeret 
furdalását  érzi  s  megalázva  fordul  hozzá. 
Mindez  elég  ügyesen  van  kiszámítva  és  még 
sem  teszi  meg  az  óhajtott  hatást.  Aztán  az 
ilynemű  kibékítés  nem  is  drámai,  mert  nincs 
benne  benső  kényszerűség.  A  szerző  tovább  is 
megy,  Julcsát  boldoggá  teszi,  legalább  kilá- 
tásba helyezi  férjhez  menetelét.  Ezt  is  mind- 
azért, hogy  a  csábító  bukását  ne  kívánjuk. 
Egyik  hiba  a  másikat  szüli.  Miért  e  szeren- 
csétlen leányt  egy  új  szerető,  habár  férj,  kar- 
jaiba dobni  ?  E  költői  igazságszolgáltatás  nem 
foly  a  mű  organismusából,  csak  külsőleg  van 
oda  tapasztva.  Julcsa  megtisztult  a  szenvedé- 
sek alatt  s  legszebben  végezné  pályáját  sze- 
meink előtt,  ha  az  anyai  érzésekbe  menekülne 
s  gyermekének  szentelné  életét,  nem  új  sze- 
relem örömeinek.  Egyébiránt    megvalljuk,  se- 

liogy  se  tudnánk  tanácsot  adni  a  szerzőnek 
műve  tökéletes  befejezésére.  Épen  az  a  baj, 
hogy  az  összeütközéseket  úgy  hozta  össze, 
hogy  bajos  megoldani,  s  úgy  oldotta  meg, 
hogy  erkölcsi  ttirelmességünkhöz,  könyörülő 
szívünkhöz  folyamodott,  s  mintegy  elnyomni, 
vagy  legalább  kijátszani  akarta  idealismustm- 
kat,  melyet  nem  elégíthetett  ki.  S  épen  ezt 
nevezzük  mi  beteges  sentimentalismusnak.  Fel- 
indulásunk megnyugtatásra  vár  az  erkölcsi 
világrend  alapján  s  a  költő  megnyugtatás  he- 
lyett csak  elérzékenyít,  puszta  könyörületre 
hangol,  mi  igen  helyén  lehet  az  életben,  de 
nem  drámai  emotio,  nem  költői  igazságszol- 
gáltatás. 

Ne  csodálkozzék  se  a  szerző,  se  az  olvasó, 
hogy  e  különben  jeles  mű  e  hibája  iránt  nincs 
könyörület  szívünkben,  s  leginkább  csak  ez- 
zel foglalkoztunk  egész  bírálatunkban.  Az  er- 
kölcsi világrend,  a  költőt  idealismus  élénk  ér- 
zésének tompulása,  drámaíróban  és  közönség- 
ben, a  legnagyobb  csapás,  mi  drámairodal- 
munkat érhetné  ;  az  úgynevezett  polgári  dráma 
pedig,  sok  körülménynél  fogva,  könnyen  ve- 
zeti e  tévútra  a  költőt.  A  franczia,  angol  és 
német  irodalomban  elég  példát  találhatni  reá. 
Óhajtjuk,  hogy  Szigligeti  óvakodjék  ez  örvény- 
től, mely  a  szerencsés  inventiót  és  compositiót 
is  könnyen  besodorja.  ím  ez  a  műve  is  mily  gaz- 
dag egyes  drámai  jelenetekben,   néhány  mily 

jól  rajzolt  alakot  tüntet  föl,  mily  bámulatos 
technikát  fejt  ki  ő  oly  történet  dramatizálása - 
ban,  mely  egyik  kerékvágásból  mindjárt  má- 
sikba zökken  s  nem  igen  látszik  alkalmasnak 
drámai  cselekvényre  :  mégis  e  hiány  mennyire 
megrontja! 

Sajnáljuk,  hogy  bővebben  nem  írhatunk  a 
mű  fényoldalairól,  de  minthogy  az  előadásra  úgy 
is  egy  pár  lényeges  megjegyzésünk  van,  vala- 
melyik alkalommal  még  visszatérünk  reá. 

